
Klausas Mannas 
ir jo „nepageidaujamas“ 


kūrinys 


Klausas Mannas gimė 1906 metų lapkričio 18 dieną Miunchene. 
Augo pasiturinčioje ir kultūringoje šeimoje, nuolat supamas tėvų draugų - aristo- 
kratų, menininkų ir mokslininkų. Sulaukes aštuoniolikos metų jis pradėjo Žurnalis- 
to, teatro kritiko, rašytojo ir dramaturgo karjerą. Tėvo šlovė, be abejonės, atvėrė du- 
ris vyriausiajam Thomo Manno sūnui į viešumą, tačiau greitai tapo lyginimo ir ver- 
tinimo kriterijumi. Klausas Mannas pasirinko ekstravagantišką, nesaikingą gyvenimo 
būdą, jis neturėjo nuolatinės gyvenamos vietos, paniro į bohemą, narkotikus ir ho- 
moseksualią meilę. Jo dvasiniam vystymuisi įtakos turėjo Raineris Maria Rilke, Hu- 
go von Hofmannsthalis, Gottfriedas Bennas, Stephanas Mallarme, Arthuras Rim- 
baud, Waltas Whitmanas, Stefanas George, Friedrichas Nietzsche, Sokratas. Pirmieji 
Manno kūriniai - apsakymai, pjesė „Ania ir Estera“ (Anja und Esther, 1925), romanas 
„Šventasis šokis“ (Der fromme Tanz, 1925) - kritikų buvo supeikti kaip dekadentiška 
rašliava. Tik 1929 metais pasirodęs romanas „Aleksandras“ (Alexander) sulaukė sėk- 
mės. Netrukus jis buvo išverstas į kitas kalbas, o prancūziškajam leidimui įžangą 
parašė pats Jeanas Cocteau, artimas Klauso Manno draugas. 

Savo autobiografijoje Klausas Mannas rašė, kad jo gyvenimas esąs „istorija ra- 
šytojo, kurio pirminiai interesai glūdi estetikos, religijos ir erotikos sferoje, bet ver- 
čiamas sąlygų jis tampa politiškai sąmoningas, net kovingas žmogus“. Tokį posū- 
kį lėmė nacionalsocialistų atėjimas į valdžią Vokietijoje 1933 metais. Rašytojas at- 
sidūrė nacių „juodajame sąraše“ ir turėjo emigruoti (daugiausiai gyveno 
Amsterdame ir Prancūzijoje) - užsienyje jis veikiai tapo vienu pasipriešinimo ko- 
vos lyderių. 1933 metų gegužės 10 dieną priešais Berlyno universitetą milžiniška- 
me lauže tarp kitų kūrinių buvo sudegintos ir Klauso, jo sesers Erikos bei jų dėdės 


Heinricho Manno knygos. Emigracijoje, nepaisant polinkio į dvejones ir rezignaci- 

ją, Klauso Manno kūrybinis įkvėpimas augo. Per gana trumpą laiką jis sukūrė sa- 
vo brandžiuosius, tiek asmeninės, tiek istorinės patirties prisodrintus romanus. 
Homoseksualizmo problema, vienatvė ir tremtis paskatino jį parašyti romaną apie 
rusų kompozitorių Piotrą Čaikovskį — taip 1935 metais pasirodė „Patetinė simto- 
nija“ (Symphonie Pathetigue). Po jo - „Metistas“ (Mephisto, 1936) ir „Vulkanas“ (Der 
Vulkan, 1939). Karą Mannas praleido Amerikoje, kur tęsė antifašistinę veiklą, o į 
Europą 1943 metais grįžo būdamas JAV armijos savanoriu. Po karojis blaškėsi po 
įvairias šalis, slegiamas politinių ir asmeninių nusivylimų. Rašytojas mirė nuo per 
didelės migdomųjų tablečių dozės 1949 metų gegužės 22 dieną Kanuose. 


Romane „Mefistas“ Klausas Mannas pasakoja menininko, likusio Vokietijoje, 
prisitaikiusio prie nacionalsocialistų valdžios ir padariusio stulbinančią karjerą, 
istoriją. Pagrindinis veikėjas, Hendrikas Hiofgenas, turi nepaprastą aktoriaus ir 
režisieriaus talentą, kuris paverčia jį fašistinės Vokietijos kultūros reprezentantu. 
Bet kartu tai - žmogus be charakterio, be tvirtų įsitikinimų, jis - garbėtroška, ne- 
paisantis profesinės etikos, moralės ir orumo, paviršutiniškas „komediantas“, ku- 
riam trūksta vidinės tapatybės. Visa tai padeda Hiofgenui tapti ministro pirminin- 
ko numylėtiniu ir pasiekti Valstybinio teatro direktoriaus ir senatoriaus postus. 
Romano epigrafas — Goethes citata - pabrėžia aktoriaus atsakomybę ir tuo pačiu 
yra Hiofgeno profesijos suvokimo priešingybė. Vienintelė tobula ir nepriekaištin- 
ga jo savybė - sugebėjimas įsikūnyti į vaidmenį. 

Trečiajame dešimtmetyje, savo pirmajame „Fausto“ spektaklyje, Hiofgenas vai- 
dina Mefistofelį kaip nelaimingą, pasmerktą vienatvei skeptiką ir abejojantį žmo- 
gų, tačiau Trečiojo reicho metais, antrojoje inscenizacijoje, jis tampa suktu, žavin- 
gu, niekšingu ciniku. 

Bet Hamleto vaidmuo Hiofgenui sukelia daug sunkumų. Siurrealistiniame po- 
kalbyje tarp aktoriaus ir jo personažo išryškėja, jog Hiofgenui trūksta visų savy- 
bių, būtinų šiai rolei. Hamletas bėga nuo jo, tardamas žodžius: „Tu nesi kilnus, esi 
valdžios beždžionė ir klounas žmogžudžiams prablaškyti“. 

Hiofgenas įsitikinęs, kad yra teisus, pokalbyje su Nikoleta jis išsako savo (drau- 
ge ir daugumos fašistinėje Vokietijoje likusių menininkų) nuomonę apie emigran- 
tus: „Tie žmonės Pietų Prancūzijos kurortuose laiko save kankiniais, o iš tiesų yra 
dezertyrai. Mes čia kovojame fronte, o jie ten grūdasi į užnugarį“. Vis dėlto pa- 
slapčia jis bando išsaugoti gerus santykius ir su komunistais, suvokdamas, kad 
laikai gali pasikeisti, o jis tėra žaisliukas valdžios rankose. Hiofgeno žodžiai „Aš iš 

viso nepakeičiamas!“ ir „Teatrui manęs reikia, o kiekvienam režimui reikia teatro! 
Joks režimas neišsivers be manes!“ išreiškia kertine romano mintį. 

Vis dėlto neretai autorius pamiršta savo ideologines teisybės paieškas ir susiža- 
vėjęs ima pasakoti apie žmogų, skleidžiantį magnetinę jėgą, galintį visus pakerėti, 
ir kartu blaškomą abejonių, kenčiantį dėl savo ydų. Paskutiniai Hiofgeno žodžiai 
romane atskleidžia jo asmenybės dramą: „Ko gi žmonės iš manęs nori? Kodėl jie 
mane persekioja? Kodėl jie tokie negailestingi? Juk aš tik paprasčiausias aktorius“. 
Daugelio kritikų priekaištas, esą romane pasigendama aiškesnio autoriaus santy- 
kio su herojumi, atrodo nepagrįstas, nes būtent visapusiškas charakterizavimas, 
parodant tiek vidinę, tiek išorinę asmenybės pusę su visomis jos stiprybėmis bei 
silpnybėmis, suteikia veikėjui meninės vertės, neleidžia grožiniui kūriniui virsti 


vien politinių pažiūrų deklaracija. 


Nuo pat pradžių Klausas Mannas primygtinai pabrėžė, jog „Mefistas“ nėra 
aliuzijų romanas ir visi jo veikėjai yra Žmonių tipai. Bet skaitytojai romano hero- 
juje Hendrike Hiofgene išsyk atpažino Gustafą Grūndgensą, -jis kurį laiką buvo 
Erikos Mann vyras ir Klauso draugas. Gustafas Grūndgensas jau trečiajame de- 
šimtmetyje išgarsėjo kaip talentingas aktorius ir režisierius, ypatingas jo laimėji- 
mas buvo Mefistofelio vaidmuo Goethes „Fauste“. Kaip ir romane, Grūndgen- 
sas, priešingai nei tikėjosi jo gerbėjai, priėmė reicho maršalo Hermanno Gėringo 
pasiūlymą tapti Valstybinio Berlyno dramos teatro direktorium. Po karo 
Grūndgensas be pertrūkio tęsė savo darbą, tarsi patvirtindamas minėtus Hiof- 
geno žodžius: „Joks režimas neišsivers be manęs“. 

Skaitytojai, o ypač Klauso Manno draugai ir pažįstami, tuojau pat atpažino ir 
kitų veikėjų prototipus. Barbara Brukner - tai Klauso sesuo Erika Mann, Cezaris 
fon Mukas - Hannsas Johstas, Vokietijos rašytojų rūmų prezidentas, Lota Linden- 
tal- Emmy Sonnemann-Goring, aktorė, buvusi Grūndgenso scenos partnerė ir Gėrin- 
go žmona, profesorius - žymus režisierius Maxas Reinhardtas, Dora Martin - garsi 
aktorė Elisabeth Bergner, Teofilis Marderis - rašytojas Carlas Sternheimas, Niko- 
leta ton Nybūr - Pamela Wedekind, rašytojo Franko Wedekindo duktė ir trečia 
Sternheimo žmona, Benjaminas Pelcas — vokiečių poetas Gottfriedas Bennas. O 
patys Žymiausi asmenys, nors romane ir schematiškai pavaizduoti, yra fašistiniai 
vadeivos: Prūsijos ministras pirmininkas, „aviacijos generolas“ Gėringas, propa- 
gandos ministras, „reklamos nykštukas“ Josephas Goebbelsas ir neakivaizdžiai 
dalyvaujantis „diktatorius“ Hitleris. Daugelis Mannui priekaištavo, kad jis nepa- 

kankamai užšifravo plačiai žinomus faktus ir žmones. Net Thomas Mannas, ma- 
tyt, pamiršęs, kokią reakciją sukėlė jo romanas „Bundenbrokai“ Liubeke 1901 me- 


tais, laiške sūnui prikišo, jog romano veiksmas pernelyg arti tikrovės. 


Klausas Mannas negalėjo nė numanyti, kokius ginčus vieną dieną sukels ir kokio 
likimo susilauks jo romanas. Kai 1964 metais viena Miuncheno leidykla, leisdama 
Klauso Manno raštus, norėjo į juos įtraukti ir „Mefistą“, Peteris Grūndgensas-Gors- 
kis, aktoriaus įsūnis, pareiškė protestą dėl savo 1963 metais mirusio įtėvio šmeiži- 
mo. Skundai, sprendimai ir apeliacijos keliavo į vis aukštesnes instancijas, kol pate- 
ko į Federacijos konstitucinį teismą. Teismas nagrinėjo ne tiek juridinius klausimus, 
kiek diskutavo apie meninės kūrybos procesą (buvo pasitelkta daugybė pavyzdžių, 
ypač daug kalbėta apie aliuzijų romanus) ir apie realizmo problemą, tai yra tikrovės 
ir meninio vaizdavimo santykį. Galiausiai nugalėjo garsaus aktoriaus ir teatro di- 
rektoriaus vardas bei „garbė“. 1971 metais romaną buvo uždrausta publikuoti VFR, 
tuo tarpu tuometinėje VDR jis buvo labai populiarus ir ne vieną kartą buvo išleistas 
pakartotinai. 1980 metais ginčas vėl atgijo, nes tapo žinoma, jog Prancūzijoje nelega- 
liai išleistas romanas parduodamas iš po prekystalių, o prancūzų režisierė Ariane 
Mnouchkine 1979 metais jį inscenizavo Thėatre du Soleil. Ypač šiai knygai išgarsėti 
padėjo Istvano Szabo 1981 metų „Oskaru“ apdovanota „Mefisto“ ekranizacija, kur 
pagrindinį vaidmenį atliko Klausas Maria Brandaueris. 

Pamažu ginčai dėl romano draudimo ėmė gesti ir jis užėmė vietą tarp kitų «le- 
galių» iškiliausių vokiečių literatūros kūrinių. 

Prisiminimai apie Gustafą Grūndgensą dabar beveik išblėsę, ypač už Vokietijos 
ribų. Tad ir kaltinimai dėl asmeniškumų, dėl kai kurių žmonių juodinimo prarado 
aktualumą. Turėjo praeiti nemažai laiko, kol romano veikėjai iš tikrųjų tapo tipais, 
kokių pasitaiko visais laikais ir tarp įvairių profesijų žmonių. Klausui Mannui pa- 
vyko perprasti besąlygiško visuomenės prisitaikymo prie aplinkybių psichologi- 
ją, Mazochistine priklausomybę, kuri, autoriaus manymu, sudaro visas sąlygas 
įsigalėti diktatūrai. Paties rašytojo gyvenimas tai iliustruoja - jis buvo persona non 
grata tiek fašistinėje, tiek pokarinėje Vokietijoje. 

Ir pats romanas, ir jo draudimo istorija kelia rimtą klausimą apie valdžios, poli- 
tikos ir meno santykį, apie inteligentijos atsakomybę, apie galimybes elgtis sąži- 
ningai bet kurio politinio režimo metais. 


Jurgita Mikutytė 


skiriama 


aktorei Theresei GIEHSE 


„Aktoriui atleidžiu visas žmogaus ydas, 
jokios aktoriaus ydos neatleidžiu žmogui.“ 


GĖTĖ, VILHELMAS MEISTERIS 


Prologas 
1936 


— Sako, viename iš Vakarų Vokietijos pramonės centrų ne- 
seniai nuteisė daugiau kaip aštuonis šimtus darbininkų, visiems skirtos griež- 
tos bausmės sunkiųjų darbų kalėjime, ir tai per vieną vienintelį procesą. 

— Aš girdėjau, kad jų buvo tik penki šimtai; daugiau kaip šimto nė netei- 
sę, o slapčia nužudę, dėl jų pažiūrų. 

— Ar atlyginimai iš tiesų tokie pasibaisėtinai menki? 

— Prasti. Be to, jie ir toliau mažėja — o kainos kyla. 

— Sako, šio vakaro operos teatro dekoravimas kainavęs šešiasdešimt tūks- 
tančių markių. Dar reiktų pridėti mažiausiai keturiasdešimt tūkstančių ki- 
tų išlaidų - neskaičiuojant tų nuostolių, kuriuos patyrė valstybinė kasa, kai 
ruošiantis baliui operos teatras penkias dienas buvo uždarytas. 

— Mielas nedidukas gimtadienio pobūvis. 

— Bjauru, kad tenka prisidėti prie šito balagano. 

Abu jaunieji užsienio diplomatai, nutaisę maloniausias šypsenas, nusi- 
lenkė uniformuotam aukšto rango karininkui, metusiam į juos nepatiklų 
žvilgsnį iš po savo monoklio. 

— Čia visa aukštoji karininkija. - Jiedu vėl prašneko tik tada, kai žinojo, 
kad aukštoji uniforma jų nebegali girdėti. 

— Bet jie visi žavisi taika, - kandžiai pridūrė kitas. 

— Kiek tai truks? — linksmai šypsodamasis paklausė pirmasis, sveikinda- 
mas smulkutę damą iš Japonijos ambasados; maža ir grakšti ji įžengė, įsiki- 
busi į parankę nupiepusiam jūrų laivyno karininkui. 

— Turime būti viskam pasiruošę. 

Prie abiejų jaunųjų ambasadų atašė prisijungė ponas iš Užsienio reikalų 
ministerijos, ir šie tuojau ėmė girti salės dekoracijų grožį ir prabangą. 

- Taip, ponui ministrui pirmininkui patinka tokie dalykai, - kiek suglu- 
mes tarė ponas iš Užsienio reikalų ministerijos. 

— Tačiau viskas skoninga, - beveik vienu balsu patikino abu jaunieji di- 
plomatai. 

— Žinoma, - prisiversdamas atsakė ponas iš Vilhelmštrasės. 

— Tokio puošnaus renginio šiandien nepamatysi niekur kitur, tik Berly- 
ne, - dar pridūrė vienas iš abiejų užsieniečių. 

Ponas iš Užsienio reikalų ministerijos akimirką sudvejojo, kol ryžosi man- 
dagiai šyptelėti. 

Pokalbis trumpam nutrūko. Trys ponai dairėsi aplinkui ir klausėsi šven- 
tinio šurmulio. 

— Didinga, - pagaliau tyliai pratarė vienas iš jaunųjų ponų, šįsyk be jokio 
sarkazmo, o iš tiesų sukrėstas, kone įbaugintas to milžiniško išlaidumo, 
kuris jį supo. 

Žvakių ir aromatų prisotintas oras mirguliavo taip stipriai, kad jam span- 
go akys. Su pagarbia baime, tačiau nepatikliai jis mirkčiojo, žvelgdamas į 
žaižaruojantį spindesį. „Ir kurgi aš patekau?“ - galvojo jaunasis ponas, jis 
buvo iš vienos Skandinavijos valstybės. - „Vieta, kurioje esu, apipavidalin- 
ta, be abejonės, labai žaviai ir švaistūniškai, tačiau ir kažkuo šiurpi. Šie dai- 
liai išsidabinę žmonės pernelyg guvūs, kad keltų pasitikėjimą. Jie juda kaip 
marionetės - keistai trūkčiodami ir nerangiai. Jų akys kažką slepia, jų žvilg- 
snis negeras, akyse tiek daug baimės ir tiek daug žiaurumo. Pas mus žmo- 
nės žvelgia kitaip - pas musjie žvelgia maloniau ir laisviau. O ir juokiama- 
si kitaip pas mus, šiaurėje. Čia kvatojamasi kažkaip pašaipiai ir kažkaip 
įnirtingai, kažkaip įžūliai, provokuojamai, o kartu ir kažkaip beviltiškai, 
kraupiai liūdnai. Juk taip nesijuokia niekas, kas gerai jaučiasi savo kailyje. 
Juk taip nesijuokia vyrai ir moterys, kurie gyvena padoriai ir išmintingai...“ 

Didžiulė puota ministro pirmininko keturiasdešimt trečiojo gimtadienio 
proga vyko visose operos teatro patalpose. Po erdvias fojė, kuluarus ir ves- 
tibiulius vaikštinėjo išsipusčiusi minia. Ji laistinėjo šampaną ložėse, kurių 
parapetai buvo nukabinėti brangiomis drapiruotėmis, ji šoko parteryje, iš 
kurio buvo išneštos kėdžių eilės. Orkestras, įsitaisęs tuščioje scenoje, buvo 

didžiulis, tarsi turėtų atlikti simfoniją, mažų mažiausiai Richardo Štrauso. 
Tačiau grojo, įžūliai maišydamas, tik karinius maršus ir tą džiazo muziką, 
kuri reiche, tiesa, buvo smerkiama kaip negriškai amorali, bet per savo ju- 
biliejų aukštasis dignitorius nenorėjo jos atsisakyti. 

Čia susirinko visi, kurie tarėsi esą šio to verti šioje šalyje, netrūko nieko — 
išskyrus patį diktatorių, kuris atsiprašė, pasiteisinęs gerklės skausmais ir 
pašlijusiais nervais, ir keleto šiek tiek plebėjiškų žymių partijos veikėjų, 
kurie liko nepakviesti. Tačiau galėjai matyti kelis imperatoriškuosius ir ka- 
rališkuosius princus, daugybę kunigaikščių ir beveik visą aukštąją bajoriją; 
visą vermachto generalitetą, begalę įtakingų finansininkų ir stambių pra- 
monininkų; įvairių diplomatinio korpuso narių - daugiausia iš mažesnių 
arba tolimų šalių; kai kuriuos ministrus, kai kuriuos garsius aktorius — pa- 
lankumas teatrui buvo žinoma sukaktuvininko silpnybė - ir net vieną poe- 
tą, kuris atrodė labai išraiškingai ir mėgavosi asmenine diktatoriaus drau- 
gyste. Buvo išsiuntinėta daugiau kaip du tūkstančiai kvietimų, iš jų maž- 
daug tūkstantis buvo skirta garbės svečiams, turintiems teisę už dyką 
mėgautis švente; kito tūkstančio gavėjai privalėjo mokėti po penkiasde- 
šimt markių už įėjimą - taip grįžo dalis milžiniškų išlaidų, o likusios teko 
tiems mokesčių mokėtojams, kurie nepriklausė artimiausiai ministro pir- 
mininko aplinkai ir nebuvo naujosios vokiečių visuomenės elito dalis. 

— Ar ne nuostabi šventė! - sušuko apkūni ginklų fabrikanto nuo Reino 
pati vieno Pietų Amerikos diplomato žmonai. - Ak, man tiesiog per daug 
smagu! Mano nuotaika stačiai nuostabi, ir norėčiau, kad visi žmonės Vo- 
kietijoje, ir visur, būtų taip puikiai nusiteikę! 

Pietų Amerikos diplomato žmona, nelabai mokanti vokiškai ir nuobo- 
džiaujanti, gaižiai šyptelėjo. 

Guvioji fabrikanto pati nusivylė aiškiai nepakankamu entuziazmu ir nu- 
sprendė traukti toliau. 

— Atleiskite, mano mieloji! - subtiliai tarė ji ir kilstelėjo savo žvilgantį šlei- 
fą. - Kaip tik turiu pasisveikinti su sena drauge iš Kelno - mūsų valstybinių 
teatrų direktoriaus, jūs gi žinote, didžiojo Hendriko Hiofgeno motina. 

Čia ponia iš Pietų Amerikos pirmą kartą prasižiojo, kad paklaustų: 

— Who is Henrik Hopfgen? 

Iš nuostabos fabrikanto pati tyliai šūktelėjo: 

— Ką?! Jūs nepažįstate mūsų Hiofgeno? Hiofgenas, mano brangioji, o ne 
Hopfgenas! Ir Hendrikas, ne Henrikas —ta raidelė „d“ jam nepaprastai daug 
reiškia! 

Per tą laiką ji atskubėjo prie tauriosios matronos, kuri oriai Žingsniavo 
per sales, įsikibusi į parankę poetui ir fiūrerio draugui. 

- Mieloji ponia Bela! Nematėme jūsų visą amžinybę! Kaipgi jums sekasi, 
mieliausioji? Ar kartais nepasiilgstate mūsų Kelno? Bet čia jūs užimate to- 
kią padėtį! O kaip einasi panelei Josei, tam mielam vaikui? Bet visų pirma: 
ką veikia Hendrikas - jūsų didysis sūnus! Dangau, kiek daug jis pasiekė! 
Juk pagal svarbą jis beveik prilygsta ministrui! Taip taip, mieloji ponia Be- 
la, Kelne mes visi ilgimės jūsų ir jūsų puikiųjų vaikų! 

Iš tikrųjų ponia Bela Hiofgen, kol dar gyveno Kelne, ojos sūnus dar ne- 
buvo padaręs savo didžiosios karjeros, milijonierei niekada nerūpėjo. Abiejų 
damų pažintis buvo paviršutiniška, ponia Bela niekada nebuvo kviečiama 
į fabrikanto vilą. Tačiau dabar linksma ir nuoširdi turtuolė nebenorėjo pa- 
leisti rankos moters, kurios sūnus buvo laikomas artimu ministro pirmi- 
ninko draugu. 

Ponia Bela maloningai nusišypsojo. Apsirengusi ji buvo labai paprastai, 
tačiau ne be tam tikro pagarbos verto koketiškumo; ant jos juodos, lygiai 
krintančios šilkinės suknios švytėjo balta orchidėja. Žili, glotniai sušukuoti 
plaukai pikantiškai kontrastavo su jos gana jaunai atrodančiu, kukliai ir 
rūpestingai padažytu veidu. Su santūriu ir mąsliu meilumu žvelgė ji pla- 
čiomis žaliai mėlynomis akimis į plepią damą, kuri už savo nuostabų vėri- 
nį, savo ilgus auskarus, paryžietišką tualetą ir visą savo spindesį turėjo 
dėkoti tam, kad Vokietija sparčiai ruošėsi karui. 

— Negaliu skųstis, mums visiems sekasi gana gerai, - kukliai, bet išdi- 
džiai atsakė ponia Hiofgen. - Josė susižadėjo su jaunuoju grafu Donersber- 
gu. Hendrikas šiek tiek pervargęs, jis turi pašėlusiai daug darbo. 

— Aš manau. - Pramonininkienė žiūrėjo su pagarba. 

— Norėčiau pristatyti jums mūsų draugą Cezarį fon Muką, - tarė ponia 
Bela. 

Poetas pasilenkė prie išdabintos turtingosios damos rankos, o šioji tuoj 
vėl pratrūko plepėti: 

— Nepaprastai įdomu, aš tikrai džiaugiuosi, iš karto pažinau jus iš nuo- 

traukų. Kelne žavėjausi jūsų drama „Tanenbergas“, tikrai gerai pastatyta, 
žinoma, neprilygsta toms iškilioms viršūnėms, prie kurių jūs dabar įpratę 
Berlyne, tačiau spektaklis tikrai visai padorus, neabejotinai vertas dėme- 
sio. O jūs pats, pone valstybės patarėjau - juk jūs per tą laiką buvote tokioj 
nuostabioj kelionėje, visas pasaulis kalba apie jūsų kelionės užrašus, arti- 
miausiomis dienomis ketinu juos įsigyti. 

— Daug gražaus ir daug bjauraus regėjau svečiose šalyse, - kukliai atsakė 
poetas. — Bet keliavau per tas šalis ne vien kaip stebintis, ne vien kaip besi- 
mėgaujantis, o labiau kaip veikiantis žmogus, švietėjas. Manau, kad svetur 
man pavyko įgyti naujų draugų mūsų naujajai Vokietijai. - Savo pilkai mė- 
lynomis akimis, kurių skvarbus ir liepsningas tyrumas dažnai buvo liaup- 
sinamas laikraščių literatūros apžvalgose, jis vertino milžiniškus ponios iš 
Reino srities papuošalus. „Galėčiau apsistoti jos viloje, kai kitą kartą atvyk- 
siu į Kelną skaityti pranešimo arba į premjerą“, - galvojo jis, šnekėdamas 
toliau: - Mūsų tiesiam mąstymui nesuvokiama, kiek melo, kiek bjaurių ne- 
susipratimų paskleista apie mūsų reichą - ten, svetur. 

Jo veidas buvo toks, kad kiekvienas reporteris norom nenorom pavadin- 
davo jį „drožtu iš medžio“: raukšlių išvagota kakta, po šviesiais antakiais — 
pilkai mėlynos akys ir pagiežinga burna, o kalbėjo jis su silpnu saksišku ak- 
centu. Ir jo išorė, ir kilni kalba ginklų fabrikanto pačiai darė didelį įspūdį. 

— Ak, -svajingai pažvelgė ji į poetą. - Jei būsite kada Kelne, būtinai turė- 
site mus aplankyti! 

Valstybės patarėjas Cezaris fon Mukas, Literatūros akademijos preziden- 
tas ir visur statomos dramos „Tanenbergas“ autorius, nusilenkė manda- 
giai kaip riteris: 

— Tikrai džiaugsiuosi, maloningoji ponia. 

Tai sakydamas jis net pridėjo prie širdies ranką. 

Pramonininkienei jis pasirodė nuostabus. 

— Kaip būtų žavinga klausytis jūsų visą vakarą, ekscelencija! - sušuko ji. — 
Jums tikriausiai teko tiek daug patirti! Juk ir jūs esate buvęs valstybinių 
teatrų direktoriumi? Ė 

Šis klausimas nuskambėjo netaktiškai, taip pasirodė ir tauriajai poniai 
Belai, ir tragedijos „Tanenbergas“ autoriui. Tad šis kiek šaižokai atkirto: 

- Žinoma. 

Turtingoji kelnietė nieko nepastebėjo. Dar daugiau, aiškiai bandydama 
šmaikštauti, ji pridūrė: 

— Artikjūs truputį nepavydite, pone valstybės patarėjau, mūsų Hendri- 
kui, savo įpėdiniui? 

Tai sakydama ji dar pagrasino pirštu. Ponia Bela nežinojo, kur dėti akis. 

Tačiau Cezaris fon Mukas įrodė savo išsiauklėjimą ir susivaldymą, ir 
įrodė taip, jog tai beveik prilygo didžiadvasiškumui. Jo iš medžio drožtu 
veidu perbėgo šypsnys, kuris tik pačioje pradžioje atrodė kiek liūdnokas, o 
paskui tapo švelnus, geras, netgi išmintingas. 

— Šią sunkią naštą su malonumu - taip, iš tikrųjų su malonumu perlei- 
dau savo draugui Hiofgenui, kuris kaip niekas kitas pašauktas ją nešti. - Jo 
balsas virpėjo, jis buvo smarkiai sugraudintas savo paties kilnybės ir savo 
pažiūrų grožio. 

Ponia Bela, direktoriaus motina, nutaisė sujaudintą veidą, o patrankų 
karaliaus gyvenimo draugei kilni ir didinga žymaus dramaturgo laikyse- 
na padarė tokį įspūdį, jog ji vos nepravirko. Narsiai įveikusi save, ji nurijo 
ašaras, greitosiomis prispaudė prie akių šilkinę nosinaitę ir vienu ryžtingu 
mostu išblaškė iškilmingą nuotaiką. Nugalėjo reiniečiams būdingas guvu- 
mas, ji vėl žvelgė švytėdama ir džiūgaudama: 

— Argi ne puiki šventė?! 

Šventė buvo puiki, dėl to nekilo jokių abejonių. Kaip viskas žėrėjo, kve- 
pėjo, šnarėjo! Neįmanoma nustatyti, kas tviskėjo labiau: brangakmeniai ar 
ordinų žvaigždės. Švaistūniška sietynų šviesa mirguliavo ir žaidė ant da- 
mų baltų, apnuogintų nugarų ir dailiai išdažytų veidų, ant nutukusių po- 
nų riebių sprandų, iš po frakų matomų krakmolytų marškinių arba galio- 
nuotų uniformų, ant liokajų, bėgiojančių su gaiviaisiais gėrimais, prakai- 
tuotų veidų. Kvepėjo gėlės, gražiai sukomponuotos ir išstatinėtos po visus 
rūmus, kvepėjo paryžietiški visų vokiečių moterų kvepalai, kvepėjo pra- 
monininkų cigarai ir lieknų jaunuolių su jiems derančiomis trumpomis SS 
uniformomis pomados, kvepėjo princai ir princesės, slaptosios valstybinės 
policijos viršininkai, laikraščių literatūros skyrių redaktoriai, kino žvaigž- 
dės, universitetų profesoriai, vadovaujantys rasių arba karo mokslo kated- 
roms, 0 taip pat keli bankininkai žydai, kurių turtas ir tarptautiniai ryšiai 
buvo tokie galingi, kad jiems buvo leista dalyvauti net šiame uždarame 

renginyje. Tvyrojo debesys dirbtinių aromatų, tarsi būtų reikėję nustelbti 
kitą kvapą — neskanią, salsvą kraujo smarvę, kurią, tiesa, mėgo ir kurios 
buvo pilna visa šalis; bet kurios šiek tiek gėdijosi tokia reikšminga proga ir 
prieš užsienio diplomatus. 

— Pritrenkiantis dalykas, - tarė vienas ponas iš reichsvero kitam. - Ir lei- 
džia gi sau tasai dručkis! 

— Kol mes tai pakenčiame, - atsiliepė antrasis. 

Jie nutaisė smagius veidus; mat juos fotografavo. 

— Sako, Lotos suknelė kainavo tris tūkstančius markių, - pasakojo kino 
aktorė Hohencolernų dinastijos princui, su kuriuo šoko. 

Lota buvo žmona to daugybę titulų turinčio galingojo, kuris lyg pasakų 
princas šventė savo keturiasdešimt trečiąjį gimtadienį. Lota, buvusi pro- 
vincijos aktorė, buvo laikoma labai nuoširdžia, kuklia moterimi, tikra vo- 
kiete. Jų vestuvių dieną pasakų princas liepė įvykdyti mirties bausmę 
dviems proletarams. 

Hohencolernų dinastijos princas atsakė: 

— Mano šeima niekada taip neišlaidavo... Beje, o kada aukštoji pora žada 
įsikurti? Matyt, nori kuo labiau sudirginti mūsų kantrybę? 

— Lotelė tai supranta, - rimtai atšovė buvusi tautos motinos kolegė... 

Šventė iš tikrųjų puiki: atrodė, kad visi dalyviai kuo gyviausiai džiūgau- 
ja, tiek garbės svečiai, tiek ir kiti, kuriems už teisę čia būti teko pakloti po 
penkiasdešimt markių. Buvo šokama, plepama, flirtuojama, buvo žavima- 
si savimi ir kitais, o labiausiai valdžia, galinčia leisti sau tokius prašmat- 
nius renginius. Ložėse, kuluaruose ir prie gundančių bufetų netilo gyvi 
pašnekesiai. Buvo diskutuojama apie damų tualetus, apie ponų turtą ir apie 
prizus, kuriuos bus galima išlošti labdaros loterijoje: vertingiausiu suveny- 
ru buvo laikoma svastika iš briliantų, dailus ir brangus daikčiukas, kurį 
galima nešioti kaip sagę arba kaip pakabutį prie vėrinio. Pašvęstieji teigė 
žiną, kad būsią ir labai linksmų paguodos prizų, pavyzdžiui, tikslių tankų 
ir kulkosvaidžių kopijų iš Liubeko marcipano. Kai kurios damos juokau- 
damos netgi tvirtino, kad labiau norėtų kokio nors žudymo įrankio iš tokio 
saldumyno nei brangiosios svastikos. Juoktasi daug ir nuoširdžiai. Prislo- 
pintais balsais aptarinėjami politiniai renginio užkulisiai. Krito į akis, kad 
atsisakė atvykti diktatorius, o kai kurie žymūs partijos veikėjai liko ne- 


2. 716 prologas (17 


pakviesti, taip pat ir tai, kad dalyvauja tiek daug kunigaikščių šeimų narių. 
Ši aplinkybė buvo siejama su tam tikrais miglotais ir reikšmingais pakuž- 
domis perduodamais gandais. Vienas kitas sakėsi turįs blogų naujienų ir 
apie diktatoriaus sveikatą; tos naujienos buvo tyliai ir aistringai aptarinėja- 
mos tiek užsienio žiniasklaidos atstovų bei diplomatų, tiek ir ponų iš reichs- 
vero bei sunkiosios pramonės. 

— Atrodo, kad tai vis dėlto vėžys, - nosine prisidengęs burną pranešė 
Anglijos žiniasklaidos atstovas savo paryžiečiui kolegai. 

Tačiau vertindamas pastarąjį jis apsiriko. Pjeras Lariu panėšėjo į labai 
paliegusį, bet ganėtinai klastingą nykštuką, tačiau žavėjosi heroizmu ir gra- 
žiais uniformuotais naujosios Vokietijos jaunuoliais. Beje, jis buvo ne žur- 
nalistas, o tiesiog turtingas žmogus, rašantis skystas knygas apie visuome- 
ninį, literatūrinį ir politinį Europos sostinių gyvenimą, o jo paties gyveni- 
mo esmę sudarė pažinčių su įžymybėmis kolekcionavimas. Šis groteskiškas, 
o sykiu ir įtartinas gnomelis, smailiu veideliu ir dejuojančiu ligotos senos 
ponios falcetu, niekino savo gimtosios šalies demokratiją ir aiškino kiek- 
vienam, kas tik turėjo ūpo jo klausytis, kad Klemanso laikąs sukčiumi, o 
Brianą idiotu, tačiau į kiekvieną aukštesnį gestapo pareigūną žiūrįs kaip į 
pusdievį, o į naujojo Vokietijos režimo viršūnes — kaip į nepriekaištingų 
dievų rinktine. 

— Kokias bjaurias nesąmones jūs skleidžiate, mano pone! - Žmogutis spok- 
sojo bauginančiai piktai, jo balsas šiugždėjo sausai it nukritę lapai. - Prie 
fhiūrerio sveikatos ir norėdamas neprikibsi. Jis tik šiek tiek persišaldęs. 

Galėjai laukti, kad mažasis išgama nueis ir įskųs. Anglas koresponden- 
tas susinervino, mėgino teisintis: 

— Apie kažką panašaus man konfidencialiai užsiminė kolega italas... 

Tačiau geibusis standžiai prikimštų uniformų mėgėjas jį griežtai nu- 
traukė: 

— Gana, mano pone! Daugiau nieko nenoriu girdėti! Visa tai neatsakingi 
tauškalai!.. Atleiskite, - švelniau pridūrė jis. - Turiu pasisveikinti su buvu- 
siu Bulgarijos karaliumi. Su juo Heseno princesė, susipažinau su jos aukš- 
tybe jos tėvo dvare Romoje. 

Jis nuzvimbė šalin, sukryžiavęs ant krūtinės baltas smailias rankeles, su 
intriganto abato povyza ir veido išraiška. Anglas sumurmėjo jam pavymui: 

— Damned snob. 

Salė sujudėjo, sušurmuliavo: įžengė propagandos ministras. Jo pasiro- 
dymas šį vakarą buvo netikėtas, visi žinojo apie jo įtemptus santykius su 
tukliuoju gimtuvininku - kuris, beje, vis dar nesirodė, norėdamas, kad jo 
įėjimas virstų vakaro kulminacija. 

Propagandos ministras — milijoninės tautos dvasinio gyvenimo viešpats — 
greitai šlubčiojo per jam besilenkiančią žėrinčią minią. It ledinis vėjas 
padvelkdavo ten, kur jis eidavo. Sakytum, pikta, pavojinga, vieniša ir žiau- 
ri dievybė būtų nusileidusi į nešvankų malonumų trokštančių, bailių ir pa- 
sigailėtinų mirtingųjų sambrūzdį. Kelias sekundes publika buvo tarsi su- 
paralyžiuota iš siaubo. Šokėjai sustingo savo grakščiomis pozomis, o jų 
baikštūs žvilgsniai, nuolankūs, o kartu kupini neapykantos, susmigo į bai- 
sųjį nykštuką. Šis žavia šypsena, iki ausų ištempiančia jo siauralūpę, tul- 
žingą burną, mėgino šiek tiek sušvelninti tą šiurpų poveikį, kurį darė; jis 
stengėsi sužavėti, nuolankiai ir draugiškai žvelgti savo įkritusiomis, gud- 
riomis akimis. Gracingai vilkdamas šlubąją koją, jis vikriai skubėjo per šven- 
tinę salę, rodydamas šiai dutūkstantinei vergų, pakeleivių, apgavikų, ap- 
gautųjų ir kvailių publikai savo veidmainišką plėšraus paukščio profilį. 
Klastingai šypsodamasis, jis nušmėžavo pro milijonierių, ambasadorių, di- 
vizijų vadų ir kino žvaigždžių grupes. O kai pagaliau sustojo, sustojo prie 
direktoriaus Hendriko Hiofgeno, valstybės patarėjo ir senatoriaus. 

Dar viena sensacija! Direktorius Hiofgenas buvo vienas iš oficialių mi- 
nistro pirmininko ir aviacijos generolo favoritų, šis prakišo jį vadovauti 
valstybiniams teatrams prieš propagandos ministro valią. Pastarasis po il- 
gos ir atkaklios kovos buvo priverstas paaukoti savo paties globotinį, poe- 
tą Cezarį fon Muką, ir išsiųsti jį į kelionę. Tačiau dabar jis demonstratyviai 
pagerbė savo priešo kūrinį pasisveikindamas ir šnekučiuodamasis. Galbūt 
taip gudrusis propagandos meistras norėjo pareikšti tarptautinei elitinei 
publikai, kad tarp Vokietijos režimo viršūnių anaiptol nėra jokių nesutari- 
mų bei intrigų, ojo, reklamos šefo, ir aviacijos generolo pavydas tesąs vie- 
nas iš niekšingų ir piktų prasimanymų. O gal Hendrikas Hiofgenas - vie- 
nas iš svarbiausių sostinės apkalbų objektų - irgi buvo toks neapsakomai 
gudrus, jog su propagandos ministru sugebėjo palaikyti tokius pat artimus 
santykius kaip su aviacijos generolu ministru pirmininku? Gal jis panau- 

dojo vieną valdovą prieš kitą, leidosi proteguojamas abiejų didžiųjų kon- 
kurentų? Žinant jo legendinius sugebėjimus, šito buvo galima tikėtis... 

Juk visa tai nepaprastai įdomu! Pjeras Lariu be niekur nieko paliko bu- 
vusį Bulgarijos karalių ir nucipeno per salę - smalsumas jį nunešė kaip 
vėjas plunksnelę, - kad galėtų iš kaip galima arčiau stebėti šį sensacingą 
susitikimą. Plieninės Cezario fon Muko akys nepatikliai prisimerkė, mili- 
jonierė iš Kelno geidulingai sudejavo iš susijaudinimo ir džiaugsmo dėl 
šios didingos situacijos, o ponia Bela Hiofgen, didžiojo žmogaus motina, 
visiems, stovintiems netoli jos, maloningai ir drauge padrąsinančiai nusi- 
šypsojo, tarsi norėdama pasakyti: mano Hendrikas didis, o aš esu jo taurio- 
ji motina. Tačiau jūs neprivalote tuojau pat pulti ant kelių. Jis ir aš, mes taip 
pat tik iš kūno ir kraujo, nors šiaip išsiskiriame iš kitų žmonių. 

— Kaip jums sekasi, mano mielas Hiofgenai? — žaviai šypsodamasis pa- 
klausė direktoriaus propagandos ministras. 

Direktorius taip pat šyptelėjo, tačiau anaiptol ne iki ausų, o su tokia ele- 
gancija, kuri atrodė beveik skausminga. 

— Dėkoju jums, pone ministre! - Jis kalbėjo tyliai, šiek tiek progiesmiu, 
tačiau labai aiškiai artikuliuodamas. 

Ministras vis dar nepaleido jo rankos. 

— Ar galėčiau pasiteirauti, kaip jaučiasi jūsų ponia žmona? - paklausė 
direktorius, ir dabar jo aukštajam pašnekovui pagaliau teko nutaisyti rim- 
tą Miną. 

- Šį vakarą ji truputį nesveikuoja. - Tai sakydamas jis paleido senato- 
riaus ir valstybės patarėjo ranką. 

O šis liūdnai tarstelėjo: 

— Man nepaprastai gaila. 

Aišku, jis — kaip ir visi šioje salėje - žinojo, kad propagandos ministro 
žmona buvo visiškai nusikamavusi ir dvasiškai išsekusi iš pavydo minist- 
ro pirmininko žmonai. Kadangi diktatorius buvo nevedęs, reklamos šefo 
sutuoktinė anksčiau buvo pirmoji reicho dama, ir ji atliko šią Dievo skirtą 
pareigą padoriai ir garbingai, to nenuginčytų net pikčiausi jos priešai. 
Bet paskui atsirado toji Lota Lindental, vidutiniška aktorė — taip pat nebe- 
Jauna —ir ištekėjo už prabangą mėgstančio dručkio. Propagandos ministro 
Žmona neapsakomai kankinosi. Iš jos paveržė Pirmosios damos titulą! Kita 

prasibrovė į priekį! Iš komediantės buvo sukurtas kultas, tarsi būtų prisi- 
kėlusi karalienė Luiza! Kiekvieną kartą, kai vykdavo koks nors renginys 
Lotos garbei, ponia reklamos šefienė taip siaubingai nervindavosi, kad jai 
prasidėdavo migrena. Ir šį vakarą ji liko gulėti lovoje. 

— Jūsų ponia žmona čia tikrai būtų puikiai pasilinksminusi. - Hiofgeno 
veido išraiška vis dar buvo iškilminga. Jo žodžiuose negirdėjai nė ženklo 
ironijos. - Neapsakomai gaila, kad fiūreris buvo priverstas atsisakyti. Ang- 
lijos ir Prancūzijos ambasadoriai taip pat užimti. 

Šiais teiginiais, išsakytais kuo švelniausiu balsu, pavydžiajam propagan- 
dos ministrui Hiofgenas išdavė savo tikrąjį draugą ir globėją - ministrą 
pirmininką, kuriam turėjo dėkoti už visą savo spindesį. Tačiau propagan- 
dos ministras dėl viso pikto susivaldė. 

— O kaip čia nuotaika? - ne be pašaipos draugiškai paklausė vikrusis 
šlubis. 

Valstybinių teatrų direktorius santūriai atsakė: 

— Atrodo, linksminamasi. 

Abu aukštieji pareigūnai šnekučiavosi patylom, mat aplink juos spietėsi 
smalsuoliai, priėjo ir keletas fotografų. Patrankų fabrikanto pati kaip tik 
kuždėjosi su Pjeru Lariu, kuris susižavėjęs trynė ties krūtine baltas kaulė- 
tas rankeles: | 

— Mūsų direktorius ir ministras — ar jie ne puiki pora? Abu tokie reikš- 
mingi! Abu tokie gražūs! 

Savo tukniu, išdabintu kūnu ji spaudėsi prie pat paliegusio mažiaus kū- 
nelio. Švelnusis galas, germaniškojo heroizmo, pasitempusių jaunuolių, fiū- 
rerio minties ir skambių kilmingų vardų mėgėjas išsigando artimo tokio 
stambaus moteriško kūno alsavimo. Jis pabandė šiek tiek atsitraukti čirp- 
damas: 

- Puiku! Žavinga! Neprilygstama! 

Ponia iš Reino srities tikino: 

— Mūsų Hiofgenas - tai bent Žmogus, aš jums sakau! Genijus, tokio nera- 
si nei Paryžiuje, nei Holivude! Ir toks grynai vokiškas, toks tiesus, paprastas 
ir garbingas! Juk aš jį pažinojau dar tada, kai jis buvo mažas. - Ir ištiesusi 
ranką ji parodė, koks mažas buvo Hendrikas, kai ji, milijonierė, atkakliai 
vengė jo motinos per labdaros renginius Kelne. - Nuostabus berniukas! — 

dar pridūrė ji, o jos akys suliepsnojo tokiu geidulingumu, kad Lariu paniš- 
kai spruko. 

Hendriką Hiofgeną galėjai palaikyti kokių penkiasdešimties metų vyru, 
bet jam buvo tik trisdešimt devyneri - neįtikėtinai jaunas tokiam aukštam 
postui. Jo blausus veidas su raginiais akiniais spindėjo ta akmenine ramy- 
be, kurios prisiversdami gali pasiekti labai nervingi ir labai pasipūtę žmo- 
nės, kai žino, kad juos stebi daugybė akių. Jo plikas kiaušas buvo taurios 
formos. Pilkšvame, papurtusiame veide dėmesį traukė pervargimo, jaut- 
rumo ir kančios įbrėžta linija, einanti nuo pakeltų šviesių antakių link ašt- 
rių smilkinių, o taip pat išraiškingas masyvus smakras, kurį jis laikydavo 
išdidžiai pakeltą, kad drąsiai ir įsakmiai pabrėžtų aristokratiškai dailų lan- 
ką tarp ausies ir smakro. Nuo plačių ir blyškių lūpų nesitraukė šalta, dau- 
giaprasmė, pašaipi, o kartu užuojautos prašanti šypsena. Jo akys po dide- 
liais, blyksinčiais akinių stiklais tik kartais tapdavo matomos ir aktyvios: 
tada ne be išgąsčio išvysdavai, kad jos, nepaisant viso švelnumo, buvo šal- 
tos kaip ledas ir, nepaisant visos melancholijos, labai žiaurios. Šios žalsvai 
pilkos raibuliuojančios akys panėšėjo į brangakmenius, kurie kainuoja mil- 
žiniškus pinigus, tačiau neša nelaimę, o sykiu ir į godžias piktos ir pavojin- 
gos Žuvies akis... Visų ponių ir daugumos ponų nuomone Hendrikas Hiof- 
genas buvo ne tik svarbus ir didžiai apsukrus, bet ir itin gražus vyras. Jo 
sutelkta, dėl perdėm sąmoningo ir apskaičiuoto patrauklumo beveik ma- 
nieringa laikysena ir brangus frakas slėpė tai, kad jis aiškiai per daug nutu- 
kęs, visų pirma per šlaunis ir sėdmenis. 

— Beje, turiu pasveikinti jus su Hamletu, mano mielas, - tarė propagan- 
dos ministras. — Puiki vaidyba. Vokiečių scena gali jumis didžiuotis. 

Hiofgenas šiek tiek palenkė galvą, truputį paspausdamas žemyn gra- 
Žųjį smakrą: virš aukštos, akinančios apykaklės ant kaklo susimetė gau- 
sios raukšlės. 

— Kas atsisako Hamleto, nevertas aktoriaus vardo. - Jo balsas net sudeja- 
vo iš kuklumo. 

Ministras dar spėjo konstatuoti: 

— Jūs tiesiog jauste įsijautėte į tragediją, - kai per salę nuvilnijo didžiulis 
šurmulys. 

Pro pagrindines duris įžengė aviacijos generolas ir jo žmona, buvusi ar- 

tistė Lota Lindental - juos pasveikino audringi plojimai ir griausmingi šūks- 
niai. Garbingoji pora ėjo tarp džiūgaujančių žmonių eilių. Joks kaizeris nie- 
kada nebuvo gražiau įžengęs. Entuziazmas, regis, liejosi per kraštus - kiek- 
vienas iš dviejų tūkstančių rinktinių kilmingųjų kuo garsiau šaukdamas ir 
plodamas delnais troško įrodyti sau, kitiems ir ministrui pirmininkui, kaip 
aistringai jis dalyvauja keturiasdešimt trečiajame aukštojo pono gimtadie- 
nyje konkrečiai ir nacionalinėje valstybėje apskritai. Aidėjo šūksniai: „Va- 
lio!“, „Tegyvuoja!“, „Sveikiname!“ Skraidė gėlės, kurias ponia Lota priėmė 
oriai ir gracingai. Pučiamųjų orkestras užgrojo iškilmingą tušą. Propagan- 
dos ministro veidas persikreipė iš neapykantos, bet į tai niekas nekreipė 
dėmesio, išskyrus gal Hendriką Hiofgeną. Šis stovėjo nejudėdamas: laukė 
savo globėjo susikaupęs ir sustingęs ceremoninga poza. 

Buvo lažinamasi, kokia pasakiška uniforma šį vakarą vilkės dručkis. Da- 
bar jis koketavo savo asketiškumu, glumindamas publiką pačiu kukliau- 
siu apdaru. Žalias kaip butelis uniforminis švarkas, kurį dėvėjo, greičiau 
priminė namuose nešiojamą griežto kirpimo žaketą. Ant krūtinės blizgėjo 
tik viena mažutė sidabrinė ordino žvaigždė. Jo kojos, kurias šiaip jau mėg- 
davo slėpti po ilgais paltais, su pilkomis kelnėmis atrodė itin stambios: ne- 
lyg kolonos, ant kurių jis pamažėle judėjo. Milžiniškas jo monstriškos figū- 
ros dydis ir plotis puikiausiai tiko sukelti aplinkiniams siaubą ir baimingą 
pagarbą -juo labiau, kad nebuvo jokio pagrindo įžvelgti jame ką nors ko- 
miška: ir drąsiausiajam praeidavo noras juoktis, kai pagalvodavo, kiek krau- 
jo jau pralieta, mostelėjus šiam lašinių ir mėsos kalnui, ir kokios kraujo 
upės dar tikriausiai liesis jo garbei. Jo masyvi galva ant trumpo, išputusio 
kaklo atrodė it aplieta raudonomis sultimis — cezario galva, nuo kurios 
nutraukė odą. Šiame veide nebebuvo nieko žinogiško: tai buvo šviežios, 
beformės mėsos gumulas. 

Lėtai ir didingai nešė ministras pirmininkas per švytinčią susirinkusiųjų 
minią savo pilvą, taip nežmoniškai atsikišusį, jog jo išgaubtumas perėjo į 
krūtinę. Ministras pirmininkas buvo išsiviepęs. 

Jo žmona Lota nesivaipė, o dalijo šypsenas, karalienė Luiza visa savo 
esybe. Jos vakarinė suknelė, kurios brangumas sudarė visą damų pokalbių 
turinį, nepaisant viso iškilmingumo buvo paprasta: lygiai krintanti, iš mir- 
guliuojančio šilkinio audinio, užsibaigianti karališkai ilgu šleifu. Tačiau bri- 

liantų diadema auksiniuose plaukuose, perlai ir smaragdai ant krūtinės 
dydžiu ir spindesiu pranoko visa, kuo dar buvo galima žavėtis šioje praš- 
matnioje draugijoje. Milžiniški provincijos aktorės papuošalai su brangak- 
meniais reprezentavo milijonines vertybes — už juos ji turėjo dėkoti savo 
galantiškajam sutuoktiniui, viešose kalbose mielai smerkiančiam korum- 
puotus ir prabangą mėgstančius respublikonų ministrus bei burmistrus, o 
taip pat kai kuriems gerai įsitaisiusiems ir privilegijuotiems ištikimiems 
pavaldiniams. Tokias svarias dovanėles ponia Lota mokėjo priiminėti taip 
nepretenzingai ir džiugiai, jog tuo pelnė naivios, motiniškos ir didžiai gerb- 
tinos moters vardą. Ją laikė nesavanaude ir nepriekaištingai tyra. Ji tapo 
vokiečių moterų idealu. Ji buvo didelėmis, apskritomis, šiek tiek išsišovu- 
siomis karvės akimis, spindinčiomis, drėgnomis ir mėlynomis; gražiais švie- 
siais plaukais ir balta kaip sniegas krūtine. Beje, ir ji jau buvo šiek tiek per 
stora - ministro pirmininko rūmuose maitino skaniai ir sočiai. Apie ją su 
pasigėrėjimu buvo kalbama, esą, prieš savo sutuoktinį ji kartkartėmis užsi- 
stojanti žydus iš aukštesniųjų visuomenės sluoksnių —- nepaisant to, kad 
žydai vis tiek atsidurdavo koncentracijos stovyklose. Ją vadino ministro 
pirmininko angelu sargu, tačiau nuo tada, kai ji ėmė patarinėti, siaubūnas 
netapo minkštesnis. Vienas žymiausių jos vaidmenų buvo ledi Milford Ši- 
lerio „Klastoje ir meilėje“ — toji galiūno meilužė, kuri, sužinojusi, kuo mo- 
kama už brangakmenius, nebepakelia savo papuošalų spindesio ir savo 
kunigaikščio artumo. Kai Lota paskutinį kartą išėjo į Valstybės teatro sce- 
ną, ji vaidino Miną fon Barnhelm - taigi prieš persikeldama į aviacijos ge- 
nerolo rūmus, ji dar kartą deklamavo žodžius poeto, kurį jos sutuoktinis 
su savo pakalikais imtųsi persekioti, jei šis gyventų čia ir dabar. Jos akyse 
aptarinėdavo kraupias totalitarinės valstybės paslaptis: ji motiniškai šyp- 
sojosi. Rytais, kai ponia Lota šelmiškai dirstelėdavo savo vyrui per petį, ant 
renesansinio rašomojo stalo priešais jį matydavo mirties nuosprendžius - ir 
jis juos pasirašydavo, o vakarais ji demonstruodavo baltą krūtinę ir auksi- 
nių plaukų šukuoseną operų premjerose arba prie papuoštų stalų pas tuos 
privilegijuotuosius, kuriems darė garbę pažintis su ja. Ji buvo neliečiama, 
neįveikiama - nes buvo sentimentali ir nieko nenutuokianti. Ponia minist- 
ro pirmininko žmona tarėsi apgaubta „savosios tautos meilės“, nes du tūkš- 
tančiai garbėtroškų, parsidavėlių ir snobų kėlė ovacijas ją šlovindami. Ji 

žengė per spindesį ir dalijo šypsenas — daugiau ji nieko niekada nedalijo. 
Ministro pirmininko žmona kuo rimčiausiai tikėjo, kad Dievas jai palankus, 
nes atsiuntė jai tiek daug papuošalų. Vaizduotės ir inteligencijos trūkumas 
apsaugojo ją nuo minčių apie ateitį, kuri tikriausiai mažai panėšės į šią gra- 
žią nūdieną. Kai ji ėjo, pakelta galva, nutvieksta šviesos ir visuotinio susiža- 
vėjimo, jos širdyje nekilo nė menkiausios abejonės, kad šis stebuklas tęsis 
amžinai. Niekada - viltingai galvojo ji - niekada nenublanks jos spindesys; 
niekada nekeršys nukankintieji, niekada tamsa neišties į ją savo pirštų. 

Vis dar grojo tušą, vienodai garsiai ir plačiai, vis dar skambėjo šlovinan- 
tys šūksniai. Tuo tarpu Lota ir jos dručkis priėjo prie propagandos minist- 
ro ir Hiofgeno. Trys ponai trumpai ir atsainiai kilstelėjo rankas, kas turėjo 
reikšti pasisveikinimo ceremoniją. Tada Hendrikas, rimtai ir nuoširdžiai 
šypsodamasis, pasilenkė prie didžiosios damos rankos, o juk ant scenos 
taip dažnai turėdavo teisę ją apkabinti... Čia stovėjo jie, atviri smalsumu 
degančios rinktinės publikos žvilgsniams: keturi šios šalies galingieji, ke- 
turi valdovai, keturi komediantai — reklamos šefas, mirties nuosprendžių 
ir bombonešių specialistas, ištekėjusi meilužė ir blaususis intrigantas. Rink- 
tinė publika stebėjo, kaip storulis pliaukštelėjo ponui direktoriui per petį, 
net subraškėjo, ir kriuksinčiai juokdamasis pasiteiravo: 

— Na, kaip sekasi, Mefiste? 

Estetiniu požiūriu situacija buvo palanki Hiofgenui: šalia pernelyg pla- 
čių sutuoktinių jis atrodė lieknas, o šalia judraus, tačiau luošo reklamos 
nykštuko — aukštas ir stotingas. O jo veidas, kad ir koks blausus ir fatališ- 
kas, vis dėlto maloniai kontrastavo su kitais trim veidais, kurie jį supo: 
veidas su jautriais smilkiniais ir tvirtu smakru darė įspūdį žmogaus, gyve- 
nusio ir kentėjusio; jo kūningojo globėjo veidas buvo išbrinkusi kaukė, mei- 
lužės - kvaila fizionomija, o propagandininko - iškreiptas snukis. 

Ilgesingai žvelgdama meilužė kreipėsi į direktorių, kuriam širdyje jautė 
slaptą - bet vis dėlto ne per daug slaptą - prielankumą: 

— Ašjums dar nespėjau pasakyti, Hendrikai, koks nuostabiai gražus man 
jūsų Hamletas. 

Direktorius paspaudė jai ranką, žengdamas žingsnį arčiau ir bandyda- 
mas pažvelgti tokiomis pat nuoširdžiomis akimis, kokias gamta suteikė 
jai. Bandymas, matyt, nepasisekė: jo žuviškos brangakmenių akys nepajė- 


prologas ( 25 


gė išspausti tiek šilumos. Todėl jis nutaisė rimtą, kone piktoką oficialią mi- 
ną ir sumurmėjo: 

— Turiu tarti keletą žodžių. 

Tada jis pakėlė balsą. 

Nugriaudėjęs balsas buvo aiškus, rafinuotai išlavintas, metalinio skam- 
besio, girdimas ir atkreipiantis dėmesį tolimiausiuose didžiulės salės kam- 
puose: 

— Pone ministre pirmininke! Aukštybės, ekscelencijos, ponios ir ponai! 
Mes didžiuojamės - taip, mes didžiuojamės ir džiaugiamės, kad šiandien 
su jumis, pone ministre pirmininke, ir su jūsų nuostabiąja Žmona šiuose 
rūmuose galime švęsti šią šventę... 

Suskambėjus pirmam jo žodžiui, gyvas dutūkstantinės draugijos klege- 
sys iš karto nuščiuvo. Visiškoje tyloje, nuolankiai nejudėdama, publika klau- 
sėsi ilgos, patetiškos ir lėkštos sveikinimo kalbos, kurią direktorius, sena- 
torius ir valstybės patarėjas sakė savo ministrui pirmininkui. Visų akys bu- 
vo nukreiptos į Hendriką Hiofgeną. Visi juo žavėjosi. Jis priklausė prie 
valdžios. Jis spindėjo jos spindesiu — kol spindėjo pati valdžia. Jis buvo 
vienas iš subtiliausių ir apsukriausių jos atstovų. Jo viešpaties keturiasde- 
šimt trečiojo gimtadienio proga direktoriaus balsas išgavo nuostabiausias 
džiugesio gaidas. Hiofgeno smakras buvo pakeltas, jo akys Žėrėjo, o tau- 
pūs gestai demonstravo kuo gražiausią polėkį. Jis nepaprastai atidžiai sten- 
gėsi nepasakyti nė vieno teisybės žodžio. Nuskalpuotasis cezaris, rekla- 
mos šefas ir karviaakė, regis, sekte sekė, kad melą ir tik melą tartų jo lūpos: 
to reikalavo slaptas susitarimas - ir šioje salėje, ir visoje šalyje. 

Kai Hiofgenas, virtuoziškai didindamas tempą, buvo bebaigiąs savo 
sveikinimo kalbą, salės gale kukliai įsitaisiusi daili, vaikiškai atrodanti 
mažutė dama - žinomo kino režisieriaus žmona - be garso sukuždėjo 
savo kaimynei: 

— Kai jis baigs, turėsiu nueiti ir stipriai paspausti jam ranką. Ar tai ne 
nuostabu? Juk ašį dar iš seno pažįstu - taip, mes kartu buvome angažuoti 
Hamburge. Tai buvo smagūs laikai! O kokią karjerą padarė tasai žmogus 
nuo tada!! 

tais po Lapkričio revoliucijos Vokietijoje susidarė palankios aplinkybės vys- 
tytis dramos teatrui. Tuo metu ir direktoriui Oskarui H. Krogei viskas klo- 
josi puikiai, nepaisant sunkių ekonominių sąlygų. Jis vadovavo kameri- 
niam dramos teatrui Frankfurte prie Maino: ankštame, nuotaikingame ir 
intymiame rūsyje rinkdavosi intelektualioji miesto visuomenė, o visų pir- 
ma gyvas, įvykių įaudrintas, diskutuoti ir ploti linkęs jaunimas, ypač kai 
būdavo rodoma nauja Vėdekindo arba Strindbergo dramos inscenizacija 
arba Georgo Kaizerio, Šternheimo, Frico fon Unrūho, Hazenklėverio arba 
Tolerio premjera. Oskaras H. Krogė, pats rašęs esė ir pakilius eilėraščius, 
laikė teatrą moraline įstaiga: iš scenos reikėjo auklėti naująją kartą ir diegti 
jai idealus, kuriems, kaip tada galvota, buvo atėjusi jų išsipildymo valan- 
da - laisvės, teisingumo ir taikos idealus. Oskaras H. Krogė buvo patetiš- 
kas, kupinas vilties ir naivus. Šeštadienio priešpietę, prieš vaidinant Tols- 
tojaus arba Rabindranato Tagorės kūrinį, jis iškilmingai kreipdavosi į savo 
gerbėjus. Dažnai skambėdavo žodis „žmonija“; jaunuomenei, kuri stačio- 
mis grūsdavosi parteryje, jis šaukdavo sujaudintu balsu: 

— Broliai, turėkite drąsos būti pačiais savimi! — ir susilaukdavo audringų 
aplodismentų, kai baigdavo Šilerio žodžiais: - Susijunkit, milijonai! 

Oskarą H. Krogę labai mėgo ir gerbė ne tik Frankfurte prie Maino, bet ir 
Visoje šalyje, kur tik buvo domimasi drąsiais dvasingo teatro eksperimen- 
tais. Jo išraiškingas veidas su aukšta raukšlėta kakta, reta žilų plaukų sruo- 
ga ir geraširdiškomis, protingomis akimis dažnai pasirodydavo apžvalgi- 

niuose avangardo žurnaliukuose, o kartais net didžiuosiuose iliustruotuo- 
se žurnaluose. Oskaras H. Krogė buvo vienas iš aktyviausių ir sėkmingiau- 
sių draminio ekspresionizmo avangardo kovotojų. 

Be abejonės, jis suklydo - tik jam tai pernelyg greitai tapo aišku, - atsisa- 
kydamas savo mažo emocingo teatro Frankfurte. Hamburgo meistrų teat- 
ras, kuriam vadovauti jam buvo pasiūlyta 1923 metais, suprantama, buvo 
didesnis. Todėl Oskaras H. Krogė sutiko. Tačiau aistringam ir ambicingam 
eksperimentui Hamburgo publika pasirodė toli gražu ne tokia drauginga 
kaip tas patyręs ir kartu entuziastingas ratas, ištikimas kameriniams spek- 
takliams Frankfurte. Hamburgo meistrų teatre greta tų dalykų, kurie jam 
buvo prie širdies, Krogei teko rodyti ir tuos pačius „Sabinių pagrobimą“ 
bei „Šiolerio pensioną“. Tai jį slėgė. Kiekvieną penktadienį, kai būdavo tvir- 
tinamas kitos savaitės repertuaras, įvykdavo nedidelis mūšis su ponu Šmi- 
cu, teatro vadybininku. Šmicas norėdavo įrašyti farsus ir populiarias pje- 
ses, nes jie pritraukdavo žiūrovus, o Krogė reikalaudavo draminio reper- 
tuaro. Dažniausiai Šmicui, kuris, beje, nuoširdžiai draugavo su Kroge ir 
žavėjosi juo, tekdavo nusileisti. Meistrų teatras tapo dramos teatru - ir dėl 
to nukentėdavo jo pajamos. 

Krogė skundėsi indiferentiška Hamburgo jaunuomene konkrečiai ir ne- 
dvasinga, nuo aukštesniųjų dalykų nutolusia visuomene apskritai. 

— Kaip greitai viskas pasikeitė! - su kartėliu konstatavo jis. - 1919 me- 
tais dar veržėsi į Strindbergą ir Vėdekindą, o 1926-aisiais trokšta vien 
operečių. 

Oskaras H. Krogė buvo pretenzingas ir tarp kita ko menkas pranašas. 
Argi jis būtų dejavęs dėl 1926-ųjų, jei būtų galėjęs įsivaizduoti, kokie bus 
1936-ieji? 

— Nieko geresnio neverta nė siūlyti, - bandė piktintis jis. - Net per „Au- 
dėjus“ vakar teatras buvo pustuštis. 

- Šiaip ar taip, iš bėdos mes dar verčiamės savo lėšomis. - Direktorius 
Šmicas stengėsi paguosti bičiulį: jam buvo skaudu žiūrint į Krogę matyti 
rūpesčio raukšles geraširdiškame ir vaikiškame seno katino veide, nors pats 
Šmicas turėjo pakankamai pagrindo krimstis, o jo putnioje, rausvoje fizio- 
nomijoje taip pat buvo susimetusi ne viena raukšlė. 

— Bet kaip! — Krogė anaiptol nesileido guodžiamas. - Bet kaip mes ver- 

čiamės savo lėšomis! Turime kviestis garsius svečius iš Berlyno - taip, kaip 
šįvakar, - kad hamburgiečiai eitų į teatrą. 

Heda fon Hercfeld - sena Krogės bendradarbė ir bičiulė, dar Frankfurte 
dirbusi pas jį dramos dalies vedėja ir aktore - pareiškė: 

— Tau vėl viskas atrodo perdėm juoda, Oskarai H.! Pagaliau anokia čia 
gėda pakviesti gastrolių Dorą Martin —ji nuostabi, o mūsų hamburgiečiai, 
beje, ateina ir tada, kai vaidina Hiofgenas. 

Tardama Hiofgeno vardą, ponia fon Hercfeld išmintingai ir švelniai šyp- 
telėjo. Jos didelis, neryškiai nupudruotas veidas su mėsinga nosimi ir dide- 
lėmis gelsvai rudomis melancholiškomis ir inteligentiškomis akimis trum- 
pam nušvito. 

Krogė suniurzgėjo: 

— Hiofgenas per daug gauna. 

— Martin, beje, irgi, - pridūrė Šmicas. - Gerbiu visą jos žavesį ir pripažįs- 
tu, kadji nepaprastai patraukli, bet tūkstantis markių už vieną vakarą - juk 
tai vis dėlto mažumėlę beprotiška. 

— Berlyno žvaigždės užgaidos, - pasišaipė Heda. 

Heda niekada nedirbo Berlyne ir tvirtino niekinanti sostinės šurmulį. 

— Tūkstantis markių per mėnesį Hiofgenui taip pat per daug, - staiga 
suirzęs pareiškė Krogė. - O nuo kada jis, tiesą sakant, gauna tūkstantį? — 
priekabiai paklausė jis Šmico. - Juk visą laiką mokėjome jam tik aštuonis 
šimtus, ir to visiški užteko. 

— O ką man daryti? - Šmicas atsiprašinėjo. - Jis įšoko į mano kabinetą ir 
atsisėdo man ant kelių. - Ponia fon Hercfeld pralinksmėjo pastebėjusi, kad 
tai pasakodamas Šmicas truputį nuraudo. - Jis kuteno man smakrą ir vis 
kartojo: „Reikia tūkstančio markių! Tūkstančio, direktoriuk! Juk tai tokia 
gražutė apvalutė sumelė!“ Ką aš turėjau daryti, Kroge? Pats pasakykite! 

Tai buvo įprasta Hiofgeno gudrybė: kai norėdavo gauti avansą arba kad 
jam padidintų algą, jis kaip mažas nervingas sūkurys įlėkdavo į Šmico ka- 
binetą. Tokiais atvejais jis vaidindavo padaužiškai užgaidų bei kaprizingą 
ir žinojo, kad nerangus ir storas Šmicas sutrinka, kai jam sušiaušia plaukus 
ir žvaliai baksteli smiliumi į pilvą. Kadangi buvo kalbama apie tūkstančio 
Markių atlyginimą, Hiofgenas netgi atsisėdo Šmicui ant kelių: Šmicas raus- 
damas tą pripažino. 

— Tai absurdas! - Krogė piktai papurtė susirūpinusią galvą. - Apskritai, 
tas Hiofgenas visiškas mulkis. Jo viskas neteisinga, pradedant literatūriniu 
skoniu ir baigiant vadinamuoju komunizmu. Jis ne menininkas, o kome- 
diantas. 

— Kuo tau nepatinka mūsų Hendrikas? - Ponia fon Hercfeld prisivertė 
nutaisyti ironišką balsą, tiesą sakant, ji anaiptol nebūdavo linkusi ironi- 
zuoti, kai kalba pasisukdavo apie Hiofgeną, kurio išpuoselėtas patrauklu- 
mas veikė pernelyg smarkiai. - Jis mūsų geriausias aktorius. Galėsime 
džiaugtis, jei jo iš mūsų nepavilios Berlynas. 

— Anaiptol nematau, ko juo taip didžiuotis, - tarė Krogė. - Juk jis tik 
patyręs provincijos artistas ir, beje, iš esmės pats tai puikiausiai žino. 

Šmicas paklausė: 

— Bet kurgi jis dingo šį vakarą? 

Į tai ponia fon Hercfeld tyliai nusijuokė per nosį: 

— Jis pasislėpė savo persirengimo kambaryje už širmos —- man sakė ma- 
žasis Biokas. Jis visada klaikiai jaudinasi ir pavyduliauja, kai vaidina sve- 
čiai iš Berlyno. Jis galvoja, kad tiek, kiek jie, niekuomet nepasieks, - ir sle- 
piasi už širmos, iš gryniausios isterijos. O Martin jį veikiausiai išmuša iš 
pusiausvyros, tai savotiška meilė su neapykanta. Sako, šį vakarą jis jau is- 
teriškai raudojęs. 

- Štai ir jo menkavertiškumo kompleksas! - sušuko Krogė ir pergalingai 
apsidairė. - Arba dar tiksliau: iš esmės viduje jis save vertina teisingai. 

Trijulė sėdėjo teatro kavinėje, kurią trumpai vadindavo „H.M.T.“,pirmo- 
siomis Hamburgo meistrų teatro pavadinimo raidėmis. Virš dėmėtomis 
staltiesėmis užtiestų stalų kabėjo apdulkėjusi paveikslų galerija: nuotrau- 
kos visų tų, kurie ne vieną dešimtmetį demonstravo čia savo sugebėjimus. 
Besišnekučiuodama ponia fon Hercfeld kartkartėmis pakeldavo akis ir nu- 
sišypsodavo inženiu, komiškiems seniams, herojų tėvams, pirmiesiems mei- 
lužiams, intrigantams ir grandamoms, į kuriuos Šmicas ir Krogė nekreipė 
dėmesio. 

Apačioje, teatre, Dora Martin, kerėjusi didžiųjų Vokietijos miestų publi- 
ką savo prikimusiu balsu, gundančiu efebo kūno liesumu ir tragingai pla- 
čiomis akimis, baigė vaidinti populiarią pjesę. Abu direktoriai ir ponia fon 
Hercfeld po antro veiksmo paliko savo ložę. Kiti Meistrų teatro nariai liko 

salėje iki galo žiūrėti į savo berlynietę kolegę, kuria pusiau žavėjosi, pusiau 
nekentė. 

— Trupė, kurią ji atsivežė kartu, iš tiesų yra žemiau bet kokios kritikos, — 
paniekinančiai konstatavo Krogė. 

— Ko jūs norite? - pareiškė Šmicas. - Kaip jai kas vakarą uždirbti savo 
tūkstantį markių, jei ji dar ims į kelionę brangiai apmokamus Žmones? 

— Bet ji pati vaidina vis geriau, - tarė protingoji Hercfeld. - Ji gali sau 
leisti bet kokius įnorius. Ji gali kalbėti kaip pamišęs kūdikis: ji nuginkluoja. 

— Pamišes kūdikis, visai neblogai, —- nusijuokė Krogė. - Regis, apačioje 
jau baigė, - pridūrė jis, žiūrėdamas pro langą. 

Žmonės kilo grįstu takeliu, einančiu pro kavinę nuo teatro pastato link 
vartų, pro kuriuos patekdavai į gatvę. 

Pamažu kavinė prisipildė. Aktoriai pagarbiai ir pabrėžtinai nuoširdžiai 
linkčiojo direktorių staliukui ir laidė juokelius šeimininkui, kumptelėju- 
siam stipriam seniui su į šonus paraitytais baltais ūsais ir melsvai raudona 
nosimi. Kavinės savininkas tėtušis Hanzemanas trupei buvo beveik tokia 
pat reikšminga persona kaip Šmicas, direktorius vadybininkas. Iš Šmico, 
Jeigu jis tuo metu būdavo maloningai nusiteikęs, galėdavai išpešti avansą, 
o iš Hanzemano tekdavo išprašyti skolon, jeigu antroje mėnesio pusėje al- 
gos pinigai baigdavosi, o avanso negaudavai. Visi sėdėjo jo kišenėje; buvo 
tvirtinama, kad Hiofgenas jam skolingas daugiau kaip šimtą markių. Taigi 
Hanzemanas galėjo ramiai leisti pro ausis savo nesolidžių klientų sąmojus, 
abejingu veidu, su grėsminga rimtimi kaktoje jis dėliojo konjaką, alų ir šal- 
tus užkandžius, už kuriuos niekas nemokėjo. 

Visi kalbėjo apie Dorą Martin, kiekvienas turėjo savo nuomone apie jos 
vaidybos lygį; visi vieningai sutarė tik dėl to, kad ji uždirba gerokai per daug. 

Moc pareiškė: 

— Toks pataikavimas žvaigždėms sužlugdys vokiečių teatrą. 

Jos draugas Pėtersenas pritardamas entuziastingai linktelėjo. Pėtersenas 
vaidindavo tėvus, nors turėjo ambicijų vaidinti herojus ir teikė pirmenybę 
karaliams arba seniems kilmingiems kariams istorinėse dramose. Deja, 
šiems vaidmenims jis buvo truputį per žemas ir per storas, nors mėgino tai 
kompensuoti tiesia ir kovinga laikysena. Prie jo veido, spinduliuojančio 
apsimestiniu dorumu, būtų tikusi žila Žvejo barzda, tačiau barzdos Pėter- 

senas nenešiojo, tad jo fizionomija su ilga, nuskusta viršutine lūpa ir labai 
mėlynomis, išraiškingai spindinčiomis per mažomis akimis atrodė apypli- 
kė. Moc jį mylėjo labiau negu jis ją - visi tą žinojo. Kadangi Pėtersenas 
linktelėjo, Moc intymiu ir reikšmingu balsu kreipėsi tiesiai į jį: 

— Ar ne tiesa, Pėtersenai, apie šią netvarką mes esame ne kartą kalbėjęsi? 

Pėtersenas nuoširdžiai patvirtino: 

— Na žinoma, ponia! - ir mirktelėjo Rachelei Morenvic, kuri buvo išsida- 
binusi kaip nenormali demoniška mergiotė: iki skustų antakių krintantys 
juodi kirpčiukai ir didelis monoklis juodais rėmais prie veido, beje, vaikiš- 
ko, papūtžandžio ir visiškai beformio. 

— Gal Berlyne Martin išsidirbinėjimas ir daro įspūdį, - ryžtingai kalbėjo 
Moc. - Bet tokiems kaip mes ji nieko nauja negali parodyti, juk mes, kaip 
bebūtų, visi esame seni scenos vilkai. 

Moc apsidairė, laukdama pritarimo. Jos amplua buvo komiška senė, kar- 
tais ji gaudavo vaidinti ir pagyvenusias grandamas. Moc dažnai, daug ir 
garsiai kvatodavosi, o tada apie jos burną, kurios gilumoje žybčiojo auk- 
sas, susimesdavo gilios raukšlės. Tačiau dabar jos veido išraiška buvo soli- 
džiai rimta, beveik rūsti. 

Rachelė Morenvic, išdidžiai žaisdama su ilgu savo cigaretės kandikliu, 
prabilo: 

— Galų gale niekas negali neigti, kad Martin yra kažkuo nepaprastai stip- 
ri asmenybė. Ką ji bedarytų scenoje, ji visada neapsakomai intensyvi ten — 
jūs suprantate, apie ką aš kalbu... 

Visi tai suprato, tačiau Moc nepritardama papurtė galvą, o mažoji Ange- 
lika Zybert tarė savo aukštu, baikščiu balseliu: 

— Aš žaviuosi Martin. Man atrodo, iš jos sklinda kerinti jėga... 

Ji smarkiai išraudo, nes pasakė tokį ilgą ir drąsų sakinį. Visi sužiuro į ją 
su tam tikru grauduliu. Mažoji Zybert buvo žavi. Jos galvutė su trumpai 
kirptais, kairėje pusėje perskirtais šviesiais plaukais panėšėjo į trylikame- 
čio berniuko. Šviesių ir nekaltų akių patrauklumo nė kiek nemažino tai, 
kad jos buvo trumparegės - kai kam netgi atrodė, kad būtent tai, kaip An- 
gelika žiūrėdama prisimerkia, sudarė jos ypatingą žavesį. 

— Mūsų mažylė vėl apžavėta, - įsiterpė gražuolis Rolfas Bonetis ir kiek 
per garsiai nusijuokė. 

Iš visų trupės narių Rolfas Bonetis gaudavo daugiausia meilės laiškų 
nuo publikos - iš čia jo išdidi, nuvargusi, iš gryniausio pasipūtimo kone 
pasibjaurėjusi veido išraiška. Tačiau mažoji Angelika Bonečiui patiko: jis 
jau senokai rėžė apie ją sparną. Scenoje jis dažnai galėdavo laikyti ją glėby- 
je, tai lėmė jo amplua. Bet šiaip ji liko neprieinama. Su stebėtinu atkaklumu 
Angelika dalijo savo švelnumą tik tiems, kurie neteikė nė mažiausios vil- 
ties, kad teiksis į jį atsakyti ar bent jau jo pageidaus. Ji buvo tokia jaudinan- 
ti ir trokštama, jog atrodė sutverta tam, kad ją didžiai mylėtų ir labai lepin- 
tų. Tačiau dėl keisto savo širdies įnorio Angelika Zybert šaltai ir pašaipiai 
ledinės paniekos, kurią jos atžvilgiu demonstravo Hendrikas Hiofgenas. 

Rolfas Bonetis pareiškė žinovo tonu: 

- Šiaip ar taip, kaip moteris šita Martin visiškai neverta dėmesio - nema- 
lonus hermafroditas, matyt, jos gyslomis teka kažkas panašaus į žuvies 
kraują. 

— Manjinai graži, - tyliai, bet ryžtingai tarė Angelika. - Man atrodo, kad 
ji pati gražiausia iš moterų. - Jos akys jau pritvinko ašarų - Angelika verk- 
davo dažnai, net ir be ypatingos priežasties. Ir svajingai pridūrė: - Keista... 
aš jaučiu kažkokį paslaptingą panašumą tarp Doros Martin ir Hendriko... 

Tai sukėlė visuotinę nuostabą. 

— Martin - žydė. 

Tai buvo jaunasis Hansas Miklasas, nelauktai išrėžęs šiuos žodžius. Visi 
sužiuro į jį apstulbę ir šiek tiek pasibjaurėję. 

— Miklasas žavingas, - nutraukė nejaukią tylą Moc ir pamėgino nusi- 
Juokti. 

Krogė suraukė kaktą, priblokštas ir pasišlykštėjęs, o ponia fon Hercfeld 
įstengė tik papurtyti galvą, beje, ji išblyško. Kadangi stojo ilga ir nejauki 
tyla — jaunasis Miklasas pabalęs ir atkaklus stovėjo, atsirėmęs į bufetą, — 
direktorius Krogė pagaliau gana griežtai tarė: 

— Ką tai reiškia? — ir nutaisė tokį piktą veidą, kokį tik pajėgė. 

Kitas jaunas aktorius, kuris lig tol tyliai šnekučiavosi su tėtušiu Hanze- 
Manu, guviai ir taikingai pasakė: 

— Opa, prašovei pro šalį! Nieko, Miklasai, pasitaiko, o šiaip tu visai šau- 
Nus vaikinas! 

Tai sakydamas, jis paplojo prasižengėliui per petį ir nusijuokė taip nuo- 
širdžiai, kad visi galėjo prisijungti, net Krogė ryžosi nusikvatoti, nors jo 
kvatojimasis vis dėlto atrodė nenatūralus: jis plekšnojo delnu sau per šlau- 
nį ir staigiai palinko visu kūnu į priekį, lyg jam ūmai būtų pasidarę labai 
linksma. Tačiau Miklasas liko rimtas; piktai suspaudęs lūpas, jis nusuko 
pablyškusį užsispyrėlio veidą į šalį. 

— Tačiau ji vis dėlto žydė. 

Jis tai pasakė taip tyliai, kad beveik niekas jo negirdėjo, tik Otas Ulrich- 
sas, savo laisvumu ką tik išgelbėjęs padėtį, išgirdo šiuos žodžius ir griežtai 
dėbtelėjo į Miklasą. 

Direktorius Krogė, savo kvatojimusi aiškiai parodęs, kad jaunojo Mikla- 
so išsišokimą vertina kaip pokštą, pamojo Ulrichsui: 

— Ak, Ulrichsai, prieikite sekundei! 

Ulrichsas prisėdo prie stalo, už kurio sėdėjo direktoriai ir ponia fon 
Hercfeld. 

— Aš nenoriu kištis į jūsų reikalus, tikrai ne. - Krogė neslėpė, kad reikalas 
jam baisiai nemalonus. - Bet dabar jūs vis dažniau pasirodote komunistų 
susirinkimuose. Vakar jūs ir vėl kažkur dalyvavote. Juk jums tai kenkia, 
Ulrichsai, o mums taip pat kenkia. - Krogė šnekėjo pusbalsiu. - Juk jūs 
žinote, kokie yra buržuaziniai laikraščiai, Ulrichsai, - primygtinai kalbėjo 
jis. - Mes Žmonėms ir taip atrodome abejotini. O jeigu vienas iš mūsų narių 
reiškiasi politinėje veikloje - mums tai gali būti lemtinga, Ulrichsai. 

Krogė labai skubiai išgėrė savo konjaką ir net šiek tiek paraudo. 

Ulrichsas ramiai atsakė: 

— Džiaugiuosi, pone direktoriau, kad jūs man kalbate apie šituos daly- 
kus. Žinoma, aš taip pat esu apie juos galvojęs. Gal bus geriau, jei mes iš- 
siskirsime, pone direktoriau - patikėkit, man nėra lengva tai siūlyti. Bet aš 
negaliu atsisakyti savo politinės veiklos. Dėl jos privalėčiau paaukoti net 
savo angažementą, o tai būtų auka, nes man čia patinka. 

Ulrichsas kalbėjo maloniu, dusliu ir šiltu balsu. Kol jis šnekėjo, Krogė su 
tėviška simpatija žvelgė į jo inteligentišką ir energingą veidą. Otas Ulrich- 
sas atrodė gerai. Jo maloni, aukšta kakta, nuo kurios nužerti juodi plaukai, 
ir siauros tamsiai rudos protingos ir linksmos akys kėlė pasitikėjimą. Kro- 
gei jis labai patiko. Todėl dabar Krogė beveik įtūžo. | 

- Bet Ulrichsai! - suriko jis. - Apie tai negali būti nė kalbos. Jūs kuo pui- 
kiausiai žinote, kad aš jūsų niekada nepaleisčiau! 

- Juk jūs mums tiesiog būtinas! - pridūrė Šmicas — storulis kartais nuste- 
bindavo savo keistai vibruojančiu, skambiu ir maloniu balsu, Hercfeld rimtai 
linktelėjo pritardama. 

— Juk aš prašau jūsų tik truputėlio santūrumo, - užtikrino Krogė. 

Ulrichsas nuoširdžiai atsakė: 

- Jūs visi man labai malonūs... Tikrai labai malonūs... Ir aš pasistengsiu 
per daug jūsų nekompromituoti. 

Hercfeld jam atvirai nusišypsojo. 

— Jums tikriausiai nėra paslaptis, kad mes kiek galėdami simpatizuoja- 
me jūsų politinėms pažiūroms. 

Frankfurte ji buvo ištekėjusi už komunisto ir lig šiol turėjo jo pavardę. Jis 
buvo už ją daug jaunesnis ir ją paliko. Šiuo metu jis dirbo Maskvoje kino 
režisieriumi. 

— Kiek galėdami! - pabrėžė Krogė, pamokančiai iškėlęs smilių. - Nors ir 
ne visai, ne visais požiūriais. Ne visos mūsų svajonės išsipildė Maskvoje. 
Argi gali intelektualų svajonės, reikalavimai ir viltys išsipildyti diktatūros 
sąlygomis? 

Ulrichsas atsakė rimtai, o jo siauros akys dar labiau susiaurėjo ir žvelgė 
kone grėsmingai: 

— Ne vien intelektualai - ar tie, kurie taip vadinasi - turi savo svajo- 
nių ir reikalavimų. Dar svarbesni yra proletariato reikalavimai. Kadan- 
31 pasaulis šiandien yra toks, juos buvo galima įgyvendinti tik per dik- 
tatūrą. 

Direktoriaus Šmico veidas ištįso iš nuostabos. Ulrichsas, norėdamas pa- 
kreipti pokalbį lengvesne vaga, šyptelėjęs tarė: 

— Beje, nedaug trūko, kad vakarykščiame susirinkime Meistrų teatrui būtų 
atstovavęs įžymiausias jo narys. Mat kalbėti ketino Hendrikas - tik, deja, 
Paskutinę akimirką jam kažkas sutrukdė. 

— Hiofgenui paskutinę akimirką visada kas nors sutrukdys, kai kalbama 
apie dalykus, kurie galėtų kenkti jo karjerai. - Tai sakydamas, Krogė nieki- 
Nančiai perkreipė lūpas. 

Heda fon Hercfeld maldaujamai ir graudžiai pažvelgė į jį. Tačiau kai 

Otas Ulrichsas tvirtai pareiškė: „Hendrikas yra mūsiškis',-ji su palengvė- 
jimu nusišypsojo. 

— Hendrikas yra mūsiškis, - pakartojo Ulrichsas. — Ir tai jis įrodys dar- 
bais. Jo darbas bus Revoliucinis teatras. Šį mėnesį jis turėtų būti atidarytas. 

— Bet dar neatidarytas. - Krogė piktai šyptelėjo. - Kol kas yra tik popie- 
rius laiškams su gražiu užrašu „Revoliucinis teatras“. Bet netgi, tarkime, 
kad jis bus atidarytas: ar jūs manote, kad Hiofgenas drįs pasirodyti revo- 
liucinėje pjesėje? 

Ulrichsas pakankamai tvirtai atkirto: 

— Aš tikrai taip manau! Beje, pjesė jau parinkta - ko gero, galima sakyti, 
kad ji revoliucinė. 

— Pagyvensim pamatysim, - tarstelėjo Krogė, o jo veide ir judesy atsi- 
spindėjo abejonė, sumišusi su nuovargiu ir panieka. 

Heda fon Hercfeld pastebėjo, kad Ulrichsas išraudo iš pykčio, ir nuspren- 
dė, kad laikas keisti temą: 

— O kas čia per fantastiškas pareiškimėlis, kurį ką tik padarė tasai Mikla- 
sas? Tai, ko gero, teisybė, kad vaikinas antisemitas ir susijęs su nacionalso- 
Cialistais? 

Tariant žodį „nacionalsocialistai“, Hedos veidas persikreipė iš pasišlykš- 
tėjimo, tarsi ji būtų palietusi nustipusią žiurkę. Šmicas niekinančiai nusi- 
juokė, o Krogė tarė: 

— Kaip tik tokio mums reikia! 

Metęs žvilgsnį į šoną, Ulrichsas įsitikino, kad Miklasas jų nesiklauso, o 
tada prislopintu balsu pareiškė: 

— Iš esmės Hansas geras vyras - aš tai Žinau, kadangi ne kartą esu su juo 
kalbėjęsis. Su tokiu jaunuoliu reikia daug pastangų ir atlaidumo - gal tada 
dar galėsi patraukti jį prie gerų dalykų. Netikiu, kad jis mums visiškai žu- 
vęs. Jo užsispyrimas, jo bendras nepasitenkinimas pasuko neteisinga kryp- 
timi — suprantate, ką norėjau pasakyti? - Ponia Heda linktelėjo, o Ulrichsas 
karštai kuždėjo toliau: - Tokioje jaunoje galvoje viskas susimaišę, viskas 
neaišku — juk tokių kaip šitas Miklasas šiandien milijonai. Visų pirma jie 
kupini neapykantos, ir ta neapykanta yra gerai, nes ji nukreipta prieš tai, 
kas egzistuoja. Bet paskui tokiam vaikinukui nepasiseka ir jis patenka su- 
vedžiotojams į nagus, 0 šie sugadina jo gerąją neapykantą. Jie jam prišne- 

ka, kad dėl visų blogybių kalti žydai ir Versalio sutartis, o jis tiki tokiu 
mėšlu ir pamiršta, kas iš tikrųjų yra kalti, čia ir visur kitur. Tai senas nu- 
kreipiantis manevras ir, kalbant apie visus šituos jaunus neišmanėlius, ku- 
rie nieko nežino ir nesugeba teisingai mąstyti, jis pavyksta. Ir tada sėdi sau 
štai toks nelaimėlis ir leidžiasi bjauriai vadinamas nacionalsocialistu! 

Visi keturi sužiuro į Hansą Miklasą, kuris buvo įsitaises prie nedidelio 
staliuko tolimiausiame salės kampe, šalia senos storos suflerės ponios Etoj, 
šalia mažojo rūbininko Vilio Bioko ir režisieriaus padėjėjo pono Knuro. Skli- 
do kalbos, kad ponas Knuras po švarko atlapu nešiojąs svastiką ir kad jo 
privatus butas pilnas nacionalsocialistų „fiūrerio“ nuotraukų, kurių jis vis 
dėlto nedrįso išsikabinėti padėjėjo ložėje. Ponas Knuras karštai diskutuo- 
davo ir kivirčydavosi su scenos darbininkais komunistais, kurie lankyda- 
vosi ne H.M.T., bet turėjo nuolatinį staliuką priešais esančioje užeigoje. Ten 
juos kartkartėmis lankydavo ir Ulrichsas. Hiofgenas beveik niekada ne- 
drįsdavo prieiti prie nuolatinio darbininkų staliuko, bijojo, kad vyrai juok- 
sis išjo monoklio. Antra vertus, jis mėgdavo skųstis, kad nacionalsocialisto 
pono Knuro buvimas jam visiškai sugadinęs H.M.T. 

— Tas prakeiktas miesčionis, - sakydavo apie jį Hiofgenas, - laukia sa- 
vo fiūrerio ir išganytojo kaip mergelė savo apvaisintojo! Mane visą nu- 
purto, kai turiu praeiti pro padėjėjo ložę ir pagalvoju apie svastiką po jo 
švarko atlapu... 

- Žinoma, jo vaikystė buvo bjauri, - vis dar šnekėdamas apie Hansą Mik- 
lasą, tarė Otas Ulrichsas. - Kartą jis man apie tai pasakojo. Užaugo jis to- 
kioje nykioje skylėje Žemutinėje Bavarijoje. Jo tėvas žuvo per pasaulinį ka- 
rą, O motinos, matyt, būta egzaltuotos ir negudrios moteriškės, ji sukėlė 
klaikiausią skandalą, kai vaikinas sugalvojo pasirinkti teatrą - juk visa tai 
galima įsivaizduoti. Jis ambicingas, stropus, be to, ir talentingas; nepapra- 
stai daug mokėsi, daugiau nei dauguma iš mūsų. Iš pradžių norėjo tapti 
muzikantu, mokėsi kontrapunkto ir skambino pianinu, yra akrobatas, ste- 
puoja, groja armonika ir apskritai sugeba viską. Dirba kiaurą dieną, o tik- 
riausiai serga, kosti siaubingai. Žinoma, jam atrodo, kad jis skriaudžiamas, 
kad jam nepakankamai sekasi ir kad gauna prastus vaidmenis. Jis mano, 
Kad mes prieš jį susimokę dėl vadinamųjų jo politinių pažiūrų. - Ulrichsas 
vis dar žiūrėjo į jaunąjį Miklasą, atidžiai ir rimtai. - 95 markės per mėnesį, - 

staiga tarė jis ir įsmeigė grėsmingas akis į direktorių Šmicą, kuris tučtuojau 
ėmė neramiai muistytis savo kėdėje, — tokiomis sąlygomis sunku likti pa- 
doriu Žmogumi. 

Dabar ir Hercfeld atidžiai nužvelgė Miklasą. 

Hansas Miklasas visuomet stengdavosi įsitaisyti prie rūbininko Bioko, 
suflerės Efoj ir pono Knuro, kai jausdavosi niekšiškai nuskriaustas Meistrų 
teatro direkcijos, kurią savo politiniams bendraminčiams vadindavo „pro- 
žydiška“ ir „marksistine“. Visų labiausiai jis nekentė Hiofgeno, šito „pasi- 
šlykštėtino salonų komunisto“. Jei tikėtum Miklasu, Hiofgenas buvo pavy- 
dus ir tuščiagarbis, sergantis didybės manija ir trokštantis visų vaidmenų, 
bet ypač linkęs atimti vaidmenis iš jo, Miklaso. 

— Kiaulystė, kad man nepaliko Morico Štyfelio, - tvirtino jis įširdęs. — 
Jeigu jau pats stato „Pavasario pabudimą“, kam jam dar ir geriausias vaid- 
muo?! Tokiems kaip mes visai nieko nelieka. Juk tai kiaulystė! Apskritai, 
jis aiškiai per storas ir per senas vaidinti Moricą. Su trumpomis kelnėmis 
jis atrodys juokingas. 

Miklasas piktai dėbtelėjo į savo paties kojas, kurios buvo liesos ir raume- 
ningos. 

Rūbininkas Biokas, kvailas vaikinas pavandenijusiomis akimis ir labai 
šviesiais, labai šiurkščiais plaukais, kuriuos nešiojo kirptus trumpai it še- 
petys, sukrizeno prie savo alaus bokalo: nežinia, ar iš Hendriko Hiofgeno, 
kuris atrodys juokingas, vaidindamas gimnazistą, ar iš bejėgiško jaunojo 
Hanso Miklaso pykčio. Suflerė Efoj, priešingai, pasipiktino, ji pritarė Mik- 
lasui, kad tai esanti kiaulystė. Motiniškas dėmesys, kurį stora ir sena mote- 
riškė rodė jaunam vyrui, atnešdavo šiam praktinės naudos. Beje, ji simpa- 
tizavo ir jo politinėms pažiūroms. Efoj adė jam kojines, kviesdavosi jį vaka- 
rienės, dovanodavo dešros, kumpio ir konservų. 

— Kad pasitaisytum, berniuk, - sakydavo ji ir švelniai žiūrėdavo į Miklasą. 

Bet jai kaip tik ir patiko jo treniruoto, nelabai stambaus, lankstaus ir 
liauno kūno liesumas. Kai tankūs rusvi Miklaso plaukai pernelyg neklus- 
niai styrodavo ant pakaušio, Efoj sakydavo: 

— Tu atrodai kaip gatvės berniūkštis! — ir išsitraukdavo iš krepšio šukas. 

Hansas Miklasas iš tiesų buvo panašus į gatvės berniūkštį, tiesa, į tokį, 
kuriam ne itin gerai sekasi ir kuriam tenka atkakliai grumtis su savo ne- 

gandomis. Jo gyvenimas buvo sunkus; kiaurą dieną jis treniruodavosi, 
smarkiai apkraudamas savo liauną kūną, o tai tikriausiai ir lėmė jo dir- 
glumą bei niūrią ir priešgyniaujančią jaunuolio veido išraišką. Jo veido 
spalva buvo prasta, skruostai giliai įkritę, o po tvirtais skruostikauliais 
juodavo duobės. Ratilai po šviesiomis akimis taip pat buvo beveik juodi. 
Bet tyra, vaikiška kakta atrodė lyg nutvieksta blyškios ir jautrios šviesos, 
švytėjo ir jo burna, tačiau nesveikai, per daug raudonai - nepatenkintai 
perkreiptose lūpose, regis, susikaupė visas kraujas, palikęs bekraujį vei- 
dą. Po ryškiomis ir gundančiomis lūpomis, nuo kurių suflerė Efoj dažnai 
nepajėgdavo atplėšti akių, slėpėsi per trumpas, šiek tiek nuolaidus smak- 
ras, kuris mažumėlę apvildavo. 

— Šįryt per repeticiją tu vėl atrodei baisiai, - susirūpinusi šnekėjo Efoj. — 
Tokie pajuodę, įkritę skruostai! O kosulys! Toks duslus - tiesiog kelia gai- 
lestį! 

Miklasas negalėdavo pakęsti, kai jį užjausdavo, tik dovanas, į kurias tran- 
sformuodavosi tokia užuojauta, jis priimdavo mielai, nors ir be didelių iš- 
vedžiojimų. Efoj dejones jis paprasčiausiai praleido pro ausis. Jam rūpėjo 
išklausti iš Bioko kitą dalyką: 

— Ar teisybė, kad šiandien Hiofgenas visą vakarą tūnojo savo persiren- 
gimo kambaryje už širmos? 

Biokas negalėjo to paneigti. Miklasui Hiofgeno elgesys pasirodė toks pai- 
kas, kad jį tiesiog pralinksmino. 

— Ar nesakiau, visiškas kvailys! — Miklasas pergalingai nusijuokė. — Ir 
visa tai dėl kažkokios žydės su įtraukta į pečius galva! - Miklasas susikūp- 
rino, demonstruodamas, kaip atrodo Martin. Efoj nuoširdžiai smaginosi. — 
Ir toks padaras dedasi žvaigžde! - Jo pašaipus šūktelėjimas galėjo būti skirtas 
tiek Martin, tiek Hiofgenui. Miklasui atrodė, kad ir vienas, ir kitas priklauso 
tai pačiai privilegijuotai, nevokiškai, didžiai smerktinai klikai. - Martin! — 
toliau šnekėjo Miklasas, parėmes piktą, kenčiantį, žavingą jauną veidą lie- 
Somis ir ne visai švariomis rankomis. - Bepigu švaistytis šitomis saloninių 
Komunistų frazėmis, kai kas vakarą gauni po tūkstantį markių. Niekšų gau- 
ja! Bet vieną kartą su jais bus baigta - ir Hiofgenui teks tuo patikėti! 

Paprastai kavinėje jis nekalbėdavo tokių pavojingų dalykų, ypač kai ne- 
toliese būdavo Krogė. Tačiau šiandien jis davė sau valią - aišku, ne tiek, 

kad būtų šnekėjęs per garsiai. Jis tik karštai kuždėjo. Efoj ir ponas Knuras 
pritariamai linkčiojo, o Biokas žiūrėjo savo pavandenijusiomis akimis. 

— Išauš diena, - dar pridūrė Miklasas, tyliai, bet labai aistringai, o jo švie- 
sios akys po juodais ratilais karštligiškai suspindėjo. 

Tadajis klaikiai užsikosėjo, ponia Efoj padaužė jam per nugarą ir pečius. 

— Vėl skamba pasibaisėtinai dusliai! - išsigandusi tarė ji. - Lyg kosėtum 
giliai iš krūtinės. 

Ankšta užeiga skendėjo dūmuose. 

— Prirūkyta, nors kirvį kabink, - guodėsi Moc. - Juk to ir stipriausias 
vyras neištvertų. O mano balsas! Vaikai, rytoj vėl matysite mane pas larin- 
gologą. 

Niekas nenorėjo jos ten matyti. Rachelė Morenvic netgi paironizavo: 

— Ak, mūsų koloratūrinė dainininkė! - ir už tai susilaukė grėsmingo Moc 
dėbtelėjimo. 

Moc ir šiaip nelabai mėgo Rachelės - Pėtersenas žinojo, kodėl. Dar tik 
vakar jį vėl užklupo demoniškosios mergaitės persirengimo kambaryje, ir 
Moc liejo ašaras. Tačiau šiandien ji atrodė pasiryžusi jokiu būdu neleisti, 
kad nuotaiką gadintų kvaila višta, kuri tikriausiai dar ir puikavosi savo 
monokliu ir juokinga šukuosena. Atvirkščiai, Moc susidėjo rankas ant pil- 
vo ir apsimetė, kad jai malonu. 

— Bet čia jauku, - nuoširdžiai tarė ji. - Ar ne, tėtuši Hanzemanai? 

Moc mirktelėjo šeimininkui, kuriam dar buvo skolinga 27 markes, ir dėl 
to šis nesiteikė mirktelėti atgal. Bet čia pat ji ir vėl pasibaisėjo, kadangi Pė- 
tersenui atnešė jo užsakytą bifšteksą, ir dar su kiaušiniene: 

— Lyg neužtektų poros dešrelių! 

Moc akyse pasirodė pykčio ašaros. Tarp Moc ir Pėterseno dažnai kilda- 
vo barniai ir rietenos, nes tėvų vaidmenų atlikėjas, jo draugės nuomone, 
buvo linkes išlaidauti. Jis amžinai užsisakinėdavo brangius patiekalus, o 
arbatpinigiai, kuriuos palikdavo, taip pat būdavo per dideli. 

— Aišku, būtinai reikia bifštekso su kiaušiniene! - dejavo Moc. 

Pėtersenas sumurmėjo, kad vyras juk turįs padoriai maitintis. Tačiau Moc, 
visiškai praradusi savitvardą, su piktu sarkazmu staiga paklausė Moren- 
vic, gal Pėtersenas jai pasiūles butelį šampano. 

— „Veuve Cliguot“, aukščiausios rūšies! - sušuko Moc ir, nepaisant Viso 

įniršio, šampano rūšies pavadinimą ištarė taip subtiliai, kad įrodė savo tei- 
sę būti grandama. 

Užtat Morenvic dabar tikrai įsižeidė. 

— Paprašyčiau! — šaižiai riktelėjo ji. - Tai nejuokinga! 

Monoklis iškrito jai iš akies, papūtžandis, išraudes iš pykčio veidas stai- 
ga neteko viso demoniškumo. Krogė nustebęs jau pakėlė akis, ponia fon 
Hercfeld ironiškai šyptelėjo. Tačiau gražuolis Bonetis paplojo Moc per 
petį, tuo pat metu jis paplojo per petį ir karingai besiartinančiai Rachelei 
Morenvic. 

— Nesivaidykit, vaikai! - patarė jis, o jam apie burną susimetė ypač ryš- 
kios nuovargio ir pasidygėjimo raukšlės. — Juk tai nieko neduos. Geriau 
pažaiskime kortomis. 

Tą pat akimirką pasigirdo prislopinti šūksniai, ir visi pasisuko į ką tik 
atsivėrusias duris. Tarpduryje stovėjo Dora Martin. Jai už nugaros, kaip 
karalienės palyda ant scenos, spietėsi su ja gastroliuojanti trupė. 

Dora Martin nusijuokė ir pamojavo visiems Hamburgo meistrų teatro 
nariams, tai darydama, ji sušuko savo prikimusiu balsu — ta garsiąja ma- 
niera, kurią kopijavo tūkstančiai jaunų aktorių visoje šalyje, kiekviename 
sakinyje tęsdama kai kuriuos žodžius: 

— Vaikai, mes esame pakviesti į tokį nuobodų banketą, siaubingai gaila, 
bet mes turime ten nueiti! 

Suskiemenų ilgiu ji elgėsi taip originaliai, kad atrodė, tarsi bandytų paro- 
dijuoti savo pačios kalbėseną. Tačiau visiems tai glostė ausį, net ir tiems, 
kurie negalėjo pakęsti Martin, pavyzdžiui, jaunajam Miklasui. Nenuneigsi — 
jos pasirodymas padarė didelį įspūdį. Plačiai išplėstos, vaikiškos ir paslap- 
tingai gilios Doros Martin akys po aukšta ir protinga kakta žavėjo ir trikdė 
kiekvieną, net tėtušis Hanzemanas suglumęs kvailai išsišiepė. Ponia fon 
Hercfeld, anksčiau draugavusi su Martin, šūktelėjo jai: 

— Tikra nelaimė, Doruže. Ar tikrai negalėtum mažumėlę prie mūsų pri- 
sesti? 

Visuotinė pagarba Hedai išaugo, nes jiedvi su Martin tujino viena kitą. 
Tačiau ši, nepriimdama kvietimo, tik dairėsi savo šypsančiu veidu, kurį 
beveik visiškai dengė pastatyta rudų kailinių apykaklė; mat Doros Martin 
pečiai buvo aukštai pakelti. 

— Kaip gaila! - suburkavo ji, o kai papurtė galvą, suplevėsavo rausva pa- 
laidų plaukų sruoga, išlindusi iš po mažos skrybėlaitės. - Bet mes vis tiek 
pernelyg vėluojame! 

Staiga jai už nugaros kažkas ėmė brautis pro jos palydą. Tai buvo neti- 
kėtai pasirodęs Hendrikas Hiofgenas. Jis dėvėjo smokingą, kuriuo vilkė- 
davo scenoje vaidindamas aukštuomenės ponus ir kuris, iš arčiau pažiū- 
rėjus, atrodė gerokai aptrintas ir dėmėtas. Jo pečius gaubė balta šilkinė 
skara. Hiofgenas uždusęs alsavo, jo skruostai ir kakta buvo liguistai pa- 
raudę. Hiofgeną purtantis nervingas juokas darė nejaukų įspūdį, tuo tar- 
pujis pats, karštligiškai skubėdamas, su plevenančia skara ant pečių, že- 
mai pasilenkė prie žvaigždės rankos. Visa tai panėšėjo į kažkokį pamišė- 
lišką nuoširdumą. 

— Atleiskite, - pralemeno jis, vis dar palinkęs prie jos rankos veidu, ku- 
riame stebėtinai tvirtai laikėsi monoklis, ir vis dar tebesijuokdamas. - Tie- 
siog fantastiška — aš baisiai pavėlavau... Ką jūs apie mane pagalvojote... 
Fantastiškas dalykas... - Hiofgenas kretėjo iš juoko, o jo veidas vis labiau 
raudo. - Tačiau nenorėjau jūsų išleisti, - čia jis pagaliau išsitiesė, - nepasa- 
kęs jums, kaip šį vakarą jumis gėrėjausi - tai buvo nuostabu! 

Hiofgeno veidas staiga tapo rimtas, atrodė, tarsi tas nepaprastai juokin- 
gas dalykas, dėl kurio jis vos nesprogo iš juoko, ūmai būtų išnykęs. 

Tačiau dabar atėjo Doros Martin eilė truputį pasijuokti, ir ji tai padarė 
itin dusliai ir kerinčiai. 

— Melagis! — sušuko ji, ir toliau nesiliaudama savotiškai tęsti „a“. - Juk 
teatre jūsų nė nebuvo! Jukjūs pasislėpėte! - Tai sakydama, ji švelniai suda- 
vė jam geltona kiaulės odos pirštine. - Bet tai nesvarbu, - spindinčiomis 

Ši pribloškianti frazė Hiofgeną iš pradžių taip smarkiai sutrikdė, kad 
skaistus raudonis dingo nuo jo veido, ir jis išblyško. Bet paskui prabilo 
tirpstančiu balsu: 

— Aš? Talentingas? Bet juk tai tik nepagrįstas gandas... 

Ir jis mokėjo tęsti balsius, tai sugebėjo ne vien Dora Martin. Jo koketišku- 
mas, kai jis kalbėdavo, turėjo savitą stilių, Hiofgenas anaiptol nebuvo lin- 
kęs ko nors mėgdžioti. Dora Martin burkavo, o Hiofgenas manieringai dai- 
navo. Be to, jis šypsojosi taip, kaip šypsodavosi per repeticijas damoms, kai 

jiems tekdavo vaidinti dviprasmiškas scenas: ta šypsena atidengdavo dan- 
tis ir atrodė ganėtinai nešvanki. Jis pats ją vadindavo „niekšiška“. 

(- Niekšiškiau — supranti, brangute?.. Niekšiškiau! - ragindavo jis per 

Dantukus rodė ir Dora Martin, tačiau kol jos burna kalbėjo „baby-talk“, 
o galva koketiškai pūpsojo tarp pakeltų pečių, didelės, protingos, neklys- 
tančios ir liūdnos akys tyrinėjo Hiofgeno veidą. 

— Jūs tai dar įrodysite, savo talentą! — tyliai tarė ji, ir akimirką surimtėjo 
ne tik jos žvilgsnis, bet ir mina. 

Rimtai, kone grėsmingai, Dora Martin linktelėjo Hiofgenui. Hiofgenas, 
kuris vos prieš penkiolika minučių dar tūnojo už širmos, atlaikė jos žvilgs- 
nį. Tada Martin vėl nusijuokė ir suburkavo: 

— Mes pernelyg vėluojame! 

Ji mostelėjo ir dingo su visa palyda. Hiofgenas įžengė į kavinę. 

Susitikimas su Dora Martin jį nepaprastai pralinksmino, dabar jo nuo- 
taika atrodė tiesiog šventiška. Hiofgeno veidas palaimingai švytėjo. Visi 
žvelgė į jį, beveik taip pat nevalingai, kaip prieš tai Žiūrėjo į žvaigždę iš 
Berlyno... Nespėjęs pasisveikinti su direktoriumi Kroge ir ponia fon Herc- 
feld, Hiofgenas pasuko prie rūbininko Bioko. 

— Klausyk, Biokiuk-ožiuk, - uždainavojis, atsistojęs gundytojo poza: ran- 
kos sukištos į kelnių kišenes, pečiai pakelti, o lūpose niekšiška šypsena. — 
Turėsi man paskolinti mažiausiai septynias su puse markes. Noriu pado- 
riai pavakarieniauti, o mane apėmusi tokia nuojauta, kad tėtušis Hanze- 
manas šiandien reikalaus mokėti grynais. 

Savo raibuliuojančiomis brangakmenių akimis jis nepatikliai ir kreivai 
dėbtelėjo į Hanzemaną, kuris atkišęs mėlynai raudoną nosį nejudėdamas 
sėdėjo už bufeto. 

Biokas pašoko, iš išgąsčio dėl, viena vertus, garbingo, bet iš kitos pusės 
baisiai įžūlaus Hiofgeno reikalavimo jo akys dar labiau pavandenijo, o 
skruostai nusidažė tamsiai raudona spalva. Kol jis, iš susijaudinimo nete- 
kęs žado, rausėsi kišenėse, o Hansas Miklasas įdėmiai ir priešiškai stebėjo 
Šį sąmyšį, prie jų priėjo mažoji Angelika. 

— Bet Hendrikai! - paskubomis nedrąsiai tarė ji. - Jeigu tau reikia pinigų — 
juk aš iki pirmos galiu paskolinti penkiasdešimt markių! 

Hiofgeno akys tuojau tapo šaltos it žuvies. Jis išdidžiai tarstelėjo pro petį: 

— Nesikišk į vyrų reikalus, mažute. Man mielai duos Biokas. 

Rūbininkas susijaudinęs linktelėjo, ir Zybert drėgnomis akimis pasitrau- 
kė šalin. Hiofgenas nepadėkojęs atsainiai susižėrė sidabrines Bioko mone- 
tas sau į kišenę. Miklasas, Knuras ir Efoj niūriai, Biokas sutrikęs, o Angeli- 
ka verkdama žiūrėjo jam pavymui, kai Hiofgenas, vis dar apsigaubęs pe- 
čius balta šilkine skara, spyruokliuojančia eisena nužingsniavo per kavinę. 

— Tėtušis Šmicas marina mane badu, - pareiškė jis, atsukdamas direkto- 
rių staliukui pergalingai besišypsantį veidą. 

Ten jį pasitiko, šūktelėdami „sveikas“, net Krogė prisivertė parodyti kiek 
triukšmingą ir ne visai tikrą širdingumą. 

— Na, senas nusidėjėli, kaip sekasi? Ar sėkmingai ištvėrėte vakarą? 

Apie jo katinišką burną susimetė ryškios raukšlės, beveik kaip Moc, o 
akys po akinių stiklais žvelgė nenuoširdžiai; dabar buvo aiškiai matyti, kad 
jis ne tik rašė kultūrines politines esė bei pakilią lyriką, bet ir daugiau kaip 
trisdešimt metų darbavosi teatre... 

Hiofgenas ir Otas Ulrichsas ilgai ir draugiškai tylomis kratė vienas ki- 
tam ranką. Direktorius Šmicas kažką lengvabūdiškai mestelėjo savo stebė- 
tinai minkštu ir maloniu balsu, tuo tarpu ponia fon Hercfeld be priežasties 
ironiškai šypsojosi, gelsvai rudos jos akys, drėgnos, nuoširdžios ir beveik 
maldaujančios, buvo nukreiptos į Hendriką. Jis paprašė jos patarimo, rink- 
damasis vakarienę, o tai suteikė jai progą prisislinkti ir prikišti prie jo sun- 
kiai alsuojančią krūtinę. Regis, Hedos nebaidė jo niekšiška šypsena: Heda 
buvo prie jos pripratusi, ir ji jai patiko. 

Kai tėtušis Hanzemanas priėmė užsakymą, Hiofgenas prašneko apie sa- 
vąją „Pavasario pabudimo“ inscenizaciją. 

— Aš manau, viskas bus kaip reikiant, - rimtai tarė jis, ir jo vertinantis 
Zvilgsnis nuslydo per kavinę, per aktorius, kaip karvedžio akys per pul- 
kus. - Vendlos Zybertir norėdama nesugadins, Bonetis nėra idealus Mel- 
chioras Gaboras, bet susidoros, o mūsų demoniškoji Morenvic bus klasiš- 
ka Ilzė. 

Ne itin dažnai pasitaikydavo, kad jis kalbėtų ne juokaudamas, o rimtai 
atsidėjęs reikalui, kaip dabar. Krogė klausėsi pagarbiai, kiek nustebintas. 
Deja, nuotaiką vėl sugadino Hercfeld, prikišusi savo didelį, pudros pūke- 

liais aplipusį veidą prie pat Hiofgeno ir sarkastiškai, o kartu pataikaujan- 
čiai pareiškusi: 

— Na, o dėl Morico Štyfelio - tai pats kompetentingiausias asmuo, pati 
Dora, konstatavo, kad jaunasis aktorius, kuriam patikėjom šį vaidmenį, nėra 
visai negabus... 

Krogė nepritariančiai suraukė kaktą, o Hiofgenas, regis, nuleido erzini- 
mą negirdomis. 

— O kaip, tiesą sakant, bus su jūsų vaidinama ponia Gabor, brangioji? — 
paklausė jis Hercfeld į akis. 

Tai nuskambėjo kaip atvira ir šiurkšti pašaipa. Kad ponia Heda prasta 
aktorė, niekam nebuvo paslaptis, be to, visi žinojo, kad ji dėl to kenčia. 
Buvo mėgstama pasišaipyti, kad protinga dama negalinti apsieiti be sce- 
nos, be tegu ir kukliausių motinų vaidmenų. Atsakydama į šį Hendriko 
netaktą, ji pabandė abejingai gūžtelėti pečiais, tačiau jos didelis nejaunas 
veidas nusidažė violetinio atspalvio raudoniu. Krogė tai matė, ir jam su- 
oniaužė širdį iš gailesčio, kuris labai priminė švelnumą. Prieš daugelį metų 
tarp Krogės ir ponios fon Hercfeld buvo romanas. 

Norėdamas pakeisti temą ar pereiti prie vienintelės temos, kuri jį tikrai 
domino, Ulrichsas be užuolankų prašneko apie Revoliucinį teatrą. 

Revoliucinis teatras buvo sumanytas kaip serija sekmadieninių priešpie- 
čio renginių, jiems vadovauti turėjo Hendrikas Hiofgenas, o juos globoti 
imtųsi komunistinė organizacija. Ulrichsas, kuriam scena visų pirma reiš- 
kė politinį instrumentą, buvo tvirtai ir aistringai įsikibęs šio projekto. Pjesė, 
parinkta vaidinti atidarymo proga, nuostabiai tiksianti, kalbėjo jis, jis dar 
kartą ją atidžiai peržiūrėjęs. 

— Partijoje labai rimtai domimasi mūsų reikalu, — pareiškė Ulrichsas ir 
metė į Hiofgeną reikšmingą sąmokslininko žvilgsnį, neužkliudydamas Kro- 
gės, Šmico ir Hercfeld, bet vis dėlto didžiuodamasis, kad jie tai girdi ir kad 
Jiems tai turėtų daryti įspūdį. 

— Na, partija neatlygins man nuostolių, jei gerieji hamburgiečiai paskui 
boikotuos mano teatrą, - suniurzgėjo Krogė, kurį mintis apie Revoliucinį 
teatrą visada nuteikdavo skeptiškai ir niūriai. - Taip, - dar pridūrė jis, - 
1918-aisiais — tada dar galėjai sau leisti tokius eksperimentus. Bet šian- 
dien... 

Hiofgenas ir Ulrichsas susižvalgė, ojų akyse atsispindėjo išdidus ir slap- 
tas tarpusavio supratimas bei didžiulė panieka smulkiaburžuazinėms jų 
direktoriaus abejonėms. Tai užtruko ilgokai, ponia fon Hercfeld tai matė 
ir kentė. Pagaliau Hiofgenas šiek tiek tėviškai ir atlaidžiai kreipėsi į Kro- 
gę ir Šmicą: 

— Revoliucinis teatras mums nepakenks - tikrai nepakenks - patikėkite, 
tėtuši Šmicai! Kas iš tiesų gerai, nieko niekada nesukompromituos. Revo- 
liucinis teatras bus geras, jis bus nuostabus! Tai, kas atlikta su giliu tikėji- 
mu, tikru entuziazmu, negali apvilti - net priešai neteks žado, išvydę šią 
mūsų karštų įsitikinimų manifestaciją. 

Hiofgeno akys tviskėjo, jis šiek tiek nusuko žvilgsnį ir, regis, su begali- 
niu susižavėjimu žiūrėjo į tolybes, kur priimami didieji sprendimai. Smak- 
rąjis laikė išdidžiai pakėlęs, pakreiptą blausų ir jautrų veidą nutvieskė per- 
galingas švytėjimas. „Tai tikras susijaudinimas“, - galvojo Heda fon Herc- 
feld.- „To nesuvaidinsi - kad ir koks talentingas būtum“ Ji triumfuodama 
pažiūrėjo į Krogę, kuris taip pat negalėjo nuslėpti tam tikro jaudulio. Ul- 
richsas nutaisė iškilmingą miną. 

Kol visi sėdėjo, dar pakerėti jo įkvepiančio entuziazmo poveikio, Hiof- 
geno laikysena ir išraiška staiga pasikeitė. Jis netikėtai prajuko ir parodė į 
„didvyrių tėvo“ nuotrauką, kabančią ant sienos virš stalo: rūsčiai sukry- 
žiuotos rankos, doros akys po niūriais antakiais, plati vešli barzda, rūpes- 
tingai išskleista virš įspūdingo medžiotojo pusšvarkio. Hendrikas niekaip 
negalėjo nusiraminti, toks juokingas jam atrodė tasai pagyvenęs jaunikai- 
tis. Kai Heda padaužė jam per nugarą, nes jis užspringo salotomis, Hiofge- 
nas, leipdamas iš juoko, išstenėjo, kad pats atrodęs panašiai, taip, beveik 
taip pat, kai dar vaidinęs tėvus Šiaurės Vokietijos klajojančiame teatre. 

— Kai darbuvau vaikas, - linksminosi Hendrikas, -juk ir aš atrodydavau 
toks fantastiškas senis. O po sceną visada vaikščiodavau sulinkęs, grynai iš 
sumisimo. „Plėšikuose“ gavau vaidinti senąjį Morą. Buvau nepakartoja- 
mai geras senasis Moras. Visi mano sūnūs buvo dvidešimčia metų už ma- 
ne vyresni. 

Garsus jo juokas ir kalbos apie Šiaurės Vokietijos klajojantį teatrą nuo 
visų stalų sukvietė kolegas: visi žinojo, kad dabar pasipils linksmos istori- 
jos, ir ne nuvalkiotos senos, o naujos ir tikriausiai pakankamai įdomios — 

retai pasitaikydavo, kad Hendrikas kartotųsi. Moc, tikėdamasi malonumo, 
trynė rankas, rodė auksą burnos gilumoje ir džiūgaudama šūktelėjo: 

— Dabar prasidės linksmybės! 

Tačiau tuoj pat turėjo mesti griežtą žvilgsnį į Pėterseną, nes šis užsisakė 
dvigubą konjako. Rachelė Morenvic, Angelika Zybert ir gražuolis Bonetis — 
nei vienas nenuleido akių nuo iškalbingų Hendriko lūpų. Net Miklasas 
norom nenorom klausėsi - rafinuoti nekenčiamojo pokštai priversdavo jį 
nenoromis gaižiai nusijuokti. Kadangi niūrusis jos numylėtinis linksmino- 
si, pažvalėjo ir storoji Efoj. Ji šnopuodama prinešė savo kėdę arčiau Hen- 
driko krėslo ir sumurmėjo: 

— Jei ponai neprieštarauja! 

Tada padėjo mezgamą kojinę ir prikišo dešinę ranką kaip piltuvėlį prie 
ausies, kad dėl savo silpnos klausos ko nors nepraleistų. 

Buvo nuostabus vakaras. Hiofgenas jautėsi kuo puikiausios formos. Jis 
buvo žavus, jis švytėjo. Didžiadvasiškai ir padaužiškai žarstė sąmojus, ža- 
vesį ir neišsenkančias istorijų atsargas, tarsi prieš jį būtų didžiulė publika, 
o ne keletas menkų kolegų. Ir ko tik neatsitikdavo tame klajojančiame teat- 
re, kur jam tekdavę vaidinti tėvus! Iš juoko Moc vos gaudė kvapą. 

— Vaikai, daugiau nebegaliu! - sušuko ji, ir kadangi Bonetis juokauda- 
mas galantiškai pavėdavo ją skarele, Moc pažiūrėjo pro pirštus į tai, kad 
Pėtersenas vėl užsisakė degtinės. 

O kai Hiofgenas šaižiu balsu, plasnojančiais gestais ir klaikiai Žvairuo- 
Jančiomis akimis ėmė mėgdžioti klajojančio teatro pirmąją meilužę, net tė- 
tušis Hanzemanas perkreipė savo sustingusį veidą, o ponas Knuras gavo 
slėpti savo vypsnį po nosine. Didesnio triumfo tokiomis aplinkybėmis ne- 
galėjai tikėtis. Hiofgenas liovėsi. Moc taip pat surimtėjo, nes pamatė, koks 
girtas Pėtersenas. Krogė davė ženklą kilti. Buvo antra valanda nakties. Mo- 
renvic, visada pilna originalių idėjų, atsisveikindama padovanojo Hendri- 
Kui savo ilgąjį cigaretės kandiklį, dailų, tačiau bevertį daikčiuką: 

— UZ tokį beprotiškai įdomų vakarą, Hendrikai. 

Jos monoklis žybtelėjo jo monokliui. Galėjai matyti, kaip Angelikai Zy- 
bert, stovėjusiai šalia Bonečio, iš pavydo pabalo nosis, o jos akys prisipildė 
ašarų ir kartu tapo vylingos. 

Ponia fon Hercfeld pasiūlė Hendrikui išgerti su ja dar vieną puodelį ka- 

vos. Tuščioje salėje tėtušis Hanzemanas jau gesino šviesas. Prieblanda He- 
dai buvo naudinga: jos didelis minkštas veidas su švelniomis, išmintingo- 
mis ir dvasingomis akimis dabar atrodė jaunesnis ar bent nenusakomo am- 
žiaus. Tai jau nebuvo liūdnas senstančios protingos moters veidas. Skruos- 
tai regėjosi jau ne aplipę pūkeliais, o glotnūs. Šypsena rytietiškai glebiose, 
pusiau pravirose lūpose dabar atrodė jau ne ironiška, o beveik gundanti. 
Tyliai ir švelniai žvelgė ponia fon Hercfeld į Hendriką Hiofgeną. Ji negal- 
vojo apie tai, kad pati atrodė žaviau nei paprastai, tik pastebėjo, kad Hen- 
driko veidas su įtampos ir kančios linija ties smilkiniais ir ant tauraus smakro 
šviesiai ir aiškiai bolavo sutemose, ir tuo mėgavosi. 

Hendrikas pasirėmė alkūnėmis ant stalo, o ištiestus rankų pirštus įspren- 
dė vienas į kitą. Jis leisdavo sau įsitaisyti šia pretenzinga poza, tarsi turėtų 
itin gražias, gotiškai liaunas rankas. Tačiau Hiofgeno rankos anaiptol ne- 
buvo gotiškos, priešingai, atrodė, kad nedailus jų grubumas siekia nuneig- 
ti kančios liniją ties smilkiniais. Plaštakos buvo labai plačios ir apaugusios 
rusvais plaukeliais, platūs buvo ir gana ilgi pirštai, užsibaigiantys kam- 
puotais ir ne visai švariais nagais. Gal kaip tik nagai ir darė rankas netau- 
rias, beveik nepatrauklias. Jie atrodė sukurti iš menkavertės medžiagos: 
aplūžinėję, suskirdę, neblizgantys, beformiai ir neišgaubti. 

Tačiau šiuos trūkumus ir defektus maloningai slėpė prieblanda. Jos dė- 
ka ir svajingas dilbčiojimas žalsvomis akimis atrodė paslaptingai ir žaviai. 

— Apie ką jūs galvojate, Hendrikai? - po ilgos tylos paklausė Hercfeld 
Intymiu ir prislopintu balsu. 

Hiofgenas atsakė taip pat tyliai: 

— Galvoju apie tai... kad Dora Martin klysta... 

Heda leido jam kalbėti į tamsą pro jo viena į kitą įremtas rankas, neklau- 
sinėdama ir neprieštaraudama. 

— Nieko aš neįrodysiu, - skundėsi jis tamsai. - Neturiu ką įrodyti. Nieka- 
da netapsiu pirmaklasis. Aš provincialas. 

Hiofgenas nutilo, suspaudė lūpas, lyg pats būtų išsigandęs suvokimo ir 
prisipažinimo, kurį lėmė keistoji valanda. 

— O dar? - su švelniu priekaištu pasiteiravo ponia fon Hercfeld.- O dau- 
glau nieko negalvojate? Tik apie tai? 

O kadangi Hiofgenas neatsiliepė, ji pamanė: „Taip, tai tikriausiai vienin- 

telis dalykas, kuris jam tikrai rūpi. Visos ankstesnės kalbos apie politinį 
teatrą ir jo susižavėjimas revoliucija — juk tai irgi tebuvo komedija.“ Dėl šio 
atradimo ji pasijuto nusivylusi, tačiau kažkur sielos gilumoje liko juo keis- 
tai patenkinta. 

Hiofgeno akys mįslingai blykstelėjo; jis neturėjo ką atsakyti. 

— Argijūs nepastebite, kaip kankinate mažąją Angeliką? - paklausė mo- 
teris šalia jo. - Ar nejaučiate, kad jūs... verčiate kentėti kitus? Juk kažkada 
teks už tai užmokėti. - Ji nenuleido nuo jo graudžių ir skvarbių akių. - Juk 
kažkur jūs turite atgailauti... ir mylėti. 

Dabar jai pasidarė nesmagu, kad ji tai pasakė. To buvo aiškiai per daug, 
jai reikėjo eiti. Heda greitai atitraukė nuo jo veido savąjį. Jos nuostabai, jis 
neatsilygino nei piktu vyptelėjimu, nei pašaipiu žodžiu. Priešingai, jo žvilg- 
snis liko nusuktas šonan, besimainantis ir sustingęs, nukreiptas į tamsą, 
lyg tikėtųsi ten rasti atsakymą į primygtinius klausimus, numaldyti savo 
abejones ir išvysti ateitį, kurios tikroji prasmė - padaryti jį didį. 


I. Šokių pamoka 


Rytojaus dieną Hendrikas repeticijos pradžią buvo pasky- 
res pusei dešimtos. Trupė, tiksliau tie, kas vaidino „Pavasario pabudime“, 
susirinko laiku, vieni skersvėjų perpučiamoje scenoje, kiti silpnai apšvies- 
tame parteryje. Maždaug penkiolika minučių palaukus, ponia fon Herc- 
feld ryžosi pakviesti Hiofgeną iš kabineto, kur jis nuo devintos valandos 
tarėsi su direktoriais Šmicu ir Kroge. 

Vos jam įžengus, visiems tapo aišku, kad šiandien jo nuotaika pati pras- 
čiausia — vakarykščio švytinčio čiauškaliaus negalėjai pažinti. Nervingai 
pakėlęs pečius, rankas subrukęs į kelnių kišenes, jis skubiai perėjo per par- 
terį ir beveik kimiu nuo susierzinimo balsu paprašė knygos su tekstu: 

— Savo pamiršau namie. 

Hendrikas kalbėjo karčiai įskaudinto žmogaus tonu, lyg ir negriežtai, 
bet pakankamai aiškiai priekaištaudamas visiems susirinkusiems dėl to, 
kad jis, Hendrikas, išeidamas iš namų, buvo užmaršus ir išsiblaškęs. 

— Na, gal galėčiau paprašyti? - Jis sugebėjo kalbėti paniekinamai prislo- 
pintu ir drauge labai šaižiu balsu. - Ar niekas nepaskolins man tokios kny- 
gelės? 

Mažoji Angelika padavė jam savąją. 

— Knygos man nebereikia, - tarė ji nurausdama. - Aš moku savo tekstą. 

Hendrikas, užuot padėkojęs, trumpai atšovė: 

— Norėčiau tikėtis! - ir nusisuko nuo jos. 

Hiofgeno veidas viršum raudono šilkinio šalio, kurį jis nešiojo vietoj mar- 
škinių — ar kuris vis dėlto dengė marškinius, jeigu jis tokius dėvėjo, - atro- 

dė itin blyškus. Viena akis iš po pusiau nuleisto voko žvelgė niekinančiai ir 
piktai, priešais kitą blykčiojo monoklis. Visi krūptelėjo, kai jis staiga suko- 
mandavo pakankamai aiškiu, skvarbiu ir šiek tiek džeržgiančiu balsu: 

— Pradedame, ponai! 

Kol kiti dirbo scenoje, Hiofgenas lakstė po žiūrovų salę. Moricą Štyfelį 
— vaidmenį, kurį buvo pasilikęs sau - jis laikinai pavedė Miklasui, kurio 
tikrasis vaidmuo buvo labai menkas. Tame galėjai įžvelgti ypatingą pik- 
tvbę, nes vargšas Miklasas su didžiausiu malonumu būtų vaidinęs Mori- 
cą. Atrodė, tarsi savo provokuojančiu pasipūtėliškumu Hiofgenas norėtų 
parodyti kolegoms, kad jam pačiam anaiptol nereikią ko nors repetuoti 
ar ruošti: jis — režisierius, esantis aukščiau visko, jo įgudimas toks pat 
didis kaip ir jo genijus, su savo vaidmeniu jis susidorosiąs lyg tarp kitko, 
tik per generalinę repeticiją jis leisiąs jiems išvysti ir išgirsti, kaip suvok- 
tinas ir vaidintinas Moricas Štyfelis, niūrusis gimnazistas, beviltiškas įsi- 
mylėjėlis ir savižudis. 

Tačiaujau dabar Hendrikas parodė, ką galima padaryti su mergaite Vend- 
la, paaugliu Melchioru, motiniškąja ponia Gabor. Stulbinančiai vikriai jis 
liuoktelėjo ant scenos, ir tikrai: jis persikūnijo į švelnią mergaitę, išėjusią į 
rytmetinį sodą ir norinčią apglėbti visą pasaulį, nes galvoja apie mylimąjį, 
į gyvenimo ištroškusį ir išdidų paauglį, į protingą ir susirūpinusią motiną. 
akimirką atrodyti vaikiškai jaunas, o kitą - senut senutėlis. Hiofgenas bu- 
vo puikus aktorius. 

Išraiškingai pademonstravęs gražuoliui Bonečiui, kuris pusiau piktai, pu- 
siau su pagarba kilstelėdavo antakius, arba nuolankiajai Angelikai, ban- 
dančiai užgniaužti ašaras, kaip, tiesą sakant, derėtų atlikti jų vaidmenis, jei 
tik turėtų pakankamai gabumų, Hiofgenas, nutaisęs nuovargio ir paniekos 
grimasą, įsisprausdavo į akį monoklį ir nulipdavo atgal į parterį. Iš ten 
toliau aiškindavo, aranžuodavo ir kritikuodavo. Jo pašaipūs ir žeminantys 
žodžiai nepagailėjo nė vieno, net ponia fon Hercfeld buvo iškoneveikta - ji 
tai išklausė su kreiva ironiška šypsena; mažoji Angelika, paplūdusi ašaro- 
mis, ne kartą bėgo slėptis už kulisų, Bonečiui ant kaktos iš įtūžio iššoko 
gyslos, bet karščiausiai ir įnirtingiausiai širdo Hansas Miklasas, kurio vei- 
das iš pykčio atrodė visai sukritęs, o įdubę skruostai pajuodo. 

Kadangi visi kentėjo, Hendriko nuotaika kaipmat pasitaisė. Per pietų 
pertrauką kavinėje jis jau visai gyvai šnekučiavosi su ponia fon Hercteld. 
Pusę trijų jis vėl paprašė kompaniją grįžti prie darbo. Buvo prieš pusę ke- 
turių, kai gražuolio Bonečio lūpos persikreipė iš pasidygėjimo, jis susikišo 
rankas į kelnių kišenes ir tarė aikštingai kaip išlepintas vaikas: 

— Ar dar ilgai taip plėšysimės? 

Hiofgenas paniekos kupinu žvilgsniu dėbtelėjo į jį savo romiomis ir šal- 
tomis it ledas akimis. Jis atkirto: 

— Čia tik aš sprendžiu, kada baigti! - ir dar aukščiau nei paprastai užver- 
tė gražųjį smakrą. 

Įbaugintai trupei Hiofgenas demonstravo aristokratiško ir nervingo ti- 
rono veidą, kuris, beje, kartu priminė ir blyškią pagyvenusios ir sudirgu- 
sios guvernantės fizionomiją. Visi sutriko, o ypač mažoji Angelika, kurios 
nugara perbėgo aštrūs šiurpuliukai. Kelias sekundes visi nuolankiai styp- 
sojo it įbesti, galėjai aiškiai girdėti, kaip atsikvėpė įgąsdinta trupė, sulau- 
kusi kito, išlaisvinančio savo valdovo gesto. Hendrikas teikėsi suploti del- 
nais ir maloningai Žvaliai atlošti galvą. 

— Prie darbo, ponai! - šūktelėjo jis, o jo balsas skambėjo skardžiai kaip 
metalas, tam beveik niekas negalėjo atsispirti. - Kur mes sustojome? 

Jie paklusniai ėmėsi repetuoti naują sceną, bet dar nespėjo jos baigti, kai 
Hendrikas dirstelėjo į laikrodį ant rankos. Laikrodis rodė be penkiolikos 
keturias: tai išvydęs, Hiofgenas išsigando, ir dar taip smarkiai, kad jam 
suskaudo skrandį. Hendrikui dingtelėjo, kad ketvirtą valandą jis susitaręs 
savo bute susitikti su Žiuljeta. Šiek tiek nenatūraliai šypsodamasis, greitais 
ir maloniais žodžiais jis pranešė trupei, kad laikas baigti. Jaunajam Mikla- 
sui, niūriu veidu besiartinančiam prie jo kažko paklausti, jis skubiai moste- 
lėjo ranka. Tada nudūmė per tamsų parterį durų link, bėgte įveikė stačią 
kelio atkarpą tarp teatro portalo ir kavinės, be kvapo įpuolė į H.M.T., ten 
Ciupo nuo kablio savo rudą odinį paltą ir minkštą pilką skrybėlę ir dingo. 

Apsiaustą Hendrikas užsivilko jau gatvėje. Pakeliui jis svarstė: „Jei eisiu 
pėsčiomis, kelias minutes pavėluosiu, kad ir kaip skubėčiau. Žiuljetėlė su- 
ruoš man siaubingą sutikimą. Važiuodamas taksi, atvykčiau laiku, važiuo- 
damas tramvajumi dar irgi beveik suspėčiau. Bet kišenėje turiu tik penkias 
markes - tai mažiausia suma, kurią galiu pasiūlyti Žiuljetai. Taigi apie tak- 

si iš viso nėra ko galvoti, tiesą sakant, nėra ko galvoti ir apie tramvajų, nes 
man liktų tik keturios markės ir aštuoniasdešimt penki pfenigai - o Žiulje- 
tėlei to per mažai... Ir dar smulkiomis monetomis - ką ji man kartą visiems 
laikams uždraudė.“ 

Šitaip svarstydamas, Hendrikas paskubomis leidosi toliau. Iš esmės jis, 
ko gero, rimtai nė neketino važiuoti taksi ar bent tramvajumi, nes dėl ne- 
pilnų penkių markių jo draugė būtų tikrai įsiutusi, o iš pažiūros toks smar- 
kus jos įniršis dėl menko pavėlavimo priklausė prie beveik neišvengiamų 
jų buvimo kartu ritualų. 

Žiemos diena pasitaikė giedra ir labai šalta; Hendrikas žvarbo su savo 
lengvu odiniu paltu, kurį, be to, dar ir pamiršo užsisegti. Ypač speigas kan- 
do rankas ir kojas: pirštinių jis neturėjo, o sandalus primenantys batai su 
sagtimis, kuriuos avėjo, aiškiai buvo netinkamas apavas šiam metų laikui. 
Kad sušiltų ir laimėtų laiko, jis skuodė dideliais žingsniais, kurie kartais 
virsdavo ganėtinai juokingais šuoliais ir stryktelėjimais. Daugelis praeivių 
šypsodamiesi arba nepritardami nulydėdavo akimis keistą jauną vyrą - su 
savo lengvais ir originaliais batais jis lėkė taip mitriai, kad atrodė pusiau 
juokdariškai, pusiau dieviškai. Be to, jis ne tik šokčiojo ir strykinėjo, bet dar 
ir dainavo — pakaitomis Mocarto melodijas ir operečių šlagerius. Dainavi- 
mą ir strykinėjimą lekiantysis dar palydėdavo visokiausiais gestais, kokius 
irgi ne kasdien pamatysi. Dabar jis mėtė į viršų našlaičių puokštę. Rado ją 
pritvirtintą prie viršutinės savo palto kilpos, tai galėjo padaryti kokia nors 
gerbėja iš trupės, ko gero, tai buvo švelni mažosios Angelikos dovana. 

Hendrikas pagalvojo apie trumparegę ir mielą būtybę, kai šokinėdamas 
ir dainuodamas vidury gatvės linksmino ir erzino žmones. Jis net neatkrei- 
pė dėmesio, kai viena pasiturinti dama kumštelėjo kitai ir sukuždėjo: 

- Šitas, matyt, iš teatro?! 

O antroji atsakydama sukrizeno: 

— Tikrai, juk čia tas, kuris nuolatos vaidina Meistrų teatre - šitas Hiofge- 
nas. Tik pažiūrėkite, mieloji, kokius juokingus judesius jis išdarinėja ir dar 
kažką be paliovos tauškia sau po nosimi! 

Jos abi nusijuokė, o kitoje gatvės pusėje kartu su jomis nusijuokė du pa- 
augliai berniūkščiai. Tačiau Hendrikas - nors ir pratęs iš tuščiagarbiškumo 
ir dėl savo profesijos pastebėti žmonių reakciją į kiekvieną savo gestą ir įją 

atsižvelgti - šįsyk nematė nei damų, nei gimnazistų. Jo pakilus lėkimas per 
šaltį ir džiaugsmas, kad susitiks su Žiuljeta, jį šiek tiek apsvaigino. Kaip 
retai jis dabar bepatirdavo tokias entuziastingas nuotaikas! Anksčiau - taip, 
anksčiau jis dažnai, gal net beveik visada buvo toks: toks įkvėptas ir toks 
atsidavęs. Kai jis, dvidešimtmetis, klajojančiame teatre vaidino tėvus ir pa- 
gyvenusius herojus — tai bent buvo linksmos dienos. Tada jo padaužišku- 
mas, jo Žaismingumas buvo stipresni už jo ambicijas — tai buvo seniai, nors 
gal dar ne taip be galo seniai, kaip jam dabar dažniausiai atrodydavo. Ar 
jis tikrai taip pasikeitė? Ar jis nebuvo vis dar toks padaužiškas ir žaismin- 
gas? Štai dabar, šią gerąją valandą - kur dingo visos jo ambicijos? Jei dabar 
šautų mintis apie ambicijas ir didžiąją karjerą, iš jos būtų galėjęs tik pasi- 
juokti. Šiuo metu jis galvojo tik viena: kad oras gaivus ir saulėtas, ir kad jis 
pats dar jaunas, ir dar - kad bėga, kad šalis plevėsuoja, kad netrukus bus 
pas savo brangiausiąją. 

Geras ūpas nuteikė jį palankiai, pavyzdžiui, Angelikos atžvilgiu, jis taip 
dažnaiją žemindavo ir įžeidinėdavo. Dabar galvojo apie ją beveik švelniai. 
„Mielas kūdikis, labai mielas kūdikis, šįvakar aš jai ką nors padovanosiu, 
kad ir ji pagaliau pasidžiaugtų. O gal galėčiau su Angelika gyventi? Taip, 
gyvenčiau patogiai - kur kas patogiau nei su savo Žiuljeta.“ Nepaisant vi- 
so jaudinančio akimirkos palankumo, jis pašaipiai sukrizeno, nes palygino 
Angeliką su Žiuljeta - vargšę mažąją Zybert su didžiąja Žiuljeta, kuri, net 
baugu pripažinti, buvo būtent tai, ko jam reikėjo. Artėdamas prie savo na- 
mų durų, širdyje jis meldė Žiuljetos atleidimo už tokį nedovanotiną lengva- 
būdiškumą. 

Senamadiška vila, kurios pirmame aukšte jis nuomojo kambarį, stovėjo 
vienoje iš tų tylių gatvių, kurios prieš trisdešimt metų buvo laikomos praš- 
matniausiomis mieste. Prasidėjus infliacijai, dauguma aristokratiško rajo- 
no gyventojų nuskurdo, jų vilos su gausiai dantytomis sienomis ir daugy- 
be frontonų atrodė ganėtinai nutriušusios - apleistos, kaip ir didžiuliai jas 
supantys sodai. Ponios konsulienės Mionkeberg, kuriai Hendrikas už savo 
erdvų kambarį kas mėnesį mokėjo po keturiasdešimt markių, finansinė pa- 
dėtis taip pat buvo sunki. Nepaisant to, ji liko nepriekaištinga ir išdidi sena 
dama, oriai nešiojanti savo keistus kostiumus su pūstomis rankovėmis ir 
nėrinių pelerinomis, ant jos glotnios šukuosenos niekada nedrįso pasišiaušti 

nė vienas neklusnus plaukas, o apie siauras lūpas žaidė ironiškos, bet ne- 
tulžingos raukšlelės. Našlė Mionkeberg buvo per daug santūri, kad leistų 
sau piktintis nuomininko ekscentriškumu ir visokiausiais ne itin manda- 
giais poelgiais, ji įžvelgdavo jų komiškąją pusę. Savo draugėms - senoms 
damoms, tokioms pat subtilioms kaip ir ji, panašiai nusigyvenusioms ir 
beveik taip pat atrodančioms - ji dažnai su abejinga ironija pasakodavo 
apie savo subnuomininko paikystes. 

— Kartais jis užšokuoja laiptais ant vienos kojos, - sakydavo ji ir kone 
liūdnai nusišypsodavo. — O kai eina pasivaikščioti, dažnai staiga atsisėda 
ant šaligatvio — tik pagalvokite, ant purvino grindinio - nes išsigąsta, kad 
antraip suklups ir pargrius. 

Kai visos damos purtydavo savo žilas galvas ir pusiau stebėdamosis, 
pusiau žavėdamosis šiurendavo savo mantilijomis, konsulienė taikiai pri- 
durdavo: 

— Kojūs norite, mano mielos? Menininkas... Gal net žymus menininkas, — 
lėtai kalbėdavo senoji patricija, ir ant išblukusios nėrinių staltiesės, paties- 
tos ant arbatinio stalelio, judindavo liesus baltus pirštus, kurių jau dešimt 
metų nepuošė joks žiedas. 

Ponios Mionkeberg akivaizdoje Hendrikas jausdavosi nejaukiai, jį bau- 
ginojos aristokratiška kilmė ir praeitis. Taigi ir dabar jam anaiptol nebu- 
vo malonu susitikti prieškambaryje kilmingąją senutę, ypač kai jis taip 
triukšmingai užtrenkė laukujas duris. Išvydęs jos kilnią laikyseną, Hendri- 
kas taip pat šiek tiek susiėmė, pasitaisė raudoną šilkinį šalį ir įsistatė į akį 
monoklį. 

— Labas vakaras, maloningoji ponia, kaip jums sekasi? - paklausė jis dai- 
ningu balsu, nepakeldamas jo mandagumo frazės pabaigoje ir tuo pabrėž- 
damas šabloniškai įprastinį ir grakščiai tuščią sakinio pobūdį. 

Savo trumpus mandagumo žodžius Hendrikas palydėjo lengvu nusi- 
lenkimu, kuris, nepaisant viso elegantiško atsainumo, buvo beveik dvaro 
stiliaus. 

Našlė Mionkeberg nenusišypsojo, tik ironiškos patirties raukšlelės apie 
akis ir siauras lūpas išryškėjo labiau nei paprastai, kai ji atsakė: 

— Paskubėkite, mielas pone Hiofgenai! Jūsų... mokytoja laukia jau pen- 
kiolika minučių. 

Trumpa pauzė prieš žodį „mokytoja“ buvo kandi, ir Hendrikas pajuto, 
kaip jam užsiliepsnojo veidas. 

„Aišku, aš visas išraudau“, - galvojo jis, širsdamas ir susigėdęs. - „Bet 
gal čia, prietemoje, ji šito nepastebėjo“, - mėgino raminti pats save, atsi- 
traukdamas su tobulu Ispanijos grando grakštumu. 

— Dėkoju, maloningoji ponia. - Hiofgenas atidarė savo kambario duris. 

Patalpoje tvyrojo rausva prieblanda, tik ant apskrito žemo stalelio prie 
sofos-lovos degė marga šilkine skarele apgaubta lempa. Hendrikas Hiof- 
genas šūktelėjo į spalvingą prietemą vos girdimu, nuolankiu, truputį vir- 
pančiu balsu: 

— Princese Tebab, kur tu? 

Iš tamsaus kampo sodriai ir griausmingai atsiliepė: 

— Čia, kiaule tu - kurgi daugiau? 

— O, ačiū... - vis dar labai tyliai lemeno Hendrikas, tebestovėdamas prie 
durų nuleista galva. - Taip... dabar jau tave matau... Džiaugiuosi, galėda- 
mas tave matyti... 

— Kiek dabar valandų? - suriko iš kampo moteris. 

Hendrikas drebėdamas atsakė: 

— Apie keturias... man regis. 

— Apie keturias! Apie keturias! - šaipėsi piktoji persona, kurią vis dar 
slėpė šešėlis. — Labai juokinga! Nuostabu! - Ji kalbėjo su stipriu šiaurės 
vokiečių akcentu. Balsas buvo prarėktas kaip jūreivio, kuris labai daug ge- 
ria, rūko ir keikiasi. - Dabar penkiolika minučių po keturių, - staiga grės- 
mingai tyliai konstatavo ji. 

Tuo pačiu bauginamai prislopintu balsu, kuris nežadėjo nieko gero, ji 
paragino: 

— Gal prieitum prie manęs truputį arčiau, Heincai - tik trupučiuką! Bet 
pirmiau įjunk šviesą! 

Išgirdęs kreipinį „Heincai“, Hendrikas krūptelėjo it gavęs pirmąjį smū- 
gį. Nė vienam žmogui, net motinai, jis neleido savęs taip vadinti: tik Žiulje- 
ta turėjo teisę išdrįsti. Be jos šitame mieste niekas net nenutuokė, kad tikra- 
sis jo vardas Heincas - ak, kokią saldžią silpnumo valandėlę jis jai prisipa- 
žino? Heincas, — tai buvo vardas, kuriuo jį visi vadino, kol jam sukako 
aštuoniolika. Tik suvokęs, kad nori tapti aktoriumi ir išgarsėti, jis pasirin- 

ko rafinuotesnį „Hendriką“. Kiek reikėjo pastangų, kad jis būtų pripažin- 
tas šeimoje, kad šeima prie jo priprastų ir žiūrėtų į jį rimtai - į šitą provo- 
kuojantį ir pretenzingą „Hendriką“! Kiek laiškų, prasidedančių „Mano mie- 
las Heincai!“, liko neatsakyta - kol ir motina Bela, ir sesuo Josė teikėsi var- 
toti naująjį kreipinį. Su jaunystės draugais, atkakliai vadinančiais jį 
„Heincu'“,jis ryžtingai nutraukė santykius, beje, jam ir šiaip visai nerūpėjo 
bendrauti su draugužiais, kurie su netaktišku arklišku humoru mėgdavo 
prisiminti nemalonias anekdotiškas istorijas iš jo banalios praeities. Hein- 
cas mirė, Hendrikas turėjo tapti didis. Jaunasis aktorius Hiofgenas įnirtin- 
gai kovojo su agentūromis, teatrų direktoriais ir laikraščių literatūros sky- 
rių redakcijomis, kad jo išgalvotas, įmantrus vardas būtų rašomas teisin- 
gai. Jis drebėdavo įširdęs ir įsižeidęs, kai kokioje nors programoje arba 
recenzijoje rasdavo save pavadintą „Henriku“. Raidelė „d“ jo paties pasi- 
rinkto vardo viduryje jam turėjo ypatingą, magišką reikšmę: jeigu jis kada 
nors laimės ir visas pasaulis be išimčių pripažins jį kaip „Hendriką“ - tada 
jis bus pasiekęs tikslą, bus žmogus, užėmęs visuomenėje norimą padėtį. 

Toks svarbus vaidmuo buvo skirtas jo vardui - jis reiškė daugiau nei 
asmenvardį, tai buvo užduotis ir įsipareigojimas - ambicingose Hendriko 
Hiofgeno mintyse. Ir vis dėlto dabar jis turėjo susitaikyti su tuo, kad iš tam- 
saus savo kampo Žiuljeta grėsmingai kreipėsi į jį atmestu ir nekenčiamu 
vardu „Heincai““. 

Jis pakluso abiems jos įsakymams - nuspaudė jungiklį, ir staiga jį apaki- 
no ryški šviesa, o tada, vis dar palenkęs galvą, žengė porą žingsnių Žiulje- 
tos link. Per metrą nuo jos sustojo, bet ir tai Žiuljetai neįtiko. Su itin grės- 
mingu lipšnumu ji kimiai sužnabždėjo pro sukąstus dantis: 

— Nagi eikš arčiau, mano berniuk! 

Kadangi Hendrikas nejudėjo iš vietos, ji viliojo jį kaip šunį, kurį prisišne- 
kini saldžiu balsu, kad juo žiauriau nubaustum: 

— Nagi arčiau, mano gražuoli! Dar arčiau! Tik nebijok! 

Jis vis dar stovėjo nejudėdamas, vis dar palenkęs veidą, pečiai ir rankos 
glebiai karojo priešais jį, apie smilkinius ir antakius ėmė skausmingai tvink- 
Čioti, išpūstos šnervės uodė įkyriai saldžius ir vulgarius kvepalus, jaudi- 
Nančiai ir smelkiančiai sumišusius su kitu, dar labiau laukiniu, tačiau anaip- 
tol nesaldžiu kvapu - kūno tvaiku. 

Kadangi verksminga ir kilni Hendriko povyza merginai netrukus paky- 
rėjo ir ėmė erzinti, ji staiga pratrūko įtūžusiu balsu, skambančiu it kimus 
riaumojimas iš džiunglių: 

— Nestypsok, lyg į kelnes privaręs! Pakelk galvą, žmogau! - Ir didingiau 
pridūrė: - Žiūrėk man į veidą! 

Hendrikas pakėlė galvą, o kančios linija ties smilkiniais dar pagilėjo. Za- 
liai mėlynos akys blyškiame veide dar labiau išsiplėtė — iš palaimos ar bai- 
mės. Be žado jis stebeilijosi į princesę Tebab, į savo Juodąją Venerą. 

Negrė buvo tik jos motina - jos tėvas buvo inžinierius iš Hamburgo, ta- 
čiau juodoji rasė įveikė baltąją: ji atrodė ne kaip mišrūnė, o beveik kaip 
„grynakraujė“. Jos šiurkšti, šen bei ten truputį suskirdusi oda buvo tamsiai 
ruda, o kai kurių vietų - pavyzdžiui, žemos, iškilios kaktos ir siaurų, gys- 
lotų plaštakų - kone juoda. Gamta šviesiau nudažė tik jos delnus, oji pati 
grimu savitai pakeitė viršutinės skruostų dalies spalvą - dirbtinis šviesus 
raudonis virš stambių grubios formos skruostikaulių atrodė it karštligės 
liepsna. Kosmetikos priemonėmis padailintos buvo ir jos akys: antakiai nu- 
skusti ir pakeisti plonomis, anglimi nubrėžtomis linijomis, blakstienos dirb- 
tinai pailgintos, šešėliai ant viršutinio voko, siekiantys plonus antakius, pa- 
ryškinti rausvai violetine spalva. O storas lūpas ji paliko natūralios spal- 
vos. Virš akinančių dantų eilių, kurias ji atidengdavo tiek juokdamasi, tiek 
keikdamasi, lūpos atrodė šiurkščios, kaip ir rankų bei kaklo oda, ir tamsiai 
violetinės, o su šiuo niūriu atspalviu ryškiai kontrastavo sveikas dantenų 
ir liežuvio raudonis. Jos veide, kuriame dominavo gyvos, nuožmios ir gud- 
rios akys bei žybsintys dantys, iš pradžių net nepastebėdavai nosies, tik 
geriau įsižiūrėjęs pamatydavai, kokia ji plokščia ir priplota. Šios nosies, 
sakytum, nė būti nebuvo, ji atrodė ne kaip iškilimas vidury baisios ir ne- 
maloniai akį traukiančios kaukės, o veikiau kaip įduba. 

Kaip fonas barbariškai Žiuljetos galvai kur kas labiau būtų tikęs džiung- 
lių kraštovaizdis, o ne šitas miesčioniškas kambarys su pliušiniais baldais, 
dekoratyvinėmis figūrėlėmis ir šilkiniais lempų gaubtais. Beje, nusivylimą 
kėlė ne tik dekoracijos, nederančios prie šios galvos, bet ir pačios galvos 
vainikavimas - plaukai. Tai toli gražu nebuvo juodi garbanoti karčiai, ku- 
rie būtų tikę prie šitos kaktos ir šitų lūpų, anaiptol, jie glumino savo lygu- 
mu ir šviesiu matiniu atspalviu. Šukuosena buvo paprasta - sklastymas 

per vidurį. Tamsioji dama mėgo tvirtinti, jog jos plaukai visada tokie buvę, 
ji niekada nieko nedariusi jiems pakeisti — jų spalvą ir struktūrą ji paveldė- 
jusi iš tėvo, inžinieriaus Martenso iš Hamburgo. 

Niekas neabejojo, kad tokios profesijos žmogus tokia pavarde buvo jos 
tėvas, ar bent jau niekas to neginčijo. Beje, Martensas buvo seniai miręs. Jo 
darbo kupinas gyvenimas vidury Afrikos išėjo jam ne į sveikatą. Išsekintas 
maliarinės karštinės, sugadines širdį chinino injekcijomis ir girtais lėbavi- 
mais, Martensas grįžo į Hamburgą, kad čia, skubiai ir nekeldamas didelio 
susidomėjimo, atsisveikintų su šiuo pasauliu. Negrę merginą, savo meilu- 
že, jis paliko prie Kongo, ten paliko ir mažą tamsiaodę būtybę, kurios tė- 
vas, ko gero, buvo. Žinia apie inžinieriaus mirtį Afrikos nepasiekė. Praėjo 
daug laiko, ir Žiuljeta neteko ir motinos, tada ji išsiruošė į labai tolimą ir, be 
abejo, labai nuostabią Vokietiją. Ji tikėjosi gaubiama tėvo meilės užimti ten 
deramą vietą. Tačiau jai net negalėjo parodyti inžinieriaus kapo, vargšo jos 
tėvo palaikai pražuvo kaip ir jo atminimas. 

Laimė, jaunoji Žiuljeta pusėtinai stepavo: to buvo išmokusi dar pas saviš- 
kius. Taigi netrukus jai pavyko gauti darbo viename iš geriausių Sent Paulio 
restoranų. Ten ji tikriausiai būtų galėjusi užsikabinti, ir galbūt sumaniai ir 
energingai merginai būtų buvę lemta garbingai iškilti, jei tik jos smarkus 
temperamentas ir nenumaldomas potraukis į stipriuosius gėrimus nebūtų 
fatališkai sužlugdę jos planų. Be to, ji mėgo ir net neketino keisti įpročio pa- 
švytuoti rimbu prieš tuos savo pažįstamus ir kolegas, kurių nuomonė ar nuo- 
taika ne visais klausimais sutapdavo su josios: pomėgis, kuriuo Sent Paulio 
stuoksniuose iš pradžių gėrėjosi kaip sąmojingu ir žaviu bruožu, bet kuris 
Ilgainiui tapo per daug originalus ir, beje, paprasčiausiai kliūvantis. 

Taigi Ziuljetą atleido, ir dabar ji nerūpestingai sparčiai išgyveno tai, kas 
paprastai vadinama „palaipsniui smukti“, t.y., jai teko rodyti savo šokio 
meną vis mažesnėse, vis prastesnį vardą turinčiose užeigose. Jos pajamos 
Iš tokios veiklos pamažu taip sumenko, kad netrukus Žiuljeta pasijuto pri- 
versta papildyti jas dar kokiu nors uždarbiu. Kuoji galėjo daugiau užsiim- 
ti, jei ne slampinėti vakarais po Rėperbaną ir gretimas gatveles? Jos daili, 
tamsi figūra, kurią ji demonstruodavo savo tiesia, išdidžia, kone pasipūtė- 
liška eisena vaikštinėdama šaligatviu, iš tiesų buvo ne prasčiausia prekė 
siame begaliniame kūnų išpardavime, kasnakt siūlomame atvykstantiems 

jūreiviams, o taip pat tiek nuskurdusiems, tiek garbingiems Hamburgo 
miesto vyrams. 

Beje, aktorius Hiofgenas su savo Juodąja Venera susipažino toli gražu ne 
gatvėje, visai ne, išvydo ją ankštoje, tabako dūmų ir girtų jūrininkų triukšmo 
pilnoje smuklėje, kur ji, gaudama po tris markes už vakarą, rodė savo tam- 
sias, lygias rankas ir kojas ir, meistriškai taukšėdama, stepavo. Šio įtartino 
kabareto programoje juodoji šokėja Žiuljeta Martens buvo pristatoma kaip 
„princesė Tebab“ - vardas, kuriuo vadintis galėjo tik kaip artistė, tačiau į 
kurį teigė turinti teisę ir nesceniniame gyvenime. Jei tikėtum jos tvirtinimais, 
velionė jos motina, palikta inžinieriaus iš Hamburgo meilužė, buvo gryna- 
kraujė kunigaikštytė - duktė tikro, neapsakomai turtingo ir kilniadvasio negrų 
karaliaus, kurį, deja, palyginti dar gležno amžiaus suvalgė jo priešai. 

Kalbant apie Hendriką Hiofgeną, tai jam darė įspūdį ne tiek jos titulas — 
nors ir šis jam nepaprastai patiko - kiek gyvos, nuožmios akys ir raume- 
ningos šokolado spalvos kojos. Kai princesė Tebab baigė savo numerį, Hiof- 
genas paprašė pranešti artistei, kad norėtų užeiti pas ją į persirengimo kam- 
barį išsakyti jai savo — iš pirmo žvilgsnio gal kiek keistai skambančio - pra- 
šymo: imti iš jos šokių pamokas. 

- Šiandien aktorius turi būti treniruotas kaip akrobatas, - dar paaiškino 
Hiofgenas. 

Tačiau princesę, atrodo, ne itin domino jo aiškinimai. Labai nesigilinda- 
ma, ji sutarė dėl kainos už valandą ir dėl pirmojo pasimatymo. 

Taip užsimezgė Hendriko Hiofgeno ir Žiuljetos Martens ryšys. Tamsia- 
odė mergina buvo „mokytoja“ - taigi valdovė, o baltasis vyriškis tapo jos 
„mokiniu“ — paklūstančiuoju, nusižeminančiuoju, priimančiu dažnas baus- 
mes taip pat nuolankiai kaip ir retas, šykščias pagyras. 

- Žiūrėk į mane! - įsakė princesė Tebab, vartydama baisias akis, jo akis, 
geidulingas ir kartu baugščias, prikaustydama prie savo valdingo veido. 

— Kokia tu šiandien graži! —- pagaliau pralemeno Hendrikas, regis, tik 
vargais negalais priversdamas paklusti lūpas. 

Žiuljeta puolė rėkti: 

— Nepliaukšk nesąmonių! Aš ne gražesnė nei paprastai. 

Tačiau rėkdama ji vis dėlto puikuodamasi perbraukė sau per krūtinę ir 
pasitaisė siaurą klostytą sijonėlį, nedengiantį kelių. Juodų šilkinių kojinių 

buvo matyti tik siauras ruoželis, mat žali auliniai batai iš minkštos lakuo- 
tos odos siekė jai virš blauzdų. Prie puošnių aulinių batų ir trumpo sijonė- 
lio princesė dėvėjo pilkus puskailinius su užpakalyje pastatyta apykakle. 
Ant tamsių gyslotų riešų skambčiojo plačios apyrankės iš paprasto aukso 
spalvos metalo. Elegantiškiausia jos apdaro dalis buvo rimbas - Hendriko 
dovana. Rimbas buvo ryškiai raudonas, iš pintos odos. Trumpu, tvirtu ir 
grėsmingu ritmu Žiuljeta daužė juo sau per žaliuosius aulinius. 

— Tu vėl pavėlavai penkiolika minučių, - po ilgos pauzės tarė ji, piktai 
suraukusi žemą, dviem mažais kauburėliais išgaubtą kaktą. - Ar dar daž- 
nai turėsiu tau kartoti, branguti? - tyliai ir vylingai paklausė ji, o tada pratrū- 
ko netikėtu įniršiu: - Gana! Man jau užtenka! Duokš savo letenas! 

Hendrikas lėtai pakėlė abi rankas ir atsuko į viršų delnus. Tai daryda- 
mas nenuleido užhipnotizuotų, išplėstų akių nuo įniršusios ir baisios my- 
limosios fizionomijos. 

— Vienas, du, trys! - skardžiu ir rėksmingu balsu skaičiavo Žiuljeta kirs- 
dama. 

Elegantiško rimbo pynė švilpdama kirto jam skersai delnų, o ant jų tuo- 
jau iššoko stori raudoni rumbai. Hendrikui taip smarkiai suskaudo, kad 
akys priplūdo ašarų. Jis perkreipė burną, nuo pirmo kirčio tyliai riktelėjo, 
tada susivaldė ir stovėjo sustingusiu ir išbalusiu veidu. 

— Pirmai pradžiai pakaks, - tarė ji, o jos veidu staiga šmėstelėjo nuovar- 
gio šypsnys, kuris prieštaraute prieštaravo žaidimo taisyklėms: tame šyps- 
ny nebuvo nieko fizionomiškai žiauraus, tik geraširdiška pašaipa ir trupu- 
tis užuojautos. 

Žiuljeta nuleido rimbą, pakreipė galvą ir sustingo, atsukusi veidą profi- 
liu, gražia ir liūdna poza. 

— Persivilk! — tyliai tarė ji. - Imsimės darbo. 

Hendrikas neturėjo jokios širmos, už kurios būtų galėjęs užlįsti, kol per- 
sirenginės. Iš po pusiau nuleistų vokų, beje, visiškai abejingu žvilgsniu Žiul- 
Jeta sekė kiekvieną jo judesį. Prieš įlįsdamas į berankovį baltai ir mėlynai 
dryžuotą megztinį ir juodas sportines kelnaites, jis turėjo viską nusivilkti ir 
parodyti jai savo šviesų, jau šiek tiek tuktelėjusį, rusvais plaukeliais apau- 
gusį kūną. Galų gale jis stovėjo prieš ją šiais niekingais drabužiais, kuriuos 
pats vadino „treniruočių kostiumu“ — vaikiška ir juokinga uniforma, kurią 

sudarė juodi, iškirpti pusbačiai ir baltos kojinės, koketiškai paraitotos virš 
kulkšnių, trumpos kelnaitės iš blizgančio juodo satino, kokias nešioja maži 
berniukai per fizinio lavinimo pamokas, ir dryžuoti marškinėliai, atiden- 
giantys kaklą ir rankas nuo pečių. 

Žiuljeta jį nužvelgė, kritiškai ir šaltai. 

— Nuo praeitos savaitės tu dar labiau nutukai, branguti, - konstatavo ji, 
pašaipiai daužydama rimbu sau per žalius aulinius. 

— Atleisk, — tyliai paprašė jis. 

Viršum groteskiškai aptaisyto kūno jo išbalęs veidas su griežta smakro 
linija, jautriais smilkiniais ir gražios formos graudžiomis akimis išlaikė vi- 
są rimtį ir kone tragišką orumą. 

Juodaodė ėmė krapštytis prie gramofono. Staiga suskambo ritmiškas ir 
triukšmingas džiazas, ir, grojant šiai muzikai, ji kimiai tarė: 

— Nagi pradėk! 

Tai sakydama, ji iššiepė abi eiles savo tiesiog per baltų dantų ir nirtulin- 
gai sužaibavo akimis — tai ir buvo ta grimasa, kurios Hendrikas iš jos laukė 
ir reikalavo. 

Jos veidas dūlavo prieš jį kaip rūsti svetimo dievo kaukė, tarsi šis stūkso- 
tų viduryje džiunglių, atkampioje vietoje, ir tai, ko jis reikalauja, šiepda- 
mas dantis ir vartydamas akis, - tai žmonių aukos. Ir jos jam nešamos, jam 
po kojomis trykšta kraujas, savo priplota nosimi jis uodžia pažįstamą sals- 
vą kvapą ir pamažu linguoja savo didingu stuomeniu pagal pašėlusiai mu- 
samo tamtamo ritmą. Pavaldiniai šoka aplink jį susižavėjimo kupiną džiaug- 
smo šokį. Jie atmeta rankas ir kojas, šokinėja, sūpuojasi, svirduliuoja, jų 
riaumojimas virsta palaimos dejone, dejonė virsta šnopavimu, ir štai jau jie 
susmunka, krinta po kojų juodajam dievui, kurį myli, kuriuo žavisi labiau 
už viską — kaip tik žmonės gali mylėti ir labiau už viską žavėtis tuo, kuriam 
paaukojo tai, kas brangiausia — kraują. 

Hendrikas iš lėto pradėjo šokti. Tačiau kur dingo tas pergalingas leng- 
vumas, kuriuo taip žavėjosi žiūrovai ir kolegos? Jo neliko, atrodė, kad ko- 
Jas jis stato tik per kančias, kurios kartu buvo ir palaima - tai liudijo atsida- 
vęs blyškių suspaustų lūpų šypsnys ir apsvaigęs žvilgsnis. 

Žiuljeta nė negalvojo šokti, ji paliko mokinį plūktis vieną. Kurstė jį vien 
plodama rankomis, kimiai šūkčiodama ir ritmiškai siūbuodama visu kūnu. 

— Greičiau, greičiau! - ragino ji įniršusi. - Kas tavo kauluose? Kas tu per 
vyras?! Ir tu dar tariesi esąs aktorius, nori, kad žiūrintys į tave mokėtų pini- 
gus?... Še, tu vargšas juokdary... 

Rimbas kirto jam per rankas ir blauzdas. Šįsyk jis nepaplūdo ašaromis, 
akys liko sausos ir degančios. Tik suspaustos lūpos virpėjo. Princesė Tebab 
smogė dar kartą. 

Hendrikas dirbo, be jokios pertraukos, pusę valandos, tarsi čia būtų kal- 
bama apie rimtą treniruotę, o ne apie kraupoką pramogą. Pagaliau ėmė 
smarkiai šnopuoti. Jis svirduliavo. Veidas buvo išpiltas prakaito. Vargais 
negalais išlemeno: 

— Man svaigsta galva. Gal galiu baigti?.. 

Ji, dirstelėjusi į laikrodį, trumpai ir sausai atkirto: 

— Dar turėsi šokinėti mažiausiai penkiolika minučių. 

Kadangi muzika tebeplyšavo, o Žiuljeta vėl audringai suplojo ranko- 
mis, jis dar kartą pamėgino įmantriai stepuoti. Tačiau nukamuotos kojos, 
apautos koketiškais pusbačiais ir kojinaitėmis, atsisakė tarnauti. Hendri- 
kas susverdėjo, paskui sustingo, drebančia ranka nusišluostė nuo kaktos 
prakaitą. 

— Kas čia per juokai? — sugriaudėjo ji. - Tu baigei, be mano leidimo?! Tai 
bent naujiena, tai gražiausia! 

Ji taikėsi kirsti raudonuoju rimbu jam per veidą, Hendrikas spėjo pasi- 
lenkti, kad išvengtų šito baisaus smūgio. Vakare pasirodyti teatre su kru- 
vinu randu nuo kaktos iki smakro - to vis dėlto būtų buvę per daug. Ne- 
paisant jį užvaldžiusios apkvaitusios nuotaikos, jis suvokė, kad to jokiu 
būdu negali sau leisti. 

— Liaukis! — trumpai tarė jis. Ir, nusisukdamas nuo jos, dar pridūrė: — 
Šiandien užteks. 

Žiuljeta suprato, kad jis nejuokauja. Nieko nesakydama, su palengvėji- 
mu trumpai atsidususi, ji žiūrėjo, kaip Hendrikas susisupo į savo storai 
pamuštą, beje, daugelyje vietų suplyšusį raudoną šilkinį chalatą ir sudribo 
ant kušetės. 

Sofą, kurią nakčiai galėdavai paversti lova, dieną dengdavo užtiesalai ir 
margos pagalvėlės. Šalia kanapos, ant apskrito žemo rūkomojo stalelio sto- 
vėjo lempa. 

— Išjunk ryškią šviesą! - paprašė Hendrikas dainingu ir verksmingai me- 
lodingu balsu. - Ir eikš pas mane, Žiuljeta! 

Rausvoje prieblandoje Žiuljeta žengė link jo. Kai ji sustojo šalimais, Hen- 
drikas tyliai atsiduso: 

— Kaip gera! 

- Tau patiko? - abejingai paklausė Žiuljeta. 

Ji prisidegė cigaretę ir pridegė Hendrikui, rūkydamas jis naudojosi ilgu, 
paprastu kandikliu, Rachelės Morenvic dovana. 

— Aš visai nusivaręs, - atsakė jis. 

Tada Žiuljeta geraširdiškai ir supratingai šyptelėjo savo didele burna. 

— Tai gerai, - tarė ji, pasilenkdama virš Hendriko. 

Jis padėjo savo plačias, baltas, rusvais plaukeliais apaugusias rankas ant 
jos gražių, juodu šilku blizgančių kelių. Svajingai prabilo: 

— Kaip šlykščiai atrodo mano bjaurios rankos ant tavo puikių kojų, mie- 
loji! 

— Tavo viskas bjauru, mano paršeli, - galva, kojos, rankos, - viskas! — 
švelniai murkdama, užtikrino Žiuljeta. 

Ji išsitiesė šalia Hendriko. Pilkus puskailinius buvo nusivilkusi, po jais 
vilkėjo trumpą, marškinius primenančią palaidinukę iš labai blizgančio, 
raudonais ir juodais langeliais išmarginto šilko. 

— Aš visados tave mylėsiu, — tarė jis išsekusiu balsu. - Tu stipri. Tu tyra. 

Kalbėdamas Hendrikas iš po nuleistų vokų žiūrėjo į jos kietas ir smailias 
krūtis, ryškiai pūpsančias po plonu prigludusiu audiniu. 

- Ak, tu tik taip šneki, - rimtai ir šiek tiek atsainiai pareiškė Žiuljeta. - Tu 
tik įsikalbi. Kai kuriems žmonėms taip jau būna - jie amžinai turi ką nors 
įsikalbėti. Kitaip jie prastai jaučiasi. 

Hendrikas pirštais palietė jos aukštus ir minkštus aulinius. 

— Bet aš žinau, kad visados tave mylėsiu, - sušnabždėjo jis, dabar jau 
užsimerkęs. - Niekada daugiau nesutiksiu tokios moters kaip tu. Tu mano 
gyvenimo moteris, princese Tebab. 

Žiuljeta nepatikliai pakraipė savo tamsų rimtą veidą virš jo, balto ir nu- 
vargusio. 

- Bet aš net negaliu eiti į teatrą, kai tu vaidini, - nepatenkinta tarė ji. 

Hendrikas sukuždėjo: 

- Ir vis dėlto aš vaidinu tiktai tau — tik tau, mano Žiuljeta. Iš tavęs se- 
miuosi jėgų. 

— Bet aš nepaisysiu tavo draudimo, - užsispyrė ji. - Ateisiu į teatrą, ar tu 
man leisi, ar ne. Kitą kartą sėdėsiu parteryje ir garsiai nusikvatosiu, kai tu 
pasirodysi scenoje, mano beždžione. 

Hendrikas skubiai atkirto: 

— Nekvailiok! 

Tai sakydamas, jis išsigandęs atsimerkė ir pusiau pasikėlė. Žiūrėdamas į 
savo Juodąją Venerą, regis, vėl nusiramino. Šyptelėjo ir netgi pradėjo de- 
klamuoti: 

— „Viens-tu du ciel profond ou sors-tu de V'abime -o0 Beautė? “ 

— Kas čia per nesąmonės? - nekantriai paklausė Žiuljeta. 

- Čia iš tos nuostabios knygos, - paaiškino jai Hendrikas ir parodė į pran- 
cūzišką leidinį geltonais minkštais viršeliais; knyga gulėjo ant rūkomojo 
stalelio prie lempos - tai buvo Bodlero „Les Fleurs du Mal“. 

— Aš nieko nesuprantu, - suirzo Žiuljeta. 

Bet Hendrikas, pagautas įkvėpimo, nekreipė į tai dėmesio ir deklamavo 
toliau: 

„Tu marches sur des morts, Beautė, dont tu te mogues; 
De tes bijoux I'Horreur n'est pas le moins charmant, 

Et le Meurtre, parmi tes plus chėres brelogues, 

Sur ton ventre orgueilleux danse amoureusement. “ 

- Ir kaip tu gali taip paikai meluoti, - tarė Žiuljeta ir savo tamsiu ir plonu 
pirštu palietė jo kalbančias lūpas. 

Tačiau Hendrikas nesiliovė kalbėjęs, vis tuo pačiu melancholiškai dai- 
Nuojančiu tonu: 


Ke pasakyki man, iš kur tu kilęs, Groži? 
Žygiuodamas per kaulais patręštus laukus, 
Tu siaubo deimantų atčaižom kibirkščiuoji 
Ir nusikalstamas svajas lyg brelokus, 
Pasikabinęs po kaklu, tebenešiojies. 


Charles BAUDELAIRE. Les Fleurs du Mal (Piktybės gėlės): 
iš Hynine ū la Beautė (Himnas grožiui). 
Vertė Vladas Baltuškevičius. 

— Tu man niekada nepasakoji, kaip gyvenai anksčiau, princese Tebab. 
Norėjau pasakyti, savo žemyne... 

— Daugiau nieko negaliu prisiminti, - trumpai atsakė ji. 

Ji pabučiavo Hendriką - ko gero, tik tam, kad sukliudytų toliau uždavi- 
nėti nediskretiškus ir poetiškus klausimus: jos plačiai pražiota laukinė bur- 
na su tamsiomis suskeldėjusiomis lūpomis ir raudonu kaip kraujas liežu- 
viu lėtai artėjo prie goslių ir blyškių jo lūpų. 

Kai ji vėl pakėlė nuo jo veido savąjį, Hendrikas kalbėjo toliau: 

— Nežinau, ar supratai mane, kai sakiau, kad vaidinu tik dėl tavęs ir tik 
per tave. 

Kol jis taip švelniai ir svajingai kalbėjo, įgudę Žiuljetos pirštai sklaistė jo 
retus šilkinius plaukus, kurių išblukusiai spalvai lempa suteikė šiek tiek 
auksinio spindesio. Žiuljeta, tiesą sakant, ne meiliai kedeno jo skystučius 
plaukelius, bet sklaistė juos rimtai ir dalykiškai, tarsi ketindama šukuoti. 

— Būtent tai aš ir norėjau pasakyti, - tebešnekėjo Hiofgenas. - Jei aš nors 
truputį patinku žmonėms, jei susilaukiu pasisekimo - už jį aš dėkingas tau. 
Matyti tave, tave liesti, princese Tebab - man tai stebuklingas gydymo kur- 
sas... Kažkas nuostabaus, su niekuo nepalyginama atgaiva... 

— Ak, kaip tu sugebi pliurpti ir skiesti, - motiniškai tarė ji. - Tu pati juo- 
kingiausia mėšlo krūvelė, kokią tik esu kada nors mačiusi. 

Kad tik jį užčiauptų, Žiuljeta uždėjo abi rankas jam ant veido; plačios 
apyrankės skambčiojo jam palei smakrą, ant jo skruostų ilsėjosi jos šviesūs 
delnai. Tada jis pagaliau nutilo. Pasitaisė galvą ant pagalvės, lyg ketinda- 
mas užmigti. Tuo pat metu pagalbos ieškančiu judesiu abiem rankomis 
apkabino juodąją merginą. Tylut tylutėliai gulėdama jo glėbyje, Žiuljeta 
neatitraukė rankų nuo jo veido, tarsi norėdama apsaugoti, kad jis nepama- 
tytų švelniai ironiškos šypsenos, su kuria ji dabar žvelgė į jį. 

Sezonas tesėsi, ir jis nebuvo blogas Hamburgo meistrų 
teatrui. Oskaras H. Krogė smarkiai klydo, sakydamas, kad tūkstančio mar- 
kių Mėnesinis atlyginimas Hiofgenui esąs per didelis. Be šio aktoriaus ir 
režisieriaus teatras iš viso nebūtų įstengęs išsiversti; Hiofgenas būtų įma- 
nes kalnus nuversti, buvo nenuilstantis ir kupinas idėjų. Vaidino viską, ir 
jaunuolius, ir senius - ne tik Miklasas turėjo pagrindo jam pavydėti, bet ir 
Pėtersenas, ir net Otas Ulrichsas būtų galėjęs pavydėti, tačiau jis buvo užsi- 
ėmęs svarbesniais reikalais ir nelabai rimtai žiūrėjo į buržuazinio teatro 
darbą. Hiofgenas palenkė savo pusėn vaikų širdis kaip linksmas ir gražus 
princas kalėdinėje pasakoje, ponios negalėjo jam atsispirti, matydamos jį 
prancūziškose lengvo žanro pjesėse ir Oskaro Vaildo komedijose, rimta 
literatūra besidominti Hamburgo publikos dalis diskutavo apie jo sėkmę 
„Pavasario pabudime“, vaidinant advokatą Strindbergo „Sapne“ ir Leon- 
są Biuchnerio „Leonse ir Lenoje“. Jis galėjo būti elegantiškas, bet galėjo bū- 
ti ir tragiškas. Matei jo „niekšišką“ šypseną, bet matei ir kančios liniją ties 
smilkiniais. Jis kerėjo padaužišku sąmoju, imponavo valdingai užverstu 
smakru, įsakmiu kapotu balsu ir išdidžiomis ir nervingomis manieromis, 
O taip pat jaudino nuolankumu, bejėgiškai klaidžiojančiu žvilgsniu, trupu- 
tį išsiblaškiusiu sutrikimu. Jis būdavo malonus arba niekšingas, arogantiš- 
kas arba švelnus, šaunus arba palūžęs — tiksliai toks, kokio reikalaudavo 
repertuaras. Šilerio „Klastoje ir meilėje“ Hiofgenas pakaitomis vaidino ma- 
Jorą Ferdinandą ir sekretorių Vurmą, audringą meilužį ir niekingą intri- 
8antą - ojuk nebuvojokio reikalo taip koketiškai pabrėžti savo sugebėjimo 


Knorkė ( 67 


persikūnyti, tuo niekas neabejojo. Priešpiet jis repetuodavo „Hamletą , po- 
piet farsą „Mycė viską padarys“. Farso premjera įvyko naujametinį vakarą 
ir susilaukė didžiulio pasisekimo. Šmicas džiūgavo, tuo tarpu Krogė siuto 
dėl „Hamleto“ ir per generalinę repeticiją dar norėjo spektaklį uždrausti. 

— Savo teatre aš niekada nepakenčiau tokių kiaulysčių! - piktinosi senas 
kovotojas už dramos teatrą. - Hamleto nesuvaidinsi tarp kitko, kaip ko- 
kios populiarios pjesės! 

Hiofgenas jį suvaidino; atrodė labai įspūdingai su savo iki pat viršaus 
užsagstytais juodais drabužiais, mįslingai klaidžiojančiu žvilgsniu ir blyš- 
kiu kenčiančiu veidu, o kitą rytą Hamburgo spauda tvirtino, kad tai buvęs 
įdomus vaidmuo, gal ne iki galo paruoštas, kiek improvizuotas, bet vis 
dėlto kupinas patrauklių momentų. Angelika Zybert turėjo vaidinti Ofeli- 
ją, ir per kiekvieną repeticiją ji tiesiog plūdo ašaromis, o premjeros dieną 
taip įsiraudojo, kad vos galėjo pasirodyti. Beje, vėliau kai kurie žinovai tvir- 
tino, kad jos sukurtas vaidmuo buvęs, tiesą sakant, geriausias šiame abejo- 
tiname spektaklyje. 

Hiofgenas dirbo po šešiolika valandų per parą ir bent kartą per savaitę 
patirdavo nervinį priepuolį. Šios krizės visada pasireikšdavo labai stipriai 
ir įvairiausiomis formomis. Vieną sykį Hiofgenas krito ant žemės ir ėmė be 
žado trūkčioti, kitą kartą jis, tiesa, liko stovėti, bet klaikiai staugė, ir taip 
penkias minutes be perstogės, dar kitąsyk jis visų pasibaisėjimui per repe- 
ticiją pareiškė, kad jam surakinę žandikaulius, sutraukęs mėšlungis, tai siau- 
binga, dabar jis galįs tik murmėti, ką ir darė. Vakare, prieš spektaklį, Bio- 
kui — vis dar neatgavusiam savo septynių su puse markių - persirengimo 
kambaryje teko masažuoti jam apatinę veido dalį, o Hiofgenas dejavo ir 
murmėjo pro sukąstus dantis. Po penkiolikos minučių, scenoje, liežuvis jo 
klausė kaip paprastai, Hiofgenas meistriškai juo malė, švytėjo ir susilaukė 
pasisekimo. 

Vieną dieną, kai princesė Tebab neatėjo kaip žadėjusi, jis verkė, rėkė ir 
trūkčiojo vienu sykiu: tai buvo baisus atvejis, trupės nariai, kurie jau prie 
visko buvo pratę, stovėjo aplink jį išsigandę ir sutrikę, galų gale ponia fon 
Hercfeld apliejo įsisiautėjusįjį vandeniu. Beje, Žiuljeta retai duodavo savo 
draugui pretekstą tokiai nevilčiai, dažniausiai ji pasirodydavo jo bute tiks- 
liai sutartu laiku ir darydavo kaip tik tai, ko Hendrikas iš jos laukdavo. PO 

šitų varginančių popietinių pramogų jis jausdavosi sutvirtėjęs ir atsigavęs, 
dar išmoningesnis, valdingesnis ir ištvermingesnis. Sakydavo Žiuljetai, kad 
ją mylįs, kad ji esanti jo gyvenimo esmė. Kartais pats tikėdavo savo žodžiais. 
Gal prieš Juodąją Venerą jis atgailaudavo dėl savo garbėtroškos, žemino prieš 
ją savo tuštybę? Gal jis iš tiesų ją mylėjo?.. Būdavo, kad jis apie tai susimąsty- 
davo, naktį, grįždamas namo iš H.M.T. Tada sakydavo sau: 

— Taip, aš ją myliu, tai neabejotina. 

Tačiau girdėdavo dar gilesnį balsą: 

— Kodėl meluoji pats sau? 

Bet jam pavykdavo jį numaldyti. Giliausiasis balsas tylėjo. Hendrikas 
turėjo teisę tikėti, jog sugeba mylėti. 

* Mažoji Angelika kentėjo, tačiau Hiofgenas nesuko sau dėl to galvos. Po- 
nia fon Hercfeld kentėjo ir jis maitino ją intelektualiais pokalbiais. Rolfas 
Bonetis kentėjo, dėl mažosios Angelikos, kuri liko neprieinama, kad ir kaip 
atkakliai ir uoliai jis rėžė apie ją sparną, taigi jaunas gražuolis meilužis tu- 
rėjo tenkintis Rachele Morenvic: tai jis darė nenoromis, ir pasidygėjimo rauk- 
šlės dėl to nenyko jam nuo veido. Hansas Miklasas degė neapykanta, ba- 
davo, jei tik Efoj nedovanodavo jam sumuštinių, keikė su savo politiniais 
vienminčiais marksistus, žydus bei žydų pakalikus, ištvermingai trenira- 
vosi, gaudavo menkus vaidmenis, o jo skruostai vis labiau dubo ir juodo. 

Otas Ulrichsas taip pat daug laiko praleisdavo su savo politiniais vien- 
minčiais. Kaip tik prieš juos jis jautėsi nejaukiai, kad Revoliucinio teatro 
atidarymas buvo nuolatos atidėliojamas. Kiekvieną savaitę Hiofgenas vis 
rasdavo kaip išsisukti. Dažnai atsitikdavo taip, kad po repeticijos Ulrich- 
sas pasivėdėdavo draugą į šalį ir maldaudavo: 

— Hendrikai! Kada gi mes pradėsime! 

Tada Hiofgenas greitai ir aistringai prašnekdavo apie kapitalizmo peik- 
tinumą, apie teatrą kaip politinį instrumentą, apie stiprios, apgalvotos me- 
ninės politinės akcijos būtinybę ir galų gale pažadėdavo iš karto po „Mycė 
viską padarys“ premjeros imti repetuoti Revoliucinio teatro spektaklius. 

Tačiau praėjo nuotaikingoji naujametinė premjera, įvyko dar daug kitų 
premjerų, sezonas artėjo prie pabaigos, jau beveik baigėsi, o iš Revoliuci- 
nio teatro vis dar nieko nebuvo, tik gražus popierius laiškams, ant kurio 
Hiofgenas plačiai ir pakiliai susirašinėjo su žymiais socialistinės pakraipos 

autoriais. Kai Otas Ulrichsas kartą vėl ėmė spausti ir mygti, Hendrikas jam 
pareiškė, jog esą nepaprastai gaila, bet dėl fatališkiausiai susidėjusių aplin- 
kybių šį sezoną jau būsią per vėlu - deja, teksią palaukti iki kito rudens. Šį 
sykį Ulrichso veidas apsiniaukė, tačiau Hendrikas apkabino draugą ir vien- 
mintį per pečius ir ėmė įtikinėti jį tokiu balsu, kuriam nieku gyvu neįma- 
noma atsispirti; iš pradžių tasai balsas dainavo ir virpėjo, o paskui suskam- 
bo stipriai ir šaižiai, mat dabar Hiofgenas pliekė moralinį buržuazijos nuo- 
smukį ir liaupsino tarptautinį proletariato solidarumą. Su Ulrichsu pavyko 
susitaikyti. Prieš išsiskirdami jiedu ilgai spaudė vienas kitam rankas. 

Tuo metu kaip tik buo ruošiama paskutinė sezono naujiena: Hendrikas 
Hiofgenas turėjo vaidinti pagrindinį vaidmenį Teofilio Marderio komedi- 
joje „Knorkė“. Visuomeninę santvarką kritikuojanti Marderio drama susi- 
laukė didžiulio populiarumo, visi žinovai gyrė itin savitą jos formą, ne- 
priekaištingą sceniškumą bei sąmojingai negailestingą kandumą. Į „Knor- 
kės“ premjerą žadėjo atvykti kritikai iš Berlyno. Beje, buvo laukiamas ir 
autorius — su nerimu, mat Marderio nenuginčijamai gera nuomonė apie 
save patį buvo Žinoma taip pat, kaip ir baisi jo arogancija bei polinkis į iš 
piršto laužtus smarkius ir ilgus vaidus. 

Nepaisant visų būgštavimų, Hiofgenas vis dėlto džiaugėsi, kad garse- 
nybė atvyks, jis beveik neabejojo, kad įžvalgus ir patyręs dramaturgas at- 
kreips dėmesį į jo vaidybą. „Knorkėje“ turiu gerai pasirodyti!“ — prisiekė 
sau Hendrikas. 

Norėdamas visiškai pasišvęsti vaidmeniui, Hiofgenas šį kartą leido reži- 
suoti direktoriui Krogei, kuris buvo senas Teofilio Marderio komedijų spe- 
cialistas. „Knorkė“ priklausė satyrinių pjesių ciklui, vaizdavusiam ir išjuo- 
kusiam vokiečių buržuaziją valdant Vilhelmui II. Pagrindinis komedijos 
veikėjas — prasimušėlis, kuris su ciniškai uždirbtais pinigais, su jam būdin- 
gu vulgariu beatodairiškumu ir begėdišku, žemu ir pasipūtėlišku intelektu 
įgyja valdžią ir įtaką aukščiausiuose sluoksniuose. Knorkė buvo groteskiš- 
kas, bet kartu ir impozantiškas. Jis reprezentavo staigiai kylantį parveniu, 
vitališką ir absoliučiai nedvasingą buržuazijos tipą. Hiofgenas užsimojo 
puikiai atlikti šį vaidmenį. Jis užčiuopė negailestingai kandžius jo akcen- 
tus ir kartkartėmis kone jaudinantį jo bejėgiškumą. Jis pasitelkė viską: ne- 
užtikrintą, bet kol kas akinantį laikysenos ir gestų orumą, niekšišką, pasi- 

baisėtinai apsukrią retoriką žmogaus, kuris visus apgauna, kad tik pats 
iškiltų, blyškią, suakmenėjusią, beveik herojišką garbės troškimo apsėstojo 
miną ir netgi fanatišką požiūrį į savo paties iškilimą, kuris per daug svai- 
gus ir gali staiga pasibaigti. Be abejonės - šioje pjesėje Hiofgenas turėjo 
sukelti sensaciją. 

Jo partnerę, Knorkės gyvenimo draugę, ne mažiau begėdišką už jį patį 
ir silpnesnę tik tuo, kad myli - kad myli Knorkę, - jo partnerę genialiojoje 
komedijoje vaidino jauna mergina, kurią Teofilis Marderis primygtinai 
rekomendavo savo energingai ar veik tūžmastingai parašytuose laiškuo- 
se. Nikoleta fon Nybūr turėjo dar nedaug praktinės patirties teatre — pasi- 
rodyti scenoje jai teko mažai, ir tai tik nedideliuose miestuose — tačiau ji 
buvo pasitikinti savimi, kone grėsminga būtybė. Marderis nedviprasmiš- 
kai pagrasino vargšui Oskarui H. Krogei bjauriausiu skandalu, jei Meist- 
rų teatro direkcija su panele fon Nybūr nesudarys kontrakto rimtam vei- 
kalui. Krogė, pasijutes menkas ir įbaugintas baisaus dramaturgo diktato, 
pakvietė Nikoletą atvykti repetuoti „Knorkės““. Ji atvažiavo, su daugybe 
lagaminų iš raudonos lakuotos odos, juoda plačiakrašte vyriška skrybėle 
ir skaisčiai raudonu guminiu apsiaustu, su didele kumpa nosimi ir švy- 
tinčiomis katės akimis po aukšta, gražia kakta. Visi išsyk suprato, jog ji — 
asmenybė; Moc paskelbė tai H.M.T. susijaudinusiu iš baimingos pagar- 
bos balsu, ir niekas neketino jai prieštarauti, net Rachelė Morenvic, nors 
ją erzino naujokės atvykimas - mat ir Nikoleta neginčytinai buvo jauna 
demoniška dama, ir jai nereikėjo nei monoklio, nei ilgo cigaretės kandik- 
lio, kad pasaulis tuo patikėtų. 

Rolfas Bonetis ir Pėtersenas diskutavo, ar Nikoleta vadintina gražia. En- 
tuziastingasis Pėtersenas manė, kad ji „tiesiog veria akį“, atsargusis Žino- 
vas Bonetis buvo linkęs apibūdinti ją tik kaip „įdomią“. 

— Apie gražią negali būti nė kalbos, su tokia nosimi! - iš aukšto pareiš- 
kė jis. 

— Bet jos akys - nuostabios, - žavėjosi Pėtersenas, dairydamasis, ar nėra 
netoliese Moc. - Ojos laikysena! Sakyčiau, didinga! 

Lauke pasirodė Nikoleta, už parankės su Hiofgenu, į tai visi atkreipė 
dėmesį. Jos galva su ereliška nosimi, švytinčiomis akimis ir aukšta kakta 
Panėšėjo į Renesanso jaunuolio galvą - tai su skausminga įžvalga nustatė 

ponia fon Hercfeld, pavydžiai sekusi porą. Nikoletos laikysena buvo labai 
tiesi. Jos skaisčiai padažytos ryškios lūpos formavo žodžius su ausį rėžian- 
čiu preciziškumu, kiekvienas sakinys net skardėjo nuo tikslumo; balsius ji 
tarė plačiai priekyje, tad jie skambėjo grynai ir lėkštai, Nikoleta nenuryda- 
vo jokio priebalsio, net ir visiškai atsitiktinė tuščia frazė tapdavo kalbos 
technikos triumfu. 

Su demonišku kruopštumu Nikoleta kaip tik Žiojosi pabrėžti, kad ji am- 
bicinga ir, jei to reikės, intrigantė. 

— Aišku, mielasis! - kandžiai tarė ji Hiofgenui, kurį pažinojo vos porą 
valandų. - Mes visi norime prasimušti. Tam reikalingos stiprios alkūnės. 

Hendrikas, smalsiai stebėjęs ją iš šono, svarstė, ar ji šią akimirką nuošir- 
di, ar pozuoja. Nuspręsti buvo sunku. Ko gero, šitas radikaliai ryžtingas 
cinizmas buvo kaukė, po kuria Nikoleta slėpė visai kitą veidą. Tačiau kas 
žino - gal ir tas kitas, paslėptas veidas turėjo tokią pat erelišką nosį ir ryš- 
kią burną kaip ir tasai, kurį ji dabar išdidžiai demonstravo? 

Hendrikas negalėjo nuo savęs nuslėpti, kad moteris šalia jo daro jam 
įspūdį. Be abejonės, nuo to laiko, kai jis pažino Žiuljetą, ji buvo pirmoji, į 
kurią jis žvelgė suinteresuotai ir neabejingai. Dar tą pačią dieną Hendri- 
kas išpažino tai Juodajai Venerai ir susilaukė baisių smūgių - šį kartą ji 
kirto ne dėl ritualinių priežasčių ir ne todėl, kad tokios buvo žaidimo 
taisyklės, bet iš principo ir su tikra aistra; mat princesė Tebab supyko. 
Hendrikas kentėjo, dejavo, mėgavosi ir galų gale užtikrino savo princesę, 
jog ji liksianti vienintele valdove ir mylimąja. Tačiau kai vėl išvydo Niko- 
letą, jį pakerėjo jos kandi kalbėsena, skvarbus spindintis žvilgsnis ir išdi- 
džiai sutelkta laikysena. 

Jos kojos, tiesą sakant, nebuvo gražios, greičiau kiek per storos, tačiau 
Nikoleta demonstruodavo jas, apmautas juodomis šilkinėmis kojinėmis, 
su tokiu triumfu, kad niekas net nedrįsdavo bent kiek suabejoti jų grožiu - 
lygiai kaip Hendrikas gebėjo laikyti savo netaurias rankas, tarsi jos būtų 
grakščios, dailios ir gotiškos. Nikoleta užmesdavo koją ant kojos, žvelgda- 
vo švytinčiomis akimis, mįslingai šypsodavosi ir atitraukdavo sijoną virš 
kelių. Hendrikas, žinoma, permatė šį spektaklį, bet kaip tik todėl ja žavėjo- 
si. Beje, ant šių kojų, kurios nūnai parūpo net žinovui Bonečiui, jis labai 
gerai galėjo įsivaizduoti žalius aulinius batus - aplinkybė, dėl kurios pane- 

jė Nikoleta jam atrodė dar patrauklesnė. Hendrikas užvertė savo blyškų 
veidą, o jo brangakmenių akių žvilgsnis ėmė geidulingai klaidžioti. Niko- 
leta jam patiko. 

Jam taip pat patiko tai, ką ji savo preciziška tartimi papasakojo jam apie 
savo kilmę ir praeitį. Hendrikui imponavo tai, kas ekscentriška, nuotykin- 
ga ir dviprasmišką, nes pats buvo kilęs iš paprastų paprasčiausios biurge- 
rių šeimos. Nikoleta prisipažino niekada nepažinojusi savo tėvų. 

— Mano tėtušis buvo avantiūristas, - pareiškė ji pakelta galva, linksmai ir 
išdidžiai. - Mama buvo menka šokėja Paryžiaus operoje, labai kvaila, kaip 
esu girdėjusi, tačiau sako, kad ji turėjusi pačias dieviškiausias kojas. — Ni- 
koleta provokuodama žvilgtelėjo į savo pačios kojas, nors tik vaidino, kad 
jos dieviškos. - Mano tėtušis buvo genijus. Jis visą laiką sugebėjo kuo pla- 
čiausiai gyventi. Jis mirė Kinijoje, kur paliko septyniolika arbatinių ir ne- 
žmoniškas skolas. Vienintelis dalykas, kurį turiu kaip jo atminimą, yra jo 
opiumo pypkė. 

Savo viešbučio kambaryje Nikoleta Hendrikui parodė relikviją. Be galo 
dėmesingai, kad norom nenorom įtarei gryniausią šunybę, ji paklausė, ko 
Hendrikas pageidautų - kavos ar arbatos. Užsakymą ji riktelėjo per telefo- 
ną kelneriui tarsi rūsčiausią, su lediniu negailestingumu paskelbtą teismo 
nuosprendį. Paskui plačiai papasakojo apie savo jaunystę. 

— Mokytis nedaug mokiausi, - tarė ji. - Tačiau moku vaikščioti ant ran- 
kų, bėgti ant besiritančio kamuolio ir ūbauti kaip pelėda. 

Jos elementorius buves tikrai dėmesio vertas žurnalas „La Vie Parisien- 
ne . Augusiji tai prancūziškuose internatuose, iš kurių ją vis pašalindavę, 
nes ji buvusi baisiausiai išdykusi, tai slaptojo patarėjo Bruknerio, kurį Ni- 
koleta vadino savo tėvo jaunystės draugu, namuose. 

Apie slaptąjį patarėją Bruknerį Hiofgenas jau buvo girdėjęs. Šio istoriko 
Veikalai buvo populiarūs, nors Hiofgenas, beje, nebuvo su jais susipažinęs. 
Tačiau žinojo, kad visuomeninė slaptojo patarėjo padėtis buvo lygiai tokia 
Pat svarbi, kaip ir neįprasta. Tyrinėtojas ir mąstytojas buvo viena iš mato- 
Miausių ir labiausiai aptarinėjamų Vokietijos ir Europos akademinio lite- 
"atūrinio pasaulio asmenybių, sklido kalbos, kad jis turįs artimų ir įtakin- 
8ų ryšių politiniuose sluoksniuose. Buvo žinoma apie jo draugystę su vie- 
Nu ministru socialdemokratu, kita vertus, jį siejo ryšiai su reichsveru - jo 

velionė žmona buvo generolo duktė. Daug peno komentarams davė slap- 
tojo patarėjo kelionė po Sovietų Rusiją, kur jis skaitė pranešimus. Tada na- 
cionalsocialistinė spauda pradėjo smarkiai prieš jį kurstyti. Nuo to laiko 
imta nuolatos įnirtingai kartoti, esą Bruknerio požiūriui į istoriją darąs įta- 
kos marksizmas. Pasitaikydavo, kad studentai imdavo triukšmauti, kai jis 
užlipdavo į katedrą. Bet pasaulinis Bruknerio pripažinimas ir rami, santūri 
laikysena sutramdydavo karštakošius. Slaptasis patarėjas išeidavo iš visų 
skandalų nugalėtoju. Jis likdavo nepriekaištingas. 

— Senukas nuostabus, - kalbėjo apie jį Nikoleta. - Be to, jis nusimano 
apie žmones, pavyzdžiui, jis buvo labai prisirišęs prie mano tėtušio. To- 
dėl jis visada su manimi taikstėsi — 0 aš iš savo pusės pakenčiau jo subtilią 
nuobodybę. 

Geriausia Nikoletos draugė, tikra sesuo, buvo Barbara, Bruknerio duktė. 

— Tokia graži būtybė! Ir tokia gera! 

Tariant šiuos žodžius, Nikoletos žvilgsnis suminkštėjo, tačiau skardžiai 
taisyklingos tarties ji nepajėgė atsikratyti... Į „Knorkės“ premjerą laukia- 
ma atvykstant ne tik Marderio, bet ir panelės Barbaros. 

— Man smalsu, ar ji tau patiks, - tarė Nikoleta Hendrikui. - Gal ji ne visai 
tavo skonio. Bet prašau, būk su ja švelnus, dėl manęs... Ji šiek tiek drovi, - 
aiškino Nikoleta, aidžiai tardama balsius... 

Didžiosios premjeros dieną pasirodė Barbara Brukner; Marderis atvyko 
tik pavakare greituoju traukiniu iš Berlyno. Hiofgenas susipažino su Bar- 
bara prieš pat prasidedant spektakliui, gurkšnodamas kavinėje konjaką. 
Skardžiu balsu ir pavyzdinga tartimi Nikoleta paskelbė: 

— Tai mano mylimiausia draugė Barbara Brukner! ir ceremoningai mos- 
telėjo ranka po juoda, standžiai plisuota skraiste. 

Hendrikas buvo pernelyg įsijautęs, kad imtų atidžiau apžiūrinėti jauną- 
ją merginą. Jis greitosiomis išgėrė savo konjaką ir dingo. Persirengimo kam- 
baryje rado dvi didžiules gėlių puokštes: baltas alyvas nuo Angelikos Zy- 
bert, o nuo Hercfeld - švelnaus šilto gelsvo atspalvio rožes. Norėdamas 
geru darbu užsitarnauti dangaus palankumą, Hiofgenas didingu gestu įtei- 
kė mažajam Biokui - kuris prieš premjeras visada atrodydavo kiek grau- 
dokai - penkias markes, nors taip, žinoma, dar visiškai neatlygino septy“ 
nių markių ir penkiasdešimties pfenigų skolos. | 

Komedijos „Knorkė“ premjera praėjo kuo puikiausiai - kandūs Marde- 
rio sąmojai buvo taiklūs, išmoningi dialogai kėlė tai šiurpų, tai džiaugsmin- 
zą publikos juoką, bet labiausiai žavėjo tiksli, arogantiškai patetiška, visais 
požiūriais akį verianti Hiofgeno ir naujosios, „gastrolėms angažuotos“ ak- 
torės Nikoletos fon Nybūr sceninė partnerystė. Po antro veiksmo abu pa- 
grindinių vaidmenų atlikėjai turėjo daug kartų pasirodyti įsiaudrinusiai 
salei. Per pertrauką Hiofgeną aplankė Teofilis Marderis, jį lydėjo Nikoleta. 

Neramios, bet skvarbios Marderio akys nužvelgė visus persirengimo 
kambaryje esančius daiktus, o paskiausiai patį Hendriką, kuris išsekęs sė- 
dėjo priešais veidrodį. Nikoleta, pagarbiai tylėdama, liko stovėti prie durų. 
Po ilgos pauzės Marderis prabilo skardžiu ir valdingu balsu: 

— Na, jūs pašėlęs tipas! 

Jis nenuleido įsmeigtų griežtų akių nuo gražiai nugrimuoto Hendriko 
veido. 

— Arjūs patenkintas, pone Marderi? - Hiofgenas stengėsi palenkti saty- 
riką savo brangakmenių žvilgsniais ir nuvargusia šypsena. 

Bet Marderis atsakė: 

— Na taip... - ir akiplėšiškai pridūrė: - Na taip, pone - kuojūs ten vardu? 

Dabar Hendrikas vis dėlto truputį įsižeidė, bet nepaisant to ištarė savo 
vardą dainuojančiu ir įsiteikiančiu balsu. Marderis į tai atkirto: 

— Hendrikas... Hendrikas... Juokingas vardas, turiu pasakyti, labai juo- 
kingas! 

Jo žodžiuose buvo tiek pašaipos, kad Hiofgenui nugara perbėgo šaltis. 
Bet staiga rašytojas bauginančiai linksmai šūktelėjo: 

— Hendrikas! Kodėl Hendrikas?! Aišku, iš tiesų jūsų vardas Heincas!.. Iš 
tiesų jo vardas Heincas, o jis pasivadina Hendriku! Cha cha cha, čia tai 
gerai! 

Jis juokėsi šaižiai, nuoširdžiai ir ilgai. Hiofgenas, sugniuždytas tokio di- 
delio pikto įžvalgumo, išblyško po savo rausva kauke ir ėmė drebėti. Ni- 
koleta nesikišdama linksminosi, žiūrėdama tai į vieną, tai į kitą savo bliz- 
gančiomis katės akimis. Teofilis vėl surimtėjo. Jis atrodė susimąstęs, jo mels- 
Vos lūpos po juodais ūsais be perstogės judėjo. Iš susijaudinimo krutančios 
lūpos nemaloniai priminė godžius plėšriųjų augalų čiuptuvėlius arba ŽiOp- 
Čiojančias žuvų burnas. Galiausiai Marderis tarė: 

— Jūs pašėlęs tipas. Didžiulis talentas - užuodžiu, mano velniškai gera 
uoslė. Dar pakalbėsim. Paskui kartu pavalgysim. Eikš, vaikuti! 

Jis paėmė Nikoletą už parankės ir išėjo iš persirengimo kambario. Hiof- 
genas liko visai suglumęs. 

Savitvardą jis atgavo tik stovėdamas scenoje, rampos šviesoje - dabar tai 
jau visiškai. Trečiame veiksme jis pranoko visa, ką kada nors su virtuoziš- 
ku įkvėpimu buvo viešai rodęs. Kai nusileido uždanga, publika šėlo. Niko- 
leta su pilnu glėbiu gėlių puolė Hiofgenui ant kaklo ir tarė: 

— Teofilis vėl rado tinkamą žodį! Tu tikrai pašėlęs tipas! 

Priėjo Krogė sumurmėti pagyrimų. Jis užtikrino panelę Nybūr, kad jam 
būsią malonu ir toliau su ja dirbti, gal ji teiktųsi rytoj prieš pietus užeiti į 
kabinetą aptarti sąlygų. Nikoleta tuojau nutaisė savo vylingai korektišką 
veidą, iškilmingai nusilenkė ir ryžtingais žodžiais išreiškė savo pasitenki- 
nimą šiuo direktoriaus sprendimu. 

Teofilis Marderis pakvietė abi jaunąsias damas ir aktorių Hiofgeną į la- 
bai brangų, daugiau biurgeriškai solidų nei elegantišką restoraną. Hendri- 
kas čia dar niekada nebuvo lankęsis, o tai suteikė Marderiui progą kan- 
džiai pareikšti, jog tai esanti vienintelė „skylė“ Hamburge, kur gauni ska- 
niai pavalgyti - solidus maistas, senas geras stilius, jei tikėtum dramaturgų; 
visur kitur tau atneša apkartusius riebalus ir dvokiančius kepsnius, o čia 
renkasi seni aristokratiški ponai, dar mokantys gyventi, ir vyno rūsys taip 
pat esąs aukšto lygio. 

Salėje su rudomis staltiesėmis užtiestais stalais ir paveikslais su medžiok- 
lės vaizdais bei gražiais kilimais nukabinėtomis sienomis iš tiesų sėdėjo tik 
pagyvenę tėtušiai, kurių išvaizda bylojo apie milijoninės vertės turtus. Ta- 
Čiau dar oriau už juos atrodė vyresnysis kelneris: toje pagarboje, su kuria 
jis priėmė Teofilio užsakymus, buvo justi ir dalelytė ironijos. Marderis pa- 
siūlė pradėti nuo langustų. 

— Kaip jūs manote, mieliausias Heinrichai? — pasiteiravo jis Hiofgeno su 
tuo vylingu korektiškumu, kurio Nikoleta tikriausiai išmoko iš jo. 

Hendrikas neturėjo ką atsakyti. Tiesą sakant, šiame poniškame restora- 
ne jis jautėsi šiek tiek netvirtai ir nejaukiai. Jam pasirodė, lyg vyresnysis 
kelneris būtų su panieka nužiūrėjęs jo smokingą, dėmėtą ir vietomis riebiai 
blizgantį. Jausdamas vertinantį aristokratiškojo kelnerio žvilgsnį, Hendri- 

kas trumpai, bet ryškiai prisiminė savo maištingas pažiūras. „Man ne vieta 
šitame restorane, skirtame išnaudotojams kapitalistams“, - piktai galvojo 
jis, kol jam pylė baltą vyną. Dabar Hendrikas gailėjosi vis atidėliojęs Revo- 
liucinio teatro atidarymą. O Marderis jį nuvylė. Šis negailestingas, įžval- 
gus ir nesutaikomas buržuazinės visuomenės kritikas dabar, kai sėdėjai su 
juo neoticialiai, pasirodė esąs ponas su abejotinais reakcingais polinkiais. 
Marderis kalbėjo grebluodamas, valdingu balsu, žvelgė klastingai, nešiojo 
per daug tobulai pasiūtą tamsų kostiumą su kruopščiai priderintu kakla- 
raiščiu ir su nemaloniu išmanymu išsirinko gražiausius iš ką tik patiektų 
langustų. Argi jis neturėjo daug panašių bruožų su tais personažais, ku- 
riuos išjuokė savo dramose? Dabar jis gyrė senus gerus laikus, kai jis buvęs 
jaunas, laikus, su kuriais naujieji, paviršutiniški ir pagedę, negalį lygintis 
jokiu požiūriu. Kalbėdamas Marderis be perstogės stebeilijosi šaltomis, ne- 
rimastingomis ir godžiomis akimis į Nikoletą, kuri savo ruožtu ne tik raitė 
lūpas, bet ir rangėsi visu kūnu, apvilktu metališkai blizgančia vakarine suk- 
nele. Barbara tyliai sėdėjo kartu. Hendrikas, pasibjaurėjęs, kaip provokuo- 
jamai pabrėžtinai Nikoleta flirtuoja su Marderiu, o gal tik pavyduliauda- 
mas, pagaliau atkreipė dėmesį į Barbarą. Ir pastebėjo, kad Barbara tirian- 
čiai žiūrėjo į jį. Hendrikas Hiofgenas išsigando. 

Širdies gilumoje jis išsigando dėl to, kad jam pasirodė, jog Barbara Bruk- 
ner apdovanota tokiu žavesiu, kokio dar niekada nebuvo pastebėjęs jokio- 
je moteryje. Hiofgenas buvo sutikęs daug moterų, bet dar nė vienos tokios, 
kaip ši. Žvelgdamas į Barbarą, jis prisiminė, glaustai, bet tiksliai - taip, tar- 
si reikėtų užbrėžti paskutinį brūkšnį po ilga ir suteršta praeitimi, - visas tas 
Moteriškos lyties būtybes, su kuriomis kitados yra turėjęs ką nors bendra. 
Jis perbėgo jas mintimis, kad visas atmestų: pabrėžtinai guvias reinietes, 
be didelių ceremonijų ir nelabai rafinuotai supažindinusias jį su grubia 
meilės tikrove - brandžias, bet dar stamantrias damas, savo motinos Belos 
drauges; jaunas, bet toli gražu ne itin švelnias mergaites, savo sesers Josės 
drauges; patyrusias Berlyno gatvės merginas ir turbūt ne mažiau uolias jų 
koleges iš Vokietijos provincijos, dažnai teikdavusias jam tas ypatingas pa- 
slaugas, kurių jis reikalaudavo ir po kurių nublankdavo ne tokių pikantiš- 
kų, ne tokių specifiškų pramogų skonis; išmoningai išsidabinusias, įgudu- 
Slas ir visada paslaugias bendradarbes, kurioms savo palankumą jis dova- 

nodavo tik rečiausiais atvejais ir kurios turėdavo tenkintis jo įnoringu, 
kartais į žiaurumą, kartais į gundantį koketavimą linkusiu draugiškumų; 
gerbėjų būrį: mergaitiškai drovias arba nykiai patetiškas, arba ironiškai pro- 
tingas. Jos visos dar kartą pasirodė, dar kartą pademonstravo savo veidus 
ir savo figūras, kad atsitrauktų, ištirptų, nugrimztų, išvydus ką tik atrastą 
nepaprastą Barbaros ypatingumą. Net Nikoleta, įdomioji nuotykių ieško- 
tojo duktė ir žavingai preciziška kalbėtoja, atkrito, tapo kone juokinga su 
visu savo korektiškumu ir pasileidimu. Hendrikas ją paaukojo, prarado 
susidomėjimą ja - bet ko tik jis nepaaukojo šią likimo paženklintą, lemtin- 
gąir saldžią akimirką? Ar jis, žiūrėdamas į Barbarą, neįvykdė pirmos dide- 
lės išdavystės Žiuljetos atžvilgiu, Žiuljetos, tamsiosios meilužės, kurią va- 
dino savo gyvenimo esme ir didžiąja jėga, atnaujinančia ir atgaivinančia jo 
jėgas? Su Nikoleta, ant kurios kojų galėjai įsivaizduoti žalius aulinius ba- 
tus, Žiuljetos jis niekada rimtai neapgaudinėjo, geriausiu atveju ji būtų bu- 
vusi Juodosios Veneros pakaitalas, bet tikrai ne varžovė. O čia sėdėjo var- 
žovė. Ji įdėmiai stebėjo Hendriką, kol jis dar buvo užsiėmęs su Marderiu ir 
Nikoleta. O kadangi dabar Hendrikas žiūrėjo į ją - ne akies krašteliu kaip 
suvedžiotojas, ne paslaptingai blyksinčiu žvilgsniu, o su tikru jauduliu, nuo 
kurio nežinai, ką daryti - Barbara nuleido akis ir pasuko galvą į šoną. 

Jos labai paprasta juoda suknelė, kurią žinovas būtų įvertinęs kaip siūtą 
eilinės namų siuvėjos ir prie kurios Barbara nešiojo baltą ir standžią it mo- 
kyklinukės apykakle, atidengė kaklą ir liesas rankas. Jautrus ir taisyklin- 
gasjos veido ovalas atrodė blyškus, kaklas ir rankos buvo rusvi, spingsin- 
tys auksu, brandžios ir švelnios labai taurių, per ilgą vasarą kvapniai išno- 
kusių obuolių spalvos. Hendrikas įtemptai galvojo, ką jam primena ši 
aristokratiška spalva, jaudinanti jį dar labiau nei Barbaros veidas. Jam ding- 
telėjo Leonardo moterų portretai, ir jis mažumėlę susijaudino, kad čia, ra- 
mumoje, kai Marderis puikuojasi senų prancūziškų virtuvės receptų išma- 
nymu, jis galvoja apie tokius kilnius ir aukštus dalykus; taip, kai kuriuose 
Leonardo paveiksluose matei šią sodrią, švelnią, o kartu grublėtai atrodan- 
čią kūno spalvą, ji buvo būdinga ir kai kuriems Leonardo jaunuoliams, 
keliantiems sulenktą žavingą ranką iš ūksmingos tamsos. Tokiu grožiu pa- 
sižymėjo jaunuoliai ir madonos senuose šedevruose. 

Barbaros Brukner veidas susižavėjusiam Hendrikui priminė jaunuolius 

ir madonas. Pagal idealą sukurti jaunuolių paveikslai turėjo tokias gražias 
laibas galūnes, o madonos turėjo tokį veidą. Taip jos pakeldavo akis, lygiai 
taip, kaip dabar Barbara — akis po ilgomis, juodomis ir storomis, tačiau 
visai natūraliomis blakstienomis, akis, kurių sodri tamsiai mėlyna spalva 
kartais pereidavo į juosvą. Tokios buvo Barbaros Brukner akys, ir jos žvel- 
gė rimtai ir įdėmiai, draugiškai ir smalsiai, o kartais beveik šelmiškai. Apskri- 
tai, tauriam jos veidui nestigo šelmiškų bruožų - tai anaiptol nebuvo nei 
verksmingas, nei valdingas madonos veidas, jau veikiau gudrus. Gana pla- 
čios ir drėgnos lūpos šypsojosi mąsliai, bet kartu ir linksmai. Tai, kad tan- 
kių šviesiai peleninių plaukų kuodas ant pakaušio buvo truputį nusislin- 
kęs šonan, teikė svajingai moters galvutei truputėlį įžūlumo. O sklastymas, 
priešingai, ėjo tiesiai ir per patį vidurį. 

— Kodėljūs taip į mane žiūrite? - pagaliau paklausė Barbara, nes pakerė- 
tas Hendrikas ryte rijo ją akimis. 

— O ar negalima? - tyliai atsakė jis klausimu. 

Ji atsiliepė su valiūkišku koketiškumu, slepiančiu jos drovumą: 

- Jeigu jums patinka... 

Hendrikui pasirodė, kad jos balsas glostyte glosto ausį, kaip kad jos odos 
spalva glostyte glostė akį. Barbaros balsas taip pat regėjosi prisodrintas bran- 
daus ir švelnaus skambesio. Jis irgi mirguliavo, turėjo kilniai patamsintą 
spindesį. Hendrikas klausėsi su tuo pačiu atsidavimu, su kuriuo pirma žiū- 
rėjo. Norėdamas, kad ji kalbėtų toliau, jis uždavinėjo jai įvairius klausi- 
mus. Teiravosi, kiek laiko ji dar ketinanti viešėti Hamburge. Negrabiai trauk- 
dama cigaretę, kas išdavė įgūdžių stoką, Barbara atsakė: 

— Kol čia vaidins Nikoleta. Taigi tai priklausys nuo „Knorkės“ pasisekimo. 

— Dabar mane pagaliau džiugina, kad šįvakar publika taip ilgai plojo, — 
tarė Hendrikas. - Manau, spauda taip pat atsilieps palankiai. 

Jis pasidomėjo jos studijomis — Nikoleta minėjo, kad Barbara studijuoja 
universitete. Ji pasisakė lankanti sociologijos ir istorijos paskaitų kursus. 

— Bet visa tai darau per daug nereguliariai, - tarė Barbara, svajingai ir 
Šiek tiek pašaipiai. 

Šnekėdama ji pasirėmė alkūnėmis ant stalo, o veidą panarino į siaurą 
rusvą delną. Stebėtojas, nusiteikęs ne taip geranoriškai kaip šią akimirką 
Hendrikas, jos judesius, kurie Hendrikui atrodė gražūs ir jaudinančiai dro- 

vūs, galėjo palaikyti nevikriais ir beveik negrabiais. Jos sukaustyta laikyse- 
na išdavė jauną damą iš provincijos, anaiptol ne rafinuotą profesoriaus duk- 
rele, ir kontrastavo su protingu, giedru ir atviru jos žvilgsniu. Barbara jau- 
tėsi netvirtai, kaip žmogus, didžiai mylimas ir lepinamas konkrečioje, la- 
bai uždaroje aplinkoje, tačiau besijaučiantis menkavertis už šios aplinkos 
ribų. Regis, ypač Nikoletos draugijoje Barbara buvo pratusi vaidinti antra- 
eilį vaidmenį. Todėl ją džiugino ir šiek tiek linksmino, kad šis nuostabus 
aktorius Hendrikas Hiofgenas taip demonstratyviai skyrė jai dėmesį, ir ji 
mielai tęsė su juo pokalbį. 

— Darau tai šį, tai tą, - susimąsčiusi kalbėjo ji. - Tiesą sakant, aš piešiu... 
Daug domėjausi teatro dekoracijomis. 

Tai buvo pretekstas Hendrikui, pašnekesys išsyk pagyvėjo. Skaisčiai nu- 
raudusiais skruostais, su pakiliu įkarščiu, jis prabilo apie dekoravimo sti- 
liaus pokyčius, apie visa tai, ką galima atrasti ar naujai panaudoti bei pato- 
bulinti šioje srityje. Barbara klausėsi, atsakinėjo, vertinamai žiūrėjo, šypsojo- 
si, jos rankų judesiai buvo jaudinančiai negrabūs, o balsas, kai ji pareikšdavo 
išmintingą ir apgalvotą nuomonę, skambėjo šelmiškai ir mąsliai. 

Hendrikas ir Barbara plepėjo tyliai, gyvai, pakankamai nuoširdžiai. Tuo 
tarpu Nikoleta ir Marderis gundančiai koketavo. Abu demonstravo visą 
savo išmonę. Nikoletos gražiosios plėšrūno akys spindėjo dar labiau nei 
paprastai, jos raiškioji tartis triumfavo. Jai juokiantis ir kalbant tarp ryškiai 
dažytų lūpų žybčiojo maži ir aštrūs dantukai. Marderis iš savo pusės laidė 
intelektualius fejerverkus. Jo judrios trūkčiojančios lūpos, kurių melsvas 
atspalvis atrodė itin nesveikai, šnekėjo nenutildamas. Beje, Marderis buvo 
linkęs su kuo didžiausiu įnirtingumu kartoti tuos pačius dalykus. Visų pir- 
ma Marderis aistringai ir atkakliai teigė, kad nūdiena, kurios atidžiausiu ir 
kompetentingiausiu kritiku jis vadino save, esanti pati blogiausia, labiau- 
siai pagedusi ir beviltiškiausia iš visų epochų. Joje neegzistavo joks dvasi- 
nis judėjimas, jokia bendra tendencija ar ypatingi laimėjimai, kurie būtų 
bent kiek atitikę kategoriškus Marderio reikalavimus. Pirmiausia, jo nuo- 
mone, nūdienai stigo asmenybių; jis, Marderis, buvo vienui vienintelė vi- 
same pasaulyje, tačiau jo nesuprato. Keisčiausia buvo tai, kad kaip atsva- 
ros šiai beviltiškai dabarčiai Europos nuosmukio stebėtojas ir teisėjas ne“ 
ieškojo jokio ateities vaizdinio, kurį būtų verta mylėti ir dėl kurio reikėtų 

neapkęsti to, kas egzistuoja, o priešingai, norėdamas suniekinti esamą pa- 
dėtį, liaupsino praeitį, kurią būtent jis buvo permatęs, išjuokęs ir pasmer- 
kęs. Karštligiškai žvali Nikoleta neturėjo ūpo kuo nors stebėtis - šiaip jai 
pūtų turėję pasirodyti keista, kad kaip tik tasai, kuris mėgo vadintis klasi- 
kiniu buržuazinės epochos satyriku, senosios vokiečių armijos karininkus 
ir Reino srities pramonininkus dabar liaupsino kaip idealius veikėjus, su- 
derinusius savyje nepriekaištingą discipliną ir drąsią individualybę. Sena- 
sis šaipūnas, kurio diktatoriškas, bet dvasiškai nekryptingas radikalizmas 
nuslydo į reakcingumą ir išsigimė, grebluodamas šlovino fizines ir morali- 
nes prūsų generolų savybes ir irzliu puskarininkio balsu skundėsi dėl gle- 
baus šiandieninės padermės lepumo. | 

— Jokios drausmės! Jokios disciplinos! — šūkčiojo jis taip garsiai, kad se- 
nieji ponai, sėdintys prie raudono vyno butelių, atsisuko nustebę. 

O ir moterys praradusios bet kokią discipliną, tvirtino įsikarščiavęs Mar- 
deris. Jos nieko neišmanančios apie meilę, atsidavimą pavertusios sandė- 
riu, tapusios kaip ir vyrai paviršutiniškos bei vulgarios. Čia Nikoleta taip 
provokuojančiai nusijuokė, kad Marderis galantiškai pridūrė: 

— Žinoma, yra išimčių! 

Tačiau tuoj pat vėl ėmė burnoti. Jo nuomone, vokiečiai vyrai prarado bet 
kokį supratimą apie tvarką ir pagarbą nuo tada, kai buvo panaikinta vi- 
suotinė karo prievolė. Šiandien, nusmurgusioje demokratijoje, viskas esą 
klastotė, viskas melas, reklamos išliaupsinta apgaulė. 

— Jeigu būtų kitaip, - įniršęs klausinėjo Marderis, - ar ne aš turėčiau būti 
pirmasis žmogus valstybėje? Nejau ypatingos mano minties galios ir kom- 
petencija nėra skirtos visiems esminiams visuomeninio gyvenimo klausi- 
mams spręsti —- o šiandien, kai neliko jokio tikrų vertybių jutimo ir jokių 
kriterijų, mano balsas tėra beveik pro ausis praleidžiamas nešvarios visuo- 
Meninės sąžinės balsas! 

Jo akys liepsnojo, liesas veidas, kurio blyškumas kontrastavo su juodais 
Usais, persikreipė. Kad jį nuramintų, Nikoleta priminė, kad nė vieno kito 
gyvo autoriaus pjesės nestatomos taip dažnai kaip jo. Marderis šyptelėjo 
Su trumpam patenkintu tuščiagarbiškumu. Bet po kelių akimirkų vėl apsi- 
Niaukė. Staiga jis riktelėjo Hendrikui Hiofgenui, kuris, nuoširdžiai įsigili- 
Nes į pokalbį, sėdėjo greta Barbaros: 

— Galjūs tarnavote, pone? 

Hendrikas, apstulbęs ir išgąsdintas taip netikėtai užkluptas, atgręžė į Mar- 
derį kiek sutrikusį veidą. Tačiau Marderis užsispyrė: 

— Atsakykite, pone! 

Hendrikas, prisiverstinai nusišypsodamas, ištarė: 

— Ne, žinoma, ne... Dėkui Dievui, ne... 

Tai išgirdęs, Marderis pergalingai nusikvatojo. 

— Na, jūs tik pažiūrėkit! Jokios disciplinos! Jokios individualybės!.. Gal 
jūs disciplinuotas, pone? Gal jūs asmenybė?.. Viskas klastotė, viskas pakai- 
talas, plebėjai, kur bepažvelgsi! 

Tai buvo akiplėšiška; Hendrikas nežinojo, kaip reaguoti. Jautė kylant pyk- 
tį, tačiau dėl damų ir todėl, kad jam imponavo Marderio šlovė, nusprendė 
vengti skandalo. Be to, pagalvojo, kad Marderio pakrikę nervai. Bet kaip 
neįtikėtinai ir akivaizdžiai staiga pasikeitė Marderis, baugiai prislopinęs 
balsą ir žvelgdamas pranašo akimis! 

— Visa tai liūdnai baigsis, - šnabždėjo jis - į kokias tolumas ar į kokias 
bedugnes dabar nukrypo jo žvilgsnis, staiga įgavęs tokios pasibaisėtinai 
skvarbios jėgos? - Atsitiks blogiausia, prisiminkit mane, vaikai, kai tai įvyks, 
aš tai numačiau ir nujaučiau. Šis laikas pūva, jis dvokia. Prisiminkit mane: 
aš tai užuodžiau. Manes neapgausi. Jaučiu katastrofą, kuri artėja. Jai nebus 
lygių. Ji viską praris, ir nieko nebus gaila, išskyrus mane. Sprogs visa, kas 
egzistuoja. Viskas vieni trūnėsiai. Aš tai apčiuopiau, patikrinau ir pasmer- 
kiau. Kai tai grius, palaidos mus visus. Man jūsų gaila, vaikai, nes jums 
nebus leista gyventi savo gyvenimo. O mano gyvenimas buvo gražus. 

Teofiliui Marderiui buvo penkiasdešimt. Jis buvo vedęs tris kartus. Ne 
sykį pultas ir išjuoktas, pasiekęs sėkmę, šlovę ir turtus. 

Kadangi jis tylėjo ir tik susijaudinęs šnopavo, kiti, sėdintys su juo prie sta- 
lo, taip pat netarė nė žodžio; Nikoleta, Barbara ir Hendrikas nudelbė akis. 

Bet Marderio nuotaika staiga vėl pasikeitė. Jis papilstė raudono vyno ir 
tapo žavus. Hiofgenui, kurį ką tik buvo įžeidęs, dabar žarstė komplimen- 
tus už jo talentingą vaidybą. 

— Aš gerai Žinau, - globėjiškai tarė jis, - vaidmuo puikus, mano dialogai! 
neprilygstamai akcentuoti. Bet tie bėdžiai, kurie šiandien vadinasi akto- 
riais, net mano pjesėse sugeba vaidinti nuobodžiai ir be įkvėpimo. Jūs, Hiof- 


82 ) MEFISTAS 


genai, Vis dėlto nutuokiate, kas yra teatras. Tarp neregių jūs man atrodote 
vienakis, į sveikatą! — Marderis pakėlė raudono vyno taurę. - Regis, jūs 
neblogai sutariate su mūsų Barbara, - linksmai pridūrė jis. 

Barbara rimtu žvilgsniu atrėmė jo dygų šypsnį. Prieš susidauždamas su 
Teofiliu, Hendrikas sudvejojo - guvi dramaturgo kalbos maniera, šnekant 
apie nuostabiąją panelę Barbarą, jam pasirodė netinkama. Atrodė, kad Mar- 
deris, griausmingai gyręsis ne tik savuoju vynų ir padažų išmanymu, bet ir 
savo neklystančia nuojauta įvertinant moterį, iš viso nepastebėjo Barbaros. 
Jis matė tik Nikoletą, iš savo pusės uoliai vengiančią atsakyti į švelnų ir 
susirūpinusį žvilgsnį, kurį į ją kartais mesdavo Barbara. 

Prie aristokratiškojo kelnerio patiektų saldumynų Marderis užsakė šam- 
pano. Jau buvo po vidurnakčio; solidusis restoranas, kurį jau paliko visi 
lankytojai, išskyrus šį keistą ketvertą, seniai būtų užvėręs savo duris, ta- 
čiau Marderis leido kelneriams suprasti, jog jie gausią gerų arbatpinigių, 
jei padirbėsią kiek ilgiau nei paprastai. Didysis satyrikas, budrioji pagedu- 
sios civilizacijos sąžinė, dabar pasirodė sugebąs nepiktai ir jaukiai bendrauti. 
Jis pasakojo anekdotus, tiek apie prūsų kariškius, tiek apie rytų žydus. Kart- 
kartėmis žvilgtelėdavo į Nikoletą ir pareikšdavo: 

- Puiki mergaitė! Disciplinuota asmenybė! Šiandien toks retas dalykas! 

Arba įsižiūrėdavo į Hiofgeną ir žvaliai šūktelėdavo: 

— Tas vadinamasis Hendrikas - pašėlęs tipas! Nepaprastai juokingas fe- 
nomenas! Man patinka. Reikia įsidėmėti! 

Hendrikas leido jam kalbėti, girtis ir puikuotis. Nepavydėjo jam jokios 
šlovės. Nejautė nė menkiausio noro su juo varžytis. Tegu Marderis domi- 
nuoja šioje mažoje puotaujančioje draugijoje - Hendrikas linksmai juokėsi 
IS jo pokštų. Malonumas, kurį Hiofgenas patyrė šioje aplinkoje, buvo jau- 
kus ir savitas: matydamas neabejotinai gerai nusiteikusį Teofilį, jis jautė, 
kaip pats tampa tylus ir subtilus - o tai retai pasitaikydavo. Tyliu ir subti- 
liu žmogumi jam reikėjo pasirodyti ir prieš panelę Barbarą, kuriai griaus- 
mingas Marderio būdas, regis, nebuvo labai prie širdies. Hendrikas jautė, 
kad Barbara su smalsia simpatija įdėmiai žiūri į jį. Jis tarėsi žinąs, kad pa- 
tinka merginai. Jo sujaudintą širdį užliejo gražiausios viltys. 

Jie išsiskyrė vėlai ir kuo puikiausiai nusiteikę. Namo Hendrikas ėjo pės- 
Ciomis. Turėjo pagalvoti apie Barbarą. Tyro įsimylėjimo jausmas jam buvo 

visiškai naujas, o jį dar maloniai kurstė stiprių rinktinių alkoholinių gėri- 
mų poveikis. „Kokia šios merginos paslaptis?“ — svarstė jis pakerėtas. — 
„Man rodos, ta paslaptis - tai tikras padorumas. Ji padoriausias žmogus, 
kokį tik esu kada nors regėjęs. Be to, ji ir natūraliausias žmogus, kokį esu 
kada nors regėjęs. Ji galėtų būti mano angelas sargas.“ 

Hiofgenas sustojo vidury gatvės, tamsa atrodė švelni ir kvepianti. Jau 
buvo beveik vasara. Hiofgenas nė nepastebėjo, kaip praėjo pavasaris. O 
dabar jau beveik vasara. Baugino laimė, kurios širdis dar niekada nebuvo 
pažinusi, kuriai jos neparuošė jokia švelni patirtis. 

„Barbara bus mano angelas sargas.“ 

Hendrikas labai bijojo kitos dienos susitikimo su princese Tebab. Reikė- 
jo paprašyti šokių mokytojos laikinai pas jį nesilankyti - taip nuspręsti jį 
vertė naujas didelis jausmas panelei Barbarai. Betjau dabar Hendrikas kan- 
kinosi, pagalvojęs, kad negalės daugiau matyti Žiuljetos, be to, jį gąsdino 
jos pykčio protrūkis. Hendrikas stengėsi ramiai paaiškinti pasikeitusią si- 
tuaciją, tačiau jo balsas drebėjo, jam niekaip nesisekė išspausti niekšiškos 
šypsenos, priešingai, jis čia raudo, čia balo, o kakta išrasojo stambiais pra- 
kaito lašais. Žiuljeta šėlo, šaukė, jog neleisianti, kad ją išmestų kaip pirmą 
pasitaikiusią mergšę, be to, ji iškabinsianti abi akis tai panelei Nikoletai, 
dėl kurios su ja šitaip elgiamasi. Hendrikas, pasiruošęs tuojau išvysti rim- 
bą, paprašė jos nusiraminti ir pabrėžė, kad panelė fon Nybūr su šiuo reika- 
lu neturinti nieko bendra. 

- Aiškinai, kad aš tavo gyvenimo esmė, paistei visokiausias kvailystes, — 
niršo princesė Tebab. 

Hendrikas kramtė pablyškusias lūpas ir mėgino atsiprašinėti. 

— Tu melavai! - klykė kunigaikštytė. - Visada maniau, kad apgaudinėji 
pats save - bet ne, tu apgaudinėjai mane - niekaip negaliu patikėti, kokie tie 
žmonės niekšai! — Jos įniršęs balsas ir veido išraiška ryškiai rodė tikrą pasi- 
piktinimą ir didžiausią nusivylimą. - Bet aš paskui tave nelakstysiu, - bai- 
gėji išdidžiai. —- Aš ne tokia, kad paskui ką nors lakstyčiau. Jei dabar radai 
kitą, kuri tave išpers, kaip kad aš išperdavau - labai prašom! 

Hendrikas apsidžiaugė, kad Žiuljeta paskui jį nelakstys. Padovanojo jai 
pinigų, kuriuos ji bambėdama paėmė. Bet jau stovėdama tarpduryje, Žiul- 
Jeta jam dar kartą pergalingai nusišypsojo. 

— Tik nemanyk, kad tarp mūsų viskas baigta, - tarė ji ir žvaliai jam link- 
telėjo. - Jei tau vėl manęs reikėtų - Žinai, kur mane rasti! 

Teofilis Marderis išvyko, katastrofiškai susikivirčijęs su Oskaru H. Kro- 
ge. „Knorkės“ autorius norėjo išgauti iš direktoriaus notaro patvirtintą raš- 
tišką pažadą, kad jo pjesė bus vaidinama mažiausiai penkiasdešimt kartų. 
Krogė, žinoma, nesutiko, dėl to Marderis iš pradžių pagrasino prokuroru, 
o paskui, kadangi tai nepadarė trokštamo įspūdžio, išvadino Hamburgo 
meistrų teatro vadovą absoliučiu nuliu be disciplinos ir individualybės, 
sukčium vertelga, nieko nenutuokiančiu profanu ir tipišku šios dvokian- 
čios, mirčiai pasmerktos epochos atstovu. Net Krogė, šiaip taikingas žmo- 
gus, negalėjo be apmaudo reaguoti į šitokius grebluojančiu balsu išsakytus 
įžeidinėjimus. Jie vaidijosi ištisą valandą. Tada Marderis, kuo puikiausiai 
nusiteikęs, įlipo į Berlyno ekspresą... 

Hendrikas, Nikoleta ir Barbara susitikinėdavo kiekvieną dieną. Kartais at- 
sitikdavo ir taip, kad Hendrikas su Barbara leisdavo laiką be Nikoletos. Jie 
vaikštinėdavo, irstydavosi valtimi Alsteriu, sėdėdavo terasose, lankydavosi 
galerijose. Jiedu tapo artimesni, atviresni vienas kitam. Barbara sužinojo apie 
Hendriką tai, ką jis norėjo jai atskleisti: Hendrikas patetiškai dėstė jai savo 
pažiūras, skelbė savo viltis apie pasaulinę revoliuciją ir Revoliucinio teatro 
misiją. Dramatiškai pagražindamas, jis pasakojo jai savo vaikystės istoriją, 
piešė namų aplinką, savo tėvą Kiobesą, motiną Belą ir seserį Josę. 

Barbara taip pat šnekėjo apie savo vaikystę. Hendrikas suvokė, kas lig 
šiol buvo du pagrindiniai asmenys jos gyvenime: mylimas tėvas ir Nikole- 
ta, draugė, prie kurios Barbara buvo prisirišusi su rūpestingu švelnumu. 
Avantiūriškos prigimties ryški mergina dažnai duodavo pagrindo nerimau- 
ti, tačiau daugiausia nerimo Barbarai kėlė nauji Nikoletos ir Marderio san- 
tykiai. Barbara juo bjaurėjosi, Hendrikas iš karto tai pajuto. Beje, iš prabė- 
gomis tarstelėtų pašaipių Barbaros užuominų buvo galima suprasti, kad 
Teofilis, dar prieš susipažindamas su Nikoleta, aistringai rėžęs sparną apie 
ją, Barbarą. Tačiau jos nusistatymas nepasikeitė, o tai Teofilį žeidė - todėl 
Teofilis jos nekentė. Juo labiau jam dabar sekėsi su Nikoleta. Nikoleta vi- 
siems, kas tik norėjo klausytis, savo raiškia tartimi aiškino, kad Teofilis Mar- 
deris esąs vienintelis tikrai pilnavertis, iš tiesų gerbtinas ir įžymus žmogus, 
kurį šiuo metu galima rasti Europoje. Ji beveik kasdien ilgai šnekėdavo su 

juo telefonu, nors Barbara nedviprasmiškai leisdavo suprasti, kaip smar- 
kiai ir skausmingai ji tam nepritaria. O Nikoleta tviskančiomis geranori- 
škomis akimis stebėjo, kas vyksta tarp Barbaros ir Hendriko. Jai patiko, 
kad Barbara, kurios švelnus globėjiškas rūpestis ėmė jai įkyrėti, dabar, re- 
gis, pati įsipainiojo į sentimentalų nuotykį. Nikoleta darė ką galėjo, kad 
skatintų šiuos santykius. Vakare užėjusi į Hendriko persirengimo kamba- 
rį, ji tarė: 

— Džiaugiuosi, kad darai pažangą su Barbara. Judu susituoksite. Kaip 
ten bebūtų, ta mergina nežino, ko jai griebtis. 

Hendrikas draudė jai taip šnekėti, tačiau pats virpėjo iš džiaugsmo, klaus- 
damas: 

— Manai, Barbara apie tai galvoja?.. 

Nikoleta aidžiai nusijuokė: 

— Aišku, kad galvoja. Argi nepastebi, kaip ji visa pasikeitė? Neapsigauk, 
brangusis, manydamas, kad ji žiūri į tave su užuojauta. Juk aš ją pažįstu - 
ji yra iš tų moterų, kurių palankumas visada sumišęs su užuojauta. Vesk 
ją! Jums abiems tai neginčytinai būtų naudingiausias dalykas. Beje, tai bū- 
tų palanku ir tavo karjerai, senis Brukneris įtakingas žmogus. 

Ir apie tai Hendrikas jau buvo pagalvojęs. Jo įsimylėjimo svaigulys, ku- 
ris nepraėjo - ar kurį Hendrikas noriai laikė ilgalaikiu — neįstengė visiškai 
užkirsti kelio blaivesniems apmąstymams. Slaptasis patarėjas Brukneris bu- 
vo didelis žmogus, taip pat ir ne skurdžius, ryšys su jo dukteria atneštų 
naudos, ne tik laimę. Gal Nikoleta teisi, taip ciniškai ir ryžtingai kalbėda- 
ma? Ar Barbara Brukner svarstė galimybę ištekėti už Hendriko Hiofgeno? 
Arjis tikrai jai rūpi? Gal tas susidomėjimas nerimtas ir paviršutiniškas? Jos 
šelmiškų bruožų madonos veidas liko neperprantamas. Jos auksinių tonų 
prisodrintas, žemas ir skambus balsas nieko neišdavė. O ką išdavė jos įdė- 
mios akys, taip dažnai smalsiai, gailestingai, draugiškai, o gal net švelniai 
žvelgiančios į Hendriką? 

Norėdamas tai sužinoti, Hendrikas turėjo skubėti - sezonas jau beveik 
baigėsi, artėjo paskutinieji „Knorkės“ spektakliai, Barbara ir Nikoleta išva- 
žiuos. Ir Hendrikas pasiryžo. Nikoleta demonstratyviai paskelbė ketinanti 
užtrukti bevaikštinėdama su Rolfu Bonečiu. Taigi Barbara liko viena. Hen- 
drikas patraukė pas ją. | 

Jųdviejų pokalbis buvo ilgas ir baigėsi tuo, kad Hendrikas puolė ant ke- 
lių ir pravirko. Verkdamas meldė Barbarą pasigailėti. 

— Man reikia taves, - kūkčiojo jis, įsikniaubęs jai į skraitą. - Be tavęs aš 
visai pražūsiu. Manyje tiek daug blogio. Man vienam neužteks jėgų jį nu- 
galėti, bet tu sustiprinsi manyje tai, kas gera! 

Tokie patetiški ir nejaukiai atviri žodžiai išsiveržė Hendrikui iš nevilties. 
Mat visiškai sutrikęs Barbaros žvilgsnis jau seniai jam bylojo, kad ryškiai 
akcentuotas Nikoletos patarimas buvo klaida arba įžūli gudrybė: Barbara 
Brukner niekada negalvojo apie santuoką su aktoriumi Hiofgenu. 

Dabar jis lėtai pakėlė savo ašarotą veidą jai nuo kelių. Jo išblyškusios 
lūpos trūkčiojo, brangakmenių akys nustojo žėrėti, jos apako iš sielvarto. 

— Aš tau nepatinku, - kūkčiodamas pralemeno Hendrikas. - Aš esu nie- 
kas, niekas ir liksiu... Aš tau nepatinku... Su manimi baigta... 

Daugiau jis neįstengė nieko pridurti. Tai, ką dar būtų norėjęs pasakyti, 
virto Murmėjimu. 

Iš po nuleistų vokų Barbara žvelgė į jo plaukus. Jie buvo skystučiai. 
Kruopščiai sušukuotos sruogelės turėjo pridengti mažytę plikę ant viršu- 
galvio. Dabar tos sruogelės buvo baisiausiai susitaršiusios. Galbūt kaip tik 
tas silpnų ir retų plaukų vaizdas ir sujaudino panelę Barbarą. 

Neliesdama rankomis jai atsukto šlapio veido, nepakeldama vokų, Bar- 
bara lėtai tarė: 

— Jei tu taip labai nori, Hendrikai... Juk mes galime pamėginti... Juk mes 
galime pamėginti... 

Į tai Hendrikas Hiofgenas atsakė tyliu ir kimiu aiktelėjimu, kuris nu- 
skambėjo kaip prislopintas pergalės šūksnis. 

Tai buvo sužadėtuvės. 


Iv. Barbara 


Barbara liko didžiai nustebinta įvykio, kuriam nebuvo 
pasiruošusi nei mintimis, nei širdimi ir kurio pasekmės atrodė neprogno- 
zuojamos. Į ką ji čia įsivėlė? Kokių įsipareigojimų prisiėmė? Ar ji jautė 
gilesnį ryšį su šiuo daugialypiu ir rafinuotu, labai gabiu, kartais jaudi- 
nančiu, o kartais kone atstumiančiu žmogumi - su šituo komediantu Hen- 
driku Hiofgenu? 

Barbara buvo beveik nesuvedžiojama, ji gana abejingai žiūrėdavo net į 
įmantriausias išmones. Tuo greičiau joje pabusdavo gailestis ir globėjiška 
užuojauta. Būdamas gudrus ir patyręs, Hendrikas iš sykio tai perprato. Nuo 
pirmojo vakaro, kai jis, kurdamas įspūdingą kontrastą triukšmingam ir bra- 
vūriškam Marderio stiliui, apsimetė tyliu ir subtiliu, Hendrikas Barbaros aki- 
vaizdoje išmintingai ir santūriai atsisakė visų Žaižaruojančių gudrybių. Jie- 
du kalbėdavosi tik apie rimtus ir jaudinančius dalykus — apie jo etines ir 
politines pažiūras, apie jo jaunystės vienatvę, apie jo profesijos sunkumą ir 
žavesį; galop jis lemiamą minutę atsuko merginai ašarotą, sielos kančių ap- 
akintą veidą, o tai, ką dar būtų norėjęs jai pasakyti, virto murmesiu. 

Barbara buvo pratusi, kad draugės kreipdavosi į ją, kai jausdavosi pasi- 
metusios arba patekusios į bėdą. Ne tik Nikoleta patikėdavo jai savo pai- 
nias išpažintis, bet ir jauni vyrai, net ir vyresni, jos tėvo draugai, ateidavo 
pas ją, kai jiems reikėdavo guodėjos. Barbara mokėjo atjausti svetimą skaus- 
mą, tačiau jau ankstyvoje jaunystėje uždraudė sau pernelyg rimtai trak- 
tuoti arba išpasakoti savo pačios skausmus ir savo pačios bejėgiškumą. To- 
dėl aplinkiniai manė, jog nėra nieko, kas išmuštų ją iš dvasinės pusiausvy- 

ros. Draugai laikė Barbarą santūriu, energingu ir protingu, daug kam ga- 
biu, brandžiu, švelniu ir patikimu žmogumi. Tarp visų jos artimųjų gal 
buvo tik vienas, žinojęs apie jos dvasinės būsenos nepastovumą, apie jos 
nepasitikėjimą savo jėgomis, apie jos melancholišką praeities meilę ir atei- 
ties baimę - senasis Brukneris mylėjo ir pažinojo savo kūdikį. 

Todėl laiške, kurį jis parašė, gavęs žinią apie dukters sužadėtuves, atsi- 
spindėjo ne tik liūdesys, kad dabar ji ketinanti palikti savo namus, bet ir 
rūpestis. Ar ji tikrai viską gerai apgalvojusi ir tvirtai nusprendusi? — teira- 
vosi tėvas. Jo rimtas ir įspėjantis klausimas išgąsdino Barbarą. Ar ji tikrai 
viską gerai apgalvojo ir tvirtai nusprendė? Kiekvienas patarimas, kurį Bar- 
bara duodavo draugams, būdavo rūpestingai apsvarstytas ilgų apmąsty- 
mų ir išmintingų samprotavimų vaisius. O savo pačios gyvenime ji priėmė 
užgriūvančius įvykius lengvabūdiškai nerūpestingai. Kartais ji šiek tiek 
būgštaudavo, bet niekada nebijojo taip, kad imtų išsisukinėti ar gintis - to 
daryti jai neleido ir smalsumas, ir išdidumas. Skeptiškai, bet tuo pat metu 
narsiai šypsodamasi, niekada per daug nesitikėdama ko nors ypatingai gra- 
žaus, Barbara laukė to, kas turėjo įvykti. Šypsodamasi ji žiūrėjo į savo keis- 
tuolį Hendriką, kuris taip temperamentingai ir iškalbiai reikalavo, kad ji 
vaidintų jo angelą sargą. Galbūt to reikėjo, galbūt tai buvo jos pareiga, gal- 
būt jis turėjo kilnių savybių, kurioms grėsė pavojus, ir jai - kaip tik jai — 
buvo lemta tas savybes puoselėti. Jeigu taip - Barbara nesipriešino. Daug 
labiau nei dėl netikėto savo pačios likimo Barbara nerimavo dėl Nikoletos, 
pametusios galvą dėl Marderio. 

Tuo tarpu įvykiai rutuliojosi greitai. Hendrikas ragino - vestuvės turin- 
čios įvykti dar vasarą. O Nikoleta palaikė jo norą. 

— Jeigu jau turite tuoktis, mielieji, - kalbėjo ji, dėdamasi, tarsi čia turėtų 
įvykti kažkas, nuo ko ji norėtų primygtinai atkalbėti, tačiau, kadangi to, 
Matyt, neįmanoma išvengti, palydi juos protingai ir oriai, - jeigu jau taip 
lemta, - kalbėjo ji, rūpestingai akcentuodama, - tai jau geriau neatidėlioti. 
Kai žmonės ilgai būna susižadėję, atrodo juokingai. 

Vestuvių data buvo paskirta liepos viduryje. Barbara išvažiavo namo - 
daug ką reikėjo sutvarkyti ir paruošti. Tuo metu Nikoleta su Hendriku gast- 
roliavo kurortuose prie Baltijos jūros, ten jie vaidino komediją, kurioje bu- 
vo tik du veikėjai. Nors tarpmiestiniai pokalbiai brangiai kainavo, Barba- 

rai teko daug kartų skambinti telefonu, kol ji pasiekė, kad Hendrikas at- 
siųstų jai dokumentus, būtinai reikalingus civilinės metrikacijos biurui. Prieš 
dvi dienas iki nustatytos vestuvių datos pasirodė Nikoleta - į akis krintanti 
persona mažame universitetiniame Pietų Vokietijos miestelyje, kur gyve- 
no Brukneriai. Dar po dienos atvyko Hendrikas, mat jam dar teko stabtelė- 
ti Hamburge pasiimti savo naujo frako. Pirmas dalykas, kurį jis papasako- 
jo Barbarai perone, buvo tai, kad frakas akinančiai gražus, tačiau už jį, deja, 
neužmokėta nė skatiko. Jis daug ir nervingai juokėsi, buvo įdegęs ir dėvėjo 
labai šviesų, kiek ankštoką vasarinį kostiumą su rožiniais marškiniais ir 
minkšta, sidabriškai pilka veltine skrybėle. Kuo labiau jie artėjo prie Bruk- 
nerių vilos, tuo konvulsyvesnis darėsi jo juokas. Barbara tarėsi pastebinti, 
kad Hendrikas bijo pažinties su jos tėvu. 

Slaptasis patarėjas laukė jaunosios poros sode, prie savo namų durų. 
Jis pasveikino Hendriką taip žemai ir iškilmingai nusilenkdamas visu kū- 
nu, kad nusilenkimą galėjai palaikyti ironišku. Tačiau Brukneris nesišyp- 
sojo, jo veido išraiška liko rimta. Pailgame veide, kuris buvo toks subtilus 
ir jautrus, kad beveik baugino, buvo matyti raukšlėta kakta, ilga, kumpo- 
ka nosis, o skruostai atrodė lyg išdrožti iš brangaus, gelstelėjusio dramb- 
lio kaulo. Tarpas tarp nosies ir burnos buvo didelis, jį dengė žili ūsai. Ko 
gero, kaip tik dėl šio neproporcingai plataus tarpo tarp nosies ir viršuti- 
nės lūpos veidas regėjosi iškraipytas, kažkoks ištęstas ir panašus į tuos 
atspindžius, kuriuos matome specialiai iškreiptuose veidrodžiuose, arba 
į dailininkų primityvistų nutapytus vyrų portretus. Neįprastai ištęstas 
buvo ir smakras su želiančia ant jo barzda. Iš pirmo žvilgsnio kildavo 
įspūdis, kad slaptasis patarėjas nešioja smailią barzdelę, o iš tiesų žili plau- 
kai vos kyšojo nuo smakro. Smailios barzdelės įspūdį kėlė neįprastas smak- 
ro ilgis. 

Šiame veide, kuriam subtili forma, dvasingumas ir amžius teikė savotiš- 
ko bauginančio ir kartu graudulį keliančio aristokratiškumo, stebino akys: 
jos buvo sodrios, švelnios, į juosvumą pereinančios tamsiai mėlynos spal- 
vos, Hendrikui taip gerai pažįstamos iš Barbaros akių. Tiesa, vokai virš 
maloniai ir mąsliai žvelgiančių tėvo akių buvo sunkūs ir dažniausiai nu- 
leisti, ir jo žvilgsnis atrodė priblėsęs, o duktė žiūrėjo šviesiai ir atvirai. 

— Mano mielas pone Hiofgenai, - prabilo slaptasis patarėjas, — džiau- 

giuosi, galėdamas su jumis susipažinti. Norėčiau tikėtis, kad kelionė bu- 
vo sėkminga. 

Jo tarsena skambėjo stebėtinai aiškiai, bet toli gražu nepriminė to demo- 
niško preciziškumo, kurį stengėsi išsiugdyti Nikoleta. Brukneris švelniai ir 
rūpestingai tarė pilnus žodžius, tarsi jo teisingumo jausmas neleistų nu- 
skriausti arba nugnybti nė vieno skiemens, net su pačiomis nereikšmin- 
giausiomis galūnėmis, kurios paprastai nukandamos, čia buvo elgiamasi 
kuo tiksliausiai ir pagarbiausiai. 

Hendrikas jautėsi gerokai sutrikęs. Prieš ryždamasis nutaisyti iškilmin- 
gą miną, jis dar trumpai nusijuokė, beprasmiškai ir visas virpėdamas, kaip 
kad virpėjo sveikindamas Dorą Martin H.M.T. Barbara sunerimusi žiūrėjo 
įjį, o slaptasis patarėjas, regis, nelabai kreipė dėmesį į tokį keistą elgesį. Jis 
išliko nepriekaištingai korektiškas, o kartu malonus. Kaip reikalavo man- 
dagumo ceremonialas, Brukneris pakvietė abu jaunuolius į vidų. Barbarai, 
kuri norėjo praleisti jį pro duris priešais save, jis tarė: 

— Eik pirma, vaikeli, ir parodyk savo draugui, kur jam pasidėti savo gra- 
žiąją skrybėlę. 

Hole tvyrojo vėsi prieblanda. Hendrikas pagarbiai uodė patalpos kva- 
pą —- ant stalų ir židinio krašto išdėliotų gėlių aromatas maišėsi su tuo 
solidžių ir rimtu kvapu, kurį skleidžia knygos. Biblioteka užėmė visas 
sienas iki pat lubų. 

Hendriką vedė per keletą kambarių. Jis karštligiškai plepėjo, norėdamas 
parodyti, kad impozantiškos patalpos anaiptol nedaro jam įspūdžio. Beje, 
jis nedaug ką ir matė, į akis krito tik atsitiktinės detalės - urgzdamas pakilo 
didžiulis, bauginančios išvaizdos šuo, Barbara jį paglostė, ir šuo nutipeno 
oriai spyruokliuojančia eisena; velionės motinos portretas, ji maloniai žvelgė 
Iš po senoviškos aukštos šukuosenos; pagyvenusi kambarinė ar ekonomė — 
maža, geraširdė ir plepi, su keistai ilga, standžiai iškrakmolyta prijuoste, ji 
pritūpė prieš savo jaunosios šeimininkės sužadėtinį, paskui ilgai ir nuošir- 
džiai spaudė jam ranką, o tada iš karto pradėjo su Barbara išsamiai aptari- 
nėti namų reikalus. Hendriką nustebino, kokiomis ūkio smulkmenomis rū- 
pinosi Barbara, kaip puikiai ji išmanė virtuvės ir sodo dalykus. Jam taip 
pat pasirodė keista, kad nors senoji tarnaitė ir vadina Barbarą „maloningą- 
Ja panele“, bet ją tujina. 

Taigi šie elegantiški kambariai su gražiais kilimais, tamsiais paveikslais, 
dideliais tiksinčiais laikrodžiais ir daugybe aksomo apmušalų buvo Barba- 
ros namai, čia praėjo jos jaunystė. Ji skaitė šitas knygas, šiame sode priimi- 
nėjo savo draugus. Išmintinga šitokio tėvo meilė švelniai ir šventiškai sau- 
gojo jos vaikystę, tyros ir kupinos žaidimų, kurių slaptas taisykles žinojo jį 
viena, bėgojos mergaitiškos dienos. Be graudulio, beveik prilygstančio bai- 
mingai pagarbai, Hendrikas, dar nenorėdamas pats sau to pripažinti, paju- 
to ir kitą jausmą - pavydą. Kankinančiai nemaloniai smilktelėjo mintis, kad 
šituose kambariuose šitam tėvui jis rytoj turėsiąs pristatyti savo motiną Be- 
lą ir seserį Jose. Kaip smarkiai jis gėdijosi, jau dabar, jų veiklaus miesčioni- 
škumo. Visa laimė, kad bent tėvas Kiobesas negalės atvykti... 

Jie valgė terasoje. Hendrikas gyrė sodo grožį - jo lysvės, medžių grupės 
ir takai glostė akį. Slaptasis patarėjas parodė jaunuolio skulptūrą - Hermį, 
tarp garbanotos beržų lapijos demonstruojantį savo grakštų lieknumą ir 
aukštyn kylantį, skrydžiui pasiruošusį mostą. Namų šeimininkas, matyt, 
itin didžiavosi šiuo pasigėrėtinu meno kūriniu. 

— Taip, taip, jis puikus, mano Hermis, - kalbėjo jis, o jo šypsenoje dabar 
galėjai justi malonų pasitenkinimą. - Kiekvieną dieną nesiliauju džiaugtis, 
kad jį turiu ir kad jis taip žaviai stovi tarp mano beržų. 

Jis taip pat, aišku, džiaugėsi, kad esama tokių gerų vynų ir gėrimų, visko 
ragavo santūriai, bet gausiai, ir gyrė siūlomų patiekalų kokybę. 

— Avietės, - nudžiugo jis, kai atėjo deserto eilė. - Tai gerai. Jos atitinka 
metų laiką ir skaniai kvepia. 

Brukneris sukūrė nuotaiką, kurioje keistai pynėsi šventiškumas ir jau- 
kumas, neįveikiamas šaltumas ir paprastumas. Atrodė, kad žentas jam vi- 
sai patinka. Jo atžvilgiu Brukneris rodė geranoriškumą, kuriame tikriau- 
siai buvo ir šiek tiek ironijos. Jo šypsena, regis, bylojo: tokių tipų, kaip tu, 
mano mielas, taip pat reikia šioje žemėje. Visai smagu tokius stebėti - su 
jais bent jau nenuobodu. Tikra teisybė - nė sapnuoti nesapnavau ir svajoti 
turbūt nesvajojau, kad tokio sukirpimo žmogus kada nors taps mano žen- 
tu ir sėdės prie mano stalo. Tačiau esu linkęs priimti dalykus tokius, kokie 
Jie yra — reikia įžvelgti geriausią ir juokingiausią reiškinio pusę, ir, kas be 
ko, mano Barbara, matyt, turi kokių nors rimtų priežasčių, jei jau už tavęs 
teka... 

Hendrikas tikėjosi ir jautė, kad jam gali pasisekti. Tuo labiau jis stengėsi 
patikti. Jis nebegalėjo susilaikyti nepradėjęs, kaip buvo pratęs, tviskinti akių. 
Atkraginęs galvą, daugiareikšmiškai ir kerinčiai šypsodamasis, jis žvilg- 
čiojo brangakmenių akimis, kurių žavesiui slaptasis patarėjas anaiptol ne- 
pasirodė visiškai abejingas. Senasis ponas taip pat atidžiai klausėsi, o nuo 
jo veido nedingo šypsena, kai jo žentas Hiofgenas išrėžė efektingai paruoš- 
tą kalbą, kurioje dėstė savo pažiūras, rasdamas labiausiai triuškinančius 
zodžius išnaudotojiškam buržuazijos cinizmui ir nusikaltėliškai naciona- 
lizmo beprotybei. Senukas leido jam įsijausti ir deklamuoti, tik kartą kilste- 
lėjo liesą, gražią ranką, kad įsiterptų: 

—Jūs taip paniekinančiai kalbate apie biurgerius, mano mielas pone Hiof- 
genai. Bet juk ir aš vienas iš jų... Tiesa, ne nacionalistas ir, tikėkimės, ne 
išnaudotojas, - maloniai pridūrė jis. 

Hendrikas - nuo gyvo pokalbio ir vyno išraudusiu veidu virš rožinių 
marškinių - išlemeno kažką, kad esama ir stambiųjų buržua, pranokstan- 
čių buržuaziją, ir komunistiškai nusiteikęs Žmogus kuo puikiausiai suge- 
bąs juos gerbti, kad didysis buržuazinių revoliucijų bei liberalizmo paliki- 
mas liekąs gyvas bolševizmo patose, ir panašių taikingų garantijų. 

Slaptasis patarėjas šyptelėjęs numojo ranka į šį žodžių srautą. Bet paskui 
savo rūpestingai apgalvota, o kartu įmantriai smulkmeniška ir pabrėžtinai 
vaizdinga maniera jis papasakojo — tarsi jam vis dėlto būtų rūpėję įtikinti 
Hiofgeną savo politiniu neprietaringumu - apie tuos svarbius įspūdžius, 
kuriuos patyrė keliaudamas po Sovietų Sąjungą. 

— Kiekvienam objektyviam stebėtojui tenka pripažinti, ir mes visi turime 
pratintis prie tos minties, kad ten atsiranda nauja žmonių bendrabūvio for- 
ma, - lėtai tarė Brukneris, žvelgdamas savo mėlynomis akimis į tolumą, 
lyg ten matytų didelius ir sukrečiančius dalykus, vykusius toje šalyje. Ir 
griežtai pridūrė: - Šiuos faktus neigia tik kvailiai arba melagiai. 

Tada ūmai pakeitė toną, paprašė paduoti jam vazą su avietėmisir,- kaip 
kartkartėmis mėgdavo, - kiek pakreipęs kone šelmiškai besišypsantį vei- 
dą, tebesivaišindamas tarė: 

—Supraskite mane teisingai, mielas pone Hiofgenai: žinoma, man šis pa- 
Saulis svetimas... Bijau, kad net per daug svetimas. Bet tai nereiškia, kad 
esu abejingas jūsų pažangos didybei. 

Tai sakydamas, jis linktelėjo Barbarai, padavusiai jam grietinę. Hendri- 
kas apsidžiaugė, kad jo vėl bus klausomasi. Jis, regis, ne itin domėjosi gy- 
venimo Sovietų Sąjungoje detalėmis, užtat temperamentingai prašneko apie 
Revoliucinį teatrą ir apie reakcionierių persekiojimus, kuriuos jam teko pa- 
tirti Hamburge. Hiofgenas įsismagino, vadino fašistus tai „žvėrimis“, tai 
„velniais“, tai „idiotais“ ir tūžmastingiausiais žodžiais išsijuosęs pliekė tuos 
intelektualus, kurie iš niekšingo prisitaikėliškumo simpatizavo karingam 
nacionalizmui. 

— Juos visus reikėtų pakarti! - šaukė Hendrikas ir net trinktelėjo į stalą. 

Lyg norėdamas paguosti, slaptasis patarėjas pasakė: 

— Taip, taip... Ir aš turėjau nemalonumų. 

Šiais žodžiais jis užsiminė apie garsius ir skandalingus įvykius: apie tas 
triukšmingas scenas, kurias jam surengė nacionalistai studentai, ir apie ne- 
padorius užsipuolimus, kurių susilaukė reakcingoje spaudoje. 

Po pietų senasis ponas paprašė aktoriaus Hiofgeno pademonstruoti sa- 
vo meną. Hendrikas, kuris visai nebuvo tam nusiteikęs, ilgai atsikalbinėjo. 
Tačiau slaptasis patarėjas nepaprastai troško šiek tiek prasiblaškyti ir pasi- 
linksminti: jeigu jau jo kūdikis teka už komedianto, dėvinčio rožinius mar- 
škinius ir nešiojančio monoklį, tai jis, tėvas, iš viso to norėjo laimėti bentjau 
smagų spektaklį. Hole Hendrikas turėjo deklamuoti Rilkės eiles, paklausy- 
ti atėjo net senoji ekonomė ir didysis šuo. Prie nedidelės publikos prisijun- 
gė ir Nikoleta, kuri kartu nepietavo ir kurią slaptasis patarėjas pasveikino 
su pusiau ironišku iškilmingumu. Hendrikas nepaprastai stengėsi, naudo- 
jo rafinuočiausias priemones, labai gerai atliko savo darbą ir susilaukė gau- 
sių aplodismentų. Kai jis baigė „Korneto“ ištrauką, slaptasis patarėjas aki- 
vaizdžiai sujaudintas paspaudė jam ranką, o Nikoleta, pati pavyzdingai 
artikuliuodama, pagyrė jo „puikią tartį“... 

Kitą dieną reikėjo sutikti abi ponias Hiofgen, motiną ir dukrą. Hendri- 
kas tarė Barbarai, su kuria laukė perone: 

— Pamatysi, Josė puls man ant kaklo ir ims pasakoti, kad vėl susižadėjo: 
Pasibaisėtina — ji susižada mažiausiai kartą per pusę metų, ir su kokiais 
tipais! Mes kas sykį džiaugiamės, kai tos sužadėtuvės išyra. Praeitą karta 
tai vos nekainavo mano vargšui tėvui gyvybės. Sužadėtinis buvo lenktyni- 
ninkas, jis įsisodino tėtį į savo automobilį, o iškyla baigėsi pakelės griovyje: 

Dėkui Dievui, lenktynininkas jau atsisveikino su gyvenimu, 0 vargšas tėtis 
tik susilaužė koją, bet jis, žinoma, labai kremtasi, kad šiandien negali būti 
čia su Mumis visais... 

Kaip Hendrikas pranašavo, taip ir buvo: sesuo Josė, su ryškiai geltona 
vasarine suknele, išsiuvinėta raudonomis gėlėmis, vikriai iššoko iš trauki- 
nio - kol mama dar kuitėsi kupė su lagaminais, - puolė savo broliui ant 
kaklo ir audringai pareikalavo, kad jis ją pasveikintų - šį sykį kalbama apie 
poną, turintį gerą vietą Kelno radijuje. 

— Man leis dainuoti į mikrofoną! - džiūgavo Josė. - Jis laiko mane labai 
gabia, rudenį mes susituoksime, ar tu laimingas, Heini? - Hendrikai! - grei- 
tai pasitaisė ji, suvokdama savo kaltę. — Ar ir tu toks laimingas? 

Hiofgenas nusikratė ja, tarsi Josė būtų įkyrus šunytis, šokinėjantis apie jį. 
Jis nuskubėjo padėti motinai, kuri šaukė per langą, reikalaudama nešiko. 
Josė tuo tarpu pabučiavo Barbarą į abu skruostus. 

— Smagu su tavimi susipažinti, - čiauškėjo ji. - Mes, aišku, turėtume sa- 
kyti viena kitai „tu“, „jūs“ - juk tai būtų per daug nenatūralu tarp svainių. 
Aš taip džiaugiuosi, kad Hendrikas pagaliau ves, iki šiol tik aš amžinai 
susižadėdavau, Hendrikas tau tikriausiai pasakojo, kaip liūdnai baigėsi pra- 
ėjusį kartą, tėčio koja vis dar sugipsuota, bet Konstantinas tikrai turi labai 
gerą vietą radijuje, spalį mes ketiname susituokti, tu nuostabiai atrodai, 
Barbara, iš kur tavo suknelė, žinoma, tikras paryžietiškas modelis. 

Hendrikas atlydėjo motiną, ir jo veidas sušvito, kai ji ištiesė Barbarai abi 
rankas. 

— Mano mielas, mielas vaike, — tarė ponia Hiofgen, o jos akys truputį 
sudrėko. 

Hendrikas šypsojosi, švelniai ir išdidžiai. Jis mylėjo savo motiną — Bar- 
bara tai suvokė ir tuo džiaugėsi. Teisybė, kartais jis jos varžydavosi, laikė ją 
nepakankamai subtilia, jos miesčioniškumas jam regėjosi gėdingas. Bet vis 
dėlto jis ją mylėjo — tai liudijo jo džiugiai atgijęs žvilgsnis ir tai, kaip jis, 
laikydamas ją už parankės, spaudė jos ranką prie savosios. 

Kokie jie atrodė panašūs, motina ir sūnus! Iš ponios Belos Hendrikas 
Paveldėjo ilgą, tiesią, kiek per mėsingą nosį su judriomis šnervėmis, plačią, 
minkštą ir goslią burną, tvirtą ir taurų smakrą su charakteringu grioveliu 
Per vidurį, plačias, žalsvai pilkas akis, lenktus šviesius antakius, nuo kurių 

iki smilkinių driekėsi jautri linija. Tik impozantiškos ir garbios damos vejį- 
das atrodė paprastesnis ir kuklesnis nei jos sūnaus - jame nebuvo nei trą- 
giškų, nei šėtoniškų bruožų. Jos akys nemirguliavo, o ir lūpose nežaidė neį 
niekšiška suvedžiotojo, nei mįslingai užuojautos prašanti šypsena. Ponią 
Bela buvo energinga, geraširdė, šauniai išsilaikiusi šeštą dešimtį pradėjusi 
moteris simpatiškai atviru gaivios spalvos veidu, dailia iškilia krūtine, sų 
ilgalaike šviesių plaukų šukuosena po gėlėmis puošta šiaudine skrybėle ir 
mažučiu strazdanų balneliu ant nosies. Ji dar neturėjo jokio pagrindo lai- 
kyti save sena ir visiškai atsisakyti gyvenimo džiaugsmų. 

— Kartais žmogus turi šiek tiek pasilinksminti, - drąsiai pareiškė ponia 
Bela. 

Kad nuslėptų savo sumišimą, ji puolė plepėti ir ėmė smulkiai pasakoti 
apie labdaros šventę, kurioje buvę labai smagu, našlaičių labui Kelno auk- 
štuomenės damos pardavinėjusios gaiviuosius gėrimus ir lengvus užkan- 
džius, gėles ir meno dirbinius, buvęs garbės reikalas ten dalyvauti, ir todėl 
ponia Hiofgen nesusimąstydama sutiko pilstyti šampaną, už taurę šampa- 
no prašydama penkių markių - gana daug, bet juk tai buvo daroma dėl 
vargšų mažylių. Bet paskui pasklidę bjauriausios paskalos - nedori žmo- 
nės buvo tokie įžūlūs, kad ėmė tvirtinti, jog ponia Bela siūliusi putojantį 
vyną ne iš humaniškų paskatų, priešingai, dariusi tai už užmokestį kaip 
šampano firmos tarnautoja, be to, ji leidosi bučiuojama, tik įsivaizduokite - 
leidosi bučiuojama, ir dar į krūtinę. 

Motina Hiofgen pasakojo tai nuoširdžiai pasipiktinusi - jie važiavo atvi- 
ru automobiliu per vasarišką miestą, - jos veidas išraudo iš įtūžio, ji šluos- 
tėsi nuo kaktos prakaitą ir šaukė: 

— Juk tai negirdėta niekšybė! Aš gi atidaviau viską aliai pfenigą, o mano 
surinkta suma buvo didesnė negu visų kitų damų, našlaičių prieglauda 
padėkojo man asmeniškai, o kai toks ponas norėjo pabučiuoti man ranką, 
as iš karto pasakiau „jūs, kvailas daikte, nedrįskite!“ —- ir būčiau skėlusi jam 
antausį, jei jis nebūtų tučtuojau atsiprašęs. Juk žmonės tokie pikti - kad ir 
kip elgsiesi Iady-like, jie vis tiek apie tave blogai šnekės. Bet dabar baigsis jų 
bjaurios kalbos, tu užkimši jiems gerkles, Hendrikai... Juk taip? 

Čia ponia Bela išdidžiai dirstelėjo iš pradžių į savo sūnų, o tada į Barba- 
rą. Hendrikas kentė dėl netaktiško motinos veiklumo. Jis raudo, kramtė 

Jūpas, o paskui, neturėdamas kitos išeities, prašneko apie gatvės, kuria jie 
kaip tik važiavo, grožį. 

Slaptasis patarėjas pasitiko damas prie sodo vartelių taip pat linksmai ir 
iškilmingai, kaip vakar Hendriką. Barbara palydėjo Belą ir Josę į viršų, kur 
jos norėjo kuo greičiau nusiplauti rankas ir pasipudruoti nosis. Po valan- 
dos jie dviem automobiliais išvyko į civilinės metrikacijos tarnybą: Bruk- 
nerio automobilyje susėdo jaunieji, o taip pat ponia Hiofgen ir slaptasis 
patarėjas; iš paskos taksi važiavo Nikoleta, Josė, senoji ekonomė ir Barba- 
ros jaunystės draugas, vardu Sebastijanas, kurio dalyvavimas šiek tiek nu- 
stebino Hendriką. 

Oficiali ceremonija ilgai neužtruko. Nikoleta ir slaptasis patarėjas buvo 
vestuvių liudininkai, visi jautėsi pakankamai sutrikę, ponia Bela ir mažoji 
ekonomė verkė, o Josė nervingai nusijuokė. Į civilinės metrikacijos tarnau- 
tojo klausimus Hendrikas atsakinėjo dusliu balsu, o jo akys šiek tiek šnai- 
romis žvelgė į vieną tašką; Barbara nenuleido įdėmaus ir švelnaus žvilgs- 
nio nuo vyro, kuris stovėjo šalia jos ir dabar, kad ir kaip keista, turėjo tapti 
jos sutuoktiniu... Paskui - sveikinimai ir glėbesčiavimasis. Visų nuostabai 
Nikoleta ryžtingu balsu paprašė ponios Hiofgen leisti vadinti ją „teta Be- 
la“, ir kadangi tokį leidimą gavo, su šėtoniška elegancija pabučiavo jai ran- 
ką. Išraiškingoji mergina šiandien atrodė itin efektinga ir triukšmingai link- 
sma. Su savo balta, it šarvai kieta linine suknele, prie kurios ant klubų ne- 
šiojo platų, skaisčiai raudoną lakuotos odos diržą, Nikoleta atrodė itin 
grakšti. Barbarą ji padrąsino nelabai prasmingais, tačiau pabrėžtinai raiš- 
kiai ištartais žodžiais: 

— Džiaugiuosi, mieloji, kad viskas taip gerai pasisekė. 

Nikoletos gražiosios katės akys spindėjo. Ji pasivėdėjo panelę Jose į šalį, 
kad pasiūlytų jos dėmesiui nuostabiai gerą priemonę nuo strazdanų, šią 
priemonę - staiga sumelavo Nikoleta - išradęs ir visuose Tolimuosiuose 
Rytuose išplatinęs jos tėvas. 

— Galite ją naudoti, miela panele! - su grasinančia veido išraiška tarė 
Nikoleta, kuri - gryniausia užgaida - nors ir norėjo tujinti ponią Belą, ne- 
norėjo tujinti Josės. — Juk jūsų nosytė tiesiog sudarkyta. 

Tai sakydama, Nikoleta griežtai nužvelgė rausvas dėmeles, pabirusias 
ant įžūlios riestos Josės nosytės ir net dengiančias dalį skruostų ir kaktos, 

kur taškučiai, tiesa, buvo ne tokie gausūs, išsklidę - kaip retesni, menkesnį, 
o kartu labiau perregimi būna savo pakraščiuose kosminiai spiraliniai ūkai 
arba Paukščių Tako galaktikos. 

— Taip, žinau, - susigėdusi atsakė Josė. - Vasarą man tai visada paūmė. 
ja... Tačiau Konstantinui tai visai patinka, - vėl nusiraminusi pridūrė ji, 
kad tuoj pat galėtų papasakoti, kokią gerą vietą Kelno radijuje turi jos sų- 
žadėtinis. 

Barbaros senelė, generolienė, pasirodė tik per priešpiečius. Niekada ne- 
sinaudoti automobiliu buvo vienas iš senosios damos principų, tuos de- 
šimt kilometrų, kurie skyrė jos dvarelį nuo Bruknerių vilos, generolienė 
įveikė didelėje senamadiškoje brikoje, ji vėluodavo į visas šeimos šventes. 
Gražiu, plataus diapazono balsu, apimančiu žemą bosą ir aukštą diskantą, 
ji pasiguodė pražiopsojusi spektaklį civilinės metrikacijos tarnyboje. 

— Na, ir kaipgi jūs atrodote, mano naujasis anūke? - tarė gerai nusiteiku- 
si senolė ir įdėmiai nužiūrėjo Hendriką per savo lornetą, kurį buvo prisise- 
gusi prie krūtinės ant ilgos, žydrais brangakmeniais papuoštos sidabrinės 
grandinėlės. 

Hendrikas išraudo ir nežinojo kur dėti akis. Apžiūra truko ilgai ir, tiesą 
sakant, nebuvo jam nepalanki. Kai generolienė pagaliau nuleido lornetą, ji 
melodingai nusijuokė. 

— Visai neblogai! - konstatavo ji, įrėmusi abi rankas į šonus. 

Tada žvaliai jam linktelėjo. Jos gražios, tamsiai vaiskios ir gyvos akys 
baltai nupudruotame veide kalbėjo dar išraiškingiau, išmintingiau ir įtai- 
giau negu burna, prabylanti didingu balsu. 

Hendrikas kaip gyvas nebuvo matęs tokios nuostabios senos ponios. 
Generolienė jam nepaprastai imponavo. Ji atrodė kaip aštuonioliktojo am- 
Žiaus aristokratė: jos išdidų, protingą, linksmą ir griežtą veidą rėmino 
žilų plaukų šukuosena su garbanomis, kurios virš ausų buvo susuktos 
standžiomis spiralėmis. Užpakalyje įsivaizdavai esant kasą, nustebdavai 
ir šiek tiek nusivildavai, kad jos trūksta. Su savo pilku perliniu kostiumu, 
kurio apykaklę ir rankogalius puošė nėrinių rauktinukai, generolo našlė 
laikėsi tiesiai it kariškis. Platus vėrinys, prasidedantis tiesiai virš nėrinių 
rauktinukų ir pasibaigiantis po pat smakru - gražus senovinis darbas iš 
matinio sidabro ir mėlynų akmenų, derančių prie barškančios lorneto 

grandinėlės - ant jos kaklo panėšėjo į aukštą, standžią, spalvingai išsiuvi- 
nėtą uniformos apykaklę. 

Generolienė dominuodavo visose draugijose, kur tik pasirodydavo - ki- 
taip ji nebuvo pratusi. Devynioliktojo amžiaus pabaigoje ją laikė viena 
gražiausių vokiečių aukštuomenės moterų, tebegarbino ją ir pirmaisiais dvi- 
dešimtojo amžiaus dešimtmečiais. Visi didieji šios epochos dailininkai tapė 
jos portretus. Jos salone princai ir generolai susitikdavo su poetais, kompozi- 
toriais ir dailininkais. Miunchene ir Berlyne apie generolienės protą ir ori- 
ginalumą daugelį metų šnekėjo ne mažiau kaip apie jos grožį. Kadangi jos 
vyras - jis buvo miręs jau prieš kelerius metus —- naudojosi aukščiausiųjų 
instancijų prielankumu ir, be to, buvo turtingas, generolienei atleisdavo jos 
pažiūras, įsitikinimus ir manieras, dėl kurių bet kokia kita moteris būtų pa- 
laikyta tiesiog nepadoriai ekscentriška. Net kaizeriui krito į akį jos grožis, 
todėl dar 1900 metais ji drįso prabilti apie balsavimo teisę moterims. Genero- 
lienė atmintinai mokėjo „Zaratustrą“ ir kartkartėmis jį cituodavo, erzinda- 
ma savo svečius aristokratus, laikančius „Zaratustrą“ socialistišku dalyku. Ji 
pažinojo Ferencą Listą ir Richardą Vagnerį, susirašinėjo su Henriku Ibsenu 
ir Bjornstjerne Bjornsonu. Ko gero, ji buvo ir prieš mirties bausmę. Dėl jos 
didingos laikysenos, kurioje persipynė valiūkiškas nerūpestingumas ir ne- 
ginčijamas orumas, generolienei viskas buvo atleistina. 

Generolienė padarė Hendrikui daug didesnį įspūdį nei slaptasis patarė- 
jas. Tik dabar jis kaip reikiant suvokė, į kokią nuostabią aplinką jam leista 
įžengti. Matyt, jo geroji motina Bela sakė teisybę - tik jai nereikėjo taip ne- 
taktiškai apie tai užsiminti — tokia giminystė nutildys įžūlias Kelno mies- 
čionių kalbas apie tariamą Hiofgenų šeimos nuosmukį. Barbara dar kartą 
pakilo Hendriko akyse, kai jis išvydo, kaip artimai ji bendrauja su šia nuo- 
stabia senole. Savo mokyklines atostogas ir beveik kiekvieną sekmadienį 
Barbara praleisdavo generolienės dvare - dabar Hendrikas atsiminė apie 
tai girdėjęs. Neprilygstama senoji ponia skaitydavo savo anūkei Dikensą 
arba Tolstojų - kam nors skaityti buvo generolienės aistra, ir ji tai daryda- 
vo labai išraiškingai, arba jos kartu vaikštinėdavo po vietoves, kurios Hend- 
riko vaizduotėje atrodė elegantiškos kaip anglų parkas, o kartu romantiš- 
Kos - miškingos, kalvotos, išraižytos sidabriškų vandenų, su daugybe ra- 
guvų, slėnių ir puikiausių vaizdų. Į susižavėjimą, su kuriuo Hiofgenas 

galvojo apie žavingą Barbaros vaikystę, vėl įsimaišė pavydas. Argi tos ne- 
rūpestingos dienos neaprėpė abiejų dalykų: tobulos kultūros ir beveik vį- 
siškos laisvės? Šiokiadieniai tėvo viloje, šventinis poilsis - kuris reguliariai 
kartodavosi ir todėl taip pat beveik prilygo kasdienybei - šios prašmatnios 
senos damos valdoje: ar Hendrikas galėjo užgniaužti kartėlį, kai tokią vai- 
kystę palygindavo su savąja? 

Juk Kelne, pas tėvą Kiobesą, kuris dabar gulėjo su sulaužyta koja, nebu- 
vo nei parko, nei salių su kilimais, nei bibliotekos, nei paveikslų, anaiptol, 
tik pridusę kambariai, kuriuose Bela su Jose imdavo guviai suktis, kai atei- 
davo svečių, bet paniurdavo ir apsileisdavo, kai likdavo vieni namiškiai. 
Tėvas Kiobesas amžinai turėdavo skolų ir spaudžiamas kreditorių skųsda- 
vosi, koks niekšingas esąs pasaulis. Dar bjauresnis už jo blogą nuotaiką 
buvo „jaukumas“, kurio jis kartais staiga užsigeisdavo per didžiąsias šven- 
tes arba ir be ypatingos priežasties. Tada būdavo gaminamas „krušonėlis“, 
o tėtukas Kiobesas ragindavo saviškius sugiedoti su juo kanoną. Tačiau 
jaunasis Hendrikas spyriodavosi, apsiblausęs ir įširdęs jis kiurksodavo kam- 
pe. Ojo vienintelė mintis visada buvo tokia: „Aš turiu ištrūkti iš šitos ap- 
linkos. Visa tai turi likti toli, toli praeityje...“ 

„Barbarai nereikėjo nė piršto pajudinti“, dabar galvojo Hendrikas, šne- 
kučiuodamasis su generoliene. — „Jai buvo nutiesti visi keliai, ji tipiškas 
klestinčios stambiosios buržuazijos kūdikis. Ją, be abejonės, nustebins gy- 
venimo sunkumai, kurie man jau pažįstami. Už tai, ką pasiekiau ir ką dar 
pasieksiu, turiu dėkoti tik savo jėgoms.“ Šiek tiek užsigavęs jis tarė savo 
jaunajai Žmonai, atvedusiai jį prie stalo, ant kurio gulėjo sveikinimo tele- 
gramos ir dovanos: 

— Visos telegramos, žinoma, skirtos tau. Man niekas netelegrafuoja. 

Barbara nusijuokė - gan ironiškai ir patenkinta savimi, kaip jam pasirodė: 

— Priešingai, Hendrikai. Daugelis žmonių adresavo vien tau, pavyzdžiui, 
Marderis. 

Iš aukšto laiškų, atvirukų ir telegramų kalno Barbara išrinko tuos, kurie 
buvo skirti Hendrikui. Be Teofilio Marderio, kurio vestuviniai sveikinimai 
buvo išdėstyti daugiaprasmiškai mandagiomis, ko gero, su pašaipa pavar- 
totomis frazėmis, jį dar sveikino mažoji Angelika Zybert, direktoriai Šmi- 
cas ir Krogė, Heda fon Hercfeld ir - jis net pasibaisėjo — Žiuljeta. Iš kur ji 

sužinojo adresą ir datą? Išblyškęs Hendrikas suglamžė popieriaus juostelę. 
Norėdamas nukreipti dėmesį, jis ironizuodamas perdėtai ėmė girti Barba- 
ros gautas dovanas: porcelianą ir sidabrą, krištolą, knygas ir papuošalus — 
daugybę naudingų ir subtilių daiktų, kuriuos meiliai ir rūpestingai išrinko 
draugai ir giminaičiai. 

- Ir ką gi mes veiksime su visais tais brangiais dalykais? - paklausė Bar- 
bara, bejėgiškai žiūrėdama į didžiulę krūvą. 

Hendrikas pagalvojo, kad tie elegantiški daikčiukai labai žaviai papuoš 
jo kambarį Hamburge, bet garsiai to nepasakė, o tik nusijuokė ir atsainiai 
gūžtelėjo pečiais. 

Priėjo jaunuolis, kurio buvimas čia kėlė Hendrikui šiek tiek nerimo ir į 
kurį visi kreipėsi „Sebastijanai“. Jis šnektelėjo su Barbara greitu, sunkiai 
įkandamų ir asmeniškų užuominų kupinu žargonu, kurį Hendrikas tik var- 
gais negalais įstengė suprasti. Hiofgenas nusprendė, kad šis žmogus, kurį 
Barbara vadino savo geriausiu jaunystės draugu ir apie kurį tvirtino, jog jis 
rašąs gražius eilėraščius ir protingus straipsnius, jam buvo baisiai nesim- 
patiškas. „Jis pasipūtęs ir nepakenčiamas!“ — pagalvojo Hendrikas, jausda- 
masis šalia Sebastijano itin nesaugus, nors šis elgėsi su juo nuoširdžiai. Bet 
kaip tik šitas neįpareigojantis ir šiek tiek pašaipus nuoširdumas atrodė įžei- 
džiantis. Sebastijano vešlūs šviesiai peleniniai plaukai stora sruoga sviro 
jam ant kaktos, o dailių bruožų, kiek nuvargusiame veide į akis krito ilga, 
smarkiai atsikišusi nosis ir blausiai žvelgiančios pilkos akys. „Ir jo tėvas 
tikriausiai profesorius arba kas nors panašaus“, - apmaudžiai nusprendė 
Hendrikas. - „Šitas išpaikintas, aštrialiežuvis vaikėzas yra būtent tai, kas 
galėtų galutinai sugadinti Barbarą...“ 

Po pietų visi sėdėjo hole, mat terasoje pasidarė per karšta. Ponia Bela laikė 
savo priederme pakalbėti apie literatūrą. Ji papasakojo traukinyje skaičiusi 
kai ką nepaprastai gražaus, tai buvę be galo įdomu, tik kas gi autorius, „na, 


[14 


tas mūsų rusas, pats didžiausias!“ — nenatūraliai sušuko vargšelė. 

— Na, ir kaipgi aš galėjau pamiršti jo pavardę, juk jis visada buvo mano 
Mėgstamiausias rašytojas! 

— Gal tai Tolstojus, - pasiūlė Nikoleta. 

— Visai teisingai — Tolstojus! — su palengvėjimu patvirtino ponia Bela. — 
Juk sakiau - pats didžiausias... Ir tai buvo visai naujas jo kūrinys. 

Bet tada paaiškėjo, kad tiek daug džiaugsmo motinai Hiofgen suteikė 
trumpa Dostojevskio novelė. Hendrikas išraudo kaip burokas. Norėdamas 
pakeisti pokalbio temą ir įrodyti šiai pasipūtusiai draugijai, kad nesmagio- 
se situacijose nepalieka motinos nelaimėje, jis demonstratyviai ėmė šneku- 
čiuotis su ponia Bela ir, nuoširdžiai juokdamasis, prisiminė kai ką sma- 
gaus iš senų laikų. Taip, tai buvo juokinga, kai jiedu - motina ir sūnus - per 
užgavėnes surengė didįjį pasilinksminimą ir išgąsdino tėtuką Kiobesą! Po- 
nia Bela persirengė paša, o mažasis Hendrikas - kuris tada vadinosi Hein- 
cu, tačiau dabar tai liko nepaminėta - bajedere. Visą butą jie apvertė aukš- 
tyn kojom, grįžęs namo, tėtukas Kiobesas negalėjo patikėti savo akimis. 

— Mama buvo pirmoji, kuri suprato, kad mano vieta teatre, - tarė Hen- 
drikas ir meiliai pažvelgė į motiną. - Tėtis ilgai nenorėjo apie tai net girdėti. 

Tada Hendrikas papasakojo istoriją, kaip prasidėjo jo aktoriaus karjera. 
Tai atsitiko dar per karą, 1917 metais, kai Hendrikas, vos aštuoniolikos, ant 
laikraščio skiautės perskaitė skelbimą, kuriame buvo rašoma, kad fronto 
teatras belgų okupuotoje teritorijoje ieško jaunų aktorių. 

— Tačiau kur aš radau tą lemtingą laikraščio skiaute, - sakė Hendrikas, - 
to tikrai negaliu pasakoti. 

Kadangi visi ėmė juoktis, Hendrikas suvaidino labai susigėdusį ir, užsi- 
dengęs rankomis veidą, dar pratarė: 

— Taip, taip... Bijau, kad jūs atspėjote... 

— Tualete! — begėdiškai kvatojosi generolienė, o garsus jos juokas drąsia 
koloratūra šokinėjo nuo žemiausio boso iki sidabriškų aukštumų. 

Bendra nuotaika darėsi vis linksmesnė ir gyvesnė, ir Hendrikas ėmė pa- 
sakoti juokingus nutikimus apie Klajojantį teatrą, kurjam tekdavo vaidinti 
tėvus: dabar jis nesivaržydamas galėjo smagiai prisiminti savo senus ir pa- 
tikrintus anekdotus ir vėl leisti jiems sužėrėti, juk šiame rate jie buvo neži- 
nomi. Tik Barbarai iš dalies teko juos girdėti, todėl ji žiūrėjo į pasakotoja 
nustebusiu ir truputėlį nepatenkintu žvilgsniu... 

Vakare atėjo keletas draugų, ir Hendrikas galėjo pademonstruoti savo 
neapmokėtą fraką, kuris jam nuostabiai tiko. Stalas buvo gražiai papuoš- 
tas gėlėmis; po kepsnio slaptasis patarėjas pastukseno į šampano taurę ir 
pasakė kalbą. Jis sveikino susirinkusius, visų pirma Hendriko motiną if 
seserį - juokais vadindamas ponią Belą „kita jaunąja ponia Hiofgen“ ir taip 

pasakydamas jai komplimentą, - o tada ėmė bendrais bruožais nagrinėti 
vedybų temą ir konkrečiai kalbėti apie savo žento meninius laimėjimus. 
Slaptajam patarėjui, parenkančiam žodžius su atida ir švelniu įgudimu, 
pavyko apibūdinti aktorių Hiofgeną kaip savotišką pasakų princą, kuris, 
dieną nepastebimas, vakare sugeba stebuklingai persikūnyti. 

- Štai jis sėdi! - šūktelėjo Brukneris ir savo ilgu ir plonu smiliumi paro- 
dė į Hendriką, kuris tuojau truputį nuraudo. - Štai jis sėdi, tik pažiūrėkite 
į jį! Atrodo, kad tai - lieknas jaunas vyriškis, - žinoma, labai žavus su 
savo gerai pasiūtu fraku, tačiau ne itin krintantis į akis. Taigi, nekrintan- 
tis į akis, kai palyginu jį su ta spalvinga ir nuostabia figūra, kuria jis tam- 
pa vakarais, rampos šviesoje, ant scenos. Tada jis sušvinta, tada jam ne- 
įmanoma atsispirti! 

Įsijautęs į savo temą mokslininkas palygino aktorių Hiofgeną - kurio, 
tiesą sakant, niekada nebuvo matęs scenoje, o girdėjo tik kaip Rilkės skai- 
tovą - su jonvabaliu, kuris, dieną būdamas apdairiai kuklus, lieka nepaste- 
bimas, kad gundančiai sužibėtų tamsoje. Čia Nikoleta šaižiai nusijuokė, o 
generolienė pabarškino grandinėle, ant kurios kabėjo jos lornetas. 

Baigdamas slaptasis patarėjas pasiūlė tostą jaunosios poros garbei. Hen- 
drikas pabučiavo Barbarai ranką. 

— Kaip gražiai tu atrodai! - tarė jis ir nuoširdžiai jai nusišypsojo. 

Barbara vilkėjo suknelę iš sunkaus šiltai gelsvo šilko. Nikoleta ją supeikė 
ir pareiškė, jog suknelė nemadinga, tai esąs improvizuotas kostiumas ir 
matyti, jog jis siūtas eilinės namų siuvėjos. Tačiau niekas negalėjo neigti, 
jog Barbarai jis kuo puikiausiai tiko. Virš plačios apykaklės iš senovinių 
nėrinių — viena iš vestuvinių generolienės dovanų - jaudinančiai lieknas 
kyšojo jos rusvas kaklas. Ji atsakė Hendrikui šiek tiek išsiblaškiusia šypse- 
ha. Jos juosvai mėlynos, švelnios, įdėmios akys, regis, žvelgė nekliudyda- 
mos Hiofgeno, stovinčio priešais ją. Kam gi buvo skirtas šis žvilgsnis, kuris 
atrodė susirūpinęs, bet kartu ir šiek tiek pašaipus? Staiga suirzęs Hendri- 
kas nusisuko. Jis išvydo Sebastijaną, Barbaros draugą - šis stovėjo per kelis 
žingsnius nuo jaunosios poros jam būdinga bloga laikysena, nusvirusiais 
Pečiais ir į priekį atkišta galva. Sebastijano veidas buvo prislėgtas, o iš jo 
išraiškos atrodė, tarsi jis įtemptai klausytųsi. Sebastijanas keistai manipu- 
liavo abiejų rankų pirštais - nelyg bandytų skambinti ore pianinu. Ką tai 

reiškė? Gal jis rodė Barbarai ženklus, kurių slaptą prasmę galėjo suprasti jį 
viena? Ko gi jis klausėsi, prakeiktasis? Ir iš kur toks liūdesys jo veide? Ga] 
jis mylėjo Barbarą? Aišku, jis ją mylėjo. Tikriausiai norėjo ją vesti, galbūt 
prieš daug daug metų jiedu vaikiškai susižadėjo. „O dabar aš jam viską 
sugadinau!“ - pamanė Hendrikas, pusiau triumfuodamas, pusiau pasibai- 
sėjęs. - „Kaip jis manimi bjaurisi!“ Jis nukreipė žvilgsnį nuo Sebastijano į 
kitus svečius - šių įžymių namų draugus. Šią akimirką jam pasirodė, kad 
jų visų veidai prislėgti. Vyrai su išpuoselėtomis ir charakteringomis mino- 
mis — sveikinantis Hendrikas neįsiminė jų vardų, bet tai tikriausiai buvo 
profesoriai, rašytojai, žymūs gydytojai, keli jaunuoliai, kurie jam nemalo- 
niai panėšėjo į Sebastijaną, ir merginos, kurios su vakarinėmis suknelėmis 
atrodė it užsimaskavusios — tarsi šiaip jos vaikščiotų su pilkomis flanelinė- 
mis kelnėmis, baltais laboratoriniais chalatais arba žaliomis sodininkų pri- 
juostėmis - Hendrikui regėjosi, kad į jį nukreiptuose jų žvilgsniuose maišė- 
si pavydas ir pašaipa. Nejaugi jie visi mylėjo Barbarą? Ir jis ją iš visų jų 
atėmė? Taigi jis turbūt buvo įsibrovėlis, įtartinas ir nerimtas tipas, su ku- 
riuo prie stalo sėdama nenoromis ir tik dėl to, kad tenka atsižvelgti į mįs- 
lingą - ko gero, laikiną - Barbaros užgaidą? Iš tiesų šie žmonės plepėjo apie 
šimtus neutralių dalykų: apie naują knygą, teatro spektaklį arba politinę 
padėtį, keliančią jiems nerimą. Tačiau Hendrikui atrodė, jog jie domisi tik 
juo, lyg jie kalbėtų, šypsotųsi ir šaipytųsi tik iš jo. 

Hendrikui norėjosi prasmegti skradžiai, taip smarkiai jis staiga susigė- 
do. Gal ir slaptasis patarėjas norėjo jį išjuokti savo kalba? Per kelias akimir- 
kas jam pasirodė, kad visa tai, ką jis šiandien patyrė, yra priešiška ir jį Že- 
mina. Tolerantiškas ir linksmas, su ironija persipynęs slaptojo patarėjo pa- 
lankumas, kuris ką tik kėlė jam tokį pasididžiavimą - ar jis iš esmės buvo 
mažiau įžeidžiantis ir menkinantis nei bet koks griežtumas ar bet koks aki- 
vaizdžiai parodytas išdidumas? Tik dabar Hendrikui ėmė aiškėti, kiek uŽ- 
gaulaus pasityčiojimo slypėjo valiūkiškame generolienės guvume. Tiesa, ji 
buvo įspūdinga asmenybė, aukštuomenės grande dame, visada traukianti 
akį, kaip ir dabar, kai tiesia eisena, elegantiškai ir nerūpestingai barškinda- 
ma lornetu, žengė link jaunosios poros - visa baltai apsirengusi, apie kaklą 
tris kartus apsuktas didelių, blausiai spindinčių perlų vėrinys. Su pilku kos 
tiumu vidurdienį ji priminė aštuonioliktojo amžiaus markize, o dabar, ap“ 

sitaisiusi baltu apdaru ir pasidabinusi savo brangiaisiais akmenimis, ji de- 
monstravo kone popiežišką orumą. Su šia solidžia laikysena nuostabiai žais- 
mingai kontrastavo jos stačiokiškai žvali kalbėsena. 

— Turiujuk pagaliau susidaužti su jonvabaliuku ir su savo mažąja Barba- 
ra! - garsiai sušuko ji, mojuodama šampano taure. 

Iš kitos pusės priėjo Nikoleta, ji taip pat laikė rankoje taurę. Jos akys 
spindėjo, o ryškios lūpos išsirietė kaip gyvatės. 

— Į sveikatą! - šūktelėjo generolienė. 

— Į sveikatą! —- šūktelėjo Nikoleta. 

Hendrikas iš pradžių susidaužė su karališkąja senole, tada su Nikoleta — 
mergina, kurią į šią aplinką atbloškė lemtis, tokia pat nuostabi kaip ir jo 
likimas. Čia ji sukiojosi, keista esybė, gaubiama smalsiai atlaidžios slaptojo 
patarėjo tolerancijos ir savimi pasitikinčio generolienės žvalumo... bei nuo- 
širdžiai globojama Barbaros meilės. Šią akimirką Hendrikas labai aiškiai ir 
stipriai pajuto bendrumo jausmą - brolišką simpatiją Nikoletai. Jis suvokė: 
ji tokia pat, kaip jis. Tiesa, jos tėvas buvo literatas ir nuotykių ieškotojas, 
kurio vitališkumas ir ciniškas intelektas žavėjo bohemą šimtmečių sandū- 
roje, o smulkiaburžuazinis tėtuko Kiobeso nesolidumas tikriausiai nieko 
negalėjo žavėti, galėjo tik pykdyti kreditorius. O čia, tarp labai išsilavinu- 
sių, labai turtingų — dauguma svečių anaiptol nebuvo labai turtingi, tačiau 
Hendrikas juos visus lig vieno laikė didžturčiais, — tarp savimi pasitikin- 
čių, ironiškų ir protingų Žmonių, kurių draugijoje Barbara taip erzinančiai 
jautėsi savo vietoje, čia jiems abiems teko tas pats vaidmuo, Nikoletai ir 
Hendrikui, dviems paukščiams margaplunksniams. Širdies gilumoje jie abu 
buvo pasiryžę leisti šiai visuomenei, kuriai jautėsi nepriklausą, juos iškelti, 
kad vėliau kaip kerštu mėgautųsi savo triumfu. 

— Į sveikatą! - atsiliepė Hendrikas. 

Jo taurė, tyliai skambtelėdama, susidaužė su Nikoletos taure. Barbara, ku- 
ri tuo metu šnekučiuodamasi ir juokdamasi suko ratą aplink stalą, priėjo 
prie savo tėvo. Tylėdama abiem rankomis apkabino jo kaklą ir jį pabučiavo. 


Dailų viešbutį prie vieno iš Aukštutinės Bavarijos ežerų rekomendavo 
Nikoleta, lydėjusi jaunąją porą per jos trumpą povestuvine kelionę. Barba- 


ra čia jautėsi labai laiminga: jai patiko šis kraštovaizdis, kuris su savo kal- 

votomis pievomis, miškais ir vandenimis dar atrodė lyriškas ir nepatetiš- 
kas, tačiau jame jau slypėjo herojiškumo bei drąsos elementai ir galimybės. 
Tvankiu oru regėdavosi, kad kalnai priartėja. Saulėlydžio šviesoje danty- 
tos viršūnės ir snieguoti šlaitai nusidažydavo kraujo spalva. Tačiau Bar- 
barai jie dar labiau patikdavo, kai valandą prieš sutemstant stūksodavo 
pakiliai blyškūs, gaubiami ledinės ramybės, tarsi padaryti iš paslaptingos, 
trapios, be galo brangios ir, nepaisant viso kietumo, labai jautrios substan- 
cijos, kuri, regis, nebuvo nei stiklas, nei metalas, nei akmuo, 0 rečiausia ir 
niekam nežinoma medžiaga. 

Hendriko nejaudino gamtos grožis ir žavesys. Nerimą ir jaudulį jam kė- 
lė elegantiškai tvarkomo viešbučio atmosfera. Į kelnerius jis žiūrėjo nepati- 
kliai ir irzliai, tvirtino, kad šie aptarnauja jį prasčiau nei kitus lankytojus, ir 
priekaištavo Barbarai, jog ši jau dabar verčianti jį gyventi ne pagal savo 
kišenę. Kita vertus, rafinuota aplinka jam nepaprastai patiko. 

— Be mūsų čia beveik vieni anglai! - patenkintas konstatavo Hendrikas. 

Nepaisant Hendriko nervingumo, jie kartais patirdavo malonių valan- 
dėlių. Priešpiet trijulė gulėdavo ant medinio tiltelio, kuris driekėsi tolyn į 
mėlynus vandenis ir prie kurio vidurdienį švartuodavosi mažas, baltas, 
auksiniais pagražinimais linksmai išpuoštas garlaiviukas. Nikoleta sporta- 
vo ir treniravosi, šokinėjo per virvutę, vaikščiojo ant rankų, susilenkdavo 
per liemenį, kol kakta paliesdavo žemę, o Barbara tingiai kaitindavosi sau- 
lėje. Tačiau paskui, maudantis, ji pasirodydavo šaunesnė už uoliąją Niko- 
letą - Barbara plaukė greičiau ir ištvermingiau. O apie Hendriko dalyvavi- 
mą sportinėse varžybose negalėjo būti nė kalbos - vos palietęs kojų pirštais 
šaltą vandenį, jis imdavo šūkčioti, ir tik ilgai įkalbinėdama ir negailestingai 
šaipydamasi Barbara priversdavo jį pamėginti atlikti keletą plaukimo ju- 
desių. Baimingai žiūrėdamas, kad nenuplauktų nuo seklumos, neramiai 
raukydamas veidą, Hendrikas vargo pavojingoje stichijoje. Barbara links- 
mai nusiteikusi žiūrėjo jį. Staiga šūktelėjo jam: 

— Tu tiesiog juokingai panašus į savo motiną - plaukdamas dar labiau 
nei paprastai. Dieve mano, tu tiesiog jos kopija! 

Nuo šių žodžių Hendrikas taip sukrizeno, kad nebevaliojo toliau irtis 
rankomis, gerokai gurkštelėjo vandens ir vos nenuskendo. 

Užtat vakarais, per šokius, jis tiesiog žėrėdavo. Visi viešbučio gyventojai 

ir net kelneriai būdavo sužavėti, kai jis tango žingsniu vesdavo Nikoletą 
arba Barbarą. Taip grakščiai ir oriai šokti nesugebėjo joks kitas ponas. 
Hendrikas demonstruodavo tikrą spektaklį, jam baigus visi plodavo. Hend- 
rikas šypsodamasis nusilenkdavo, tarsi stovėtų scenoje... Būdamas publi- 
kos dalimi, eiliniu žmogumi tarp kitų žmonių, Hendrikas jausdavosi drovus, 
dažnai sutrikes, bet jo savikliova grįždavo ir tapdavo pergalingu pasitikė- 
jimu, kai jis galėdavo atsiriboti, įžengti į ryškią šviesą ir ten sužėrėti. Tikrai 
saugus jis jautėsi tik ant pakylos, priešais minią, egzistuojančią tik tam, 
kad jį garbintų, juo žavėtųsi, jam plotų. 

Vieną dieną paaiškėjo, kad kaip tik prie šito ežero, kurio grožį taip uoliai 
gyrė Nikoleta, yra Teofilio Marderio vasarnamis; kai Barbara tai sužinojo, 
ji labai pritilo, o jos akys mąsliai apsiblausė. Iš pradžių ji spyriojosi ir neno- 
rėjo aplankyti satyriko, bet paskui leidosi Nikoletos perkalbama ir sutiko 
su ekskursija. Baltu, auksiniais pagražinimais išpuoštu garlaiviuku, kuriuo 
taip dažnai grožėdavosi nuo tiltelio, jie perplaukė ežerą. Oras buvo gražus, 
vanduo, žydras kaip giedras dangus, bangavo nuo lengvo ir gaivaus vėje- 
lio. Kuo labiau linksmėjo Nikoleta, tuo labiau tilo jos draugė Barbara. 

Teofilis Marderis laukė svečių ant kranto. Jis dėvėjo stambiais langeliais 
išmargintą sportinį kostiumą su plačiomis klostėtomis golfo kelnėmis, o 
priejo — keistai atrodantį baltą tropikų šalmą. Kalbėdamas Marderis neišsi- 
emė iš burnos trumpos angliškos pypkės. Nikoletos paklaustas, nuo kada 
rūkąs pypkę, jis išsiblaškęs šyptelėjo ir atsakė: 

— Naujo Žmogaus - nauji įpročiai. Aš keičiuosi. Kiekvieną rytą išsigąstu 
pats savęs, nes kai pabundu, esu jau ne tas, kuris užmigo vakare. Mano 
protas pernakt įgauna naujos didybės ir galios. Miegodamas pasisemiu vis 
naujos neįtikimiausios patirties. Todėl tiek daug ir miegu: mažiausiai po 
keturiolika valandų per parą. 

Šiuos žodžius - kurie vargu ar galėjo sumažinti tropikų šalmo keliamą 
nerimą - palydėjo nuoširdus mekenantis juokas. Teofilis vėl tapo santūrus. 
Su Hendriku ir Nikoleta jis stengėsi būti kuo maloniausias, o Barbaros, re- 
g1s, nė nepastebėjo. 

Po pietų, kuriuos valgė natūralios spalvos medžio lentelėmis apmušta- 
Me dideliame, šviesiame ir elegantiškame valgomajame, Teofilis apkabino 
Hiofgeną per pečius ir pasivėdėjo į šalį. 

— Na, tarp mūsų, vyrų, - tarė dramaturgas, blėsčiodamas akimis ir krų. 
tindamas po ūsais savo pamėlusias lūpas. - Ar jūs patenkintas savo ekspe. 
rimentu? 

— Kokiu eksperimentu? - pasiteiravo Hendrikas. 

Teofilis skardžiai nusikvatojo ir ėmė dar smarkiau judinti savo godžią 
burną. 

— Kokiu gi daugiau? Kalbu, aišku, apie jūsų vedybas! - kimiai kuždėjo jis, 
— Jūs pašėlęs tipas, leistis į tokį nuotykį! Su šita slaptojo patarėjo dukra taip 
lengvai nesusidorosi. Juk aš mėginau! - prisipažino Marderis ir piktai dėbtę- 
lėjo. - Su ja patirsite nedaug džiaugsmo, mano mielas. Tai šlapia višta - pati- 
kėkite manimi, kompetentingiausiu amžiaus specialistu: ji - šlapia višta. 

Hendrikas buvo taip priblokštas šito posakio, kad jam iš akies iškrito 
monoklis. O Marderis linksmai kumštelėjo jam į pilvą. 

— Neįsižeiskite! - linksmai sušuko jis, staiga apimtas puikiausios nuotai- 
kos. - Gal jums pavyks... Ką gali žinoti... Juk jūs pašėlęs tipas! 

Visą popietę Marderis aimanavo dėl baisios disciplinos stokos, taip liūd- 
nai charakterizuojančios šią epochą. Nepailsdamas begalę sykių kuo inten- 
syviausiai kartojo vis tuos pačius teiginius ir šūksnius. Be paliovos tvirtino: 

— Jokių asmenybių! Tik aš! Kad ir kaip atidžiai dairyčiausi - nuolat ran- 
du tik save! 

Paskubomis lygino save su kai kuriais didžiaisiais praeities vyrais - ir su 
Helderlinu, ir su Aleksandru Didžiuoju, paskui suirzęs ėmė girti „senus 
gerus laikus“, kai pats buvo jaunas, ir šiame kontekste prašneko apie slap- 
tąjį patarėją Bruknerį. 

— Juk jis siaubingai nuobodus, tas senasis ponas, - kalbėjo Teofilis. - Bet 
dar solidžios, senos geros mokyklos, ne šarlatanas. Aišku, tam tikra pras- 
me pagarbos vertas kolega. Vėlesnioji karta žymiai prastesnė. Dabartiniai 
laikai gimdo tik kretinus arba kriminalinius nusikaltėlius. 

Paskui nusivedė visus tris jaunuolius - Nikoletą, Barbarą ir Hendriką - 
prie savo bibliotekos, kurioje buvo keli tūkstančiai knygų, ir paragino juos 
„IS pradžių šio to išmokti“. 

— Visi nieko neišmanot! - ūmai aprėkė juos. - Visuotinis neišsimokslini- 
mas ir pakvaišimas šaukiasi dangaus keršto! Visiškai smukusi karta. Todėl 
Europos katastrofa neišvengiama ir, žvelgiant iš aukščiau, pagrįsta! 

Tačiau kai jis pasišovė patikrinti, kaip Hendrikas prisimena netaisyklin- 
guosius graikų kalbos veiksmažodžius, Barbara nusprendė, jog laikas kilti. 

Pakeliui į namus garlaivyje Nikoleta samprotavo, kad jos tėvas, nuoty- 
kių ieškotojas, turėjęs būti labai panašus į Teofilį Marderį. 

— Tiesa, neturiu nė vienos tėčio nuotraukos, - kalbėjo ji, o jos susimąstęs 
zvilgsnis nuslydo vandeniu, kuris nusileidus saulei ir gęstant vakarui telk- 
šojo ramus ir pilkas kaip perlamutras. - Nė vienos nuotraukos, tik opiumo 
pypkę. Bet su Teofiliu jis tikriausiai turėjo daug bendra. Jaučiu. Todėl ir 
Marderis man toks artimas. 

Po trumpos pauzės Barbara atsiliepė: 

— Neabejoju, kad tavo tėvas buvo daug, daug malonesnis už Marderį. 
Marderis iš viso nėra malonus. 

Nikoleta linksmai ir vylingai žvilgtelėjo savo žaliomis katės akimis ir 
pati sau tyliai sukikeno... 

Dabar Nikoleta beveik kasdien plaukdavo garlaiviu į kitą krantą, kur 
stovėjo Marderio vila. Ji iškeliaudavo prieš pietus, o grįždavo dažniausiai 
tik vėlai naktį. Barbara darėsi vis tylesnė ir vis labiau susimąsčiusi, ypač 
tomis trumpomis valandėlėmis, kai greta būdavo ir Nikoleta. 

Beje, kvailas ir įnoringas Nikoletos flirtas su Marderiu nebuvo vienin- 
telis dalykas, nuteikiantis Barbarą susimąstyti. Kai naktimis viena gulė- 
davo savo lovoje - 0 ji gulėdavo viena - Barbara įsiklausydavo į savo 
sirdies balsą, bandydama suvokti, ar keistas ir šiek tiek gėdingas Hendri- 
ko elgesys — kurį tikriausiai galima pavadinti ir atsisakymu - kelia jai 
palengvėjimą, ar nusivylimą. Taip, jis kėlė jai palengvėjimą, bet kartu kė- 
lė ir nusivylimą... 

Barbaros ir Hendriko kambarius jungė durys. Vėlyvą valandą Hiofgenas 
dar ateidavo pas savo žmoną, dabitiškai susisupęs į savo apdriskusį puošnų 
Chalatą. Atkraginęs galvą, mirguliuojančiu žvilgsniu šnairomis žiūrėdamas 
Iš po pusiau nuleistų vokų, jis skubėdavo per kambarį ir dainuojančiu balsu 
tikindavo Barbarą, koks jis esąs laimingas ir dėkingas, ir kad ji visada lik- 
Slanti jo gyvenimo esme. Jis apkabindavo ją, bet tik trumpai, o kai laikydavo 
Ją savo glėbyje, išblykšdavo. Hendrikas kentėjo, drebėjo, ant kaktos pasiro- 
dydavo prakaito lašai. Iš gėdos ir pykčio akys pritvinkdavo ašarų. 

Tokio fiasko Hendrikas nelauė. Jis manė mylįs Barbarą - taip, jis iš tiesų 

ją mylėjo. Gal jį taip sugadino draugystė su princese Tebab? Ak, jis niekaip 
neįstengė įsivaizduoti žalių aulinių batų ant gražių Barbaros kojų... Ap. 
gailėtini ir nesėkmingi apkabinimai tapo jam tikra kančia. Hendrikas tarėsį 
matąs Barbaros akyse pašaipą ir priekaištą, nors jos akys tik tyliai ir su tam 
tikra nuostaba klausė. Norėdamas išbristi iš šios klaikios padėties, jis šnę. 
kėdavo, kas tą akimirką užeidavo ant seilės, paskui, pažvalėjęs ir krečią. 
mas nervingo juoko, lakstydavo pirmyn ir atgal. 

— Ar ir tu turi tokių mažų bjaurių prisiminimų kaip aš? — paklausė jis 
Barbaros, kuri nejudėdama gulėjo lovoje ir žiūrėjo į jį. - Žinai, tokių prisi- 
minimų, nuo kurių darosi tai karšta, tai šalta, kai apie juos pagalvoji - 6 
pagalvoji apie juos dažnai... 

Jis sustojo, pasirėmes į Barbaros lovą, ir ėmė pasakoti - karštligiškai skų- 
bėdamas, su nesveiku skaisčiu raudoniu ant skruostų ir be perstogės pra- 
trūkdamas juoku. 

— Man galėjo būti vienuolika ar dvylika metų, kai pradėjau dainuoti mū- 
sų gimnazijos berniukų chore. Nežmoniškai džiaugiausi ir, matyt, įsivaiz- 
davau, kad galiu dainuoti gražiau už kitus... O dabar tasai mažas velniš- 
kas prisiminimas - gerai klausyk, jis neatrodys toks baisus, kai dabar apie 
jį papasakosiu. - Per kažkokias vestuves mūsų berniukų choras turėjo gie- 
doti bažnyčioje. Tai buvo labai svarbu, ir mes visi gerokai jaudinomės. Bet 
mane velnias apsėdo, norėjau pasirodyti ypatingas. Kai mūsų choras už- 
traukė savo giesmę, man šovė į galvą pasibjaurėtina mintis giedoti viena 
oktava aukščiau už kitus. Aš taip pasitikėjau savo sopranu ir tikriausiai 
maniau, kad visiems padarys kerintį įspūdį, kai skardus mano balsas nuai- 
dės po skliautais. Stovėjau išdidus ir pasipūtęs ir šaižiai traukiau - o mano 
muzikos mokytojas, dirigavęs chorui, dėbtelėjo į mane tokiu žvilgsniu, ku- 
ris, tiesą sakant, buvo ne tiek piktas, kiek kupinas pasišlykštėjimo, ir tarė: 
„Nutilk pagaliau!“ — Supranti, Barbara?! - sušuko Hendrikas ir rankomis 
užsidengė degantį veidą. - Ar supranti, koks tai pragaras? Taip visai saU- 
sai, visai tyliai jis man pasakė: „Nutilk pagaliau!“ O juk aš sau atrodžiaU 
kaip džiūgaujantis arkangelas... - Hendrikas nutilo. Po ilgos pauzės jis V el 
prabilo: - Tokie prisiminimai yra kaip maži pragarai, į kuriuos kartais tur" 
me nusileisti... — Ir su nepatiklia veido išraiška paklausė: - Tu tikriausia! 
neturi tokių prisiminimų, Barbara? 

Ne, Barbara neturėjo tokių prisiminimų. Dėl to Hendrikas staiga susier- 
zino, beveik įtūžo. 

- Štai kur šuo pakastas! - piktai sušuko jis, o jo akys piktai sužaibavo. — 
Štai kur šuo pakastas - tau niekada gyvenime neteko tikrai gėdytis... Man 
taip atsitikdavo dažnai, tai buvo tik pirmas kartas. Man dažnai tenka taip 
siaubingai smarkiai gėdytis - prasmegti iš gėdos į pragarą... Ar supranti, 
ką norėjau pasakyti, Barbara? Ar gali mane suprasti?! 


v. Sutuoktinis 


Rugpjūčio pabaigoje jaunieji sutuoktiniai Hiofgenai su Ni- 
koleta fon Nybūr išvyko į Hamburgą. Ponios konsulienės Mionkeberg vi- 
loje Hendrikas išsinuomojo visą pirmą aukštą, kurį sudarė trys kambariai, 
maža virtuvėlė ir vonios kambarys. Jie baigė įrenginėti didelius ir jaukius 
kambarius, įsigiję šiokių tokių gana brangiai kainuojančių naujų daiktų, už 
kuriuos sumokėti teko slaptajam patarėjui Brukneriui. 

Nikoletai labiau patiko gyventi viešbutyje. 

— Negaliu pakęsti miesčioniško tvaiko tos ponios Mionkeberg namuose, 
išdidžiai ir nervingai paaiškino ji. 

Barbara taikiai atsakė, kad ponia konsulienė vis dėlto savaip labai Žavi ir 
išvaizdi asmenybė. 

- Šiaip ar taip, aš su ja kuo puikiausiai sutariu, - pareiškė ji. 

Įsikraustymo proga ponia Mionkeberg padovanojo jai dvi jaunas katy- 
tes, vieną juodą ir vieną baltą, ir iš viso elgėsi su ja nepaprastai mandagiai. 

— Džiaugiuosi, mano vaikeli, kad jūs gyvenate mano namuose, - patiki- 
no senoji dama savo naująją nuomininkę. - Juk mes priklausome tiems pa- 
tiems sluoksniams. 

Ponia konsulienė, kurios tėvas buvo universiteto profesorius, jaunystėje 
pažinojo dr. Bruknerį kaip privatdocentą Heidelberge. Ji kviesdavosi Bar- 
barą į viršutinį aukštą gerti arbatos, rodydavo jai šeimos nuotraukas ir prista- 
tinėdavo ją savo draugėms. 

Nikoleta kandžiai šaipėsi, kad Barbara priima tokius kvietimus. Ji pati 
savo viešbučio kambaryje priiminėdavo varjetė akrobatus, samdomus da“ 

mų šokdintojus ir kokotes - Hendrikas sudrebėdavo, pagalvojęs, kad per 
nelemtą, tačiau visai įmanomą atsitiktinumą į šį originalų ratą gali patekti 
Žiuljeta, vadinama „princese Tebab“. Su kokiu malonumu panelė fon Ny- 
pūr būtų priėmusi savo namuose Juodąją Venerą! Mat ji labai didžiavosi 
savo ekscentrišku ir ištvirkusiu snobizmu. 

— Žmonės, kuriuos mano tėvas laikė vertais vadinti savo bičiuliais, man 
taip pat nebus per daug blogi, - pakelta galva mėgo ji tvirtinti kiekvienam, 
kas tik pageidavo klausytis. 

Beje, nenuneigsi, kad Nikoleta tuo metu spindėte spindėjo. Joje viskas 
atrodė įsitempe, viskas blizgėjo, gundė, spragsėjo tarsi nuo elektros krū- 
vio. Ji pergalingiau nei bet kada laikė iškėlusi drąsią jaunatvišką galvą su 
išgaubta kakta, didele kumpa nosimi ir ryškiomis lūpomis, už kurių žyb- 
čiojo dantys. Dauguma Meistrų teatro trupės vyrų jau buvo beprotiškai 
ją įsimylėję, Moc teko priekaištauti ir verkšlenti, kadangi Pėtersenas vėl 
pasielgė ūmiai ir nutrūktgalviškai — jis nesusilaikė ir pakvietė Nikoletą 
siaubingai brangios vakarienės viešbutyje „Atlantika“. Buvo dėl ko su- 
bjurti ir Morenvic nuotaikai - ji buvo susitaikiusi su tuo, kad atstoja gra- 
žuoliui Bonečiui neprieinamąją mažąją Angeliką, o dabar matė, kaip jos 
demoniškas viliones pranoksta ryškesnis, tikresnis ir stipresnis šitos Ni- 
koletos žavesys. Kas iš to, kad atkaklioji Rachelė dažėsi lūpas juosvai 
violetine spalva, nepaliko nė plaukelio iš savo antakių ir rūkė ilgus Vir- 
džinijos cigarus, nors ją nuo jų pykino? Nikoleta žybčiojo savo katės 
akimis ir su hipnotizuojančia jėga visiems įteigdavo turinti gražias ko- 
Jas - panašiai kaip sugestyvūs indų pasakotojai, priverčiantys savo pa- 
kerėtus klausytojus ten, kur nieko nėra, regėti augančias palmes ir šoki- 
nėjančias beždžiones. 

Nors Oskaras H. Krogė iš esmės negalėjo pakęsti panelės fon Nybūr, 
Jis, spaudžiamas savo draugo Šmico, tvirtinusio, esą Žmonės norintys ma- 
tyti „kažką tokio“, patikėjo jai pagrindinį vaidmenį pirmajame naujame 
rudens sezono spektaklyje - populiarioje prancūziškoje pjesėje Nikoleta 
vaidino tragišką demimondo kurtizanę, kurią trečio veiksmo pabaigoje 
viešai nužudo vienas iš jos meilužių. Jaunąjį žudiką turėjo vaidinti Bone- 
tis, kurio iš gryniausio pasipūtimo ir tuščios puikybės kupina pasidygėji- 
mo ir be galo išdidi mimika kuo puikiausiai tiko šiam vaidmeniui; sute- 

nerio, atrodančio kaip didelis ponas, o iš tiesų esančio tikrų tikriausią 
padugne, vaidmuo teko Hiofgenui, o pačią pjesę, ją išvertusi ir adaptą. 
vusi, režisavo ponia fon Hercfeld. 

— Šitoje chaltūroje jūs susilauksite dar didesnio pasisekimo nei „Knorkė. 
je“, - pranašavo ponia fon Hercfeld Nikoletai, kuriai nuo to laiko, kai prą. 
dėjo pavyduliauti Hendriko kitai moteriai, ėmė skirti visą savo motinišką 
dėmesį. 

- Tiesą sakant, ir aš taip manau, - griežtai ir šaltai atšovė Nikoleta. — Tokią 
vaidybą, kokią parodysiu rytoj vakare, vargu ar matė kada Hamburge. 

— Kad neprasitarčiau blogą valandą, tfiu tfiu tfiu... Bet man regis, Šitą 
pjesę mes vaidinsime mažiausiai trisdešimt kartų iš eilės, - šypsojosi Šmi- 
cas, kelis kartus prietaringai stuksendamas į medį. 

Nusileidus uždangai, teatras aidėjo nuo ovacijų. Panelę Nybūr vis kvie- 
sceną. Iš tikrųjų Nikoletos šūksmai ir gestai, kai Rolfas Bonetis nukreipė į 
ją savo revolverį, buvo nepaprastai sukrečiantys. Pokšteli šūvis, tragiškoji 
kurtizanė, trūkčiodama visu kūnu, krinta, suvaitoja, mirdama sukalba il- 
giausią monologą, kuriame išsako karčiausius ir skaudžiausius priekaiš- 
tus pavydžiajam meilužiui konkrečiai ir visiems vyrams apskritai, meldžia- 
si, dar kartą suvaitoja ir miršta. 

Kitą dieną kritika choru reiškė savo susižavėjimą. Ko gero, visa spauda 
vieningai pripažino, kad Nikoletos vaidyba buvusi neregėto lygio. „Ni- 
koleta fon Nybūr pradeda didžią kajerą“ - šitokia antraštė puikavosi pir- 
mame labiausiai skaitomo „Vidurdienio laikraščio“ puslapyje. Tokiu to- 
nu buvo informuota ir Berlyno spauda. Nuo priešpiečio prie Meistrų teatro 
kasų nusidriekdavo žmonių eilė, o to nebuvo jau keletą metų. Bilietai į 
artimiausius penkis efektingosios dramos apie kurtizanę spektaklius bu- 
vo išparduoti. 

Tačiau kitą dieną po premjeros, maždaug apie pietus, Nikoletą pasiekė 
tokia Teofilio Marderio telegrama: „Reikalauju, kad tuojau pas mane atva- 
žiuotum tšk draudžiu ilgiau parsidavinėti kaip artistei ttk mano vyriškas 
garbės supratimas protestuoja prieš tavo pažeminimą tšk disciplinuota mo- 
teris turi besąlygiškai ir visiškai priklausyti genialiam vyrui kuris nori ja 
pakylėti iki savęs tšk laukiu tavęs rytoj stotyje tšk jei atsisakysi lemiamoje 

situacijoje ir nesvarbu dėl kokios priežasties uždelsi atvykti aš pasaulio 
sąžinė galutinai tavęs išsižadėsiu Teofilis.“ 

Nikoleta įsakmiai išprašė keletą balerinų ir samdomų šokėjų, kurie ją 
aplankė, norėdami pasveikinti su sėkmingu spektakliu. Ji paskambino Hiot- 
genui ir glaustai paaiškino, kad po valandos ketinanti išvykti į Pietų Vo- 
kietiją. Hendrikas pasiteiravo, ar ji bandanti juokauti, ar išprotėjusi. Niko- 
leta sausai atkirto: nei viena, nei kita. Tiksliau kalbant, ji atsisako savo kont- 
rakto ir iš viso savo aktorės karjeros. Vaidmenį prancūziškoje pjesėje apie 
kurtizane nesunkiai galima atiduoti kitai artistei. Rachelė Morenvic, be abejo, 
jau pasiruošusi. O jai, Nikoletai, pasaulyje rūpi vienui vienas dalykas — 
Teofilio Marderio meilė. Disciplinuota moteris turinti besąlygiškai ir visiš- 
kai priklausyti genialiam vyrui, kuris norįs ją pakylėti iki savęs, - priblokš- 
dama Hiofgeną tvirtino panelė fon Nybūr telefonu. 

Hendrikas, iš siaubo kone netekes žado, sumurmėjo: 

— Tu sergi. Aš imu taksi ir važiuoju pas tave. 

Po dešimties minučių jis su Barbara stovėjo kambaryje pas Nikoletą, ku- 
ri krovėsi lagaminus. 

Taurus ir subtilus Barbaros veido ovalas buvo baltas kaip siena, į kurią 
ji buvo atsišliejusi nugara. Barbara tylėjo, Nikoleta tylėjo, Hendrikas ne- 
užsičiaupė. Iš pradžių jis šaipėsi, paskui maldavo, pagaliau ėmė grasinti 
ir siautėti: 

— Tu turi sutartį! Sutartyje numatytos bausmės! 

Nikoleta atsiliepė tyliai, bet vis dar nepaprastai aiškiai: 

— Vargu ar ponas Krogė norėtų bylinėtis su Teofiliu Marderiu dėl nuosa- 
vybės teisių į mano personą. 

Hendrikas siūlė pagalvoti: 

— Tavo karjera žlunga. Tavęs daugiau neangažuos nė vienas pasaulio 
teatras. 

Nikoleta atkirto: 

— Aš tau sakiau, kad su didžiausiu džiaugsmu išsižadu šitos karjeros. 
Tai, į ką ją keičiu, yra nepalyginamai vertingiau, svarbiau ir gražiau. 

Dabar jos balsas jau nebeskambėjo šaižiai, jis dainuote dainavo iš sun- 
kiai tramdomo džiugesio. 

Hendrikas vos galėjo paslėpti, koks jis sukrėstas. Ši mergina užminė jam 

misle. Nejau egzistuoja aistros, taip galingai užvaldančios žmogų, kad dė 
jų metama ką tik prasidėjusi, daug žadanti karjera? Hendriko fantazija ne. 
pajėgė įsivaizduoti jausmų, kurie kažin ar būtų pasiekiami jo širdžiai. Geį- 
duliai, kuriuos jis leisdavo sau patirti, veikiau būdavo naudingi jo karjera, 
Hendrikas jiems anaiptol neduodavo valios jai pakenkti, o juo labiau ją 
sužlugdyti. 

- Ir visa tai dėl šito pasipūtėlio pranašo, - ištarė jis pagaliau. 

Dabar Nikoleta išsitempė kaip styga, bestelėjo nosimi į orą ir sušnypštė: 

— Draudžiu tau šitaip šnekėti apie mano sužadėtinį, žmogų, didžiausią 
iš visų gyvųjų. 

Hendrikas bejėgiškai šyptelėjo ir nusišluostė nuo kaktos prakaitą. 

— Na, - pareiškė jis, - tada, matyt, turiu apie tai papasakoti vargšeliui 
Krogei. 

Kol jis telefonu šnekėjosi su Meistrų teatru, pirmą kartą pasigirdo Barba- 
ros balsas, kuris skambėjo tarytum apgaubtas liūdesio šydo. 

— Tai tu nori užjo tekėti? - paklausė Barbara. 

- Jei tik jis mane ims! - su kraupoku džiugesiu atkirto Nikoleta, vengda- 
ma žvilgtelėti į draugę. 

Barbara tarė: 

- Jis trisdešimčia metų už tave vyresnis. Jis galėtų būti tau tėvas. 

— Visai teisingai, — atsakė Nikoleta, o jos gražiose akyse plykstelėjo be- 
protybės liepsna. - Jis man kaip tėvas. Jame vėl atradau tą, kurio buvau 
netekusi. Nuostabiai atsinaujina senasis ryšys. 

Barbara maldavo: 

- Jis ligonis. 

Tačiau apakinta Nikoleta, iškėlusi galvą, atšovė: 

— Jame glūdi aukštesnioji genijaus sveikata. 

Dabar Barbara tik sudejavo: 

— Dieve mano, Dieve mano, - ir užsidengė rankomis veidą... 

Kai po penkiolikos minučių atvyko Oskaras H. Krogė, direktorius Šmi- 
cas ir ponia fon Hercfeld, Nikoleta jau buvo susikrovusi begalę savo lag2- 
minų ir stovėjo viešbučio vestibiulyje, laukdama automobilio, turinčio nu- 
gabenti ją į geležinkelio stotį. 

Užuot kaip įprasta prabilęs švelniu balsu, Šmicas staiga ėmė paprasčiau“ 

siai rėkti, grasinti policija ir areštu, Oskaras H. Krogė šnypštė kaip senas 
katinas, o Nikoleta kirto atgal it plėšrus paukštis; ponia fon Hercfeld bandė 
protingai įtikinėti, tačiau šaiži Nikoletos pašaipa ir ledinis patosas atėmė 
jai žadą. Visi šnekėjo vienas per kitą - Šmicas aimanavo dėl išparduotų 
bilietų, Krogė kalbėjo apie menininko atsakomybės ir žmogiško padorumo 
stygių, o Hercfeld apibūdino Nikoletos elgesį kaip pavėluotos ir bjaurios 
brendimo isterijos proveržį. Per tą laiką Barbara nepastebėta išsmuko iš 
viešbučio. Nikoleta išvažiavo, neatsisveikinusi su drauge. 


Ūmus Nikoletos dingimas Barbarai suteikė ne tik skausmo, bet ir kažką 
panašaus į palengvėjimą. Žinią apie vestuves, kurias Nikoleta ir Teofilis 
Marderis atšventė „visai tyliai“ ,ji sutiko be didelio susijaudinimo. „Vargšė 
Nikoleta“ - štai, tiesą sakant, ir viskas, ką ji pagalvojo. Barbaros širdis pa- 
mažu vadavosi nuo to prieštaringo malonumo, teikiamo draugystės, kuri 
tiek metų jai rūpėjo, džiugino ją ir kankino. Barbara nebegalėjo įsivaizduo- 
ti ateities su Nikoleta, tačiau mėgo prisiminti jų bendrą praeitį ir pati sau 
pasakoti istoriją draugystės, kuri užsimezgė tokiomis keistomis ir reikš- 
mingomis aplinkybėmis ir rutuliojosi pagal tokius keistus dėsnius. 

Vilis fon Nybūras, tėvas, kurio gyvenimas prabėgo ganėtinai neramiai — 
nors ir ne taip audringai, kaip mėgo vaizduoti jo duktė, - niekada per daug 
nekvaršino sau galvos dėl Nikoletos. Kai jis mirė Kinijoje, mergaitei buvo 
trylika metų. Tada ją su dideliu triukšmu kaip tik pašalino iš internato Lo- 
zanoje. Nybūras, žinojęs, kad jam neilgai liko gyventi, parašė iš Šanchajaus 
Brukneriui, su kuriuo draugavo studijų laikais: „Pasirūpink vaiku!“ Slap- 
tasis patarėjas nusprendė paimti mergaitę į savo namus, kad ji čia paviešė- 
tų porą savaičių, kol jai ras naują tinkamą internatą arba kokią kitą galimy- 
bęją apgyvendinti. Taip Nikoleta atsidūrė Bruknerių namuose - pasipūtu- 
siai rimta, protinga ir užgaidi jauna būtybė su didele kumpa nosimi, 
švytinčiomis katės akimis, liesu lanksčiu kūnu ir pergalingai išdidžiai pa- 
kelta galva. Slaptajam patarėjui jaunoji viešnia viskuo buvo nemaloni: gun- 
dančiu ir grėsmingu žvilgsniu, perdėtai aiškia, ausį rėžiančiai akcentuota 
kalbėsena, šėtoniškai korektiška elgsena. Jam buvo įdomu, nors kartu ir 
Siek tiek nejauku iš taip arti matyti keistąją įdomaus bičiulio dukterį ir kiau- 
ras dienas ją stebėti. 

Jį stulbino — tačiau jis neužkirto tam kelio, - kad Barbara taip artimai 
susidraugavo su Nikoleta. Kas gi traukė jo dukrą prie šios svetimos, ryš- 
kios ir keistos mergaitės? Tėvas svarstė apie tai su meile. Jam atrodė, kad 
Barbara Nikoletoje ieško žmogaus, kuris kiek galima labiau skirtųsi nuo 
jos pačios... Šiaip ar taip, jų draugystę tėvas laikė pakankamai abejotiną 
ir todėl siekė iškraustyti Nikoletą iš savo namų. Ją įkurdino pensione Pran- 
cūzijos Rivjeroje, bet netrukus ir ten kilo triukšmas, tad Nikoleta grįžo 
atgal į Bruknerių vilą. Ją iškraustydavo, o ji grįždavo - tas žaidimas kar- 
tojosi be paliovos. Pas Barbarą ji pailsėdavo nuo daugybės nuotykių, ku- 
riuos patirdavo savo jauname, šventiškame, bet kartu ir nerūpestingai 
bėgančiame gyvenime. Barbara jos visada laukdavo, visada atverdavo 
savo duris, kai belsdavo Nikoleta, slaptasis patarėjas tai matė, stebėjosi, 
ko gero, sielojosi, tačiau viską pakentė. Beje, jis galėjo neabejoti, kad graži 
ir protinga jo duktė, taip ištikimai įsitraukdama į keistą savo draugės bū- 
tį, anaiptol neužmiršo savo pačios gyvenimo. Paviršutiniškai ir įsigilin- 
dama ji domėjosi tūkstančiais dalykų, turėjo draugų, kurių nuotaikoms 
ir rūpesčiams skyrė daug kantrybės ir dėmesio, buvo lengvabūdė ir užsi- 
svajojusi, pusiau amazonė, pusiau gailestingoji sesuo, santūri ir maloni, 
labai neprieinama ir nuolatos pasiruošusi švelnybėms, kurioms niekada 
neleisdavo peržengti tam tikros ribos. Taip gyveno Barbara, ir veikiau- 
siai ta aplinkybė, kad ji laukė Nikoletos, kad bet kuriuo paros metu buvo 
pasiruošusi netikėtam Nikoletos atvykimui, suteikė jos gyvenimui paslap- 
tingos prasmės, mįslingą esmę, kurios jam reikėjo. 

Nikoleta visada grįždavo. Barbara jautė ir žinojo, kad šį sykį taip neat- 
sitiks. Šį sykį įvyko kažkas lemtingo ir galutinio. Nikoletai atrodė, kad, 
sutikusi Teofilį Marderį, ji sutiko žmogų, panašų į savo tėvą - ar į tą le“ 
gendinį asmenį, kurį Nikoleta iš jo kūrė - ir jam prilygstantį. Nuo šiol 
Barbaros jai jau nereikėjo. Su dramatišku pompastiškumu, charakterizuo- 
Jančiu visus jos poelgius, Nikoleta patikėjo savo gyvenimą vėl atrastam 
tėvui, naujam mylimajam. Nikoleta, kuri laikė galvą aukštai iškėlusi, bet 
vis dėlto mėgo paklusti įsakymams, nusilenkė besaikei ir pernelyg dirg- 
liai Marderio valiai. Ko dar Barbarai čia ieškoti? Per daug išdidi, kad siū- 
lytųsi, per daug ambicinga, kad bent jau skųstųsi, Barbara nutilo ir netgi 
išlaikė savo neperprantamai linksmą veido išraišką. „Vargše Nikoleta“,— 

galvojo ji. — „Dabar tau teks pačiai tvarkyti savo gyvenimą. O tas gyveni- 
mas nebus visai lengvas... Vargše Nikoleta.“ 

Beje, Barbara nelabai turėjo laiko galvoti apie savo draugę Nikoletą, jai 
rūpėjo jos pačios būtis, nauja kasdienybė svetimame mieste ir šalia svetimo 
vyro. Ji turėjo priprasti gyventi kartu su Hendriku Hiofgenu. Ar ji pamažu 
išmoks mylėti šį žmogų, kurio patetiškiems maldavimams už jo tekėti ji — 
pusiau iš smalsumo, pusiau iš užuojautos - nusileido? Prieš užduodama sau 
šį klausimą, Barbara turėjo pamėginti atsakyti į kitą, kaip jai atrodė, esminį — 
ar Hendrikas ją dar myli ir ar iš viso kada nors mylėjo? Barbara, skeptiška, nes 
buvo protinga ir turėjo sukaupusi daug žmogiškos patirties, abejojo tik dėl 
vieno dalyko - ar aistra, kurią Hendrikas jai demonstravo - o gal vaidino — 
pirmosiomis jų pažinties savaitėmis, kada nors buvo tikra. „Mane apga- 
vo“,- dabar dažnai pagalvodavo Barbara. - „Aš leidausi apgaunama kome- 
dianto. Jam atrodė, kad vedybos su manimi bus naudingos jo karjerai, be to, 
jam gal ir reikėjo, kad šalia būtų koks nors žmogus. Bet mylėti jis niekada 
manęs nemylėjo. Ko gero, jis iš viso nesugeba mylėti...“ 

Išdidumas, geras tonas ir gailestis neleido Barbarai išsakyti, kokia ji įžeista, 
parodyti, kokia ji nusivylusi. Tačiau Hendrikas buvo pakankamai jautrus, 
kad suvoktų, ką ji, labiau iš ambicijų nei iš gerumo, nuo jo slepia. Nors 
Barbara buvo protinga, ji nepastebėjo, kad Hendrikas kenčia. 

Hendrikas skausmingai kankinosi, kad jo jausmas Barbarai išblėso, o taip 
pat kad jam nepaklūsta fiziologija, kas dažnai gėdingai ir groteskiškai pa- 
sikartodavo. Hendrikas graužėsi dėl savo pralaimėjimo, nes jo jausmų po- 
lėkis, jo širdies liepsna buvo tikri — ar beveik tikri, tikri iki kraštutinės jam 
pasiekiamos ribos. „Stipresnio ir tyresnio jausmo nei tomis prasidedančios 
vasaros dienomis, po „Knorkės“ premjeros, aš daugiau niekada nepatir- 
siu“, - galvojo Hendrikas. - „Jei nepajėgsiu šį kartą, būsiu pasmerktas am- 
Žinai nepajėgti. Tada bus aišku, kad aš, kol gyvas, esu skirtas tokioms mer- 
ginoms kaip Žiuljeta...“ 

Bet kadangi beveik visi žmonės — kad ir kaip sąžiningai ir karčiai save 
kaltinę — nuo tam tikros akimirkos vis tiek ima teisintis, ir Hendrikas ne- 
trukus pradėjo ieškoti širdyje argumentų, kuriuos galėtų panaudoti prieš 
Barbarą ir kuriais galėtų pateisinti save. Gerai pagalvojus, ar ne Barbara jį 
atstūmė, ar nejos arogantiškas šaltumas privertė nusilpti jo pakilų jausmą? 

Ar Barbara ne per daug didžiavosi savo aristokratiška kilme ir savo subtį. 
liu intelektu? Ar ne pašaipa, puikybė ir šaltas pasipūtimas atsispindėjo jos 
įdėmiuose žvilgsniuose, kurie dabar taip dažnai smigdavo į jį? Hiofgenas 
pradėjo bijoti šitų akių, kurias dar neseniai vadino pačiomis gražiausio- 
mis. Dėl savo dirglumo, dėl savo liguisto išdidumo Hendrikas net pačiuo- 
se nekalčiausiuose ir nereikšmingiausiuose žodžiuose, kuriuos jam pasą- 
kydavo Barbara, išgirsdavo paslėptą jį žeminančią šalutinę prasmę. Smul- 
kūs Barbaros įpročiai ir romus nuolankumas, su kuriuo Barbara jų ištikimai 
laikėsi, jį taip erzino ir žeidė, kad tomis akimirkomis, kai ramiau pagalvo- 
davo, pats sau turėdavo pripažinti, kaip tai neprotinga. 

Prieš pirmuosius pusryčius Barbara jodinėdavo ir prieš devynias pasiro- 
džiusi valgomajame atnešdavo iš lauko gaivaus ryto dvelksmą ir kvapą. O 
Hendrikas, abiem rankomis parėmęs veidą, sėdėdavo rūškanas ir pavar- 
ges su savo kambariniu apdaru, kuris vis labiau skaro, ir atrodydavo apsi- 
blausęs. Šią valandą jis dar neįstengdavo išspausti niekšiškos šypsenos, ne- 
priversdavo gundančiai mirguliuoti akių obuolių. Hendrikas žiovavo. 

— Man regis, tu dar pusiau miegi! - gerai nusiteikusi tarė Barbara ir su- 
pylė minkštai virtą kiaušinį į vyno taurę. 

Kiaušinius per pusryčius ji valgydavo šitaip: iš taurės, gausiai pagardi- 
nusi druska ir pipirais, aštriu anglišku padažu, pomidorų sultimis ir tru- 
pučiu aliejaus. Hendrikas užsigavęs atkirto: 

— Aš visai nemiegu ir netgi šį tą nuveikiau —- pavyzdžiui, telefonu šnekė- 
jau su kolonijinių prekių pardavėju, kuris ima nerimauti dėl mūsų didžiu- 
lės sąskaitos. Atleisk, kad anksti rytą dar neatrodau šventiškai gaivus. Jei- 
gu kasdien jodinėčiau kaip tu, tikriausiai būčiau žavingesnis. Bet bijau, kad 
prie tokių elegantiškų manierų net tu jau nepajėgsi manes įpratinti. Aš per 
senas, kad galėčiau pasikeisti, be to, aš kilęs iš sluoksnių, kuriuose toks 
prasmatnus sportas nėra įprastas. 

Barbara, kuri nenorėjo gadinti geros nuotaikos, linko žiūrėti į jo kalbą 
kaip į pajuokavimą. 

— Tu puikiai įvaldęs šitą toną, - nusijuokė ji. - Galėtum patikėti, kad šne- 
ki rimtai. 

Hendrikas rūsčiai tylėjo, o kad padarytų solidesnį įspūdį, įsispraudė I 
akį monoklį. | 

Beje, Barbara netrukus vėl jį įžeidė, aišku, visai to nenorėdama. Gardžiai 
kabindama iš taurės kiaušinį su prieskoniais, ji tarė: 

— Ir tu kada nors pamėgink šitaip valgyti kiaušinį. Mano nuomone, kai 
kiaušinis valgomas paprasčiausiai iš lukšto ir be aštrių prieskonių, jo sko- 
nis nusibosta... 

Kiek patylėjęs, Hendrikas virpančiu iš susierzinimo mandagiu balsu pa- 
klausė: 

— Mieloji, ar galiu tau kai ką pasakyti? 

Barbara kramtydama atsiliepė: 

— Na žinoma. 

Hendrikas pabarbeno pirštais į stalą, užvertė smakrą ir suspaudė lūpas, 
o tai suteikė jo veido išraiškai guvernantiškų bruožų. 

— Tavo naivi ir pretenzinga maniera, - lėtai prabilo jis, - stebėtis arba 
šaipytis, jeigu kas nors daro ką nors kitaip nei priimta tavo tėvo arba tavo 
močiutės namuose, Žmogų, pažįstantį tave ne taip gerai kaip aš, galėtų trik- 
dyti arba net atstumti. 

Barbaros akys, ką tik švytėjusios džiaugsmu, dabar žvelgė mąsliai ir įdė- 
miai. Po trumpos pauzės ji tyliai paklausė: 

— Kodėl tau šovė į galvą kaip tik dabar apie tai prašnekti? 

Hendrikas atsakė, vis dar griežtai barbendamas pirštais į stalą: 

— Visuotinai priimta valgyti minkštą kiaušinį iš lukšto ir su druska. Bruk- 
nerių viloje jis valgomas iš taurės ir su šešiais skirtingais prieskoniais. Tai, 
žinoma, labai originalu. Tačiau nematau pagrindo šaipytis iš žmogaus, ku- 
ris nepratęs prie tokių originalių manierų. 

Barbara tylėjo, nustebusi papurtė galvą ir atsistojo. Hendrikas žiūrėjo jai 
pavymui, kai ji savo nesuvaržyta, kiek sunkoka eisena lėtai ėjo per kamba- 
rį. Staiga jis pagalvojo: „Keista - dabar ji avi aukštus aulinius, kurie man 
taip patinka, bet ant jos kojų jie neatrodo taip, kaip aš noriu ir kaip man 
reikia. Jai tie auliniai tik nepriekaištinga sportinio kostiumo dalis. O Žiulje- 
tai jie reiškia visai ką kitą...“ 

Prie Barbaros mintyse kartodamas Žiuljetos vardą, Hendrikas piktai 
triumfavo, ir tas triumfas jam buvo atlygis už pažeminimus. „Ką gi, jodi- 
nėk sau“, - pašaipiai galvojo jis. - „Maišykis kokteilį iš minkšto kiaušinio! 
Tu nežinai, su kuo aš susitiksiu šiandien po pietų, prieš repeticiją.“ Kai 

Barbara, išdidžiai tylėdama, išėjo iš kambario, Hendrikas pajuto vulgarų 
pasitenkinimą sutuoktinio, kuris apgaudinėja savo žmoną ir didžiuojasi, 
kad ji nieko nežino... 

Jau antrą savaitę po savo grįžimo Hendrikas vėl susitiko Juodąją Vene- 
rą. Ji jo tykojo, kai jis vakare ėjo į teatrą. Su kokiu geidulio ir baimės šiurpų- 
liu jis krūptelėjo, kai iš tamsios vartų arkos pasigirdo jos kimus ir pažįstą- 
mas balsas: 

— Heincai! 

Šis vardas, kurio jis gėdijosi ir kurio išsižadėjo, ištartas dusliu negrės 
balsu, teikė jam malonumą, prilygstantį žiauriai glamonei. Nepaisant to, 
jis prisivertė ją aprėkti: 

— Ką tu sau leidi?! Tu manęs tykai! 

Tada ji pašaipiai mostelėjo jam savo gražia, stipria ir raumeninga ranka: 

— Baik, branguti! Jei neklausysi, nueisiu į teatrą ir sukelsiu skandalą. 

Nieko nepadėjo, kad Hendrikas sušnypštė: 

— Tu mane šantažuoji! 

Juodaodė nusiviepė: 

— Na žinoma! 

Žybtelėjo dantys ir akių obuoliai. Plati jos šypsena buvo tokia niekšinga, 
kad Hendrikas baisėjosi, o kartu negalėjo jai atsispirti. Jis įstūmė Žiuljetą į 
laiptinę, nes bijojo, kad kas nors gali eiti pro šalį ir pastebėti jį tokioje blogo- 
je kompanijoje. Princesė Tebab iš tiesų atrodė smarkiai nusigyvenusi. Vel- 
tinė skrybėlaitė, kurią nešiojo, užsismaukusi ant kaktos, ir nudryžęs ankš- 
tas Svarkelis buvo tokios pat ryškiai žalios spalvos kaip aukšti, blizgantys 
auliniai. Ant jos kaklo buvo mažas boa iš purvinų ir susivėlusių baltų plunk- 
snų. Virš šios liūdnos puošmenos bolavo platus ir tamsus veidas su atkiš- 
tomis, suskeldėjusiomis lūpomis ir plokščia nosimi. 

— Kiek pinigų nori? - skubiai paklausė Hendrikas. - Dabar man pačiam 
ganėtinai riesta... 

Ji atsakė, kone valiūkiškai: 

— Pinigai čia nepadės, saldainiuk. Turėsi mane aplankyti. 

— Kas tau šovė į galvą? - drebančiomis lūpomis sumurmėjo jis. — Aš 
vedes... 

Bet Žiuljeta griežtai jį nutraukė: 

— Nekalbėk nesąmonių, avine. Ponia žmona tau tikrai negali duoti to, ko 
rau reikia. Juk aš ją mačiau - tavo Barbarą. 

(Iš kur Žiuljeta žinojo jos vardą? Nekalta aplinkybė, kad ji žino Barbaros 
vardą, itin išgąsdino Hendriką.) 

— Tos moteriškės per skystos blauzdos, - dar pridūrė princesė Tebab, 
vartydama laukines akis. 

Hendrikas, kuriam iš baimės išrasojo kakta, laukė, kad juodukė pava- 
dintų jo Barbarą, Bruknerio dukterį, „šlapia višta“. Tačiau Žiuljeta, regis, 
nebuvo nusiteikusi testi šio teorinio pašnekesio. Grėsmingu balsu, reika- 
laujančiu greito ir tikslaus atsakymo, ji paklausė: 

— Taigi - kada pas mane ateisi? 

Mansardoje, kurios pilką nykybę ne pagražino, o groteskiškai pabrėžė 
virš lovos kabanti saldokai ryški Rafaelio Madonos reprodukcija, vėl prasi- 
dėjo makabriškosios muštruotės, kurioms anksčiau dekoracijas atstojo biur- 
geriškas ponios konsulienės Mionkeberg kambarys. Čia jaunavedys vėl al- 
savo pažįstamu svetimu ir laukiniu kvapu, kuriame, regis, pynėsi pigiausi 
kvepalai ir džiunglių aromatas. Čia jis vėl paklusdavo šiurkščiam, kapo- 
tam balsui, pliaukšėjimui delnais ir ritmiškam savo mokytojos trypimui. 
Čia jis vėl deklamuodavo prancūziškas eiles, kai, dejuodamas iš išsekimo, 
susmukdavo ant kieto gulto, atstojusio karalaitei lovą. Bet dabar šios niū- 
rios šventės, kurias Hiofgenas - kaip ir anksčiau - leisdavo sau du kartus 
per savaitę, baigdavosi bjauria kulminacija, kurios joms anksčiau stigo. Kai 
viskas būdavo baigta ir panelė Žiuljeta leisdavo savo patenkintam ir nu- 
vargusiam mokiniui ilsėtis, šiai moteriai šiame kambariūkštyje Hendrikas 
imdavo pasakoti apie savo žmoną Barbarą. 

Tai, ką nuslėpdavo nuo taktiškai įdėmaus, pavydžiai skvarbaus savo bi- 
Čiulės Hedos fon Hercfeld smalsumo, ką nuslėpdavo nuo draugiško savo 
Vienminčio Oto Ulrichso susidomėjimo, viską patikėdavo savo Juodajai Ve- 
nerai, turinčiai teisę vadinti jį „Heincu“ —jai Hendrikas išpažino, ką kentė 
dėl Barbaros. Jai ir tik su ja jis prisiversdavo būti atviras. Hendrikas nieko 
neslėpė, net savo paties gėdos. Sužinojusi apie jo fiziologinę nesėkmę, apie 
Jo santuokinę negarbę, panelė Martens kimiai, ilgai ir nuoširdžiai juokėsi. 
Hendrikas raitėsi nuo šio juoko, kurį pakelti jam atrodė sunkiau nei smar- 
kiausius smūgius. O virš jo šaipėsi juodoji karaliaus duktė: 

— Na, jeigu jau taip, mano mielas, jeigu reikalai tokie, tai turbūt negalį 
tikėtis, kad tavoji gražuolė elgtųsi su tavimi labai pagarbiai! 

Jis pasakojo apie rytinius Barbaros ritualus, į kuriuos žiūrėjo kaip į nuo- 
latinę provokaciją, skundėsi dėl visų išdidžių jos įmantrybių: 

— Iš minkštų kiaušinių ji gaminasi kokteilį, su dešimčia aštrių padažų, ir 
žiūri į mane iš aukšto, nes aš valgau savo kiaušinį iš lukšto kaip paprastas 
mirtingasis! Jei tik įmanoma, viskas mano bute turi būti taip, kaip jos tėvo ir 
jos močiutės namuose. Todėl ji man neleido, kad nusisamdyčiau už tarną 
mažąjį Bioką — labai šaunus vaikinas, ištikimai man atsidavęs, su juo ji negą- 
lėtų regzti prieš mane sąmokslų. Bet ne, žmogus, kuris prie manęs prisirišęs, 
to ji nepakęs mūsų namuose. Ji visaip atsikalbinėja ir tvirtina, kad mažasis 
Biokas nesugebės palaikyti namuose tvarkos... O juk Barbara visiškai jo ne- 
pažįsta, Biokas jau ne vieneri metai yra mano rūbininkas, ir galiu prisiekti: jis 
įsikūnijęs tvarkingumas. Bet dabar vietoj jo mes turime kažkokią atgrasią 
seną moteriškę, kuri dvidešimt metų tarnavo generolienės dvare kambari- 
ne - kad tik niekas nepasikeistų maloningosios ponios gyvenime! 

Juodoji Venera visko kantriai klausėsi. Ji taip pat turėjo įsidėmėti, kad 
Barbara Hamburge lankosi geruose namuose - „pas slaptuosius patarėjus 
arba bankų direktorius!“ - piktai pasakojo Hendrikas, namuose, į kuriuos 
jis, aktorius Hiofgenas, nėra kviečiamas arba su panieka, verčiančia jį atsi- 
sakyti, „kviečiamas kartu“. Barbara nuolatos lankė tokias vietas, kurios jam 
atrodė svetimos ir priešiškos — paskaitų sales arba salonus. Jį taip pat erzi- 
no jos gausi ir plati korespondencija. Ji visą laiką rašydavo arba gaudavo 
laiškus, Hendrikas net nežinojo, kas tie žmonės, su kuriais ji palaiko tokius 
gyvus ryšius, graudžiai guodėsi jis Juodajai Venerai. Ar Žiuljetai taipogi 
neatrodą, kad laiškuose, kuriuos Barbara siunčianti savo tėvui, generolie- 
nei arba nemaloniajam savo jaunystės draugui, šitam Sebastijanui, visų pir- 
ma rašomi dalykai, žeminantys jį, Hendriką? Princesė Tebab negalėjo ir 
nenorėjo ginčyti tokios galimybės. 

- Aišku, laiškuose ji iš manęs šaiposi! - susijaudinęs šaukė Hendrikas. — 
Jeigu jos sąžinė būtų švari, ji man tikrai kada nors parodytų vieną iš tų 
daugybės atsakymų, kurių sulaukia. Bet aš niekada nieko nepamatau. 

Ši aplinkybė Hendriką labai piktino ir badė jam akis, ypač todėl, kad jiš 
pats Barbarai ne kartą rodė laiškus, gautus iš savo motinos, ponios Belos: 

— Bet daugiau niekada taip nedarysiu, — ryžtingai pareiškė jis juodajai 
karalaitei. - Kodėl aš turiu rodyti jai pasitikėjimą, jei ji pati absoliučiai vis- 
ką daro slaptai? Ir dar jai užtenka įžūlumo juoktis iš mano motinos laiškų. 

Barbara iš tiesų nuoširdžiai pasijuokė, kai Hendrikas jai davė pasiskai- 
tyti laišką, kuriame ponia Bela pranešė apie iširusias paskutines Josės su- 
zadėtuves. „Aišku, mes visi labai džiaugiamės, kad šitas reikalas ir vėl 
taip sėkmingai pasibaigė“, rašė vargšė mama. Iš to Barbara ilgai kvato- 
josi, o Hendrikas, beje, taip pat prisidėjo prie jos linksmybės - tą akimir- 
ką ši laiško vieta jam pačiam pasirodė ne mažiau juokinga kaip Barbarai. 
Tik paskui jį suėmė apmaudas, kurį dabar, irzliai skųsdamasis, išsakė Juo- 
dajai Venerai. 

— O jos šeimoje viskas šventa! - suriko jis. - Apie ponią generolienę ir jos 
lornetą nevalia ištarti nė žodžio. O iš mano motinos tyčiojamasi. 

Tokiais atsivėrimais ir aimanavimais baigdavosi vizitai nykioje Žiuljetos 
mansardoje. Jis padėdavo ant naktinio stalelio penkias markes ir išeidavo, 
prieš tai pasakęs savo princesei, kad mylįs ją daug daug labiau nei Barbarą. 

- Juk tai toli gražu ne teisybė, - atsakydavo Žiuljeta savo ramiu ir žemu 
balsu. - Juk tu ir vėl meluoji. 

Tada Hendrikas nutaisydavo daugiareikšmę, skausmingą, pašaipią ir 
mąslią šypseną. 

— Aš meluoju? - tyliai klausdavo jis. O tada - staiga skambiu balsu, už- 
vertes smakrą: —- Na, man laikas į teatrą... 

Repetuojamas naujas „Vasarvidžio nakties sapno“ pastatymas, kuriame 
Hendrikas vaidino elfų karalių Oberoną, ir pasiruošimas didžiajam reviu 
buvo svarbiau ir jaudino labiau nei sudėtinga, o kartu beprasmė problema, 
ką jis labiau mylįs: Barbarą ar Žiuljetą. 

— Tokie, kaip mes, neturi teisės sau leisti, kad asmeniniai reikalai ati- 
trauktų juos nuo darbo, - pareiškė jis savo draugei Hedai. - Galų gale pir- 
Mučiausia esi menininkas, - užbaigė Hendrikas išdidžia ir pergalinga, bet 
kartu ir kenčiančia veido išraiška... 

Barbara, kuri dienas leisdavo sportuodama, skaitydama, piešdama, ra- 
šydama laiškus arba sėdėdama universiteto auditorijose, pavakare kartais 
ateidavo į teatrą pasitikti Hendriko po repeticijos. Retsykiais ji valandžiu- 
kę pasisukiodavo persirengimo kambariuose arba H.M.T. - nors to Hen- 

drikas, beje, nemėgo, mat įtarė, kad žmona bandanti sukurstyti prieš jį ko. 
legas, ir visiškai netroško, kad ryšys tarp jos ir Meistrų teatro trupės narių 
taptų pernelyg glaudus. Veltui Barbara stengėsi, kad jai duotų piešti deko. 
racijų eskizus vienam iš daugybės naujų spektaklių, turinčių pasirodyti žie. 
mą. Hendrikas vis žadėdavo pašnekėti su direkcija, kad ji gautų užsaky. 
mą, bet vis grįždavo su žinia, jog direktoriai Šmicas ir Krogė neprieštaraų. 
tų šiai idėjai, bet viskas žlunga dėl ponios fon Hercfeld priešiškumo. 

Toks tvirtinimas nebuvo grynai iš piršto laužtas. Iš tiesų Hedai sugesdą- 
vo nuotaika ir ji imdavo prieštarauti, kai kalba pasisukdavo apie Barbarą. 
Kankinantis pavydas paversdavo protingą moterį pikta ir neteisinga. Ji ne- 
galėjo atleisti šitai Barbarai, kad Hendrikas ją vedė. Žinoma, ponia fon Herc- 
feld niekada nebuvo tokia drąsi, kad puoselėtų dėl Hiofgeno rimtas viltis. 
Ji žinojo apie ypatingą mylimo vyro skonį, jai buvo patikėta niūri ir nejauki 
jo ryšio su princese Tebab paslaptis. Heda turėjo tenkintis - ir metų metus 
tenkinosi, - seseriai prilygstančios draugės ir patikėtinės vaidmeniu. O da- 
bar kaip tik šį vaidmenį iš jos mėgino paveržti Barbara. Heda džiūgavo, 
kad varžovė, matyt, nesugebėjo jo patenkinamai atlikti, to didžiai pavydė- 
tino vaidmens — Hendrikas nieko aiškiai nesakė, tačiau išlavėjęs pavydu- 
liaujančios moters instinktas tai nuspėjo. Ponia fon Hercfeld žinojo, kas dėl 
to kaltas — slaptojo patarėjo duktė buvo per daug pretenzinga. Turėjai išsi- 
žadėti, mokėti užmiršti save, jei norėjai sugyventi su Hendriku Hiofgenu, 
kadangi toks vyras kaip jis visų pirma, žinoma, galvojo apie save. O Barba- 
ra išjo kažko reikalavo ir laukė. Ji pretendavo į laimę. Poniai fon Hercfeld 
tai kėlė pašaipų juoką. Nejaugi arogantiškoji Barbara to nesuvokė? Vienin- 
telė laimė, kurią gali suteikti tokie vyrai kaip Hendrikas Hiofgenas, - tai 
jaudinantis jų buvimas, jų kerintis artumas... 

Panašiai jautė ir mažoji Zybert. Bet ši meili ir švelni būtybė dėl Hendriko 
rezignavo dar labiau nei senstanti Hercfeld. Mažoji Zybert kentėjo, tačiau 
nejautė neapykantos. Hiofgeno žmoną Barbarą ji sutikdavo su drovia pa“ 
garba. Jeigu ta, kuriai ji pavydėjo, netyčia išmesdavo nosinę, Angelika greitai 
pasilenkdavo jos pakelti. Barbara nustebusi jai padėkodavo, o mažoji AN“ 
gelika išrausdavo, bejėgiškai nusišypsodavo ir baimingai primerkdavo 52“ 
vo trumpareges akis. 

Nors Barbaros santykiai su ponia fon Hercfeld ir Angelika, abiem P€“ 

viltiškomis įsimylėjėlėmis, buvo varginantys ir sudėtingi, jos ryšiai su kito- 
mis trupės damomis klostėsi kuo nuoširdžiausiai. Su Moc ji smulkiai išsikal- 
pėdavo apie maisto produktų kainas bei siuvėjas ir aptarinėdavo, kokių trū- 
kumų turi vyrai apskritai bei charakterinis artistas Pėtersenas konkrečiai. 
Barbara taip puikiai sugebėdavo išklausyti patiklios ir temperamentingos 
moters išsiliejimus, jog Moc buvo įsitikinusi, kad jaunoji ponia Hiofgen esanti 
„tikra šaunuolė“, ir mielai ir garsiai tą pareikšdavo. Šią nuomonę palaikė ir 
Morenvic: Barbara, kuri net nesidažė, nepretendavo būti demoniška, taigi 
jai, patvirkėlei Rachelei, niekada negalėjo tapti konkurente. 

Ir Pėtersenas, ir Rolfas Bonetis vadino jaunąją Hendriko žmoną „šauniu 
vaikinu“, tėvas Hanzemanas žiūrėjo įją su niurzgiu prielankumu, nes Bar- 
bara laiku sumokėdavo už savo pirkinius, režisieriaus padėjėjas Knuras 
sveikindavo ją kariškai, nes žinojo, kad ji slaptojo patarėjo duktė, direkto- 
riai Šmicas ir Krogė mielai su ja pasišnekučiuodavo. Iš pradžių Šmicas ten- 
kinosi koketiškais dėdulės sąmojais, tačiau greitai patyrė, kad Barbara gali 
dalykiškai ir protingai domėtis finansiniais teatro rūpesčiais, tad įtraukda- 
vojąį ilgus pokalbius šia visada aktualia, visada susirūpinimą keliančia 
tema. Savo ruožtu Oskaras H. Krogė pasiguosdavo jai dėl abejotino Meist- 
rų teatro repertuaro. Senajam kovotojui už dvasingą sceną beliko sielvar- 
tingai stebėti, kaip skečai ir operetės jo teatre pradeda išstumti rimtas 
dramas. Tokios apgailėtinos raidos kaltininkas buvo ne tik Šmicas, priva- 
lėjęs vertinti pjeses pagal „pinigus“, kuriuos jos turėjo atnešti, už tokį me- 
ninio lygio nuosmukį atsakingas buvo ir Hiofgenas - nors tai ir atrodė 
paradoksalu. Jis kalbėjo apie Revoliucinį teatrą... - ir statė kvailus lengvo 
žanro spektaklius. Revoliucinis teatras - taip ir neatidarytas - turėjo pa- 
teisinti populiarių pjesių gausėjimą. Krogė, nors ir iš principo abejojo ko- 
Munizmu, nusileido iki to, kad jau pats nekantravo atidaryti numatytą 
studiją, turėjusią įnešti į jo teatrą ne tik revoliucinės, bet ir literatūrinės 
dvasios. Tačiau Hendrikas įmantriai gražbyliaudamas tvirtino, jog esą 
būtina, kad lengvesnių ir populiaresnių spektaklių dėka jis taptų publi- 
kos ir spaudos numylėtiniu, tada būsią galima ryžtis pasirodyti su Revo- 
liuciniu teatru. Otas Ulrichsas - vis taip pat kantriai ir entuziastingai — 
turbūt tikėjo šiais savo gero draugo argumentais. Skeptiškiau ir nervin- 
giau į tai reagavo Barbara. 

Ji mielai šnekėdavosi su Ulrichsu, Barbarai imponavo jo įsitikinimų be. 
sąlygiškumas ir paprastumas. Pati Barbara linko dvejoti, beje, ji mėgo aiš. 
kinti nieko nenusimananti apie politiką - o Hendrikas jai tą pašaipiai pa. 
tvirtindavo. 

— Tu nieko nenutuoki apie tai, kokie rimti šie dalykai iš tikrųjų, — saky- 
davo jis Barbarai ir nutaisydavo savo tironišką guvernantės veidą. - Tų į 
viską žiūri paviršutiniškai ir su lengvabūdišku smalsumu. Tikėjimą revo- 
liucija tu laikai įdomiu psichologiniu fenomenu. O mums jis - švenčiausią 
gyvenimo prasmė. 

Taip kalbėjo Hendrikas, o Otas Ulrichsas, aukojęs politiniam darbui 
pusę savo laiko ir pajamų, atrodė toli gražu ne toks griežtas. Kalbant sų 
Barbara, jo tonas buvo šiek tiek tėviškai pamokantis, tačiau kupinas sim- 
patijos. 

— Jūs rasite kelią pas mus, Barbara - aš tą žinau, - sakydavo jis maloniai 
ir su įsitikinimu. - Jūs jau dabar žinote, kad mes esame teisūs ir kad ateitis 
priklauso mums. Tik jūs dar truputį bijote tą pripažinti ir už tai atsakyti. 

— Gal aš iš tiesų tik šiek tiek bijau, - šypsodavosi Barbara. 

Tačiau Barbara negalėjo atsistebėti, su kokiu kantriu geraširdiškumu Ul- 
richsas klausėsi Hiofgeno pažadų dėl „Revoliucinio teatro“. Pati Barbara 
ragino - beje, ji tam turėjo ir nedidelių asmeniškų, egoistinių priežasčių: ji 
norėjo piešti dekoracijų eskizus pirmam revoliucinio ciklo spektakliui. 

— Juk tai ne mano reikalas, - beveik kiekvieną dieną kartodavo Barbara 
Hendrikui, ir ne mano gyvenimo prasmė yra tikėjimas pasauline revoliu- 
cija. Bet man gėda dėl tavęs, Hendrikai. Jei tu artimiausiu laiku rimtai ne- 
susirūpinsi šiuo reikalu, tapsi juokingas. 

Girdėdamas tokias kalbas, Hendrikas nutaisydavo blausų, neperpranta- 
mą veidą. Jo akys imdavo šnairuoti ne iš koketiškumo, bet iš pagiežos. Pil- 
nas pasipūtimo jis atšaudavo: 

— Diletantiški tauškalai. Tu demonstruoji absoliutų revoliucinės taktikO5 
klausimų neišmanymą. 

Hendriko revoliucinė taktika buvo kasdien rasti naujų būdų išsisukti 
kad nereikėtų pradėti repetuoti Revoliucinio teatro spektaklių. Tačiau kad 
kas nors įvyktų pasaulinės revoliucijos labui, jis staiga pasišovė skaityti 
pranešimą apie „Šiuolaikinį teatrą ir jo moralines priedermes“. Krogė, kuri 


128 ) MEFISTAS 


visada žavėjo ši tema, leido Hiofgenui vieną sekmadienio priešpietę nau- 
dotis Meistrų teatro patalpomis. Hendriko pranešimas buvo ganėtinai efek- 
Hingai sudurstytas šiek tiek iš jo entuziastingojo direktoriaus leksikos, šiek 
rek iš Oto Ulrichso žodyno: patetiška ir neįpareigojanti kalba, kurioje tiek 
liberaliai nusiteikę, tiek marksistiškai revoliucingi jaunuoliai, susirinkę par- 
reryje, išgirdo daugybę savo mėgstamų šūkių. Pabaigoje visi plojo ir be- 
veik visi buvo įsitikinę Hendriko dora menine politine valia, o kitą rytą 
jam tą nuodugniai patvirtino kritikos atsiliepimai laikraščiuose. 

Tokio patvirtinimo Hendrikas Hiofgenas ir tikėjosi. 

— Dabar situacija pribrendo, galime veikti, - konstatavo jis ir sąmoksli- 
ninkiškai susižvalgė su Ulrichsu. 

Buvo paskirta pirmosios Revoliucinio teatro repeticijos diena. Tiesa, da- 
bar jie repetavo jau ne tą radikalią pjesę, kurią buvo pasirinkę praėjusiais 
metais. Anaiptol, paskutinę minutę Hendrikas taktiniais sumetimais nu- 
sprendė statyti tragediją apie karą, kur trijuose nykiuose veiksmuose vaiz- 
duojama varginga 1917 metų žiema viename Vokietijos didmiestyje, o pati 
tragedija buvo abstrakčiai pacifistinio, bet toli gražu ne aiškiai socialistinio 
pobūdžio. Barbara nupiešė dekoracijų eskizus — niūrus galinis kambarys, 
pilka gatvelė, kurioje moterys stovi eilėje prie duonos. Pagrindinius vaid- 
menis turėjo atlikti Otas Ulrichsas ir Heda fon Hercteld. 

Hiofgenas, režisierius, per pirmą repeticiją dirbo nepaprastai įkvėptai. 
Kai jis su tramdomu santūriu patosu deklamavo didžiąją kaltinamąją kal- 
bą, kurią trečio veiksmo pabaigoje turėjo pasakyti ponia fon Hercfeld, vai- 
dinanti tragiško likimo motiną, Otas Ulrichsas slapčia šluostėsi akis, ir net 
Barbarai tai padarė įspūdį... Bet jau antrą repeticiją Hendriką vargino ner- 
vinis kimulys, į trečią jis atėjo šlubčiodamas - jam staiga apmiręs dešinysis 
kelis, skundėsi Hiofgenas, jis net negalįs jo sulenkti. Galiausiai per ketvir- 
tają jo veidas atrodė toks blausus ir piktas, kad visi išsigando — ir, kaip 
netrukus paaiškėjo, ne be pagrindo, mat Hiofgenas buvo nusiteikęs klai- 
kiai, ponią fon Hercfeld išvadino „žiopla varna“ ir pagrasino suflerei Efoj, 
Kad atleisiąs ją neribotam laikui. 

—Jūs sabotuojate mūsų darbą, - aprėkė ją Hiofgenas. - Gal manote, neži- 
Nau kodėl? Tikriausiai pono Miklaso partijos draugai davė jums tokią už- 
Auotį! Bet mes padarysime galą jūsų niekšybėms, jūsų, jūsų pono Miklaso, 

doruolio pono Knuro ir visos prakeiktos gaujos - malonėkite šitai įsikaltį į 
galvą! 

Nieko negelbėjo, kad Efoj graudžiai verkė ir visą laiką prisiekinėjo esan. 
ti nekalta. 

Po šios repeticijos - kuri visiems jos dalyviams išliko kaip labai bjaurųs 
prisiminimas — Hiofgenas susirgo gelta ir atgulė į lovą. Dvi savaites jis nę- 
kėlė kojos į teatrą. Ulrichsui, Bonečiui ir Hansui Miklasui teko pasidalinti 
jo didžiuosius vaidmenis. Ir pasveikęs jis dar atrodė ganėtinai silpnas ir 
išvargęs, o jo brangakmenių akys - gelsvai drumstos. Revoliucinio teatro 
atidarymą teko nukelti neribotam laikui - gydytojas primygtinai uždrau- 
dė ponui Hiofgenui imtis kokių nors darbų, išskyrus neišvengiamus ir kas- 
dieninius. 

Bent jau vieną Meistrų teatro trupės narį tokia įvykių raida iš tikro džiu- 
gino: Hansas Miklasas švytėjo ir triumfavo. Jis iš karto žinojęs, jog visa ta 
istorija su vadinamuoju Revoliuciniu teatru esanti gryniausia apgavystė, 
garsiai pareiškė jis H.M.T., ir smerkiantys ponios fon Hercfeld žvilgsniai 
negalėjo jam sukliudyti pakartoti tai keletą sykių. Užsispyręs Miklaso vei- 
das, regis, spindėjo iš didžiulio pasitenkinimo, kurį jam teikė Revoliucinio 
teatro fiasko, visą dieną Miklasas buvo geros nuotaikos, švilpavo ir niūnia- 
vo, nuo skruostų išnyko juodos duobės, jis nebekosėjo ir netgi pakvietė 
Efoj išlenkti su juo stikliuką — tokio dalyko dar niekada nebuvo, ir geroji 
moteriškė tarė: 

— Vaikeli, vaikeli, šiandien tu visai pametei galvą! 

Žinoma, šis puikus įvykis tik laikinai ir ttumpam pataisė jaunajam Mik- 
lasui nuotaiką. Jau kitą dieną jo veidas vėl atrodė piktas ir uždaras, po 
skruostikauliais vėl atsirado juodosios duobės, o jo kosulys kėlė susirūpi- 

nimą. „Kaip jis visų mūsų nekenčia!“ - galvojo Barbara, kuri jį stebėjo. Bar- 
bara nebuvo abejinga niūriam neišauklėto vaikigalio žavesiui. Jo veidas su 
tankiais ir neklusniais plaukais virš šviesios kaktos, juodais ratilais po at- 
kakliomis akimis ir nedraugiškai atkištomis, nesveikai liepsnojančiomis lū- 
pomis Barbarai regėjosi kur kas patrauklesnis nei, pavyzdžiui, iš pasipūti- 
mo nuvargusi gražuolio Bonečio mina. Lieknoje ir stangrioje jaunojo Mik- 
laso figūroje — šitame treniruotame, lanksčiame ir išdidžiame kūne - buvo 
kažkas, kas jaudino Barbarą. Todėl ji kartais bandydavo užmegzti su juo 

pokalbį. Iš pradžių Miklasas žiūrėjo į ją - nekenčiamo viršininko žmoną — 
su piktu nepasitikėjimu. Pamažu Barbarai pavyko nuteikti jį palankiau ir 

atikliau. Kartais Barbara jį kviesdavo išgerti bokalą alaus ir suvalgyti su- 
muštinį H.M.T. - dėmesio ženklai, kuriuos Hansas Miklasas labai vertino. 
Ypač tada, kai pykdavo ant Hendriko, Barbara jausdavo malonumą pasi- 
žnekučiuoti su piktuoju berniūkščiu. 

— Gal ir vėl kada surenkime nepaklusnumo vakarą? - siūlydavo tuomet 
Barbara Miklasui, ir šis mielai sutikdavo. Nepaklusnumo vakarams jis visa- 
da turėdavo ūpo, o ypač tada, kai jam dar už tai apmokėdavo alų ir mėsą. 

Susidomėjusi, nors kartu ir šiek tiek šiurpdama, Barbara klausydavosi, 
kaip Hansas Miklasas kalba apie tai, ką jis myli, ir apie tai, ko nekenčia. Jai 
dar niekada nebuvo tekę sėdėti prie vieno stalo su žmogumi, kuris atvirai 
reikštų tokias pažiūras ir tokius įsitikinimus, kokių šis jaunuolis laikėsi su 
baisiu fanatizmu. Barbara suprato, kad jis niekina ir dergia viską, kas jai 
pačiai, jos tėvui ar jos draugams buvo brangu ir nepakeičiama. Ką gi jis 
turėdavo galvoje, kai aršiai kaltindavo „prakeiktą liberalizmą“ arba tyčio- 
davosi iš „tam tikrų žydų ir prožydiškų sluoksnių“, dėl kurių -jo įsitikini- 
mu - vokiečių kultūrą šuo ant uodegos nunešė? „Taip, jis kalba apie tai, ką 
aš visada mylėjau ir kuo tikėjau“, - suprato Barbara. — „Jis turi galvoje dva- 
sią ir laisvę, kai sako „valkatos žydai“. Tai ją baugino iki sielos gelmių. Bet 
vis dėlto smalsumas ją skatino tęsti pašnekesį, kuris, Barbaros supratimu, 
buvo grynų fantazijų pobūdžio. Jai regėjosi, tarsi ji būtų perkelta iš civili- 
zuotos aplinkos, kurioje buvo pratusi gyventi, į visiškai kitą, absoliučiai 
svetimą ir barbarišką... 

Kuo gi žavėjosi tokia mįslinga būtybė kaip Hansas Miklasas? Kokios idė- 
jos ir kokie idealai uždegdavo jo agresyvų entuziazmą? - Jis svaičiojo apie 
„Žydų nesuterštą vokiečių kultūrą“, o Barbara nustebusi purtė galvą. Kai 
jos keistuolis pašnekovas ėmė jai dėstyti, kad „gėdingąją Versalio sutartį“ 
reikią sudraskyti, o vokiečių nacija vėl turinti „pajėgti apsiginti“, jo akys 
Spindėjo, net jo kakta, regis, skleidė šviesą. 

— Mūsų fiūreris grąžins tautai garbę! - sušuko jis. Miklaso balsas skam- 
Dėjo kimiai, ir jis pergalingai pakratė plaukus. - Mes ilgiau nepakęsime 
Šitos gėdingos respublikos, kurią niekina užsienis. Mes norime atgauti sa- 
Vo garbę - to reikalauja kiekvienas padorus vokietis, o padorių vokiečių 

yra visur, net čia, šitame bolševikiniame teatre. Kad jūs girdėtumėte, kaip 
kalba ponas Knuras, kai jam nereikia bijoti, kad jo paslapčia klausomasi; 
Per karą jis neteko trijų sūnų, bet jis sako, kad tai dar būtų ne pats blogiau. 
sias dalykas, daug blogiau, kad Vokietija neteko savo garbės - ir kaip tik tą 
garbę fiūreris - vien fiūreris - gali mums grąžinti! 

O Barbara galvojo: „Kodėl jis taip jaudinasi dėl Vokietijos garbės? Ką jis, 
tiesą sakant, vadina šiais miglotais žodžiais? Ar jam taip nežmoniškai svar. 
bu, kad Vokietija vėl įsigytų tankų ir povandeninių laivų? Juk jam pirmiau. 
sia reikėtų žiūrėti, kaip atsikratyti savo baisaus kosulio, kaip gauti patrauklų 
vaidmenį, susilaukti pasisekimo ir uždirbti šiek tiek daugiau pinigų, kad 
kiekvieną dieną galėtų sočiai pavalgyti. Jis, be abejo, per mažai valgo ir per 
daug treniruojasi — juk jis atrodo klaikiai pervargęs.“ 

Ji paklausė Miklaso, gal šis norėtų dar vieno sumuštinio su kumpiu, Mik- 
lasas skubiai linktelėjo, tačiau apsvaigęs šnekėjo toliau: 

- Išauš diena! Mūsų judėjimas turi laimėti! 

Panašius susižavėjimo ir įsitikinimo žodžius Barbara ką tik girdėjo iš ki- 
tų lūpų - iš Oto Ulrichso. Jam prieštarauti Barbara nedrįso - jos protas kaip 
ir jos jausmai buvo beveik įtikinti išmintingo ir liepsningo Ulrichso tikėji- 
mo, tačiau Hansui Miklasui jinai tarė: 

— Jeigu jau Vokietija tikrai kada nors taptų tokia, kokios trokštate jūs ir jūsų 
draugai, — tai aš nenorėčiau turėti su ja nieko bendra. Tada išvažiuočiau, - 
pareiškė Barbara ir šyptelėjo Miklasui, mąsliai, bet kartu ir maloniai. 

O šis švytėjo: 

— Aš manau! Išvažiuos visokiausi ponai — tai yra, jei mes dar leisime 
jiems išvažiuoti, jei iš karto jų nepatupdysime! Tada ateis mūsų eilė! Tada 
pagaliau vokiečiai Vokietijoje vėl galės tarti savo žodį! 

Dabar jis atrodė kaip susižavėjęs šešiolikmetis sušiauštais plaukais ir spin- 
dinčiomis akimis — Barbara turėjo pripažinti, kad Miklasas jai patiko, nors 
kiekvienas jo ištartas žodis buvo jai svetimas ir atstumiantis. Iškalbingai 
kartais susipainiodamas savo gražbylystėje, tačiau visą laiką primygtinai 
Miklasas jai dėstė, kad tikėjimas, dėl kurio jis kovojąs, iš esmės esąs revoliu 
cinis tikėjimas. 

— Kai išauš ta diena ir mūsų fiūreris perims visą valdžią - tada ateis gala5 
kapitalizmui ir bonzų šeimininkavimui, bus panaikinta mokesčių vergija: 

o stambieji bankai ir biržos, iščiulpiantys mūsų ekonomiką, galės užsida- 
ryti, I niekas dėl jų neverks! 

Barbara pasidomėjo, kodėl Miklasas neina išvien su komunistais, jeigu 
jau jis, kaip ir jie, yra nusistatęs prieš kapitalizmą. Miklasas paaiškino — 
uoliai it vaikas, berte išberiantis atmintinai išmoktą pamoką: 

— Nes komunistai nežino, kas yra tėvynė, jie internacionalistai ir priklau- 
so nuo Rusijos žydų. Taip pat jie nieko nenutuokia apie idealizmą, visi 
marksistai mano, kad gyvenime viską lemia tik pinigai. O mes norime mū- 
sų pačių revoliucijos — vokiškos, idealistinės, o ne tokios, kuriai per Siono 
išminčius vadovautų masonai! 

Čia Barbara atkreipė įsikarščiavusio vaikino dėmesį į tai, kad jo „fiūreris“, 
žadantis nuversti kapitalizmą, gaunąs labai daug pinigų iš sunkiosios pra- 
monės ir stambiųjų žemvaldžių, dėl ko Miklasas įtūžo ir griežtai atmetė to- 
kius įtarinėjimus kaip „tipišką žydišką kurstymą“. Taip jiedu diskutavo iki 
išnakčių: Barbara - ironiškai, švelniai ir smalsiai - kvotė užsispyrėlį ir mėgi- 
no atvesti jį į protą. Tačiau Miklasas it kietakaktis vaikas liko prie savo krau- 
geriško tikėjimo šventuoju mokymu apie rasę, mokesčių vergijos panaikini- 
mą ir idealistinę revoliuciją... Suflerė Efoj, iš kampo pavydžiai stebėjusi į 

— Poniai Hiofgen parūpo mano berniukas... Tik to man ir trūko. Ponia 
Hiofgen nori atimti iš manęs mano vaikiuką... 

Dar tą pačią naktį Hansas Miklasas gavo pylos nuo savosios Efoj, o Bar- 
barai bjaurią sceną iškėlė Hendrikas. Hiofgenas siautėjo: ne iš „smulkia- 
buržuazinio santuokinio pavydo“ - kaip kad jis pabrėžė, - o dėl politinių 
priežasčių. 

— Nedera sėdėti visą vakarą prie vieno stalo su padugne nacionalsociali- 
Stu! — šaukė jis, drebėdamas iš įniršio. 

Barbara paprieštaravo, kad, jos nuomone, jaunasis Miklasas nesąs pa- 
dugnė, į ką Hendrikas šaižiai atkirto: 

— Visi naciai yra padugnės. Išsitepi, jei susidedi su vienu išjų. Apgailestau- 
jų, kad tau neužtenka nuovokos tai suprasti. Tave sugadino liberalios tavo 
Namų tradicijos. Tu neturi įsitikinimų, tik lengvabūdišką smalsumą. 

Hendrikas, tiesus kaip žvakė, stovėjo vidury kambario, savo griežtus ir 
Pamokančius žodžius palydėdamas staigiais ir kampuotais rankų judesiais. 

Barbara tyliai tarė: 

— Prisipažįstu - vaikino man truputį gaila ir jis man truputį įdomus. Jis 
ligonis, bet ambicingas, ir neturi už ką sočiai pavalgyti. Jūs su juo blogai 
elgiatės - tu, tavo draugė Hercfeld ir kiti. Jis ieško, į ką galėtų įsikibti įr 
išsitiesti. Taip jis ir susidūrė su šita beprotybe, kurią dabar didžiuodamasis 
vadina savo įsitikinimais... 

Hendrikas pašaipiai nusijuokė per nosį: 

— Kiek jautrumo šitam vaikigaliui! Mes su juo blogai elgiamės! Nuosta- 
bu! Ką aš girdžiu! Ar tu bent įsivaizduoji, kaip jis ir jo draugeliai elgtųsi sų 
mumis, jei ta šunauja ateitų į valdžią?! 

Hendrikas - visu kūnu palinkęs į priekį, įsisprendęs į šonus - kamanti- 
nėjo Barbarą su nirtingu atkaklumu. 

Nežiūrėdama į jį, Barbara lėtai atsakė: 

— Dieve saugok, kad šitie bepročiai kada nors gautų valdžią. Tada aš 
nebenorėčiau gyventi šioje šalyje. 

Ji krūptelėjo, tarsi jau dabar jaustų pasišlykštėtiną prisilietimą to bruta- 
lumo ir melo, kurie įsiviešpataus Vokietijoje, kai valdys naciai. 

— Nelabieji, - pašiurpusi tarė ji. - Tai nelabieji, kuriems reikia valdžios... 

— Bet tu sėdi sujais prie vieno stalo ir plepi! - Hendrikas triumfuodamas 
dideliais žingsniais perėjo kambarį. - Kilni biurgerio tolerancija! Visada 
subtiliai suprasti mirtinus priešus — ar tuos, kurie šiandien dar vadinami 
mirtinais priešais! Manau, kad tu, mieloji, su jais, tais nelabaisiais, visai 
gerai sutartum, jeigu jie ateitų į valdžią: tu sugebėtum įžvelgti net fašisti- 
nio teroro patraukliąsias puses. Jūsų liberalizmas išmoktų susigyventi su 
nacionalistine diktatūra. Tik mes, kovingieji revoliucionieriai, esame mirti- 
ni jos priešai — ir tik mes sukliudysime jai iškilti! 

Išdidžiai, pasipūtęs tarsi gaidys, užvertęs smakrą ir šnairuodamas su- 
jaudrintu žvilgsniu, Hendrikas vaikštinėjo po kambarį. Barbara stovėjo ne- 
judėdama. Jei Hendrikas šią akimirką būtų į ją pažvelges, būtų išsigandėS 
begalinio jos veido rimtumo. 

— Tai tu manai, kad aš susigyvenčiau, - beveik be garso prabilo Barbara. 
— Galvoji, kad susitaikyčiau - susitaikyčiau su mirtinu priešu. 

Po kelių dienų Hendrikas ir Miklasas susikivirčijo, ir jų kivirčas baigėsi 
ruo, kad Hendrikas privertė Hamburgo meistrų teatro direkciją neribotam 
laikui atleisti jaunąjį aktorių. Dingstis katastrofai —- kuri virto Hiofgeno 
triumfu, o Hansui Miklasui tapo lemtinga ir pragaištinga - iš pradžių atro- 
dė visai nekalta. 

Tą vakarą Hendrikas buvo kuo puikiausiai nusiteikęs ir linkęs juokauti, 
iš savo grynai reinietiško guvumo jis nenustygo vietoje ir stebino susižavė- 
jusius ir pralinksmėjusius kolegas vis naujais pokštais ir sąmojais. Jis kaip 
tik sugalvojo smagų ir jam palankų žaidimą. Kadangi Hiofgenas laikraš- 
čiuose atidžiai skaitydavo vien žinias apie teatrą ir, tiesą sakant, smalsiai 
domėjosi tik teatro reikalais, jis labai daug žinojo apie visus Vokietijos dra- 
mos, operos ir operetės teatrus, išlavinta jo atmintis išsaugojo antrojo alto 
Karaliaučiuje ir „persirpusios grandamos“ Halėje prie Zalės vardus. Visi 
smaginosi ir kvatojosi, kai Hendrikas leido kolegoms surengti jam šio sa- 
votiško mokslo egzaminą. Jis iš karto atsakydavo, kai jo paklausdavo: 

— Kas yra jaunasis bonvivanas Halberštate? 

Ir nepristigdavo informacijos, kai kas pasiteiraudavo: 

— Kur šiuo metu angažuota ponia Tiurkheim-Gėvernic? 

— Kaip komiška senė Heidelberge, - atšaudavo Hiofgenas, tarsi tai būtų 
savaime suprantamas dalykas. 

Nemalonumai su Miklasu kilo tada, kai kažkas pasidomėjo: 

— Sakykite, kas yra pirmoji meilužė Jenos miesto teatre? 

Hendrikas atsiliepė: 

— Kvaila karvė. Tokia Lota Lindental. 

Čia įsiterpė Miklasas, iki tol laikęsis nuošaly ir nesijuokęs kartu su visais: 

— Kodėl būtent Lota Lindental yra kvaila karvė? 

Hiofgenas šaltai atrėžė: 

— Nežinau, kodėl ji tokia. Bet ji tokia yra. 

Čia Miklasas kimiu ir tyliu balsu tarė: 

— O aš galiu jums pasakyti, pone Hiofgenai, kodėl jūs norite įžeisti bū- 
tent šitą damą — nes jūs gerai žinote, kad ji draugauja su vienu iš mūsų 
Nacionalsocialistų vadų, su mūsų didvyriškuoju karo lakūnu... 

Dabar Hiofgenas jį nutraukė, jis rūsčiai barbeno pirštais į stalą, o jo vei- 
das, regis, suakmenėjo iš puikybės. 

— Man nelabai rūpi sužinoti panelės Lindental sugulovų vardus ir titų. 
lus,- prabilo jis, nesiteikdamas net žvilgtelėti į Miklasą. - Beje, jų susidary. 
tų ilgas sąrašas. Panelė Lindental smaginasi ne tik su aviacijos karininkų, 

Miklasas, sugniaužęs kumščius ir panarinęs galvą, stovėjo kaip kautis 
pasiruošęs gatvės berniūkštis, kuris tuoj puls priešininką ir pradės smar.- 
kias peštynes. Jo šviesios akys po piktai nudelbta kakta atrodė apakusios 
iš įniršio. 

— Saugokitės, - sušvokštė jis, savo įžūlia narsa išgąsdindamas visus, bų- 
vusius restorane. - Aš nepakęsiu, kad dama būtų viešai įžeidinėjama tik 
todėl, kad ji priklauso Vokietijos nacionalsocialistų darbininkų partijai ir 
draugauja su vokiečių herojumi. Aš to nepakęsiu! - sugriežė jis dantimis ir 
grėsmingai žengė porą žingsnių. 

— Jūs to nepakęsite! - pakartojo Hendrikas ir velniškai šyptelėjo. - Na, 
na, - dar pridūrė su pašaipa, tad Miklasas iš tiesų jau norėjo jį pulti, bet jam 
neleido Otas Ulrichsas, tvirtai sugriebes jį už pečių. 

— Tu tikriausiai girtas! - suriko Ulrichsas ir pakratė Miklasą, kuris prale- 
meno: 

— Aš ne girtas, priešingai! Bet aš, ko gero, vienintelis šioje salėje dar turiu 
šiek tiek supratimo apie garbę! Niekam šitoje prožydiškoje aplinkoje be- 
rods nekliūva, kad koneveikiama dama... 

— Gana!! - džeržgiančiu it metalas balsu šūktelėjo Hiofgenas, kuris sto- 
vėjo išsitempęs kaip styga. Visi sužiuro į jį. Hiofgenas prabilo grėsmingai 
lėtai: — Aš taip ir manau, mano mielas, kad jūs dabar nesate girtas. Jūs ne- 
galėsite teisintis lengvinančiomis aplinkybėmis. Jums daugiau nereikės kan- 
kintis šitoje prožydiškoje aplinkoje, kurioje kol kas dar esate - pasikliauki- 
te manimi! 

Ir mažais manieringais žingsneliais Hiofgenas išėjo iš restorano. 

— Visas kūnas pagaugais eina, - pagarbioje tyloje sukuždėjo Moc. 

Bet iš kurio kampo pasigirdo šitas tylus kūkčiojimas? Suflerė Efoj suk- 
niubo savo sunkiu kūnu ant stalo, o pro jos storus pirštus riedėjo ašaros. 


Krogė, kuris nematė skandalingosios scenos H.M.T., nebuvo linkęs taip 
be niekur nieko patenkinti Hiofgeno pageidavimą ir neribotam laikui at- 


leisti jaunąjį aktorių. Ponia fon Hercfeld ir Hiofgenas gražbyliavo išvien» 


136 ) MEFISTAS 


kad išsklaidytų teisines, politines ir žmogiškas Krogės abejones. Direkto- 
rius purtė savo susirūpinusį katino veidą, raukė kaktą, nervingai vaikšti- 
nėjo pirmyn atgal ir niurzgėjo: 

- Galjūs ir teisūs... Sutinku... Šitas vaikigalis elgiasi nepakenčiamai... Bet 
vis dėlto - aš negaliu viens du išmesti į gatvę neturtingo ir ligoto žmogaus... 

Hendrikas ir Heda karščiavosi, kad tokia neryžtinga, kompromisinė 
laikysena velniškai panaši į tą bejėgišką ir bailų požiūrį, kurį Veimaro 
respublikos valdančios partijos demonstruojančios begėdiško nacių tero- 
ro atžvilgiu. 

— Mes turime parodyti tiems padugnėms žudikams, kad neleisime jiems 
savivaliauti. 

Hendrikas trenkė kumščiu į stalą. 

Krogė jau buvo benusileidžiąs savo abiejų pagrindinių bendradarbių ar 
gumentams, kai visų dalyvių nuostabai atsirado dar vienas Miklaso užta- 
rėjas —- Otas Ulrichsas staiga pranešė apie savo atvykimą ir paprašė leisti 
jam dalyvauti pasitarime. 

— Maldauju jūsų, nedarykite šito! - primygtinai šaukė jis. - Mano nuo- 
mone, vaikinas bus ganėtinai nubaustas, jei jo neangažuosite čia kitą sezo- 
ną. Juk tas kvailas vaikiščas vakar vakare nepagalvojo, ką pliurpia! Kiek- 
vienas iš mūsų gali prarasti savitvardą... 

— Mane stebina, - tarė Hendrikas ir smerkdamas dėbtelėjo per monoklį į 
savo draugą Otą. - Mane labai stebina, kad tu, kaip tik tu šitaip kalbi. 

Ulrichsas apmaudžiai mostelėjo ranka. 

— Gerai, - prabilo jis, - atidėkime į šalį žmogiškus samprotavimus. Prisipa- 
Žįstu, kad vargšelio man gaila, jis taip kosti, o jo skruostai tokie juodi ir įkrite. 
Bet vien dėl tokių asmeniškų priežasčių aš jo neužsistočiau - turėtum mane 
pakankamai gerai pažinoti, Hendrikai, kad tai suprastum. Atvirkščiai, ma- 
no elgesį kaip visada lemia politiniai sumetimai. Nereikia daryti kankinių. 
Šiandien, dabartinėje politinėje situacijoje, tai būtų visiškai neteisinga... 

Čia Hendrikas atsistojo. 

— Atleisk, kad tave pertraukiu, - pareiškė jis su žudančiu mandagumu. — 
Bet, man regis, beprasmiška tęsti šiuos savaime tikrai labai įdomius teori- 
nius debatus. Reikalas paprastas: prašau rinktis —- aš arba ponas Hansas 
Miklasas. Jeigu jis liks šiame teatre, išeisiu aš. 

Tai jis pasakė taip iškilmingai paprastai, kad negalėjai abejoti nepermaj. 
daujamu jo žodžių rimtumu. Hiofgenas stovėjo prie stalo, palinkęs į priekį 
ir visu svoriu pasirėmęs ant rankų, kurias, išskėtęs pirštus, buvo pasidėjęs 
priešais save. Akis nudelbė žemyn, tarytumei drovėdamasis paveikti pasį. 
tarimo dalyvių sprendimą nenugalima savo žvilgsnio jėga. 

Visi krūptelėjo nuo grėsmingų Hendriko žodžių. Krogė kramtė lūpas, 
ponia fon Hercfeld nejučia griebėsi už širdies, kuri spazmiškai daužėsi, 6 
direktorius Šmicas išblyško - jį fiziškai pykino, pagalvojus, kad Meistrų 
teatras, jau netekęs efektingosios Nikoletos fon Nybūr, nūnai gali prarasti 
ir nepakeičiamąjį Hiofgeną. 

— Nešnekėkite nesąmonių, - sukuždėjo storulis ir nusišluostė nuo kaktos 
prakaitą. Ir pridūrė neįtikėtinai minkštu ir maloniu balsu: - Galite nusira- 
minti: vaikinas išlėks. 


Miklasas išlėkė - Krogei tik vargais negalais ir tik su energinga Ulrichso 
parama pavyko pasiekti, kad atleidžiamam jaunam aktoriui būtų išmokė- 
ta dviejų mėnesių alga. Niekas nežinojo, kur išvyko Miklasas, net vargšelė 
Efoj daugiau jo nematė, po to bjauraus incidento Miklasas nekėlė kojos į 
Meistrų teatrą, širsdamas pasitraukė ir išnyko visiems iš akių. 

Taigi Miklasas, savo vaikiško užsispyrimo ir savo lygiai karšto ir neap- 
galvoto įsitikinimo auka, dingo. Hendrikas Hiofgenas susidorojo su ne- 
nuolankiuoju, pašalino iš kelio nepaklusnųjį - jo triumfas buvo absoliutus, 
labiau nei bet kada juo žavėjosi visi Meistrų teatro nariai nuo Moc iki Bio- 
ko. Scenos darbininkai komunistai, susirinkę savo nuolatinėje užeigoje, gyrė 
energingą Hiofgeno elgesį. Režisieriaus padėjėjas Knuras nutaisydavo niū- 
rią, nelaimę pranašaujančią miną, tačiau nedrįso net prasižioti ir kruopš- 
Čiau nei paprastai slėpė po švarko atlapu savo svastiką. Tačiau kai Hiofge- 
nas įžengdavo į teatrą, iš padėjėjo ložės prieblandos jį pasitikdavo grės- 
mingas žvilgsnis, kuris bylote bylojo: „Na palauk tu, prakeiktas kultūros 
bolševike, mes padarysime galą tavo niekšybėms! Netrukus ateis mūsų fiū- 
reris ir išganytojas! Tuoj išauš jo didingo pasirodymo diena!“ Hendrikas 
sudrebėdavo, jo veidas sustingdavo į neperprantamą ir išdidžią kaukę, if 
jis nesisveikindamas praeidavo pro šalį. 

Niekam nekilo abejonių, kad teatre Hiofgenas yra svarbiausias asmuo — 

js viešpatavo H.M.T., administracijoje ir scenoje. Jo atlyginimas buvo pa- 
keltas iki 1500 markių: Hendrikui toli gražu nebereikėjo vargintis ir ner- 
vingu sūkuriu lėkti į direktoriaus Šmico kabinetą, o juo labiau vaizduoti 
šelmio, priešingai, jis pareikalaudavo trumpai drūtai. Su Kroge ir Hercfeld 
jis elgėsi beveik kaip su pavaldiniais, mažosios Zybert, regis, visai nepaste- 
bėdavo, o draugiškame tone, kuriuo vis dar šnekėdavosi su Otu Ulrichsu, 
pasigirsdavo globėjiška, beveik niekinanti gaida. 

Jo aplinkoje liko tik vienas žmogus, kurį dar reikėjo įtikinti, įveikti, suvi- 
lioti. Nepasitikėjimas, su kuriuo Barbara žvelgė į Hendriką, po aferos su 
Miklasu dar labiau pagilėjo ir sustiprėjo. O jis negalėjo pakęsti, kad šalia jo 
nuolat yra žmogus, kuris juo nesižavi ir netiki... Per žiemą jiedu su Barba- 
ra dar labiau nutolo vienas nuo kito. Dabar Hendrikas pasiruošė naujam 
šuoliui, kad galutinai ją nuginkluotų. Ar vien tuštybė pastūmėjo jį iš naujo 
Svaistyti energiją Barbaros gundymui? O gal ir koks kitas jausmas vertė jį 
dar sykį išmėginti savąsias suvedžiotojo jėgas? Kitados jis vadino Barbarą 
savo „angelu sargu“. Iš jo angelo sargo Barbara tapo jo priekaištaujančia 
sąžine. Tylus Barbaros nepritarimas kaip šešėlis temdė Hendriko triumfą. 
O kad Hiofgenas netrikdomas galėtų mėgautis savo triumfu, šešėlį reikėjo 
išsklaidyti. Hendrikas rėžė apie Barbarą sparną beveik taip pat karštai kaip 
ir pirmosiomis jų pažinties savaitėmis. Dabar jis jau nesprukdavo, išvydęs 
Barbarą, priešingai, jis vėl būdavo pasirengęs su ja pokštauti ir reikšmingai 
snekučiuotis. 

Kad Barbara matytų jį tomis akimirkomis, kai ryškiausiai atsiskleidžia jo 
galios, kai jis atrodo pritrenkiančiai efektingas, Hendrikas dažniau kvies- 
davo ją ateiti į teatrą per didžiąsias repeticijas. 

— Tu tikrai galėsi duoti man vertingų patarimų, - sakydavo jis sąlančiu iš 
kuklumo balsu ir primerkęs nudelbdavo savo mirguliuojančias akis. 

Hendrikui vadovaujant pirmajai jo statomos vienos Ofenbacho operetės 
repeticijai su kostiumais, Barbara tyliai įžengė į Žiūrovų salę ir tyliai atsisė- 
do paskutinėje tamsaus parterio eilėje. Scenoje stovėjo šokėjos, kilnojo ko- 
jas ir šūkalojo dainelės priedainį. Prieš jų nepriekaištingą rikiuotę straka- 
liojo mažoji Angelika Zybert, apsitaisiusi Amūru: juokingi sparneliai prie 
nuogų pečių, strėlė ir lankas užkabinti ant kaklo, o išblyškusiame, baukš- 
Ciame ir dailiame veidelyje pūpsanti raudonai nudažyta nosytė. „Kokią ne- 

patrauklią kaukę skyrė jai Hendrikas!“ - pagalvojo Barbara. - „Melancho- 
liškas Amūras.“ Ir savo tamsioje slėptuvėje pajuto kažką panašaus į gailią 
simpatiją vargšelei Angelikai, stripinėjančiai ir šokinėjančiai priešakyje — 
galbūt šią akimirką Barbara suvokė, kad graudi ir baiminga Angelikos vei- 
do išraiška atsiradusi dėl Hendriko. 

Dešinėje scenos pusėje stovėjo Hiofgenas, išsitempęs kaip tironas, ištie- 
ses į šonus rankas, ir viską tvarkė. Jis trypė orkestro muzikos ritmu, o jo 
išblyškęs veidas kerėjo nepaprastu ryžtu. 

— Gana! Gana! Gana!!! - suriko jis įsiutęs, ir kai orkestras staiga nutilo, 
Barbara išsigando beveik taip pat, kaip ir bejėgiškai sustingusios kabare- 
to šokėjos arba mažoji Angelika - tramdantis ašaras Amūras su nušalusią 
nosyte. 

Režisierius liuoktelėjo į priekį, į vidurį scenos. 

— Jūsų kojos kaip švino pripiltos! - aprėkė jis šokėjas, kurios liūdnai pa- 
narino galvas it gėlės nuo ledinio vėjo gūsio. - Jūs šokate ne gedulo maršą, 
bet Ofenbachą. 

Hiofgenas įsakmiai mostelėjo orkestrui, ir kai šis vėl užgrojo, pats ėmė 
šokti. Ir privertė užmiršti, kad jis - ką tik prieš visus stovėjęs beveik plikas 
ponas su pilku, šiek tiek padėvėtu kasdieniniu kostiumu. Koks begėdiškas, 
koks jaudinantis pasikeitimas vidury šviesios dienos! Argi jis neatrodė kaip 
Dionisas, svaigulio dievas, kai taip įsišėlęs sklaidėsi rankom ir kojom? Bar- 
bara stebėjo jį sukrėsta. Ką tik Hendrikas Hiofgenas dar buvo karvedys, ku- 
ris — irzlus, išdidus ir nepermaldaujamas — stovėjo prieš savo pulkus, kaba- 
reto šokėjas. O dabar, be jokio pasiruošimo, jis įpuolė į bakchanališką siautu- 
lį. Jo baltas veidas kartkartėmis persikreipdavo, brangakmenių akys blykčiojo 
ekstazėje, o iš pražiotų lūpų sklido kimūs palaimos garsai. Beje, šoko jis nuo- 
stabiai, kabareto šokėjos pagarbiai žiūrėjo į savo tobula technika žėrintį reži- 
sierių, princesė Tebab būtų turėjusi kuo džiaugtis. 

„Kur jis taip išmoko?“ - galvojo Barbara. — „Ir ką jis dabar jaučia? Ar jis 
dabar ką nors jaučia? Jis rodo šokėjoms, kaip kilnoti kojas. Štai jo aistros...“ 

Tą akimirką Hendrikas nutraukė savo audringas pratybas. Jaunas admi- 
nistracijos tarnautojas atsargiai perėjo per parterį ir užlipo ant scenos. JIS 
švelniai palietė įsiaudrinusio režisieriaus pečius ir sukuždėjo: tegu ponas 
Hiofgenas malonėjąs atleisti už trukdymą, direktorius Šmicas liepęs jo pa- 

prašyti įvertinti šį operetės premjerai skirtą plakato eskizą, kurį tučtuojau 
reikią nusiųsti atgal į spaustuvę. Hendrikas mostelėjo orkestrui nutilti, at- 
sistojo atsainia poza ir įsispraudė į akį monoklį: niekam nebūtų atėję į gal- 
vą, kad šitas žmogus, kuris dabar kritiška veido išraiška apžiūrinėjo plaka- 
tą, vos prieš dvi minutes, apimtas dionisiško transo, sklaidėsi rankom ir 
kojom. Staiga jis suglamžė rankoje laikomą popierių ir suriko nepatenkin- 
tu ir gergždžiančiu balsu: 

— Tegu viską surenka iš naujo! Tai negirdėta! Vėl neteisingai parašytas 
mano vardas! Nejaugi net šitame teatre nepasieksiu, kad mane vadintų ne- 
iškraipytu vardu? Aš ne Henrikas! - Jis įtūžęs sviedė lapą žemėn. - Mano 
vardas Hendrikas - įsidėmėkite pagaliau: Hendrikas Hiofgenas!! 

Jaunasis administracijos tarnautojas nuleido galvą ir kažką sumurmėjo 
apie naują rinkėją, kurio neišmanymas kaltas dėl šios nedovanotinos klai- 
dos. Šokėjos tyliai sukikeno, jų juokas aidėjo melodingai, tarsi kas atsargiai 
skambintų daugybe sidabrinių varpelių. Hendrikas išsitempė ir grėsmin- 
gu žvilgsniu nutildė švelnųjį tilindžiavimą. 


vi. „Aš to net apsakyti negalėčiau...“ 


Hendrikas Hiofgenas kankinosi, sėdėdamas H.M.T. ir 
skaitydamas Berlyno laikraščius, iš pavydo jam spaudė ir gėlė širdį. Perga- 
linga Martin sėkmė! Naujas „Hamleto“ pastatymas valstybės teatre, sensa- 
cinga literatūrinė premjera Šifbauerdame... O jis kiurksojo provincijoje! Sos- 
tinei jo nereikėjo! Kino bendrovės, didieji teatrai — jie apsiėjo be jo. Jo ne- 
kvietė. Berlyne net nežinojo jo vardo. Tiesa, sykį jį paminėjo vieno Berlyno 
laikraščio korespondentas Hamburge, bet, žinoma, parašė neteisingai: „Dė- 
mesį patraukė toks ponas Henrikas Hiopfgenas, vaidinantis bjaurų intri- 
gantą...“ Toks ponas Henrikas Hiopfgenas! Jis patempė lūpą. Jis troško 
šlovės — didžiulės, tikros šlovės, šlovės sostinėje, ir šis troškimas graužė jį 
kaip fizinis skausmas. Hendrikas susiėmė už žando, tarsi jam sopėtų dantį. 

— Būti pirmuoju Hamburge - kaip tai puiku! - guodėsi Hiofgenas poniai 
fon Hercfeld, kuri su užuojauta paklausė, kodėl jis taip liūdnai atrodąs, ir 
išmintingai pataikaudama dabar mėgino jį nuraminti. - Būti provincijos 
publikos numylėtiniu - labai ačiū. Jau geriau aš dar kartą pradėsiu Berlyne 
iš pradžių, nei toliau čia malsiuosi. 

Ponia fon Hercfeld išsigando: 

— Juk jūs rimtai neketinate iš čia išvykti, Hendrikai? 

Ponia fon Hercfeld graudžiai išplėtė savo švelnias gelsvai rudas akis, O 
pudros pūkeliais aplipęs jos didelis ir minkštas veidas sutrūkčiojo. 

— Viskas dar labai neaišku. 

Hendrikas griežtai pažvelgė pro ponią fon Hercfeld ir nervingai gūžte- 
lėjo vienu petimi. | 

— Iš pradžių aš pagastroliuosiu Vienoje. 

Jis ištarė tai atsainiai, lyg minėtų faktą, kurį Heda jau seniai turėtų žinoti. 
Oji - kaip ir visi kiti teatre, kaip ir Krogė, Ulrichsas ar net Barbara, - nė 
nenutuokė, kad Hendrikas ketina gastroliuoti Vienoje. 

— Mane pakvietė profesorius, - kalbėjo Hendrikas, valydamas monoklį 
šilkine skara. - Visai neblogas vaidmuo. Tiesą sakant, galvojau atsisakyti, 
nes ne sezono metas — kas gi tokiu laiku sėdi Vienoje, birželio mėnesį? Bet 
galų gale nusprendžiau sutikti. Juk niekada negali žinoti, kokių pasekmių 
gali turėti tokios gastrolės pas profesorių... Beje, mano partnerė bus Mar- 
tin, - dar pridūrė jis, vėl įsisprausdamas į akį monoklį. 

„Profesorius“ buvo tasai legendinę šlovę ir milžinišką tarptautinį pripaži- 
nimą pelnęs režisierius ir teatro vadovas, kuris Berlyne ir Vienoje valdė kele- 
tą teatrų. Jo sekretoriatas iš tikrųjų pasiūlė aktoriui Hiofgenui vidutinį vaid- 
menį senosios Vienos farse, kurį vasaros mėnesiais profesorius norėjo statyti 
su Dora Martin viename iš savo teatrų Vienoje. Tačiau šis kvietimas atsirado 
toli gražu ne savaime ar atsitiktinai, anaiptol, Hiofgenas rado užtarėją, ir ne 
ką kitą, o dramaturgą Teofilį Marderį. Tiesa, šis širste širdo ant profesoriaus 
kaip ir ant viso pasaulio, tačiau satyrikui, kurio kūrinius pats anksčiau statė 
su didžiuliu pasisekimu, žymusis režisierius išsaugojo prielankumą, kuria- 
me persipynė ironija ir pagarba. Kartkartėmis pasitaikydavo, kad teatrų di- 
rekcijoms Marderis irzliu ir grėsmingu tonu piršdavo kokią nors jauną jį su- 
dominusią damą, bet beveik niekada jis nesiėmė žygių, kad padėtų vyrui. 
Todėl žodžiai, kuriais Marderis rekomendavo Hiofgeną, padarė profesoriui 
įspūdį, nors tame laiške Marderis nevengė įžeidinėjimų pačiam profesoriui. 
„Apie teatrą Jūs nusimanote beveik taip pat menkai, kaip ir apie literatūrą“, — 
rašė visagaliui Teofilis. - „Pranašauju, kad baigsite kaip blusų cirko direkto- 
rius Argentinoje — prisiminkite mane, pone Daktare, kai taip nusirisite. Ta- 
Čiau pasakiška laimė, kurią ruošiuosi patirti su savo jauna, man absoliučiai 
atsidavusia žmona, nuteikia mane atlaidžiai net Jūsų atžvilgiu, nors iš niekšiš- 
kumo ir kvailybės jau ne vienerius metus boikotuojate mano genialius kūri- 
nius. Jūs žinote, kad šiais apgailėtinais laikais tik mano požiūris į tikrąją me- 
ninę kokybę lieka neginčytinas. Iš kilnumo ketinu praturtinti Jūsų varganą — 
0 ko daugiau tikėtis - linksmybių verslovės trupę asmenybe, kurios origina- 
lių bruožų neįmanoma nuneigti. Aktorius Hendrikas Hiofgenas pasižymėjo 

Hamburge, vaidindamas mano klasikinėje komedijoje „Knorkė“. Ponas 
Hiofgenas, be abejonės, vertas daugiau, nei visi kiti Jūsų komediantai . 
nors tam, žinoma, daug nereikia.“ 

Profesorius nusijuokė, paskui keletą minučių mąstė, malė liežuviu sau 
po burną, pagaliau paskambino ir liepė savo sekretorei susisiekti su Hiof. 
genu. 

— Kodėl gi nepamėginus, — gergždžiančiu balsu lėtai tarė profesorius. 

Niekam, net Barbarai, Hendrikas neprisipažino, kad už garbingą profe- 
soriaus pasiūlymą turi dėkoti Teofiliui, niekas nežinojo, kad jis palaikė ry. 
šius su Nikoletos vyru. Į savo gastroles Vienoje - kurioms organizuoti ir 
paruošti įdėjo tiek jėgų ir gudrybės jis žiūrėjo su pasipūtusiu atsainumų. 

— Turiu nulėkti į Vieną gastrolių pas profesorių, - mestelėdavo lyg tarp 
kitko, niekšiškai šypsodavosi, o pas geriausią siuvėją užsisakė vasarinį kos- 
tiumą. Kadangi Hendrikas ir taip buvo visiems įsiskolinęs — poniai konsu- 
lienei Mionkeberg, tėtušiui Hanzemanui, bakalėjininkui ir vyno pirkliui — 
keturi šimtai markių daugiau ar mažiau nebeturėjo reikšmės. 

Gerajame Hamburgo mieste, kuriame Hendrikas savo žavesiu užkaria- 
vo tiek daug širdžių, ūmus jo išvažiavimas kai ką smarkiai pribloškė. Ko 
gero, labiau už ponias Zybert ir Hercfeld apstulbo direktorius Šmicas - 
mat Hiofgenas, visaip koketiškai išsisukinėdamas, atsisakė atnaujinti savo 
sutartį su Meistrų teatru kitam sezonui. Rausvas Šmico veidas pagelto, jo 
paakiuose staiga susimetė sunkūs maišeliai, girdint kaip Hendrikas vieno- 
dai Žiauriai ir meilikaujančiai užsispyręs kartojo: 

— Aš negaliu įsipareigoti, tėtuši Šmicai... Man bjauru įsipareigoti, mano 
nervai to neištveria... Galbūt aš grįšiu, o gal ir ne... Ašjuk ir pats nežinau, 
tėtuši Šmicai... Aš turiu būti laisvas, prašau tai suprasti. 

Hendrikas išvyko į Vieną, o Barbara išvažiavo pas tėvą ir generolienę I 
dvarą. Atsisveikinimą su žmona Hiofgenas sugebėjo paversti gražia ir efek- 
tinga scena. 

— Rudenį vėl pasimatysime, mano mieloji, - tarė jis, nuleidęs galvą II 
stovėdamas prieš Barbarą tokia poza, kuri vienu metu reiškė ir išdidumą; 
ir nusižeminimą. - Mes vėl pasimatysime, ir aš gal jau būsiu kitoks ne! 
šiandien. Aš turiu prasimušti, turiu... Ir tu žinai, mieloji, dėl ko aš trokštU 
garbės, tu Žinai, kieno viltis aš norėčiau pateisinti... 

Jo balsas, skambėjęs ir pergalingai, ir graudžiai, nutilo. Hendrikas pa- 
Įenkė savo sujaudintą ir pablyškusį veidą prie rusvos Barbaros rankos. 

Ar šioji scena tebuvo komedija, ar joje slypėjo ir kas nors tikra? Barbara 
galvodavo apie tai — rytais jodinėdama ir pavakare, sode, padėjusi ant ke- 
lių sunkią knygą. Kur prasideda šio žmogaus veidmainystė ir kur ji baigia- 
si? Barbara svarstė ir kalbėjosi apie tai su tėvu, su generoliene, su savo pro- 
tingu ir ištikimu draugu Sebastijanu. 

— Man regis, aš jį pažįstu, - tarė Sebastijanas. - Jis meluoja nuolatos ir 
nemeluoja niekada. Jo veidmainystė - tai jo tikrumas. Tai skamba sudėtin- 
gai, tačiau yra visai paprasta. Jis tiki viskuo ir netiki niekuo. Jis aktorius. 
Bet tarp jūsų dar ne viskas baigta. Jis tau dar rūpi. Tu vis dar domiesi juo. 
Tu dar turi likti su juo, Barbara... 

Vienos publika buvo sužavėta Doros Martin, kuri garsiajame farse sce- 
noje pakaitomis pasirodydavo tai kaip švelni mergaitė, tai kaip batsiuvio 
mokinys. Ji kerėjo savo mįslingomis, išplėstomis vaiko akimis ir burkuo- 
jančiu kimiu savo balso tembru. Ji savotiškai tęsdavo balsius, laikė įtrau- 
kusi į pečius galvą, ojos eisena tuo pat metu atrodė ir pasakiškai lengva, ir 
drovi - šiek tiek panaši į kampuotą ir liesą trylikametį berniūkštį, šiek tiek 
į žaviai baikštų elfą, Dora Martin šokinėjo ir skrajojo, pleveno ir slampinėjo 
po sceną. Ji susilaukdavo tokio pasisekimo, kad visi kiti šalia jos likdavo 
nepastebimi. Laikraščiuose pasirodančiuose kritikos straipsniuose —ilguo- 
se himnuose jos genialumui - tik probėgšmais būdavo paminimi jos part- 
neriai. O Hendrikas, turėjęs vaidinti groteskišką dabitą kavalierių, netgi 
buvo supeiktas. Jam prikišo persistengimą ir manieringumą. 

— Jums nepavyko, mano mielas! - suburkavo Martin ir vylingai pamo- 
javo jam laikraščių iškarpomis. — Tikra nesėkmė. O kas blogiausia: jus 
visur vadina Henriku juk tai jus itin erzina. Man taip gaila! - Ji pasisten- 
gė nutaisyti liūdną veidą, tačiau jos akys po aukšta, rimtai suraukta kak- 
ta šypsojosi. — Man taip gaila, iš tikro. Bet juk jūs ir buvote netikęs šiame 
vaidmenyje, - tarė ji kone švelniai. - Iš per didelio susijaudinimo strapa- 
liojote po sceną kaip pajacas - man taip baisiai gaila. Žinoma, aš vis tiek 
Matau, kad jūs nepaprastai talentingas. Pasakysiu profesoriui, kad pa- 
kviestų jus vaidinti Berlyne. 

Jau kitą dieną Hendrikas buvo pakviestas užeiti pas profesorių. Didysis 

vyras apžiūrinėjo jį savo arti viena kitos esančiomis mąsliomis, o kartu skvar. 
biomis akimis, malė liežuviu po burną, sukryžiavęs rankas ant nugaros 
dideliais žingsniais perėjo kambarį, kol iš jo gerklės pasigirdo keletas gergz. 
džiančių garsų, skambančių maždaug šitaip: „Na... Aha... Tai čia šitas Riog. 
genas...“ - o tada, nuleidęs galvą, Napoleono poza sustojo prie savo rašo. 
mojo stalo ir pagaliau tarė: 

— Jūs turite draugų, pone Hiofgenai. Keli žmonės, nusimanantys apię 
teatrą, nurodė man jus. Pavyzdžiui, tasai Marderis... - Čia jis trumpai, 
gergždžiančiai nusijuokė. - Taip, tasai Marderis, - pakartojo jis jau ir vė] 
rimtai, o paskui, pagarbiai kilstelėjęs antakius, pridūrė: - Taip pat ir jūsų 
uošvis, slaptasis patarėjas, kalbėjo man apie jus, kai neseniai buvau jį suti- 
kes pas kultūros ministrą. O dabar dar ir Dora Martin... 

Profesorius vėl kelioms minutėms nutilo, ir jo tylėjimą tik kartkartėmis 
pertraukdavo vienas kitas gergždžiantis garsas. Hiofgenas tai raudo, tai 
balo, šypsena jo lūpose persikreipė. Buvo sunku pakelti mąslų ir šaltą, o 
kartu apsiniaukusį ir veriantį šio įkūnaus ir petingo pono žvilgsnį. Ūmai 
Hendrikas suvokė, kodėl profesorių, sugebantį taip galingai sutelkti žvilg- 
snį, gerbėjai vadino „magu“. 

Pagaliau Hendrikas nutraukė tą nejaukų ir nebylų egzaminą, prabilda- 
mas savo melodingu pataikaujančiu balsu: 

— Gyvenime aš nepastebimas, pone profesoriau. Tačiau scenoje... - Čia 
jis išsitiesė, netikėtai ištiesė rankas į šonus, o jo balse blykstelėjo metalas: - 
Scenoje galiu pasirodyti visai smagiai. - Šiuos žodžius jis palydėjo niekšiš- 
ka šypsena. Ir su pasididžiavimu pridūrė: - Tokį sugebėjimą persikūnyti 
mano uošvis kartą apibūdino labai gražiais žodžiais. 

Paminėjus senąjį Bruknerį, profesorius pagarbiai kilstelėjo antakius. Ta- 
čiau kai po kelių reikšmingos tylos sekundžių jis prabilo, jo balsas skambė- 
jo šaltai: 

— Na... Būtų galima su jumis pamėginti... 

Hiofgenas džiaugsmingai pašoko, profesorius mostelėjimu jį atšaldė. 

— Nesitikėkite per daug, - rimtai tarė jis, vis dar šaltai ir įdėmiai žiūrėda- 
mas į Hendriką. - Tai, ką ketinu jums pasiūlyti, nėra reikšmingas kontrak- 
tas... Atlikdamas tą vaidmenį, kurį gavote čia, jūs anaiptol neatrodote sma- 
giai, jau greičiau ganėtinai prastai. | 

Hendrikas susigūžė. Profesorius maloniai jam nusišypsojo. 

— Ganėtinai prastai, - negailestingai pakartojo jis. - Bet tai nepakenks. 
Vis tiek galima pamėginti. O dėl atlyginimo... - Dabar profesorius šypso- 
josi beveik valiūkiškai, o jo liežuvis dar vikriau ėmė maltis po burną. — 
Hamburge jūs tikriausiai įpratote prie palyginti padorių pajamų. Pas mus 
iš pradžių turėsite tenkintis menkesne suma... Ar jūs turit pretenzijų? 

Profesorius pasiteiravo tokiu tonu, lyg domėtųsi tuo tik teoriškai. Hen- 
drikas paskubėjo patikinti: 

- Pinigai man visai nerūpi... Tikrai nerūpi, - atsakė jis, kuo įtikinamiau- 
siai pabrėždamas, nes išvydo, kaip profesorius skeptiškai vyptelėjo. - Ne- 
su išpaikintas. Viskas, ko man reikia, tai švarūs marškiniai ir buteliukas 
odekolono ant naktinio stalelio. 

Profesorius dar sykį trumpai nusijuokė. Tada tarė: 

— Smulkmenas galite aptarti su Kacu. Aš jį instruktuosiu. 

Audiencija baigėsi, rankos mostu Hiofgenui buvo parodyta, kad jis laisvas. 

— Prašau perduoti linkėjimų savo ponui uošviui, - pridūrė profesorius, 
sukryžiaveęs rankas ant nugaros, mažas ir kresnas, Napoleono laikysena 
vėl žingsniuodamas per storą kilimą, patiestą jo kambaryje. 

Ponas Kacas buvo profesoriaus generalinis sekretorius, meistro teatruo- 
se jis tvarkė visus dalykinius reikalus, kalbėjo lygiai tokiu pat gergždžian- 
čiu balsu kaip ir jo viršininkas ir taip pat kaip šis malė liežuviu sau po 
burną. Jo derybos su aktoriumi Hiofgenu įvyko dar tą pačią dieną. Hendri- 
kas besąlygiškai priėmė sutartį, dėl kurios direktoriui Šmicui būtų išūžęs 
ausis — tokia ji buvo apgailėtina. 700 markių per mėnesį, nuo kurių dar 
mokėtini mokesčiai, ir jokių garantijų, kad gaus konkrečius vaidmenis. Ar 
Jis turėjo su tuo sutikti? Turbūt turėjo, nes norėjo į Berlyną, o Berlyne jo 
niekas nežinojo. Dar kartą pradėti iš pradžių! Tai nebuvo lengva ir tai rei- 
kėjo ištverti. Reikėjo aukų, jei būtinai norėjai iškilti. 

Hendrikas nusiuntė Dorai Martin didžiulę geltonų rožių puokštę, o prie 
gražiųjų gėlių — jas jo paliepimu apmokėjo viešbučio portjė - jis pridėjo 
raštelį, kuriame didelėmis, patetiškai kampuotomis raidėmis išbraižė žodį 
„Ačiū“. Tuo pačiu prisėdimu parašė laišką direktoriams Šmicui ir Krogei: 
trumpai ir sausai paaiškino abiems vyrams, kuriems už taip daug ką buvo 
skolingas, jog jis labai apgailestaująs, tačiau negalįs atnaujinti sutarties su 

Meistrų teatru, nes sulaukęs puikaus pasiūlymo iš profesoriaus. Kišdamas 
laišką į voką, Hiofgenas kelias sekundes įsivaizdavo priblokštus veidųs 
Hamburgo meistrų teatro administracijoje. Pagalvojęs apie drėgnas nug 
ašarų ponios fon Hercfeld akis, jis nejučia sukikeno. Visas įsijaudrinęs, Hiof. 
genas išvažiavo į teatrą. 

Jis paprašė pranešti apie jo atvykimą Doros Martin persirengimo kam. 
baryje, tačiau kameristė atsakė, jog pas jos ponią šiuo metu profesorius. 

— Taigi aš jums padariau šitą keistą malonę, - tarė profesorius ir susi- 
mąstęs pažvelgė į Doros Martin pečius, kurių liesumą dengė kirpėjo ap- 
siaustas. - Šitas vaikinas angažuotas... Šitas... Kaipgi jo vardas? 

— Hiofgenas, - nusijuokė Martin, - Hendrikas Hiofgenas, tą vardą jūs 
dar įsiminsite, mano mielas. 

Profesorius išdidžiai gūžtelėjo pečiais, malė liežuviu sau po burną, o iš 
jo gerklės pasigirdo gergždžiantys garsai. 

- Jis man nepatinka, - pareiškė jis pagaliau. - Komediantas. 

— Nuo kada gi jūs nemėgstate komediantų? — Martin šyptelėjo, parody- 
dama dantis. 

— Man nepatinka tik prasti komediantai. - Profesorius atrodė suirzes. — 
Provincijos komediantai, —- pridūrė piktai. 

Martin ūmai surimtėjo, jos akys po aukšta kakta apsiniaukė. 

- Jis mane domina, - prabilo ji tyliai. - Jis visiškai neturi sąžinės, - švel- 
niai šyptelėjo ji, - visai nedoras žmogus. - Martin beveik geidulingai išsitie- 
sė ir atkragino vaikišką ir protingą galvą. - Iš jo galima laukti netikėtumų, 
— svajingai pasakė ji luboms. 

Po keleto sekundžių Dora Martin staiga atsistojo ir lengvais plevenan- 
Ciais mostais nuginė profesorių link durų. 

— Jau pats laikas! - juokėsi ji. - Eikite! Greičiau išeikite! Man reikia užsi- 
dėti peruką! 

Profesorius, jau stumiamas durų link, dar paklausė: 

— Negi negalima to matyti - kaip jūs užsidedate peruką? Net ir to?! — 
paklausė jis, godžiai spoksodamas. 

- Ne, ne -jokiu būdu! - Martin pasibaisėjusi nusipurtė. - Apie tai negal! 
būti nė kalbos! Man nuo pečių gali nusmukti kirpėjo apsiaustas... 

Ir ji tvirčiau susisupo į margą audinį. 

Profesoriaus balsas atrodė labai prislėgtas, kai jis ištarė: „Gaila!“ Žymio- 
jo raganiaus, kuriam beveik visos jo aplinkos moterys įkyrėdavo savo per- 
nelyg uoliu paslaugumu, išeinant neapleido jausmas, kad Dora Martin, vos 
likusi viena, jam už nugaros pavirs undine, gnomu ar kokia kita būtybe, 
tokia nepaprasta, kad jai pavadinti nėra net vardo. 

Neįprasta ir rafinuota didžiosios aktorės nekaltybė nuteikė profesorių 
taip mąsliai, kad jis iš pradžių net nepažino kostiumuoto tipo, nukėlusio 
prieš jį margą, plunksnomis papuoštą skrybėlę. Tik vėliau profesoriui top- 
telėjo, kad taip nuolankiai koketiškai jį pasveikino „šitas Hiofgenas“. 


Naujoje, netikėtoje situacijoje Hendrikas Hiofgenas vėl pasijunta jaunas. 
Provincijos šlovė, nuo kurios aptingsti, lieka praeityje. Jis vėl naujokas, jis 
dar kartą turi prasimušti. Kad iškiltų - šį sykį iki pačios viršūnės, - jis turi 
sukaupti visas jėgas. Hiofgenas su pasitenkinimu gali konstatuoti: jos neiš- 
naudotos, jo jėgos, jomis galima pasikliauti. Jo kūnas atsitiesia, riebalai ko- 
ne visiškai dingsta, judesiai grakštūs, o kartu ryžtingi. Sugebančiam taip 
šypsotis, mokančiam taip mirguliuoti akimis turi sektis. Jo balse jau girdėti 
džiūgavimas dėl triumfo, kurio tikrovėje dar nepasiekė, bet kurio vis tiek 
neteks ilgai laukti. 

Su mąsliu susidomėjimu, kuriame tikras rūpestis persipina su šaltu ir 
nepatirtu smalsumu, Barbara stebi šį naują savo vyro pakilimą. Pusiau 
pašaipiai, pusiau žavėdamasi ji žiūri į Hendriką, kuris su savo plevėsuo- 
Jančiu odiniu paltu ir sparnuotais sandalais visą laiką, regis, kažkur le- 
kia, kažką veikia ir yra arti svarbių sprendimų. Barbara grįžo pas Hen- 
driką, kaip jai ir pranašavo jos draugas Sebastijanas. Ji to nesigaili. Pasi- 
keitęs, be galo įsitempęs Hendrikas, su kuriuo ji nuomoja du pigius 
mebliuotus kambarius, patinka jai labiau nei tasai provincijos numylėti- 
nis - jau bepradedąs tukti, besisukiojantis H.M.T. kompanijoje ir jaukia- 
me ponios konsulienės Mionkeberg bute bandantis vaidinti biurgerį su- 
tuoktinį. Barbarai ne taip jau blogai tuose dviejuose tamsiuose kambarė- 
liuose, kuriuose dabar gyvena su savo Hendriku. Jai patinka vakarais, po 
Spektaklio, susitikti su juo liūdnoje mažoje kavinukėje, kur prietemoje 
Vaitoja elektrinis pianinas, kur pyragai atrodo lyg klijais suklijuoti iš kar- 
tono ir kur nėra jokių pažįstamų. 

Barbara pakerėta klausosi nerišlių, skubrių Hendriko pasakojimų apie 
tolesnę jo karjeros eigą. Tokiomis akimirkomis ji žino - jis tikras. Jo pablys. 
kęs veidas abejotinų kvapų prisotintoje skurdžios cukrainės prieblandoje 
regis, spindi fosforine šviesa it pūvanti mediena naktį. Sodrios, gražiai įš. 
lenktos lūpos, rėminančios godžią burną, šypsosi ir kalba. Tvirtas smakras 
su charakteringu giliu grioveliu per vidurį valdingai atkištas priekin. Pries 
akį blykčioja monoklis. Plačios, rusvais plaukeliais apaugusios rankos, kų. 
rios nežinomos valios dėka atrodo gražios, nervingai žaidžia su staltiese, 
degtukais, viskuo, kas pasitaiko šalimais. 

Su karštligišku užsidegimu Hendrikas dėsto savo viltis, planus, projek- 
tus, o tai, kad Barbara jais domisi, pasipūtėliškai nuo jų nebeužsisklendžia, 
didina jo gyvybingumą, stiprina jo garbėtrošką. Taip, Barbara aktyviai pa- 
sitarnauja jo karjerai. Ne veltui jos toks vylingas Madonos veidas. Ji gudri, 
ji apsivelka savo juodą šilkinę suknelę ir aplanko profesorių, kuriam per- 
duoda linkėjimų nuo savo tėvo, slaptojo patarėjo. Savo jaunojo aktoriaus 
žmoną didysis visų Kurfiurstendamo teatrų viešpats priima maloniai, nes 
jos tėvas — slaptasis patarėjas, kurio vardas taip dažnai minimas laikrasš- 
čiuose ir kurį jis neseniai buvo sutikęs pas ministrą. Profesoriaus rūmai 
nedarytų gėdos valdančiam kunigaikščiui. Visų šių barokinių baldų, gobe- 
lenų ir senų šedevrų šeimininkas maloniai žiūri į rusvas savo viešnios ran- 
kas ir vylingai melancholišką veidą. 

— Na, ojūs ištekėjusi už... šito Hiofgeno, - sako jis gergždžiančiu balsu, 
baigdamas ilgą apžiūrą ir itin atsidėjęs maldamas liežuviu po burną. - Jis, 
matyt, kažką turi... 

Žinoma, visa tai duoda Hendrikui didžiulės naudos - su kitais Kurfiur- 
stendamo teatrų galingaisiais, su ponu Kacu ir panele Bernhard, jis ir taip 
puikiai sutaria. Su ponu Kacu, vadybininku, kuris toli gražu ne toks napo- 
leoniškas, kaip kad kartais norėtų atrodyti, aktorius Hiofgenas lošia korto- 
mis; su panele Bernhard, įtakinga ir energinga sekretore - kresna maža 
brunete su negroidiškomis lūpomis ir pensnė - jis elgiasi beveik taip pat 
koketiškai kaip kitados su direktoriumi Šmicu. Ar tik kada neužtiksi jo sė- 
dinčio jai ant kelių, jei netikėtai atidarysi duris į kabinetą? Šiaip ar taip 
kalbama, kad Hendrikas Hiofgenas, kuris vos dvi savaites dirba šiame te- 
atre, vadina griežtąją panelę Bernhard „Roza“. Jis gali sau šitą leisti, tiek jis 

jau pasiekė! Ar daug aktorių iki šiol turėjo garbės vien tik žinoti, kad pane- 
Įės Bernhard vardas Roza? 

Gera pradžia karjerai Berlyne - kuždasi kolegos. Jo dailioji žmona lan- 
kosi pas profesorių, su Kacu jis žaidžia kortomis, o panelei Bernhard kute- 
na smakrą. Toli eis! 

Toli eis - ir jau greitai pasieks tikslą. 

Iš pradžių jis atkreipia dėmesį, vaidindamas visai menką vaidmenį — bet 
dėmesį jis atkreipia, laikraščiai jau mini „gabų poną Hendriką Hiofgeną“, 
ojuk jam leido vaidinti tik jauną girtą valstietį vienoje rusų autoriaus pje- 
sėje, šis svirduliuoja po sceną, paskui vograuja, o tada ima šokti. Bet kaip 
jis vograuja ir visų pirma - kaip jis šoka! Berlyno publika sužavėta gabaus 
princesės Tebab mokinio: pratrūksta ovacijos, kai jis baigia. Su kokia bega- 
line aistra jis raito rankas ir kojas! Visas pasaulis kelia į padanges ekstaziš- 
ką išraišką, neva pastebėtą jo veide šokant. Roza Bernhard, apie kurią prie 
bufeto būriuojasi ponai iš periodikos ir aukštuomenės damos, patvirtina: 

— Šis žmogus turi kažką bakchanališka. 

Publika, užimta tūkstančiais rūpesčių ir malonumų, tuoj pamiršta ais- 
tringojo šokėjo vardą. Tačiau žinovai — tie, nuo kurių visa priklauso - įsidė- 
mi pirmąją Hendriko sėkmę Berlyne. O apie antrąją prabyla visa sostinė. 

Sensacingoje pjesėje, įspūdingame spektaklyje aktoriui Hiofgenui pavyk- 
sta labiausiai iš visų sudominti publiką ir spaudą. Apie jo vaidybą šnekama 
dar daugiau nei apie jaudinančios dramos „Kaltė“ autorių - tą paslaptingą 
nepažįstamąjį, kurio mįslinga asmenybė yra mėgstamiausia diskusijų tema 
kavinėse ir teatrų kanceliarijose, salonuose ir redakcijų biuruose. Kas tasai 
rašytojas, besidangstąs Richardo Lozerio pseudonimu ir taip sukrečiančiai 
gausiai vaizduojantis savo tragedijoje nuodėmingą vargą, skurdą ir paklydi- 
mus? Kur jį rasti, talentingąjį, vedantį mus tragiškų ir nešvarių komplikacijų 
labirintu, pažįstantį ir atskleidžiantį tiek išsigimimo, ištvirkėliškos aistros, 
tiek kančios ir nelaimių? Be abejonės — šios kraupios ir kartu įdomios dra- 
mos, kurioje efektingai ir drąsiai jungiami įvairiausi stilistiniai elementai — 
tiek simbolistiniai, tiek ir natūralistiniai, — autorius turėjo būti atsiskyrėlis, 
tai vienišius, besilaikąs atstu nuo turgaus šurmulio. Literatai - amžinai ne- 
pasitikintys savo pačių profesija - tvirtino: jis joks literatas. Jam svetima ruti- 
na, viskas jo kūrinyje alsuoja genialiu pirmapradiškumu. Iki šios dienos jis 

nebuvo parašęs nė vienos eilutės. Jaunas nervų ligų gydytojas, - tvirtino kai 
kurie ypatingai žinantys, - ir gyvena Ispanijoje. Į laiškus jis neatsako, dery. 
bas su juo reikia vesti per kelis tarpininkus: visa tai atrodo nepaprastai įdą. 
mu ir karštligiškai aptarinėjama pašvęstųjų sluoksniuose. 

Jaunas nervų ligų gydytojas, ir gyvena Ispanijoje - versija labai tikrovįz. 
ka, ja tikima, ji įsigali. Tik nervų ligų gydytojas gali taip išmanyti tokiųs 
žmogaus sielos išsigimimus, vedančius prie žiaurių nusikaltimų. Kaip jis 
orientuojasi! Jo dramoje atskleidžiamos visos nuodėmės. Tai prakeiktųjų 
visuomenė, kuri čia veikia ir kenčia. Kiekvienas pasirodantis personažas, 
regis, nešioja ant kaktos niūrų ženklą - damos iš Grunevaldo ir Kurfiursten- 
damo tuo nepaprastai sužavėtos. 

Tačiau iš visų puolusiųjų labiausiai puolęs yra Hendrikas Hiofgenas, dė] 
to jis ir susilaukia didžiausių aplodismentų. Iš jo išblyškusios, velniškos 
minos, iš jo duslaus ir nuvargusio balso matyti, kad jis gerai pažįsta visas 
ydas ir dar gauna išjų finansinės naudos. Iš pažiūros jis didis šantažuoto- 
jas, niekšiškai šypsodamasis, jis be skrupulų stumia jaunus Žmones į pra- 
žūtį, vienas iš jų viešai nusižudo, o Hendrikas, susibrukęs rankas į kelnių 
kišenes, įsikandęs į dantis cigaretę, įsispraudęs į akį monoklį, prasliūkina 
prolavoną. Pakraupusi publika jaučia — tai blogio įsikūnijimas. Jis toks ab- 
soliučiai, toks nepataisomai blogas, kokį retai sutiksi. Tačiau kartkartėmis 
jis, regis, pats išsigąsta savo velniškos blogybės, tada jo veidas sustingsta ir 
išblykšta, žuviškos brangakmenių akys niūriai šnairuoja, o apie jautrius 
smilkinius dar labiau išryškėja kančios linija. 

Pasiturinčiai vakarinės Berlyno dalies publikai Hiofgenas suvaidina bega- 
linį išsigimimą, ir tai tampa sensacija. Ištvirkimas kaip delikatesas turtin- 
giems žmonėms - Hiofgenui tai pavyksta. Ir dar kaip pavyksta! Jo nuvar- 
gusi ir kartu kupina įtampos mimika kelia pasigėrėjimą, begalinį pasigėrė- 
jimą kelia jo atsainiai grakštūs, žaviai klastingi gestai. 

— Jis juda kaip katė! — gėrisi panelė Bernhard, neprieštaraujanti, kad jis 
vadintų ją Roza. - Pikta katė! O, koks jis dangiškai piktas! 

Kolegos iš mažesniųjų teatrų jau mėgdžioja jo kalbėseną - kimų kuždėji- 
mą, kartkartėmis virstantį kerinčiu dainavimu. 

— Arne mano teisybė? Jis ne iš kelmo spirtas, - sako Dora Martin profe- 
soriui, ir šis jau negali prieštarauti. 

— Na taip... - sugergždžia jis, mala liežuviu sau po burną ir susimąstęs 
zvelgia priešais save. 

Iš esmės jis vis dar rimtai nežiūri į „šitą Hiofgeną“, lygiai kaip kitados 
rimtai į jį nežiūrėjo Oskaras H. Krogė. „Komediantas“,- kaip ir Krogė gal- 
voja profesorius. 

Nuostabus komediantas - taip mano kritikai, taip mano turtingos po- 
nios, taip mano panelė Bernhard, kolegos jau negali to neigti. Nepaprastą 
„Kaltės“ pasisekimą labiausiai lemia Hiofgeno vaidyba. Spektaklį galima 
rodyti šimtą kartų iš eilės, profesorius susižeria gražaus pinigo. Įvyksta 
neįtikėtinas dalykas - dar to paties sezono metu jis padidina Hiofgenui 
algą, nors to daryti jo neįpareigoja jokia sutartis - panelė Bernhard ir ponas 
Kacas įkalba savo įžymųjį šefą. 

Galbūt spektaklis būtų buvęs parodytas net šimtą penkiasdešimt ar du 
šimtus kartų, tačiau pamažu pasklinda visus atšaldantys gandai apie auto- 
rių. Jis nesąs keistuolis nervų ligų gydytojas iš Ispanijos, šnekama dabar. 
Jis nesąs pašalietis, išmanantis tik žmogaus sielos gelmes, tačiau nepatyręs 
ir nepažįstantis banalių „biznio“ paslapčių. Jis iš viso nėra koks nors kilnus 
nepažįstamasis, tai paprasčiausiai ponas Kacas, kuriuo kiekvienam kada 
nors yra tekę piktintis. Nusivylimas visuotinis. Ponas Kacas, įgudęs biz- 
nierius, sukūrė dramą „Kaltė“! Staiga visi pamato, kad pjesė - tai vien vul- 
garių baisybių kratinys, vienodai neskoninga ir nereikšminga. Visi jaučiasi 
apgauti ir nusprendžia, jog šitas reikalas - didžiulis pono Kaco akiplėšiš- 
kumas. Gal ponas Kacas Dostojevskis? Nuo kada? - irzliai klausinėjama 
įtakinguose sluoksniuose. Ponas Kacas yra profesoriaus patarėjas biznio 
klausimais — o tos vietos, beje, jam pavydima. Niekas nepripažįsta jam tei- 
sės apsimesti ispanu nervų ligų gydytoju ir nusileisti į gelmes. Dramą „Kal- 
tė“ reikia išbraukti iš repertuaro. 

Kaprizinga visuomenė Kacą sužlugdo, tačiau Hiofgenas įsitvirtino ir sa- 
vo nepaprasta piktybe galutinai užkariavo visų širdis. Baigiantis pirmajam 
sezonui Berlyne, Hendrikas gali būti patenkintas ir gerai nusiteikęs - visi jį 
vadina rytdienos įžymybe, kylančia žvaigžde, didžiule viltimi. Jo sutartis 
kitam sezonui, 1929 /30 m., jau atrodo visai kitaip nei buvusioji: jo atlygini- 
mas padidintas beveik trigubai, profesorius su tuo sutiko niurzgėdamas ir 
gergždamas, nes Hiofgeną persekioja konkurentai. 

— Na, dabar nepristigsite švarių marškinių ir levandų vandens, - parejz. 
kia profesorius savo naujajai žvaigždei. 

O šis atsako, maloniai šypsodamasis: 

— Odekolono, pone profesoriau! Aš naudoju tik odekoloną! 

Ateina vasara, Hendrikas palieka savo du niūrius kambariūkščius ir įz. 
sinuomoja šviesų butą Naujuosiuose Vakaruose, Reichskanclerio aikštėje. 
įsigyja gausybę marškinių, geltonus batus ir pastelinių spalvų kostiumus, 
ima vairavimo pamokas ir derasi su keliomis firmomis dėl prašmatnaus 
kabrioleto, kurį nori pirkti už reklaminę kainą. Barbara išvažiuoja pas gę- 
neroliene į dvarą. Klestintis vyras ją domina mažiau nei domino kovojantis 
ir drebantis iš nepatenkintos garbėtroškos. Atvyksta ponia fon Hercfeld — 
aplankyti Hendriko ir padėti jam įsikurti naujame bute. Ji išrenka plieni- 
nius baldus, o sienoms papuošti - Van Gogo ir Pikaso reprodukcijas. Kam- 
bariai atrodo elegantiškai ir pretenzingai tušti. Hendrikas mėgaujasi po- 
nios fon Hercfeld susižavėjimu, o jos meilę, regis, dar labiau sustiprėjusią, 
priima kaip užtarnautą duoklę. Dabar Heda jau nesislepia nuo jo po savo 
ironiška kauke. Su melancholišku geismu, liguista neviltim žvelgia jos švel- 
nios gelsvai rudos akys į žiaurų mylimąjį. 

— Vargšė Zybert atrodo perblyškusi, taip ilgisi jūsų, - sako Heda, bet 
nutyli, jog ir ji pati kartą taip susigraudino, kad verkė kartu su Angelika - 
skaudžiai ir ilgai verkė dėl prarastojo, kurio niekada neturėjo. 

Poniai fon Hercfeld leidžiama lydėti Hiofgeną į filmavimo paviljonus, 
mat šią vasarą jis pirmą kartą filmuojasi. Detektyviniame filme „Laikykite 
vagį!“ Hiofgenas atlieka pagrindinį vaidmenį - didingo nepažįstamojo ir 
paslaptingo piktadario, kuris dažniausiai pasirodo su juoda kauke ant veido. 
Jis apsitaisęs juodai nuo galvos iki kojų, net marškiniai juodi: iš drabužių 
spalvos galima spręsti apie tamsią sielą. Jis vadinamas „Juoduoju Šėtonu“ 
ir vadovauja gaujai, kuri padirbinėja pinigus, verčiasi narkotikų kontra- 
banda, progai pasitaikius apiplėšinėja bankus, o jos sąžinę slegia jau ne 
viena žmogžudystė. Tiek nusikaltimų Juodasis Šėtonas įvykdo ne vien iš 
godumo ar polinkio į avantiūrizmą, bet ir principiniais sumetimais. Niū- 
rūs išgyvenimai, kuriuos kitados patyrė su viena jauna mergina, pavertė ji 
žmonijos priešu. Širdis verčia jį kenkti ir sėti nelaimes, Juodasis Šėtonas 
yra piktadarys iš įsitikinimo: prieš pat jį suimant, jis prisipažįsta apie tai 

nustebusiems ir išsigandusiems savo bendrams, kurie vogė dėl kur kas pa- 
prastesnių priežasčių. Priblokšti jie pagarbiai kuždasi, kai sužino, kaip keis- 
tai susiklostė jų vadeivos Juodojo Šėtono likimas ir kad jis toli gražu ne 
visados sukosi tarp nusikaltėlių, anaiptol, kitados jis buvo husarų karinin- 
kas. Šios dramatiškos scenos metu nevidonas nusiima savo kaukę -jo veidas, 
įrėmintas standžios juodos skrybėlės ir iki pat viršaus užsagstytų tamsių 
marškinių, atrodo kraupiai išblyškęs, bet vis dar aristokratiškas ir, nepai- 
sant viso nuopuolio, ne be tragiškų bruožų. 

Autoritetingiems ponams iš didžiosios kino bendrovės ši žiauri ir ken- 
čianti veido išraiška padaro nepaprastą įspūdį. Hiofgenas stebina be palio- 
vos, jis savitas ir duos daug pelno, tiek sostinėje, tiek ir provincijoje - tokia 
autoritetingų ponų nuomonė, o jų pasiūlymai Hiofgenui pranoksta visus 
pastarojo lūkesčius. Dalies jų tenka atsisakyti, Hiofgeną įpareigoja sutartis 
su profesoriumi. Kadangi jis sunkiai pagaunamas, kino galingieji medžioja 
jį kaip pašėlę. Jie susisiekia su ponu Kacu ir panele Bernhard ir siūlo sva- 
rias kompensacijas už tai, kad aktorius Hiofgenas sezono metu kelias sa- 
vaites priklausytų jiems. Daug kalbama telefonu, susirašinėjama ir dera- 
masi. Bernhard ir Kacas įnoringi, savo numylėtinio jie nelinkę atsisakyti 
netir už didelius pinigus. Hiofgenas turi paklausą. Jo visi pageidauja. Ojis 
sėdi savo tuščiame ir subtiliame bute su plieniniais baldais, niekšiškai šyp- 
sosi ir su pašaipia ramybe ironiškai komentuoja teatro ir kino kovą dėl jo 
vertingosios personos. 

Štai karjera! Didžioji svajonė pildosi. Reikia tik sugebėti pakankamai kar- 
štai svajoti, —- galvoja Hendrikas, - ir drąsiausia vizija taps tikrove. Ak, ji 
nuostabesnė, nei jis drįso kada nors tikėtis! Dabar kiekviename laikraštyje, 
kurį tik atsiverčia, jis randa savo vardą - patyrusi Bernhard rūpinasi tokiu 
viešumu —ir jis visada rašomas teisingai, jau beveik tokiomis pat riebiomis 
raidėmis kaip ir tų seniai išgarsėjusių žvaigždžių, kurių šlovės kelią jie ki- 
tados pavydžiai sekė provincijos teatro kavinėje. Įtakingas iliustruotas žur- 
nalas viršelyje išspausdina Hendriko nuotrauką. Kokią miną nutaisys Kro- 
gė, kai tai pamatys! O ponia konsulienė Mionkeberg? O slaptasis patarėjas 
dabar pagarbiai suvirpės, regėdami jo karjerą, kuri svaiginančiai stačia tra- 
jektorija kyla į viršų. 

1929/30 metų sezono pabaigoje Hendrikas Hiofgenas iškilęs daug auk;. 
čiau nei jo pradžioje. Viskas jam sekėsi, kiekvienas sumanymas virsdayvą 
triumfu. Profesoriaus teatruose jo balsas reiškia jau kone daugiau nei pą. 
ties šefo, kuris, beje, retai buvoja Berlyne, o daugiausia laiko praleidžia 
Londone, Holivude arba Vienoje. Hiofgenas valdo poną Kacą ir panelę 
Bernhard, jis jau seniai gali sau leisti elgtis su jais taip pat laisvai, kaip 
kad mėgo elgtis su Šmicu ir ponia fon Hercfeld. Hiofgenas sprendžia, 
kokias pjeses imti, kokias atmesti, ir kartu su Bernhard skirsto aktoriams 
vaidmenis. Jam pataikauja gausybė autorių, norinčių, kad statytų jų kūri- 
nius, jam pataikauja gausybė aktorių, norinčių gauti vaidmenis, jam pa- 
taikauja aukštuomenė - arba taip besivadinanti turtingų snobų klika, nes 
jis yra dienos didvyris. 

Viskas vėl taip, kaip buvo Hamburge, tik stilius didingesnis, tik mastai 
kiti. Šešiolika valandų darbo per parą, o tarpais išraiškingos nervinės iš- 
krovos. Elegantiškame naktiniame restorane „Pas pašėlusį raitelį“, kur Hen- 
drikas, apsuptas gerbėjų, retsykiais sėdi nuo pirmos iki trečios valandos 
nakties, jis su kokteilio taure rankoje dūsaudamas nukrinta nuo aukštos 
baro kėdės - jis neapalpo, nieko baisaus, bet vis dėlto pakankamai baisu, 
kad visos čia esančios damos imtų klykti; panelė Bernhard atskuba su gai- 
vinančiais aromatais - greta visada yra atsidavusi moteris, kai aktorių Hiof- 
geną ištinka priepuoliai. Dabar Hiofgenas vėl pasiduoda jiems gana daž- 
nai, tiems nedideliems isterijos priepuoliams, galintiems nuo lengvo dre- 
bulio arba tylaus alpulio sustiprėti iki nevaldomo isteriško riksmo su 
konvulsiškais trūkčiojimais - ir jie išeina jam į naudą: po jų jis jaučiasi atsi- 
gavęs it po gydomųjų vonių, kupinas naujų jėgų, kurių reikalauja jo įno- 
ringa, sekinanti ir maloni egzistencija. 

Beje, gaivinančių iškrovų jis griebiasi rečiau nuo tada, kai vėl šalimais 
turi princesę Tebab. Pirmąją žiemą Berlyne jis neatsakydavo į grasinančius 
juodosios karalaitės laiškus, parašytus keistu stiliumi ir pilnus rašybos klai- 
dų. Bet dabar Barbara beveik visiškai nuo jo pasitraukė: jai nepakenčiamas 
šurmulys apie jos prašmatnųjį sutuoktinį, ji vis rečiau atvažiuoja į Berlyną; 
jos kambarys elegantiškame bute Reichskanclerio aikštėje dažniausiai tuš- 
Cias; jai labiau patinka tylesnės erdvės slaptojo patarėjo namuose arba g€“ 
nerolienės viloje. Tada Hendrikas pasiryžta nusiųsti savo Žiuljetai kelion- 


156 ) MEFISTAS 


pinigius — gyvenimui be jos trūksta skonio, grėsmingai žvilgčiojančios da- 
mos, su aukštais auliniais išdidžiai Žingsniuojančios Tauencynštrase, jos 
negali pakeisti. Princesė Tebab ilgai nesiprašydina. Ji atvyksta. 

Hendrikas išnuomoja jai kambarį nuošaliame rajone, kur aplanko ją bent 
kartą per savaitę, smakrą apsivyniojęs šaliku ir užsismaukęs ant akių skry- 
bėlę, kaip piktadarys į nusikaltimo vietą įsėlina jis pas savo meilužę. 

— Jei mane kas užkluptų - šitaip apsirengusį! - šnibžda Hendrikas, mau- 
damasis sportines kelnaites. - Man galas! Viskas būtų baigta! 

Princesė Tebab juokiasi, kai jis dreba iš baimės, ji kvatojasi kimiai ir šir- 
dingai. Iš džiaugsmo, kad mato jį virpantį, o taip pat norėdama išpešti dar 
daugiau pinigų, ji jam šimtąjį kartą pagrasina, kad ateisianti į teatrą ir 
kniauksianti it laukinė katė, kai jis pasirodysiąs scenoje. 

- Įsikalk į galvą, vaikiuk! - žiauriai erzina jį Žiuljeta. - Vieną kartą aš tikrai 
taip padarysiu - pavyzdžiui, kitą savaitę, per didžiąją premjerą. Apsivilksiu 
margą šilkinę suknelę ir atsisėsiu pirmoje eilėje. Tai sukels skandalą! 

Tamsioji panelė džiugiai trina sau delnus. Tada pareikalauja iš Hendri- 
ko pusantro šimto markių, tik tada mokysianti jį naujo šokio žingsnio. Hen- 
drikui iškilus, ji taip pat tapo reiklesnė. Dabar ji naudoja brangius kvepa- 
lus, perkasi aibes margų šilkinių suknelių, žvangsinčių apyrankių ir cuk- 
ruotų vaisių, kuriuos savo šiurkščiais ir mikliais pirštais traukia iš didelių 
tūtų ir pasigardžiuodama valgo. Kai ji vaipydamasi kramto ir tuo pat metu 
nesivaržydama kasosi pakaušį, ją gali palaikyti didžiule beždžione. Hen- 
drikas privalo mokėti ir mielai moka. Jam teikia malonumo, kad Juodoji 
Venera taip storžieviškai jį išnaudoja. 

— Nes myliu tave kaip pirmąją dieną! - tvirtina jai Hendrikas. - Myliu 
tave netgi labiau nei pirmąją dieną. Kai tavęs nėra, tik tada visiškai su- 
prantu, ką tu man reiški. Rūsčiosios damos iš Tauencynštrasės nepaken- 
Čiamai nykios. 


— O tavo Žmona? - teiraujasi džiunglių gražuolė, kandžiai kikendama. - 
O tavo Barbara? 

— Ak,ji... - lygiai graudžiai ir paniekinančiai atsiliepia Hendrikas ir nu- 
Suka šesėlin savo blausų veidą. 

Barbara vis rečiau atvažiuoja į Berlyną, ir slaptasis patarėjas dabar be- 

veik nesirodo sostinėje, kur anksčiau keletą kartų per žiemą skaitydąy a 
pranešimus ir dalyvaudavo reprezentaciniuose susitikimuose. Slaptasis pa. 
tarėjas sako: 

— Man nebepatinka Berlyne. Taip, aš imu bijoti Berlyno. Čia bresta įVy- 
kiai, keliantys man siaubą - o klaikiausia tai, kad žmonės, su kuriais ben. 
drauju, regis, net nepastebi grėsmės. Visuotinė aklybė. Žmonės linksmina. 
si, ginčijasi, jaučiasi svarbūs, o tuo tarpu niaukiasi dangus, tačiau niekas 
nenujaučia audros, kuri artinasi, kuri jau beveik čia pat. Ne, man nebepą. 
tinka Berlyne. Gal aš to vengiu, kad nereikėtų niekinti... 

Vis dėlto jis dar kartą atvyksta, bet jau ne dalyvauti reprezentaciniame 
susitikime ar skaityti paskaitos universitete, ne, jis atvyksta, kad pasakytų 
ilgą kalbą kultūros politikos ir aktualios politikos klausimais. Kalba vadi- 
nasi „Barbariškumo grėsmė“, ja slaptasis patarėjas nori dar sykį - pasku- 
tinį sykį — įspėti dvasingąją buržuazijos dalį dėl to, kas nūnai randasi ir 
reiškia tamsą bei regresą, nors drįsta įžūliai skelbtis „pabudimu“ ir „nacio- 
naline revoliucija“. Senasis ponas pusantros valandos kalba publikai, kuri 
šėlsta — vieni pritardami, kiti prieštaraudami. 

Paskutinį kartą viešėdamas sostinėje, buržuazinis mokslininkas, kuris 
dėl apsilankymo Sovietų Sąjungoje yra nekenčiamas dešiniųjų ir net šiek 
tiek įtartinas demokratams, kalbasi su daugeliu savo draugų, su politikais, 
rašytojais, profesoriais. Visi šie pasitarimai baigiasi tuo, kad jų nuomonės 
smarkiai išsiskiria. Draugai neslėpdami ironijos teiraujasi: 

— Kur dingo jūsų tolerancija, pone slaptasis patarėjau? Kurjūsų demokra- 
tiniai principai? Mes negalime jūsų pažinti. Juk jūs šnekate kaip radikalus 
šių dienų politikas, o ne kaip kultūringas ir santūrus žmogus. Visi kultūring! 
Zmonės turėtų sutarti, kad prieš šiuos nacionalsocialistus yra tik vienas me- 
todas — auklėjimas. Turime daryti viską, kad demokratijos pagalba pažabo- 
tume šiuos žmones. Mes turime juos palenkti savo pusėn, o ne su jais kovoti. 
Mes turime sužavėti šiuos žmones respublika... Ir beje, - priduria ponai 507 
cialdemokratai arba liberalai, konfidencialiai prislopinę balsus ir rimtai Žiū- 
rėdami, — ir beje, mielas slaptasis patarėjau: priešas tyko iš kairės. 

Brukneriui tenka išklausyti šį bei tą apie „sveikas ir kūrybingas jėgas; 
kurios, „nepaisant visko“, glūdinčios nacionalsocializme, kai ką apie kilnų 
nacionalinį jaunimo patosą, kurio „mes, vyresnieji,“ ilgiau negalime nesU“ 

pratingai neigti, apie „politinį vokiečių tautos instinktą“, jos „sveiką protą“, 
kuris visada užkirsiąs kelią tam, kas blogiausia („Vokietija - tai ne Italija“), 
ir Brukneris, įpykęs ir nusivylęs, išvažiuoja, širdyje pasiryžęs niekada dau- 
giau nebegrįžti. Slaptasis patarėjas Brukneris pasitraukia iš visuomenės — 
kurioje triumfuoja Hendrikas Hiofgenas. 

Berlyno salonuose mielai sutinkami visi, kas turi pinigų arba kieno var- 
dą dažnai mini bulvarinė spauda. Ant Tyrgarteno ir Grunevaldo vilų par- 
keto spekuliantai susitinka su lenktynininkais, boksininkais ir įžymiais ak- 
toriais. Stambus bankininkas didžiuojasi, savo namuose galėdamas priim- 
ti Hendriką Hiofgeną, tiesa, jis dar labiau džiaugtųsi, matydamas čia Dorą 
Martin, tačiau Dora Martin neateina, ji atsisako kvietimo arba užsuka dau- 
gių daugiausia dešimčiai minučių. 

Žinoma, ir Hiofgenas neatvyksta prieš vidurnaktį. Po vakarinio spekta- 
klio jis dar pasirodo viename miuzikhole, kur už tris šimtus markių dai- 
nuoja septynias minutes trunkančią dainą. Puošni publika, kurią jis pager- 
bia savo apsilankymu, niūniuoja drauge su juo zongo priedainį, kurį jis 
pats išgarsino: 

„Aš to net apsakyti negalėčiau — 
Bijausi, kad visai nesužvėrėčiau! 
O Viešpatie, kas daros su manim!“ 

Koks gražus ir nuostabus yra Hendrikas - aš to net apsakyti negalėčiau! 
Sveikindamasis ir šypsodamasis, su ponu Kacu ir panele Bernhard kaip 
ištikimais palydovais iš paskos, jis vaikštinėja tarp šių susnobėjusių žydų 
finansininkų, politiškai radikalių ir meniškai nepajėgių literatų bei sporti- 
ninkų, kurie gyvenime neperskaitė nė vienos knygos ir kuriuos kaip tik dėl 
to dievina literatai. | 

— Arjis neatrodo kaip lordas? - kuždasi gausiai išsidabinusios rytietiško 
tipo damos. - Jo lūpų linija tokia ištvirkėliška... O jau tos nuostabiai išdi- 
džios akys! Jo fraką siuvo Knicė, kainavo tūkstantį du šimtus markių. 

Viename salono kampe tvirtinama, kad Hiofgenas turįs meilės ryšių su 
Dora Martin. 

— Na kąjūs-jukjis miega su panele Bernhard! - teigia dar didesni žinovai. 


"Vertė Antanas A. Jonynas. 

— O kaip jo žmona? - klausia naivokas jaunas ponas, kuris dar Neseniąj 
sukiojasi Berlyno aukštuomenėje. 

Vietoj atsakymo jis išgirsta tik paniekinantį juoką. Nuo tada, kai senį, 
slaptasis patarėjas politiškai taip smerktinai ir, beje, beprasmiškai atkręj. 
pė į save dėmesį, į Bruknerių šeimą jau neverta žiūrėti rimtai. Mokslinin. 
kams nederėtų kištis į reikalus, apie kuriuos jie nieko neišmano - dėl tą 
visi vieningai sutaria, ir, be to, plaukimas prieš srovę visiems atrodo kvailą 
užgaida. Šiuolaikiškas žmogus turėtų suprasti perspektyvų nacionalso. 
cializmo judėjimą, turintį tiek daug pozityvių elementų ir dar atsikraty- 
siantį savo nedidelių trikdančių trūkumų, pavyzdžiui, šito nemalonaus 
antisemitizmo. 

— Kad liberalizmas atgyveno ir jau neturi ateities, matyt, yra faktas, dė] 
kurio nevertėtų ilgiau ginčytis, - sako literatai, ir nei boksininkai, nei ban- 
kininkai jiems neprieštarauja. 

— Kaip nuostabu, kad radote mums valandėlę laiko, pone Hiofgenai! — 
suokia savo žavingam svečiui namų šeimininkė ir ištiesia jam lėkštute su 
ikrais. — Juk visi žinom, koks jūs užsiėmęs! Ar galiu jus supažindinti su 
dviem karščiausiais jūsų gerbėjais? Tai ponas Miuleris-Andrė, kurį jūs tik- 
riausiai žinote iš jo intriguojančių paplepėjimų „Įdomiajame žurnale“. O 
čia mūsų draugas, įžymus prancūzų rašytojas Pjeras Lariu... 

Ponas Miuleris-Andrė yra elegantiškas žilas vyriškis su smarkiai išspro- 
gusiomis Žydromis kaip vanduo akimis raudoname veide. Niekam ne pa- 
slaptis, jog jis gyvena iš to, kad jo gražuolė žmona, kilusi iš aristokratų 
šeimos, turi gerų draugų. Per ją jis sužino visas Berlyno aukštuomenės 
paskalas, iš kurių sukurpia savo trumpus straipsnelius „Įdomiajam žur- 
nalui“. Šiame skandalingame prastos reputacijos žurnale ponas Miule- 
ris-Andrė kas savaitę spausdina paplepėjimus, pavadintus „Ar jūs nu- 
tuokėte apie tai?“ „Įdomusis žurnalas“ mėgstamas kaip tik dėl šių sma- 
gių straipsnelių — mat juose paskelbiama, kad pramonininko X žmona 
buvo išvykusi trumpon kelionėn į Biaricą su lyriniu tenoru Y, o grafienė 
Z kiekvieną popietę pasirodo Adlone vykstančioje arbatėlėje su šokiais, 
ir ne dėl geros kapelos, o dėl vieno tokio šokdintojo... Tokiomis publika- 
cijomis ponas Miuleris-Andrė sugeba patraukti ir pamokyti skaitytojus: 
Jis gyvena gana ištaigingai ir, beje, toli gražu ne iš tų pajamų, kurias gau“ 

12 už išspausdintus straipsnius, priešingai, tai apmokama pinigais, ku- 
Ąuos jis ima už tai, kad „paplepėjimai“ nebūtų spausdinami. Kai kurios 
gamos jau sumokėjo ponui Miuleriui-Andrė po apvalią sumelę, kad jų 
vardas nepasirodytų rubrikoje „Ar jūs nutuokėte apie tai?“ Ponas Miule- 
„s-Andrė yra begėdiškas šantažuotojas, niekas - net jis pats — to neneigia 
:„ niekas dėl to per daug netriukšmauja. 

Kitas aktoriaus Hiofgeno „karštasis gerbėjas“, mesjė Pjeras Lariu, yra 
mažas žmogutis. Jis ištiesia Hendrikui baltą gležną laibą rankelę ir taria 
„erksmingu sopranu: 

— Labai įdomu, mielas pone Hiofgenai! Gal galėčiau užsirašyti jūsų adre- 
są? - Ir įgudusiu mostu jau išsitraukia storą užrašų knygelę. — Tikiuosi, 
artimiausiu laiku jūs papietausite pas mane Esplanadoje, - sušunka jis sa- 
vo aimanuojančiu, o kartu viliojančiu sirenos balsu. 

Mesjė Lariu akys senmergiškai smailiame, nesuskaičiuojamų raukšlelių 
išvagotame veide yra neįtikėtinai įdėmios ir skvarbios, jos kone ekstaziš- 
kai švyti nepaprastu smalsumu, jos spindi žmonių, vardų ir adresų ieškoji- 
mo aistra, kuri, tiesą sakant, yra pagrindinė paskata ir vienintelis tikrasis jo 
gvvenimo turinys. Mesjė Lariu mirtų, liūdnai užtrokštų kaip žuvelė, jei ku- 
rią dieną negalėtų užmegzti naujų pažinčių. Tačiau mažasis žmonių kolek- 
cionierius apsaugotas nuo tokios gailiai apverktinos situacijos, bent jau tol, 
kol viešės Berlyne. Mat svetimšaliams Berlyno salonuose paprasta: svečias, 
snekantis vokiškai su ryškiu užsienietišku akcentu, daro draugijai beveik 
tokią pat garbę kaip boksininkas, grafienė ar kino aktorius — o juo labiau 
svetimšalis, kuris turi pinigų, rengia įdomius pietų pobūvius Esplanados 
viešbutyje, yra pristatytas keliems karaliams ir net pažįsta Velso princą. 
Mesjė Lariu atviros visos durys, jį priėmė net garbingas ir senas ponas rei- 
cho prezidentas. Mesjė Lariu pažįstamas reakcingiausių ir kilmingiausių 
Potsdamo šeimų aplinkoje, antra vertus, jį galima sutikti ir vienoje kompa- 
Nijoje su jaunais kairiaisiais radikalais, kuriuos bankų direktorių namuose 
Mėgsta pristatyti kaip „mes jeunes camarades communistes““. 

— Vakar gėrėjausi jumis Žiemos sode, - sako Pjeras Lariu, užsirašęs Hiof- 
geno telefono numerį. Ir juokaudamas, tačiau verksmingu balsu pakartoja 

populiarų priedainį: - „Aš to net apsakyti negalėčiau...“ — Paskui trumpą 
nusijuokia, lyg rudens vėjas šnarėtų sausuose lapuose. - Cha cha chą, . 
juokiasi mesjė Lariu, trina baltas kaulėtas rankeles virš krūtinės ir slepia 
veidą storame juodame vilnoniame šalyje, kurį, nors šiuose kambariuosę 
šilta, nešioja ant smokingo, apvyniojęs sau apie kaklą. 

Aš to net apsakyti negalėčiau — pasaulis to dar neregėjo — tai būna tik 
vieną kartą, tai nepasikartos! Vokietijoje viskas puiku, geriau nė būti negą. 
li, galima nesukti sau galvos ir būti geros nuotaikos. Esama krizės? Esamą 
bedarbių, vyksta politinės kovos? Egzistuoja respublika, kuriai trūksta nę 
tik savigarbos, bet ir savisaugos instinkto ir kuri leidžiasi, kad įžūliausias 
ir žiauriausias jos priešas išjuoktų ją prieš visą pasaulį? Jis išlaikomas ir 
proteguojamas turtuolių, bijančių tik vieno dalyko - kad vyriausybei ne- 
šautų į galvą atimti iš jų šiek tiek pinigų. Berlyne mušamasi salėse, nakti- 
mis kaunamasi gatvėse? Jau vyksta pilietinis karas, kone kasdien pareika- 
laujantis aukų? Žaliūkai rudomis uniformomis jau trypia darbininkams vei- 
dus ir perpjauna gerkles, o didysis tautos vadas - „kūrybingų elementų“ 
fiūreris, stambiųjų pramonininkų ir generolų numylėtinis - begėdiškai skel- 
bia sveikinimo telegramą sužvėrėjusiems žudikams? Tas pats kurstytojas, 
reikalaujantis ilgųjų peilių nakties ir viešai iškilmingai pažadantis, jog risis 
galvos, prisiekia, kad jis norįs ateiti į valdžią „tik legaliu keliu“? Jis gali taip 
elgtis, gali kasdien išrėkti pasauliui tiek grasinimų ir niekšybių savo skali- 
jančiu balsu? 

Aš to net apsakyti negalėčiau! Ministerijos žlunga, kuriamos iš naujo ir 
nėra protingesnės už buvusias. Bijausi, kad visai nesužvėrėtume! Garbaus 
generolo feldmaršalo rūmuose stambieji žemvaldžiai rezga intrigas prieš 
drebančią respubliką. Demokratai įsitikinę: priešas tyko iš kairės. Policijos 
viršininkai, vadinantys save socialistais, įsako šaudyti į darbininkus. Ta- 
čiau skalijančiam balsui leidžiama kasdien pranašauti „sistemai“ susido- 
rojimą ir kruviną galą. 

Pasaulis to dar neregėjo! O ar to nepastebi gerai apmokamas šios siste- 
mos juokdarys, kaip tik šios sistemos, kuriai prakeiksmus svaido niekin- 
gas pririšto šuns balsas? Ar aktorius Hiofgenas nemato, kad renginiai, ku- 
rių abejotinas didvyris jis yra, iš esmės yra makabriški ir kad šokis, kurio 
vienu mėgstamiausių iniciatorių yra jis pats, šiurpiai krypsta bedugnės link? 

Hendrikas Hiofgenas - apgavikų, frakuotų žudikų ir istorinių intrigan- 
tų meistras — nieko nemato, nieko negirdi, nieko nepastebi. Jis net negyve- 
na Berlyno mieste - kaip kad kitados negyveno Hamburgo mieste, jis nie- 
ko daugiau nežino, tik scenas, filmavimo paviljonus, persirengimo kamba- 
rius, porą naktinių restoranų, porą šventinių salių ir susnobėjusių salonų. 
Arjis jaučia, kad keičiasi metų laikai? Ar suvokia, kad bėga metai - pasku- 
tiniai šios taip viltingai sveikintos, o nūnai taip vargingai merdėjančios Vei- 
maro respublikos metai: 1930-ieji, 1931-ieji, 1932-ieji? Aktorius Hiofgenas 
gyvena nuo vienos premjeros iki kitos, nuo vieno filmo iki kito, jis skai- 
čiuoja „filmavimosi dienas“, „repeticijų dienas“, bet vargu ar žino, kad tirp- 
sta sniegas, kad medžiai ir krūmai pasipuošė pumpurais arba lapais, kad 
vėjas atneša kvapus, kad egzistuoja gėlės ir žemė, ir tekantis vanduo. Įka- 
lintas savo garbėtroškoje kaip belangėje, nepasotinamas ir nepavargstan- 
tis, visada apimtas didžiausios isteriškos įtampos, aktorius Hiofgenas mė- 
gaudamasis ir kentėdamas išgyvena savo likimą, kurį pats laiko nepapras- 
tu ir kuris viso labo tėra vulgari, mirguliuojanti arabeska mirčiai pasmerkto, 
dvasią praradusio, link katastrofos besiritančio šurmulio pabaigoje. 

Aš to net apsakyti negalėčiau - juk niekaip neišvardysi visko, ką jis daro, 
kokia gausybe įvairiausių išmonių ir netikėtumų atkreipia į save visuome- 
nės dėmesį. Sutartį su profesoriaus teatrais, nepaisant nesutramdomo pa- 
nelės Bernhard sielvarto, jis nutraukė, nes norėjo nevaržomas naudotis vi- 
somis jam nuolat atsiveriančiomis viliojančiomis galimybėmis. Dabar jis 
vaidina ir režisuoja tai šen, tai ten - kai atlieka laiko teatrui nuo pelningo 
darbo filmavimosi aikštelėje. Ekrane arba scenoje jį matome vilkintį puoš- 
niais didmiesčio perėjūno drabužiais - su raudona skarele prie juodų mar- 
škinių; mūvintį šviesių, ant kaktos užšukuotų plaukų peruką, nuo kuriojo 
mina atrodo dar įtartinesnė; dėvintį siuvinėtą puošeivos rokokinio kuni- 
gaikščio kostiumą, prabangų rytiečio despoto apdarą, romėno togą arba 
filisterio švarką; vaidinantį Prūsijos karalių arba degradavusį anglų lordą; 
su golfo kostiumu, pižama, fraku arba husaro uniforma. Didžiojoje opere- 
tėje jis dainuoja paikystes taip pabrėžtinai protingai, kad kvailiai laiko jas 
sąmojingomis; klasikinėse dramose jo judesiai tokie elegantiškai atsainūs, 
kad Šilerio ar Šekspyro kūriniai panėšėja į smagias populiarias pjeses; iš 
ekstravagantiškų farsų, sukurptų pagal pigius receptus Budapešte ar Pa- 

ryžiųje, jis išskelia nedidelių rafinuotų efektų, dėl kurių pamirštamas šios 
chaltūros nereikšmingumas. Šitas Hiofgenas pajėgia viską! Jo nuostabųs 
jokių reikalavimų nepabūgstantis sugebėjimas persikūnyti, regis, yra ge. 
nialus. Vertindami kiekvieną Hiofgeno laimėjimą atskirai, tikriausiai prie. 
tume išvadą, kad nė vienas jų nėra paties aukščiausio lygio - kaip režisię. 
rius Hiofgenas niekada neprilygs „profesoriui“, kaip aktorius jis negali var. 
žytis su savo didžiąja konkurente Dora Martin, liekančia pirmojo ryškio 
žvaigžde danguje, per kurį jis skrieja kaip mirguliuojanti kometa. Tai lai- 
mėjimų įvairovė sukuria ir vis atnaujina jo šlovę. Publika vienbalsiai šau. 
kia: nuostabu, kaip jis viską sugeba! O spauda atkartoja šią nuomonę sub- 
tilesniais žodžiais. 

Hiofgenas yra kairiųjų ir kairiųjų buržuazinių laikraščių numylėtinis — 
lygiai kaip tebėra favoritas ir didžiuosiuose žydų salonuose. Būtent ta ap- 
linkybė, kad Hiofgenas ne žydas, pelno jam itin didelę pagarbą šiuose 
sluoksniuose, mat Berlyno žydų elitas „vaikšto šviesiais plaukais“. Deši- 
niųjų radikalų laikraščiai, kasdien įnirtingai propaguojantys vokiečių kul- 
tūros atnaujinimą grįžtant prie tikrųjų tautos šaknų, prie žemės ir kraujo, 
žiūri į aktorių Hiofgeną neigiamai ir su nepasitikėjimu, laiko jį „kultūros 
bolševiku“. Hiofgenas atrodo įtartinas, kadangi jį palankiai vertina laik- 
raščių literatūros skyrių redaktoriai žydai, įtartinas jis ir dėl to, kad mėgsta 
prancūzų pjeses, įtartinas ir dėl savo ekscentriškai bei netautiškai elegan- 
tiškos išvaizdos. Be to, jį su neapykanta persekioja dramaturgai nacionali- 
stai, nes jis atmeta jų kūrinius. Pavyzdžiui, Cezaris fon Mukas, reprezenta- 
tyvus kylančio nacionalsocialistinio judėjimo rašytojas, kurio dramose są- 
mojingus dialogus pakeičia pasmaugti žydai ir sušaudyti prancūzai, — 
Cezaris fon Mukas, didžiausias kultūros klausimų specialistas ryžtingos 
antikultūros stovykloje, apie naują Vagnerio operos pastatymą, su kuriuo 
Hiofgenas ką tik sukėlė sensaciją, rašo: tai esąs bjauriausias bulvarinis me- 
nas, destruktyvus eksperimentas, išvien žydų įtaka ir akiplėšiškas vokie- 
čių kultūros lobio išniekinimas. „Pono Hiofgeno cinizmui nėra ribų“, - ra- 
šo Cezaris fon Mukas. - „Norėdamas pasiūlyti Kurfiurstendamo publikai 
naują pramogą, jis drįsta imtis garbingiausio ir didžiausio vokiečių auto- 
riaus — Richardo Vagnerio.“ Hendrikas su dar keliais radikaliais literatais 
kuo nuoširdžiausiai šaiposi iš šių rašeivos apie žemę ir kraują frazių. 

Hiofgenas toli gražu nenutraukė savo ryšių su komunistų arba pusiau ko- 
munistų grupėmis, savo bute Reichskanclerio aikštėje jis kartais priima jau- 
nus rašytojus arba partijos veikėjus, kuriems vis naujomis ir visada efektin- 
zomis frazėmis prisiekinėja savo nenumaldomą neapykantą kapitalizmui ir 
karštą tikėjimą pasauline revoliucija. Su revoliucionieriais jis bendrauja ne 
vien todėl, kad galvoja, jog šie kada nors vis dėlto galėtų ateiti į valdžią ir 
tada su kaupu apsimokėtų visi pietūs, bet ir norėdamas nuraminti savo pa- 
ties sąžine. Jis ambicingas ir pageidautų būti kažkas daugiau nei gerai uždir- 
bantis komediantas, jis nenorėtų visiškai atsiduoti darbui, kurį sakosi iš es- 
mės niekinantis, bet vis dėlto negalintis išsivaduoti iš jo kerų. 

Hendrikui glosto širdį, kad jo gyvenimas sklidinas prasmių ir proble- 
mų, kokiomis vargu ar gali pasigirti kolegos. Antai, Dora Martin, ta nuo- 
stabioji Dora Martin, kuri vis dar Žymiai pranašesnė už jį - kas gi dedasi jos 
sieloje? Ji užmiega, galvodama apie savo atlyginimą, o pabunda, tikėda- 
masi naujų sutarčių su kino kompanijomis: taip mąsto Hendrikas, nieko 
nežinantis apie Dorą Martin. O jo sieloje dedasi originaliausi dalykai. 

Saitai su Žiuljeta, žiauriuoju gamtos kūdikiu - jie reiškia daugiau nei 
vien seksualinį ryšį, jie sudėtingi ir paslaptingi: Hendrikas teikia reikšmės 
Šiai įdomiai aplinkybei. Kartais jis tiki ir tuo, kad jo santykiai su Barbara — 
Barbara, kurią jis vadindavo savo angelu sargu - anaiptol nenutrūkę, kad 
jiems dar ne galas, jie dar galį atnešti stebuklų, paslapčių ir netikėtumų. 
Kai Hendrikas mintimis perbėga svarbiausius savo vidinio gyvenimo veiks- 
nius, jis niekada neužmiršta paminėti Barbaros - nors iš tiesų jie vis labiau 
ir labiau tolsta vienas nuo kito. 

Tačiau svarbiausią vietą jo esminių dvasinių išgyvenimų sąraše vis dėl- 
to užima revoliuciniai įsitikinimai. Šios išskirtinės vertybės, taip palankiai 
išskiriančios jį iš kitų Berlyno teatrinio gyvenimo „įžymybių“, Hendrikas 
nieku gyvu nenorėtų išsižadėti. Todėl jis uoliai ir sumaniai puoselėja drau- 
gystę su Otu Ulrichsu, atsisakiusiu vietos Hamburgo meistrų teatre ir va- 
dovaujančiu politiniam kabaretui šiaurinėje Berlyno dalyje. 

— Dabar visas savo jėgas turime skirti politiniam darbui, - tvirtina Otas 
Ulrichsas. - Ilgiau nebegalime gaišti. Artėja lemtinga diena. 

Jo kabarete, kuris vadinasi „Audronaša“ ir kurio programa savo aštru- 
mu bei kokybe kelia susidomėjimą ne vien proletariato rajonuose, drau- 

ge su garsiais rašytojais ir aktoriais savo sugebėjimus demonstruoja jaunį 
darbininkai. 

Hendrikas mano galįs sau leisti pats asmeniškai pasirodyti ankštoję 
„Audronašos“ scenoje. Apsilankiusio rusų autoriaus garbei Ulrichsas repn. 
gia šventę ir šia proga publikai kaip ypatingas atrakcionas paskelbiamą, 
jog pasirodys įžymusis Hiofgenas iš Valstybės teatro. Vos Ulrichsas spėją 
apie tai pranešti, kai Hendrikas, vilkintis savo kukliausiu pilku kostiumų 
ir, beje, atvažiavęs ne nuosavu „Mercedesu“, o taksi, gracingai iššoka įš 
užkulisių. 

— Jokių įžymybių, jokio Valstybės teatro! — sušunka jis kaip metalas 
skambančiu balsu ir gražiu judesiu ištiesia rankas. - Jums aš esu draugas 
Hiofgenas! 

Jam atsakoma džiaugsmo šūksniais. Kitą dieną griežtai marksistinis kri- 
tikas daktaras Radigas „Naujajame biržos laikraštyje“ paskelbia, jog akto- 
rius Hiofgenas vienu mostu užkariavęs Berlyno darbininkų širdis. 

Tokie jaudinantys išgyvenimai proletariškuose priemiesčiuose nurami- 
na sąžinę, kuri šiaip jau turėtų maištauti prieš tai, kad jis vakarinėje dalyje 
vaidina ir stato tik elegantiškas paikystes. Juk jis priklauso avangardui - 
tai ne vien jo požiūris, ne, tai patvirtina ir literatai, kurie tai supranta, pa- 
vyzdžiui, Radigas, ir išpuoliai, kurių jis susilaukia iš tokių pajuokos vertų 
figūrų kaip Cezaris fon Mukas. Juk jis priklauso pažangiausiai ir dvasin- 
giausiai visuomenės daliai! Nauji Vagnerio operų pastatymai - tai drąsūs 
eksperimentai, todėl visai suprantama, kad jie siutina amžinus atsilikėlius. 
Be to, vėl atgimsta kalbos apie literatūrinę „studiją“, apie seriją kamerinių 
spektaklių, tiesa, Hendrikas neįgyvendina šio gražaus ketinimo, kaip kad 
Hamburge neįsteigė Revoliucinio teatro, tačiau šneka apie ją dažnai ir įkvėp- 
tai, tad daugybė jaunų aktorių ir rašytojų ištisus metus gali nuoširdžiai 
džiūgauti dėl šio sumanymo. Jis priklauso revoliucionierių elitui ir gali sau 
Šį tą leisti: tarpininkaujant Otui Ulrichsui, tam tikroms komunistų partijos 
organizacijoms Hiofgenas perveda pingų sumas, kurios nėra didelės, ta- 
Čiau su džiaugsmu priimamos... 

Kas drįstų teigti, kad jis nenuovokiai ir pasipūtęs gyvena šia diena? Jis 
įrodė, kad aktyviai dalyvauja įgyvendinant didžiuosius savo meto tikslus 
ir sprendžiant problemas. Hendrikas, džiaugsmingai suvokiantis savo ne- 

riekaištingai radikalius įsitikinimus, turi teisę su panieka žvelgti į tokius 
neryžtingus charakterius kaip, pavyzdžiui, Barbara - Barbara, tingiai ir 
egoistiškai gyvenanti slaptojo patarėjo namuose arba generolienės dvare, 
asinėrusi į savo uždarus intelektualius žaidimus ir rūpesčius. 

Ką Hendrikas išmano apie Barbaros rūpesčius ar žaidimus? Ką Hendri- 
kas iš viso išmano apie žmones? Ar spręsdamas apie jų likimus jis nėra 
toks pat nenuovokus, kaip ir svarstydamas visuomeninio gyvenimo reika- 
lus? Ar tikrai nuodugniau ir su meilesniu rūpesčiu jis domisi tais, kuriuos 
taip mėgsta vadinti „savo gyvenimo esme“, nei, sakykime, mažuoju Bio- 
ku, kuris dabar tikrai tapo jo tarnu, arba mesjė Pjeru Lariu, Esplanados 
viešbutyje rengiančiu prašmatnias vakarienes tiems „mes jeunes camara- 
des communistes' ? 

Ar Hendrikui rūpi, pavyzdžiui, jo draugės Žiuljetos vidinis gyveni- 
mas? Jis trokšta, kad ji visada būtų nuožmi ir visada gerai nusiteikusi. Ji 
gauna pakankamai daug pinigų ir gali mojuoti rimbu - argi reikia dau- 
giau, kad būtų patenkinta? Nickada Hendrikas nepagalvoja, ką galėtų 
reikšti migloti juodosios merginos žvilgsniai, kuriais ji dabar taip daž- 
nai pasižiūri į jį. Gal tas svetimos šalies kūdikis jaučia gimtųjų pakran- 
čių nostalgiją, ilgisi gražesnių kraštovaizdžių, iš kurių užgaidus liki- 
mas atbloškė ją į abejotiną civilizaciją? Galbūt savo mįslingoje širdyje ji 
ima mylėti savo blyškų ir kančių geidžiantį draugą, o gal pradeda jo 
neapkęsti? Hendrikas apie tai nieko nežino. Jam princesė Tebab yra gun- 
danti barbarė, graži laukinė, kurios nesenkančios jėgos jį atgaivina, kai 
prieš ją nusižemina. 

Apie Žiuljetą jis nutuokia taip pat menkai kaip ir apie Barbarą arba savo 
motiną Belą. Jis tik permeta akimis, ką rašo vargšė mama, kuriai daug rū- 
pesčių pridaro jos vyras Kiobesas ir duktė Josė - dvi guvios ir pavojingai 
lengvabūdiškos būtybės. Tėvo Kiobeso verslas visiškai žlugo: „Krizė!“ — 
skundžiasi laiškuose ponia Bela. - „Tavo tėvas tapo viena iš daugelio kri- 
zės aukų.“ Visas jo turtas būtų buvęs įkeistas, ir šeima būtų patyrusi baisią 
gėdą, jei ne Hendrikas, kuris paskutinę minutę telegrafu pervedė nemenką 
pinigų sumą. Sesuo Josė susižada mažiausiai kartą per pusmetį, ponia Bela 
su palengvėjimu atsidūsta, kai santykiai, kurie visada yra kažkokie nelai- 
mingi, vėl išyra. 

Vieną dieną Berlyne pasirodo Nikoleta, tačiau netrukus vėl išvažiuoją 
kviečiama grėsmingos ir gailios savo vyro Marderio telegramos. | 

- Sujuo aš labai laiminga, - prisipažįsta Nikoleta ir kaip kitados stengią. 
si vėl blykstelėti savo gražiomis akimis. 

Bet čia iškyla aikštėn, kad Marderis jau dvejus metus gyvena sanatoriją. 
je, o visą tą laiką Nikoleta praleido jį slaugydama - ji šypsosi Svelniai į, 
nuoširdžiai, kai pasakoja, kaip vaikiškai dėkingas yra jai genialusis vyras. 

— Dabar jis jau jaučiasi žymiai geriau, - kupina vilčių kalba ji. — Greita; 
galėsime keliauti į pietus, jam reikia saulės... 

„Gyvenimo esmė“, kuria puikuojasi Hendrikas - Nikoletai, mylinčiajai, 
ji reali. Ir kitiems ji sava, pavyzdžiui, Ulrichsui, kovingai ir kantriai lau- 
kiančiam „tos dienos“. 

— Ji ateis! - žada tikintysis sau ir tuo tikintiems savo draugams. 

- Ji ateis, ta diena! - su džiugiu įsitikinimu žada vidinis balsas ir jauną- 
jam Miklasui. 

Miklasas turi galvoje tą gražią dieną, kai valdžia pagaliau priklausys „fiū- 
reriui“ - tada visi jo priešai bus sunaikinti. O visų pirma bus sunaikintas jo 
pikčiausias ir bjauriausias priešas - Hiofgenas. Žlugimas nekenčiamojo, 
kurio karjerą Miklasas iš tolo stebi su bejėgišku įniršiu, bus laimingiausias 
„didžiosios dienos“ įvykis ir Miklaso sumanymo dalis. 

Hansas Miklasas - kaip ir jo politinis priešas Otas Ulrichsas - dabar tar- 
nauja tik „didžiajam reikalui“, viską apimančiam tikslui. Jis jau seniai ne- 
vaidina teatruose ir dirba tik su nacionalsocialistinio judėjimo jaunimo or- 
ganizacijomis, repetuoja su savo „fiūrerio“ „jaunuomene“ šventinius ir rek- 
laminius spektaklius, kurie vyks atvirose scenose ir susirinkimų salėse -— 
tokia veikla džiugina jo neišmanėlišką, bet sklidiną entuziazmo širdį. Žaliū- 
kai choru riaumoja apie savo troškimą pergalingai sumušti prancūzus ir būti 
amžinai ištikimi savo fiūreriui — tą jie iškalė vadovaujami jaunojo Miklaso, 
kuris dabar atrodo daug sveikesnis ir žvalesnis nei Hamburgo laikais - be- 
veik nematyti, kad jo skruostai būtų juodi ir įdubę. 

Ta diena artėja - entuziastinga mintis, apėmusi, užvaldžiusi, sužavėju- 
si Hansą Miklasą ir Otą Ulrichsą kaip ir milijonus kitų jaunų žmonių. O 
kokios dienos laukia Hendrikas Hiofgenas? Jis visada laukia tik naujų 
vaidmenų. 

Jo didžiuoju vaidmeniu 1932/33 metų sezone taps Mefistas: Hendrikas 
ji vaidins naujame „Fausto“ pastatyme, kurią Valstybės teatras rengia 100- 
sioms Gėtės mirties metinėms. 

Mefistofelis, „tamsybių sumaišties sūnus“ — didysis aktoriaus Hiofgeno 
vaidmuo, jokiam kitam jis kaip gyvas neatidavė tiek aistros. Mefistas turi 
tapti jo šedevru. Jau pati kaukė yra sensacinga - pragaro kunigaikštį Hendri- 
kas paverčia „šelmiu juokdariu“, būtent tokiu šelmiu juokdariu, kokiu Dan- 
gaus Viešpats, būdamas begaliniai geras, laiko blogį ir retsykiais su juo ben- 
drauja, nes iš visų „dvasių, nusiteikusių tik neigti“ šioji mažiausiai Jį trikdo. 
Hiofgenas vaidina Mefistą kaip tragišką pajacą, kaip šėtonišką Pjero. Plikai 
nuskustas kiaušas nupudruotas baltai kaip ir veidas, antakiai groteskiškai 
pakelti į viršų, raudonos it kraujas lūpos prailgintos į sustingusią šypseną. 
Platus tarpas tarp akių ir dirbtinai pakeltų antakių mirguliuoja šimtu įvai- 
riausių atspalvių, specialistai čia turi progos gėrėtis aukščiausio lygio kos- 
metikos laimėjimais. Ant Mefisto vokų ir ant puslankių po jo antakiais mir- 
guliuoja visos vaivorykštės spalvos -juoda pereina į raudoną, raudona į oran- 
žine, į violetinę ir mėlyną, šiame fone suspindi sidabriniai taškeliai, protingai 
ir apgalvotai paskirstyta truputėlis aukso. Koks audringas spalvų peizažas 
virš šio šėtono gundančių brangakmenių akių! 

Grakščiai it šokėjas nardo po sceną Hendrikas - Mefistas, vilkintis ap- 
temptą juodo šilko kostiumą, jo kraujo spalva nudažytos, visąlaik besi- 
šypsančios lūpos lengvai ir tiksliai, klaidindamos ir suvedžiodamos, že- 
ria suktas išminties frazes ir filosofinius sąmojus. Argi kam kils abejonė, 
kad šiurpiai elegantiškas pokštininkas gali pasiversti juodu pudeliu, ke- 
rais priversti tekėti vyną iš medinio stalo ir panorėjęs skrieti oru ant iš- 
tiesto apsiausto? Iš šito Mefisto galima laukti neįtikėtiniausių dalykų. Vi- 
si salėje jaučia — jis stiprus, stipresnis net už Viešpatį Dievą, su kuriuo 
kartkartėmis mielai susitinka ir su kuriuo bendraudamas neslepia tam 
tikros galantiškos paniekos. Argi jis neturi pagrindo žiūrėti į Jį truputį iš 
aukšto? Jis daug sąmojingesnis, daug žinantis, kaip bebūtų, jis daug ne- 
laimingesnis už Jį - ir galbūt kaip tik todėl stipresnis: nes nelaimingesnis. 


S ia as 
Čia ir toliau cituojamas Antano A. Jonyno 
J. V. Gėtės „Fausto“ vertimas. (Vert. past.) 

Didingojo Senuko, kuriam paliepus angelai pompastiškose liaupsių gie. 
dojimo varžybose šlovina Jį patį ir Jo kūrinio grožį, begalinis optimiz. 
mas, euforiškas visatos Tėvo geraširdiškumas atrodo kone naivus ir gar. 
biai senatviškas šalia rūsčios melancholijos, ledinio liūdesio, kurie retsy- 
kiais, nepaisant jo viso abejotino guvumo, staiga apima šėtonu virtusį 
numylėtą angelą, prakeiktąjį ir į bedugnes nublokštąjį. Koks šiurpulys 
perbėga per Berlyno valstybės teatro publiką, kai ryškios Hiofgeno - Me- 
fistofelio lūpos taria šiuos žodžius: 

„„.. Nes visa, kas sutverta, 

Tikrai pasigailėjimo neverta. 

Tad nieko tokio, jeigu nieko ir neliks.“ 

Dabar jis nebejuda, šis pernelyg žvitrus Arlekinas. Dabar jis stovi nekrų- 
tėdamas. Gal jis sustingo iš sielvarto? Jo akių žvilgsnis po margu grimo 
peizažu sklidinas gilios nevilties. Tegu angelai džiūgauja aplink Dievo 
sostą - jie nepažįsta Žmonių. O velnias pažįsta Žmones, jis žino visas bjau- 
rias jų paslaptis, ak, ir skausmas dėl jų kausto jo kūną, nuo to skausmo 
suakmenėja jo veidas, virsdamas nepaguodžiama kauke. 

Po „Fausto“ premjeros, kuri baigiasi ovacijomis, aktorius Hiofgenas už- 
sirakina savo persirengimo kambaryje - jis nieko nenori matyti. Tačiau vie- 
nos lankytojos mažasis Biokas nedrįsta neįleisti. Retai pasitaiko, kad Dora 
Martin žiūrėtų spektaklius, kuriuose pati nevaidina. Jos pasirodymas šįva- 
kar nustebino visus. Mažasis Biokas žemai prieš ją nusilenkia ir atveria 
duris į šventovę - į Hendriko Hiofgeno persirengimo kambarį. 

Abu atrodo pervargę, ir Hiofgenas, ir jo kolegė bei konkurentė: jis nusi- 
plūkęs ir išsekęs nuo ką tik scenoje patirtų įkvėpimo proveržių, ji - nuo 
rūpesčių, apie kuriuos jis nieko nežino. 

— Buvo gerai, - tyliai ir dalykiškai prataria Martin. 

Ji tučtuojau atsisėda ant kėdės, nors Hendrikas net nespėjo jai to pasiūly- 
ti. Susigūžia ankštame krėsle, jos veidas su aukšta kakta ir didelėmis, vai- 
kiškai mąsliomis akimis giliai įtrauktas į rudų kailinių apykaklę. 

— Buvo gerai, Hendrikai. Žinojau, kad jūs tai sugebate. Mefistas - didysis 
jūsų vaidmuo. 

Hiofgenas, sėdėdamas prie grimo stalelio, atsukęs jai nugarą, šypteli jai 
veidrodyje: | 

— Jūs taip sakote ne be pykčio, Dora Martin. 

Ji atsiliepia vis dar tuo pačiu ramiu ir dalykišku tonu: 

— Jūs klystate, Hendrikai. Aš niekada nepykstu, kad žmogus yra toks, 
koks yra. 

Dabar Hendrikas atsuka į ją savo veidą, nuo kurio nuvalė velnio anta- 
kius ir puošnias vokų spalvas. 

— Ačiū, kad atėjote šį vakarą, - švelniai sako jis, raibuliuodamas akimis. 

Tačiau ji numoja ranka, kone paniekinančiai, lyg norėdama pasakyti: bai- 
kime tuos juokus! Hendrikas, regis, nepastebi jos gesto ir lipšniai klausia: 

— Kokie jūsų artimiausi planai, Dora Martin? 

— Mokausi anglų kalbos, - atsiliepia ji. 

Jo veide pasirodo nuostaa. 

— Anglų? Kaip? Kodėl būtent anglų? 

— Nes vaidinsiu teatre Amerikoje, - kalba Dora Martin, nenuleisdama 
nuojo ramaus ir tiriančio žvilgsnio. 

Kadangi jis vis dar vaizduoja nieko nenutuokiantį ir kamantinėja: kaip? 
Kodėl būtent Amerikoje? - Dora Martin prabyla šiek tiek nekantriai: 

— Nes čia viskas baigta, mano mielas. Jūs to dar nepastebėjote? 

Tada Hiofgenas ima karščiuotis: 

— Bet ką jūs čia kalbate, Dora Martin! Juk jums niekas nepasikeis! Juk 
jūsų padėtis nepajudinama! Juk jus myli - iš tiesų myli tūkstančių tūkstan- 
čiai! Nė vienam iš mūsų -juk jūs tai žinote —- nė vienam iš mūsų nerodoma 
tiek daug meilės kaip jums! 

Dabar Dora Martin šypteli taip liūdnai ir pašaipiai, kad Hendrikas pri- 
kanda liežuvį. 

— Myli tūkstančių tūkstančiai! — pakartoja ji iš paniekos vos girdimai. 
Tada gūžteli pečiais. Ir, kiek patylėjusi, žiūrėdama pro Hendriką kažkur į 
tuštumą, taria: — Atsiras kiti numylėtiniai. 

Hiofgenas susijaudinęs nesiliauja tauškęs: 

— Bet juk teatrai klesti! Teatras visada trauks žmones, kad ir kas dėtųsi 
Vokietijoje. 

— Kad ir kas dėtųsi Vokietijoje, - tyliai pakartoja Dora Martin ir staiga 
pakyla. - Taip, taigi aš jums linkiu viso geriausio, Hendrikai, - greitai sako 
ji. - Ilgai nesimatysime. Išvykstu jau šiomis dienomis. 

— Jau šiomis dienomis? - klausia jis suglumęs. 

Oji atsiliepia, niūriai žvelgdama į tolį: 

— Nėra prasmės ilgiau laukti. Čia man nebėra ko ieškoti. - Ir po pauzės 
priduria: - Bet jums klosis gerai, Hendrikai Hiofgenai — kad ir kas dėtųsį 
Vokietijoje. 

Jos veide po rusva plaukų kupeta - kiek per stambiame palyginti su liek. 
nu ir mažu kūnu - atsispindi išdidumas ir sielvartas, kai ji lėtai žengia dų. 
rų link ir išeina iš Hendriko Hiofgeno persirengimo kambario. 


VII. Sandėris su velniu 


O varge, dangus virš šios šalies apsiniaukė. Dievas nu- 

sigręžė nuo šios šalies, kraujo ir ašarų upės srūva visų jos miestų gatvėmis. 

O varge, ši šalis sutepta, ir niekas nežino, kadaji vėl taps tyra - kokia atgaila 

ir koks milžiniškas indėlis į žmonijos laimę pajėgs išvaduoti ją nuo tokios ne- 

apsakomos gėdos? Iš visų jos miestų gatvių su krauju ir ašaromis liejasi pur- 
vas. Kas buvo gražu, tą suteršė, kas buvo tikra, tą nustelbė melo riksmai. 

Purvinas melas savinasi valdžią šioje šalyje. Jis rėkia susirinkimų salėse, 
ir iš jo gerklės tvoskia smarvė, nelyginant pūlių ir maro: toji smarvė išgena 
iš šios šalies daugybę žmonių, o tiems, kurie priversti pasilikti, šalis tampa 
kalėjimu — belange, kurioje dvokia. 

O varge, jau atjoja Apokalipsės raiteliai, čia jie sustojo ir įkūrė siaubingą 
viešpatiją. Iš čia jie ketina užkariauti pasaulį, nes tokie jų kėslai. Jie trokšta 
valdyti žemę ir vandenis. Visur turi būti garbinami ir šlovinami tie išga- 
mos. Reikės žavėtis jų bjaurumu kaip naujuoju grožiu. Tie, kas šiandien 
dar juokiasi iš jų, rytoj turės pulti prieš juos ant žemės. Jie pasiryžę pradėti 
karą su visu pasauliu, kad jį galėtų pažeminti ir suniokoti - kaip kad šian- 
dienjau žemina ir niokoja šalį, kurią valdo - mūsų tėvynę, virš kurios apsi- 
niaukė dangus ir nuo kurios rūstaudamas nusigręžė Dievas. Ponai nedorė- 
liai keliauja po jos sritis - dideliais automobiliais, lėktuvais arba specialiais 
traukiniais. Jie zuja visur kaip pašėlę. Visose turgaus aikštėse paisto jie sa- 
vo melagystes. Ir visur, kur pasirodo jie ar jų niekingi parankiniai, gęsta 
proto šviesa ir darosi tamsu. 

Aktorius Hendrikas Hiofgenas buvo Ispanijoje, kai per intrigas gar. 
baus reicho prezidento ir generolo feldmaršalo rūmuose reicho kanclerių 
tapo tasai kapotu balsu skalijantis vyras, kurį Hansas Miklasas, o draugę 
su juo ir aibė nieko nenutuokiančių ir nusivylusių žmonių vadino savą 
„fiūreriu“. Aktorius Hendrikas Hiofgenas vaidino elegantišką avantij. 
ristą viename detektyviniame filme, kurio lauko scenos buvo filmuoja. 
mos netoli Madrido. Po įtemptos dienos vakare jis nuilsęs grįžo į viešbų. 
tį, nusipirko iš durininko laikraščius ir išsigando. Ką - tasai pagyrų puo. 
das, iš kurio taip dažnai pasijuokdavo sąmojingų ir pažangiai nusiteikusių 
draugų rate — tai jis dabar staiga tapo galingiausiu žmogumi valstybėje?! 
„Juk tai siaubinga“, - pamanė aktorius Hiofgenas. - „Koks siaubingas 
netikėtumas! O aš buvau tvirtai įsitikinęs, kad į šituos nacius neverta žiū- 
rėti rimtai! Šitaip susimauti!“ 

Pasipuošęs gražiu smėlio spalvos pavasariniu kostiumu, jis stovėjo Rico 
viešbučio vestibiulyje, kur tarptautinė publika aptarinėjo pragaištingus įvy- 
kius Vokietijoje ir jų įtaką biržai. Vargšui Hendrikui darėsi tai karšta, tai 
šalta pagalvojus, kas jo dabar gali laukti. Daugybė žmonių, su kuriais jis 
visada buvo tik bloguoju, dabar tikriausiai turės galimybę jam atkeršyti. 
Pavyzdžiui, Cezaris fon Mukas: ak, kad jis būtų nors truputį geriau elgęsis 
su tuo žemės ir kraujo dainiumi, užuot atmetęs visus jo kūrinius! Kokių 
nedovanotinų klaidų jis padarė — dabar jis tai suvokė, bet jau buvo vėlu. 
Jau per vėlu, tarp nacių vien amžini priešai. Sukrėstas Hendrikas nejučia 
pagalvojo net apie mažąjį Hansą Miklasą - ko tik dabar neatiduotų, kad 
galėtų ištrinti tą nelemtą incidentą Hamburgo meistrų teatre! Koks maž- 
možis davė tuomet dingstį vaidui, dėl kurio dabar tenka taip apgailestau- 
ti? Artistė, vardu Lota Lindental - labai galimas daiktas, kad net ji staiga 
tapo persona, galinčia lemtingai padėti arba pakenkti... 

Linkstančiais keliais Hendrikas įlipo į liftą. Atšaukė pasimatymą, dėl ku- 
rio buvo susitaręs su keliais kolegomis. Užsisakė pietus į kambarį. Kai iš- 
gėrė pusę butelio šampano, nuotaika šiek tiek praskaidrėjo. 

Reikia nusiraminti ir susitvardyti, stengtis nepanikuoti. Taigi šis vadina- 
masis „fiūreris“ tapo reicho kancleriu - tai ne kas. Šiaip ar taip, jis dar n€ 
diktatorius ir tikriausiai niekada juo netaps. „Žmonės, iškėlę jį į valdžia 
šitie vokiečiai nacionalistai, tikrai pasirūpins, kad jis nesikartų jiems ant 

galvos ',- svarstė Hendrikas. Paskui prisiminė didžiąsias opozicines parti- 
jas, kurios galų gale juk irgi dar egzistavo. Socialdemokratai ir komunistai 
pasipriešins — galbūt pasipriešins ginklu, - džiugiai šiurpdamas nuspren- 
dė Hendrikas Hiofgenas savo viešbučio kambaryje po pusės butelio šam- 
pano. Ne, iki nacionalsocialistinės diktatūros dar toli! O gali būti ir taip, 
kad situacija stulbinančiai greitai pasikeis: bandymas pasmerkti vokiečių 
tautą fašizmui gali baigtis socialistine revoliucija. Toks dalykas visai įma- 
nomas, ir tada paaiškėtų, kad aktorius Hiofgenas mąstė nepaprastai gud- 
riai ir įžvalgiai... Tačiau tarkime, kad naciai lieka valdžioje: o ko jam, Hiof- 
genui, tiesą sakant, jų bijoti? Jis nepriklausė jokiai partijai, jis ne žydas. Vi- 
sų pirma ta aplinkybė - kad jis ne žydas - Hendrikui staiga pasirodė itin 
paguodžianti ir svarbi. Koks netikėtas ir reikšmingas privalumas, apie tai 
jis anksčiau niekada kaip reikiant nesusimąstė! Jis ne žydas, taigi jam gali- 
ma viską atleisti, net ir tą faktą, kad „Audronašos“ kabarete jis leidosi gar- 
binamas kaip „draugas“. Jis buvo šviesiaplaukis reinietis. Ir jo tėvas Kiobe- 
sas buvo šviesiaplaukis reinietis, kol nepražilo nuo finansinių rūpesčių. Ir 
jo Motina Bela, ir sesuo Josė buvo nepriekaištingai šviesiaplaukės reinietės. 

— Esu šviesiaplaukis reinietis, - užniūniavo Hendrikas Hiofgenas, pra- 
linksmėjęs nuo šampano ir savo svarstymų išvadų, ir, gerai nusiteikęs, nu- 
ėjo miegoti. 

Tačiau kitą rytą jam vėl tapo sunku ant širdies. Kaip į jį pažiūrės kolegos, 
kurie niekada nepasirodė „Audronašos“ scenoje ir kurių poetas Mukas nie- 
kada nevadino „kultūros bolševikais“? Hiofgenui iš tiesų pasirodė, kad 
važiuojant filmuoti lauko scenų jie elgėsi su juo šaltokai. Tik žydas komi- 
kas pradėjo su juo ilgoką pašnekesį, ką veikiau reikėjo laikyti nerimą ke- 
liančiu ženklu. Kadangi Hendrikas jautėsi izoliuotas ir jau šioks toks kan- 
kinys, jis tapo kaprizingas ir nesivaldantis. Komikui jis pareiškė manąs, 
kad naciai labai greitai sužlugs ir apsijuoks. Bet mažasis humoristas bai- 
mingai atsakė: 

— One... Jeigujaujie atėjo, tai liks ilgam. Duok Dieve, kad jie įgautų šiek 
tiek proto ir būtų kiek atlaidesni tokiems kaip mes. Jei žmogus tyliai kiūto- 
si, tylut tylutėliai, gal nieko baisaus ir neatsitiks, - vylėsi komikas, o Hendri- 
kas iš esmės tikėjosi to paties, bet buvo per daug išdidus, kad tą pasakytų 
garsiai. 

Blogas oras kelias dienas trukdė vokiečių aktorių trupei filmuoti laų. 
ke, jie buvo priversti likti Madride iki vasario pabaigos. Iš tėvynės pą. 
siekdavo prieštaringos ir jaudinančios žinios. Neabejotina atrodė tai, kag 
Berlyną buvo apėmęs tikras susižavėjimo nacionalsocialistu reicho kanę. 
leriu kliedesys. Visai kitokia padėtis - jei tikėtum laikraščių pranešimais 
ir privačiais pasakojimais - klostėsi Pietų Vokietijoje, o ypač Miunchene, 
Sklido kalbos, jog reikia laukti, kad Bavarija atsiskirs nuo reicho ir bus 
paskelbta Vitelsbacho monarchija. Bet gal tai buvo tik tušti gandai arbą 
tendencingo pobūdžio perdėjimai. Šiaip ar taip, geriau jais per daug ne- 
pasikliauti ir pabrėžtinai demonstruoti simpatijas naujai valdžiai. Taigi 
ir vokiečiai aktoriai, susirinkę Madride filmuoti detektyvinio filmo, taip 
ir elgėsi. Pirmasis meilužis — gražus vyras ilga, slaviškai skambančia pa- 
varde - staiga ėmė girtis jau ne vienerius metus priklausąs Vokietijos na- 
cionalsocialistų darbininkų partijai, nors anksčiau apie tai niekada nebu- 
vo net užsiminęs, jo partnerė, kurios švelnios rudos akys ir kumpoka no- 
sis pagrįstai vertė abejoti jos rasiniu grynumu, leido suprasti, kad ji kone 
susižadėjusi su vienu aukštu šios partijos veikėju, tik žydas komikas kas- 
dien atrodė vis labiau prislėgtas. 

O Hiofgenas pasirinko paprasčiausią ir veiksmingiausią taktiką - jis pa- 
slaptingai tylėjo. Niekas neturėjo nujausti, kiek nerimo jam tenka slėpti. 
Mat žinios, kurias iš Berlyno pranešdavo panelė Bernhard ir kiti atsidavę 
žmonės, buvo sukrečiančios. Roza rašė, jog reikia būti pasiruošus blogiau- 
siam. Ji nevengė niūrių užuominų apie „juoduosius sąrašus“, kuriuos na- 
ciai sudarinėjo jau kelerius metus ir į kuriuos įtraukti ir slaptasis patarėjas 
Brukneris, ir profesorius, ir Hendrikas Hiofgenas. Profesorius buvo Lon- 
done ir ketino artimiausiu metu negrįžti į Berlyną. Panelė Bernhard leido 
savo Hendrikui suprasti, kad ir jis kol kas laikytųsi kuo toliau nuo Vokieti- 
Jos sostinės — Hendrikui šiurpas perbėgo nugara, kai jis tai perskaitė. Dar 
ką tik jis buvo vienas iš puikiausiųjų, o dabar staiga turėjo tapti tremtiniu! 
Jam nebuvo lengva išsaugoti prieš įtarius kolegas abejingą miną ir filmavi- 
mo metu atrodyti tokiam žvitriam ir „niekšiškam“, kaip kad iš jo laukė. 

Kai trupė susiruošė keliauti namo ir net žydas komikas susirūpinusiUu 
veidu susikrovė savo lagaminus, Hendrikas pareiškė, jog svarbūs pokal- 
biai apie filmavimosi reikalus šaukia jį į Paryžių. Jis galvojo: turiu laimėti 

laiko. Ko gero, nepatartina dabar pat rodytis Berlyne. O po kelių savaičių 
„įskas tikriausiai nurims... 

Tačiau labiausiai pribloškiančios staigmenos dar buvo prieš akis. Pirmas 
dalykas, kurį Hiofgenas išgirdo atvykęs į Paryžių, buvo Žinia apie Vokietijos 
reichstago gaisrą. Hendrikas, daug metų vaidinęs apgavikus ir todėl išmo- 
kes įminti kriminalinę logiką, be to, iš prigimties nujaučiantis žemas padug- 
nių Machinacijas, tuojau suvokė, kas sumanė ir įvykdė šią provokacinę pik- 
tadarybę - juk niekingą, o kartu infantilišką nacių gudrybę įkvėpė ir pakur- 
stė kaip tik tie filmai ir spektakliai, kuriuose Hendrikas dažniausiai atlikdavo 
pagrindinius vaidmenis. Hendrikas negalėjo nuo savęs nuslėpti, kad su siau- 
bu, kurį jam kėlė šis brutalus triukas - padegimas, persipynė ir kitas jausmas — 
pasitenkinimas, beveik palaima. Ištvirkusi avantiūristų fantazija ryžosi įžū- 
liai, lengvai permatomai apgavystei, galėjusiai pasisekti tik todėl, kad pačio- 
je Vokietijoje jau niekas negalėjo išdrįsti kelti prieš ją balso, o visas kitas pa- 
saulis, labiau susirūpinęs savo paties ramybe nei Europos gyvenimo morale, 
neatrodė linkęs kištis į kraupias šito didžiai įtartino reicho aferas. 

„Koks stiprus yra blogis!“ — su pagarbiu pasibaisėjimu svarstė aktorius 
Hiofgenas. — „Jis gali sau viską leisti ir savivaliauti nebaudžiamas!... Pa- 
saulyje viskas iš tiesų vyksta taip, kaip spektakliuose ir filmuose, kurių 
herojus aš taip dažnai vaidindavau.“ Tą akimirką tai buvo drąsiausias da- 
lykas, kurį jis išdrįso pagalvoti. Tačiau nesąmoningai, pats sau dar nenorė- 
damas šito pripažinti, pirmą kartą pajuto paslaptingą ryšį tarp savo paties 
charakterio ir tos abejotinos, pagedusios aplinkos, kurioje buvo galima su- 
manyti ir įvykdyti tokias niekšybes kaip šitas padegimas. 

Vis dėlto iš pradžių Hendrikas nebuvo nusiteikęs ilgai samprotauti apie 
vokiečių piktadarių psichologiją ir apie tai, kas jį daugmaž galėtų sieti su 
Sitais padugnėmis, jis turėjo pagrindo rimtai nerimauti dėl artimiausios at- 
eities. Po reichstago padegimo Berlyne buvo suimta keletas žmonių, su ku- 
riais jis palaikė draugiškus santykius, tarp jų ir Otas Ulrichsas. Roza Bern- 
hard metė savo pareigas Kurfiurstendamo teatruose ir strimgalviais išdū- 
mė į Vieną. Iš ten ji laiškais maldavo savo draugą Hiofgeną nieku gyvu 
nekelti kojos į vokiečių žemę. „Tavo gyvybei grėstų pavojus!“ - labai susi- 
rūpinusi rašė Roza iš Bristolio viešbučio Vienoje. 

Hendrikui tai atrodė romantiškas perdėjimas. Tačiau jam buvo neramu. 

Diena iš dienos atidėliojo išvykimą. Dykas ir susierzinęs slampinėjo jis Pa. 
ryžiaus gatvėmis. Jis nepažinojo miesto, tačiau dabar anaiptol nebuvo nų. 
siteikęs gėrėtis jo žavesiu ar bent jau jį pastebėti. 

Tai buvo liūdnos savaitės, turbūt liūdniausios iš visų, kurias jam kadą 
nors teko išgyventi. Jis nematė nė vieno žmogaus. Nors žinojo, kad kai 
kurie jo pažįstami atvyko į Paryžių, nedrįso su jais susisiekti. O ir apie ką 
jam sujais kalbėtis? Jie gadintų jam nervus patetiškais pasibaisėjimo protrū- 
kiais dėl įvykių Vokietijoje - ojie iš tiesų darėsi vis beprotiškesni ir klaikes. 
ni. Žinoma, šie žmonės jau nutraukė visus saitus su savo tėvyne, kurios 
tirono taip nesutaikinamai nekentė. Jie jau buvo emigrantai. „Ar ir aš vie- 
nas iš jų?“ - baimingai svarstė Hendrikas Hiofgenas. Visa jo esybė prieši- 
nosi, nenorėdama su tuo sutikti. 

Antra vertus, per tą daugelį vienatvės valandų, kurias jis praleido savo 
viešbučio kambaryje, ant Paryžiaus tiltų, miesto gatvėse ir kavinėse, jame 
ėmė stiprėti niaurus užsispyrimas - geras užsispyrimas, puikiausias jaus- 
mas, kuris jį kada nors buvo aplankęs. „Nejau privalau maldauti tų išga- 
mų žudikų man atleisti?“ — galvodavo jis tada. - „Ar negaliu išsiversti be 
jų? Argi mano vardas jau nėra žinomas tarptautiniu mastu? Visur galėčiau 
pragyventi — tai tikriausiai nebūtų labai lengva, bet įmanoma. Koks tai bū- 
tų palengvėjimas, taip, koks išganymas: išdidžiai ir savanoriškai pasitraukti 
iš šalies, kur užnuodytas oras, garsiai pareikšti solidarumą su tais, kurie 
nori kovoti su kruvinu režimu! Koks tyras galėčiau jaustis, jei galėčiau pa- 
siryžti ir taip apsispręsti! Kokia nauja prasmė, koks naujas garbės jausmas 
atsirastų mano gyvenime!“ 

Su tokiomis nuotaikomis, kurios būdavo labai stiprios ir teikė niūrų pasi- 
tenkinimą, tačiau niekada ilgai netrukdavo, paprastai kildavo poreikis vėl 
išvysti Barbarą ir ilgai su ja šnekučiuotis - Barbarą, kurią kitados vadino 
savo angelu sargu: kaip nepaprastai jam reikėjo jos būtent dabar! Tačiau jau 
keli mėnesiai jis negavo iš jos jokių žinių, net nežinojo, kur ji yra. „Tikriausiai 
sėdi generolienės dvare ir dėl nieko nesuka sau galvos!“ - su kartėliu galvojo 
Hendrikas. - „Aš jai seniai sakiau, ji dar įžvelgs ir patraukliąsias fašistinio 
teroro puses. Taip ir turėjo atsitikti: aš - kankinys, klaidžioju šio svetimo 
miesto gatvėmis, o ji, ko gero, kaip tik dabar plepasi su kuriuo nors iš tŲ 
Zudikų ir budelių, kaip kad plepėdavo su Hansu Miklasu...“ 

Kadangi vienatvė ėmė darytis nepakenčiama, Hiofgenui kilo mintis pasi- 
kviesti iš Berlyno į Paryžių princesę Tebab. Koks ramstis ir atgaiva būtų vėl 
išgirsti jos griausmingą juoką, vėl lytėti jos tvirtą ranką, kurios oda pačiupi- 
nėti buvo šiurkšti it medžio žievė! Nusigręžti nuo Vokietijos ir pradėti naują, 
pašėlusį gyvenimą su princese Tebab - ak, kaip tai būtų gražu ir teisinga! Ar 
taip negalėtų būti? Argi tai neįmanoma? Juk tereikia pasiųsti į Berlyną tele- 
gramą, ir kitą dieną Juodoji Venera atvyktų, su savo žaliais auliniais ir rau- 
donu pintu botagu lagamine. Hendrikas atsidavė saldžioms ir maištingoms 
svajoms, kurių centre buvo princesė Tebab. Ryškiomis ir jaudinančiomis spal- 
vomis vaizdavosi jis gyvenimą, kurį gyventų kartu su ja. Galėtų pradėti nuo 
to, kad užsidirbtų sau duoną kaip šokėjų pora Paryžiuje, Londone arba Niu- 
jorke: Hendrikas ir Žiuljeta, du geriausi stepuotojai pasaulyje. Tačiau vien 
šokiu jie tikriausiai neapsiribotų. Hendrikas svarstė ir drąsesnes galimybes. 
Šokėjų pora galėtų tapti avantiūristų pora - kaip būtų linksma pagaliau ir 
tikrovėje suvaidinti tą elegantiško kriminalinio nusikaltėlio vaidmenį, kurį 
jis taip dažnai įkūnydavo filmuose arba spektakliuose — su visais pavojais, 
su visomis pasekmėmis! Petys į petį su ta nuostabiąja laukine apgaudinėti ir 
įžeidinėti nekenčiamą visuomenę, kurios šlykštų tikrąjį veidą pagaliau at- 
skleidė fašizmas - kaip žavu tai įsivaizduoti! Kelias dienas Hendriką buvo 
visai užvaldžiusi šita mintis. Galbūt jis tikrai būtų žengęs pirmąjį žingsnį jai 
įgyvendinti ir telegrafavęs juodajai kunigaikštytei, jei nebūtų gavęs žinios, 
vienu kirčiu pakeitusios jo situaciją. 

Svarbusis laiškas atėjo iš mažosios Angelikos Zybert - ir kas galėjo pa- 
manyti, kad kaip tik Angelika, kurios Hendrikas negailestingai ir arogan- 
tiškai nepastebėdavo, dar kartą suvaidins jo gyvenime tokį lemtingą vaid- 
menį! Jau daug laiko Hiofgenas negalvojo apie mažąją Zybert ir, kai dabar 
pabandė įsivaizduoti jos veidą —- tą mielą ir baikštų trylikamečio berniu- 
ko veidelį su trumparegiškai primerktomis šviesiomis akimis, - jam pasi- 
rodė, kad jis nuolatos būdavo ašarotas. Mažoji Angelika beveik be per- 
stogės verkė - juk taip? Ir ar ne pakankamai dažnai tam būdavo suteikia- 
mas pagrindas? Hendrikas kuo puikiausiai prisiminė, kaip bjauriai 
dažniausiai su ja elgdavosi... Tačiau nepaisant visko jos atkakli ir švelni 
Sirdis liko jam ištikima. Tai stebino Hendriką. Visiškai pagrįstai - spręsda- 
mas apie kitus pagal save - iš aplinkinių jis laukė vien niekšingo savanau- 

diškumo. Geras darbas, taurus ir švelnus poelgis išmušė jį iš pusiausvyros, 
Skurdžiame savo viešbučio kambaryje, kurio sienos ir baldai buvo taip gę. 
rai pažįstami, kad jis ėmė jų neapkęsti ir bijoti, perskaitęs Angelikos laišką, 
Hendrikas pravirko. Kūkčiojo ne vien iš nervingumo ir per didelio susier. 
zinimo, akys drėko ir iš tikro jaudulio. Kokią palaimą, kokią kompensaciją 
už tai, kad tiek daug iškentėjo, būtų patyrusi mažoji Angelika, jei būtų ga- 
lėjusi matyti, kad tas, dėl kurio ji išliejo begalę ašarų, pats nūn raudojo ir 
kad kaip tik jos meilė vertė plūsti sūrius lašus į jo brangias, pavojingas ir 
šaltas akis. 

Savo laiške Angelika pasakojo esanti Berlyne, jai esą leista šiek tiek fil- 
muotis ir jai sekasi visai neblogai. Pasisekimą turintis jaunas režisierius 
įsikales į galvą ją vesti. „Tačiau aš, aišku, apie tai negalvoju“, — rašė ji, ir 
Hendrikas, tai perskaitęs, nejučia šyptelėjo: taip, ji buvo tokia - neprieina- 
ma ir neigiamai žiūrinti į piršlybas ir pasiūlymus, kad ir kokie viliojantys 
šie būtų, atkakliai geidžianti to, kas nepasiekiama, ir amžinai švaistanti 
savojausmą ten, kur į jį nekreipia dėmesio ir jo nepaiso. Filmuojant didžiu- 
le bydermejerio stiliaus komediją ji susipažino su artiste Lindental - kaip 
tik ta dama, kuri Jenoje atlikdavusi pirmosios meilužės vaidmenis, o sykiu 
buvo nacionalsocialisto aviacijos karininko draugė. Hendrikas, godžiai ir 
su neapykanta laikraščiuose sekęs, kas dedasi Vokietijoje, žinojo, kad nau- 
jajame reiche aviacijos karininkas yra vienas iš galingiausiųjų. Taigi ir Lota 
Lindental tapo įtakingu asmeniu. Angelika Zybert kreipėsi į ją, norėdama 
padėti Hendrikui. 

Svajingais tonais laiške buvo piešiamas neprilygstamas Lindental žave- 
sys, jos protas, švelnumas ir orumas. Angelikos nuomone, galima neabejo- 
ti, kad ši nuoširdi ir maloni dama visais atžvilgiais kuo palankiausiai veiks 
savo galingąjį draugą. Jau dabar ji tai darė, ypač visais klausimais, susiju- 
siais su teatru. Didysis žmogus maloningai domėjosi drama, operete ir ope- 
ra. Jo mylimosios - arba damos, kurioms jis reiškė ypatingą pagarbą - daž- 
niausiai buvo apkūnios ir sentimentalios scenos menininkės. Joms jis mie- 
lai padarydavo bet kokią paslaugą, jei tik būdavo kalbama ne apie ką nors 
rimta, o vien apie smagius mažmožius, tarkime, kokio aktoriaus karjerą.-- 
Mažoji Zybert atkreipė Lotos Lindental dėmesį į tai, kad Hendrikas Hiof- 
genas sėdi Paryžiuje ir nesiryžta grįžti į Vokietiją. Galingojo favoritė iš tO 


180 ) MEFISTAS 


geraširdiškai pasijuokė. Ko gi bijąs šis žmogus? — pasidomėjo ji ir pažvelgė 
naiviomis akimis. Juk Hiofgenas ne žydas, priešingai, jis šviesiaplaukis rei- 
nietis ir niekada nepriklausė jokiai partijai. Beje, jis žymus menininkas — 
panelė Lindental matė jį, vaidinant Metistą. 

— Tokie žmonės kaip jis mums būtinai reikalingi, - pareiškė brangioji 
ponia ir pažadėjo dar tą pačią dieną šiuo klausimu pašnekėti su savo galin- 
guoju draugu. - Juk Menė be galo liberalus, - užtikrino Jenos pirmoji mei- 
lužė, kuria nevertėtų abejoti, o visi ten buvusieji pajuto pagarbų šiurpulį, 
nes ji teikėsi taip nuoširdžiai ir intymiai šnekėti apie baugųjį milžiną. - Be 
to, jis anaiptol ne kerštingas. Tegu tas Hiofgenas ir leido sau anksčiau įvai- 
riausią ekstravaganciją ir mažas kvailystes - tokius dalykus Menė kuo pui- 
kiausiai supranta, kai kalbama apie aukščiausios kokybės menininką. Ga- 
lų gale svarbiausia — geras branduolys, - nelabai prasmingai, tačiau stip- 
riai akcentuodama kalbėjo Lota. 

Kaip tarė, taip padarė. Kai vakare ją aplankė galingasis, Lota ėmė zyzti: 

— Mene, būk gerutis! 

Ji esą įsikalusi sau į galvą, kad toje komedijoje, kurioje ji turinti debiu- 
tuoti Berlyno valstybiniame teatre, jos partneris privaląs būti Hendrikas 
Hiofgenas. 

— Joks kitas netinka tam vaidmeniui taip, kaip jis, - tauškė pirmoji meilu- 
žė. - Galų gale juk ir tau rūpi, kad aš turėčiau simpatišką partnerį, kai pir- 
mą kartą pasirodysiu prieš draugus berlyniečius! 

Generolas pasiteiravo, ar Hiofgenas žydas. Bet kai išgirdo, kad yra prie- 
šingai, kalbama apie tikrą šviesiaplaukį reinietį, pažadėjo, jog „šitam vaiki- 
nui“ nieko neatsitiksią, kad ir ko jis anksčiau būtų prikrėtęs. 

Apie palankiai praėjusį pokalbį su Mene Lindental iš karto pranešė savo 
mažajai kolegei Zybert, o šioji netvėrė savo kailyje, norėdama informuoti 
Hendriką apie gerai susiklosčiusią situaciją. 

Taigi nykus kančių periodas Paryžiuje baigėsi! Daugiau nebus vienišų 
pasivaikščiojimų Sen Mišelio bulvaru, Senos pakrante arba Eliziejaus lau- 
kais, kurių grožiui jis liko visai aklas. Nejau Hendrikas Hiofgenas andai 
leidosi į drąsias ir maištingas svajones skurdžiame viešbučio kambaryje? 
Nejau jis kažkada jautė stiprų ir niūrų pasitenkinimą teikiantį poreikį apsi- 
valyti, išsivaduoti, pakilti naujam ir pašėlusiam gyvenimui? Jis to nebepri- 

siminė, pamiršo, kol krovėsi lagaminą. Niūniuodamas iš pasitenkinimo įr 
apimtas didžiulės pagundos smagiai strykčioti, jis nuskubėjo į Tomo Kuko 
ir sūnaus kelionių agentūrą prie Madlenos bažnyčios, kad užsisakytų mie. 
gamojo vagono bilietą traukiniui į Berlyną. 

Grįždamas į savo viešbutį, esantį netoli Monparnaso bulvaro, Hendrį- 
kas ėjo pro „Kupolo“ kavinę. Oras pasitaikė švelnus, lauke sėdėjo daug 
žmonių, stalai ir kėdės po lengvu tentu buvo plačiai išstatyti ant šaligat- 
vio. Hendrikas, kuris beeidamas sušilo, panūdo prisėsti čia penkiolikai 
minučių ir išgerti stiklinę apelsinų sulčių. Jis sustojo, tačiau, išdidžiu žvilg- 
sniu permetęs plepančią minią, apsigalvojo. Jam dingtelėjo: „Kas žino, 
kokių žmonių čia gali sutikti. Galimas daiktas, tarp jų yra senų pažįsta- 
mų, kurių man geriau vengti. Ar šita „Kupolo“ kavinė ne emigrantų susi- 
tikimo vieta? Ne, ne, turbūt geriau traukti pro šalį.“ Jis jau ketino nusi- 
sukti, kai akis užkliuvo už būrelio Žmonių, tyliai sėdinčių prie vieno iš 
daugelio apvalių staliukų. Hendrikas krūptelėjo. Išsigando taip smarkiai, 
kad jam nudiegė kažkur apie skrandį ir kelias sekundes jis nepajėgė net 
pajudėti. 

Iš pradžių jis pažino ponią fon Hercfeld, ir tik tada pastebėjo, kad šalia 
jos sėdi Barbara. Barbara Paryžiuje, ji visą laiką buvo netoliese, Hendrikas 
jos ilgėjosi, jam reikėjo jos kaip niekada, o ji gyveno tame pačiame mieste, 
tame pačiame rajone, ko gero, tik už poros namų nuo jo! Barbara paliko 
Vokietiją, o dabar sėdėjo „Kupolo“ kavinės terasoje, sėdėjo greta Hedos 
fon Hercfeld, su kuria Hamburge toli gražu nedraugavo. Bet dabar jas su- 
vedė ypatingos ir rūsčios aplinkybės... Jos sėdėjo prie vieno stalo. Abi tylė- 
jo, abiejų akys, regis, nematydamos šalia esančių daiktų, žvelgė į tolį taip 
pat liūdnai, mąsliai ir svajingai. 

„Kokia išblyškusi atrodo Barbara!“ - pagalvojo Hendrikas, apimtas jaus- 
mo, tarsi žmonės prieš jį sėdėtų čia ne iš tikro, o būtų tik jo sujaudintos 
sąmonės vaisius, egzistuotų tik jo vaizduotėje ir tik kaip jo vizija. Jei jie 
gyvi, kodėl gi jie nejuda? Kodėl sėdi tokie nebylūs ir sustingę ir kodėl to- 
kiomis liūdnomis akimis? 

Savo siaurą ir išbalusį veidą Barbara laikė parėmusi ranka. Tarp tamsių 
ir surauktų jos antakių ryškėjo linija, kurios Hendrikas niekada nebuvo 
pastebėjęs: turbūt ji atsirado nuo įtempto ir įnirtingo galvojimo ir suteikė 

jos veidui susimąsčiusią ir kone rūsčią išraišką. Barbara vilkėjo pilką liet- 
paltį, o pro pakeltos apykaklės tarpą buvo matyti ryškiai raudonas šalis. 
Šie drabužiai ir skausmingai įtempta veido išraiška suteikė jos išvaizdai 
kažkokių baugių ir kone grėsmingų bruožų. 

Išbalusi atrodė ir ponia fon Hercfeld, tačiau plačiame ir švelniame jos 
veide nebuvo grėsmingos linijos, jame atsispindėjo tik romus liūdesys. Be 
Barbaros ir Hedos prie stalo sėdėjo dar viena mergina, kurios Hendrikas 
niekada nebuvo mates, ir du jauni vyrai, iš kurių vienas buvo Sebastijanas: 
Hiofgenas pažino jį iš galvos, atkištos į priekį, iš blausių, švelniai ir mąsliai 
žvelgiančių akių ir iš šviesiai peleninių plaukų sruogos, svyrančios jam ant 
palenktos kaktos. 

Hendrikas norėjo ką nors sušukti, norėjo pasisveikinti, pajuto spontaniš- 
ką poreikį apkabinti Barbarą, pašnekėti su ja —- pašnekėti su ja apie viską, 
ko taip dažnai troško ir įsivaizdavo visas tas vienatvės dienas. Tačiau jo 
galvoje mintis ginė mintį. „O kaip jie mane sutiks? Ims manęs klausinėti — 
o ką galėčiau jiems atsakyti? Štai čia, vidinėje kišenėje, turiu miegamojo 
vagono bilietą į Berlyną, tarpininkaujant dviems malonioms šviesiaplau- 
kėms damoms aš jau lyg ir susitaikiau su režimu, kuris išvijo šituos žmo- 
nes ir kuriam aš, kalbėdamas su Barbara, taip dažnai prisiekinėjau savo 
nesutaikomą priešiškumą. Su kokia panieka šyptels man šitas Sebastijanas! 
Ir kaip aš ištverčiau Barbaros žvilgsnį, jos tamsų, pašaipų, negailestingą 
žvilgsnį?... Reikia nešdintis - nė vienas iš jų manęs, regis, dar nepastebėjo, 
jie visi taip keistai Žiūri į tuštumą. Turiu pasistengti dingti, toks susitiki- 
mas ne mano jėgoms...“ 

Sėdintys prie stalo vis dar nejudėjo, atrodė, kad jie žiūri kiaurai Hendri- 
ką kaip per orą. Sėdėjo nekrutėdami, tarsi suakmenėję nuo didžiulio skaus- 
mo, o Hendrikas tuo tarpu nėrė šalin, pasileido mažais ir sukaustytais žing- 
sniais, kaip žmogus, kuris labai išsigandęs bėga nuo pavojaus, bet nori nu- 
slėpti, kad sprunka. 


Po pirmos repeticijos Lota Lindental pareiškė Hiofgenui: 

— Kaip gaila, kad generolas būtent dabar taip baisiai užsiėmęs. Jei galėtų, 
jis tikriausiai ateitų kada į repeticiją ir truputį pažiūrėtų, kaip mes dirba- 
me. Jūs net negalite įsivaizduoti, kokių puikių patarimų jis kartais duoda 

mums, artistams. Man regis, apie teatrą jis išmano taip pat gerai kaip ir 
apie savo lėktuvus - o tai jau šį tą reiškia! 

Hendrikas pabandė įsivaizduoti ir pagarbiai linktelėjo. Tada paklausė 
panelės Lindental, ar galėtų parvežti ją namo savo automobiliu. Ji, malo- 
ningai šyptelėjusi, sutiko. Siūlydamas jai parankę, Hendrikas tyliai tarė: 

— Aš taip džiaugiuosi, taip neapsakomai džiaugiuosi, galėdamas vaidin- 
ti su jumis. Paskutiniais metais man pernelyg daug teko prisikentėti nuo 
mano partnerių manieringumo. Prastas Doros Martin dirbtinos vaidybos 
pavyzdys sugadino vokiečių aktores - tai buvo jau ne teatrinė vaidyba, o 
isteriškas žydžiavimas. O dabar iš jūsų lūpų vėl girdžiu aiškią, paprastą, 
jausmingą ir šiltą tartį! 

Lota dėkinga pažvelgė į jį savo šiek tiek išsprogusiomis kvailomis viole- 
tinėmis akimis. 

— Man taip smagu, kad jūs man tai sakote, - sukuždėjo ji ir stiprėliau 
prispaudė jo ranką prie savosios. - Nes žinau, kad jūs man nepataikaujate. 
Žmogus, žiūrintis į savo profesiją su tokia šventa pagarba kaip jūs, nepa- 
taikauja, kai kalbama apie meno reikalus. 

Hendrikui savo ruožtu pasibaisėjimą sukėlė vien mintis, kad jis būtų ga- 
lėjęs pataikauti. 

— Na, kąjūs! - Jis pridėjo prie širdies ranką. - Kad aš pataikaučiau! Mano 
draugai man dažnai priekaištauja, kad per daug mėgstu rėžti žmonėms į 
akis nemalonią tiesą. 

Lindental džiūgavo tai girdėdama. 

— Man patinka atviri žmonės, - kukliai tarstelėjo ji. 

— Gaila, kad jau atvažiavome, - tarė Hendrikas, sustabdęs savo auto- 
mobilį prie tylaus, elegantiško namo Tyrgarteno gatvėje, čia gyveno Lota 
Lindental. 

Jis pasilenkė norėdamas pabučiuoti jai ranką ir mažumėlę atsmaukė pil- 
ką odinę pirštinę, kad galėtų lūpomis paliesti jos baltą kaip pienas odą. 
Lota, regis, pažiūrėjo į šį įžūlumą pro pirštus ar bent jau jo nepasmerkė, jos 
šypsena ir toliau švytėjo. 

— Tūkstantį kartų dėkui, kad galėjau jus palydėti! - tarė Hiofgenas, pa“ 
linkęs prie jos rankos. 

Kol Lota ėjo link savo namų durų, jis galvojo: „Jei ji dar sykį atsisukS; 

viskas bus gerai. O jeigu ji dar ir pamojuotų, tai būtų triumfas, aš toli ei- 
siu.“ Iškėlusi galvą, Lota perėjo per gatvę. Pasiekusi namų duris, atsigręžė, 
atsuko spindintį veidą ir - kokia palaima! - kilstelėjo ranką ir pamojavo. 
Hendrikas net suvirpėjo iš laimės, kai Lota Lindental šelmiškai šūktelėjo: 

— Ei, ei! 

Tai buvo daugiau negu jis drįso tikėtis. Su palengvėjimu giliai atsidusęs, 
jis atsilošė odinėje savo „Mercedeso“ sėdynėje... 

Dar nespėjęs atvykti į Berlyną, Hendrikas žinojo - jei ne Lindental pro- 
tekcija, jis būtų žuvęs. Mažoji Angelika, pasitikusi jį geležinkelio stotyje, 
galėjo to nė nesakyti, situacija jam ir taip buvo aiški. Jis turėjo grėsmingų 
priešų, tarp jų ir tokių įtakingų kaip poetas Cezaris fon Mukas, kurį propa- 
gandos ministras buvo paskyręs Valstybės teatro direktoriumi. Hiofgenui, 
nuolat atmesdavusiam jo kūrinius, dramaturgas surengė ledinį sutikimą. 
Jo veidas su plieninėmis akimis ir pagiežinga burna atrodė neprieinamai 
griežtas ir orus, kai jis tarė: 

— Nežinau, ar sugebėsite vėl apsiprasti pas mus, pone Hiofgenai. Nūnai 
šiame teatre viešpatauja kitokia dvasia nei jūs buvote pratęs. Su kultūros 
bolševizmu baigta. - Tai sakydamas, dramos „Tanenbergas“ autorius grės- 
mingai pasirąžė. - Daugiau neturėsite galimybių vaidinti savo draugo Mar- 
derio pjesėse arba jūsų taip mėgstamuose prancūziškuose farsuose. Dabar 
čia kuriamas ne semitų ir ne galų, bet vokiečių menas. Turėsite įrodyti, ar 
sugebate padėti mums tokiame iškiliame darbe. Atvirai sakant, nemačiau 
ypatingos priežasties, dėl kurios būtų reikėję jus vėl kviestis iš Paryžiaus. — 
Tariant žodį „Paryžius“, Cezario fon Muko akys bauginančiai žybtelėjo. — 
Tačiau panelė Lindental pageidauja jūsų kaip partnerio toje nedidelėje ko- 
medijoje, kurioje ji čia debiutuos. - Tai Mukas pareiškė šiek tiek iš aukšto. — 
Nenorėjau atsakyti damai, - kalbėjo jis, apsimestinai atviraudamas, ir išdi- 
džiai pridūrė: - Šiaip jau esu tikras, kad elegantiško šeimos draugo ir suve- 
džiotojo vaidmuo jums nesudarys sunkumų, - kariškai trumpu gestu už- 
baigė pokalbį direktorius. 

Tai buvo nerimą kelianti pradžia - ojuo labiau kelianti nerimą Hendri- 
kui, kai jis pagalvodavo, kad kerštingą ir klestintį poetą remia propagan- 
dos ministras. Šis buvo kone visagalis kultūros dalykuose ir būtų buvęs 
visai toks, jei iki Prūsijos ministro pirmininko iškilęs aviacijos karininkas 

nebūtų įsikalęs sau į galvą, kad ir jam priklauso tarti vieną kitą žodelį, ką; 
kalbama apie valstybinius teatrus. Šiais dručkis labai domėjosi, jau Vien 
dėl Lotos. Taigi du galingieji - propagandos viešpats ir lėktuvų viešpats 
nepasidalijo kompetencijos. Hendrikas dar nebuvo matęs nė vieno pus. 
dievio savo akimis, bet žinojo, kad prieš vieno iš jų priešiškumą pajėgs 
kurį laiką atsilaikyti tik tuo atveju, jei galės pasikliauti kito globa. Kelias 
pas ministrą pirmininką vedė per aktorę. Hendrikas privalėjo užkariauti 
Lotą Lindental. 

Vėl apsistojus Berlyne, pirmosiomis savaitėmis Hiofgeno galvoje knibž- 
dėjo viena vienintelė mintis: Lota Lindental turi mane pamilti. Dar nė vie- 
na neįstengė atsispirti jo brangakmenių akims ir niekšiškai šypsenai, 0 juk 
ji pagaliau irgi tik žmogus. Šį kartą viskas pastatyta ant kortos, privalau 
padaryti viską, ką sugebu - Lotą reikia užkariauti kaip tvirtovę. Tegu ji 
krūtininga ir karviaakė, tegu atrodo tokia provinciali ir primityvi su savo 
dvigubu pagurkliu ir šviesiomis pusmetinėmis garbanomis - geidžiu jos 
labiau nei dievaitės. 

Ir Hendrikas kovojo. Jis liko kurčias ir aklas viskam, kas dėjosi aplink jį, 
jo valia, jo intelektas buvo sutelkti vienam tikslui: apsukti galvą šviesia- 
plaukei Lotai. Jis matė tik ją, visų kitų nepastebėdavo. Mažoji Angelika 
smarkiai apsiriko, manydama, kad iš dėkingumo Hiofgenas dabar teiksis 
atkreipti į ją dėmesį. Tik pirmosiomis atvykimo valandomis Hendrikas el- 
gėsi su ja švelniai. Bet vos pristačiusi jį Lindental, Angelika, regis, liovėsi 
jam egzistavus. Angelika gavo išsiverkti savajam kino režisieriui, o Hiot- 
genas ėmėsi savo tikslo, ir tas tikslas buvo Lota. 

Arjis pastebėjo, kaip pasikeitusios Berlyno gatvės? Ar matė rudas ir juo- 
das uniformas, vėliavas su svastikomis, marširuojantį jaunimą? Ar girdėjo 
kariškas dainas, skambančias gatvėse, iš radijo aparatų ir kino ekranų? Ar 
kreipė dėmesį į fiūrerio kalbas su jų grasinimais ir pagyromis? Ar skaitė 
laikraščius, kurie gražindavo, nutylėdavo, melavo ir vis dėlto atskleisdavo 
pakankamai siaubingų dalykų? Ar domėjosi, kokia dalia ištiko tuos žmo- 
nes, kuriuos anksčiau vadino savo draugais? Hiofgenas net nežinojo, kur 
jie. Gal jie sėdėjo prie kokio kavinės staliuko Prahoje, Ciūriche arba Pary- 
Žiuje, gal buvo kankinami koncentracijos stovyklose, gal slapstėsi kur nors 
Berlyno palėpėse ar rūsiuose. Hendrikui visai nerūpėjo sužinoti tokių šiur- 

pių detalių. „Juk aš niekuo negaliu jiems padėti“, - šia formule jis nuvyda- 
vo bet kokią mintį apie kenčiančius. — „Man pačiam nuolatos gresia pavo- 
jus— kas žino, ar rytoj Cezaris fon Mukas nepasieks, kad mane suimtų. Tik 
kai pats būsiu galutinai išgelbėtas, galbūt galėsiu būti naudingas kitiems!“ 
Hendrikas tik viena ausimi nenoromis klausėsi, kai jam pasakojo gan- 
dus, sklandančius apie Oto Ulrichso likimą. Komunistų aktorius ir agitato- 
rius, suimtas iš karto po reichstago padegimo, turėjęs iškesti daugybę tų 
kraupių procedūrų, kurios buvo vadinamos „apklausomis“, o iš tikrųjų 
reiškė negailestingus kankinimus. 
— Tai girdėjau iš vieno Žmogaus, kuris sėdėjo vienutėje šalia Ulrichso. 
Baugščiai prislopintu balsu apie tai pasakojo teatro kritikas Radigas, kuris 
iki 1933 metų sausio 30 dienos priklausė radikaliems kairiesiems ir buvo ar- 
šus kovotojas už grynai marksistinę, tik klasių kovai tarnaujančią literatūrą. 
Nūnaijis ketino susitaikyti su naujuoju režimu. O kaip visi rašytojai, įtariami 
buržuaziniu liberalizmu ar net nacionalizmu, kitados drebėjo prieš daktarą 
Radigą! Jis, budriausias ir beatodairiškiausias marksistinių dogmų skelbė- 
jas, siųsdavo jiems amžiną prakeiksmą, smerkdavo juos ir triuškindavo, va- 
dindamas estetiniais kapitalizmo samdiniais. „Raudonasis literatūros popie- 
žius“ nebuvo linkęs įžvelgti atspalvių ir subtilių skirtumų, jis galvojo taip: 
kas ne su manim, tas prieš mane, kas rašydamas nesivadovauja tomis tai- 
syklėmis, kurios man atrodo priimtinos, tas kraugerys, proletariato priešas, 
fašistas — ir jeigu pats to dar nežino, sužinos iš manęs, „Naujojo biržos laik- 
raščio“ literatūros skyriaus redaktoriaus. Visi, priskiriantys save prie kairio- 
jo avangardo, su šventa pagarba žiūrėjo į kategoriškus daktaro Radigo verti- 
nimus, nors šie pasirodydavo grynai kapitalistinio laikraščio skiltyse. Mat 
tuo metu biržos laikraščiai mėgo leisti sau tokį pokštą kaip marksistinis felje- 
tonas - tai suteikdavo jiems pikantiškumo ir nieko rimtai netrikdė. Gyveni- 
mo rimtis viešpatavo dalyje, skirtoje bizniui. O po brūkšnio, kur joks rimtas 
komersantas nė nepažvelgdavo - galėjo šėlti „raudonasis popiežius“. 
Daktaras Radigas šėlo metų metus ir tapo vienu iš svarbiausių autoritetų 
visais meno marksistinio traktavimo klausimais. Kai nacionalsocialistai at- 
ėjo į valdžią, „Naujojo biržos laikraščio“ vyriausiasis redaktorius, žydas, at- 
sisakė savo pareigų. Tačiau daktarui Radigui buvo leista likti, nes jis sugebė- 
jo įrodyti, kad visi jo protėviai tiek iš tėvo, tiek iš motinos pusės buvo „arijai“ 

ir kad jis niekada nepriklausė jokiai socialistinei partijai. Ilgai nedvejojes, jis 
įsipareigojo nuo šiol redaguoti „Naujojo biržos laikraščio“ literatūros skyrių 
tokia pačia griežtai nacionaline dvasia, kuri dabar persmelkė politinės dalies 
skiltis ir buvo jaučiama net „Įvairiose žiniose iš viso pasaulio“. 

— Šiaip ar taip, aš visada buvau nusiteikęs prieš buržujus ir demokratus, — 
gudriai tvirtino daktaras Radigas. 

Iš tiesų jis kaip ir anksčiau galėjo koneveikti „reakcingąjį liberalizmą“ — 
pasikeitė tik jo antiliberalios nuostatos ženklai. 

— Bjauru, šita istorija su Otu, — kalbėjo narsusis daktaras Radigas ir atro- 
dė susikrimtęs. 

Daugelyje savo straipsnių „Audronašos“ kabaretą Radigas vadino vie- 
ninteliu sostinės teatru, turinčiu ateitį ir iš viso vertu dėmesio. Ulrichsas 
priklausė artimiausių įžymiojo kritiko draugų ratui. 

— Bjauru, bjauru, - murmėjo daktaras ir nervingai nusiėmė savo raginius 
akinius, norėdamas nuvalyti jų stiklus. 

Hiofgenas taip pat manė, kad tai bjauru. O šiaip abu ponai nelabai turėjo 
ką vienas kitam pasakyti. Abu jautėsi nesmagiai vienas kito draugijoje. Susi- 
tikti jie susitarė atokioje, mažai lankomoje kavinėje. Abu buvo susikompro- 
mitavę dėl savo praeities, abu tikriausiai vis dar buvo įtariami opozicinėmis 
pažiūromis, ir jų pasirodymas kartu galėjo būti palaikytas sąmokslu. 

Jiedu tylėjo ir susimąstę spoksojo į tuštumą, vienas per savo raginius 
akinius, kitas per savo monoklį. 

— Aišku, šiuo momentu niekuo negaliu vargšeliui padėti, - pagaliau pra- 
bilo Hiofgenas. 

Radigas, norėjęs pasakyti tą patį, linktelėjo. Ir vėl abudu tylėjo. Hiofge- 
nas žaidė su savo kandikliu. Radigas atsikrenkštė. Turbūt jie vienas kito 
gėdijosi. Vienas žinojo, ką galvoja kitas. Hiofgenas galvojo apie Radigą tą 
patį, ką ir Radigas apie Hiofgeną: „Taip, taip, mielasis, tu toks pat šunsnu- 
kis kaip ir aš.“ Jie atspėjo šią mintį vienas iš kito akių. Todėl ir gėdijosi. 

Kai tyla tapo nepakeliama, Hiofgenas atsistojo. 

— Reikia turėti kantrybės, — tarė jis tyliai ir atsuko revoliuciniam kritikui 
savo blyškų guvernantės veidą. - Tai nelengva, bet reikia turėti kantrybės. 
Likite sveikas, mielas drauge. 

Hendrikas turėjo pagrindo džiaugtis - Lotos Lindental šypsena darėsi 
vis meilesnė, vis daugiau žadanti. Kai jiedu repetuodavo intymias scenas — 
o komediją „Širdis“ sudarė beveik vien intymios scenos tarp Lotos vaidi- 
namos stambaus komersanto žmonos ir galantiško šeimos draugo, kurį vai- 
dino Hendrikas, - atsitikdavo ir taip, kad ji stipriai priglusdavo prie part- 
nerio savo krūtine ir pažvelgdavo drėgnomis akimis. O Hiofgenas rodė 
melancholišką ir disciplinuotą savitvardą, po kuria, regis, slėpė liepsningą 
aistrą. Su panele Lindental jis elgėsi subtiliai pabrėždamas savo santūru- 
mą, dažniausiai vadindavo ją „maloningąja ponia“, retomis akimirkomis 
„ponia Lota“ ir tik dirbdamas, bendrų repeticijų įkarštyje, kartą leido sau 
intymiai ir kolegiškai ją tujinti. Tačiau jo akys visą laiką, regis, bylote bylo- 
jo: ak, jei tik galėčiau, kaip aš trokščiau! Kaip aš tave apkabinčiau, mieloji! 
Kaip aš tave suspausčiau, nuostabioji! Apgailestaudamas turiu tvardytis, 
iš lojalumo vokiečių didvyriui, kuris vadina tave savąja... Tokias geidulin- 
gas ir kartu vyriškai sutramdytas mintis išduodavo aktoriaus Hiofgeno akys. 
O iš tikrųjų jis tik galvojo: „Kodėl - Dieve mano, kodėl ministras pirminin- 
kas, galintis turėti bet kurią, išsirinko būtent šitą?! Gal ji visai šauni mote- 
riškė ir puiki namų šeimininkė, bet juk ji klaikiai stora ir dar tokia juokin- 
gai manieringa. Tarp kita ko, ir aktorė ji prasta...“ 

Per repeticijas jam kartais kildavo baisus noras aprėkti Lindental. Bet 
kuriai kitai kolegei jis būtų išrėžęs į akis: jūsų vaidyba, brangute, yra pras- 
čiausias provincijos teatras. Tai, kad jūs vaidinate rafinuotą damą, dar joks 
pagrindas kalbėti tokiu aukštu ir nenatūraliu balsu ir taip groteskiškai lai- 
kyti nuolat atkištą mažąjį pirštelį, kaip kad mėgstate daryti. Aristokratiš- 
koms damoms visai neprivalomas toks įprotis. Ir kur parašyta, kad stam- 
baus komersanto žmona, flirtuodama su savo meilužiu, privalo laikyti al- 
kūnes kuo toliau nuo liemens, lyg būtų išsitepusi palaidinę dvokiančiu 
skysčiu ir dabar bijotų paliesti ją rankovėmis? Malonėkite pamiršti šitas 
kvailystes! 

Žinoma, Hendrikas labai saugojosi, kad nepasakytų Lotai ko nors pana- 
saus. Tačiau net ir negirdėdama užtarnautų šiurkštybių, ji, matyt, jautė, 
kad per repeticijas daro sau gėdą. 

— Aš jaučiuosi dar taip netvirtai, - aimanavo ji, nutaisiusi mažos ir nai- 
vios mergaitės veidą. - Tai nuo Berlyno aplinkos - ji mane visiškai trikdo. 

Ak, aš tikrai siaubingai žlugsiu ir susilauksiu prastų spaudos atsiliepimų! — 
Ji elgėsi taip, tarsi būtų kokia menka debiutantė, kuriai iš tiesų reikėtų bijo- 
ti Berlyno kritikų. - Ak, Hendrikai, prašau, prašau man pasakyti, - dabar ji 
it kūdikis pliaukštelėjo iškeltomis rankutėmis, — ar jie bus man labai Žiau. 
rūs? Ar mane sutaršys ir sudraskys? 

Hendrikas autoritetingu tonu ir su tikru įsitikinimu galėjo pareikšti, jog 
laiko tai visiškai neįmanomu dalyku. 

Hiofgenui ir Lindental dar teberepetuojant komediją „Širdis“, sužinota, 
kad į Valstybės teatro repertuarą vėl bus įtrauktas „Faustas“. Savo pasibai- 
sėjimui Hendrikas išgirdo, kad Cezaris fon Mukas - aišku, pritariant pro- 
pagandos ministrui — nusprendė skirti Mefisto vaidmenį aktoriui, kuris jau 
daug metų priklausė nacionalsocialistų partijai ir prieš keletą savaičių bu- 
vo pakviestas iš provincijos į Berlyną. Taip „Tanenbergo“ autorius keršijo 
Hiofgenui, atmesdavusiam jo kūrinius. Hendrikas jautė: jei Mukui pavyks 
įgyvendinti savo bjaurų sumanymą, man galas. Mefistas - mano didysis 
vaidmuo. Jei man neleis jo vaidinti, tai bus įrodymas, kad aš esu nemalonė- 
je. Bus aišku, kad Lindental dėl manęs nepanaudoja savo įtakos ministrui 
pirmininkui arba jos įtaka netgi nėra tokia didelė, kaip apie ją manoma. 
Tada man neliks nieko daugiau, kaip susikrauti lagaminus ir grįžti į Pary- 
žių, kur man turbūt iš viso derėjo likti, kadangi čia, tiesą sakant, bjauru. 
Mano padėtis liūdna, ypač kai palygini ją su ta, kurią turėjau anksčiau. Visi 
žiūri į mane su nepasitikėjimu. Visi žino, kad direktorius ir propagandos 
ministras manęs nekenčia, ir dar nėra nė menkiausio įrodymo, kad aviaci- 
jos generolas man palankus. Subtili situacija, ką ir besakysi! Bet Mefistas 
galėtų viską išgelbėti, nuo jo dabar priklauso viskas... 

Prieš repeticijos pradžią Hiofgenas tvirtais žingsniais priėjo prie Lotos 
Lindental, o jo balsas kaip niekad virpėjo be jokio apsimetinėjimo, kai jis 
prabilo: 

— Ponia Lota... Kreipiuosi į jus su dideliu dideliu prašymu. 

Ji baugštokai šyptelėjo: 

— Visada mielai padedu savo kolegoms ir draugams - jei tik galiu. 

Tada jis ėmė šnekėti, hipnotizuojančiu žvilgsniu žiūrėdamas jai tiesiai 
į akis: 

— Aš privalau vaidinti Mefistą. Ar suprantate, Lota? Privalau. 

Lotą išgąsdino jo begalinis primygtinis rimtumas, be to, ji jautėsi sujau- 
dinta prigludusio jo kūno artumo, kuriam jau seniai nebuvo abejinga. Švel- 
niai nuraudusi, nudelbusi akis - kaip jauna mergaitė, kuriai peršamasi ir 
kuri pažada pasitarti su tėvais - Lindental sukuždėjo: 

— Bandysiu padaryti, ką galiu. Dar šiandien pakalbėsiu su juo. 

Hendrikas su palengvėjimu giliai atsiduso. 

Kitą rytą Valstybės teatro direkcijos sekretoriatas iškvietė jį, kad praneš- 
tų, jog jo laukiama pasirodant po pietų vyksiančioje bandomojoje naujo 
„Fausto“ pastatymo repeticijoje. Tai reiškė pergalę. Ministras pirmininkas 
juo pasirūpino. „Aš išgelbėtas“, - galvojo Hendrikas Hiofgenas. 

Hendrikas nusiuntė Lotai Lindental didžiulę geltonų rožių puokštę, o 
prie gražiųjų gėlių pridėjo raštelį, kuriame didelėmis, patetiškai kampuo- 
tomis raidėmis išbraižė žodį „Ačiū“. 

Jam jau pasirodė beveik savaime suprantama, kad prieš prasidedant re- 
peticijai direktorius Cezaris fon Mukas liepė pakviesti jį į savo kabinetą. 
Nacionalinis dainius rodė paprasčiausią širdingumą - kur kas vertesnį ak- 
torinį laimėjimą nei Hendriko demonstruojamas subtilus santūrumas. 

— Džiaugiuosi, galėdamas matyti jus, vaidinantį Mefistą, - prabilo dra- 
maturgas, šiltai žybtelėjo plieninėmis akimis ir vyriškai nuoširdžiai čiupo 
už rankų Žmogų, kurį būtų troškęs sunaikinti. - Džiaugiuosi kaip vaikas, 
galėdamas matyti jus, vaidinantį šį amžiną, grynai vokišką vaidmenį. 

Buvo akivaizdu, kad direktorius vienu mostu apsisprendė iš esmės pa- 
keisti savo elgesį su Hiofgenu nuo tada, kai už šį aktorių užsistojo minist- 
ras pirmininkas. Žinoma, Cezaris fon Mukas kaip ir anksčiau buvo neper- 
kalbamai nusiteikęs neleisti šitam nemaloniam tipui per daug iškilti ir jį, 
kai tik pasitaikys proga, kuo greičiau išgrūsti iš Valstybės teatro. Tačiau 
jam atrodė, jog bus išmintingiausia nuo šiol kovoti su savo senu priešu 
slapčiau ir gudriau. Ponas fon Mukas anaiptol nebuvo nusiteikęs vaidytis 
dėl Hiofgeno su galinguoju ministru pirmininku arba su Lindental. Būda- 
mas Prūsijos valstybinių teatrų direktorius, jis turėjo priežasčių sugyventi 
su ministru pirmininku taip pat gerai kaip ir su propagandos ministru... 

— Tarp mūsų kalbant, - toliau šnekėjo direktorius, nutaisęs draugiškai at- 
virą veidą, - už tai, kad vėl vaidinsite Mefistą, jūs turite dėkoti man. - Šian- 
dien jo balse aiškiai girdėjai saksišką tartį, kuria jis, matyt, norėjo pabrėžti 

savo begalinį dorumą. — Kai kas abejojo, - jis prislopino balsą ir nutaisė ap- 
gailestaujančią grimasą, - kai kas ministerijoje abejojo — suprantate, mano 
mielas Hiofgenai... baimintasi, kad į mūsų naująjį pastatymą jūs galite įneštį 
ano „Fausto“ spektaklio dvasios - šiek tiek kultūros bolševizmo dvasios, kaip 
kad buvo pareikšta. Na, bet man pasisekė nuneigti ir įveikti tuos nuogastavį- 
mus! - džiugiai baigė direktorius ir širdingai paplojo aktoriui per petį... 

Vis dėlto šią šiaip jau sėkmingą dieną Hiofgenui dar teko patirti bjaurų 
išgąstį. ĮŽengęs į repeticijų sceną, jis susidūrė su jaunu vyru — tai buvo Han- 
sas Miklasas. Hendrikas apie Miklasą nebuvo pagalvojęs jau daugelį sa- 
vaičių. Žinoma, Miklasas egzistavo, jis netgi buvo angažuotas Valstybės 
teatre ir naujame „Fausto“ pastatyme turėjo vaidinti studentą. Hendrikas 
nebuvo pasiruošęs šiam susitikimui, per visą jaudinimąsi, kurį teko patirti, 
jis nespėjo pasidomėti, kas gavo mažesnius vaidmenis. Dabar jis karštligiš- 
kai svarstė: kaip man elgtis? Šitas užsispyręs vaikėzas manęs vis dar ne- 
kenčia -netjei tai nebūtų savaime suprantama, man tai būtų išdavęs balzga- 
nas ir piktas žvilgsnis, kurį jis ką tik sviedė į mane. Jis manęs nekenčia, jis 
nieko nepamiršo ir gali man pakenkti, jei panorės. Kas gi jam trukdo papa- 
sakoti Lotai Lindental, ko mes tada susikivirčijome H.M.T. Jeigu jam tai 
šautų į galvą, aš žuvęs. Bet jis nedrįs, taip toli jis tikriausiai neis. Hendrikas 
nusprendė: nekreipsiu į jį dėmesio ir įbauginsiu savo išdidumu. Tada jis 
manys, kad aš vėl esu pačioje viršūnėje, laikau rankose visus kozirius ir 
man nieko negalima padaryti. 

Hendrikas įsispraudė į akį monoklį, nutaisė pašaipų veidą ir sušniaukrojo: 

— Ponas Miklasas - žiūrėk tu man! Ir jūsų dar esama! 

Tai sakydamas, jis apžiūrinėjo savo pirštų nagus, niekšiškai šyptelėjo ir 
nuslimpino tolyn. 

Hansas Miklasas sukando dantis ir nutylėjo. Jo veidas nesuvirpėjo, ta- 
čiau, kai Hendrikas jo nebegalėjo matyti, persikreipė iš neapykantos ir skaus- 
mo. Vienišas, atkakliai atsirėmęs į kulisus jaunuolis nerūpėjo niekam. Nie- 
kas nepastebėjo, kaip jis gniaužė kumščius, ojo šviesios akys pritvinko ašarų. 
Hansas Miklasas virpėjo savo lieknu ir sudžiūvusiu kūnu, primenančiu 
badmiriaujančio gatvės berniūkščio, o kartu ir gerai treniruoto akrobato 
kūną. Ko gi virpėjo Hansas Miklasas? Ir ko gi jis verkė? Gal ėmė suprasti, 
kad buvo apgautas - apgautas baisiai, smarkiai ir jau nepataisomai? Ak, jis 

dar nebuvo pasiekęs tos ribos, kad tai suvoktų. Bet, matyt, jau radosi pir- 
mosios nuojautos. Ir tos nuojautos buvo tokios, kad jam gniaužėsi rankos, 
o akys pritvinko ašarų. 

Pirmosiomis savaitėmis, kai valdžią perėmė nacionalsocialistai ir jų „fiū- 
reris“, šis jaunuolis jautėsi tarsi devintame danguje. Graži ir didi diena, 
išsipildymo diena, kurios taip ilgai ir ilgesingai jis laukė, pagaliau ji čia! 
Koks džiaugsmas! Jaunasis Miklasas kūkčiojo ir šoko iš laimės. Tada jo vei- 
das švytėjo tikro susižavėjimo šviesa, jo kakta spindėjo, spindėjo akys. Kai 
eisena su deglais sveikino reicho kanclerį, fiūrerį, išganytoją - kaip jis tada 
staugė gatvėje, it pakvaišęs kilnojo rankas ir kojas, pasidavęs tam svaigu- 
liui, kuris buvo apėmęs milijoninį miestą, kuris buvo apėmęs visą tautą. 
Dabar visi pažadai virs tikrove. Be abejonės - aušta aukso amžius. Vokieti- 
ja atgavo savo garbę, greitai pasikeis ir jos visuomenė, kuri taps nuostabia 
ir nauja tautine bendrija, nes taip šimtą kartų žadėjo fiūreris, o nacionalso- 
cialistinio judėjimo kankiniai patvirtino jo pažadą savo krauju. 

Keturiolika gėdos metų liko praeityje. Lig tol viskas buvo vien kova ir 
pasiruošimas, gyvenimas prasideda tik dabar. Dabar pagaliau galima dirbti 
— dirbti kartu su visais atstatant suvienytą ir galingą tėvynę. Hansas Mikla- 
sas gavo prastai apmokamą angažementą Valstybės teatre: jam padėjo vie- 
nas iš žymesnių partijos veikėjų. Hiofgenas sėdėjo Paryžiuje, Hiofgenas 
buvo emigrantas — o Miklasas turėjo vietą Prūsijos valstybės teatre — šios 
situacijos žavesys buvo toks stiprus, kad jaunuolis pro pirštus žiūrėjo į kai 
kuriuos dalykus, kurie šiaip jį tikriausiai būtų nuvylę. 

Ar tai iš tiesų buvo naujas, geresnis pasaulis, kuriame jis dabar gyveno? 
Ar jis nepaveldėjo daugybės trūkumų iš senojo, kurio Miklasas taip aršiai 
neapkentė, ir ar neatsirado kai kurių kitų ydų, kurios lig tol nebuvo žino- 
mos? Hansas Miklasas dar nedrįso pripažinti sau tokių dalykų. Tačiau jo 
jaunas, nuvargęs ir blyškus veidas su pernelyg raudonomis lūpomis ir tam- 
siais ratilais apie šviesias akis kartais ir vėl įgaudavo tą uždaro ir liūdno 
užsispyrėlio išraišką kaip ir anksčiau. Atkaklusis vaikinas išdidžiai ir pik- 
tai pakreipdavo galvą, kai būdavo priverstas žiūrėti, kaip dabar pataikau- 
jama direktoriui Cezariui fon Mukui - dar begėdiškiau, nei anksčiau būda- 
vo pataikaujama „profesoriui“. O kaip suskysdavo pats Cezaris fon Mu- 
kas ir, atrodo, visas sulinkdavo nužemintai keliaklupsčiaudamas, kai teatre 

pasirodydavo propagandos ministras! Taigi padėtis, kurią nacionalistų agi- 
tatoriai mėgdavo vadinti „bonzų šeimininkavimu“, nesibaigė, 0 tapo dar 
bjauresnė ir peržengė visas ribas. Ir tarp aktorių vis dar buvo Ąžymybių“ 
kurie iš aukšto žvelgė į mažesniuosius, dėvėjo brangius kailinius ir milžį. 
niškais limuzinais privažiuodavo prie įėjimo į teatrą. Ryškiausios žvaigz. 
dės vardas dabar buvo nebe Dora Martin, o Lota Lindental, ir ji jau nebuvo 
gera aktorė, aktorė buvo prasta, tačiau užtat galingo vyro favoritė. Kitados 
Miklasas vos nesusimušė, gindamas jos garbę, - kiek laiko nuo to praėjo? — 
ir prarado dėl jos darbą. Tačiau Lota Lindental to nežinojo, o jis buvo per 
daug išdidus, kad apie tai užsimintų. Jis užsispyrėliškai atkišdavo lūpas, 
nutaisydavo nedraugišką veidą ir leidosi didžiosios damos ignoruojamas. 

Vokietija atgavo savo garbę, nes komunistai ir pacifistai dabar sėdėjo 
koncentracijos stovyklose, dalis jų jau buvo nužudyti, o pasaulis pradėjo 
labai bijoti tautos, kuri tiek nerimo keliantį grėsmingą „fiūrerį“ laikė savu. 
Tačiau visuomeninis gyvenimas neskubėjo atsinaujinti: socializmu dar nė 
nedvelkė. „Neįmanoma visko sukurti iš karto“, - galvojo toks jaunuolis 
kaip Hansas Miklasas, per daug karštai tikėjęs, kad dabar jau ryžtųsi nusi- 
vilti. - „Net mano fiūreris to neįstengia. Privalome turėti kantrybės. Iš pra- 
džių Vokietija turi atsigauti nuo ilgų gėdos metų.“ 

Toks patiklus vis dar buvo šis vaikinas. Tačiau esminį šoką jis patyrė, 
kai vaidmenų paskirstymo lape perskaitė, kad Hendrikas Hiofgenas vai- 
dins Mefistą. Senasis priešas, didysis mitruolis, visiškas nedorėlis - jis 
vėl buvo čia, cinikas, kuris visur prasimuša, prie visų prisigerina: Hiofge- 
nas, amžinas nedraugas! Moteris, dėl kurios jis vos su juo nesusimušė, ji 
pati jį pasikvietė, nes troško jo kaip partnerio ekstravagantiškoje komedi- 
joje. O dabar ji dar ir parūpino jam klasikinį vaidmenį, o kartu ir didįjį 
sėkmės šansą... Gal jam, Miklasui, nueiti ir papasakoti šitai Lotai Lin- 
dental, ką apie ją kitados kavinėje kalbėjo Hiofgenas?! Kas gi jam sukliu- 
dytų?.. Bet ar verta? Argi juo patikės? O gal jis dar ir apsijuoks? Ir galų 
gale - ar Hiofgenas tikrai buvo neteisus, kai pavadino šitą Lindental iš- 
kvaišusia karve? Ar ji ne tokia? 

Miklasas tylėjo, gniaužė kumščius ir nusigręžė į tamsą, kad niekas ne- 
matytų ašarų jo akyse. 

Po valandos jam reikėjo repetuoti savo sceną su Hiofgenu - Mefistofeliu. 

Jis turėjo nusižemines prieiti prie Rašto mokytojo, kuris iš tiesų buvo vel- 
nias, ir deklamuoti: 

„Aš čia esu dar neseniai 

Ir noriu kreiptis nuolankiai, 

Nes apie jūsų mokslo darbus 

Atsiliepimai tik pagarbūs.“ 

Studento balsas skambėjo kimiai ir virto dejone, kai jaunuolis turėjo atsa- 
kyti į visas painias užsimaskavusio šėtono gudrybes, į jo pašaipius sofizmus: 

„O čia tai jau visai imu apglušti, 
Galvoj tarsi malūno girnos ūžtų.“ 

„Fausto“ pastatymą Valstybės teatre žiūrėjo ministras pirmininkas - avia- 
cijos generolas, lydimas savo draugės Lotos Lindental. Spektaklis vėlavo 
penkiolika minučių, nes teko laukti svarbiojo pono. Telefonu paskmbino iš 
jo rūmų ir pranešė, jog jis užtruks pasitarime su reichsvero ministru. Bet 
aktoriai savo persirengimo kambariuose pašaipiai kuždėjosi, kad jis pa- 
prasčiausiai vėl nespėjo susiruošti. 

— Juk jam visada reikia valandos persirengti, - sukikeno Gretchen vaid- 
mens atlikėja, tokia šviesiaplaukė, kad galėjo sau leisti mažus kaprizus. 

Beje, pats aukštosios poros pasirodymas buvo pabrėžtinai kuklus. Mi- 
nistras pirmininkas luktelėjo savo ložės gilumoje, kol salėje užgeso šviesa. 
Tik žmonės, sėdintys pirmosiose parterio eilėse, jį pastebėjo ir su baiminga 
pagarba žvelgė į jo puošnią uniformą su purpurine apykakle bei sidabri- 
niais rankogaliais ir į spindinčią jo krūtiningos šviesiaplaukės draugės bri- 
liantų diademą. Jau pakilus uždangai, ministras atsisėdo, pasigirdo tylus 
girgždesys, nes reikėjo pastangų, kad riebi jo kūno masė įsitaisytų paly- 
ginti siaurame fotelyje. 

Per „Prologą danguje“ garbingasis žiūrovas iš pareigos nutaisė sujau- 
dintą veidą. Kitos tragedijos scenos, jų veiksmas iki tos akimirkos, kai 
pudeliu pasivertęs Mefistofelis įsliūkina į Fausto darbo kambarį, jam, re- 
gis, atrodė nuobodokos, per pirmą didįjį Fausto monologą kelis sykius 
galėjai matyti jį Ziovaujant, „Velykinis pasivaikščiojimas“ jo taip pat ne- 
pralinksmino -jis kažką sukuždėjo Lindental, ir jo žodžiai tikriausiai ne- 
buvo malonūs. 

Tačiau galingasis iš karto pažvalėjo, kai scenoje pasirodė Hiofgenas - 

Mefistofelis. Kai daktaras Faustas sušuko: „Tai šit kas slėpėsi po kailių 
tuo!“, - aukštasis dignitorius irgi nusijuokė, be to, taip nuoširdžiai įr 
garsiai, kad visi turėjo išgirsti. Juokdamasis didysis žmogus palinko | 
priekį, abiem rankomis atsirėmė į raudonu aksomu aptrauktą ložės pa- 
rapetą ir pralinksmėjęs ėmė atidžiai stebėti veiksmą, tiksliau tariant — 
šokėjiškai mitrią, gudrią ir grakščią, niekšiškai žavią Hendriko Hiofgę. 
no vaidybą. 

Lota Lindental, pažinojusi savo Mene, tučtuojau suvokė — tai meilė iš 
pirmo žvilgsnio. Hiofgenas sužavėjo mano dručkį - tą aš matau kiaurai. 
Juk vaikinas iš tiesų nuostabus, o su juodu kostiumu ir velniška Pjero kau- 
kejis dar patrauklesnis nei bet kada. Taip, jis ir komiškas, ir orus, jis sugeba 
atlikti žavingus šokėjo šuolius, bet kartu jo akys grėsmingos, gilios ir bau- 
ginančiai žėrinčios, pavyzdžiui, dabar, kai jis taria: 

„Taigi tikroji mano prigimtis - 
Mirtis, griovimai, nuodėmės visokios, 
Vienu žodžiu pasakius - blogis.“ 

Šioje vietoje ministras pirmininkas reikšmingai linktelėjo. Vėliau, vaidi- 
nant studento sceną, kurioje Hansas Miklasas, beje, atrodė pabrėžtinai su- 
sikaustęs ir įsitempęs, didysis žmogus, regis, linksminosi kaip per sma- 
giausią farsą. Jo gera nuotaika dar labiau pasitaisė per burleskinius įvykius 
Auerbacho rūsyje, Leipcige, kai Hiofgenas piktai ir arogantiškai padaina- 
vo dainelę apie karalių ir blusą ir galiausiai ištekino girtiems storžieviams 
1š pragręžto stalo saldų tokajų, putojantį šampaną, - ir dručkis jau visai 
netvėrė savo kailyje iš malonumo, kai raganos virtuvės tamsoje Hiofgenas 
prabilo šaižiu, džeržgiančiu pragaro kunigaikščio balsu: 

„Suskretėle, jau savo mokytojo neužuodi? 
Kas tavo viešpats ir valdovas, nežinai? 
Gal man tave sutrint į miltus ir sušluoti 
Drauge su beždžionyno katinais? 
Nebekelia raudonas švarkas pagarbos? 

O gal ir gaidžio plunksnos nematyti? 
Man neatrodo, kad po kaukėmis slepiuos, 
Ir nemanau, kad tau turiu prisistatyti!“ 

Tai buvo sakoma raganai, baidyklei, kuri išsigandusi gūžėsi nuo šių žo- 
džių. Tuo tarpu aviacijos generolas iš malonumo plojo sau per šlaunis - jį be 
galo džiugino akinanti pikto savikliova, šėtono didžiavimasis savo baisiuoju 
rangu. Jo storą, kriuksintį juoką lydėjo melodingas Lindental kvatojimas. 

Po scenos raganos virtuvėje buvo pertrauka. Ministras pirmininkas lie- 
pė pakviesti į jo ložę aktorių Hiofgeną. 

Kai mažasis Biokas perdavė jam reikšmingąjį pageidavimą, Hendrikas 
išbalo kaip drobė ir keletą sekundžių sustingo užsimerkęs. Atėjo didžioji 
akimirka. Jis stovės su pusdieviu akis į akį... Angelika, buvusi jo persiren- 
gimo kambaryje, atnešė jam stiklą vandens. Ištuštinęs jį vienu gurkšniu, 
Hiofgenas šiaip ne taip vėl prisivertė niekšiškai nusišypsoti. Jis netgi įsten- 
gė pratarti: 

— Viskas vyksta, kaip noriu, ir pagal programą! - tarsi juoktųsi iš lemtin- 
gojo įvykio, tačiau lūpos, kai jis šaipūniškai išspaudė šiuos žodžius, buvo 
išblyškusios. 

Kai Hendrikas įžengė į aukštųjų ponų ložę, dručkis sėdėjo priekyje prie 
parapeto ir mėsingais pirštais barbeno į raudoną aksomą. Hendrikas su- 
stojo prie durų. „Kaip juokinga, kad man šitaip daužosi širdis!“ - pamanė 
jis ir tyliai pastovėjo kelias sekundes. Tada jį pamatė Lota Lindental. Ji su- 
Ciulbėjo: 

— Mene, leisk pristatyti tau mano įžymųjį kolegą Hendriką Hiofgeną. 

Milžinas atsigręžė. Hendrikas išgirdo jo storą, bet šaižų balsą: 

— Aha, mūsų Mefistofelis... 

Šiuos žodžius palydėjo juokas. 

Dar niekada gyvenime Hendrikas nesijautė toks sutrikęs, o kadangi gė- 
dijosi savo jaudulio, tikriausiai jaudinosi dar labiau. Jo aptemusioms akims 
kolegė Lindental taip pat atrodė nuostabiai pasikeitusi. Ar vien spindintys 
papuošalai suteikė jai bauginančiai karališką išvaizdą, o gal ta aplinkybė, 
kad matė ją esant taip intymiai arti jos didžiojo pono ir globėjo? Šiaip ar 
taip, Hendrikui ji staiga pasirodė lyg fėja, tegu apkūni ir miela, bet kartu ir 
šiek tiek grėsminga. Jos šypsenoje, kurią visada laikė tik geraširdiška ir 
kiek kvailoka, dabar tarėsi įžvelgiąs ir mįslingą klastą. 

O nutukusio milžino su ryškia uniforma, pompastiško pusdievio, išsi- 
gandęs, drebantis ir įsitempęs Hendrikas kaip ir nematė. Tarsi šydas būtų 

dengęs plačią galingojo figūrą - tasai mistinis rūkas, kuris nuo senų seng. 
vės slepia nuo baugštaus mirtingųjų žvilgsnio galingųjų, likimą lemian. 
čiųjų, dievų paveikslą. Tik ordino žvaigždė blykčiojo pro miglą, galėjai re. 
gėti bauginantį atkišto sprando kontūrą, o tada vėl pasigirdo įsakmus, šąj. 
žus ir kartu storas balsas: 

— Nagi prieikite šiek tiek arčiau, pone Hiofgenai. 

Žmonės, likę šnekučiuotis parteryje, ėmė žvilgčioti į grupelę Ministro 
pirmininko ložėje. Kuždėjosi, gręžiojo kaklus. Nė vienas galingojo judesys 
neprasprūdo pro akis žiopliams, susispietusiems tarp kėdžių eilių. Visi ma- 
tė, kad aviacijos generolo veido išraiška darosi vis palankesnė, vis smages- 
nė. Dabar jis juokėsi, su jauduliu ir pagarba konstatavo publika parteryje — 
didysis žmogus kvatojosi garsiai, nuoširdžiai ir plačiai išsižiojęs. Skambėjo 
ir melodingas koloratūrinis Lotos Lindental juokas, ir aktorius Hiofgenas — 
nepaprastai puošniai susisupęs į savo juodą apsiaustą - šypsojosi, ojo šyp- 
sena per Mefistofelio kaukę atrodė kaip pergalinga, o sykiu ir skausminga 
grimasa. 

Galingojo ir komedianto pokalbis darėsi vis gyvesnis. Buvo akivaizdu, 
kad ministrui pirmininkui smagu. Kokias nuostabias linksmas istorijas pa- 
sakojo Hiofgenas, kad jam pavyko taip džiugiai nuteikti ir kone apsvaigin- 
ti aviacijos generolą? Visi parteryje stengėsi pagauti bent kelis žodžius, ku- 
riuos tarė skaisčiai raudonai dažytos ir dirbtinai prailgintos Hendriko lū- 
pos. Tačiau Metistas kalbėjo tyliai, tik galingasis girdėjo jo rafinuotus 
pokštus. 

Gražiu gestu Hiofgenas išskėtė po apsiaustu rankas, atrodė, lyg jam augtų 
juodi sparnai. Galingasis patapšnojo Hiofgenui per petį - tą pastebėjo visi, 
buvę parteryje, ir pagarbus murmesys sustiprėjo. Tačiau jis nutilo it muzi- 
ka cirke prieš pavojingiausią numerį, išvydus tai, kas dabar atsitiko. 

Ministras pirmininkas pakilo — dabar jis stovėjo visu savo ūgiu ir įspū- 
dingu svoriu ir tiesė komediantui ranką. Ar jis sveikino su puikia vaidyba? 
Atrodė, lyg galingasis norėtų sudaryti su komediantu sąjungą. 

Parteryje išpūtė akis. Publika godžiai stebėjo trijų viršuje, ložėje, stovin- 
čių Žmonių gestus it nepaprastą spektaklį, it kerinčią pantomimą, kurios 
pavadinimas: aktorius gundo valdžią. Dar niekada niekas taip smarkiai 
nepavydėjo Hendrikui. Koks laimingas jis turėjo būti! 

Ar bent vienas smalsuolis numanė, kas iš tiesų dėjosi Hendriko širdyje, 
kaijis žemai pasilenkė virš mėsingos ir plaukuotos galingojo rankos? Arjis 
šiurpo vien iš laimės ir pasididžiavimo? O gal jis jautė dar kai ką - savo 
paties nuostabai? Ir koks tai buvo jausmas? Baimė? Tai buvo beveik pasi- 
bjaurėjimas... „Dabar aš susitepiau“, — sutrikęs pajuto Hendrikas. - „Da- 
bar ant mano rankos dėmė, kurios aš niekada nenusiplausiu... Dabar aš 

parsidaviau... Dabar aš paženklintas 


vii. Per lavonus 


Kitą rytą visas miestas žinojo: ministras pirmininkas sa- 
vo ložėje priėmė aktorių Hiofgeną ir šnekučiavosi su juo dvidešimt pen- 
kias minutes. Po pertraukos vaidinimas vėl gerokai vėlavo, publikai teko 
laukti, ir ji, beje, laukė su malonumu. Scena, kurią regėjo ministro ložėje, 
buvo daug įdomesnė už „Faustą“. 

Hendrikas Hiofgenas, kuris pasirodė „Audronašos“ scenoje kaip „drau- 
gas“, kuris jau buvo laikomas beveik žlugusiu, nacijos atmata, t. y. emig- 
rantu — dabar jis vėl, visiems matant, sėdėjo šalia drūtojo milžino, kuris 
atrodė itin linksmai nusiteikęs. Mefistofelis flirtavo ir juokavo su galinguo- 
ju, kuris vis paplodavo jam per petį, o atsisveikindamas ilgai nepaleido jo 
rankos. Valstybės teatro publika sujaudinta kuždėjosi, regėdama tokį spek- 
taklį. Dar tą pačią naktį šis sensacingas įvykis buvo karštai aptarinėjamas 
kavinėse, salonuose ir redakcijose. Hiofgeno vardas, kurį pastaraisiais mė- 
nesiais visada tardavo skeptiškai — piktdžiugiškai vyptelėdami arba su ap- 
gailestavimu gūžtelėdami pečiais - dabar vėl buvo minimas su baiminga 
pagarba. Jį nutvieskė valdžią gaubiančio nepaprasto švytėjimo kibirkštis. 

Mat milžinas aviacijos karininkas, ką tik tapęs generolu, priklausė pačiai 
aukščiausiai autoritarinės ir totalitarinės valstybės viršūnei. Virš jo buvo 
tik „fiūreris“ — kurio jau beveik nederėjo priskirti prie mirtingųjų. Kaip 
Dangaus Viešpatį arkangelai supo diktatorių jo paladinai. Jam iš dešinės 
stovėjo judrusis mažylis su plėšraus paukščio fizionomija, neūžauga pra- 
našas, liaupsintojas, sufleris ir propagandininkas, turintis dvišaką gyvatės 
liežuvį ir kas minutę sugalvojantis po naują melagystę. O vietą valdovo 

kairėje užėmė šaunusis dručkis: jis riogsojo plačiai išsižergęs, didinga figū- 
ra, pasirėmusi ant savojo kalavijo, žėrinti ordinais, kaspinais ir grandinė- 
mis, kasdien vis kitaip apsitaisiusi. Mažylis sosto dešinėje išgalvodavo me- 
lagystes, o dručkis kiekvieną dieną sumanydavo vis naujų netikėtumų, kad 
prasiblaškytų ir prablaškytų liaudį: šventėmis, egzekucijomis arba praš- 
matniais kostiumais. Jis rinko ordinų žvaigždes, fantastiškus drabužius ir 
fantastiškus titulus. Jis, žinoma, rinko ir pinigus. Ir smagiai kriuksėdamas 
juokdavosi, kai išgirsdavo vieną kitą iš daugybės anekdotų, kuriuos liau- 
dis drįso kurti apie jo besaikį prabangos pomėgį. Kartais, kai būdavo pras- 
tai nusiteikęs, liepdavo įkalinti ir nuplakti kokį per daug įžūliai šnekėjusį 
žmogelį. Tačiau dažniausiai patenkintas išsiviepdavo. Būti visuotinio hu- 
moro objektu jam atrodė populiarumo požymis — o kaip tik populiarumo 
jis ir troško. Kadangi nemokėjo taip kerinčiai pliaukšti kaip jo konkuren- 
tas, reklamos skyriaus demonas, populiarumą jam teko susikurti didžiulė- 
mis ir nepaprastai brangiomis įmantrybėmis. Jis džiaugėsi savo šlove ir 
savo gyvenimu. Dabino savo išpampusį kūną, jodinėjo į medžiokles, gau- 
siai rijo ir gėrė. Jis įsakydavo pavogti iš muziejų paveikslus ir pakabinti 
juos jo rūmuose. Bendravo su turtingais ir kilmingais žmonėmis, priiminė- 
jo prie savo stalo princus ir kilnias damas. Kitados jis gyveno skurdžiai ir 
vargingai, tai buvo dar taip neseniai, tad juo labiau jis mėgavosi tuo, kad 
dabar gali turėti pinigų ir gražių daiktų, kiek tik panorėjęs. „Ar mano gy- 
venimas nepanašus į pasaką?!“ —- dažnai pagalvodavo dručkis. Jis buvo 
linkęs į romantiką. Todėl mėgo teatrą, palaimingai uodė užkulisių kvapą ir 
su malonumu sėdėjo savo aksominėje ložėje, kur publika, prieš jam pama- 
tant ką nors gražaus, gėrėjosi juo pačiu. 

Gyvenimas, kurį jis gyveno, dručkiui atrodė patrauklus, tačiau jo į avan- 
tiūras ir ekscesus linkusiam skoniui stigo vieno - kad vėl prasidėtų karas. 
Karas — taip manė šis dručkis - buvo dar intensyvesnė pramoga nei visi tie 
malonumai, kuriais jis mėgavosi dabar. Karo jis laukė su tokiu džiaugsmu, 
kaip vaikas laukia Kalėdų, ir savo svarbiausia pareiga laikė pasiruošti jam 
rūpestingai ir gudriai. Tegu reklamos nykštukas daro tai, kas jam priklau- 
so - dešimtimis supirkinėja užsienio laikraščius, leidžia milijonus kyšiams, 
rezga šnipų ir provokatorių tinklą, apimantį visas penkias pasaulio dalis, 
užpildo eterį įžūliais grasinimais arba dar įžūlesniais taikos pažadais, - jis, 

dručkis, rūpinosi lėktuvais. Nes Vokietijai visų pirma reikėjo lėktuvų. Ga. 
lų gale nuodijimas niekšybėmis buvo tik paruošiamasis žaidimas. Vieną 
dieną - dručkis karštai tikėjo, kad ji jau ne už kalnų - Europos miestų oras 
bus užnuodytas jau ne perkeltine prasme: tuo ketino pasirūpinti aviacijos 
generolas, kuris anaiptol ne visą savo laiką leido sėdėdamas teatruose arbą 
persirenginėdamas. 

Štai stovi jis ant savo kojų, panašių į kolonas, išpučia nežmoniško dydžio 
pilvą ir švyti. Antjo ir veikliojo reklamos vado krinta beveik tiek pat šviesos 
kaip ir ant „fiūrerio“, esančio tarp jų. O šis berods nieko nemato, jo akys 
negyvos ir bereikšmės it neregio. Ar jis žvelgia į sielos gelmes? Ar įsiklauso į 
savo širdies balsą? Ir kąjis ten girdi? Ar balsai jo širdyje nuolatos dainuoja ir 
sako tą patį, ką jam be paliovos tvirtina propagandos ministras bei visi šio 
diriguojami laikraščiai - jog jis esąs Dievo siųstasis ir visą laiką turįs sekti 
savo žvaigžde, kad Vokietija, o kartu ir pasaulis, jam vadovaujant taptų lai- 
mingi? Ar jis tikrai tą girdi? Ar iš tiesų tuo tiki? Iš jo veido, išpurtusio mies- 
čionio veido su ekstaziška savimylos išraiška, galėtumei spėti, kad tikrai tą 
girdi, kad tikrai tuo tiki... Bet palikime jį su jo palaima ar jo abejonėmis. 
Šiame veide nėra jokios paslapties, galinčios mus ilgai dominti ar traukti. Jis 
neturi dvasios orumo, jo netaurina kančia. Nusisukime nuo jo. 

Palikime jį stovėti, tą didįjį Žmogų, viduryje savo didžiai abejotino Olim- 
po. O kas gi čia dar apie jį spiečiasi? Nuostabus dievų susirinkimas! Žavin- 
gas pulkelis groteskiškų ir pavojingų tipų, apie kuriuos, garbinimo kliede- 
sio apimta, raitosi Dievo apleista tauta! Mylimas fiūreris sukryžiavo ran- 
kas, jo negyvos, žiaurios ir sustingusios akys iš po klastingai panarintos 
kaktos nužvelgia minią, kuždančią maldas jam po kojomis. Propagandos 
ministras gieda, o aviacijos ministras rodo dantis. Ko gi jis toks baisiai sma- 
gus, kodėl atrodo taip gerai nusiteikęs? Gal galvoja apie egzekucijas, gal 
sujaudinta vaizduotė piešia jam naujus, negirdėtus naikinimo būdus? Žiū, 
jis iš lėto pakelia masyvią ranką! Galingojo žvilgsnis kliudė vieną iš mi- 
nios. Ar nelaimėlį reikia tuojau išvesti, kankinti, pribaigti? Priešingai - jam 
teko malonė, jam skiriamas paaukštinimas. Kas jis per vienas? Aktorius? 
Visiems žinoma, kad didieji ponai mėgsta komediantus. Kukliu, bet tvirtu 
žingsniu jis išeina į priekį. Pripažinkime, jis neblogai tinka šiai kompanijai, 
jis turi jos apsimestinio orumo, jos isteriško įkvėpimo, jos tuščiagarbio ci- 

nizmo ir pigaus demoniškumo... Aktorius užverčia smakrą, o jo brangak- 
kas. Aktorius visai arti dievų būrio. Jis jau gali maudytis jo spindesyje. Ir 
su tobulu dvaro kavalieriaus grakštumu jis lenkia galvą ir kelius prieš rie- 
bųjį milžiną. 


Hendriko bute Reichskanclerio aikštėje nenutildamas skambėjo telefo- 
nas. Mažasis Biokas sėdėjo prie aparato su bloknotu rankoje ir užrašinėjo 
skambinusiųjų vardus. Skambino teatrų ir kino bendrovių direktoriai, skam- 
bino aktoriai, kritikai, siuvėjai, automobilių firmos ir autografų kolekcio- 
nierės. Hiofgenas nesiteikė kalbėti. Jis gulėjo lovoje, apimtas laimės isteri- 
jos. Ministras pirmininkas pakvietė jį intymiai vakarienei savo rūmuose. 

— Bus tik keli draugai, - pasakė jis. 

Tik keli draugai! Taigi Hendrikas jau priklausė prie artimiausių! Jis spur- 
dėjo ir krykštavo tarp savo šilkinių pagalvių ir antklodžių, apsišlakstė kve- 
palais, sudaužė vazelę ir sviedė į sieną šlepetę. Jis džiūgavo: 

— Aš to net apsakyti negalėčiau! Dabar aš tapsiu tikrai didis!! Dručkis 
padarys mane tikrai didžiu! 

Staiga surimtėjo ir pasišaukė Bioką. 

— Biokiuk... Klausyk, Biokiuk-ožiuk! - nutęsė jis ir dėbtelėjo skersomis. — 
Ar aš, tiesą sakant, labai didelis niekšas? 

Biokas spoksojo nesuprantančiomis žydromis kaip vanduo akimis. 

— Kodėl niekšas? —- paklausė jis. - Kodėl jūs niekšas, pone Hiofgenai? Juk 
jums tik paprasčiausiai sekasi. 

— Man tik paprasčiausiai sekasi, - pakartojo Hendrikas ir metė mirgu- 
liuojantį žvilgsnį į lubas. Tada geidulingai pasirąžė. - Tik sekasi... Ir aš tuo 
gerai pasinaudosiu. Aš darysiu gera. Biokiuk-ožiuk, ar tu manimi tiki? 

Ir Biokiukas juo tikėjo. 


Hendrikas Hiofgenas iškilo trečią kartą. Pirmasis jo iškilimas buvo soli- 
džiausias ir labiausiai pelnytas, mat Hamburgo mieste Hendrikas nuveikė 
didelį darbą, publika turėjo būti jam dėkinga už ne vieną gražų vakarą. 
Antrajai, „sistemos laikų“ karjerai Berlyne, jau buvo būdingas nesveikai 
greitas tempas ir daugybė karštligiško liguistumo požymių. Ši, trečioji kar- 

jera iš esmės buvo paaukštinimas, ji įvyko „Žaibiškai“ kaip ir visos akcijos, 
kurių imdavosi nacionalsocialistinė vadovybė. Dar visai neseniai Hendri- 
kas Hiofgenas buvo emigrantas, vos vakar - pusiau įtartina figūra, su kų- 
ria niekas nebuvo linkęs rodytis viešumoje; tiesiogine prasme per naktį jis 
tapo didžiu žmogumi - ir tai nulėmė storojo ministro mostelėjimas. 

Valstybinių teatrų direktorius jam iš karto pasiūlė puikią sutartį. Gal jis 
tai darė ne visai spontaniškai, gal net nenoriai, o vykdydamas įsakymą iš 
aukščiau, bet, šiaip ar taip, žaisdamas šį nemalonų žaidimą, jis nutaisė kuo 
doriausią veidą, ištiesė naujai angažuotam menininkui abi rankas ir kuo 
nuoširdžiausiai prabilo savo saksiška tartimi: 

— Kaip puiku, kad dabar jūs tikrai priklausysite mūsų ratui, mano mielas 
Hiofgenai. Man rūpi jums pasakyti, kad labai žaviuosi jūsų raida. Iš šiek 
tiek paviršutiniško Žmogaus jūs tapote visai rimtu, visai pilnaverčiu. 

Cezaris fon Mukas labai gerai žinojo, ką jis turi omeny, supratingai ir 
palankiai vertindamas tokio pobūdžio raidos vingius, kuriuos ką tik taip 
eufemistiškai apibūdino. Jo paties raida buvo panaši, tiesa, jo „paviršuti- 
niška“ — t. y. politiškai smerktina — praeitis buvo tolimesnė nei Hiofgeno 
nuodėmės. Prieš tapdamas fiūrerio draugu ir literatūrine nacionalsocializ- 
mo žvaigžde, Cezaris fon Mukas išgarsėjo kurdamas dramas, kupinas pa- 
cifistinio ir revoliucinio patoso. 

Dramaturgas, ryžtingai atsisakęs tokių peiktinų pažiūrų ir susikūręs he- 
rojinį pasaulėvaizdį bei direktoriaus pareigas, dabar, šnekėdamas apie sa- 
vo ypatingą pagarbą Hendriko Hiofgeno raidai, tikriausiai prisiminė lite- 
ratūrines savo entuziastingos jaunystės nuodėmes. Šiltai žvelgdamas, jis 
dar pridūrė: 

— Beje, Sį vakarą turėsiu progos pristatyti jus ponui propagandos minis- 
trui. Jis pranešė, kad šiandien apsilankys teatre. 

Hendrikas susipažino su pusdieviais, ir patyrė, kad su jais galima sugy- 
venti lygiai taip pat gerai kaip su kokiu Oskaru H. Kroge ir netgi žymiai 
geriau nei su baimingą pagarbą įkvepiančiu „profesoriumi“. „Ne tokie jau 
jie blogi“, - galvojo Hendrikas ir jautė nuoširdų palengvėjimą. 

Taigi šis mažas ir judrus ponas vadovavo nežmoniškam Trečiojo reicho 
reklamos aparatui, tai buvo žmogus, mėgdavęs prisistatyti darbininkams 
kaip „jūsų senasis daktaras“ ir savo energija, savo oratoriaus talentu ir sa- 

vo ginkluotomis gaujomis patraukęs nacionalsocializmo pusėn skeptišką ir 
nuovokų Berlyno miestą, kuriam ne taip paprasta apdumti akis. Jis buvo 
gudrioji partijos galva, kurioje gimdavo visos idėjos: kada rengti eiseną su 
deglais, kada keikti žydus, o kada katalikus. Direktorius šnekėjo saksiškai, o 
ministro tartis buvo reinietiška, dėl ko Hendrikui iš karto tapo jauku. Beje, 
lankstusis mažylis, kurio burna nuo nepaliaujamo šnekėjimo atrodė prara- 
dusi bet kokią formą, buvo kupinas įdomių ir modernių idėjų. Jis tauškė apie 
„revoliucinę dinamiką“, apie „mistinį rasės gyvavimo dėsnį“ ir pagaliau pa- 
prasčiausiai apie spaudos balių, kuriame Hiofgenas turėtų sudalyvauti. 
Reprezentacinis renginys buvo pirmasis, kuriame Hendrikui teko viešai 
pasirodyti pusdievių rate. Jam teko garbinga pareiga atlydėti į salę panelę 
Lindental, nes ministras pirmininkas kaip paprastai vėlavo. Lota dėvėjo 
nuostabų drabužį, austą iš purpurinių ir sidabrinių siūlų, o Hendriko oru- 
mas ir aristokratiškumas atrodė kone liguistas. Vakaro metu jis buvo nufo- 
tografuotas ne tik su aviacijos generolu, bet ir besišnekučiuojantis su pro- 
pagandos ministru - šis pats mostelėjo fotografams. Jis nutaisė savo gar- 
siąją, paperkančiai žavingą grimasą, kuria apdovanodavo ir tuos, kuriuos 
po kelių mėnesių paaukodavo. Bet pikto akių žibėjimo neįstengė nuslėpti. 
Mat jis nekentė Hiofgeno - savo konkurento ministro pirmininko kūrinio. 
Tačiau propagandos šefas buvo ne toks žmogus, kad pasiduotų savo jaus- 
mams ir jais vadovautųsi. Priešingai, jam pakako nuovokos ir apdairumo 
sumoti — jei jau šitas artistas turi priklausyti prie žymiausiųjų Trečiojo rei- 
cho kultūros veikėjų, būtų taktinė klaida dručkiui atiduoti visą garbę, kad 
Kaip lengvai viskas ėjosi! Kaip laimingai viskas klostėsi: Hendrikas jau- 
tėsi esąs laimės kūdikis. „Visas šitas begalinis didžiųjų palankumas“ ,- manė 
jis, — „jis man tiesiog nukrito į glėbį. Ar turėčiau atsisakyti tokios sėkmės? 
Niekas mano vietoje nepasielgtų kitaip - o jei kas taip ir tvirtintų, tą galė- 
čiau vadinti melagiu ir veidmainiu. Man visai netiktų kaip emigrantui gy- 

venti Paryžiuje — man paprasčiausiai visai netiktų!“ — su užgaidžiu pasi- 
pūtimu nusprendė jis. Regėdamas visą tą šurmulį, kuriame dabar vėl su- 
kiojosi, jis probėgšmais, bet su ryškiu pasibjaurėjimu prisimindavo savo 
vienišus ir nykius pasivaikščiojimus Paryžiaus aikštėmis ir gatvėmis. Dė- 
kui Dievui — dabar jį vėl supo Žmonės! 


per lavonus ( 205 


Kuo gi vardu šis elegantiškas žilagalvis su išsprogusiomis mėlynomis 
akimis, taip uoliai jį kalbinęs? Teisingai - tai Miuleris-Andrė, žymusis „Įdo- 
miojo žurnalo“ oratorius. Arjis vis dar tiek daug uždirba iš savo pamokan.- 
čios straipsnių serijos „Ar jūs nutuokėte apie tai?“ One, „Įdomusis žurną. 
las“ nustojo ėjęs. Bet ponas Miuleris-Andrė gyvas, jis netgi puikios nuotai- 
kos, smagus ir nerūpestingas. Dar 1931 metais ponas Miuleris-Andrė išleido 
knygą „Fiūrerio ištikimieji“ — žinoma, tada pasirašė slapyvardžiu. Tačiau 
dabar jis prisipažino, kad tai jo kūrinys, ir į jį atkreipė dėmesį aukščiausio- 
se instancijose. Ponas Miuleris-Andrė puikiai susitvarkė, jam nereikia ge- 
dėti „Įdomiojo žurnalo“, propagandos ministerija moka daugiau, o šis link- 
smas senas ponas kaip tik ir dirba propagandos ministerijoje. Jis nuošir- 
džiai spaudžia ranką aktoriui Hiofgenui, štai jie ir vėl susitikę, taip taip, 
laikai keičiąsi, bet mes abu, mus lydi sėkmė - juk ponas Miuleris-Andrė 
visada buvo aktoriaus Hiofgeno gerbėjas. 

O štai dar mažylis, it vėliava mojuojantis savo užrašų knygele, tai Pjeras 
Lariu - dabar šalia jo nematyti nė vieno „jeune camarade communiste“, 
kur ten, vien puošnūs ir pasitempę jaunuoliai, vilkintys gundančias ir bau- 
ginančias SS uniformas. Mesjė Lariu nuomone, aukštųjų nacių veikėjų šven- 
tėse ir priėmimuose dar smagiau nei žydų bankininkų renginiuose. Jis švy- 
tėjo, juk dabar galėjo susipažinti su daugybe įdomių žmonių: labai mielais 
žmogžudžiais, nūnai užimančiais svarbias pareigas slaptojoje valstybinėje 
policijoje, vyresniuoju mokytoju, kuris, tik neseniai paleistas iš beprotna- 
mio, dabar jau buvo kultūros ministras, juristais, laikančiais teisę liberalų 
prietarais, medikais, laikančiais gydymo meną žydų paistalais, filosofais, 
laikančiais „rasę“ vienintele objektyvia tikrove, - visus šiuos kilnius ponus 
mesjė Lariu kviesdavosi į „Esplanadą“ vakarienės. Taip, naciai mokėjo ver- 
tinti jo svetingumą ir mielą esybę. Jam netgi buvo leista suregzti ambasa- 
dose šiokias tokias intrigas nacių naudai, ir kaip atpildas už tai buvo su- 
teikta teisė kalbėti sporto rūmuose - iš pradžių žmonės juokėsi, kai blyšku- 
sis kaulų ryšulėlis užlipo ant pakylos ir ėmė kažką ciepsėti apie tai, kad 
„tikroji Prancūzija Trečiąjį reichą“ tvirtai palaikanti, tačiau paskui surimtė- 
jo, nes jų „senasis daktaras“, patsai propagandos ministras, rūsčiai papra- 
šė tylos, ir dabar Pjeras Lariu giedojo savotišką meilės himną Horstui Ve- 
seliui, nukentėjusiam naujosios Vokietijos suteneriui ir kankiniui, kurį jis 

vadino amžinos taikos tarp abiejų didžiųjų nacijų, Vokietijos ir Prancūzi- 
jos, garantu. 

Mesjė Lariu vos nepuolė aktoriui Hiofgenui ant kaklo, taip apsidžiaugė 
jį vėl matydamas. 

— Oh, oh, mon trės cher ami! Enchantė, charmė de vous revoir! — Jis 
spaudė bei purtė ranką ir iš širdies kvatojosi. 

Argi ne džiugu gyventi toje Vokietijoje? Argi naujasis mano numylėti- 
nis, vilkintis savo puošnia SS uniforma, neatrodo daug puikesnis, nei kada 
nors atrodė bet kas iš tų purvinų vaikėzų komunistų? Bon soir, mon cher, 
je suis tout a fait ravi“, tegyvuoja fiūreris, aš dar šįvakar duosiu žinią į 
Paryžių, kokios linksmos ir pacifistinės nuotaikos Berlyne, niekas negalvo- 
ja nieko pikta, kaip žavingai atrodo panelė Lindental, o štai ateina ir dakta- 
ras Radigas, į sveikatą! 

Vėl spaudžiamos ir purtomos rankos, nes daktaras Radigas jau čia. Ir jis 
atrodo puikiai nusiteikęs, ir tam yra pakankamai pagrindo: jo santykiai su 
nacionaliniu režimu, kad ir kokie įtempti iš pradžių buvo, gerėjo diena iš 
dienos. Sveikas, Radigai, kaip sekasi, senas drauguži! Hiofgenas ir Radigas 
nusijuokė vienas kitam kaip du atviraširdžiai. Dabar jie vėl galėjo nesivar- 
žydami viešai rodytis drauge, jie vienas kito nekompromitavo, o taip pat ir 
nesivaržė - sėkmė, tasai išaukštinantis ir neatremiamas bet kokios niekšy- 
bės pateisinimas, padėjo jiems užmiršti bet kokią gėdą. 

Visi keturi - mesjė Lariu bei ponai Radigas, Miuleris-Andrė ir Hiofge- 
nas — švytėdami ir šypsodamiesi nusilenkė ministrui pirmininkui, kuris, 
šokdamas valsą su Lota Lindental, praskriejo pro juos ir atsakydamas jiems 
pamojavo. 


Hendriko ir Lotos Lindental tarpusavio santykiai įgavo žmogiškos šilu- 
mos. Komedijoje „Širdis“ jiedu susilaukė didžiulio pasisekimo. Lotos būgš- 
tavimai dėl griežtų Berlyno spaudos vertinimų pasirodė nepagrįsti. Anaip- 
tol, visi kritikos straipsniai buvo pilni pagyrų jos „moteriškam žavesiui“, 
jos santūriam paprastumui ir grynai vokiškam jos vaidybos nuoširdumui. 


"Ak, ak, mano mielas, brangus drauge! Malonu, žavu jus vėl matyti! (pranc.) 
į Labą vakarą, mano brangusis, aš pakerėtas (pranc.). 

Niekas neuždavė jai delikataus klausimo, kodėl ji visą laiką taip juokingai 
atkišanti mažąjį pirštelį. Kur jau čia, daktaras Radigas savo plačioje recenziį- 
joje išreiškė nuomone, jog Lota Lindental esanti „Iš tiesų reprezentatyvi nau- 
josios Vokietijos aktorė, sugebanti nuostabiai atskleisti žmonių charakterius“. 

— Matote, Hendrikai, už tai iš esmės privalau dėkoti jums, - kalbėjo gera- 
širdė blondinė. - Jei nebūtumėte taip energingai ir draugiškai su manimi 
dirbes, nebūčiau susilaukusi tokios puikios sėkmės. 

Hendrikas pagalvojo, kad už savo puikią sėkmę ji kur kas labiau priva- 
lanti dėkoti savo dručkiui aviacijos generolui nei jam, tačiau garsiai to ne- 
pasakė. 

Kartu su Lota Lindental komediją „Širdis“ jis vaidino ir daugelyje di- 
džiųjų provincijos miestų: Hamburge, Kelne, Frankfurte ir Miunchene, - 
visoje šalyje jis pasirodė kaip „reprezentatyvios naujosios Vokietijos akto- 
rės, sugebančios nuostabiai atskleisti žmonių charakterius“ partneris. Be- 
sišnekučiuojant traukiniuose ilgų kelionių metu, aukštoji dama leido jam 
pažinti jos dvasinį gyvenimą artimiau, nei paprastai manydavo esant rei- 
kalinga. Ji kalbėjo ne vien apie savo laimę, bet ir apie savo rūpesčius. Jos 
dručkis dažnai būdaves toks ūmus. 

— Jūs neįsivaizduojate, ką man kartais tenka iškentėti, - kalbėjo Lota, 
tačiau iš esmės, tikino ji, jis esąs geras žmogus. - Ir ką apie jį bešnekėtų jo 
priešai — iš esmės jis gerumo įsikūnijimas! Be to, jis toks romantiškas! — 
Lota su ašaromis akyse pasakojo, kaip jos ministras pirmininkas, su loke- 
na ir pliku kardu, vidurnaktį retsykiais meldžiąsis prie savo velionės žmo- 
nos portreto. - Juk ji buvo švedė, - tarė Lindental, tarsi tai viską paaiškin- 
tų. - Šiaurietė, ir ji automobiliu vežė Menę per visą Italiją, tąsyk, kai jis 
buvo sužeistas per Miuncheno pučą. Aišku, aš galiu suprasti, kad jis prie 
jos taip prisirišęs — šiaip ar taip, juk jis toks be galo romantiškas. Bet šiuo 
metu, kaip ten bebūtų, jis turi mane, - pridūrė ji, dabar vis dėlto mažu- 
mėlę užsigavusi. 

Aktoriui Hiofgenui buvo leista dalyvauti privačiame dievų gyvenime. 
Kai vakarais, po spektaklio, jis sėdėdavo pas Lotą jos gražiuose namuose 
prie Tyrgarteno ir lošdavo su ja šachmatais arba kortomis, pasitaikyda- 
vo, kad neįspėjęs į kambarį garsiai ir triukšmingai įvirsdavo ministras 
pirmininkas. Argi tada jis neatrodydavo kaip didžiausias geraširdis? Ar- 

gi išjo išvaizdos galėjai numanyti, kokius baisius darbus jis ką tik darė ir 
kokius planavo daryti rytoj? Jis juokaudavo su Lota, išgerdavo stiklą rau- 
dono vyno, o su Hiofgenu šnekučiuodavosi apie rimtus dalykus, mie- 
liausiai apie Mefistofelį. 

— Tik jūs padėjote man kaip reikiant perprasti tą vaikiną, mano mielas, — 
sakydavo generolas. - Juk tai pašėlęs tipas! Ir ar mes visi nesame kažkuo 
į jį panašūs? Norėjau pasakyti — ar kiekvienas tikras vokietis nėra šioks 
toks Mefistofelis, šioks toks pokštininkas ir piktadarys? Jei turėtume tik 
Fausto sielą - kurgi mes nueitume? Kaip tai patiktų daugeliui mūsų prie- 
šų! Ne, ne - Mefistas, jis irgi vokiečių nacionalinis herojus. Tik nereikia to 
sakyti žmonėms, - baigė savo samprotavimus aviacijos ministras ir sma- 
giai sukriuksėjo. 

Jaukias vakaro valandas Lindental namuose Hendrikas išnaudodavo tam, 
kad iš savo globėjo, dailiųjų menų ir bombonešių eskadrilių mėgėjo, išpeš- 
tų viską, kas jam rūpėjo. Pavyzdžiui, jis įsikalė į galvą, kad Valstybės teatro 
scenoje jam reikia suvaidinti Prūsijos Frydrichą Didįjį - užgaida ir tiek. 

— Nenoriu visą laiką vaidinti tik dabitas ir nusikaltėlius, - aiškino jis druč- 
kiui, patempęs lūpą. —- Publika jau pradeda tapatinti mane su šiais tipais, 
kadangi aš nuolatos juos vaidinu. Vieną kartą man pagaliau reikėtų dide- 
lio patriotinio vaidmens. Ta prasta pjesė apie Senį Fricą, kurią ketina staty- 
ti mūsų bičiulis Mukas, man visai tiktų. Ji būtų kaip tik man! 

Generolas bandė prieštarauti, esą Hiofgenas juk anaiptol nepanašus į 
žymųjį Hohencolerną. Hiofgenas užsispyręs laikėsi savo patriotinio kapri- 
zo, dėl kurio jį, tarp kita ko, parėmė ir Lota Lindental. 

— Bet juk aš galiu nusigrimuoti! — sušuko jis. - Gyvenime esu padaręs ir 
ne tokių dalykų, kaip truputį panėšėti į Senį Fricą! 

Dručkis visiškai pasitikėjo savo globotinio sugebėjimu grimuotis. Jis įsa- 
kė skirti Hiofgenui Senio Frico vaidmenį. Cezaris fon Mukas, jau kitaip 
išdalinęs vaidmenis, iš pradžių kramtė lūpas, o paskui stipriai paspaudė 
Hendrikui abi rankas ir iš jaudulio prabilo saksiškai. Hendrikas gavo savą- 
Jį Prūsijos karalių, prisiklijavo dirbtinę nosį, vaikščiojo su lenkta lazda ir 
šnekėjo gergždžiančiu balsu. Daktaras Radigas rašė, kad jis tampąs vis rep- 
rezentatyvesniu naujojo reicho aktoriumi. Pjeras Lariu fašistiniame Pary- 
žiaus apžvalginiame žurnale paskelbė, jog Berlyno teatras dabar pasiekęs 

tokios tobulybės, kokios niekada nebuvę per keturiolika gėdos ir susitaikė. 
liškos politikos metų. 

Iš galingojo savo protektoriaus Hendrikas išpešdavo ir kitokių dalykų 
nei tokios nerūpestingos smulkmenos. Vieną itin jaukų vakarą - Lota pa- 
gamino krušoną, o dručkis pasakojo atsiminimus apie karą — Hiofgenas 
ryžosi būti visai atviras ir prabilti apie savo praeities nuodėmes. Tai buvo 
didžioji išpažintis, ir galingasis ją maloningai išklausė. 

— Aš menininkas! - šaukė Hendrikas, žvelgdamas blausiai spindinčio- 
mis akimis ir lakstydamas po kambarį it nervingas viesulas. — Ir kaip ir 
kiekvienas menininkas esu prikrėtęs šiokių tokių kvailysčių. — Jis sustojo, 
atkragino galvą, mažumėlę išskėtė rankas ir patetiškai pareiškė: — Galite 
mane sunaikinti, pone ministre pirmininke. Dabar viską prisipažinsiu. 

Jis prisipažino neišvengęs griovikiškų bolševikinių srovių ir koketavęs 
su „kairiaisiais“. 

— Tai buvo menininko užgaida! - išdidžiai kentėdamas, tvirtino jis. - Ar- 
ba menininko kvailystė - sakykime taip, jei jums labiau patinka! 

Žinoma, visa tai ir dar gerokai daugiau dručkis žinojo jau seniai ir nieka- 
da nekvaršino sau dėl to galvos. Šalyje privalėjo viešpatauti geležinė draus- 
mė, ir kuo daugiau Žmonių turėjo būti nubausti mirtimi. Bet į savo artimes- 
niąją aplinką didysis žmogus žiūrėjo liberaliai. 

— Na taip, - tepasakė jis. - Kiekvienam gali pasitaikyti įsivelti į kokią 
kvailystę. Juk tai buvo prasti, palaidi laikai. 

Tačiau Hendrikas dar toli gražu nebuvo baigęs. Dabar jis ėmė aiškinti 
generolui, kad ir kiti nusipelnę menininkai prikrėtę panašių kvailysčių 
kaip ir jis: 

— Bet šie dar išpirkinėja kaltę už nuodėmes, kurios man taip kilniadva- 
siškai atleistos. Matote, pone ministre pirmininke, tai mane kankina. Pra- 
šau dėl vieno konkretaus žmogaus. Dėl draugo. Galiu pažadėti, kad jis pa- 
sitaisė. Pone ministre pirmininke - prašau dėl Oto Ulrichso. Sklandė gan- 
dai, esą jis miręs. Bet jis gyvas. Ir nusipelnė gyventi laisvėje. 

Kalbėdamas Hendrikas neatremiamai gražiu mostu maždaug iki nosies 
aukščio pakėlė abi ištiestas savo rankas, kurios atrodė taip, lyg būtų gotiš- 
kai grakščios. 

Lota Lindental krūptelėjo. Ministras pirmininkas suniurnėjo: 

— Otas Ulrichsas... Kas jis per vienas? - Tada jam dingtelėjo, kad tai ko- 
munistinio kabareto „Audronaša“ vadovas. - Betjuk jis, ko gero, tikrai nie- 
kam tikęs tipas, — tarė suirzęs. 

One, tikrai ne niekam tikęs! Hendrikas meldė generolą tuo netikėti. Kiek 
lengvabūdis - su tuo jis sutinkąs — nelabai atsargus esąs jo draugas Otas. 
Bet tikrai ne niekam tikęs. Ir, svarbiausia, juk jis pasikeitęs. 

— Jis tapo visai kitas Žmogus, - tvirtino Hendrikas, jau daugelį mėnesių 
neturėjęs su Ulrichsu jokių ryšių. 

Kadangi net šioje keblioje situacijoje Lota Lindental palaikė Hendriką, 
pagaliau pavyko išpešti iš dručkio tai, kas neįtikėtina: Ulrichsą paleido ir 
netgi pasiūlė jam nedidelį kontraktą Valstybės teatre - net tokio nepapras- 
to ir neįmanomo dalyko, suvieniję jėgas, pasiekė Hendrikas su Lota. Ta- 
čiau Ulrichsas pasakė: 

— Nežinau, ar galiu su tuo sutikti. Man bjauru priimti šių žudikų malonę 
ir vaidinti atgailaujantį nusidėjėlį... Ir apskritai man bjauru. 

Nejau Hendrikas privalėjo skaityti savo senam bičiuliui pamokslą apie 
revoliucine taktiką? 

— Bet Otai, - sušuko jis, - tau, matyt, galvoje pasimaišė! Kaipgi tu šian- 
dien išgyvensi be klastos ir apgaulės? Imk pavyzdį iš manęs! 

— Žinau, - atsakė Ulrichsas geraširdiškai ir liūdnai. - Tu gudresnis. Bet 
man tokie dalykai pasiutusiai sunkūs... 

Hendrikas pakiliu tonu atkirto: 

— Turėsi prisiversti. Aš irgi prisiverčiau. — Ir jis ėmė aiškinti draugui, 
kaip jam reikėję įveikti save, kad galėtų taip staugti su vilkais, kaip kad 
dabar darąs. - Bet privalome įsigauti į liūto guolį, - pareiškė jis. - Jei liksi- 
me lauke, galėsime tik keiktis, bet nieko nelaimėsime. Aš ten. Aš šį tą lai- 
miu.- Tai buvo užuomina į tai, kad Hendrikas pasiekė, jog paleistų Ulrich- 
są. - Jei turėsi kontraktą Valstybės teatre, galėsi vėl užmegzti savo senuo- 
sius ryšius ir politinį darbą dirbti visai kitaip, nei tūnodamas kokioje nors 
tamsioje slėptuvėje. 

Su šiuo argumentu Ulrichsas sutiko. Jis linktelėjo. 

- Ir iš viso, - dar siūlė pagalvoti Hendrikas, - iš ko ketini gyventi, niekur 
neangažuotas? Gal ruošiesi vėl atidaryti „Audronašą“? - pašaipiai pasitei- 
ravo jis. - O gal nori mirti badu? 

Jie sėdėjo Hiofgeno bute Reichskanclerio aikštėje. Draugui, vos prieš ke- 
lias dienas išėjusiam į laisvę, Hendrikas kaimynystėje išnuomojo nedidelį 
kambarėlį. 

— Būtų neatsargu, jei priimčiau tave gyventi pas save, - sakė jis. — Tai 
galėtų pakenkti mums abiems. 

Ulrichsas su viskuo sutiko: 

— Tujau padarysi taip, kaip teisingiausia. 

Jo žvilgsnis buvo liūdnas ir išsiblaškęs, veidas smarkiai sulysęs. Beje, jis 
dažnai skųsdavosi skausmais: 

— Tai inkstai. Man kaip reikiant kliuvo. 

Bet kai Hendrikas su kiek nepadoriu smalsumu mėgindavo sužinoti ką 
daugiau, Otas tik numodavo ranka ir nutildavo. Jis nemėgo kalbėti apie 
tai, ką patyrė koncentracijos stovykloje. Jei paminėdavo kokią detalę, iš 
karto, regis, susigėsdavo ir pasigailėdavo prasitaręs. Kartą vaikštinėdamas 
su Hendriku po Grunevaldą, jis parodė į medį ir tarė: 

— Taip atrodė medis, į kurį aš vieną sykį turėjau lipti. Užsikarti buvo 
ganėtinai sunku. Kai atsidūriau viršuje, jie ėmė mėtyti į mane akmenis. 
Vienas pataikė į kaktą - dar tebėra randas. Iš viršaus šimtą kartų turėjau 
surikti: aš mėšlina kiaulė komunistas. Kai man pagaliau leido nulipti, jie 
jau laukė manęs su bizūnais. 

Otas Ulrichsas — ar iš nuovargio bei apatijos, ar todėl, kad jį įtikino Hen- 
driko argumentai, - leidosi įdarbinamas Valstybės teatre. Hiofgenas labai 
džiaugėsi. „Aš išgelbėjau žmogų“, - išdidžiai galvojo jis. - „Tai geras dar- 
bas.“ Taip svarstydamas, jis ramino savo sąžinę, kurios, nepaisant visko, 
ko iš jo buvo pareikalauta, dar nebuvo visiškai praradęs. Beje, tai buvo ne 
vien tik kartkartėmis sukirbanti sąžinė, bet ir kitas jausmas - baimė. Ar ši 
maišatis, kurioje jis nūnai taip uoliai dalyvavo, tęsis amžinai? Ar neišauš 
didžiosios permainos ir didžiojo keršto diena? Tokiu atveju naudinga ir net- 
gi būtina apsidrausti iš anksto. Gerasis darbas - Ulrichso išlaisvinimas - bu- 
vo itin vertingas apsidraudimas. Hendrikas juo džiaugėsi. 

Viskas klojosi kuo puikiausiai, Hendrikas turėjo pagrindo jaustis paten- 
kintas. Deja, buvo vienas dalykas, keliantis jam rūpesčių. Jis neišmanė, kaip 
atsikratyti savo Žiuljetos. 

Iš esmės jis visai nenorėjo ja atsikratyti ir, jei viskas būtų ėjęsi taip, kaip 

jis troško, jis būtų pasilikęs ją amžinai, nes vis dar ją mylėjo. Tikriausiai dar 
niekada taip smarkiai jos nesiilgėjo kaip dabar. Hendrikas suvokė, kad jo- 
kia kita moteris jam niekada neįstengs visiškai pakeisti Žiuljetos. Tačiau 
jos aplankyti daugiau nedrįso. Rizika buvo per didelė. Reikėjo skaitytis su 
tuo, kad ponas fon Mukasir propagandos ministras galėjo liepti sekliams jį 
sekti — toks dalykas buvo visai įmanomas, nors direktorius iš nuoširdumo 
dažniausiai šnekėdavo su juo saksiškai, o ministras su juo fotografavosi. Jei 
jie sužinotų, kad jis palaiko ryšius su negre ir dar leidžiasi jos mušamas - jam 
galas. Juodaodė - tai mažų mažiausiai taip pat blogai kaip žydė. Tai būtų 
būtent tai, kas dabar visuotinai vadinama „rasės išniekinimu“ ir nusipelno 
baisiausio pasmerkimo. Vokietis vyras privalėjo daryti vaikus su šviesia- 
plauke moterimi, kadangi fiūreriui reikėjo kareivių. Jis jokiu būdu negalė- 
jo imti princesės Tebab šokių pamokų, kurios, tiesą sakant, buvo maka- 
briškos pramogos. Taip nesielgė nė vienas save gerbiantis tautietis. Tad ir 
Hendrikas nebegalėjo sau šito leisti. 

Kurį laiką jis puoselėjo paiką viltį, kad Žiuljeta nesuuos, jog jis Berlyne. 
Tačiau ji, žinoma, sužinojo tai jau tą pačią dieną, kai jis atvyko. Ji kantriai 
laukė jo apsilankant. Bet kadangi Hendrikas tylėjo, Žiuljeta perėjo į puoli- 
mą. Paskambino jam. Hendrikas liepė Biokui pasakyti, jog jo nesą namie. 
Žiuljeta šėlo, vėl paskambino ir pagrasino ateisianti. Ką, dėl Dievo meilės, 
turėjo daryti Hendrikas? Jai parašyti jam atrodė neprotinga - ji galėtų pa- 
naudoti laišką šantažui. Galop Hendrikas ryžosi pasikviesti ją į tą tylią ka- 
vinę, kurioje buvo diskretiškai susitikęs su daktaru Radigu. 

Kai sutartą valandą Žiuljeta pasirodė kavinėje, ji buvo ne su žaliais auli- 
niais ir trumpu švarkeliu, anaiptol, ji vilkėjo labai paprasta pilka suknele. 
Jos akys buvo raudonos ir patinusios. Ji verkė. Princesė Tebab, Kongo ka- 
ralaitė, liejo ašaras dėl savo neištikimo baltojo draugo. Jos žemoje, dviem 
mažais kauburėliais išgaubtoje kaktoje atsispindėjo grėsminga rimtis. „Ji 
verkė iš įtūžio“, - pamanė Hendrikas, kadangi nelabai tikėjo, kad Žiuljeta 
galinti turėti kitų bruožų, išskyrus įtūžį, gobšumą, įkyrumą ar gašlumą. 

— Taigi tu mane išsiunti, - tarė juodoji mergina, nuleidusi vokus virš sa- 
Vo gyvų ir protingų akių. 

Hendrikas mėgino atsargiai, bet įtikinamai paaiškinti jai susidariusią pa- 
dėtį. Jis atrodė tėviškai susirūpinęs dėl jos ateities ir švelniu balsu patarė 

kuo greičiau išvažiuoti į Paryžių. Ten ji rasianti darbo kaip šokėja. Beje, jis 
pažadėjo kas mėnesį siųsti jai šiek tiek pinigų. Kerinčiai šypsodamasis pą- 
dėjo prieš ją ant stalo stambų banknotą. 

— Bet aš nenoriu į Paryžių, - aikštijosi princesė Tebab. - Mano tėvas buvo 
vokietis. Aš jaučiuosi esanti tikra vokietė. Net mano plaukai šviesūs — tik- 
rai, jie nedažyti. Ir apskritai, aš nemoku nė žodžio prancūziškai. Ką gi aš 
veiksiu Paryžiuje? 

Hendriką prajuokino jos patriotizmas, dėl ko ji įsiuto. Dabar ji atsimerkė 
ir ėmė vartyti savo laukines akis. 

— Tau dar praeis noras juoktis, - užriko Žiuljeta. 

Ji pakėlė savo tamsias ir šiurkščias rankas, ištiesė jas priešais jį, tarsi no- 
rėdama parodyti šviesius delnus. Hendrikas išsigandęs puolė dairytis pa- 
davėjos, nes Žiuljeta ėmė garsiai priekaištauti ir aimanuoti savo dejuojan- 
čiu, kone raudančiu balsu. 

— Tu niekada nieko nevertinai rimtai, - pareiškė ji su skausmingu įtūžiu. 
— Nieko, nieko, visai nieko, išskyrus savo mėšliną karjerą! Nevertinai rim- 
tai manęs ir niekada nevertinai savo politikos, apie kurią man vis šnekėda- 
vai! Jei iš tiesų būtum ėjęs išvien su komunistais, ar galėtum dabar taip 
gerai sutarti su žmonėmis, kurie įsako sušaudyti visus komunistus? 

Hendrikas išblyško kaip drobė. Atsistojo. 

— Gana! - tarė tyliai. 

Bet ji pašaipiai juokėsi, juokas šaižiai skambėjo kavinėje, kurioje, Hen- 
driko laimei, niekas nesėdėjo. 

— Gana!!! - mėgdžiojo jį Žiuljeta, rodydama dantis. - Gana - taip, tai taip 
panašu į tave: gana! Metų metus privalėjau vaidinti laukinę moterį, nors 
neturėjau jokio noro, o dabar tu staiga užsigeidei tapti stipriu vyru! Gana, 
gana — taip, dabar aš tau nereikalinga — gal todėl, kad dabar visoje šalyje 
taip lupama? Ko gero, dabar gali ir be manęs tu pasitenkinti?! Ak, tu tikras 
šunsnukis! Tikrų tikriausias šunsnukis! - Ji užsidengė veidą rankomis, ir 
ėmė kūkčioti visu kūnu. - Dabar galiu suprasti, kodėl tavo žmona, toji Bar- 
bara, neištvėrė su tavimi, - dar pridūrė ji pro sudrėkusius pirštus. - Juk aš 
ją Mačiau. Ji buvo tau per daug gera... 

Ę Hendrikas jau stovėjo prie durų. Banknotas liko gulėti ant stalo, priešais 
Ziuljetą. 

O ne, taip lengvai princesės Tebab neišsiųsi, savo noru ji nepasitrauks. 
Jei šį kartą nusileis - Žiuljeta tą puikiai suvokė - ji galutinai jį praras, savo 
Hendriką, savo baltąjį vergą, savo viešpatį, savo Heincą - ojuk ji nieko be 
jo neturėjo. Tada, kai jis vedė tą Barbarą, merginą iš buržuazijos sluoksnių, 
Žiuljeta buvo kupina pasitikėjimo ir nebijojo - žinojo, kad Hendrikas grįš 
pas ją, pas savo Juodąją Venerą. Dabar viskas kitaip. Dabar kalba ėjo apie 
jo karjerą. Jis siuntė ją Paryžiun. Bet juk jos pavardė Martens, o jos tėvas 
šiandien būtų labai gerbiamas nacionalsocialistas, jeigu Konge nebūtų su- 
sirgęs maliarija... 

Žiuljeta neketino trauktis. Bet Hendrikas buvo už ją stipresnis. Jis buvo 
susijęs su valdžia. 

Vargšė mergina dar kurį laiką vargino ir gąsdino jį laiškais ir telefono 
skambučiais. Tada patykojo jo prie teatro. Kai po spektaklio jis išėjo iš pa- 
stato - laimingo atsitiktinumo dėka Hendrikas buvo vienas, - čia stovėjo 
Žiuljeta: žaliais auliniais, trumpu sijonėliu, atstatyta krūtine ir grėsmingai 
žybsinčiais dantimis. Hendrikas paniškai sumostagavo rankomis, lyg ban- 
dydamas nuvyti šmėklą. Dideliais šuoliais pasiekė savo mersedesą. Žiulje- 
ta Saižiai kvatojosi jam pavymui. 

— Aš vėl ateisiu! —- surikoji, kai Hendrikas jau sėdėjo automobilyje. - Nuo 
šiol ateisiu kiekvieną vakarą! - kraupiai guviai pažadėjo ji. 

Gal ji išprotėjo iš skausmo ir nevilties dėl jo išdavystės. O gal tik buvo 
girta. Su savimi ji turėjo raudoną rimbą, savo ryšio su Hendriku Hiofgenu 
simbolį. 

Tokia siaubinga scena jokiu būdu neturėjo pasikartoti. Hendrikui neliko 
nieko kita - ir dėl šio keblaus reikalo jis turėjo atverti širdį ministrui pirmi- 
ninkui, savo dručkiui globėjui. Tik jis vienintėlis galėjo padėti. Tiesa, tai 
buvo rizikingas žingsnis - galingasis galėjo prarasti kantrybę, ir Hendrikas 
būtų netekęs bet kokios jo malonės. Tačiau kažkas lemtinga turėjo įvykti, 
kitaip nepavyks išvengti viešo skandalo. 

Hiofgenas paprašė audiencijos ir vėl atliko nuodugnią išpažintį. Beje, ge- 
nerolas stebėtinai geranoriškai ir kone linksmai pažiūrėjo į erotinę ekstrava- 
ganciją, nūnai pridariusią jo globotiniui tokių grėsmingų nemalonumų. 

— Kas gi iš mūsų nekaltas angelas? — tarė dručkis, kurio gerumas šįsyk 
tikrai sujaudino Hendriką. - Negrė boba mosikuoja rimbu prie Valstybės 

teatro! - Ministras pirmininkas iš širdies nusikvatojo. - Tai bent istorija! Ir 
ką gi mums dabar daryti? Mergužėlė turi dingti, tai aišku... 

Hendrikas, kuris tikrai nenorėjo, kad princesė Tebab būtų nužudyta, ty- 
liai paprašė: 

— Tik kad jos nenuskriaustų! 

Čia valstybės vyras tapo šelmiškas. 

— Na taip, - tarė jis, grūmodamas pirštu. - Regis, gražioji dama jums 
vis dar rūpi!.. Leiskite man viską sutvarkyti! - pridūrė jis, tėviškai ramin- 
damas. 

Dar tą pačią dieną pas nelaimingąją karalaitę pasirodė du ponai, kurie 
elgėsi diskretiškai, bet nepermaldaujamai ir pranešė jai, kad ji suimama. 
Princesė Tebab suspigo: 

— Už ką?! 

Tačiau abu ponai tyliais ir tvirtais balsais, neleidžiančiais prieštarauti, 
vienu metu pareiškė: 

— Eikite paskui mus! 

Oji tik sukūkčiojo: 

— Aš nepadariau nieko bloga... 

Prie namo laukė uždaras automobilis; su šiurpą keliančiu galantiškumu 
ponai pareikalavo, kad Žiuljeta liptų į jį. Gan ilgai trukusios kelionės metu 
Žiuljeta kūkčiojo ir tauškė, klausinėjo, reikalavo pasakyti, kur ją vežą. Ka- 
dangi ponai tylėjo, ji ėmė rėkti. Tačiau pajutusi, kaip vienas iš palydovų 
baisiai kietai sugniaužė jai ranką, ji nutilo. Žiuljeta suprato - bet kokios 
kalbos, bet kokios raudos neturi prasmės, o riksmas gali kelti grėsmę jos 
gyvybei. O galjos gyvybė ir šiaip jau žuvusi? Hendrikas sukurstė prieš ją 
valdžią. Hendrikas pasinaudojo negailestinga valdžia, kad ją, bejėge mer- 
giną, pašalintų iš kelio... Išsiplėtusiomis iš siaubo ir, regis, nieko nematan- 
čiomis akimis Žiuljeta spoksojo priešais save. 

Dabar jos laukė ilgos tylos dienos - dešimt jų praslinko, keturiolika, o 
gal tik šešios? Ją įkurdino apytamsėje vienutėje; Žiuljeta nežinojo, kur bu- 
vo toji vienutė. Niekas jai nesakė, kur ji ir kodėl, ir kiek laiko čia turės būti. 
Ojijau net ir nebeklausinėjo. Tris kartus per dieną nebyli moteris su mėly- 
na prijuoste paduodavo jai šio to valgyti. Kartais Žiuljeta verkdavo. Tačiau 
dažniausiai sėdėdavo nejudėdama ir spoksodavo į sieną. Ji laukė, kad atsi- 

darytų durys ir pasirodytų kažkas, kas palydėtų ją į jos paskutinę kelionę — 
į nesuvokiamą, graudžią, bet vis dėlto išganingą mirtį. 

Kai vieną naktį ją pažadino iš sunkaus miego be sapnų, Žiuljeta iš karto 
ir beveik su palengvėjimu pajuto - jau. Tačiau prieš ją stovėjo ne unifor- 
muotas pareigūnas, turintis ją nužudyti, o Hendrikas. Jo veidas buvo labai 
išblyškęs, o ties smilkiniais buvo matyti įtempta kančios linija. Žiuljeta žiū- 
rėjo į jį lyg į vaiduoklį. 

— Ar džiaugiesi, mane matydama? - tyliai paklausė jis. 

Princesė Tebab neatsakė. Ji žiūrėjo į jį. 

— Tu tyli, - susirūpinęs tarė jis. Ir verksmingu balsu progiesmiais pridū- 
rė, apdovanodamas ją nuostabiu brangakmenių žvilgsniu: - Aš, mano mie- 
loji, aš su džiaugsmu laukiau šios akimirkos... Tu laisva, - kalbėdamas jis 
dailiai mostelėjo ranka. 
aiškino, kad ji galinti tučtuojau išvykti į Paryžių... Viskas esą sutvarkyta: 
jos pase jau esanti Prancūzijos viza, jos daiktai laukią stotyje, o Paryžiuje 
tam tikru adresu kiekvieno mėnesio pirmą dieną ji galinti atsiimti tam 
tikrą sumą. 

— Tai didelė malonė, tačiau yra viena sąlyga, - tarė Hiofgenas, išlaisvin- 
tojas, o jo saldžios akys ūmai tapo griežtos. - Tu turi tylėti! Jei negali pri- 
kąsti liežuvio, — pasikeitusiu ir ganėtinai šiurkščiu tonu kalbėjo jis, - su 
tavimi baigta. Net Paryžiuje nepabėgsi nuo savo likimo... Ar pažadi man 
tylėti, mieloji? 

Dabar jo balsas skambėjo maldaujančiai, jis švelniai pasilenkė prie savo 
aukos. Žiuljeta neprieštaravo. Ilgos dienos apytamsėje vienutėje palaužė 
jos užsispyrimą. Ji tylėdama linktelėjo. 

— Atėjai į protą, - konstatavo Hendrikas ir nusišypsojo su palengvėjimu. 

O pats galvojo: „Mano rūstus metodas išmokė ją nuolankumo. Galiu 
jos daugiau nebijoti. Bet kaip gaila, kaip neapsakomai gaila, kad turiu ją 
prarasti...“ 


Princesė Tebab išvyko: Hendrikas galėjo atsikvėpti, debesys nuslinko nuo 
jo laimės dangaus. Gąsdinantys telefono skambučiai daugiau netrikdė jo 


miego. Bet ar tai, ką jis jautė, buvo vien palengvėjimas? 

Žiuljeta dingo iš jo gyvenimo. Barbara dingo iš jo gyvenimo. Abiems jis 
prisiekė mylėti jas visados. Ar jis nevadino Barbaros savo angelu sargu? „Ji 
buvo tau per daug gera...“ - tai princesės Tebab žodžiai. „Ką ta grubi neg- 
riukė nutuokia apie mane ir apie tai, kokie sudėtingi dalykai dedasi mano 
sieloje?“ - Mėgino galvoti Hendrikas. Bet širdis jam ne visada leisdavo taip 
pigiai išsisukti. Kartais jis gėdydavosi - gal pats savęs, o gal Žiuljetos, ku- 
rios akys apytamsėje vienutėje taip graudžiai, taip priekaištingai, taip grės- 
mingai žvelgė į jį. Dabar, kai ją prarado, išsiuntė ir išdavė, pasitaikydavo 
akimirkų, kai Hendrikas iš tiesų nepajėgdavo atsikratyti minčių apie savo 
Juodąją Venerą. Jis mėgaudavosi ja kaip niekinga, besiele jėga, atgaivinan- 
čia ir atnaujinančia jo energiją. Jis susikūrė iš jos stabą, kuriuo žavėjosi: 
„Viens-tu du ciel profond ou sors-tu de I'abime, o Beautė?“ Ir šaukdavo jai 
savo egoistinėj ekstazėje: „Tu marches sur des morts, dont tu te mogues.. 4 
Bet gal ji nebuvo joks demonas. Galų gale žengti per lavonus buvo ne jos 
stilius. Dabar ji vienui viena, graudžiai raudodama, išvyko į svetimą mies- 
tą - o kodėl? Nes kitas žmogus būtų pajėgęs lipti per lavonus?.. 


— Jis lipa per lavonus, - taip niekinančiai apie savo įžymųjį kolegą, valsty- 
bės aktorių Hendriką Hiofgeną mėgo sakyti Hansas Miklasas. 

Neklusnusis vaikinas nekreipė dėmesio į tai, kad jo senas mirtinas prie- 
šas ypatingai globojamas ministro pirmininko ir didžiosios Lindental. Mik- 
lasas leido sau elgtis itin neapdairiai - jis koneveikė ne tik kolegą Hiofge- 
ną, bet ir ponus, užimančius kur kas aukštesnę padėtį nei šis. Nejaugi jis 
nesuprato, kaip rizikuoja, taip įžūliai ir neapgalvotai taukšdamas? O gal 
suprato, bet nesuko sau dėl to galvos? Gal buvo nusiteikęs viską pastatyti 
ant kortos? Gal jam viskas buvo vis tiek? 

Iš jo veido buvo galima spėti apie tokias nuotaikas ir tokio pobūdžio 
ryžtą. Niekada, net Hamburgo laikais, jis neatrodė toks piktas ir toks klai- 
kiai užsispyręs kaip dabar. Tuomet jis dar puoselėjo viltis ir didžiulį tikėji- 
mą. Dabar jam jau nieko neliko. Jis vaikščiojo ir kalbėjo: 

— Viskas yra šūdas. Mus apgavo, - sakė jis. - Fiūreris troško valdžios ir 
nieko daugiau. O ar Vokietijoje kas nors pagerėjo nuo tada, kai jis ją gavo? 


Ė Plg. išnašą 65 p. (vert. past.). 

Turtuoliai tapo dar bjauresni. Tik dabar, darydami savo sandėrius, jie pais- 
to patriotines kvailystes, štai ir visas skirtumas. Intrigantai ir toliau klesti. — 
Miklasas turėjo galvoje Hiofgeną. - Padorus vokietis gali pakratyti kojas, ir 
niekam tai nerūpi, - tvirtino jis, degdamas dideliu pykčiu ir nuoskauda. — 
O bonzoms - tiems einasi geriau nei bet kada. Tik pažiūrėkite į dručkį, 
kaip jis visur važinėja su savo auksinėmis uniformomis ir prabangiu limu- 
zinu! O ir pats fiūreris ne geresnis - tą mes jau patyrėme! Antraip argi jis 
pakęstų tokius dalykus? Šitas nesibaigiančias neteisybes?!.. Tokie, kaip mes, 
kovojome už judėjimą, kai jis dar buvo niekas, o dabar mus nori pamiršti. 
O senas kultūros bolševikas kaip tasai Hiofgenas, tas vėl svarbus asmuo... 

Tokių nežabotų ir nepriimtinų minčių jaunasis Miklasas nė nemanė slėpti, 
jas galėjo girdėti kiekvienas. Nenuostabu, kad Valstybės teatro kolegos ėmė 
jo vengti. Vieną kartą direktorius jį išsikvietė ir perspėjo. 

- Žinau, kad jūs jau ne pirmi metai esate partijos narys, - tarė Cezaris fon 
Mukas. — Kaip tik todėl turėtumėte būti išmokęs disciplinos, o mes jūsų 
politiniam sąmoningumui privalome kelti itin didelius reikalavimus. 

Miklasas nutaisė aikštingą veidą. Jis panarino užsispyrėlišką kaktą, atki- 
šo lūpas, liepsnojančias nesveiku, per daug intensyviu raudoniu, ir atsakė 
tyliu, užkimusiu balsu: 

— Aš išstosiu iš partijos. 

Ar jis ketino eiti iki galo? 

Kai Mukas pasipiktinęs atsuko jaunajam aktoriui nugarą, Miklasą ištiko 
kosulio priepuolis. Kosulys purtė jo liesą kūną, iš kurio jis metų metais per 
daug reikalavo. Kosėdamas Miklasas išėjo iš direktoriaus kabineto. Jo vei- 
das buvo pilkas, su juodomis įdubomis po skruostikauliais. Po pilkai juo- 
dais šešėliais šviesiai ir piktai spindėjo akys... Įtūžęs, bet kartu ir su nuo- 
staba, o taip pat su tam tikra užuojauta žvelgė direktorius jam pavymui. 
„Jis žuvęs!“ - galvojo Cezaris fon Mukas. 

Tu žuvęs, vargše jaunasis Hansai Miklasai! Po tiekos pastangų, tiek iš- 
švaistyto tikėjimo - kas gi tau liko? Tik neapykanta, tik liūdesys - ir pašėlu- 
si aistra paspartinti savo paties pražūtį. Ak, ji ir pati netruks ateiti, bent ji 
tau garantuota, tau nebereikės ilgai nekęsti, ilgai liūdėti. Drįsti sukilti prieš 
valdžią ir asmenis, kurių viešpatavimo visados ilgesingai troškai. Bet tu 
silpnas, jaunasis Miklasai, ir neturi globėjo. 

Valdžia, kurią mylėjai, žiauri. Ji nepakenčia nė menkiausios kritikos ir 
sutriuškina visus, kas prieš ją sukyla... Tave sutriuškins, berniuk, sutriuš- 
kins dievai, kuriems taip karštai meldeisi. Tu krinti, iš mažutės žaizdos į 
žolę nuteka keli lašai kraujo, ir dabar tavo lūpos tokios pat baltos kaip ir 
švytinti tavo kakta. 

Nejau niekas nerauda tau kritus, nejau niekas neapverkia tokios didelės, 
tokios liepsningos ir taip skaudžiai apviltos vilties pabaigos? O ir kas gi 
turėtų raudoti? Tu beveik visada buvai vienas. Jau daug metų nerašei mo- 
tinai, ji ištekėjo už svetimo vyro, juk tėvas miręs, žuvo per pasaulinį karą. 
Kas gi turėtų raudoti? Kas turėtų užsidengti veidą dėl tavo pasigailėtinai 
iššvaistytos jaunystės, dėl tavo pasigailėtinos, pasigailėtinos mirties? Taigi 
mes užspausime tau akis, kad jos neliktų atmerktos ir nespoksotų į dangų 
su šita nebylia dejone, su šiuo neapsakomu priekaištu. Ar dabar, būdamas 
miręs, tapai atlaidesnis, vargšas vaike, nei leido tau būti tavo rūstus gyve- 
nimas? Gal tada galėsi mums atleisti, kad tai mes - tavo priešai — vieninte- 
liai pasilenkiame prie tavo lavono. 

Mat tavo lemtis išsipildė, viskas vyko greitai. Tu išprovokavai galą, tu jį 
prisišaukei. Antraip - argi būtum būręs apie save kitus vaikinus - dar ma- 
žiau išmanančius, dar jaunesnius už save patį - ir žaidęs su jais sąmokslą? 
Kam gi norėjote atimti gyvybę? Pačiam jūsų „fiūreriui“ ar tik vienam iš jo 
satrapų? Manėte, viskas turėtų būti „visai kitaip“ — juk apie tai jau nuo 
seno karštai svajojote. Nacionalinė revoliucija - galvojote jūs - tikra, reali, 
kompromisų nepripažįstanti revoliucija, kuri pasirodė tik begėdiška apga- 
vystė — ji jau įgyvendinta ir atgyvenusi. O gal jūs net nesiuntėte laiško vie- 
nam emigravusiam vyrui, kuris kitados buvo fiūrerio draugas ir pasijuto 
jo apviltas kaip ir jūs? 

Viskas buvo išduota, aišku, viskas buvo išduota, ir vieną rytą tavo kam- 
baryje pasirodė uniformuoti vaikinai, tu jau anksčiau turėjai su jais reikalų, 
Jie buvo seni pažįstami — ir jie pareikalavo lipti į automobilį, laukiantį apa- 
čioje. Ilgai nė nesipriešinai. Tave nuvežė kelis kilometrus už miesto, į miš- 
kelį. Rytas buvo vėsus, tu žvarbai, bet nė vienas iš senųjų draugų nepasiūlė 
tau antklodės ar apsiausto. Automobilis sustojo, ir tau įsakė paeiti keletą 
žingsnių. Tu paėjai keletą žingsnių. Dar kartą jautei žolės kvapą, o ryto 
vėjas paglostė tau kaktą. Likai tiesus. Galbūt tie, automobilyje, būtų išsi- 

gandę neapsakomai išdidžios tavo veido išraiškos, bet jie juk nematė tavo 
veido, jie matė tik tavo nugarą. Tada nugriaudėjo šūvis. 

Valstybės teatrui, į kurio sceną tau jau kelis mėnesius neleido išeiti, pra- 
nešė, jog patekai į avariją. Žinią visi sutiko santūriai ir anaiptol neketino 
tikrinti, ar tai teisybė. Panelė Lindental tarė: 

— Klaiku, toks jaunas vaikinas! Beje, niekada nejaučiau jam ypatingos 
simpatijos. Jo išvaizda kėlė kažkokį nerimą - ar jums taip neatrodo, Hen- 
drikai? Jo akys buvo tokios piktos... 

Šį kartą Hendrikas nieko neatsakė savo įtakingajai draugei. Jam buvo 
baisu įsivaizduoti jaunojo Miklaso veidą. Tačiau regėjo jį, norėjo šito ar ne. 
Matė jį visai aiškiai koridoriaus prietemoje. Akys užmerktos, švytinti kak- 
ta. Aikštingai atkištos lūpos krutėjo. Ką gi jos sakė? Hendrikas nusisuko ir 
pabėgo, gelbėjosi dienos šurmuly, kad nereikėtų išgirsti žinios, kurią siun- 
tė jam šis griežtas, mirties stebuklingai pagražintas veidas. 


Ix. Daugelyje miestų 


Eina mėnesiai, 1933 metai lieka praeityje - didingi metai, 
jei tikėtum žurnalistais, kuriems jų nuomonę ir pažiūras diktuoja Propa- 
gandos ministerija, išsipildymo metai, triumfo, pergalės metai, metai, kai 
pabudo vokiečių nacija, kai ji šlovingai atrado save ir savo fiūrerį. 

Džiugūs, puikūs metai aktoriui Hiofgenui, tai neabejotina. Jie prasidėjo 
rūpesčiais, bet baigėsi itin maloniai. Kupinas vilties ir kuo puikiausiai nu- 
siteikęs, Hendrikas, apsukruolis, gali pradėti 1934-uosius. Jis tikras valdžios 
palankumu. Gali pasikliauti ministro pirmininko malone. Didysis žmogus 
ištiesęs virš jo savo plačią sergstinčią ranką. Hiofgeną - Mefistofelį jis laiko 
savotišku rūmų juokdariu ir linksmu pokštininku, smagiu žaisliuku. Už 
abejotiną praeitį aktoriui seniai dovanota kaip už menininko kvailystę. Neg- 
rė su rimbu pašalinta jam iš kelio. Hiofgenas gauna daug puikių vaidme- 
nų. Jis gali filmuotis ir uždirba gražaus pinigo. Ministras pirmininkas jį 
dažnai kviečiasi į svečius. Komediantas nūnai žengia į generolo tarnybines 
patalpas ar privačius apartamentus beveik taip pat nesivaržydamas, kaip 
anksčiau žengdavo į direktoriaus Šmico ar panelės Bernhard kabinetus. 

„„.-Tikiuosi, kad esi 

Su manimi pasikalbėti nusiteikęs! 

O taip besišnekant, žiūrėk, ir veikiai 

Prasisklaidys tave apnikęs ilgesys.“ 

Įžūlia citata iš „Fausto“ sveikina Hendrikas galingąjį... Po visų savo kru- 
vinų ir sėkmingų darbų galiūnas nežino malonesnio poilsio, kaip kvailioti 
su dvaro juokdariu. Panelė Lindental beveik galėtų pavyduliauti. Bet ji ge- 

raširdė ir, beje, pati jaučia silpnybę Hendrikui Hiofgenui. Kokią pagarbą, 
kokią aureolę sukuria jam plačiuosiuose sluoksniuose visiems žinoma, vi- 
sur aptarinėjama jo draugystė su grėsminguoju dručkiu! 

„Nebent vaikams galėtų to pakakti 

Ar prietrankoms...“ 

Apie tai Hendrikas retsykiais nejučia susimąsto, regėdamas, kaip patai- 
kūniškai, kaip nuolankiai meilikaudami žiūri į jį dabar kolegos ir poetai, 
naujosios „aukštuomenės“ damos ir netgi politikai. Ar jam tikrai pakanka 
klausytis saldaus it cukrus vokiečių nacionalisto mesjė Lariu šnabždėjimo? 
Ar jam iš tiesų malonios stilingai niuansuotos daktaro Radigo pagyros, 
aristokratiški pono Miulerio-Andrė komplimentai? Kalbėdamas su Otu U1- 
richsu, senu draugu, jis su panieka kalba apie tą „visą prakeiktą šutvę“. Bet 
ar jam vis dėlto nesąla širdis nuo visų tų ištikimybės priesaikų ir gausių 
meilikavimų? Ar ne skanus šampanas prie Pjero Lariu stalo Esplanados 
viešbutyje, kai jį geri gražiame puošnių SS žaliūkų ratelyje? 

Hendrikas turėjo begalę draugų, tarp jų buvo ir komiškų tipų. Pavyz- 
džiui, poetas Pelcas, kurio pretenzingos, sunkiai suvokiamos, niūriai 
patrauklios eilės iki egzaltacijos žavėjo jaunus Žmones, kurių dauguma da- 
bar gyveno emigracijoje - Benjaminas Pelcas, mažas, pakumpęs vyrukas 
švelniomis mėlynomis šaltomis akimis, nudribusiais žandais ir storomis, 
žiauriomis ir gašliomis lūpomis per intymų pokalbį pareiškė, jog jam pa- 
tinkąs nacionalsocializmas, nes jis nušluosiąs nuo Žemės paviršiaus civili- 
zaciją, kurios mechaniška tvarka tapusi nepakeliama, nes jis vedąs prie be- 
dugnės, kvepiąs mirtimi ir pasėsiąs neišmatuojamą skausmą toje pasaulio 
dalyje, kuri jau baigia išsigimti pusiau į nepriekaištingai organizuotą fabri- 
ką, pusiau į sanatoriją paliegėliams. 

— Gyvenimas demokratijoje tapo nepavojingas, — su priekaištu kalbėjo 
poetas Pelcas. - Iš mūsų būties vis labiau ir labiau nyksta herojinis patosas. 
Spektaklis, kuriame mums šiandien leista dalyvauti, yra naujo Žmogaus 
tipo gimimo spektaklis arba, tiksliau sakant, labai seno, archaiško, magiš- 
ko ir karingo Žmogaus tipo atgimimo spektaklis. Koks tai kvapą gniau- 
žiančiai gražus reginys! Koks jaudinantis procesas! Didžiuokitės, mielas 
Hiofgenai, kad galite aktyviai prie jo prisidėti! - Tai sakydamas, jis meiliai 

ritmą ir žavesį, jis bunda iš stingulio, netrukus vėl įgis gyvo šokio judrumo 
kaip gražiais praeities laikais. Žmonėms, nemokantiems žiūrėti ir klausy- 
tis, naujasis ritmas gali priminti išmuštruotą marširavimo tempą. Bukagal- 
vius klaidina išorinis kariškai archajiško gyvenimo būdo griežtumas. Ko- 
kia grubi klaida! Iš tiesų dabar ne marširuojama, o svirduliuojama. Mūsų 
mylimas fiūreris traukia mus į tamsą ir nebūtį. Tad kaip mums, poetams, 
turintiems ypatingą santykį su tamsa ir bedugne, dėl tojuo nesižavėti? Tikrai 
nėra perdėta vadinti mūsų fiūrerį dievišku. Jis požemių dievybė, kurią vi- 
sos magiją išmanančios tautos laikė pačia švenčiausia. Be galo juo žaviuo- 
si, nes be galo nekenčiu nykios proto tironijos ir miesčioniško pažangos 
fetišizavimo. Visi poetai, kurie nusipelnė būti taip vadinami, yra apsigimę 
ir prisiekę pažangos priešai. Juk pati poezijos kūryba yra grįžimas į šventą- 
sias pirmykštes, ikicivilizacines žmonijos sąlygas. Poetinė kūryba ir žudy- 
mas, kraujas ir giesmė, žmogžudystė ir himnas - tai dera tarpusavyje. Tar- 
pusavyje dera viskas, kas peržengia civilizacijos ribas ir siekia pačią apa- 
čią, slaptingą, pavojų kupiną sluoksnį... Taip, man patinka katastrofa, — 
kalbėjo Pelcas, palenkdamas į priekį veidą su melancholiškai nudribusiais 
žandais ir šypsodamasis, tarsi jo storos lūpos mėgautųsi saldumynais ar bu- 
činiais. —- Aš trokštu mirtinų nuotykių, bedugnės, trokštu ekstremalios situ- 
acijos patirties, atpalaiduojančios žmogų nuo civilizacijos ryšių ir nubloškian- 
čios jį į tą sritį, kur jokia draudimo kompanija, jokia policija, jokia ištaiginga 
ligoninė daugiau nesaugos jo nuo negailestingo gaivalų ir grobuoniško prie- 
So puolimo. Mes visa tai patirsime, pasikliaukite tuo, mes mėgausimės bai- 
sumu, bet man to baisumo negali būti gana. Kol kas viskas pernelyg ramu - 
mūsų didysis fiūreris turbūt dar negali elgtis visai taip, kaip norėtų. Kur 
viešieji kankinimai? Kur plepiųjų humanistų ir racionaliųjų bukagalvių de- 
ginimas? - Čia Pelcas nekantriai pabarškino mažu šaukšteliu į kavos puode- 
lį, lyg šauktų kelnerį, kuris per ilgai verčia jį laukti autodafė. - Kodėl vis dar 
egzistuoja šis atgyvenęs diskretiškumas, ši nepagrįsta gėda, dėl kurių gra- 
Zioji kankinimų šventė slepiama už koncentracijos stovyklų sienų? - griežtai 
klausė jis. — Ir, kiek aš žinau, lig šiol deginamos vien knygos, juk tai gryni 
niekai... Bet mūsų fiūreris leis mums patirti dar ir kitų dalykų, aš tvirtai juo 
pasitikiu. Gaisrų pašvaistės horizonte, kraujo upeliai visuose keliuose, o apie 
lavonus pašėlusiai šoka tie, kurie liko gyvi, kurių dar pasigailėta! — Poetą 

pagavo džiugus įsitikinimas dėl artimiausios ateities klaikybių. Su nepaprastu 
mandagumu, pamaldžiai sukryžiavęs ant krūtinės rankas, tikino jis Hendri- 
ką:- Ojūs, mano mielas pone Hiofgenai, jūs priklausysite prie tų, kurie grakš- 
čiausiai šokinėja per dvėselieną. Jūs tai regite, aš matau. Jūs žavus požemių 
vaikas, neatsitiktinai jus išskiria ponas ministras pirmininkas. Jums būdin- 
gas tikras, produktyvus radikalaus genijaus cinizmas. Aš jus nepaprastai ver- 
tinu, mano didžiai mielas pone Hiofgenai. 

Tokių keistų ir abejotinų komplimentų Hendrikas klausėsi su niekšiška 
šypsena ir mįslingai mirguliuojančiomis akimis. Ne kiekvienas turėjo to- 
kių gilių ir rafinuotų motyvų savo naujai atrastai meilei nacionalsocializ- 
mui kaip poetas Pelcas. Kiti pareikšdavo paprastai: 

— Esu ir būsiu vokiečių menininkas ir vokiečių patriotas, kad ir kas val- 
dytų mano tėvynę. Berlyne man patinka labiau nei kur nors kitur pasauly- 
je ir neturiu nė menkiausio noro išvykti. Beje, niekur kitur nė iš tolo neuž- 
dirbsiu tiek daug pinigų kaip čia. 

Tai storasis charakterinių vaidmenų atlikėjas Joachimas taip šnekėdavo 
vakarais, gerdamas alų. Čia bent jau žinojai, kas jis per paukštis. Jis būtų 
emigravęs ir tapęs aistringu antifašistu, jei jam būtų pasiūlę riebų kąsnį 
Holivude. Tačiau, deja, nepasiūlė — Joachimas, kitados laikytas vienu žy- 
miausių vokiečių aktorių, dabar jau nebepasiekė tokių aukštumų. Todėl 
dabar kolegų būryje jis doruolio veidu šnekėjo: 

— Kur dar gausi tokio gero alaus kaip čia, mūsų Senajame vokiečių rūsy- 
je. Kas man gali atsakyti? 

Jis provokuojančiai ir mažumėlę klastingai apsidairydavo. Jo didelis ir 
išraiškingas veidas su išpurtusiais žandais ir mažomis, nepatikliomis aku- 
tėmis atrodė apgaulingai geraširdis it meškino, kuris, juokingas ir neran- 
gus pažiūrėti, vis dėlto yra žiauriausias iš visų plėšrūnų. Charakterinių 
vaidmenų atlikėjui Joachimui pataikūnai tvirtindavo, jog jis nepaprastai 
panašus į poną ministrą pirmininką. Tada artistas šypsodavosi. Tačiau 
siaubingai įtūžo, kai jo ausis pasiekė gandas, kad kažkas apie jį sakes, 
neva jis esąs pusžydis. 

— Tegu prieina tas šunsnukis! - suriko Joachimas, o jo veidas nusidažė 
purpuru. - Norėčiau žinoti, ar jis išdrįs pakartoti man į akis tokį akiplėšiš- 
ką melą! Kokia niekšybė! Nuplėšti vokiečiui garbę! 

Tačiau baisusis gandas apie charakterinių vaidmenų atlikėją netilo. Tai 
vienur, tai kitur kuždėdavo, kad su viena iš jo senelių ne visai tvarkoj. Vo- 
kietis nusamdė detektyvus ištirti, kas tie niekingi šmeižikai. Keli žmonės 
atsidūrė koncentracijos stovykloje už tai, kad įtarinėjo tragiko senelę. 

—- Niekšybė daugiau nepraeis nebaudžiama, - su pasitenkinimu konsta- 
tavo Joachimas. 

Jis aplankė įtakingiausius savo draugus ir bendradarbius, kad kaip vy- 
ras vyrui primygtinai patikintų, jog galįs garantuoti už nepriekaištingą sa- 
vo protėvių rasę. 

— Ranką ant širdies, - tarė Joachimas Hiofgenui, kurį su tam tikru iškil- 
mingumu aplankė vieną sekmadienio rytą. - Su manimi viskas gerai. Vis- 
kas kaip turi būti, nieko negaliu sau prikišti. - Jis žiūrėjo iš apačios ištikimo 
šuns akimis, kaip kad mėgdavo daryti, kai vaidindavo šiurkštaus, bet gero 
būdo tėvus, kurie iš pradžių susikivirčija su savo sūnumis, o paskui, pa- 
plūdę ašaromis, susitaiko. - Deja, kiekvieną, kuris tvirtina priešingai, priva- 
lau patupdyti už grotų, - su sentimentalia gaida balse užbaigė vokietis. - Juk 
mes gyvename teisinėje valstybėje. 

Hendrikas Hiofgenas galėjo tik pritarti tokiai pažiūrai. Savo kolegai, su 
tokiu pagirtinu įkarščiu kovojančiam už savo garbę, jis pasiūlė cigarų ir 
brangaus seno konjako. Priešpiečio valanda abiems menininkams tapo gied- 
ra ir nuoširdi. Atsisveikindamas Joachimas dramblotai it meškinas, glėby- 
je Mirtinai suspaudžiantis priešininką, apkabino kolegą Hiofgeną ir papra- 
šė perduoti nuo jo labų dienų panelei Lindental. 


Taigi tokie dabar buvo Hiofgeno draugai: tam tikra prasme įdomūs žmo- 
nės kaip Pelcas, tam tikra prasme geraširdžiai kaip Joachimas. O kurgi gy- 
veno tie, kuriuos jis anksčiau vadino savo draugais? Kas jiems nutiko? 

Barbara parašė jam iš Paryžiaus norinti skirtis. Teisiniai formalumai bu- 
vo sutvarkyti greitai ir lengvai, nedalyvaujant nė vienam iš sutuoktinių. 
Nereikėjo jokios ypatingos skyrybų priežasties - teisėjai suprato, kad žmo- 
gus, užimantis tokią padėtį ir tokių pažiūrų kaip Hiofgenas - žymus Prūsi- 
Jos valstybės teatro aktorius ir asmeninis pono ministro pirmininko drau- 
gas — nieku gyvu negalėjo likti susituokęs su dama, gyvenančia užsienyje 
emigracijoje, neslepiančia savo antivalstybinių įsitikinimų ir, beje, kaip ne- 

seniai paaiškėjo, esančia ne grynos rasės. Jos politiškai labai susikompro- 
mitavusiam tėvui, slaptajam patarėjui, prikišti žydiško kraujo nedrįso net 
profesionaliausi nacionalsocialistinės žiniasklaidos melagiai. Bet tai, kuo jį 
galėjo apkaltinti, buvo, ko gero, dar blogiau ir dar labiau nedovanotina: jis 
„išniekino rasę“, jo žmona, generolo duktė, nebuvo nepriekaištinga „ari- 
jė“. Ne atsitiktinai Barbaros senelis, aukštas karininkas, kurio karinių nuo- 
pelnų staiga niekas daugiau nenorėjo prisiminti, visada įtartinai linko į li- 
beralizmą. Ir dvasinis generolienės nesubalansuotumas, gerokai peržen- 
giantis karininkijos sluoksniuose priimtas ir leistinas ribas, dabar buvo 
aiškinamas šiuo paprasčiausiu, bet bjauriausiu būdu. Generolas buvo ne 
tautietis vokietis, o žemesnės rūšies Žmogus ir semitas: Vilhelmas II malo- 
ningai nekreipė į tai dėmesio, tačiau Niurnbergo antisemitų laikraštis iškė- 
lė tai į dienos šviesą. Ir generolienė buvo pusiau semitė: pogromų lapeliai 
galėjo tai įrodyti. Kuo jai dabar galėjo padėti visa jos didinga ir nuostabi 
praeitis, karališkas grožis ir visas jos orumas? Nevalyvas rašeiva ir nepraus- 
taburnis, per visą savo gyvenimą taisyklingai neparašęs nė vieno vokiško 
sakinio, galėjo pareikšti, kad ji nepriklausanti nacionalinei bendrijai. 

Taigi Barbara turėjo daugiau kaip trisdešimt procentų blogo kraujo -jau 
vien ši aplinkybė vokiečių teismui būtų buvusi pakankama skyrybų prie- 
žastis. Šviesiaplaukiams reiniečiams reikalingos nepriekaištingos grynara- 
sės žmonos. O tokios moters kaip Barbara Hendrikas būtų privalėjęs nepa- 
kęsti net tada, jei ji būtų buvusi neginčytina „arijė“. Juk jos elgesys - tai 
gėda ir viešas skandalas! 

Barbara nepaliko Paryžiaus nuo tada, kai atvyko čia 1933 metų vasarį. 
Kiekvienas, pažinojęs ją iš ankstesnių laikų, turėjo matyti, kaip ji pasikeitė. 
Dingo visas jos svajingumas, ir neatrodė, kad jai rūpėtų liūdni ar linksmi 
žaidimai. Jos veide atsirado ryžtas - jis susimetė tarp antakių, dominavo 
kaktoje. Net Barbaros eisena, kitados atsaini, dabar tryško nauja energija. 
Taip eina Žmogus, turintis tikslą ir neketinantis nurimti, kol jo nepasieks ir 
neįveiks. 

Barbara, kitados leidusi laiką prie lengvabūdiškų piešinių ir sudėtingų 
knygų, savo rūpestį ir dėmesį skyrusi draugams, nesudėtingiems žaidi- 
mams ir mąslioms mintims, tapo aktyvi. Ji dirbo komitete, kuris rūpinosi 
politiniais pabėgėliais iš Vokietijos. Be to, su savo draugu Sebastijanu ir 

ponia fon Hercfeld ji dirbo leisdama laikraštį, kuriame buvo rašoma apie 
vokiečių fašizmo pasiruošimą karui, kultūrines ir teisines piktadarybes, apie 
jo purvą ir pavojus. Sebastijanas ir Hercfeld atsakė už redakciją, o Barbarą 
tvarkė organizacinius reikalus. Jos pačios nuostabai paaiškėjo, kad ji gan 
gabi ir sumani finansų srityje. Nedidelis apžvalginis žurnalas turėjo išsilai- 
kyti pats, jo niekas nerėmė. Jis pasirodydavo kiekvieną savaite, kiekvienas 
numeris vokiečių ir prancūzų kalbomis. Iš pradžių žurnalas buvo siunti- 
nėjamas tik siauram prenumeratorių ratui ir ne spausdinamas, o hektogra- 
fuojamas. Po pusmečio plonytis sąsiuvinėlis išaugo į tikrą žurnalą, turintį 
gerbėjų visuose Europos miestuose, išskyrus Vokietiją. 

— Stokholme mus skaito penkiasdešimt žmonių, Madride trisdešimt pen- 
ki, o Tel Avive šimtas dešimt, - galėjo konstatuoti Barbara. —- Olandija ir 
Čekoslovakija aš visiškai patenkinta. Šveicarijoje turėtų sektis geriau. O, 
kad turėtume apsukrų atstovą Amerikoje! To, kas padaryta, dar toli gražu 
nepakanka. Šimtai tūkstančių žmonių privalėtų sužinoti, ką mes turime 
pasakyti. Mes tokie neturtingi, - kalbėjo ji, jos mažame viešbučio kambarė- 
lyje vyko „redakcijos pasitarimas“. - Mūsų priešai išleidžia milijonus, kad 
paskleistų tarp Žmonių savo melagystes — o mes net nežinome, iš kur gauti 
pinigų pašto ženklams apmokėti. 

Barbara į kumščius sugniaužė savo plonas rusvas rankas. Jos akių žvilg- 
snis tapo griežtas — kaip visada, kai ji pagalvodavo apie nekenčiamuosius, 
apie „priešus“. 

Pasikeitė ir Sebastijanas, kuris anksčiau domėjosi tik subtiliausiais ir sudė- 
tingiausiais dalykais. Dabar jis stengėsi paprastai galvoti ir paprastai rašyti. 

— Kovoje galioja kiti dėsniai nei tauriuose meno žaidimuose, - sakė jis. — 
Kovos dėsnis reikalauja, kad atsisakytume tūkstančių niuansų ir visiškai 
susikoncentruotume ties vienu dalyku. Dabar mano užduotis ne suprasti 
arba gražiai formuluoti, bet veikti - kiek man leidžia jėgos. Tai mano auka - 
pati sunkiausia. 

Kartais jis pavargdavo. Tada kalbėjo: 

— Man bjauru. Be to, tai beprasmiška. Juk kiti daug stipresni už mus, jie 
turi visas galimybes. O, kaip graudu ir be galo juokinga amžinai vaidinti 
Don Kichotą. Ilgiuosi salos, esančios taip toli, kad joje visa, su kuo mes čia 
plūkiamės, ištirpsta ir tampa nerealu... | 

— Jos nėra! - atsiliepdavo Barbara. - Jos nėra ir negali būti, Sebastijanai!.. 
Be to, mūsų priešai nėra jau tokie baisiai stiprūs. Jie netgi prisibijo mūsų. 
Kiekvienas žodis, kiekvienas tiesos žodis, nukreiptas prieš juos, juos šiek 
tiek pažeidžia ir per kruopelytę — per kruopelytę, Sebastijanai! - artina jų 
žlugimą, kuris vis dėlto ateis. - Tokia ji tada būdavo įsitikinusi arba stengė- 
si atrodyti įsitikinusi - tomis akimirkomis, kai pavargdavo jos draugas Se- 
bastijanas. - Tik pamanyk, - pasakodavo jam Barbara, - mes turime du 
naujus prenumeratorius Argentinoje, juk tai puiku, jie jau atsiuntė pinigus. 

Puse dienos Barbara praleisdavo rašydama laiškus knygynams ir reali- 
zacijos centrams Sofijoje ir Kopenhagoje, Tokijuje ir Budapešte ir raginda- 
ma sumokėti tas nedideles sumas, kurias jie likdavo jai skolingi. 

Tarp Barbaros ir Hedos fon Hercfeld užsimezgė ryšys, gal ne visai va- 
dintinas draugyste, tačiau reiškiantis daugiau nei vien tarnybiniai santy- 
kiai tarp dviejų kartu dirbančių žmonių. Barbara gerbė ponią fon Hercfeld, 
kadangi šioji rodė energiją ir narsą. Ji buvo labai vieniša ir tenkinosi tik 
savo darbu. Prie to nedidelio apžvalginio žurnalo, kurį redagavo su Sebas- 
tijanu, ponia fon Hercfeld buvo prisirišusi it motina prie vaiko. Kai nume- 
ris pirmą kartą buvo išspausdintas, o jo išvaizda labai pagerėjo, Heda vos 
neapsiverkė iš džiaugsmo. Ji apkabino Barbarą ir sukuždėjo jai į ausį - ty- 
lut tylutėliai, nors kambaryje daugiau nieko nebuvo, - kaip ji už viską jai 
dėkinga. Barbara ilgai žvelgė į didelį, minkštą, pudros pūkeliais aplipusį 
ponios fon Hercfeld veidą ir pastebėjo - jo bruožai tapo ryškesni ir gilesni. 
Iš jų galėjai spręsti apie vidinę kovą, apie audringus ir sunkius dvasinius 
išgyvenimus, patirtus Hedos šiais metais, kuriuos jos ištvėrė drauge. Pir- 
mosiomis emigracijos savaitėmis Heda kartą sutiko vyrą, už kurio buvo 
ištekėjusi prieš daug metų. Galbūt ji dėjo viltis į šį susitikimą. Paaiškėjo, 
kad vyras gyvena Maskvoje su viena mergina. Nieko negalėjo būti aiškiau. 
Hedai pakako proto tai suprasti. Nepaisant to, žinią ji sutiko kaip kažką 
netikėto, o viltys, kurių pati sau nenorėjo pripažinti, sudužo. 

Ar ji kartais pagalvodavo apie Hendriką? Vieną kartą, tik vieną vienin- 
telį kartą ji paminėjo Barbarai jo vardą. 

— Arjam viskas gerai? - tyliai paklausė ji - jau buvo labai vėlu, jie dirbo 
iki išnakčių. - Ar jam patinka tas šurmulys? Ar jis džiaugiasi savo naująja 
šlove? 

— Apie ką tu šneki? - klausimu atsakė Barbara, nepakeldama akių. 

Ponia fon Hercfeld mažumėlę nuraudo ir pamėgino ironiškai nusi- 
šypsoti: 

— Na, apie ką daugiau? Apie tavo buvusį poną vyrą... 

Barbara sausai atsiliepė: 

— Ojjis dar gyvas? Nė nežinojau, kad jis dar egzistuoja. Man jis seniai 
mires. Nemėgstu praeities šmėklų, juo labiau tokių abejotinos vertės šmėk- 
lų kaip ši. 

Nuo tada jiedvi niekada nesišnekėjo apie Hendriką. 

Kartais Barbara aplankydavo savo tėvą, kuris vienui vienas gyveno vie- 
name Pietų Prancūzijos mieste prie Viduržemio jūros. Jis išvyko iš Vokieti- 
jos iš karto po Reichstago gaisro — tuo įsiutindamas ir nuvildamas ordą 
nacionalsocialistų studentų, kurie, atvykę pas jį, kad pagaliau parodytų 
„raudonajam slaptajam patarėjui“, ką apie jį galvoja „tikrasis vokiečių jau- 
nimas“, rado tuščius namus. Tikrasis vokiečių jaunimas buvo pasiryžęs 
pasaulinį pripažinimą pelniusį senąjį poną sumušti, paskui įgrūsti jį į auto- 
mobilį ir nugabenti į artimiausią koncentracijos stovyklą. Gauja siautėjo, 
kadangi viloje rado tik drebančią ekonomę. Kad vis dėlto ką nors nuveiktų 
nacionalinio reikalo labui ir suteiktų naktiniam pasivažinėjimui tam tikros 
prasmės, vargšę senutę mažumėlę papurtė ir uždarė rūsyje, o patys smagi- 
nosi viršuje, bibliotekoje. „Tikrasis vokiečių jaunimas“ trypė kojomis Gė- 
tės ir Kanto, Voltero ir Šopenhauerio, Šekspyro ir Nyčės kūrinius. Visa tai 
marksizmas, pasibjaurėję nusprendė uniformuotieji. O kai į židinio liepsną 
nuskriejo Lenino ir Froido raštai, jie ėmė trypti džiaugsmo šokį. Grįždami 
namo jaunuoliai turėjo pagrindo vieni kitiems tvirtinti, kad šį vakarą slap- 
tojo patarėjo namuose jie, tiesą sakant, praleidę porą visai smagių valandų. 

— Ojei dar tas senas paršas pats būtų buvęs namie, - šūkavo linksmieji 
vaikinai, - tada tikrai būtų buvę karšta! 

Į slaptojo patarėjo lagaminus tilpo tik svarbiausieji dokumentai ir maža, 
betjam itin brangi bibliotekos dalis. Kelias savaites pakeliavęs po Šveicari- 
ją ir Čekoslovakiją, jis apsistojo Pietų Prancūzijoje. Brukneris išsinuomojo 
mažą namelį, sode augo kelios palmės ir žydintys krūmai, be to, atsivėrė 
vaizdas į jūrą. 

Senasis ponas retai išeidavo iš namų ir daugiausia laiko praleisdavo vie- 

nas. Valandų valandas jis vaikštinėdavo po savo sodelį arba sėdėdavo prie 
namo ir negalėdavo atsižiūrėti į visą laiką besikeičiančias jūros spalvas. 

— Man tai tokia paguoda, - tarė jis Barbarai, savo dukrai, - man taip gera 
matyti priešais save šitą nuostabią jūrą. Per tą laiką, kol nebuvau čia, visai 
pamiršau, kokia ji gali būti mėlyna - Viduržemio jūra... Visi vokiečiai, ku- 
rie nusipelno šio vardo, jos ilgėjosi ir ją garbino kaip šventą mūsų kultūros 
lopšį. O dabar mūsų šalyje staiga reikia jos neapkęsti. Vokiečiai nori jėga 
atsiplėšti nuo švelnios jos jėgos ir didžios malonės, jie mano galėsiantys 
išsiversti be gražaus jos skaidrumo, jie rėkia, kad persisotino ja. Bet juk tai 
jų pačių kultūra, kuria jie tvirtina esantys persisotinę. Nejaugi jie nori pa- 
neigti visus didžius darbus, kuriuos patys padovanojo pasauliui? Panašu, 
kad taip... Ak, tie vokiečiai! Kiek jiems dar reikės iškentėti ir kiek siaubin- 
gai daug kančių jie suteiks kitiems! 

Nacionalsocialistinis režimas konfiskavo slaptojo patarėjo namus ir tur- 
tą, atėmė iš jo pilietybę. Iš žinutės prancūzų spaudoje Brukneris sužinojo, 
kad jis „netekęs pilietybės“ ir jau ne vokietis. Kai perskaitė šį pranešimą, 
po kelių dienų vėl pradėjo dirbti. „Tai turėtų būti didelė knyga“, - rašė jis 
Barbarai, - „ir vadinsis ji „Vokiečiai“. Joje apibendrinsiu viską, ką apie juos 
žinau, ko dėl jų nuogąstauju, ko jiems trokštu. O žinau apie juos daug, 
daug dėl ko dėl jų nuogąstauju ir vis dar daug ko jiems trokštu.“ 

Kentėdamas ir mąstydamas jis leido dienas svetimame ir mylimame pa- 
jūryje. Kartais savaičių savaitėmis nepasakydavo nė žodžio, išskyrus ke- 
lias prancūziškas frazes, kurias ištardavo merginai, tvarkančiai jo namus. 
Jis gaudavo daug laiškų, žmonės, buvę jo mokiniai, kurie dabar emigravo 
arba nusivylę sėdėjo Vokietijoje, kreipdavosi į jį paguodos ar dvasinio pa- 
tarimo. „Jūsų vardas mums tebėra kitos, geresnės Vokietijos simbolis“, — 
drįso parašyti kažkas iš provincijos miesto Bavarijoje - žinoma, pakeitęs 
rašyseną ir neišduodamas savo adreso. Tokius prisipažinimus ir ištikimy- 
bės priesaikas slaptasis patarėjas skaitydavo pusiau su jauduliu, pusiau su 
kartėliu. „Ir visi tie, kas taip jaučia ir rašo, kartu pakentė, kartu nusikalto, 
kad mūsų šalis tapo tokia, kokia ji yra šiandien“, - nenoromis galvodavo 
Brukneris. Jis padėdavo laiškus į šalį ir vėl atsiversdavo rankraštį, kuris 
pamažu augo ir kuriame kaupėsi meilė ir patirtis, sielvartas ir atkaklumas, 
skaudžios abejonės ir, nepaisant tūkstančio išlygų, vis dar tvirtas tikėjimas. 

Brukneris žinojo, kad kitame mažame Pietų Prancūzijos miestelyje, esančia- 
me mažiau nei už penkiasdešimties kilometrų nuo jo gyvenamosios vietos, 
įsikūrė Teofilis Marderis su Nikoleta. Abu vyrai vieną kartą bevaikštinėdami 
susitiko ir pasisveikino, tačiau bendros kalbos nerado ir dėl naujo pasimaty- 
mo nesutarė. Marderis, kaip ir Brukneris, nebuvo linkęs kalbėtis ir bendrauti. 
Linksma ir agresyvi satyriko arogancija dingo. Pasibaisėjimas Vokietijos ka- 
tastrofa atėmė jam žadą. Kaip ir Brukneris jis valandų valandas sėdėdavo 
sodelyje, kur augo palmės ir žydintys krūmai, ir stebeilydavosi į jūrą. Tačiau 
Marderio akių žvilgsnis neatrodė tylus ir mąslus, jo akys buvo neramios, jos 
blykčiojo, jos bejėgiškai ir beviltiškai klaidžiojo virš nusidriekusių mirgu- 
liuojančių vandenų. Jo melsvos lūpos vis dar krutėdavo taip, lyg Marderis 
čiulptų ir čepsėtų, bet dabar jos nebetarė žodžių, tik be garso dejavo. 

Teofilis, kuris kitados vaikščiojo taip aukštai iškėlęs galvą, dabar sėdėjo 
susmegęs. Švino spalvos rankos, padėtos ant liesų kelių, buvo tokios pa- 
vargusios, jog atrodė, kad jis niekada daugiau neįstengs jų pajudinti. Mar- 
deris visą laiką tūnodavo sustingęs, klaidžiojo tik jo akys, o lūpos kažką 
vapėdavo savo graudžiai nebylia kalba. Kartais jis krūptelėdavo, tarsi iš- 
gąsdintas pernelyg kraupios šmėklos. Tada vargais negalais išsitiesdavo ir 
riktelėdavo tokiu balsu, kuris jau ne greblavo, o senatviškai gergždė: 

— Nikoleta! Eikš! Prašau tavęs, ateik tučtuojau! - reikalaudavo Teofilis, 
dejuodamas ir grasindamas tuo pat metu. 

Ir Nikoleta ateidavo iš namo. 

Jos veide dabar atsispindėjo nuovargis ir melancholiška kantrybė, o tai 
visai nederėjo prie jos ereliškos nosies, ryškios burnos ir iškilios kaktos. 
Nikoletos skruostai paplatėjo ir suminkštėjo, jos gražiose ir pailgose akyse 
neliko to provokuojančio blizgesio, kuris anksčiau keldavo nerimą ir susi- 
žavėjimą. Dabar Nikoleta atrodė jau ne aikštinga ir pasipūtusi mergina, o 
karštai mylėjusi ir daug iškentusi moteris. Ji paaukojo savo jaunystę. Ap- 
sėsta jausmo, kuriame pynėsi mėšlungiška isterija ir tikra aistra bei neįkai- 
nojamas širdies jaudulys, Nikoleta padovanojo savo jaunystę vyrui, kuris 
dabar kaip karšinčius tįsojo prieš ją krėsle. 

— Ko tau reikia, Teofili? - klausdavo ji. Nikoleta išsaugojo savo pavyz- 
dingą tartį, nors ir daug prarado per visus tuos metus. - Kuo galėčiau pa- 
dėti, mielasis? 


232 ) MEFISTAS 


O jis sudejuodavo it nubudęs iš slogaus sapno: 

— Nikoleta... Nikoleta, vaikeli... Tai taip baisu... Tai per daug baisu... 
Girdžiu kaip rėkia tie, kuriuos kankina Vokietijoje... Girdžiu kuo aiškiau- 
siai, vėjas atneša jų riksmą per jūrą... Per tas pragariškas procedūras bude- 
liai įjungia gramofonus, niekingas triukas, jie užspaudžia aukoms burnas 
pagalvėmis, kad nutildytų riksmą... Bet aš vis tiek girdžiu... Turiu viską 
girdėti. Dievas nubaudė mane, davęs man jautriausią klausą iš visų mirtin- 
gųjų... Aš - pasaulio sąžinė ir viską girdžiu. Nikoleta, vaikeli! 

Marderis įsikibdavo į ją. Jo nusikamavusios akys klaidžiodavo po ramų 
pietų peizažą, drumsčiamą kraupių jo regėjimų. Nikoleta uždėdavo jam 
ranką ant karštos ir šlapios kaktos. 

- Žinau, mano Teofili, - sakydavo ji su švelniausiu preciziškumu. - Tu 
viską girdi ir viską permatai. Tu turi perteikti žmonijai savo žinojimą: tai 
būtų labai į naudą ir tau, ir pasauliui. Turėtum rašyti, Teofili! Privalai 
rašyti! 

Jau metus Nikoleta meldė Teofilį dirbti. Ją kankino jo stingulys, ji nega- 
lėjo pakelti neviltingai mąslaus jo neveiklumo. Nikoleta žavėjosi juo, laikė 
jį didžiausiu iš gyvųjų ir norėjo matyti jį ne įvykių nuošalyje, bet jų centre — 
veikiantį, įsikišantį, kviečiantį pasaulį susimąstyti, skelbiantį pavojų. Ta- 
čiau Teofilis atsakė: 

— O ką man dar rašyti? Aš jau viską pasakiau. Viską Žinojau iš anksto. 
Demaskavau melą. Užuodžiau puvėsius. Jei nujaustum, vaikeli, kaip sun- 
ku būti taip siaubingai teisiam. Mano knygos užmirštos taip, lyg niekada 
nė nebūtų buvusios parašytos. Mano rinktiniai raštai sudeginti. Mano bai- 
sias pranašystes, regis, nunešė vėjas — ojuk viskas, kas dedasi šiandien, tos 
visos neapsakomos nelaimės yra tik menkas epilogas, satyrinė mano pra- 
našiškos kūrybos atomazga. Mano kūriniuose jau viskas parašyta, iš anks- 
to viskas parašyta, parašyta ir tai, kas dar tik atsitiks — tai, kas blogiausia, 
finalinis krachas. Aš jau tai iškentėjau, jau suformulavau. Ką gi man dar 
rašyti? Mane slegia pasaulio sielvartas. Mano sieloje vyksta visos katastro- 
fos, tiek dabartinės, tiek būsimos. Aš... aš... aš... 

Ties šiomis dviem raidėmis, ties šituo „aš“, kuriame it spąstuose susi- 
painiojo jo pusiau sutrikęs protas, Marderis nutilo. Jo galva, kuriai siau- 
bingos kančios teikė savito grožio - dabar ji atrodė subtilesnė, švelnesnė 

ir griežtesnės formos, tobulesnė nei kitados - nusviro į priekį. Teofilis 
staiga užmigo. 

Nikoleta grįžo atgal į namą. Sustojo tamsiame ir vėsiame priebutyje. Iš 
lėto pakėlė rankas ir užsidengė veidą. Ji sukūkčiojo, tačiau ašaros nepasi- 
rodė, Nikoleta buvo per daug jų išliejusi. Ji sukuždėjo sau į delnus: 

— Daugiau negaliu. Daugiau negaliu. Turiu iš čia dingti. Daugiau neiš- 


tversiu. 


Išsibarstę po įvairias šalis, daugelyje miestų gyveno žmonės, kuriuos Hen- 
drikas kitados vadino savo draugais. Kai kuriems iš jų sekėsi gerai, pavyz- 
džiui, „profesorius“ negalėjo skųstis, tokia pasaulinė šlovė kaip jo neiš- 
blėsta, jis nebūgštaudamas galėjo tikėtis iki savo dienų pabaigos gyventi 
pilyse su barokiniais baldais ir gobelenais arba karališkuose geriausių tarp- 
tautinių viešbučių apartamentuose. Jam nenorėjo leisti statyti spektaklių 
Berlyne, nes jis buvo žydas? Gerai, arba, tiksliau sakant, juo blogiau berly- 
niečiams. Profesorius didingai malė liežuviu po burną, porą dienų suirzes 
urzgė ir niurzgė, o paskui nusprendė, kad pastaruoju metu jis ir be to turė- 
jo daug darbo, tegu berlyniečiai kuria savo teatrą vieni, tegu „šitas Hiofge- 
nas“ vaidina komediją savo „fiūreriui“, - jis, profesorius, šį sezoną dar tu- 
rėjo pastatyti didelę operetę Paryžiuje, dvi Šekspyro komedijas Romoje bei 
Venecijoje ir savotišką religinį reviu Londone. Be to, reikėjo organizuoti 
gastroles po Olandiją ir Skandinavijos šalis su „Klasta ir meile“ ir „Šikšno- 
sparniu“,o pavasarį jo laukė Holivudas, kur jis pasirašė solidžią sutartį dėl 
filmo kūrimo. 

Jo abu teatrus Vienoje tvarkė panelė Bernhard ir ponas Kacas - dėl juod- 
viejų taip pat nevertėjo rūpintis. Kartais ponas Kacas melancholiškai prisi- 
mindavo linksmus laikus, kai jis su savo mistifikuota drama „Kaltė“ ap- 
movė berlyniečius ir apsimetė ispanu nervų ligų gydytoju. 

— Juk tai buvo neeiliniai pokštai! - sakydavo jis ir maldavo liežuviu po 
burną beveik taip pat didingai, kaip ir jo ponas ir mokytojas. 

Dabar dostojevskiškai sielai neliko kur pasireikšti, ir ponas Kacas buvo 
galutinai nustumtas į žemą komercijos sritį. Melancholija apimdavo ir pa- 
nelę Bernhard, kai ji prisimindavo Kurfiurstendamą, o ypač kai pagalvo- 
davo apie Hiofgeną. 

— Kokios nuostabiai piktos jo akys! - svajingai prisimindavo ji. - Mano 
Hendrikas - naciai jo kuo mažiausiai verti, tokio grožio jie tikrai nenusi- 
pelno. 

Beje, dabar vadinti ją „Roza“ ir kutenti jai smakrą turėjo teisę vienas jau- 
nas bonvivanas, tiesa, ne toks demoniškas kaip Hiofgenas, tačiau galantiš- 
kesnis ir ne toks pretenzingas kaip šis... 

Antrojo iškilimo, naujo triumfo, pranokstančio ir užtemdančio bet kokią 
jos Berlyno laikų šlovę, Londone ir Niujorke susilaukė Dora Martin. Anglų 
kalbos ji mokėsi uoliai it garbėtroška mokinukas arba avantiūristas, trokš- 
tantis užkariauti svetimą kraštą. Dabar, išmokusi kalbos, ji galėjo sau leisti 
visą tą nežabotą ekstravaganciją, kuria anksčiau žavėjo ir stebino Berlyną. 
Ji tęsė balsius, burkavo, dūsavo, kikeno, džiūgavo, dainavo. Ji atrodydavo 
drovi ir negrabi kaip trylikametis berniukas, besvorė ir lengva lyg plunks- 
na -tarytum elfas. Atrodė, tarsi Martin lengvabūdiškai ir aikštingai impro- 
vizuotų, oO iš tiesų jos didžiulis intelektas apskaičiuodavo kiekvieną mažų, 
bet rūpestingai paskirstytų efektų niuansą, kad priverstų šypsotis ar kūk- 
čioti pakerėtą publiką. Martin buvo gudri, ji suprato, ką mėgsta anglosak- 
sai. Tiksliai žinodama, ko siekia, ji tapo truputį sentimentalesnė, kruopely- 
tę moteriškesnė ir švelnesnė, nei buvo Vokietijoje. Dabar ji rečiau leisdavo 
sau kalbėti šiurkščiu ir prikimusiu balsu, bet dažniau graudindavo nekal- 
tai vaikišku, bejėgiu plačiai atmerktų akių žvilgsniu. 

— Menką menką mažumėlę pakeičiau įvaizdį, - tvirtino Martin, koketiš- 
kai įtraukusi tarp pečių galvą. - Kaip tik tiek, kiek reikėjo, kad patikčiau 
anglams ir amerikiečiams. 

Ji važinėjo iš Londono į Niujorką ir atgal, ir viename, ir kitame mieste 
šimtus kartų paeiliui vaidindavo tą patį spektaklį. Dieną filmuodavosi. Tie- 
siog nuostabu, kiek ji turėjo fizinių jėgų ir kokius krūvius pakėlė. Jos liesas 
vaikiškas kūnas, regis, nepailsdavo, lyg būtų pagautas demoniškos jėgos. 
Amerikos ir Anglijos laikraščiai šlovino Martin kaip didžiausią scenos me- 
nininkę pasaulyje. Kai ji po spektaklio penkiolikai minučių pasirodydavo 
Savoji viešbutyje, pučiamųjų orkestras trenkdavo tušą, o visi ten esantieji 
atsistodavo jos garbei. Žydę aktorę, išvytą iš Berlyno, garbino abi anglo- 
saksų sostinės. Ją priėmė Anglijos karalienė, Velso princas siųsdavo jai gė- 
lių į persirengimo kambarį, jauni amerikiečių poetai jai kūrė pjeses. Žurna- 

listai, atvykę iš Vienos arba Budapešto, kad gautų iš jos interviu, kartais 
teiraudavosi, ar ji nenorėtų kada nors vėl vaidinti vokiškai. Dora Martin 
atsakydavo: 

— Ne. Nenorėčiau. Aš jau nesu vokiečių aktorė. 

Tačiau retsykiais ji vis dėlto pagalvodavo: „Kažin ką kalba Berlyne apie 
mano naująją sėkmę? Ar apie ją ką nors girdėjo? Žinoma, girdėjo. Reikia 
tikėtis, kad tai juos šiek tiek pykdo. Nes džiaugtis mano pergalėmis niekas 
ten nesidžiaugs. Tie šimtai tūkstančių žmonių, kurie man demonstruoda- 
vo savo karštą meilę, - dabar jie galėtų ant manęs bent jau pykti, kad visai 
manęs neužmirštų. 

Berlyne buvo parodytas grandiozinis anglų filmas, kuriame Dora Mar- 
tin atliko pagrindinį vaidmenį. Bet tik kelias dienas, paskui kilo triukšmas. 
Propagandos ministras įsakė „Spontaniškai pasipiktinti“. SA smogikai bu- 
vo perrengti civiliais ir nusiųsti į kiną. Kai ekrane stambiu planu pasirodė 
Doros Martin veidas, žaliūkai, pasiskirstę po visą salę, pradėjo švilpti, šū- 
kaloti ir mėtyti kapsules su dvokiančiu skysčiu. 

— Daugiau nenorime matyti prakeiktų žydpalaikių vokiečių kine! - stau- 
gė publika persirengę chuliganai. 

Teko uždegti šviesą ir nutraukti seansą. Smalsuoliai ir drąsuoliai, susi- 
rinkę į įtartiną spektaklį, apimti paniškos baimės spruko iš pastato. Bėgliai, 
panašūs į žydus - o pamatyti Doros Martin atėjo gana daug žydų - buvo 
sulaikyti ir primušti. Propagandos ministerija nurodė paskleisti Londone 
gandą, jog liberaliai nusiteikusi Vokietijos vyriausybė būtų leidusi demon- 
struoti šį filmą, tačiau Berlyno publika tokių dalykų nebetoleruojanti. Vie- 
šas pasipiktinimas buvęs tikras, aršus ir, beje, labai suprantamas. Nuo šiol 
kiekvienas filmas, kuriame vaidinanti aktorė Martin, turėsiąs būti uždraus- 
tas. Kai Dora Martin sužinojo, kad dėl jos - tiksliau vien dėl jos judančio 
atvaizdo — buvo žiauriai pasielgta su žydais, ji susigūžė pasibjaurėjusi, tar- 
si ją pykintų nuo užnuodyto maisto. 

- Tie šunsnukiai, - kuždėjo ji, o jos akys degė juoda baisaus įtūžio lieps- 
na. - Tie niekingi, vulgarūs šunsnukiai! 

Ir purtydama kumščius, rusvų karčių apgaubtu veidu, ji panėšėjo į vie- 
ną iš tų herojiškų savo tautos moterų, kurios šaukė kerštui. 

Jie buvo apsistoję daugelyje miestų, ieškojo prieglobsčio daugelyje šalių: 

pavyzdžiui, Oskaras H. Krogė laikinai įsikūrė Prahoje. Jis nebuvo nei žy- 
das, nei komunistas, tačiau senas literatūros avangardo kovotojas: tikėjo 
teatru kaip moraline įstaiga, amžinaisiais teisingumo bei laisvės idealais ir, 
nepaisant begalės nusivylimų, neketino išsižadėti savo naivaus ir viltingo 
patoso — naujojoje Vokietijoje jam neliko vietos. Pasiryžęs toliau tęsti tau- 
rias savo gerųjų Frankfurto laikų tradicijas, Prahoje jis iš karto pradėjo ieš- 
koti žmonių, kurie suprastų jo entuziazmą ir paremtų jį pora tūkstančių 
Čekijos kronų - mat kokiame nors priemiesčio rūsyje jis norėjo atidaryti 
dramos teatrą. Krogė rado finansuotojų (jie davė ganėtinai mažai), rado 
rūsį ir keletą jaunų aktorių, pjesę, kurioje buvo labai daug šnekama apie 
„žmoniją“ ir „geresnių laikų aušrą“, dirbo su jaunaisiais aktoriais, ir dra- 
ma išvydo dienos šviesą. Šmicas, kuris liko ištikimas savo draugui, rūpi- 
nosi finansais, o Krogė - atkaklus idealistas, nenumaldomas svajotojas apie 
aukščiausius ir gražiausius idealus — troško nekliudomas dirbti grynojo 
meno srityje. Ak, ne visada Šmicas galėdavo jam šitai leisti. Trūko būti- 
niausių dalykų, Krogė - senas buržuazinis bohemos liūtas, gal ir patyręs 
pinigų stygių, tačiau niekada neragavęs tikro skurdo - niekada net nebūtų 
pagalvojęs, kad su tokiomis juokingai menkomis sumomis įmanoma išlai- 
kyti kad ir kukliausią teatrą. Jie laikėsi... dar laikėsi, nors prie ekonominių 
sunkumų prisidėjo ir politiniai, mat Vokietijos diplomatinė atstovybė Pra- 
hoje rezgė valdžios įstaigose intrigas prieš emigrantą Hamburgo teatro di- 
rektorių, kurio pacifistinis ekscentriškumas jai buvo neparankus. Krogė ir 
Šmicas gynėsi, nepalūžo, nepasidavė. Tačiau abu sulyso ir suseno. Šmico 
rausvumas prapuolė, o Krogei ant susirūpinusios kaktos ir ties katino bur- 
na susimesdavo vis ryškesnės raukšlės. 

Daugelyje miestų ir daugelyje šalių... 

Žiuljeta Martens, pasivadinusi princese Tebab, Kongo karalaitė, gavo vie- 
tą mažame kabarete Monmartre - nuo vidurnakčio iki trečios valandos ry- 
to ji galėjo demonstruoti savo gražų kūną ir menišką stepavimą amerikie- 
čiams, kurie vis rečiau lankėsi Paryžiuje nuo tada, kai krito dolerio kursas, 
o taip pat vienam kitam įkaušusiam ponui iš Prancūzijos provincijos ir ke- 
letui vietinių sutenerių. Ji pasirodydavo beveik nuoga, tik su atvira lieme- 
nėle iš žalių stiklo karoliukų, siauromis maudymosi kelnaitėmis iš žalio 
atlaso ir su aibe stručio plunksnų prie užpakalio. Darydama užuominą į šį 

paukštišką apdarą, Žiuljeta tvirtindavo esanti paukščiukas. Ji dažnai kar- 
todavo: aš esu paukščiukas ir atskridau per vandenyną, kad čia, Monmar- 
tre, susisukčiau sau lizdelį. Iš tiesų ji buvo visai nepanaši į paukščiuką. O 
jos nykus kambarys Kankinių gatvėje anaiptol nepriminė lizdelio. Jis buvo 
tamsus, langai žvelgė į ankštą ir purviną kiemą. Vienintelė tuščių dėmėtų 
sienų puošmena buvo aktoriaus Hendriko Hiofgeno nuotrauka - kitados, 
per pykčio ir skausmo priepuolį, Žiuljeta ją sudraskė, bet paskui vėl rūpes- 
tingai suklijavo skiautes: dabar Hendriko burna atrodė mažumėlę perkreip- 
ta ir suteikė jo veidui piktdžiugišką išraišką, įstrižai per jo kaktą it randas 
ėjo klijų juosta, bet šiaip jo grožis buvo atkurtas ganėtinai nepriekaištingai. 

Kiekvieno mėnesio pirmą dieną pas namo, kurio savininko ji nepažino- 
jo, durininką Žiuljeta pasiimdavo nedidelę pinigų sumą, kurią siųsdavo jai 
Hendrikas. Sudėjus algą iš Monmartro kabareto ir paramą iš Berlyno, susi- 
darydavo kaip tik tiek, kad Žiuljeta galėjo gyventi neparsidavinėdama. Ji 
retai matydavo Žmones, meilužio taip pat neturėjo. Apie savo nuotykius 
Berlyne ji su niekuo nesikalbėjo: ir iš baimės, kad gali netekti gyvybės ar 
bent jau savo nedidelės mėnesinės rentos, ir nenorėdama pridaryti nema- 
lonumų Hendrikui. Mat prie Hendriko ji buvo prisirišusi. 

Ji nieko nepamiršo ir nieko neatleido. Kasdien bent vieną kartą Žiuljeta 
su neapykanta ir šiurpu prisimindavo apytamsę vienutę, kurioje jai teko 
tiek daug iškęsti. Ji galvodavo apie kerštą, bet tai turėjo būti didelis ir sal- 
dus kerštas, o ne koks menkas ir trivialus. Dieną princesė Tebab valandų 
valandas ilsėdavosi ant savo purvino guolio ir svajodavo. Ji grįšianti į Afri- 
ką, subursianti apie save visus juodaodžius, tapsianti visų juodaodžių ka- 
raliene ir karinga valdove - kad sukurstytų savo tautą dideliam sukilimui, 
kad vestų juos į didelį karą prieš Europą. Baltoji pasaulio dalis nusipelnė 
pražūties - nuo to laiko, kai Žiuljetos namuose apsilankė Berlyno slapto- 
sios valstybinės policijos pareigūnai, ji tai gerai ir visai tiksliai žinojo. Bal- 
toji pasaulio dalis turinti išnykti, su savo juodaodžiais broliais princesė Te- 
bab troško pergalingai žygiuoti per Europos sostines. Dar neregėtos kraujo 
jūros privalančios nuplauti gėdą, kuria susitepusi baltoji pasaulio dalis. Jos 
akiplėšos ponai privalą tapti vergais. Svajojanti karalaitė regėjo sau prie 
kojų Hendriką kaip mylimiausiąjį vergą. Ak, kaip jį kankintų! Ak, kaip jį 
lepintų! Pliką jo kaktą ji vainikuotų gėlėmis, bet vainiką jis nešiotų klūpė- 

damas. Pažemintas ir išdabintas, kaip vertingiausias grobis turėtų žengti 
niekšas, mylimasis, jos palydoje. 

Taip svajodavo Juodoji Venera, ojos stiprūs ir šiurkštūs pirštai žaisdavo 
su raudonu rimbu iš pintos odos. 

Vieną kartą, išėjusi vakare pasivaikščioti, žmonių minioje, traukiančioje 
nuo Madlenos link Santarvės aikštės, Žiuljeta išvydo pro šalį skubančią 
Barbarą. Hendriko žmona, kuri taip ilgai buvo pavydžių arba užjaučiančių 
Žiuljetos apmąstymų objektas, greitai žingsniavo, paskendusi mintyse. Žiul- 
jeta lengvai palietė jai ranką pirštų galiukais ir tarė savo giliu, kimiu balsu: 

— Bon soir, madame. 

Tai sakydama, ji šiek tiek linktelėjo galva. Kai užkalbintoji nustebusi pa- 
kėlė akis, negrė jau buvo nuėjusi. Barbara dar spėjo pamatyti jos plačią 
nugarą, bet ir ją greitai uždengė kitos nugaros, kiti kūnai. 

Daugelyje miestų ir daugelyje šalių... Kai kas gyveno Danijoje, kai kas 
Olandijoje, kai kas Londone arba Barselonoje, arba Florencijoje. Kitus liki- 
mas nubloškė į Argentiną arba Kiniją. 

O Nikoleta fon Nybūr, Nikoleta Marder, vieną dieną vėl atsirado Berly- 
ne. Su savo raudonais lagaminais skrybėlėms, kurie dabar buvo ganėtinai 
aptriušę ir nutrinti, ji pasirodė Hendriko Hiofgeno bute Reichskanclerio 
aikštėje. 

- Štai ir aš, - tarė ji kiek įmanydama stengdamasi, kad jos akys spindėtų. — 
Ilgiau neištvėriau - ten, pietuose. Teofilis nuostabus, jis genijus, myliu jį la- 
biau nei bet kada. Bet jis gyvena anapus laiko ir jo realijų. Jis tapo svajokliu, 
Persevaliu - aš to neištveriu. Ar supranti, Hendrikai, kad aš to neištveriu? 

Hendrikas suprato. Jis buvo tvirtai nusistatęs prieš svajoklius ir pats tu- 
rėjo reikiamą ryšį su laiku ir jo realijomis. 

— Visa ši emigracija - skystablauzdžių reikalas, - griežtai pareiškė jis. — 
Tie žmonės Pietų Prancūzijos kurortuose laiko save kankiniais, o iš tiesų 
yra dezertyrai. Mes čia kovojame fronte, o jie ten grūdasi į užnugarį. 

— Būtinai noriu vėl vaidinti teatre, - kalbėjo sutuoktinį palikusi Nikoleta. 

Hendrikas manė, jog tą būsią galima sutvarkyti be didelių keblumų: 


"Labas vakaras, ponia (pranc.). 

— Juk Valstybės teatre galiu prastumti beveik viską, ko tik užsigeidžiu. 
Cezaris fon Mukas... Na taip, jis kol kas dar direktorius. Tačiau ministras 
pirmininkas jo nemėgsta, o propagandos ministras gina jį tik partiniais su- 
metimais. Kalbama, kad mūsų Cezaris prastai vadovauja teatrui. Jo suda- 
rytas repertuaras nuobodus, užvis labiausiai jam patiktų, kad nuolat būtų 
statomi tik jo paties kūriniai. Apie aktorius jis taip pat nieko neišmano. 
Vienintelis dalykas, kurį sugeba, - tai sudaryti milžinišką deficitą. 

Sugrįžusi Nikoleta galėjo tikėtis gauti kontraktą Valstybės teatre. Bet iš 
pradžių Hendrikas norėjo nuvykti su ja gastrolių į Hamburgą ir būtent su 
ta pjese, kurioje veikė tik du asmenys ir su kuria jiedu važinėjo po Baltijos 
jūros kurortus prieš pat Hendriko Hiofgeno vestuves su Barbara Brukner. 
Hamburgo meistrų teatras didžiavosi, galėdamas priimti gastrolių atvy- 
kusį savo buvusį aktorių, per tą laiką taip išgarsėjusį ir tapusį valdžios drau- 
gu. Naujasis įstaigos vadovas, Krogės įpėdinis, toks ponas, vardu Baldūras 
fon Totenbachas, laukė Hiofgeno ir jo palydovės geležinkelio stotyje. Po- 
nas fon Totenbachas praeityje buvo aktyvus karininkas, jo veidą vagojo 
daugybė randų, o akys buvo melsvo plieno spalvos kaip pono fon Muko, 
jis, kaip ir Mukas, kalbėjo saksiškai. Fon Totenbachas sušuko: 

— Sveiki atvykę, draugas Hiofgenai! - tarsi ir Hendrikas būtų turėjęs šlo- 
vingą karininko, o ne įtartiną kultūros bolševiko praeitį. 

— Sveiki atvykę! - šaukė ir daugybė kitų žmonių, kartu su ponu fon Toten- 
bachu atskubėjusių į stotį pasveikinti kolegos Hiofgeno. Tarp jų buvo Moc, ji 
apkabino Hendriką, o jos akyse sublizgo tikro susijaudinimo ašaros. 

— Kiek laiko praėjo! - šūktelėjo doroji moteriškė, o jos burnos gilumoje 
Žybtelėjo auksas. - Ir ko tik mes neišgyvenome! 

Moc susilaukė kūdikio, Nikoleta ir Hendrikas netrukus apie tai sužino- 
jo, mažos mergaitės - vėlyvo, tiesą sakant, jau šiek tiek netikėto jos ilgame- 
Cio ryšio su tėvų vaidmenų atlikėju Pėtersenu vaisiaus. 

— Vokietaitė, - tarė Moc, - pavadinome ją Valpurga. 

Pėtersenas nėmaž nepasikeitė. Jo veidas tebeatrodė apyplikis, kuriam 
trūksta žvejo barzdos. Energinga Pėterseno esybė liudijo, kad jis anaiptol 
neatprato švaistyti sunkiai uždirbtų pinigų ir kibinti jaunų mergaičių. Tik- 
riausiai Moc vis dar mylėjo jį labiau negu jis ją... Gražuolis Bonetis pasiro- 
dė su juoda SS uniforma ir atrodė akinančiai - buvo akivaizdu, kad iš pub- 


24() ) MEFISTAS 


likos jis gaudavo dar daugiau meilės laiškelių nei anksčiau... Morenvic 
dingo iš teatro. 

— Juk ji turi žydiško kraujo, - pakuždėjo Moc prisidengusi burną ir su- 
tirtėdama trumpai nuodėmingai nusijuokė, tarsi būtų pasakiusi ką nešvan- 
kaus. 

Rolfo Bonečio veide šmėstelėjo pasibjaurėjimo grimasa - ko gero, jis pri- 
siminė, kaip kitados su Rachele prisidėjo prie rasės išniekinimo. Demoniš- 
koji mergina - tai irgi buvo papasakota Hendrikui —- bandė žudytis, kai 
buvo sužinota apie jos negryną kraują, o paskui ištekėjo už avalynės fabri- 
kanto iš Čekoslovakijos. 

— Kalbant apie materialius dalykus, jai tikriausiai visai neblogai klojasi — 
ten, užsienyje... - spėjo Moc su paniekos gaida ir mostelėjo nykščiu atgal, 
per petį, lyg ten, kažkokioje šlykščioje tolybėje, būtų „užsienis“. 

Naujieji trupės nariai, šviesiaplaukiai vaikinai ir merginos, šauniai deri- 
nantys stačiokišką linksmumą su griežta kariška drausme, taip pat buvo 
pristatyti didžiajam Hiofgenui ir rodė jam visą įmanomą pagarbą. Hiofge- 
nas buvo pasakų princas, užburtas gražuolis, pavydą ir žavėjimąsi priiman- 
tis kaip jam priklausančią duoklę. Taip, jis nusileido iš aukštybių, valan- 
džiukei grįžo į menkutę vietą, iš kurios išėjo. Beje, jis elgėsi draugiškai ir 
teikėsi apkabinti Moc per pečius. 

— Ak, tu visai toks kaip anksčiau, - svajingai sušnabždėjo ji ir suspaudė 
jo ranką. 

Pėtersenas pritarė: 

— Hendrikas visada buvo puikus draugas. 

O ponas fon Totenbachas pabrėžtinai užbaigė: 

— Naujojoje Vokietijoje visi yra draugai, kad ir kokią vietą jie užimtų. 

Hendrikas pareiškė norįs pasisveikinti su ponu Knuru —tuo režisieriaus 
padėjėju, kuris jau kadai kada paslėpęs po švarko atlapu nešiojo svastiką ir 
pro kurio ložę Hiofgenas, „kultūros bolševikas“, eidavo taip nenoriai ir su 
tokia nešvaria sąžine. Ar senasis partijos narys neims virpėti iš džiaugsmo, 
nūnai galėdamas stipriai paspausti ranką ministro pirmininko draugui ir 
favoritui? Hiofgeno nuostabai ponas Knuras sutiko jį gana šaltai. Padėjėjo 
ložėje nebuvo matyti jokio fiūrerio portreto, nors dabar jis būtų buves leis- 
tinas ir netgi pageidautinas. Kai Hendrikas paklausė pono Knuro, kaip šis 

jaučiąsis, šis tik nedraugiškai iškošė kažką pro dantis, o žvilgsnis, kuriuo 
dėbtelėjo į Hiofgeną, atrodė sklidinas nuodų. Nekėlė jokių abejonių - po- 
nas Knuras jautėsi iki sielos gelmių nusivylęs savo išganytoju fiūreriu ir 
visu šauniuoju nacionaliniu judėjimu - visi jo lūkesčiai buvo skaudžiai ap- 
vilti kaip ir daugelio. Taigi Hiofgenui, aviacijos generolo draugui, eiti pro 
padėjėjo ložę buvo nemalonu kaip ir kitados - jo santykiai su ponu Knuru 
nepasitaisė. 

Hendrikas su palengvėjimu atsiduso, kai sužinojo, kad teatre neliko nė 
vieno iš tų scenos darbininkų komunistų, kuriuos anksčiau mėgdavo pala- 
binti Raudonojo fronto sveikinimu ir sugniaužtu kumščiu. Hendrikas ne- 
drįso teirautis, kur jie dingę. Gal nužudyti, gal įkalinti, gal emigravę... 

Vakarais bilietai į teatrą būdavo išpirkti, hamburgiečiai džiūgavo, regėda- 
mi savo seną numylėtinį, padariusį tokią puikią karjerą Berlyne: iš pradžių 
vadovaujant profesoriui, o paskui - dručkiui ministrui pirmininkui. O Niko- 
leta visus nuvylė. Publikai ji pasirodė sustingusi, nenatūrali ir net šiek tiek 
nemaloni. Iš tiesų ji gerokai atprato nuo scenos. Jos laikysena tapo sukausty- 
ta, o balsas skambėjo keistai dusliai ir verksmingai. Regis, joje kažkas sušalo 
ir sudužo vienu metu. Beje, publikai dabar užkliuvo ir jos didelė nosis. 

— Ar tikji vis dėlto neturi šiek tiek žydiško kraujo? - kuždėjosi parteryje. 

Bet ne, sakė kiti, juk Hiofgenas tada su ja viešai nesirodytų. 

Kitą rytą Hendrikui kilo juokinga mintis aplankyti ponią konsulienę 
Mionkeberg. Ir ji privalėjo išvysti visą jo spindesį, kaip tik ji, kuri metų 
metais jį žemino savo aristokratiškai didinga esybe. Barbarą, slaptojo pata- 
rėjo dukterį, ji iš karto pakvietė arbatos į antrą aukštą. O jam tik rafinuotai 
ir pašaipiai šyptelėdavo. Dabar jis ketino atvažiuoti į senosios damos na- 
mus mersedesu. 

Savo nusivylimui viloje iš naujojo namų prižiūrėtojo Hendrikas išgirdo, 
jog ponia konsulienė Mionkeberg mirusi. Panašu į ją! Susitikimo, kuris bū- 
tų buvęs jai nemalonus, ponia konsulienė išvengė pasitraukdama. Tie ari- 
stokratiškieji seno sukirpimo biurgeriai, tie patricijai, be pinigų, bet su kil- 
mMinga praeitimi ir švelniais, dvasingais veidais - nejaugi jie taip ir liko ne- 
pasiekiami, nejaugi jiems neįmanoma prilygti? Nejaugi mefistofelišku 
tapusiam smulkiajam buržua, sudariusiam sutartį su kruvina valdžia, nie- 
kada nebus lemta mėgautis savo pergalėmis prieš juos? | 

Hendrikas širdo. Smūgis, iš kurio jis tiek daug tikėjosi, nepavyko. Bet 
šiaip savo gastrolėmis Hamburge jis liko visai patenkintas. Ponas fon To- 
tenbachas atsisveikindamas kalbėjo: 

— Ašir visas mano aktorių kolektyvas - mes didžiuojamės, kad mus ap- 
lankėte, drauge Hiofgenai! 

O Moc ištiesė jam savo mažąją Valpurgą, primygtinai prašydama, kad 
jis palaimintų tą mažą rėkiančią būtybę. 

— Palaimink ją, Hendrikai! - reikalavo Moc. - Tada iš jos išeis kas nors 
doro! Palaimink mano Valpurgą! 

Pėtersenas jai karštai pritarė. 

Kai Hendrikas grįžo iš savo gastrolių, Lota Lindental pranešė, kad dėl 
jo asmens aukščiausiuose sluoksniuose vykstą smarkūs debatai. Minist- 
ras pirmininkas — Lota jį dabar jau vadino „mano sužadėtinis“ — buvo 
nepatenkintas Cezariu fon Muku,;tą žinojo visi. Bet dar nebuvo visuoti- 
nai žinoma, ką aviacijos generolas numatė Prūsijos valstybinių teatrų di- 
rektoriaus įpėdiniu — o numatė jis Hendriką Hiofgeną. Tam priešinosi 
propagandos ministras, o kartu su juo ir visi tie aukštieji partijos pareigū- 
nai, kurie buvo „radikalių pažiūrų“, „šimtaprocentiniai nacionalsocialis- 
tai“ ir nepermaldaujamai nusiteikę prieš bet kokius kompromisus, ypač 
kultūros reikaluose. 

— Negalima skirti į tokį žymų ir reprezentatyvų postą Žmogaus, nepriklau- 
sančio partijai ir turinčio itin bjaurią kultūros bolševiko praeitį, — aiškino 
propagandos ministras. 

— Man visai vis vien, ar menininkas yra partijos narys, ar ne. Svarbiausia, 
kad jis ką nors sugebėtų, - atrėžė ministras pirmininkas, kuris, mėgauda- 
masis didžiule valdžia ir puikybe, dažnai leisdavo sau grėsmingai libera- 
lias nuotaikas. - Vadovaujant Hiofgenui, Prūsijos valstybiniai teatrai su- 
rinks pinigų. Pono fon Muko vadovavimas yra per didelė prabanga mūsų 
mokesčių mokėtojams. 

Kai kalba pasisukdavo apie jo globotinių ir numylėtinių karjerą, generolas 
staiga prisimindavo net mokesčių mokėtojus, kas šiaip retai atsitikdavo. 

Propagandos ministras paprieštaravo, jog Cezaris fon Mukas esąs fiūre- 
rio draugas, senas, laiko bandymą išlaikęs kovotojas, neįmanoma jo papras- 
čiausiai išmesti pro duris. Aviacijos generolas žvaliai pasiūlė skirti dramos 

„Tanenbergas“ autorių Literatūros akademijos prezidentu — „ten jis nie- 
kam neklius“ - o iš pradžių išsiųsti jį į gražią kelione. 

Propagandos ministras telefonu pareikalavo, kad fiūreris, kuris ilsė- 
josi Bavarijos kalnuose, tartų lemiamą žodį ir neleistų, kad toks kome- 
diantas kaip Hiofgenas, tegu talentingas ir įgudęs, tačiau netinkamas 
moraliniu požiūriu, būtų šitaip išaukštintas ir taptų pirmuoju žmogu- 
mi reicho teatruose... Tačiau ministras pirmininkas jau prieš dvi dienas 
buvo nusiuntęs kurjerį į Bavarijos Alpes. Fiūreris, mėgdavęs išsisukti 
nuo sprendimų, perdavė atsakymą: tas atvejis jo nedominąs, jo galva 
užimta didesniais ir svarbesniais dalykais, lai ponai draugai malonėją 
patys susitarti tarpusavyje. 

Dievai riejosi. Visas reikalas tapo valdžios ir prestižo klausimu tarp pro- 
pagandos ministro ir ministro pirmininko, tarp šlubio ir dručkio. Hendri- 
kas laukė - ir nelabai žinojo, kokios pabaigos linkėti dievų ginčui. Viena 
vertus, perspektyva gauti direktoriaus vietą itin glostė jo savimeilę ir am- 
bicijas, antra vertus, jis dvejojo. Jei šioje valstybėje jis užims aukštą valsty- 
binį postą, jis visiškai ir visiems laikams susitapatins su režimu - laimėje ir 
nelaimėje susies savo paties dalią su krauju susitepusių avantiūristų liki- 
mu. Arjis to norėjo? Ar tokie buvo jo ketinimai? Ar nepasigirsdavo jo šir- 
dyje balsų, įspėjančių dėl tokio žingsnio? Neramios sąžinės balsų, o kartu 
su jais ir baimės balsų?.. 

Dievai kovojo, ir sprendimas buvo priimtas — dručkis laimėjo. Jis išsi- 
kvietė Hiofgeną ir pagal visas taisykles pasiūlė jam tapti valstybinių teatrų 
direktoriumi. Kadangi aktorius atrodė labiau sutrikęs nei sužavėtas, mi- 
nistras pirmininkas įtūžo. 

— Dėljūsų panaudojau visą savo įtaką! Nekrėskite dabar kvailysčių, žmo- 
gau!.. Beje, fiūreris taip pat labai norėtų, kad jūs taptumėte direktoriumi, 
sumelavo generolas. 

Hendrikas vis dar dvejojo, ir dėl vidinio balso, kuris nenorėjo nutilti, ir 
dėl to, kad mėgavosi, versdamas prašyti kruviną valdžią. „Jiems manęs 
reikia“, sielos gilumoje džiūgavo jis. - „Aš jau buvau beveik emigrantas, 
o dabar galingasis meldžia, kad išgelbėčiau jo teatrus nuo bankroto!“ 

Hiofgenas paprašė dvidešimt keturių valandų pagalvoti. Dručkis išlei- 
do jį niurnėdamas. 

Naktį Hiofgenas pasitarė su Nikoleta. 

— Nežinau, -aimanavojis, svaidydamas į niekur koketiškus brangakme- 
nių žvilgsnius iš po pusiau nuleistų vokų. — Sutikti — nesutikti?.. Viskas 
taip baisiai sudėtinga... 

Hendrikas atkragino galvą ir pakėlė savo taurų, pervargusį veidą į lubas. 

— Na aišku, sutikti! - įkalbinėjo Nikoleta aukštu, aiškiu ir saldžiu balsu. — 
Juk pats kuo puikiausiai Žinai, kad turi sutikti... Kad privalai. Tai pergalė, 
mano mielas, - burkavo ji, vinguriuodama ne tik lūpomis, betir visu kūnu. — 
Tai triumfas! Aš visada žinojau, kad tu jo sulauksi. 

Vis dar nukreipęs šaltą mirguliuojantį žvilgsnį į lubas, Hendrikas jos 
paklausė: 

— Ar tu man padėsi, Nikoleta? 

Nikoleta tupėjo prieš jį tarp pagalvių ant lovos. Žiūrėdama į jį spindin- 
čiu savo gražių ir plačių katės akių žvilgsniu, ji atsakė dėliodama kiekvie- 
ną skiemenį it brangenybe: 

— Aš didžiuosiuosi tavimi. 


Kitą dieną oras pasitaikė nepaprastai gražus; Hendrikas nusprendė pės- 
čiomis nueiti nuo savo namų iki ministro pirmininko rūmų. Toks neeili- 
nis įvykis kaip šis ilgas pasivaikščiojimas turėjo pabrėžti šventišką die- 
nos pobūdį. Nes argi diena, kai Hendrikas Hiofgenas visiškai atidavė sa- 
vo talentą, savo vardą ir savo asmenybę krauju susitepusiai valdžiai, 
nebuvo šventiška? 

Nikoleta lydėjo savo draugą. Malonus pasivaikščiojimas. Hendriko ir Ni- 
koletos nuotaika buvo pakili ir kartu Žvali, tik ją, deja, kiek aptemdė susiti- 
kimas, pakeliui laukęs abiejų pasivaikščiotojų. 

Netoli Tyrgarteno jie išvydo vaikštinėjančią seną damą, išsiskiriančią 
tiesia laikysena ir gražiu, baltu ir išdidžiu veidu. Ji dėvėjo kiek senama- 
diško, tačiau elegantiško kirpimo perliškai pilkšvą kostiumėlį ir prie jo 
priderintą trikampę skrybėlę iš blizgančios juodos medžiagos. Palei smil- 
kinius buvo matyti iš po skrybėlės išlindusios kietai susuktos apvalios 
baltos garbanos. Senosios damos galva atrodė tarsi aštuonioliktojo am- 
žiaus aristokratės. Ji ėjo labai lėtai, mažais, bet užtikrintais žingsniais. Jos 
trapi, gležna, tačiau energingai pasitempusi figūra dvelkė melancholišku 

orumu tų praeitin nugrimzdusių epochų, kai žmonės iš savęs ir iš kitų 
reikalavo gražesnės ir griežtesnės laikysenos nei priimta mūsų judriomis 
ir veikliomis, bet ganėtinai aplaidžiomis ir nevalyvomis, į visuotinę men- 
kystę gerokai linkusiomis dienomis. 

— Tai generolienė, - tyliai ir pagarbiai tarė Nikoleta, tai sakydama, ji 
sustojo. 

Ji truputį nuraudo. Išraudo ir Hendrikas, nukeldamas savo lengvą pilką 
skrybėlę ir žemai nusilenkdamas. 

Generolienė pakėlė lornetą, kuris kabėjo jai prie krūtinės ant ilgos gran- 
dinės iš mėlynų pusiau brangių akmenų. Per stiklą ji įdėmiai ir šaltakrau- 
jiškai nužvelgė jaunąją porą, stovinčią vos už kelių žingsnių nuo jos. Gra- 
žiosios senolės veido išraiška nepasikeitė. Ji neatsakė į aktoriaus Hiofge- 
no ir jo palydovės pasveikinimą. Nejau ji žinojo, kur jiedu eina - kokią 
sutartį po valandos pasirašys Hendrikas, kuris buvo vedęs Barbarą? Gal- 
būtji tai nujautė, ar bent nujautė ką nors panašaus. Ji žinojo, kaip vertinti 
Hendriką ir Nikoletą. Ji matėjų raidą ir buvo pasiryžusi daugiau neturėti 
sujais jokių reikalų. 

Generolienės lornetas tyliai barškėdamas nusileido. Senoji dama atsuko 
Hendrikui ir Nikoletai nugarą. Ji nuėjo tolyn mažais, kiek nuvargusiais 
žingsniais, kuriems energija ir išdidi vidinė laikysena suteikė tvirtybės ir 
netgi tam tikro polėkio. 

x. Grasinimas 


Direktorius buvo plikas. Paskutines švelnias kaip šilkas 
sruogas, kurias jam buvo palikusi gamta, jis nusiskuto. Jam nereikėjo gė- 
dytis savo taurios formos kiaušo. Savo mefistofelišką galvą, kurią įsimylė- 
jo ponas ministras pirmininkas, Hiofgenas laikė oriai ir pasitikinčiai. Šaltos 
brangakmenių akys blausiame, kiek papurtusiame veide mirguliavo taip 
pat patraukliai kaip ir anksčiau. Subtili kančios linija ties smilkiniais kėlė 
pagarbią užuojautą. Žandai jau truputį nudribę, tačiau smakras su charak- 
teringu grioveliu per vidurį išliko valdingai gražus. Ypač tada, kai direkto- 
rius jį užversdavo jam būdinga maniera, smakras atrodydavo ir imponuo- 
jantis, ir žavus, tačiau kai jis palenkdavo galvą, palei kaklą susimesdavo 
raukšlės, ir paaiškėdavo, kad jo pagurklis, tiesą sakant, dvigubas. 

Direktorius buvo gražus. Tik žmonės, gebantys žiūrėti taip skvarbiai kaip 
senoji ponia generolienė per savo lornetą, manė galį teigti, kad direkto- 
riaus grožis ne visai tikras, ne visai teisėtas, kad tai daugiau valios nuopel- 
nas nei gamtos dovana. 

- Apie jo veidą galima pasakyti panašiai kaip ir apie jo rankas, - tvirtino 
taip piktai ir pernelyg kritiškai nusiteikę žmonės. - Rankos plačios ir bjau- 
rios, bet jis moka parodyti jas taip, lyg jos būtų gotiškai grakščios. 

Direktorius buvo labai orus. Monoklį jis pakeitė raginiais akiniais pla- 
čiais rėmeliais. Jo laikysena buvo tiesi, sutelkta ir beveik ceremoninga. Dėl 
direktoriaus asmenybės žavesio nepastebėdavai, kad jis, tiesą sakant, vis 
labiau tunka. Dažniausiai direktorius šnekėdavo tyliu, dusliu, bet kartu 
dainingu balsu, santūriai kaitaliodamas valdingas, koketiškai verksmin- 

gas ir geidulingai viliojančias gaidas, o kartkartėmis, iškilmingomis progo- 
mis, išgaudamas nelauktai skaidrų metalo skambesį. 

Tačiau direktorius mokėjo būti ir guvus. Priemonių, kuriomis jis gundy- 
davo, repertuare svarbią vietą užėmė būdingas reiniečiams, tačiau jo ypa- 
tingai išpuoselėtas išdykėliškas linksmumas. O, kaip direktorius mokėdavo 
juokauti, kai reikėdavo palenkti į savo pusę nepatenkintus scenos darbi- 
ninkus, besispyriojančius aktorius arba sunkiai sukalbamus valdžios atsto- 
vus! Jis it saulė nušviesdavo rimtų susirinkimų sales, savo įgimtu ir per 
didelę patirtį ištobulintu šelmiškumu praskaidrindavo niūrias repeticijų 
priešpietes. 

Direktorių mėgo. Jis patiko beveik visiems Žmonėms, šie gyrė jo drau- 
giškumą ir laikė direktorių puikiu žmogumi. Net politinė opozicija, galinti 
pareikšti savo požiūrį tik per slaptus susitikimus už rūpestingai užrakintų 
durų, regis, buvo palankiai nusiteikusi. Juk tikra laimė, galvojo tie, kas ne- 
pritarė režimui, kad tokiame svarbiame poste, kaip tas, kurį užima Hiofge- 
nas, yra žmogus, deklaruojantis savo nepriklausymą nacionalsocialistų par- 
tijai. Šiuose suokalbiškuose rateliuose buvo manoma, kad Valstybės teatro 
vadovas, nepaisydamas ministerijų, sau šį bei tą leisdavo ir savivaliauda- 
vo. Į Prūsijos sceną jis atvedė Otą Ulrichsą - tai buvo lygiai taip pat rizikin- 
gas, kaip ir pagirtinas poelgis. O neseniai jis netgi įsitaisė asmeninį sekreto- 
rių, žydą ar pusiau žydą: Johanesas Lėmanas, taip vadinosi jaunasis vyriš- 
kis švelniomis gelsvai rudomis, kiek žvilgančiomis akimis, ir direktoriui jis 
buvo atsidavęs it ištikimas šuo. Lėmanas buvo priėmęs protestantų tikėji- 
mą ir labai pamaldus. Be germanistikos ir teatro istorijos jis buvo studija- 
vęs ir teologiją. Politika Lėmanas nesidomėjo. 

— Hendrikas Hiofgenas yra didis žmogus, - mėgdavo sakyti jis ir uoliai 
reikšdavo šią nuomonę ir tarp žydų, su kuriais jį siejo šeima, ir tarp religi- 
nių opozicionierių, su kuriais buvo susijęs dėl savo pamaldumo. 

Istikimajam Johanesui Hendrikas atlygindavo iš savo kišenės - jis leido 
sau samdyti parijų rasės žmogų ir tokiu būdu imponuoti režimo priešinin- 
kams. Asmeniniam sekretoriui „arijui“ algą būtų mokėjęs Valstybės teat- 
ras, tačiau švaistyti pinigų iš valdiškos kasos „nearijui“ direktorius negalė- 
jo. Ministras pirmininkas, ko gero, būtų atleidęs Hendrikui ir šią užgaidą. 
Tačiau finansinė auka Hendrikui atrodė svarbi. Tie du šimtai markių, ku- 

riuos jis turėdavo kas mėnesį atskaičiuoti ir kurie, beje, jo biudžete vaidino 
minimalų, nelabai jaučiamą vaidmenį, jam apsimokėjo. Mat kaip tik jie su- 
teikė jo gražiam poelgiui ypatingo svorio ir sustiprino jo poveikį. Jaunasis 
Johanesas Lėmanas buvo reikšmingas aktyvas balanse to „apsidraudimo“, 
kurį Hiofgenas galėjo sau leisti per daug nerizikuodamas. Jam to reikėjo, 
be šio „apsidraudimo“ jo situacija būtų buvusi sunkiai pakeliama, jo laimę 
būtų sugriovusi nešvari sąžinė, kuri, kad ir kaip keista, niekada visiškai 
nenutilo, ir ateities baimė, persekiojusi didįjį Žmogų net sapnuose. 

O pačiame teatre - taigi ten, kur jis veikė kaip aukštas valdininkas - Hiof- 
genui anaiptol! neatrodė protinga per daug smarkauti: propagandos minis- 
tras ir jo spauda akylai sekė kiekvieną jo žingsnį. Direktorius galėjo būti 
patenkintas, turėdamas valios užkirsti kelią klaikiausiai meninei kompro- 
mitacijai, neleisdamas statyti visiškai diletantiškų pjesių, angažuoti abso- 
liučiai negabių aktorių, kurių vienintelis privalumas buvo šviesūs plaukai. 

Savaime suprantama, Valstybės teatras buvo neabejotinai „išvalytas nuo 
kais ir baigiant žvaigždėmis. Savaime suprantama, buvo net nesvarstyti- 
na, ar statyti pjesę, jei neįmanoma įrodyti, kad jos autoriaus genealoginis 
medis iki ketvirtos ir penktos kartos yra nepriekaištingas. Be to, kūriniai, 
kuriuose galima numanyti esant požiūrių, galinčių pasirodyti nepriimtinų 
režimui, taip pat atkrisdavo. Esant tokioms sąlygoms, nebuvo lengva su- 
daryti repertuarą, mat ir klasikais negalėjai pasikliauti. Hamburge per „Don 
Karlo“ spektaklį kilo demonstratyvios ir kone maištingos ovacijos, kai mar- 
kizas Poza pareikalavo iš karaliaus Pilypo „minties laisvės“; Miunchene 
bilietai į visus naujai pastatytų „Plėšikų“ vaidinimus buvo išparduoti, ko! 
vyriausybė šį spektaklį uždraudė - Šilerio jaunystės laikų kūrinys veikė ir 
žavėjo kaip aktuali revoliucinė drama. Taigi direktorius Hiofgenas nedrįso 
imtis nei „Karlo“, nei „Plėšikų“, nors pats mielai būtų suvaidines ir marki- 
zą Pozą, ir Francą Morą. Beveik visi šiuolaikiniai veikalai, be kurių iki 1933 
metų sausio atrodė neįsivaizduojamas save gerbiančio Vokietijos teatro re- 
pertuaras - ankstyvieji, dar stiprūs Gerhardo Hauptmano kūriniai, Vėde- 
kindo, Strindbergo, Georgo Kaizerio, Šternheimo dramos, - buvo griežtai 
ir su pasipiktinimu atmetami dėl ardančiosios kultūrinio bolševizmo dva- 
sios: direktorius Hiofgenas negalėjo ryžtis siūlyti statyti kurio nors iš jų. 

Talentingi jaunesniosios kartos dramaturgai beveik be išimties buvo emig- 
ravę arba gyveno Vokietijoje taip pat, kaip tremtyje. Tad ką gi turėjo leisti 
vaidinti savo gražiuose teatruose direktorius Hiofgenas? Poetai nacional- 
socialistai - aršūs vaikinai juodomis arba rudomis uniformomis - rašė to- 
kius dalykus, nuo kurių plaukai šiaušdavosi kiekvienam, kas bent kiek nu- 
tuokė apie teatrą. Direktorius Hiofgenas išdalino užsakymus tiems karin- 
giems jaunuoliams, iš kurių labiausiai tikėjosi talento kibirkšties: penkiems 
iš jų liepė išmokėti porą tūkstančių markių, pirm negu jie pradėjo dirbti, 
kad tik jis pagaliau gautų dramą. Tačiau rezultatai pasirodė apgailėtini. 
Tai, kąjam pateikė, buvo patriotinės tragedijos, prilygstančios isteriškų gim- 
nazistų rašliavai. 

— Iš tiesų ne taip jau paprasta šitoje Vokietijoje sukurti bent pusiau pa- 
kenčiamą teatrą, - prisipažino Hiofgenas artimiausių draugų ratelyje ir ran- 
komis parėmė savo blyškų, pervargusį ir pasibjaurėjimo šiek tiek perkreip- 
tą veidą. 

Padėtis buvo ne iš lengvųjų, bet direktorius Hiofgenas sukosi kaip išma- 
nydamas. Stokodamas šiuolaikinių komedijų, jis atrasdavo senų farsų, ir 
šie jam atnešdavo didžiulę sėkmę; ištisus mėnesius jis užpildė sales su už- 
miršta prancūziška komedija, linksminusia dar mūsų senelius. Jis pats atli- 
ko pagrindinį vaidmenį, publikai pasirodydavo su nuostabiai siuvinėtu ro- 
koko kostiumu, o jo puikiai nugrimuotas veidas su juodu dirbtiniu apga- 
mėliu ant smakro atrodė taip pikantiškai, kad visos moterėlės parteryje 
imdavo palaimingai kikenti lyg pakutentos; jo gestai buvo pakilūs, jo kal- 
bos - entuziastingos, tad šauniai sukalta senolių komedija prilygo žaviau- 
siai šiuolaikinei populiariai pjesei. Kadangi Šileris su savo amžinais laisvės 
reikalavimais kėlė įtarimų, direktorius mieliau imdavosi Šekspyro, kurį au- 
toritetingoji spauda iškilmingai skelbė didžiuoju germanu, tautiniu geni- 
jumi par exellence O Lota Lindental, pusdievio favoritė ir reprezentatyvi 
naujosios Vokietijos aktorė, sugebanti nuostabiai atskleisti žmonių charak- 
terius, galėjo drįsti vaidinti Miną fon Barnhelm - taigi pasirodyti komedi- 
joje, kurios autorius už savo palankumą žydams buvo nemėgstamas lygiai 
taip pat, kaip ir už laiko dvasios visai neatitinkančią proto meilę. Kadangi 

Lindental mylėjosi su aviacijos generolu, Gotholdui Efraimui Lesingui bu- 
vo atleista už jo „Nataną Išmintingąjį“. O „Mina fon Barnhelm“ taip pat 
surinkdavo gražaus pinigo. Valstybinių teatrų pajamos, tokios apgailėti- 
nos vadovaujant poetui Cezariui fon Mukui, naujojo direktoriaus apsu- 
krumo dėka gerokai pasitaisė. 

Cezarį fon Muką, ypatingu fiūrerio pavedimu išvykusį į propagandinį 
turnė skaityti pranešimų, turėjo erzinti jo įpėdinio triumfas. Jis iš tiesų irzo, 
tačiau to neparodė, o savo „bičiuliui Hendrikui“ rašė atvirlaiškius iš Paler- 
mo arba Kopenhagos. Juose nepailsdamas kartojo, kaip esą gražu ir nuo- 
stabu taip laisvai keliauti po svečias šalis. „Juk mes, poetai, visi esame bas- 
tūnai“,- rašė jis iš didžiulio prabangaus viešbučio Stokholme. Cezaris fon 
Mukas gaudavo pakankamai devizų. Jo tai lyriškos, tai karingos nuotaikos 
feljetonuose, kuriuos didelėmis antraštėmis privalėjo spausdinti visi laik- 
raščiai, buvo daug rašoma apie prašmatius restoranus, rezervuotas teatrų 
ložes ir priėmimus ambasadose. Tragedijos „Tanenbergas“ kūrėjas atrado 
savo potraukį didžiajam pasauliui. Antra vertus, į šią pramoginę išvyką jis 
žiūrėjo kaip į didingą dorovinę misiją. Elegantiškai poetiškas vokiečių dik- 
tatūros agentas užsienyje mėgo vadinti savo abejotiną veiklą „ganytojišku 
pašaukimu“ ir pabrėždavo nenorįs agituoti už Trečiąjį reichą papirkinėda- 
mas pinigais, kaip tai darė, pavyzdžiui, jo šefas, šlubis; kur kas geriau tam 
derančios švelnios meilės dainelės. Visur jis patirdavo nuotykių, kurie bu- 
vo ir žavūs, ir reikšmingi. Pavyzdžiui, Osle jis sulaukė skambučio iš šiau- 
riausiai Europoje esančios telefono būdelės. Susirūpinęs balsas iš poliari- 
nės vietovės teiravosi: 

— Kaip ten, Vokietijoje? 

Tada ganytojas keliauninkas pasistengė kuo pagarbiausiai suformuluoti 
keletą sakinių, kurie ten, tamsoje, pražystų it sauja leukojų, snieguolių ir 
pirmųjų žibuoklių... Visur buvo smagu, tik Paryžiuje Mozūrijos pelkių mū- 
šio dainius pasijuto nejaukiai. Mat ten jį sudirginusi karinga militaristinė 
dvasia, jam svetima ir nepriimtina. „Paryžius pavojingas“, - rašė į gimtinę 
poetas ir su tikru jauduliu galvojo apie šventišką taiką, viešpataujančią Pots- 
dame... Ir tik visai tarp kitko, tarp visų tų stiprių įspūdžių, patiriamų per 
šią kelione, ponas fon Mukas laiškais ir telefonu rezgė nedideles intrigas 
prieš savo bičiulį Hendriką Hiofgeną. Per kažkokius šnipus - slaptosios 

valstybinės policijos agentus ar Vokietijos ambasados darbuotojus —- vokie- 
čių poetas išsiaiškino, kad Paryžiuje gyvenanti negrė, kuri palaikiusi ne- 
padorius ir niekingus ryšius su Hiofgenu ir dar šiandien esanti jo išlaiko- 
ma. Cezaris įveikė savo įgimtą pasibjaurėjimą romaniškuoju amoralumuų 
ir patraukė į abejotiną restoranėlį Monmartre, kur princesė Tebab vaidi- 
no paukščiuką. Jis paprašė šampano sau ir juodajai damai, bet šioji, išgir- 
dusi, kad jis atvykęs iš Berlyno ir norįs ką nors sužinoti apie erotinę 
Hendriko Hiofgeno praeitį, drėbė keletą paniekinančių ir grubių žodžių, 
atsistojo, atkišo jam gražųjį užpakaliuką, ant kurio suvilnijo puošnios ža- 
lios plunksnos, ir dar palydėjo šį gestą atkištų lūpų skleidžiamu garsu, 
turinčiu sukelti kuo nemaloniausias asociacijas. Visa kavinė kvatojosi. Vo- 
kiečių bardas buvo su pašaipa gėdingai pavarytas. Jis grėsmingai dėbte- 
lėjo plieninėmis akimis, trenkė kumščiu į stalą, keliais sakiniais, ištartais 
su saksišku akcentu, išreiškė savo pasipiktinimą ir paliko kavinę. Dar tą 
pačią naktį jis telefonu pranešė propagandos ministrui, kad intymusis 
naujojo direktoriaus gyvenimas, matyt, esąs ne be priekaištų. Neabejoti- 
na, kadjį gaubė niūri paslaptis, ir ministro pirmininko numylėtinis turėjo 
silpnų vietų. Propagandos ministras kuo gyviausiai padėkojo savo drau- 
gui, poetui, už įdomias naujienas. 

Tačiau dabar ne taip jau paprasta buvo ką nors prikišti pirmajam Žmogui 
reicho teatruose, didžiajam galingųjų ir publikos numylėtiniui! Hendriką vi- 
si vertino, jis tvirtai sėdėjo balne. Jo asmeninis gyvenimas taip pat darė kuo 
puikiausią įspūdį. Jaunasis ponas direktorius kiek nervingai ir savotiškai ori- 
ginaliu būdu namuose susikūrė kažką beveik patriarchališko. 

Iš Kelno į Berlyną Hendrikas išsikvietė savo tėvus ir seserį Jose. Kartu su 
jais apsigyveno didelėje, rūmus primenančioje viloje Grunevalde. Jo nuo- 
mojamame aukšte Reichskanclerio aikštėje - nuomos sutartis galiojo dar 
kelis mėnesius — laikinai apsistojo Nikoleta. Vila su parku, teniso aikšte, 
gražiomis terasomis ir erdviais garažais suteikė jaunajam direktoriui iš- 
raiškingą, aristokratišką foną, kurio jam dabar reikėjo ir norėjosi. Ar seniai 
čia buvo, kad jis lengvais batais su sagtimis, plevėsuojančiu odiniu paltu, 
su monokliu prie akies - dėmesį patraukianti ir beveik komiška figūra - 
lėkė gatvėmis? Net gyvendamas Reichskanclerio aikštėje jis dar priklausė 
bohemai, tegu jo buitis ir buvo ištaiginga. O Grunevalde jis tapo didžiūnu. 

Pinigai nevaidino jokio vaidmens - pragaras, kai buvo kalbama apie jo fa- 
voritus, nešykštaudavo, požemių viešpačiai negailėjo pinigų, aktorius Hiof- 
genas, kuriam gyvenime nereikėjo nieko daugiau, tik švarių marškinių ir 
buteliuko odekolono ant naktinio stalelio, galėjo laikyti lenktyninius žir- 
gus, gausybę tarnų ir visą automobilių parką. Niekam ar beveik niekam 
nekliuvo prabanga, kuria jis mėgavosi. Kiekviename iliustruotame žurna- 
le galėjai išvysti tą gražią aplinką, kurioje jaunasis ponas direktorius ilsėjo- 
si po įtempto darbo: „Hendrikas Hiofgenas, šeriantis savo dvaro sode gar- 
sios kilmės veislinį šunį Hopį“, „Hendrikas Hiofgenas, pusryčiaujantis su 
motina renesansiniame savo vilos valgomajame“, - ir daugumai žmonių 
atrodė visai normalu, kad žmogus, taip nusipelnęs tėvynei, gerai ir uždir- 
ba. Beje, visa prabanga, supanti direktorių, atrodė menka ir kukli, lyginant 
su pasakiškomis sumomis, kuriomis tautiečių akyse provokuojančiai ir pa- 
gyrūniškai švaistėsi jo galingasis ponas ir draugas aviacijos generolas... 

Vila Grunevalde buvo direktoriaus nuosavybė; ji, pavadinta „Hendrik- 
holu“, už palyginti nedidelę sumą buvo įsigyta iš vieno banko direkto- 
riaus žydo, persikėlusio gyventi į Londoną. „Hendrikhole“ viskas buvo 
nepaprastai aristokratiška ir, žinoma, lygiai taip nuostabu, kaip buvo ir 
„profesoriaus“ rūmuose. Tarnai dėvėjo juodas livrėjas su sidabriniais 
pakraščiais, tik mažasis Biokas galėjo rengtis šiek tiek laisviau. Dažniau- 
siai jis dėvėdavo purviną mėlynai ir baltai dryžuotą striukę, o kartais pa- 
sirodydavo su ruda SA uniforma. Paikas vaikėzas pavandenijusiomis aki- 
mis ir labai šiurkščiais plaukais, vis dar styrančiais jam ant pakaušio it 
šepetys, džiaugėsi ypatinga ir privilegijuota vieta Hendrikhole. Rūmų šei- 
mininkas jį buvo pasilikęs kaip linksmą praėjusių laikų prisiminimą. Tie- 
są sakant, mažasis Biokas buvo pasamdytas tik tam, kad nuolatos stebė- 
tųsi ir Žavėtųsi nuostabiu savo šeimininko pasikeitimu. Tą jis iš tiesų da- 
rė ir bent kartą per dieną sakydavo: 

— Ne, kokie mes dabar gražūs ir turtingi! Aš to net apsakyti negalėčiau! 
Kai prisimenu, kad kitados mums teko skolintis septynias markes ir pen- 
kiasdešimt pfenigų, kad galėtume pavakarieniauti! 

Tai prisiminęs, mažasis Biokas susigraudinęs pagarbiai sukrizendavo. 

— Šaunuolis, - sakydavo apie jį Hiofgenas. - Jis ir prastais laikais buvo 
man ištikimas. 

Pabrėžtiname meilume, su kuriuo Hendrikas šnekėdavo apie mažąjį Bio- 
ką, regis, glūdėjo slaptas užsispyrimas. Kam jis buvo skirtas, prieš ką nu- 
kreiptas? Ar tik ne prieš Barbarą, kuri nenorėjo jam leisti samdyti mažojo 
Bioko, atsidavusio tarno? Bute Hamburge ji pakentė tik panelę, dešimt metų 
ištarnavusią generolienės dvare - kad tik niekas nepasikeistų maloningosios 
ponios, slaptojo patarėjo dukters, gyvenime. Hendrikas, pasiekęs šlovės vir- 
šūne, niekaip negalėjo atleisti menkiausių praeities pralaimėjimų. 

— Dabar aš namuose šeimininkas! - sakydavo jis. 

Dabar jis buvo namuose šeimininkas, o šių namų slenkstį peržengdavo 
beveik tik tokie žmonės, kurie žiūrėjo į jį su susižavėjimu ir baiminga pa- 
garba. Šeima, kuriai jis leido džiaugtis šventišku savo būties grožiu, gavo 
patirti ir jo kaprizus. Kartais Hendrikas rengdavo jaukius vakarus prie ži- 
dinio liepsnos arba žavias sekmadienių priešpietes sode. Tačiau dažniau 
nutikdavo taip, kad jis demonstruodavo savo blyškų guvernantės veidą, 
užsidarydavo savo kambariuose ir priekaištingai tvirtindavo, jog kenčiąs 
nuo sunkios migrenos. „Nes turiu tiek daug dirbti, kad atneščiau jums pi- 
nigų, jūs dykaduoniai“ — to Hendrikas garsiai nepasakydavo, tačiau iškal- 
bingai duodavo suprasti savo kenčiančia ir irzlia būsena. 

— Nesirūpinkite manimi! - patardavo jis saviškiams, o paskui ilgai jaus- 
davosi įsižeidęs, jei porą valandų juo iš tiesų niekas nesidomėdavo. 

Geriausiai tai suprasdavo jo motina Bela. Su savo „dideliu berniuku“ 
ponia Bela elgėsi labai meiliai, tačiau su švelniu ryžtu. Hendrikas iš tiesų 
retai drįsdavo per daug smarkauti prieš ją. Be kita ko, jis tikrai buvo prie 
jos prisirišęs ir didžiavosi savo oriąja mama. Jos garbei reikia pasakyti, 
kad ji labai pasikeitė ir atrodė visai subrendusi savo naujai aukštus reika- 
lavimus keliančiai padėčiai. Savo garsiojo sūnaus namus ponia Bela mo- 
kėjo tvarkyti solidžiai ir taktiškai, įgudusiai ir apdairiai. Kas dabar būtų 
galėjęs pasakyti apie elegantiškąją matroną, kad apie ją buvo skleidžia- 
mos bjaurios apkalbos, kai ji labdaros sumetimais ėjo savo pareigas šam- 
pano palapinėje? Tai buvo taip seniai, niekas jau neprisiminė tų kvailų 
istorijų. Ponia Bela tapo nekrintančia į akis, santūria, tačiau matoma Ber- 
lyno aukštuomenės figūra. Ji buvo pristatyta ponui ministrui pirminin- 
kui ir lankydavosi įtakingiausiuose namuose. Jos inteligentiškas ir links- 
mas veidas, kurio bruožus akivaizdžiai buvo paveldėjęs jos įžymusis sū- 

nus, gaubiamas tvarkingos pusmetinės žilų plaukų šukuosenos vis dar 
išsaugojo skaistų gaivumą. Ponia Bela rengėsi paprastai, tačiau rūpestin- 
gai. Žiemą ji mėgo tamsiai pilką, o šiltuoju metų laiku perliškai pilkšvą 
šilką. Perliškai pilkšvas buvo ir tasai kostiumas, kuriuo prieš kelerius me- 
tus susižavėjo ponia Bela, išvydusi taip apsirengusią gražiąją savo mar- 
čios senelę. Motina Hiofgen nuoširdžiai apgailestavo, kad generolienė ne- 
silanko Grunevaldo viloje. 

— Mielai pakviesčiau pas mus senąją damą, - sakydavo ji, — nors, tiesa, 
kalbama, kad ji turinti šiek tiek žydiško kraujo. Bet į tai galėtume nekreipti 
dėmesio - ar tu taip nemanai, Hendrikai? Tačiau ji net neranda reikalo var- 
gintis ir atsiųsti mums savo vizitinės kortelės. Gal mes jai vis dar nepa- 
kankamai aristokratiški?.. Daug pinigų ji jau, regis, taip pat nebeturi, — 
baigdavo ponia Bela ir pusiau su užuojauta, pusiau užsigavusi purtyda- 
vo galvą. - Ji turėtų džiaugtis, kad padori šeima vis dar nori ja pasirūpinti. 

Deja, tėvu Kiobesu negalėjai taip pasipuikuoti kaip ponia Bela. Jis tapo 
keistuoliu, diena iš dienos slampinėdavo su senu flaneliniu kambariniu 
švarku, iš esmės domėjosi tik valandų valandas sklaidomais traukinių tvar- 
karaščiais ir savo nedidele ant palangės auginamų kaktusų kolekcija, jis 
per retai skusdavosi ir dingdavo, kai pasirodydavo svečiai. Jo reinietiškas 
sąmojingumas visiškai išblėso. Dažniausiai jis tylėdavo ir kvailokai spok- 
sodavo sau priešais. Tėvas Kiobesas ilgėjosi Kelno, nors ten išjo buto nebe- 
išeidavo teismo vykdytojas, o visos jo verslovės susilaukė liūdno galo. Ta- 
čiau lengvabūdiškos ir įnirtingos grumtynės dėl savo egzistencijos jam de- 
rėjo kur kas labiau nei dykinėjimas prie namų židinio pas savo klestintį 
sūnų. Hendriko šlovė ir spindesys buvo nuolatinis senojo pono nuostabos 
ir kone graužaties objektas. 

— Ne, ir kaip tai galėjo atsitikti! - murmėdavojis, lyg būtų įvykusi nelaimė. 

Kiekvieną rytą jis apstulbęs žiūrėdavo į kalną laiškų, kuriuos gaudavo jo 
galinga ir visų numylėta atžala. Kai Johanesas Lėmanas neapžiodavo dar- 
bo, kartais prašydavo tėvo Kiobeso, kad šis perimtų išjo vieną ar kitą smulk- 
meną. Taigi senis retsykiais praleisdavo kokią priešpietę, pasirašinėdamas 
sūnaus nuotraukas, mat Hendriko raštą jis mokėjo mėgdžioti geriau nei tai 
sugebėdavo sekretorius. Kai direktorius būdavo itin švelniai nusiteikes, pa- 
sitaikydavo, kad jis paklausdavo savo tėvo: 

— Kaip tau einasi, tėti? Tu dažnai atrodai toks prislėgtas. Juk tau nieko 
netrūksta? Juk nenuobodžiauji mano namuose? 

— Ne, ne, - sumurmėdavo tėvas Kiobesas, mažumėlę nurausdamas prie 
savo falsifikatų. - Juk man tiek džiaugsmo teikia mano kaktusai ir šunys. 

Šunis galėjo šerti tik jis, neprileisdavo prie jų jokio tarno. Jis kasdien iš- 
vesdavo gražiąsias levretes ilgam pasivaikščioti, o Hendrikas su jomis tik 
fotografuodavosi. Gyvuliai mylėjo tėvą Kiobesą, o su Hendriku elgdavosi 
baikščiai, nes jis pats jų prisibijojo. 

— Jie pikti, - tvirtino Hendrikas ir, kad ir kiek prieštaraudavo tėvas Kio- 
besas, Hendrikas laikėsi savo nuomonės: - Ypač Hopis piktas. Vieną dieną 
jis man tikrai padarys ką nors bjauraus. 

Sesuo Josė turėjo koketiškai įrengtą kambarį viršutiniame vilos aukšte. 
Tačiau ji daug laiko praleisdavo keliaudama, ir kambaryje dažnai niekas 
negyvendavo. Nuo tada, kai jos brolis tapo valdžios žmogumi, panelė 
Hiofgen galėdavo nuolatos dainuoti radijuje. Ji atlikdavo linksmas dai- 
neles reinietišku dialektu, jos gražutis veidelis puikavosi visuose radijo 
žurnaluose, ir Josė dažnai turėdavo progos susižadėti. Tą ji ir darė, bet 
dabar, žinoma, jos rankos jau negalėjo prašyti pirmas pasitaikęs, kalba- 
ma buvo tik apie tokius ryšius, kurie atitiko socialinę padėtį, o pirmeny- 
bė teikiama jauniems ponams su SS uniformomis, jų puošnios figūros pa- 
gyvindavo Hendrikholą. 

— Už grafo Donersbergo aš tikrai ištekėsiu, - žadėjo Josė. 

Jos brolis išreiškė abejonę, Josė pravirko. 

— Tu visada iš manęs šaipaisi, - kūkčiojo ji. 

Ponia Bela ją guodė, Hendrikui irgi nepatiko, kai Josė pratrūkdavo aša- 
roti, visi puolė ją tikinti, kaip ji išgražėjusi. Josė dabar tikrai atrodė daug 
patraukliau nei tada, kai Barbara su ja susipažino Pietų Vokietijos univer- 
sitetinio miestelio perone. Ko gero, turėjo reikšmės ir tai, kad dabar ji galė- 
jo įsigyti brangias sukneles. Strazdanų balnelis ant įžūlios nosytės buvo 
beveik visai išnykęs nuo kruopštaus kosmetinio gydymo. 

— Dagobertas pagrasino nutraukti sužadėtuves, jei nedings strazdanos, - 
sakė ji. 

Jaunasis Dagobertas fon Donersbergas taip pat turėjo savų kaprizų, j jie 
buvo ne vien Hendriko privilegija. Hiofgenas susipažino su grafu pas Lin- 

dental, kuri mėgo aristokratų draugiją. Dagobertas — toks pat žavus, kaip 
neturtingas, lygiai kvailas ir išlepintas — iš karto buvo pakviestas į Hendrik- 
holą. Panelė Josė jam pasiūlė kartu pajodinėti. Hendrikas per mažai mankšti- 
no savo gražuolius žirgus - jo laikas buvo brangus, o jodinėjimas, be kita 
ko, neteikė jam jokio malonumo. Jis vargais negalais šito išmoko, kai pri- 
reikė filmuojantis, ir pats žinojo, kad prastai sėdi balne. Ristūnus jis laikė, 
tiesą sakant, tik todėl, kad jie gerai atrodė iliustruotų žurnalų nuotraukose, 
be to, nors Hendrikas pats sau to niekada nenorėjo pripažinti, žirgai, kaip 
ir mažasis Biokas, turbūt buvo slaptas, pavėluotas ir liūdnai beprasmiškas 
kerštas Barbarai, taip dažnai nervindavusiai jį savo rytiniais įpročiais. Ta- 
čiau Barbara buvo toli, ji nieko nežinojo apie žirgus, Paryžiuje ji rūpinosi 
politiniais pabėgėliais ir mažu agresyviu žurnalu, kuriam telkė prenume- 
ratorius Balkanuose ir Pietų Amerikoje, Skandinavijoje ir Tolimuosiuose 
Rytuose... Tuo tarpu panelė Josė ir jos Dagobertas išjojo į laukus. Jaunasis 
grafas buvo kiek įsimylėjęs guviąją merginą. Kadangi ji, regis, teikė tam 
reikšmės, jis netgi su ja susižadėjo, tačiau, žinoma, nesiliovė ir toliau dairy- 
tis į damas, kurios už jo titulą galėtų sumokėti brangiau. Bet iš pradžių jis 
vis dėlto neskubėjo palikti mažosios Hiofgen ir manė, jog būtų neprotinga 
atžagariai elgtis su šeima, artimai susijusia su asmenine ministro pirminin- 
ko aplinka. Be to, Hendrikhole Dagobertui visai patiko. 

Direktorius stengėsi savo namuose išlaikyti anglišką stilių. Viskį ir mar- 
meladą ponia Bela pirkdavo tiesiai iš Londono. Jie suvalgydavo daugybe 
skrebučių, mėgdavo sėdėti prie atviros židinio ugnies, žaisdavo sode teni- 
są arba kroketą, o sekmadieniais, jei tik namų šeimininkas nevaidindavo, 
svečiai susirinkdavo jau priešpiečių, o viešėdavo iki pat išnakčių. Po pietų 
vestibiulyje būdavo šokama. Hendrikas apsivilkdavo smokingą ir tvirtin- 
davo, jog su šiuo drabužiu vakare jis jaučiasi geriausiai. Išsipuošdavo ir 
Josė su Nikoleta. Kartkartėmis nedidelę kompaniją pagaudavo pašėlusi nuo- 
taika - jau vėlyvą popietę jie trim automobiliais išvažiuodavo į Hamburgą 
pasivaikščioti po Sent Paulį. 

— Juk automobilių čia netrūksta, - kalbėjo grafas Donersbergas su šiokia 
tokia kartėlio gaida - kartais jį erzindavo, kad komediantas maudosi pini- 
guose, ojo, aristokrato, kišenėse švilpauja vėjai. 

Direktorius turėjo tris didžiulius automobilius ir keletą mažų. Gražiau- 

sia mašina - milžiniškas „Mercedesas“ su sidabru tviskančiu kėbulu — bu- 
vo pono ministro pirmininko dovana, storasis globėjas parodė tiek dėme- 
sio, kad liepė atgabenti prašmatnų automobilį į Grunevaldą, kai Hendri- 
kas įsikraustė į savo naujuosius namus. 

Direktorius nemėgo rengti didelių pobūvių ir ruošdavo juos retai, tačiau 
jam patikdavo, kai svečiai laisvai susirinkdavo į Hendrikholą... Nikoleta 
buvo laikoma šeimos nariu. Iš anksto nepranešusi, ji atvykdavo pietauti, 
patarinėdavo Hendrikui darbo klausimais, o savaitgaliui atvažiuodavo su 
lagaminu. Tai buvo gana talpus kelioninis krepšys - tiesą sakant, pernelyg 
talpus, kad į jį dėtum tik vakarinę suknelę, pižamą ir pūkutį pudruotis. 
Josė, netverdama smalsumu, slapčia žvilgtelėjo, kas dar jame slepiama. Sa- 
vo nuostabai ji išvydo porą aukštų aulinių, pasiūtų iš skaisčiai raudonos 
elastingos lakuotos odos. 

Nikoleta ketino skirtis su Teofiliu Marderiu. „Aš vėl esu aktorė“, - rašė 
jam Nikoleta. - „Tebemyliu tave, garbinsiu tave, kol tik gyva būsiu. Tačiau 
jaučiuosi laiminga, vėl galėdama dirbti. Mūsų naujojoje Vokietijoje viešpa- 
tauja visuotinis pagyvėjimas, entuziastingas troškimas dirbti, apie kurį tu 
savo vienatvėje net neįsivaizduoji.“ Vienas iš pirmųjų veiksmų, kurių Hiof- 
genas ėmėsi gavęs direktoriaus pareigas, buvo Nikoletos angažavimas Val- 
stybės teatre. Tokio pasisekimo, kuris prilygtų jos triumfui Hamburge, ji 
dar nespėjo sulaukti, tačiau pamažu atsikratė stingulio, jos balsas ir jude- 
siai po truputį atsipalaidavo ir atgijo. 

— Žiūrėk, tu vėl išmoksi vaidinti! - pranašavo Hendrikas. - Tiesą sakant, 
tavęs jau nebuvo galima išleisti į sceną, kvailute! Tai, ką tada iškrėtei Ham- 
burge, buvo tiesiog nusikaltimas... Turiu galvoje - iškrėtei ne vargšui Kro- 
gei, O pačiai sau. 

Beje, kad ir kokia prasta būtų pasirodžiusi Nikoleta kaip aktorė, kolegos 
ir spauda vis tiek būtų žiūrėję į ją su subtiliausia pagarba, mat ją laikė di- 
rektoriaus drauge. Visi matė, jog ji turi įtakos didžiajam vyrui. Per repre- 
zentacinius renginius Nikoleta pasirodydavo šalia jo. Žvangėdama metali- 
niais savo vakarinio tualeto šarvais, ji atlydėjo Hendriką į spaudos balių. 
Kokia pora: Hendrikas ir Nikoleta - abu kupini kiek bauginančio žavesio, 
dvi pavojingos ir grėsmingai kerinčios pragaro dievybės. Poetui Benjami- 
nui Pelcui toptelėjo pavadinti juos „Oberonu ir Titanija“. 

— Jūs pradedate šokį, požemių didenybės! - suokė lyrikas, kuris į rasisti- 
nio fašizmo diktatūrą žiūrėjo kaip į savotišką kruviną fantastinį vasarvi- 
džio nakties sapną. - Jūs užburiate mus savo šypsenomis ir nuostabiais 
žvilgsniais. Ak, su kokiu malonumu mes jums atsiduodame! Jūs palydėsi- 
te mus po žeme, į giliausiąjį sluoksnį, į magišką grotą, kur nuo sienų šniokš- 
čia kraujas, kur poruojasi kovojantieji, kur žudosi mylintieji, kur meilė, mirtis 
ir kraujas maišosi siautulingoje komunijoje... 

Taip skambėjo subtiliausias ir rafinuočiausias kuždesys naujosios Vo- 
kietijos baliuose. Poetas Benjaminas Pelcas buvo įvaldęs stilių. Kitados kiek 
atitrūkęs nuo gyvenimo, dabar jis darėsi vis visuomeniškesnis ir apsukres- 
nis. Jis greitai tapo savas didžiajame pasaulyje, į kurio uždarus ratelius 
kelią jam atvėrė laiko dvasią labai atitinkantis jo polinkis į giliausiuosius 
sluoksnius, magišką grotą ir saldžiuosius puvimo kvepalus. Būdamas vi- 
ceprezidentu, Pelcas tvarkė visus Literatūros akademijos reikalus, tuo tar- 
pu pirmasis prezidentas Cezaris fon Mukas laikinai vykdė savo ganytojiš- 
ką pašaukimą užsienyje. Hendrikhole Benjaminas buvo mielai laukiamas 
svečias. Kartu su ponais Miuleriu-Andrė, daktaru Radigu ir Pjeru Lariu jis 
nuolatos lankydavosi Grunevaldo viloje. 

Visi kavalieriai laikė garbe ir malonumu pabučiuoti ranką oriajai poniai 
Belai ir patikinti panelę Josę, kad ji atrodanti žavingai. Pjeras Lariu truputį 
paflirtuodavo su mažuoju Bioku, bet į tai buvo geranoriškai žiūrima pro pir- 
štus. Ypač smagu būdavo tada, kai atvažiuodavo charakterinių vaidmenų 
atlikėjas Joachimas su savo linksmuole žmona, užsisakydavo marias alaus, 
kuo išraiškingiausiai suraukdavo savo mėsingą veidą ir nepailsdamas tvir- 
tindavo, kad — „vaikai, sakykite, ką norit!“ — niekur pasaulyje nerasi tokio 
grožio kaip Grunevalde. Kartais Joachimas nusitempdavo ką nors į kampą, 
kad patikintų, jog - pridėjus ranką ant širdies! - su juo „viskas gerai“. 

— Prieš porą dienų vėl teko patupdyti dar vieną, kuris teigė priešingai, — 
prisipažino charakterinių vaidmenų atlikėjas ir primerkė klastingas akutes. 

Kartais ateidavo Angelika Zybert, dabar jau pakeitusi pavardę, mat ji 
ištekėjo už kino režisieriaus. Jaunasis sutuoktinis buvo gražus vyriškis veš- 
liais kaštoniniais plaukais ir labai mėlynomis rimtomis didelėmis akimis. 
Jis vienintelis šioje kiek išsigimusioje draugijoje atrodė taip, kaip paprasta 
siela galėtų įsivaizduoti vokiečių didvyrį, jauną riterį, bebaimį ir neprie- 

kaištingą. Nors ir keista, tačiau būtent jis buvo linkęs į opoziciją. Jo vaikiš- 
kai įžvalgus protas jau seniai pritarė anaiptol ne viskam, kas vyko Vokieti- 
joje. Seniau jis žavėjosi naciais — juo didesnis dabar buvo jo nusivylimas. 
Režisierius rimtai ir atkakliai kamantinėjo Hiofgeną, kurio talentu ir meni- 
niais sugebėjimais nuoširdžiai gėrėjosi. 

— Juk jūs turite tam tikros įtakos aukščiausioms instancijoms, - kalbėjo 
jaunasis vyras. — Nejau negalite užkirsti kelio kai kurioms pernelyg dide- 
lėms baisybėms? Jūsų pareiga atkreipti pono ministro pirmininko dėmesį į 
sąlygas koncentracijos stovyklose... 

Bebaimis ir nepriekaištingas jaunasis riteris šnekėjo, o šviesus ir doras jo 
veidas raudo iš įkarščio. 

Bet Hendrikas nervingai papurtė galvą. 

— Ko jūs norite, jaunasis drauge? - paklausė jis nekantriai. - Ko jūs iš 
manes reikalaujate? Kad skėčiu sulaikyčiau Niagaros krioklį? Ar jūs mano- 
te, kad tai perspektyvus užsiėmimas?.. Štai taip! - įžūliai baigė jis tokia 
intonacija, lyg būtų galutinai nuneigęs pašnekovą ir laimėjęs ginčą. - Štai 
taip! - Ir Hendrikas niekšiškai nusišypsojo. 

O kartais direktorius užsigeisdavo visiškai pakeisti savo taktiką. Su iš- 
dykėlišku cinizmu jis staiga atsisakydavo visų pagražinimų ir pateisinimų, 
jo veidą nutvieksdavo skaistus, nervingas raudonis, anaiptol nereiškiantis 
gėdos, ir Hiofgenas lakstydavo po kambarį, purtomas juoko, kartkartėmis 
pusiau aimanuojančiu, pusiau triumfuojančiu balsu sušukdamas: 

— Argi aš nesu niekšas? Argi aš nesu neįtikėtinas niekšas?! 

Draugų būrelis linksmindavosi, Josė net suplodavo rankomis iš pasiten- 
kinimo. Tik bebaimis ir nepriekaištingas jaunasis riteris nutaisydavo griež- 
tą, nepatenkintą veidą, Johanesas Lėmanas, kurio akys žvilgėjo riebiu alie- 
jumi, liūdnai šypsodavosi, o Angelika liūdna ir sutrikusi žvelgdavo į savo 
draugą, dėl kurio buvo išliejusi tiek ašarų. 

Aišku, nei apie Niagaros krioklių jėgą, nei apie savo paties neįtikėtiną 
niekšiškumą Hendrikas nešnekėdavo, kai būdavo svečių, kurių santykiai 
su valdžia buvo pernelyg artimi arba jie patys buvo ta valdžia. Net girdint 
grafui Donersbergui, direktorius saugodavosi, kad neleptelėtų ko nors ne- 
atsargaus. O kai savo apsilankymu jį pagerbdavo Lota Lindental, Hiofge- 
nas gebėdavo būti itin atsargus ir tuo pat metu švytėti linksmybe. 

Tai būdavo ne toks jau retas įvykis, kad rugiaplaukė blondinė, motiniš- 
koji ponia atvykdavo į Hendrikholą sužaisti partijos stalo teniso arba pa- 
šokti su namų šeimininku. O, kokia tai būdavo šventė! Motina Bela liepda- 
vo atnešti visa, ko geriausio galėjo pasiūlyti jos atsargų podėliai, Nikoleta 
savo aiškia tartimi berte berdavo komplimentus mėlynoms it žibuoklės auk- 
štosios ponios akims, Pjeras Lariu liaudavosi rūpinęsis mažuoju Bioku, ir 
net tėvas Kiobesas pro durų plyšį žvilgčiodavo į krūtiningą damą, kurios 
skambus jaunatviškai išdykęs juokas aidėdavo namuose. 

Tačiau kas gi čia išlipa iš milžiniško limuzino, kuris, grėsmingai burgz- 
damas it lėktuvas, sustojo prie Hendrikholo portalo? Prieš ką atsilapoja 
namų durys? Kas žvangina kardu vestibiulyje? Kas įneša savo nežmonišką 
pilvą, siūbuojantį virš kolonas primenančių kojų, kas įneša savo ordinais 
spindinčią krūtinę į pagarbiai sustingusią draugiją? Tai jis, dručkis, su ka- 
laviju budintis prie dieviškojo sosto. Jis atvyko pasiimti savo Lotos ir palin- 
kėti savo Mefistui labo vakaro. 

Lindental puola jam ant kaklo. O ponia Bela, kuriai beveik silpna iš pasi- 
didžiavimo ir susijaudinimo, sušnabžda - tai skamba tarsi dejonė: 

— Ekscelencija... Pone ministre pirmininke, gal galėčiau jums ką pasiūly- 
ti? Užkąsti? Atsigaivinti? Gal taurę šampano?.. 


Daugybė žmonių susitikdavo Hendrikhole, privilioti namų šeimininko 
šlovės ir nuoširdumo, puikios virtuvės, vyno rūsio, teniso aikštelių, gerų 
rinktinių gramofono plokštelių, visos impozantiškos aplinkos prabangos. 
Kai kurie asmenys čia praleisdavo maloniausias vidurdienio, popietės ir 
vakaro valandas: aktoriai ir generolai, lyrikai ir aukšti pareigūnai, žurnali- 
stai ir egzotiški diplomatai, meilužės ir komediantės. Tačiau keletas žmo- 
nių, kitados palaikiusių su Hendriku Hiofgenu pakankamai artimus san- 
tykius, nedalyvavo šiame linksmame ir sočiame šurmulyje. Hendrikhole 
nesirodė generolienė, veltui ponia Bela laukė jos vizitinės kortelės. Senajai 
damai teko parduoti savo dvarą ir apsigyventi mažame butuke netoli Tyr- 
garteno. Jos ryšiai su Berlyno aukštuomene, kurios pažiba ji kitados buvo, 
darėsi vis menkesni ir menkesni. 

— Neturiu jokio noro lankytis namuose, kur esu priversta susitikti su 
žmogžudžiais, dorovės laužytojais arba bepročiais, - pareikšdavo genero- 

lienė ir nuleisdavo savo barškantį lornetą, per kurį įdėmiai žvelgdavo į 
pašnekovą. 

Ko gero, jai atrodė, kad ir Hendrikhole grėsė pavojus susitikti su krimi- 
naliniais arba patologiškais personažais - tai buvo ne tik nepagrįstas, bet 
tiesiog nusikalstamas įtarimas, nes kalbama buvo apie namus, kuriuose 
lankydavosi vyriausybės nariai. 

Kitas žmogus, vengęs direktoriaus dvaro, buvo Otas Ulrichsas. Jo nekvie- 
tė, bet jei jis ir būtų sulaukęs kvietimo, vargu ar jį būtų priėmęs. Otas UI- 
richsas buvo labai užsiėmęs, užsiėmęs taip, kad tam reikėjo didžiausių fi- 
zinių ir dvasios pastangų. Beje, jo nuomonė, kurią prieš daugelį metų buvo 
susidaręs apie savo draugą Hiofgeną ir nuo to laiko taip ištikimai ir kant- 
riai saugojo savo širdyje, pamažu ėmė keistis. Ulrichsas buvo labai geros 
širdies ir net kiek minkštokas žmogus, nepaisant viso jo revoliucinio polė- 
kio. Jis neabejodamas tvirtai pasitikėjo Hiofgenu. 

— Hendrikas yra mūsiškis! - savo šiltu, įtikinančiu balsu seniau atsaky- 
davo jis kiekvienam, kas garsiai suabejodavo jo draugo moraliniu ir politi- 
niu patikimumu. 

Hendrikas yra mūsiškis! Ar Otas Ulrichsas ir šiandien dar tuo tikėjo? Jis 
atsikratė daugelio iliuzijų, tarp jų ir tų, kurias puoselėjo apie Hendriką Hiof- 
geną. Jis jau nebuvo geraširdis ir anaiptol nebebuvo minkštas. Jo žvilgsnis 
įgavo grėsmingo, kone budriai tykojančio sutelktumo, kas anksčiau jam 
buvo svetima. Jo akys prarado savo simpatišką atvirumą, jo vietoje dabar 
atsirado gerai apgalvota, skvarbi, rami ir sutelkta jėga. 

Oto Ulrichso veido išraiška tapo įsitempusi ir budri, judesiai - atsargūs 
ir kartu drąsūs kaip žmogaus, pasirengusio šokti ir bėgti, tarsi jo nuolatos 
tykotų grėsmė. Ir iš tiesų jis turėjo saugotis kiekvieną savo sunkios ir pavo- 
jingos dienos akimirką. Mat Otas Ulrichsas žaidė rizikingą žaidimą. 

Jis liko Valstybės teatro aktoriumi, bet tik todėl, kad paklausė patarimo, 
kurį jam davė Hendrikas - tikriausiai pats nežiūrėjęs į tą patarimą rimtai: 
Ulrichsas naudojosi vieta oficialioje įstaigoje kaip savotiška priedanga, sau- 
gančia jį nuo per daug akylai sekančių ir kontroliuojančių gestapo pareigū- 
nų. Bent jau tokia buvo jo viltis ir išskaičiavimas. Galbūt jis klydo. Galbūt jį 
stebėjo nuo pat pradžių, tik davė jam šiek tiek laiko, kad paskui dar tvirčiau 
čiuptų ir rastų pas jį kuo daugiau sunkinančių įkalčių. Ulrichsui neatrodė, 


262 ) MEFISTAS 


kad gestapas jau seka jo pėdmis. Trupės nariai, anksčiau nepatikliai apeida- 
ve jį ratu, dabar sutikdavo jį kolegiškai nuoširdžiai. Ulrichsui pasisekė 
patraukti juos savo pusėn vyriškai paprastu, laisvu ir linksmu charakteriu. 
Jis išmoko apsimetinėjimo meno. Jo fanatiškai siekianti tikslo, bet kokiai au- 
kai aistringai pasiryžusi valia padarė jį gudrų. Jam netgi pavykdavo juokau- 
ti su Lindental. Jis užtikrindavo charakterinių vaidmenų atlikėją Joachimą, 
jog nėmaž neabejojąs jo rasiniu grynumu. Scenos darbininkus demonstraty- 
viai sveikindavo privalomąja formule „heil!“, po kurios eidavo nekenčiamas 
diktatoriaus vardas. Kai savo ložėje sėdėdavo ministras pirmininkas, Ulrich- 
sas tvirtindavo, jog iš susijaudinimo, kad gali vaidinti prieš didįjį žmogų, 
jam daužosi širdis. Širdis iš tiesų daužėsi, bet iš šiurpo, kuriame persipynė 
triumfas ir baimė. Mat uždangą traukantis darbininkas, su kuriuo Ulrichsas 
turėjo bendrą ryšį, jam, suvaidinusiam savo sceną ir einančiam į užkulisius, 
sukuždėjo keletą žodžių apie nelegalų susirinkimą. Beveik siaubingojo druč- 
kio, ordinais išsidabinusio vyriausiojo budelio akivaizdoje šis menkas akto- 
rius, patyręs kankinimo kamerų ir koncentracijos stovyklų baisybes, drįso 
toliau tęsti prieš valdžią savo griaunamąjį, ardomąjį, kurstomąjį darbą. 

Patirtos baisybės tik trumpam paralyžiavo Ulrichso jėgas. Paleistas iš 
pragaro pirmosiomis savaitėmis jis buvo visai sustingęs. Jo akys regėjo tai, 
į ką joks žmogus negali žiūrėti ir neapakti nuo nepakeliamo skausmo — 
visai atvirą, nežabotą, kraupiai pedantiškai organizuotą piktadarybę, ab- 
soliučią totalią niekšybę, kuri, kankindama beginklius, dar šlovina save 
pačią, sureikšmina, garbina kaip patriotinį veiksmą, kaip moralinį „destruk- 
tyvių, tautai priešiškų elementų“ auklėjimą, kaip dorovinę, privalomą ir 
teisingą pareigą pabudusiai tėvynei. 

— Geriausia būtų daugiau iš viso nieko negirdėti ir nežinoti apie žmones, 
kuriuos teko pažinti tomis sąlygomis, - sakė Ulrichsas. 

Tačiau jis mylėjo žmones, o jo pažiūros rėmėsi nepalaužiamu tikėjimu, 
kad iš jų vis dėlto kada nors dar galėtų išeiti kas nors dora. Ulrichsas išsi- 
laisvino iš savo slegiančios apatijos. 

- Jei jau tapai šito siaubo liudininku, — kalbėjo jis, - gali rinktis — arba 
pasidaryti sau galą, arba kovoti dar aistringiau nei kitados. 

Ulrichsas buvo paprastas ir narsus žmogus. Jo nervai buvo stiprūs, ir jie 
atsigavo po šoko. Ulrichsas dirbo toliau. 

Jam nebuvo sunku atkurti ryšius su nelegalia opozicija. Ulrichsas turėjo 
daug draugų tarp darbininkų ir inteligentų, kurių neapykanta fašizmui bu- 
vo tokia nuosekli ir tokia aistringa, kad išliko net pavojingiausiomis ir — 
kaip atrodė - kone beviltiškomis to meto sąlygomis. Prūsijos valstybės te- 
atro aktorius dalyvavo pogrindinėse akcijose, nukreiptose prieš režimą. Kad 
ir kas būtų - slapti susirinkimai, draudžiamų proklamacijų, laikraščių ir 
brošiūrų spausdinimas bei platinimas, sabotažo aktai fabrikuose, per vie- 
šas diktatūros šventes, radijo laidų transliacijas ir filmų peržiūras, - Otas 
Ulrichsas buvo su tais, kurie darė lemiamą įtaką juos ruošiant ir veikdami 
rizikavo gyvybe. 

Į visas šias antifašistinio pasipriešinimo demonstracijas Ulrichsas žiūrė- 
jo labai rimtai ir didžiai vertino tą psichologinį poveikį, kurį jos turėjo da- 
ryti įbaugintai, baimės paralyžiuotai plačiajai visuomenei. 

„Mes keliame nerimą valdantiesiems, o milijonams, kurie liko diktatūros 
priešai, bet šiandien dar nedrįsta ginti savo pažiūrų, rodome, kad troškimas 
išsilaisvinti dar neišblėso ir gali pasireikšti, nepaisant šnipų armijos kontro- 
lės.“ — Taip galvojo, kalbėjo ir rašė aktorius Ulrichsas. Tačiau jis niekada ne- 
pamiršo, kad mažos akcijos nėra svarbiausia, kad jos iš tikrųjų tėra tik viena 
iš priemonių tikslui pasiekti. O tikslas, prasmė, didžioji viltis nesikeitė: su- 
telkti išsiblaškiusias pasipriešinimo jėgas, suvienyti vieni kitiems prieštarau- 
jančius socialiniu ir ideologiniu požiūriu labai skirtingos opozicijos intere- 
sus, sukurti frontą, jį išplėsti, suaktyvinti - liaudies frontą, nukreiptą prieš 
diktatūrą. „Štai kas svarbu, svarbu tik tai“, - suvokė aktorius Ulrichsas. 

Todėl jis slapta veikė ne vien su artimais savo partijos draugais ir vien- 
minčiais. Dar labiau jam rūpėjo užmegzti ryšius su opozicionieriais katali- 
kais, buvusiais socialdemokratais arba nepartiniais respublikonais. Iš pra- 
džių komunistas susidūrė su liberalių buržuazinių sluoksnių nepatiklu- 
mu. Aistringas ir nuoširdus Ulrichso iškalbingumas dažniausiai padėdavo 
išsklaidyti jų abejones. 

- Bet laisvė jums rūpi tiek pat kiek ir naciams! - prikaišiojo jam de- 
mokratai. 

Ulrichsas atsakydavo: 

— Ne! Mes esam už išsilaisvinimą. Dėl santvarkos, kurią paskui reikėtų 
Įvesti, susitarsime. 


264 ) MEFISTAS 


- Jūs nemylite tėvynės, - kalbėjo jam patriotai respublikonai. - Jūs pripa- 
žįstate tik klasę, o ji internacionali. 

— Jei nemylėtume savo tėvynės, - atkirsdavo Otas Ulrichsas, - ar galėtu- 
me taip smarkiai neapkęsti tų, kurie ją žemina ir niokoja? Ir ar rizikuotume 
kasdien savo gyvybe, kad ją išvaduotume, mūsų tėvynę? 

Pirmosiomis savo nelegalios veiklos savaitėmis Ulrichsas kartą pabandė 
patikėti paslaptį Hendrikui Hiofgenui. Tačiau direktorius išsigando, susi- 
erzino ir sudirgo. 

— Nieko nenoriu žinoti apie šituos dalykus, - skubiai pareiškė jis. - Man 
neleistina apie juos Žinoti, supranti? Aš užmerkiu abi akis, aš nematau, kuo 
tu užsiimi. Bet aš jokiu būdu neturiu būti įtrauktas. 

Įsitikinęs, kad niekas jo slapčia nesiklauso, Hiofgenas prislopintu balsu 
dar patikino draugą, kaip jam sunku ir bjauru, kad jis priverstas nuolatos 
ir nuosekliai apsimetinėti. 

— Bet aš apsisprendžiau laikytis tokios taktikos, nes ji man atrodo teisin- 
giausia ir veiksmingiausia, - kuždėjo Hendrikas ir dar sykį pamėgino per- 
simesti su Ulrichsu suokalbininko žvilgsniu, tačiau Ulrichsas į jį jau neat- 
sakė. - Tai nėra patogi taktika, bet privalau ištverti. Esu priešo stovyklos 
viduje. Aš iš vidaus griaunu jo galią... 

Otas Ulrichsas beveik nesiklausė. Gal kaip tik šią akimirką jis prarado 
savo iliuzijas ir perprato Hendriką Hiofgeną. 


Kaip meistriškai direktorius apsimetinėjo! Jo sugebėjimai iš tiesų buvo verti 
didžio aktoriaus. Juk tikrai būtum galėjęs patikėti, kad Hendrikui Hiofgenui 
rūpi tik pinigai, valdžia ir šlovė, o ne griauti nacionalsocialistinį režimą. 

Plačiame ministro pirmininko šešėlyje jis jautėsi toks užtikrintas ir sau- 
gus, jog tarėsi galįs sau leisti koketuoti su pavojumi, šelmiškai perklastauti 
katastrofos baisybes. Kalbėdamas telefonu su vieno Vienos teatro direkto- 
riumi, iš kurio norėjo laikinai gauti kažkokį aktorių, Hiofgenas verksmin- 
gu balsu, progiesmiais, graudžiai tęsdamas balsius, sakė: 

— Taigi, mano mielas — po kelių savaičių aš, matyt, jau pasirodysiu pas 
jus Vienoje... Nežinau, ar išbūsiu čia dar dvi savaites. Mano sveikata - jūs 
teisingai mane suprantate? - mano sveikata taip siaubingai surėmė... 

Iš tikrųjų egzistavo tik du dalykai, kurie būtų galėję jį sužlugdyti: jei jis 

būtų praradęs aviacijos generolo malonę arba jeigu aviacijos generolas pats 
būtų netekęs savo valdžios. Tačiau dručkis savo Mefistofeliui rodė tokią 
ištikimybę, kokia nacionalsocialistų sluoksniuose buvo beveik neįtikėtina 
ir todėl kėlė nuostabą. Be to, riebiojo milžino žvaigždė vis dar kilo - egze- 
kucijų ir šviesiaplaukių pirmųjų meilužių gerbėjas puikavosi vis naujais 
titulais, vis gausesniais turtais ir vis didesne įtaka valstybės vadovybei. 

Kol tebespindėjo dručkio saulė, Hiofgenas galėjo nekreipti dėmesio į klas- 
tingas šlubio atakas. Propagandos ministras nedrįso atvirai jo pulti. Prie- 
šingai, jis teikė nemažai reikšmės tinkama proga viešai pasirodyti su direk- 
toriumi. Be kita ko, egzistavo ir tam tikras intelektualinis kontaktas su ak- 
toriumi Hiofgenu. Jei jau savo šėtoniška elegancija ir ciniškai smagiais 
sąmojais Hiofgenas sugebėjo pakerėti ir palenkti savo pusėn aviacijos ge- 
nerolą, tai galėjo visai neblogai pasišnekučiuoti ir su propagandos šefu, 
„Senuoju daktaru“ —juk jiedu ne tik kalbėjo tuo pačiu reinietišku dialektu, 
kas suteikdavo jų pokalbiams nuoširdžiai intymų charakterį, bet ir vartojo 
tą pačią radikalią terminologiją - ir piktnaudžiavo ja. Kai reikėdavo, akto- 
rius Hiofgenas taip pat mokėdavo postringauti apie „revoliucinę dinami- 
ką“, „herojišką gyvenimo suvokimą“ ir „gyvybingą iracionalizmą“. Taigi 
kartkartėmis pasitaikydavo visai įdomių pašnekesio valandėlių su mirtinų 
priešu, kurios, suprantama, netrukdė šiam ir toliau nenumaldomai regzti 
intrigų prieš Hiofgeną. 

Cezaris fon Mukas, grįžęs iš savo malonios užsienio kelionės, darė viską 
kas įmanoma, kad paskleistų gandus apie tokią negrę, su kuria Hendrikas 
esą buvo susijęs gerokai nesveikais seksualinais ryšiais ir kuri užjo pinigus 
nepadoriai prašmatniai gyvenanti Paryžiuje. Sklido kalbos, kad su šia da- 
ma Hiofgenas rengdavęs slaptus pasimatymus - ir ne vien tam, kad ir to- 
liau su ja niekintų rasę, bet ir todėl, kad per ją palaikęs ryšius su tamsiau- 
siais ir pavojingiausiais emigrantų rateliais - kaip tik su tais rateliais, buvo 
sakoma toliau, kuriuose svarbiausią vaidmenį atliekanti moteris, su kuria 
Hendrikas išsiskyręs tik formaliai, - Barbara Brukner. 

Valstybės teatre nebuvo kitos kalbos, kaip tik apie juodąją direktoriaus 
meilužę, svarbiausiose redakcijose ir autoritetingiausiuose sluoksniuose irgi 
buvo viskas žinoma apie tamsiaodę damą, demonstruojančią Paryžiuje vi- 
są didžiojo Babelio spindesį („Ji laiko tris beždžiones, jauną liūtuką, dvi 

suaugusias panteras ir tuziną nešikų kinų“, - tvirtino žinovai) ir kartu su 
prancūzų generaliniu štabu, Kremliumi, masonais ir žydų finansine oli- 
garchija rezgančią pinkles prieš nacionalsocialistinę valstybę. Hiofgeno situ- 
acija ėmė darytis nejauki. Jis pasiryžo vesti Nikoletą, kad paverstų niekais 
nemalonius gandus. Ministras pirmininkas buvo labai patenkintas tokiu 
savo gudriojo globotinio sprendimu. Jis liepė griežtai įspėti visus, kurie ir 
toliau bandytų įtarinėti direktorių. 

— Kas eina prieš mano draugus, eina prieš mane, - įsakmiai pagrasino 
storulis. 

Dar kartą užsiminęs apie tokios negrės egzistavimą, galėjai tikėtis susi- 
durti su baisiuoju aviacijos generolu ir jo slaptąja policija. Teatre, skelbimų 
lentoje, prie pat durų į sceną, buvo pritvirtintas skelbimas, pranešantis, kad 
kiekvienas, skleidžiantis kokius nors gandus apie asmeninį pono direkto- 
riaus gyvenimą arba praeitį ar bent besiklausantis tokių gandų, užsiima 
antivalstybine veikla. Be to, visi drebėjo prieš privatų Hiofgeno šnipinėji- 
mo aparatą. Nuo šio pavojingai gudraus žmogaus nebuvo įmanoma nu- 
slėpti nieko, kas jam rūpėjo ar jį domino: jis viską sužinodavo mažos savo 
išlaikomų šnipų armijos dėka. Jis visur turėjo savo pakalikų, tokios tobulai 
organizuotos sistemos galėjo pavydėti gestapas. 

Net Cezaris fon Mukas sunerimo. Tragedijos „Tanenbergas“ kūrėjas 
nusprendė, jog bus protinga apsilankyti Hendrikhole ir valandėlę kuo nuo- 
širdžiausiai saksiškai pasišnekučiuoti su namų šeimininku. Ponia Bela pati 
patiekė skanių lengvų užkandžių abiems ponams, prie jų prisijungė Niko- 
leta ir staiga aukštu, klastingu balsu pradėjo šnekėti apie negrus. Pono fon 
Muko veide nekrustelėjo nė vienas raumuo, kai buvusioji ponia Marder 
užtikrino, kad ir Hendrikas, ir ji pati tiesiog šlykštisi juodaodžiais. 

— Hendriką ima pykinti, jei jis bent iš tolo pamato ką nors iš šitos bjaurios 
rasės, - pareiškė ji ir negailestingai įsmeigė į Cezarį savo blizgančias links- 
mas akis. — Jau vien šių žmonių kvapas yra nepakenčiamas, - tarė ji provo- 
kuojančiai. 

— Taip taip, - patvirtino ponas fon Mukas. - Tai tiesa - negrai dvokia. 

Ir staiga visi trys pratrūko ilgai ir širdingai kvatotis: direktorius, poetas 
ir akį verianti mergina. 

Ne, šitam Hiofgenui nieko negalėjai prikišti - tą suvokė ponas fon Mu- 

kas, tą suvokė propagandos ministras, ir jie abu nusprendė elgtis su juo 
kuo draugiškiausiai, kol pagaliau, kada nors, pasitaikys proga jį nuversti ir 
sudoroti. O šiuo momentu jis buvo neįveikiamas. 

Dručkis išrūpino jam audienciją pas diktatorių, net šį šviesiausiąjį asme- 
nį buvo pasiekę gandai apie princesę Tebab. Dievo siųstasis pareiškė esąs 
gerokai pasibjaurėjęs šiuo reikalu, apie juodžius jo nuomonė faktiškai bu- 
vo tokia pat prasta, kaip ir apie žydus. 

— Argi Žmogus, palaikantis santykius su rasiniu požiūriu menkaverčiais 
asmenimis, gali būti taip doroviškai subrendęs, kad būtų vertas direkto- 
riaus posto? — nepatikliai klausinėjo fiūreris savo aplinkinių. 

Dabar Hendrikas savo brangakmenių žvilgsniais, dainingu balsu ir kil- 
niu kankinio padorumu turėjo įgyti didžiausiojo, koks tik kada nors yra 
gyvenęs, vokiečio palankumą ir įtikinti jį savo doroviniu tinkamumu. 

Pusvalandis, kurį direktoriui teko praleisti pas visų germanų mesiją per 
privačią audienciją, jam pasirodė sunkus ir netgi kankinantis. Pokalbis ne- 
simezgė - fiūreris nelabai domėjosi drama, jam labiau patiko Vagnerio ope- 
rosir Ufa ' filmai. Apie savo operų pastatymus, sukėlusius tokį susidomė- 
jimą niekingais „sistemos“ laikais, Hiofgenas vis dėlto nedrįso šnekėti, bi- 
jodamas, kad fiūreris neprisimintų triuškinančių vertinimų, kuriuos apie 
šituos ardomuosius ir semitų įtakotus eksperimentus anuomet paskelbė 
Cezaris fon Mukas. Hendrikas iš viso nelabai numanė, apie ką jam kalbėti. 
Gyvas valdžios buvimas jį glumino ir baugino. Nepaprasta priešais sėdin- 
Cio žmogaus šlovė gąsdino tą, kuris troško šlovės. 

Po neryškia, nuožulnia kakta, ant kurios krito legendinė riebaluotų plau- 
kų sruoga, valdžios akys atrodė negyvos, sustingusios, tarytum aklos. Val- 
džia buvo pilkšvo, papurtusio, koryto ir nusėto poromis veido. Valdžios no- 
sis buvo labai neišraiškinga — „nosis ir tiek“, išdrįso pagalvoti Hendrikas, 
kurio susižavėjimas pynėsi su protestu ir netgi pašaipa. Aktorius pastebėjo, 
kad valdžiai stinga pakaušio. Po rudais marškiniais pūpsojo minkštas pilvu- 
kas. Valdžia kalbėjo tyliai, nes saugojo savo prarėktą, užkimusį balsą. Ji var- 
tojo sunkius žodžius, norėdama įrodyti aktoriui savo „išsilavinimą“. 

— Mūsų šiaurietiškos kultūros interesai reikalauja būtinai paskirti ener- 

gingą, rasiniu požiūriu sąmoningą ir aiškiai tikslą suvokiantį individą, — 
pamokslavo valdžia, kaip įmanydama stengdamasi nuslėpti savo pietie- 
tišką tartį ir šnekėti nepriekaištinga literatūrine kalba, skambančia iš jos 
lūpų it stropaus liaudies mokyklos mokinuko pilte pilamas atmintinai iš- 
kaltas tekstas. 

Kai po dvidešimt penkių minučių Hendrikui buvo leista palikti rūmus, 
jis buvo išpiltas prakaito. Jautėsi prastai pasirodęs ir viską sugadinęs. Ta- 
čiau dar tą patį vakarą iš aviacijos generolo sužinojo, kad įspūdis, kurį jis 
padarė valdžiai, ne toks jau ir blogas. Priešingai, diktatorių maloniai nuste- 
bino kaip tik direktoriaus drovumas. Fiūreris nemėgo ir laikė nederančiu 
įžūlumu, jei kas nors jam esant mėgindavo jaustis laisvai ar netgi nevaržo- 
mai. Valdžios akivaizdoje derėjo pagarbiai nutilti. Švytintis Hendrikas tik- 
riausiai būtų sukėlęs visų germanų mesijo nepasitenkinimą. O suglumusį 
ir įbaugintą visagalis įvertino palankiai. 

— Visai šaunus Žmogus šitas Hiofgenas, - nusprendė valdžia. 

Ministras pirmininkas, kolekcionuojantis titulus kaip kiti Žmonės pašto 
ženklus arba drugelius, manė, kad ir jo draugus labiausiai turėtų džiuginti 
tokie apdovanojimai. Jis padarė Hiofgeną „valstybės patarėju“, pakėlė jį į 
„Senatorius“. Visose kultūrinėse Trečiojo reicho institucijose direktorius už- 
ėmė svarbias pareigas. Kartu su Cezariu fon Muku ir keliais uniformuotais 
ponais jis priklausė „kultūros senato“ valdybai. Pirmasis šios organizaci- 
jos „draugiškas vakaras“ vyko Hendrikhole. Dalyvavo propagandos mi- 
nistras, kuris plačiai nusišiepęs išklausė, kaip panelė Josė atliko vieną iš 
savo populiarių šlagerių. Ne bet kas, o pats Cezaris fon Mukas akompana- 
vojaunajai dainininkei fortepijonu. Vaišės buvo pabrėžtinai kuklios. Hendri- 
kas paprašė savo motinos Belos, kad būtų patiekta tik alaus ir kuklių su- 
muštinių su dešra. Uniformuotieji ponai nusivylė, mat jie buvo daug gir- 
dėję apie pasakišką prabangą, viešpataujančią direktoriaus viloje. Kokia 
nauda iš elegantiškų liokajų, jei jie nešioja tik sumuštinius, kokių ir na- 
muose gali gauti? Visas kultūros senatas būtų likęs visai surūgęs, jei nuo- 
taikos savo žvalumu nebūtų praskaidrinęs propagandos ministras. Tik de- 
ja, susirinkusieji nelabai žinojo, apie ką jiems kalbėti. Kultūros tema dau- 
geliui senatorių buvo pernelyg tolima. Uniformuoti ponai didžiavosi, kad 
nuo vaikystės neskaitė jokios knygos, ir greičiau laikė tai savo privalumu, 

nes juk taip elgęsis ir visų didžiai gerbiamas, dabar jau miręs ir, fiūreriui 
dalyvaujant, palaidotas generolas feldmaršalas ir reicho prezidentas... Kai 
pagyvenęs romanistas, kurio oficialiai aukštinamų knygų niekas neėmė į 
rankas dėl jų klaikios nuobodybės, pasisiūlė garsiai perskaityti skyrių iš 
savo trilogijos „Tauta bunda“, kilo nedidelė panika. Keli uniformuotieji 
pašoko ir nesąmoningu, bet grėsmingu gestu čiupo už savo pistoletų dėk- 
lų, propagandos ministro grimasa persikreipė, Benjaminas Pelcas sude- 
javo, lyg būtų gavęs gerą smūgį į krūtinę, ponia Bela nėrė į virtuvę, Niko- 
leta šaižiai ir nervingai nusijuokė - ir situacija būtų tapusi katastrofiška, 
jei Hiofgenas savo saldžiu dainingu balsu nebūtų jos išgelbėjęs. Būtų pui- 
ku, tikra palaima, jei jie galėtų pasiklausyti tikrai nuodugnaus skyriaus iš 
trilogijos „Tauta bunda“, patikino Hendrikas, ir jo veidą nutvieskė niek- 
šiška šypsena, tačiau jau vėlokas metas, o jie dar turį aptarti daug svarbių 
ir neatidėliotinų dalykų, visi nepakankamai susikoncentravę, kad galėtų 
suvokti didžios kūrybos teikiamą malonumą; jis, Hiofgenas, drįstų siūly- 
ti skirti tokiam skaitymui kokį nors kitą vakarą, į kurį visi galėtų susi- 
rinkti kaip pridera dvasiškai susikaupę. Visi senatoriai su palengvėjimu 
atsiduso. Senasis epikas vos neverkė iš nusivylimo. Ponas Miuleris-And- 
rė ėmė pasakoti nešvarias istorijas iš tų laikų, kuriuos su tikru pasipikti- 
nimu balse vadino „korupcijos metais“. Jis pažėrė keletą perliukų iš kita- 
dos garsėjusios rubrikos „Ar jūs nutuokėte apie tai?“ Vakarui įsisiūbuo- 
jant, paaiškėjo, kad charakterinių vaidmenų atlikėjas Joachimas moka labai 
juokingai pamėgdžioti ir šunų lojimą, ir vištų kudakavimą. Lota Linden- 
tal vos nenugriuvo nuo kėdės iš juoko, mat dabar Joachimas mėgdžiojo 
papūgą. Prieš išsiskirstant Baldūras fon Totenbachas, kuris taip pat buvo 
senatorius ir atvažiavo iš Hamburgo į Berlyną specialiai dėl šio kultūri- 
nio renginio, pasiūlė atsistojus sudainuoti Horsto Veselio dainą ir šimtąjį 
kartą prisiekti ištikimybę fiūreriui. Visi dėl to pasijuto šiek tiek nepato- 
giai, bet, aišku, turėjo tai atlikti. 

Spauda smulkiai aprašė šį jaukų ir dvasiškai turiningą kultūros senato- 
rių draugišką vakarą direktoriaus namuose. Apskritai, visi laikraščiai nepra- 
leisdavo progos informuoti publiką apie meninius arba patriotinius Hendri- 
ko Hiofgeno veiksmus. Jis buvo laikomas vienu iš svarbiausių ir aktyviau- 
sių „vokiečių kultūrinės valios reiškėjų“ ir fotografuojamas beveik taip pat 

dažnai kaip ministras. Kai sostinės įžymybės gatvėse ir smuklėse rinko au- 
kas „žiemos pagalbai“, direktorius priklausė prie tų, kurie sulaukė beveik 
tokio pat pasisekimo kaip ir ponai iš vyriausybės. Tačiau šiuos supo iki 
dantų ginkluoti detektyvai ir gestapininkai, tad tauta su savo aukomis var- 
guar įstengė iki jų prasigrūsti, o Hendrikas galėjo drįsti vaikščioti be jokios 
apsaugos. Tiesa, jis pasirinko teritoriją, kur jam nelabai reikėjo bijoti susi- 
durti su grėsmingu proletariatu - direktorius rinko aukas Adlono viešbu- 
čio vestibiulyje. Jis neatsisakė nusileisti ir į pagalbines patalpas, kur kiek- 
vienas virėjo parankinis turėjo įmesti savo grašį į dėžutę, į kurią Lota Lin- 
dental savo švelniais pirštais įkišo šimto markių banknotą. Su gudruoliu 
vyriausiuoju virėju direktorius nusifotografavo už parankės. Nuotrauka 
pasirodė pirmajame „Iliustruoto Berlyno laikraščio“ puslapyje. 

Spauda buvo tiesiog užtvindyta Hiofgeno nuotraukomis, kai direktorius 
iškėlė vestuves. Jis vedė Nikoletą, Miuleris-Andrė ir Benjaminas Pelcas buvo 
sutuoktuvių liudininkai, o ministras pirmininkas kaip vestuvinę dovaną at- 
siuntė juodųjų gulbių porą Hendrikholo tvenkiniui papuošti. Juodųjų gul- 
bių porą! Žurnalistai nenustygo dėl tokio originalumo, tik keletas labai senų 
žmonių - pavyzdžiui, generolienė - prisiminė, kad jau anksčiau vienas žy- 
mus dailiųjų menų mėgėjas savo globotiniui yra dovanojęs tokią pat dova- 
ną - Bavarijos karalius Liudvikas II kompozitoriui Richardui Vagneriui. 

Pats diktatorius telegrama pasveikino jaunąją porą, propagandos minis- 
tras atsiuntė krepšelį orchidėjų, kurios atrodė tokios nuodingos, tarsi jas 
gavusieji kartu su jų aromatu turėtų įkvėpti ir mirtį, Pjeras Lariu prancū- 
ziškai sukūrė ilgą eilėraštį, Teofilis Marderis telegrafavo savo prakeiksmą, 
mažoji Angelika, pati, beje, ką tik pagimdžiusi kūdikį, dar kartą, paskutinį 
kartą apraudojo savo neišsipildžiusią meilę, visos redakcijos į giliausius ir 
slapčiausius stalčius nukišo medžiagą, surinktą apie Hiofgeną ir princesę 
Tebab, o daktaras Radigas padiktavo savo sekretorei straipsnį, kuriame 
liaupsino Nikoletą ir Hendriką kaip „vokišką porą gražiausia ir giliausia 
žodžio prasme“, kaip „du jaunatviškai žvalius, bet kartu brandžius nauja- 
jai visuomenei visomis jėgomis tarnaujančius grynos rasės ir tauriausios 
prabos žmones“. Tik vienas vienintelis laikraštis - kuris, be kita ko, buvo 
laikomas itin artimai susijusiu su propagandos ministerija, - drįso užsi- 
minti apie abejotiną Nikoletos praeitį: jis sveikino jaunąją ponią, palikusią 

„emigrantą, žydų atžalą ir kultūros bolševiką Teofilį Marderį“, kad dabar 
vėl galėtų aktyviai dalyvauti kultūriniame nacijos gyvenime. Tai buvo kar- 
ti piliulė, nors ir subtiliai pacukruota. Teofilio vardas nuskambėjo trikdan- 
čiu disonansu gražiame sveikinimų straipsnių koncerte. 

Su milžiniškais lagaminais ir skrybėlių dėžėmis Nikoleta persikraustė iš 
Reichskanclerio aikštės į Grunevaldą. Kambarinė, padėjusi jai krautis daik- 
tus, kiek sutriko, išvydusi aukštus raudonus aulinius, tačiau jaunoji malo- 
ningoji ponia jai šaižiai ir aiškiai pareiškė, jog šie batai esantys jos amazo- 
nės kostiumo dalis. 

— Ašjuos avėsiu, vaidindama Pentesilėją! - sušuko Nikoleta keistai trium- 
fuojančiu balsu. 

Šis egzotiškai skambantis vardas ir jaunosios šeimininkės spindinčios 
katės akys taip įbaugino kambarinę, jog ši saugojosi, kad neužduotų dar 
kokių nors klausimų. 

Vakare Hendrikhole buvo suruoštas didelis priėmimas — koks kuklus 
atrodė pobūvis slaptojo patarėjo namuose per pirmąsias Hendriko vestu- 
ves, palyginti su šia didžiai iškilminga švente! Švytėdami pavojingu žave- 
siu, Oberonas ir Titanija sukiojosi po savo svečių minią. Abu jie buvo labai 
pasitempę; jis - aukštyn pakeltu smakru, ji išdidžiai pasikaišiusi metalu 
blizgantį ir žŽvangantį savo vakarinio apdaro šleifą, prie kurio ant pečių ir 
plaukuose derėjo didžiulės fantastiškos stiklo gėlės. Nikoleta švytėjo ryš- 
kiomis dirbtinėmis spalvomis, Hendriko veidas tarytum fosforescavo žals- 
vublyškumu. Buvo akivaizdu, kad šypsenos abiems kainuoja daug pastan- 
gų, netgi kančias. Jų veidai atrodė kaip kaukės. Stiklinės akys nematyda- 
mos žvelgė kiaurai Žmones, su kuriais jie sveikinosi išdidžiai vaikštinėdami. 
Ką gi jie vis dėlto regėjo po visais tais frakais, puošniomis uniformomis ir 
prabangiomis suknelėmis? Ką išvydo jų akys, kad šitaip sustingo po pu- 
siau nuleistais vokais? Kokios sukilo dvasios, tokios liūdnos ir galingos, 
kad sukaustė ir perkreipė šypsenas Hendriko ir Nikoletos lūpose, pavers- 
damos jas skausmingomis grimasomis? 

Galbūt jų akys susidūrė su įdėmiu Barbaros žvilgsniu, Barbaros, kuri 
buvo jų draugė, o dabar tolimoje ir svečioje šalyje - ak, atskirta nuo jų pra- 
rajomis, kurių krantų jau nejungė joks tiltas - vykdė savo rimtą ir sunkią 
pareigą. Galbūt jie regėjo Teofilio Marderio groteskišką kankinio veidą, šis — 

pusiau apakęs, pusiau praregėjęs, paženklintas tūkstančio kančių, kurio- 
mis mokėjo už visas puikybės ir beprotiškai savojo „aš“ apsėsto išdidumo 
nuodėmes - gailiai ir rūsčiai žvelgė į Nikoletą, palikusią jį, kartu ir savo 
pačios užgaidžiai pasirinktą likimą. O galjie net nematė kokio nors konkre- 
taus Žmogaus veido, o tik miglotą ir sukrečiantį apibendrintą savo pačių 
jaunystės paveikslą, visumą to, kas iš jų galėjo išeiti ir kuo jie, apimti nusi- 
kalstamų ambicijų, nesugebėjo tapti, ilgą, gėdingą savo išdavystės istoriją, 
kai žmogus išduoda ne tik kitus, bet ir pats save - tauresnę, geresnę ir ty- 
resnę savo esybės dalį; regėjo graudžiai gėdingą ir niūrią savo nuopuolio, 
savo nuosmukio kroniką, nors paikas pasaulis laikė tai karjera. Jie kilo, 
galvojo paikas pasaulis, kol kartu pasiekė šitą pergalingą vestuvių valan- 
dą, ojuk kaip tik ši valanda patvirtino jų bendrą pralaimėjimą. Nuo šiol jie 
sujungti amžiams, tiedu spindintys, švytintys, šypsantys - kaip kad am- 
žiams sujungti esti du išdavikai, du nusikaltėliai. Gija, rišanti vieną kaltąjį 
prie kito, bus ne meilė, bet neapykanta. 


„Kultūros senatas“ rengė jaukius draugiškus vakarus, šalies didieji vieš- 
bučių vestibiuliuose rinko maloningas aukas savo skurstantiems tautie- 
čiams, o paskui jomis apmokėdavo Trečiojo reicho propagandą užsienyje, 
buvo švenčiamos vestuvės, dainuojamos dainos ir sakoma begalė kalbų — 
totalitarinės, militaristinės ir imperialistinės diktatūros režimas toliau žen- 
gė savo kraupiu keliu, o kelio pakraštyje augo krūvos lavonų. 

Užsieniečiai, praleidę savaitę Berlyne ir keletą dienų provincijoje - ang- 
lų lordai, vengrų žurnalistai arba italų ministrai, — gyrė nepriekaištingą 
švarą ir tvarką, kritusią jiems į akis pažemintoje šalyje. Jiems regėjosi, kad 
visų Žmonių veidai linksmi, ir jie konstatuodavo: fiūreris yra mylimas, jį 
myli visa tauta, opozicija neegzistuoja. O opozicija, net pačios partijos šir- 
dyje, jau tapo tokia stipri ir grėsminga, kad „žaibiškai“ turėjo įsikišti baisu- 
sis triumviratas: fiūreris, dručkis ir šlubis. Žmogus, kuriam diktatorius pri- 
valėjo dėkoti už savo privačią armiją, kuriam dar užvakar kerinčiai šiepėsi 
propagandos šefas ir kurį valstybės šefas dar vakar vadino savo „ištiki- 
miausiu draugu“ - jis paties fiūrerio vieną naktį buvo išverstas iš lovos ir 
po poros valandų sušaudytas. Prieš driokstelint šūviui, tarp visų germanų 
mesijo ir jo ištikimiausio draugo įvyko scena, kokia vargu ar buvo kada 

įprasta tarp aukštas pareigas užimančių ponų. Ištikimiausias draugas suri- 
ko ant Mesijo: 

-— Tu šunsnukis, išdavikas - tai tu! 

Nūnai jam užteko drąsos būti atviram, nes jis matė, jog išmušė pasku- 
tinioji. Kartu su juo galvą palydėjo šimtai senų partijos narių, kurie tapo 
pernelyg užsispyrę. Tuo pat metu buvo sunaikinta pora šimtų komunis- 
tų ir, kadangi jau vis tiek užsimota žudyti stambiu mastu, dručkis, šlubis 
ir fiūreris liepė pašalinti ir tuos, kuriems turėjo kokių nors asmeninių pre- 
tenzijų arba kurie galėjo kelti kokią nors grėsmę ateityje: generolus, rašy- 
tojus, senus atitarnavusius ministrus pirmininkus, — be jokio skirtumo, 
kartais drauge sušaudydavo ir žmonas, galvos turėjo ristis, fiūreris visa- 
da taip sakė, o dabar atėjo tas metas. Nedidelė „valymo akcija“, - kaip 
buvo paskelbta vėliau. Lordų ir žurnalistų nuomone, fiūrerio energija bu- 
vusi kažkas nuostabaus - jis toks švelnus žmogus, mylėjo gyvulius, jokio 
gyvio nėra nuskriaudęs, tačiau net nemirktelėdamas galėjo žiūrėti, kaip 
stimpa ištikimiausi draugai. Po kruvinos orgijos tauta, regis, mylėjo Die- 
vo siųstąjį dar labiau nei anksčiau, tie, kurie bjaurėjosi ir baisėjosi, gyve- 
no šalyje vieniši ir išblaškyti. 

— Turiu ištverti, - kitados skundėsi daktaras Faustas, - aš turiu ištverti, 
kad garbinami šlykštūs žmogžudžiai. 

Nusirito galvos kilmingų jaunų merginų, apie kurias buvo sakoma, ne- 
va jos išplepėjusios kažką, ką norėjusi nuslėpti totalitarinė valstybė - nu- 
imti galvas, šįsyk tai buvo dvi dailios moterų galvos. Nusirito galvos vyrų, 
kurie nusikalto tik tuo, kad nenorėjo atsisakyti savo socialistinių pažiūrų — 
tačiau ir mesijas, įsakęs įvykdyti jiems mirties bausmę, vadino save sociali- 
stu. Mesijas tvirtino, kad myli taiką, ir liepė kankinti pacifistus koncentra- 
cijos stovyklose. Juos nužudydavo, o artimieji gaudavo jų pelenus užant- 
spauduotose urnose su pranešimu, kad pacifistinė kiaulė pasikorė arba buvo 
nušautas, kai mėgino pabėgti. Vokiečių jaunimui žodis „pacifistas“ nuo 
šiol reiškė keiksmą, vokiečių jaunimui nebereikėjo skaityti Gėtės ar Plato- 
no, Jis mokėsi šaudyti, mėtyti bombas, jis linksminosi per naktines karines 
pratybas vietovėje, o kai fiūreris taukšdavo apie taiką, jaunimas suprasda- 
vo, kad jis šneka tik juokais. Šis kariškai organizuotas, disciplinuotas, tre- 
niruotas jaunimas žinojo tik vieną tikslą, turėjo tik vieną perspektyvą - re- 

vanšistinį karą, grobikišką karą. Elzasas ir Lotaringija - vokiečių, Šveicari- 
ja - vokiečių, Olandija - vokiečių, Danija - vokiečių, Čekoslovakija — vokie- 
čių, Ukraina - vokiečių, o kad Austrija vokiečių, apie tai neverta nė burnos 
aušinti, Vokietija privalo atgauti savo kolonijas. Visa šalis virsta karine sto- 
vykla, karo pramonė klestėte klesti, nuolatos vyksta totalinė mobilizacija, 
o užsienis užkerėtas žiūri į šį impozantišką, siaubą keliantį vaidinimą kaip 
triušis į gyvatę, kuri jį tuoj praris. 

Žmonės linksminasi ir esant diktatūrai, „per džiaugsmą į galybę“,- skel- 
bia šūkis, rengiamos tautos šventės. Saro kraštas atitenka vokiečiams - tau- 
tos šventė. Dručkis pagaliau veda savo Lindental ir priiminėja milijoninės 
vertės vestuvines dovanas - tautos šventė. Vokietija išstoja iš Tautų Sąjun- 
gos, Vokietija atgauna savo „gynybinę didybę“ - išvien tautos šventės. Tau- 
tos švente tampa kiekvienas sutarties sulaužymas, ar tai būtų Versalio, ar 
Lokarno sutartis, ir privalomas „plebiscitas“, kuris vyksta paskui. Nesi- 
liaujančios šventės yra žydų persekiojimas ir viešas kalimas prie gėdos stul- 
po tų merginų, kurios su jais „išniekino rasę“, persekiojimas katalikų, apie 
kuriuos tik dabar sužinota, jog jie visada buvo ne ką geresni už žydus, ir 
prieš kuriuos rengiami gudrūs „valiutiniai procesai“ dėl menkniekių, nors 
tautos vadai perkelia į užsienį milžiniškus turtus, „reakcijos“ persekioji- 
mas, nors neaišku, kas ta reakcija. Marksizmas išnaikintas, tačiau vis dar 
kelia pavojų ir duoda pretekstą masiniams procesams, vokiečių kultūra 
„išvalyta nuo žydų“, tačiau tapo tokia nuobodi, kad niekas nenori apie ją 
girdėti; jau trūksta sviesto, bet patrankos svarbiau; per Gegužės 1-ąją, kuri 
anksčiau buvo proletariato šventė, prasigėręs daktaras — išpurtusi šampa- 
no kempinė - šiandien kažką postringauja apie gyvenimo džiaugsmą. Ar 
nepavargs Si tauta nuo tokių gausių ir tokių abejotinų šventinių renginių? 
Ko gero, jau pavargo. Ko gero, jau dejuoja. Bet triukšmas iš megafonų ir 
mikrofonų nustelbia jos aimanas. 

Režimas toliau žengia savo baisiu keliu. Kelio pakraštyje auga krūvos 
lavonų. 


Kas priešinosi, žinojo, kuo rizikuoja. Kas sakė tiesą, turėjo tikėtis melagių 
keršto. Kas mėgino skleisti tiesą ir už ją kovoti, tam grėsė mirtis ir visos bai- 


sybės, kurios dažniausiai laukdavo prieš mirtį Trečiojo reicho kalėjimuose. 

Otas Ulrichsas labai drąsiai užsimojo. Jo politiniai draugai skirdavo jam 
sunkiausias ir pavojingiausias užduotis. Jie manė ar bent vylėsi, kad Otą 
Ulrichsą tam tikru mastu saugo vieta Valstybės teatre. Šiaip ar taip, jo 
padėtis buvo palankesnė nei kai kurių jo draugų, kurie slapstydamiesi 
gyveno svetimais vardais - nuolatos sprukdami nuo gestapo agentų, per- 
sekiojami policijos kaip nusikaltėliai, kaip padugnės vagys ar žmogžu- 
džiai medžiojami po šią šalį, kuri buvo žmogžudžių ir padugnių vagių 
valdžioje. Otas Ulrichsas kartais galėdavo ryžtis tokiems dalykams, ku- 
rie jo draugams būtų reiškę neabejotiną pražūtį. Jis pernelyg rizikavo. 
Vieną rytą jį suėmė. 

Tuo metu Valstybės teatre buvo repetuojamas „Hamletas“, pagrindinio 
vaidmens ėmėsi pats direktorius. Otas Ulrichsas turėjo vaidinti dvariškį 
Gildensterną. Kai jis neatsiprašęs neatvyko į repeticiją, Hiofgenas išsigan- 
do: jis iš karto suprato ar bent nujautė, kas atsitiko. Jis anksčiau išėjo iš 
repeticijos, trupė tęsė darbą be jo. Kai iš Oto šeimininkės direktorius suži- 
nojo, kad paryčiis Ulrichsą išsivedė trys civiliai apsirengę vyrai, paprašė 
sujungti jį su ministro pirmininko rūmais. Dručkis iš tiesų pats teikėsi pri- 
eiti prie telefono, tačiau tapo ganėtinai griežtas ir nebenorėjo leistis į kal- 
bas, kai Hendrikas paklausė, ar jis ką žinąs apie Oto Ulrichso suėmimą. 
Aviacijos generolas pareiškė nesąs informuotas. 

— Tai visai ne mano žinioje, - kiek susierzinęs tarė jis. - Jei mūsų žmonės 
patupdė tą vyruką, tai jis, matyt, jau privirė košės. Aš nuo pat pradžių ne- 
pasitikėjau tuo vaikinu. Ir ta jo „Audronaša“ kadaise, juk tai buvo velniš- 
kai prastas balaganas. 

Kai Hendrikas dar drįso paklausti, ar nieko neįmanoma padaryti Ulrich- 
so padėčiai sušvelninti, dručkis tapo atšiaurus. 

— Ne, ne, mano mielas - geriau nekiškite nagų prie šito dalyko! - išgirdo 
Hendrikas storą ir šaižų balsą. - Pasielgsite protingiau, jei rūpinsitės savo 
reikalais. 

Tai nuskambėjo grėsmingai. Ir užuomina apie „Audronašą“, kur Hiof- 
genas pats pasirodė kaip „draugas“, nebuvo maloni. Hendrikas suvokė, 
jog rizikuoja prarasti viršūnių malonę, jei šiuo momentu ir toliau rūpinsis 
savo seno bičiulio likimu. „Gausiu porą dienų palūkėti“,- nusprendė jis. - 
„Kai sutiksiu dručkį geriau nusiteikusį, pabandysiu kuo atsargiausiai grįž- 

ti prie šio reikalo. Aš dar kartą ištrauksiu Otą iš Kolumbiahauzo “ arba iš 
lagerio. Bet dabar baigta! Vaikinas turės mauti į užsienį. Jo beprasmiškas 
neatsargumas, jo senoviškas ir naivus heroizmo supratimas pridarys man 
dar bjauresnių nemalonumų...“ 

Kai ir po dviejų dienų Hendrikui vis dar nepavyko gauti kokių nors žinių 
apie Ulrichsą, jis sunerimo. Vėl varginti ministro pirininko telefono skambu- 
čiu jis nedrįso. Ilgai galvojęs, Hiofgenas ryžosi paskambinti Lotai. Nuošir- 
džioji didžiojo žmogaus žmona iš pradžių nudžiugo, kad vėl girdi mielą 
Hendriko balsą. Hendrikas ją kiek paskubom patikino, kad jam taip pat ma- 
lonu ją girdėti, beje, šįsyk jis skambinąs dar ir dėl ypatingos priežasties. 

— Aš nerimauju dėl Oto Ulrichso, - tarė Hiofgenas. 

— Kaip - nerimauju? - atsiliepė šviesiaplaukė iš savo rokokinio buduaro. — 
Jukjis negyvas. 

Lota Lindental nustebo ir, regis, kone pralinksmėjo, kad Hendrikas to 
dar nežino. 

— Jis negyvas... - tyliai pakartojo Hendrikas. 

Ponios generolienės nuostabai jis padėjo ragelį, su ja net neatsisveikinęs. 

Hendrikas iš karto liepė vežti jį pas ministrą pirmininką. Galingasis pri- 
ėmė jį savo darbo kabinete. Dručkis vilkėjo įspūdingais kambariniais dra- 
bužiais, kurių rankogaliai ir apykaklė buvo apsiūti šermuonėlio kailiu. Prie 
jo kojų ilsėjosi baisus dogas. Viršum rašomojo stalo juodos drapiruotės fo- 
ne blizgėjo platus šukėtas kalavijas. Ant marmurinio pjedestalo stovėjo fiū- 
rerio biustas, neregėmis akimis spoksantis į dvi nuotraukas: vienoje buvo 
nufotografuota Lota Lindental, vaidinanti Miną fon Barnhelm, o kita - 
portretas tos skandinavės damos, kuri kitados automobiliu vežė sužeistą 
avantiūristą per Italiją ir virš kurios urnos dabar stūksojo milžiniškas skliau- 
tuotas antkapis — žėrintis kupolas iš marmuro ir auksuoto akmens, taip 
našlys tarėsi išreiškiąs savo dėkingumą, nors iš tikrųjų tai tebuvo pamink- 
las jo paties puikybei. 

— Otas Ulrichsas negyvas, - prabilo Hendrikas, sustojęs prie durų. 

— Na žinoma, - atsakė dručkis prie rašomojo stalo. Pamatęs, kad Hendri- 


“Viena iš pirmųjų Vokietijos koncentracijos stovyklų, 
nuo 1935 m. veikusi Berlyne ir prie Berlyno. (Vert. past.) 

kas išblyško, tarsi jo veidu būtų perbėgęs baltos liepsnos atspindys, druč- 
kis pridūrė: - Regis, tai būta savižudybės. 

Ministras pirmininkas tai pareiškė nė nenurausdamas. 

Hendrikas akimirką susverdėjo. Nevalingu judesiu, pernelyg akivaiz- 
džiai išduodančiu siaubą, jis griebėsi už kaktos. Tai tikriausiai buvo pir- 
mas visai nuoširdus, nė kiek nestilizuotas aktoriaus Hiofgeno gestas, kurį 
išvydo ministras pirmininkas. Didysis žmogus pajuto nusivylimą dėl to- 
kios savo apsukriojo numylėtinio savitvardos stokos. Jis atsistojo, išsitiesė 
visu savo gąsdinančiu didumu. Kartu su juo pakilo siaubingasis dogas ir 
ėmė urgzti. 

— Sykį jums daviau gerą patarimą, - grėsmingai tarė aviacijos generolas, — 
o dabar jį pakartosiu - nors nesu pratęs du kartus sakyti tą patį: nekiškite 
nagų prie šito dalyko! 

Pasakyta buvo aiškiai. Nustėręs Hendrikas pajuto, kaip arti bedugnė, 
ant kurios krašto jis nuolatos sukiojosi ir į kurios gelmes jį galėjo nustumti 
šis riebus milžinas, jeigu tik būtų užsigeidęs... Ministras pirmininkas sto- 
vėjo palenkęs galvą, ant buliaus sprando jam susimetė trys plačios, išsipū- 
tusios raukšlės. Mažos akutės svaidė žaibus, net akių baltymai nusidažė 
raudona spalva, tarsi susierzinusiam tironui į veidą būtų plūstelėjusi krau- 
jo banga, nuo kurios aptemo žvilgsnis. 

— Nešvarus reikalas, - pridūrė jis. - Šitas Ulrichsas buvo įsipainiojęs į 
purvinas aferas, turėjo dėl ko žudytis. Mano valstybinių teatrų direktorius 
neturėtų per daug domėtis užkietėjusiu tėvynės išdaviku. 

Žodį „tėvynės išdavikas“ generolas riaumote išriaumojo. Hendrikui ėmė 
svaigti galva, taip arti prieš save jis išvydo bedugnę. Kad nenugriūtų, įsiki- 
bo į sunkaus renesansinio krėslo atlošą. Kai paprašė leidimo išeiti, minist- 
ras pirmininkas jį paleisdamas atšiauriai linktelėjo galva... 

Niekas teatre nedrįso šnekėti apie kolegos Ulrichso „savižudybę“. Ta- 
čiau kažkokiu paslaptingu ir nesukontroliuojamu būdu visi vis tiek suži- 
nojo, kaip Ulrichsas mirė. Jam ne įvykdė mirties bausme, o mirtinai užkan- 
kino. Žiauriais kankinimais siekta išgauti jo bendradarbių ir draugų var- 
dus. Bet Ulrichsas liko nepalaužiamas. Gestapas nežmoniškai įsiuto ir 
nusivylė, mat ir Ulrichso bute nerado jokios medžiagos, ten nebuvo jokio 
raštiško dokumento, jokių pastabų, jokio lapelio su kokiu nors adresu. Jau 

beveik nesitikėdami ko nors išpešti, o vien tik norėdami nubausti jį už už- 
sispyrimą, kankinimus sustiprino. Ko gero, budeliai net neturėjo aiškaus 
įsakymo jį nužudyti; auka mirė jų rankose per trečią „apklausą“. Iš jo kūno 
liko tik kruvina, sumaitota masė, ir jo motina, kuri gyveno kažkur provin- 
cijoje ir, sužinojusi apie jo savižudybę, iš sielvarto neteko nuovokos, jo vargšė 
motina nebūtų pažinusi sutinusio, suplėšyto ir sudraskyto, pūliais, krauju 
ir išmatomis išteplioto veido, kuris kitados buvo jos sūnaus. 

— Tave tai sukrėtė, Hendrikai? — paklausė Nikoleta savo vyro su keistai 
abejingu ir, kaip atrodė, kone pašaipiu smalsumu. — Ar tau tai rūpi? 

Hendrikas nedrįso atsakyti į jos žvilgsnį. 

— Aš taip seniai pažinojau Otą... - tyliai tarė jis, lyg turėtų kažko prašyti 
atleidimo. 

- Jis žinojo, kuo rizikuoja, - pareiškė Nikoleta. - Jei loši, turi būti pasi- 
ruošęs pralošti, ką statai ant kortos. 

Kad vis dėlto ką nors atsakytų, Hendrikas, kuriam pokalbis buvo nema- 
lonus, dar sumurmėjo: 

— Vargšas Otas! 

Ji dygiai atkirto: 

— Kodėl vargšas? - Ir pridūrė: — Jis mirė už reikalą, kurį laikė teisingu. 
Galbūt jam reikia pavydėti. - Tada, kiek patylėjusi, šnekėjo toliau: - Para- 
šysiu Marderiui ir papasakosiu jam apie Oto mirtį. Marderis žavisi žmonė- 
mis, kurie dėl idėe fixe rizikuoja gyvybe. Jam patinka užsispyrėliai. Jis pats 
sugebėtų paaukoti gyvybę iš užsispyrimo. Ko gero, jis nuspręs, kad šitas 
Ulrichsas buvo disciplinuota asmenybė. 

Hendrikas nekantriai mostelėjo ranka. 

— Otas anaiptol nebuvo kokia nors ypatinga asmenybė, — tarė jis. - Jis 
buvo eilinis žmogus - eilinis didžiojo reikalo kareivis... 

Čia Hendrikas nutilo, o jo blyškų veidą trumpam užliejo raudonis. Jis 
susigėdo savo žodžių. Gėdijosi, nes ištarė žodžius, kuriems Oto mirtis su- 
teikė daug didesnės rimties nei bet kada. Kadangi suvokė tokių žodžių 
svorį ir didybę — suvokė dabar, per vieną trumpą akimirką, - jautė, kad 
juos išniekino, tardamas savo lūpomis. Jautė, kad iš jo lūpų rimti žodžiai 
skamba it pasityčiojimas... 

Niekam nebuvo leista dalyvauti laidojant aktorių Otą Ulrichsą, kuris pa- 

sitraukė iš gyvenimo „savo noru, bijodamas pelnytos liaudies teismo baus- 
mės“. Valstybė linko užkasti sudarkytą lavoną kaip padvėsusį šunį. Ta- 
čiau velionio motina, pamaldi katalikė, atsiuntė pinigų karstui ir kukliam 
antkapiui. Laiške, vos įskaitomame per riebalų ir ašarų dėmes, ji prašė leis- 
ti krikščioniškai palaidoti jos vaiką. Bažnyčia negalėjo sutikti: jokiam kuni- 
gui nevalia lydėti savižudžio karsto. Savo skurdžiame kambarėlyje senoji 
moteriškė meldėsi už pražuvėlį sūnų: 

- Jis į tave netikėjo, brangusis Dieve, ir daug nusidėjo. Tačiau jis nebuvo 
blogas. Jis nuėjo klaidingu keliu, bet ne iš užsispyrimo, o todėl, kad laikė tą 
kelią teisingu. Visi keliai, kuriuos renkiesi, norėdamas gero, turi vesti pas 
tave, brangusis Dieve. Tu jam atleisi ir išvaduosi nuo amžinojo prakeiki- 
mo. Nes tu matai, kas darosi žmogaus širdyje, amžinasis Tėve, o mano 
paklydėlio sūnaus širdis buvo tyra. 

Beje, senoji moteris nebūtų pajėgusi sukrapštyti pinigų karstui ir antka- 
piui, ji neturėjo nieko, nė vieno pfenigo ir jau nė vieno daikto, kurį būtų 
galima paversti pinigais. Ji vertėsi taisydama suplyšusius skalbinius, daž- 
nai gaudavo badauti, o dabar, kai Otas jau nebegalės jos paremti, jai bus 
dar sunkiau ir blogiau... Neprisistatęs velionio draugas iš Berlyno atsiuntė 
jai pinigų laidotuvių išlaidoms ir tiksliai nurodė, kokioms įstaigoms tuos 
pinigus pervesti. „Atleiskite, kad neprisistatau vardu“, - rašė nepažįsta- 
masis. — „Jūs tikriausiai suprasite priežastis, verčiančias mane būti atsargų, 
ir tam pritarsite.“ 

Senoji moteris nieko nesuprato. Ji truputį paverkė, nusistebėjo, papurtė 
galvą, pasimeldė ir vėl nusiuntė pinigus, ką tik gautus iš Berlyno, atgal į 
Berlyną. „Tuose miestuose jie, matyt, visai sukvailėjo“, - pamanė ji. - „Ko- 
dėl pinigai iš pradžių turi apkeliauti pusę Vokietijos, jei juos siunčia iš Ber- 
lyno ir reikia sumokėti tame pačiame Berlyne? Bet tasai, kuris tai padarė 
dėl mano Oto, aiškų, yra geras Žmogus - aišku, geras ir dievobaimingas 
Zmogus.“ Ir nepažįstamąjį aukotoją senutė įtraukė į savo maldas. 

Taigi nužudyto revoliucionieriaus antkapis ir karstas buvo apmokėti iš 
didžiulės algos, kurią ponas direktorius gaudavo iš nacionalsocialistinės 
valstybės. Tai buvo paskutinis ir vienintelis dalykas, kurį Hendrikas Hiof- 
genas dar galėjo padaryti savo draugui Otui Ulrichsui - jis paskutinį kartą 
jį įžeidė. Tačiau Hendrikas pajuto palengvėjimą, išsiuntęs pinigus Ulrichso 

motinai. Dabar jo sąžinė buvo kiek apraminta, ir toje širdies pusėje, kur 
Hendrikas įsirašydavo „apsidraudimus“, dabar atsirado dar vienas teigia- 
mas straipsnis. Įtampa, kankinusi jį paskutinėmis bjauriomis dienomis, at- 
slūgo. Jo nebeslėgė. Jis galėjo visą savo energiją sutelkti į Hamletą. 

Šis vaidmuo kėlė jam sunkumų, kuriems Hendrikas nebuvo pasiruošęs. 
Kaip lengvabūdiškai jis anuomet Hamburge improvizavo danų princą! Ge- 
rasis Krogė putojo ir net per generalinę repeticiją norėjo atšaukti spektaklį. 

— Tokių kiaulysčių savo teatre aš nepakęsiu! - riaumojo senas kovotojas 
už dvasingą teatrą. 

Hendrikas tai prisiminė ir nejučia šyptelėjo. 

Dabar nebeliko nė vieno, kuris, kalbėdamas apie jį jo akivaizdoje, drįstų 
šnekėti apie „kiaulystes“. Tačiau kai Hendrikas likdavo vienas ir niekas jo 
negirdėdavo, jis dejuodavo: 

— Aš to neįstengsiu! 

Vaidindamas Mefistą, Hiofgenas nuo pat pradžių jautėsi tikras dėl kiek- 
vieno tono, dėl kiekvieno gesto. O danų princas aižėjo ir slydo iš rankų. 
Hendrikas kovojo dėl jo. 

— Aš tavęs nepaleisiu! - šaukė aktorius. 

Tačiau Hamletas jam atsakė, nusigręžęs, liūdnai, pašaipiai ir be galo iš- 
didžiai: 

— Tik tam prilygsti, kas tavy įvyksta, tačiau ne man.“ 

Komediantas rėkė ant princo: 

— Privalau tave suvaidinti! Jei neįstengsiu suvaidinti tavęs, neįstengsiu nie- 
ko. Tu - išmėginimas ugnimi, kurį ketinu įveikti. Visas mano gyvenimas ir 
visos nuodėmės — mano didžioji išdavystė ir visa mano gėda pateisintinos 
vien mano menu. Bet menininkas aš būsiu tik tada, jei būsiu Hamletas. 

— Tu ne Hamletas, - atkirto jam princas. - Tau trūksta kilnumo, įgyjamo 
tik per kančias ir pažinimą. Tu nepakankamai kentėjai, o tai, ką patyrei, 
tėra gražus titulas ir didžiulė alga, ne daugiau. Tu nesi kilnus, esi valdžios 
beždžionė ir klounas žmogžudžiams prablaškyti. Beje, tu ir pažiūrėti ne- 
panašus į Hamletą. Tik pažiūrėk į savo rankas - argi tai rankos žmogaus, 
sutaurinto kančios ir patyrimo? Tavo rankos negrabios, kad ir kokiomis 

liaunomis ir gotiškomis jas laikytum. Be to, tu per storas. Apgailestauju, 
turėdamas atkreipti tavo dėmesį - bet Hamletas su tokiais klubais... o var- 
gė!- Čia princas nusijuokė, aidžiai ir pašaipiai, iš mistinės savo amžinos 
šlovės tolybės. 

— Juk žinai, kad scenoje aš vis dar galiu atrodyti labai lieknas! - suirzęs ir 
įsižeidęs šūktelėjo komediantas. - Liepiau sukurti man tokį kostiumą, jog 
ir mirtinas priešas net norėdamas nepastebėtų, kad mano klubai stori. El- 
giesi niekšingai, primindamas juos man dabar, kai mano nervai ir taip pa- 
krike! Kodėl tau taip rūpi mane įžeisti? Ar tu taip baisiai manęs neapkenti? 

— Ašiš viso nejaučiu tau jokios neapykantos. - Princas su panieka gūžte- 
lėjo pečiais. - Neturiu su tavimi nieko bendra. Tu nesi man lygus. Galėjai 
rinktis, mano mielas: kilnumas ar karjera. Ką gi, tu pasirinkai. Džiaukis 
sau į sveikatą, bet duok man ramybę! 

Ir liekna figūra ėmė tirpti. 

— Aš taves nepaleisiu!!! - dar kartą sušvokštė komediantas ir ištiesė į 
princą abi rankas, apie kurias šmėkla taip paniekinančiai atsiliepė, tačiau 
jos užgriebė tik orą. 

— Tu ne Hamletas! - dar sykį pakartojo, dabar jau iš tolybių, svetimas 
išdidus balsas... 

Jis buvo ne Hamletas, bet jį vaidino, įgūdžiai jam tebetarnavo. 

— Bus didinga! - tvirtino režisierius ir kolegos - gal stokodami nuojau- 
tos, o gal norėdami įsiteikti direktoriui. - Nuo didžiojo Kainco laikų jokioje 
vokiečių scenoje nebuvo tokios vaidybos! 

Tačiau pats Hendrikas suprato, kad neperteikia tikrojo eilių turinio, jų 
paslapties. Jis nežinojo, kaip vaidinti. Kadangi nesijautė tikras ir neturėjo 
jokios apčiuopiamos Hamleto vizijos, eksperimentavo. Su nervingu ne- 
kantrumu vaikėsi niuansų ir ryškių mažų efektų, kuriems trūko vidinio 
ryšio. Hiofgenas nusprendė pabrėžti vyriškus, energingus danų princo 
bruožus. 

— Hamletas nėra skystablauzdis, - įtikinėjo jis kolegas ir režisierių, kažką 
panašaus aiškino ir žurnalistams. - Jis toli gražu nėra moteriškas - ištisos 
aktorių kartos klydo, suvokdamos jį kaip moterišką tipą. Jo melancholija 
nėra tuščias splinas, ji turi pagrįstų priežasčių. Princas visų pirma keršija 
už savo tėvą. Jis renesanso žmogus - labai aristokratiškas ir šiek tiek ciniš- 

kas. Man visų pirma rūpi išvaduoti jį nuo tų verksmingų ir sentimentalių 
bruožų, kuriuos jam užkrovė tradicinė traktuotė. 

Režisieriui, kolegoms ir žurnalistams tai atrodė labai originalu, drąsu ir 
įdomu. Benjaminas Pelcas, su kuriuo Hendrikas ilgai šnekėdavosi apie Ham- 
letą, buvo sužavėtas Hendriko koncepcijos. 

— Tik toks, kokį jaučia ir suvokia jūsų genijus, danų princas iš viso dar 
gali būti pakenčiamas mums, šiandieniniams žmonėms - juk mes esame 
ciniški veiklos žmonės, — sakė Pelcas. 

Herojus, kokį Hendrikas Hiofgenas sukūrė iš Hamleto, priminė neura- 
steniko bruožų turintį prūsų leitenantą. Visi akcentai, kuriais jis mėgino 
nuslėpti savo vaidybos banalumą, buvo besaikiai ir šaižūs. Vieną akimirką 
jis išsitempęs sustingdavo, o kitą su didžiausiu triukšmu jau griūdavo be 
sąmonės. Užuot dvejojęs, aktorius Hiofgenas rėkė ir šėlo. Jo juokas rėžė 
ausį, judesiai trūkčiojo. Hiofgeno Hamletui trūko tos gilios ir paslaptingos 
melancholijos, kurią jis suteikė savo Mefistui - intuityviai, jos nevaidinda- 
mas, 0 pagal mįslingą, jo paties neįsisąmonintą dėsnį. Didžiuosius mono- 
logus jis deklamavo pavyzdingai raiškiai, išlavintu balsu, bet tik „dekla- 
mavo“. Kai pradėjo skundą: 

„O, kad tasai grubus, niekingas kūnas 
Sudiltų ir ištirptų kaip rasa!“ 

— jam stigo ir muzikos, ir įsitikinimo, ir grožio, ir nevilties, nebuvo justi, 
kas jo išmąstyta ir iškentėta, kad lūpos galėtų ištarti šituos žodžius, kalbos 
netaurino nei jausmas, nei patirtis, tai buvo tik koketiškas aimanavimas ir 
pretenzinga dejonė. 

Nepaisant to, „Hamleto“ premjera susilaukė audringo pasisekimo. Nau- 
joji Berlyno publika vertino aktorius ne tiek pagal vaidybos raiškumą ir 
intensyvumą, kiek pagaljų santykius su valdžia. Beje, šis pastatymas buvo 
skirtas tam, kad padarytų įspūdį parteryje sėdintiems aukštiems karinin- 
kams ir kraujo ištroškusiems profesoriams bei juos lydinčioms ne mažiau 
herojiškai nusiteikusioms damoms. Režisierius grubiai ir iliustratyviai 
pabrėžė šiaurietišką Šekspyro tragedijos charakterį. Spektaklio dekoraci- 
jos buvo masyvios, labiau jos būtų tikusios kaip fonas Nibelungų giesmės 

karžygiams. Scenoje, kurioje tvyrojo niūri prieblanda, visą laiką žvangėjo 
kalavijai ir skambėjo kimūs riksmai. Hendrikas su savo tragišku manierin- 
gumu sukiojosi tarp jį supančių gizelių. Viename epizode jis leido sau pa- 
pokštauti ir kurį laiką nejudėdamas sėdėjo prie stalo, rodydamas nustėru- 
siai publikai tik savo rankas. Veidą dengė tamsa, rankos, nugrimuotos bal- 
tai it kreida ir ryškiai apšviestos prožektorių, padėtos ant juodo stalviršio. 
Negražias savo rankas direktorius pateikė it brangenybes: tai jis darė pu- 
siau iš puikybės — kad pažiūrėtų, kiek gali sau leisti, - pusiau norėdamas 
pakankinti save, nes smarkiai kentė, demonstruodamas savo plačius, vul- 
garius pirštus. 

— „Hamletas“ yra reprezentatyvi germaniška drama, - pareiškė dakta- 
ras Radigas per propagandos ministerijos organizuotą preliminarinį ap- 
tarimą. - Danų princas yra vienas iš didžiųjų vokiečių žmogaus simbolių. 
Jame randame išreikštą dalį savo vidinės esmės. Helderlinas apie mus 
paskelbė: 

„Nes jūs, vokiečiai, taip pat 
Linke ne veiksmams, o minčiai.“ 

Taigi Hamletas yra ir vokiečių žmogaus pavojus. Jis glūdi mumyse vi- 
suose, ir mes privalome jį įveikti. Nes laikas iš mūsų reikalauja veiksmų, o 
ne vien minčių ir griovikiškų samprotavimų. Apvaizda, kurią mums atne- 
šė fiūreris, įpareigoja mus veikti vardan nacionalinės bendrijos, nuo kurios 
Hamletas, šis tipiškas intelektualas, mąsliai atsiriboja ir pasitraukia. 

Visi vieningai sutarė, kad tragišką ryžto veikti ir minčių gilybės konflik- 
tą, taip neįprastai išskiriantį vokiečių žmogų iš visų kitų gyvų būtybių, 
Hiotgenas, vaidindamas Hamletą, padarė juste juntamą. Mat jis pristatė 
princą kaip nutrūktgalvį pakrikusiais nervais publikai, puikiai suprantan- 
Čiai ir nutrūktgalviškumą, ir neurasteniškus priepuolius. 

Direktoriui, kurio kostiumas iš tiesų buvo pasiūtas taip vykusiai, kad 
su juo Hiofgeno klubai atrodė siauri lyg jaunuolio, daugybę kartų teko 
išeiti nusilenkti. Šalia lankstėsi jo jaunoji žmona, Nikoleta Hiofgen, su- 
vaidinusi keistoką ir kiek sustingusią, bet ypač beprotybės scenose labai 
įspūdingą Ofeliją. 

Ministras pirmininkas, žėrintis purpuru, auksu ir sidabru, ir jo Lota, švy- 
tinti žydru apdaru, stovėjo vienas greta kito savo ložėje ir demonstratyviai 
plojo. Taip galingasis susitaikė su savo rūmų juokdariu: Mefistofelis-Hen- 
drikas žiūrėjo į tai su dėkingumu. Gražus ir išblyškęs su savo Hamleto kos- 
tiumu jis žemai nusilenkė aukštajai porai. „Lota vėl mane įsimylėjusi“,- pagal- 
vojo Hendrikas, pridėdamas prie širdies dešinę ranką, gestas liudijo di- 
džiulį nuovargį, tačiau vis tiek atrodė tobulas. Jo plačios, subtiliai ir 
kruopščiai tamsiai raudonai dažytos lūpos sujaudintai šypsojosi, akys po 
apskritais juodais antakių lankais spindėjo gundančia, saldžia ir šalta švie- 
sa, O pervargimą ir sielvartingą įtampą atspindinti linija ties smilkiniais 
taurino veidą ir darė jo piktadarišką žavesį jaudinantį. Ponia aviacijos ge- 
nerolienė pamojo jam šilkine nosinaite, tokia pat žydra kaip ir jos vakarinė 
pamanė Hendrikas. 

Jis atsisakė visų kvietimų, pasiteisino esąs labai nuvargęs ir liepė vežti jį 
namo. Likęs vienas savo darbo kambaryje, suprato, kad apie miegą nėra ko 
ir galvoti. Jautėsi prislėgtas ir susijaudinęs. Garsūs plojimai nepadėjo už- 
miršti, kad jam nepavyko. Žinoma, gera ir svarbu, kad jis susigrąžino druč- 
kio palankumą, dėl kurio jau teko drebėti. Bet net ši akivaizdi ir reikšmin- 
ga vakaro sėkmė neįstengė paguosti jo dėl fiasko, kurį šiandien patyrė jo 
didžiulės ambicijos, jo kilnesnioji garbėtroška. „Aš nebuvau Hamletas“, — 
skausmingai galvojo Hendrikas. —- „Laikraščiai tvirtins, kad aš - apsigimęs 
danų princas. Bet jie meluos. Aš buvau netikras, buvau prastas - dar turiu 
tiek savikritikos, kad šitai suvokčiau. Kai prisimenu, kokiu nuslopusiu balsu 
deklamavau „Būti ar nebūti“, viskas gniaužiasi viduje...“ 

Hiofgenas atsisėdo į fotelį, stovintį prie atviro lango. Knygą, kurią nusi- 
čiupo, susinervinęs vėl padėjo atgal — tai buvo „Les Fleurs du Mal“, jos 
priminė jam Žiuljetą. 

Per langą buvo matyti tamsus sodas, iš kurio sklido kvapai ir drėgmė. 
Hendriką krėtė šaltis, jis suskliautė ant krūtinės šilkinį chalatą. Koks gi da- 
bar mėnuo? Balandis - o galjau gegužės pradžia? Ūmai Hendrikas pajuto 
liūdną kartėlį, kad jau seniai nepastebi, kaip ateina pavasaris ir kaip gra- 
žiai jis pereina į vasarą. „Tas prakeiktas teatras“, - skausmingai ir piktai 
pagalvojo Hendrikas, - „jis mane suės. Per jį pražiopsosiu gyvenimą.“ 

Hiofgenas sėdėjo užmerkęs akis, kai staiga išgirdo kimų balsą: 

— Alio! Pone direktoriau! 

Hendrikas pašoko. 

Antjo lango iš sodo užsiropštė kažkoks tipas - meistriškai kaip akroba- 
tas, nes nebuvo jokių grotelių. Jo figūra lange buvo matyti iki pusės. Hendri- 
kas siaubingai išsigando. Kelias sekundes galvojo, kad tai vizija, jo sudir- 
gusių nervų padarinys. Bet ne, vaikinas neatrodė panašus į haliucinaciją. 
Jokių abejonių - jis gyvas. Jis dėvėjo pilką kepurę su snapeliu ir mėlyną 
purviną palaidinę. Viršutinę veido pusę slėpė tamsus šešėlis. Apatinę vei- 
do dalį dengė rudi barzdos šeriai. 

— Ko jūs norite?! - suriko Hiofgenas, atgalia ranka graibydamas varpe- 
lio, stovinčio ant rašomojo stalo. 

— Nerėk taip! - tarė vyras, ir jo balse skambėjo savotiškas šiurkštus gera- 
širdiškumas. - Juk aš tau nieko nedarau. 

— Ko jūs iš manęs norite? - pakartojo Hendrikas, dabar jau kiek tyliau. 

— Atėjau tik perduoti linkėjimų, - tarė vyras lange. - Linkėjimų nuo Oto. 

Hendriko veidas išbalo kaip šilkinė skarelė, kurią jis ryšėjo ant kaklo. 

— Net nežinau, apie kokį Otą jūs kalbate, - atsakė beveik be garso. 

Trumpas juokas, kuriuo jam atsiliepė nuo lango, skambėjo ganėtinai 
šiurpiai. 

— Gal lažinkimės, kad tuoj prisiminsi? — paklausė lankytojas su grėsminga 
pašaipa. Bet tuoj pat surimtėjęs šnekėjo toliau: - Paskutiniame laiškelyje, kurį 
gavau iš Oto, buvo aiškiai parašyta, kad perduotume tau linkėjimų. Tik nema- 
nyk, kad atėjau prasiblaškyti. Tačiau Oto pageidavimus mes gerbiame. 

Hendrikas pajėgė tik sukuždėti: 

— Jei tučtuojau nedingsite, iškviesiu policiją! 

Dabar žmogus nusikvatojo kone nuoširdžiai. 

— Tą tu sugebėtum, drauge! - linksmai sušuko jis. 

Kaip įstengdamas nežymiau Hendrikas atitraukė stalčių ir įsikišo į kiše- 
nę revolverį. Tikėjosi, jog svečias lange to nepastebės, bet šis jau šaukė, su 
didžiausia panieka atsismaukdamas nuo kaktos kepurę: 

— Tą daikčiuką galėjai palikti ir stalčiuje, pone direktoriau. Juk nėra pras- 
mės pyškinti - tik nemalonumų sulauksi. Ko gi tu bijai? Juk sakiau, kad 
šįsyk tau nieko nedarysiu. 

Vyras buvo daug jaunesnis, nei Hendrikui pasirodė iš pradžių: pamatė 
tai dabar, kai kepurės šešėlis nebedengė jam kaktos. Vyro veidas buvo gra- 
žus, pašėlęs, su plačiais slaviškais skruostikauliais ir keistai šviesiomis, la- 
bai žaliomis akimis. Antakiai ir blakstienos — tokios pačios rudos spalvos 
kaip ir kieti barzdos šeriai. Beje, veido oda taip pat buvo raudona it plyta, 
kokia esti žmonių, visą dieną dirbančių lauke arba gulinėjančių ir besidegi- 
nančių saulėje. 

„Ko gero, jis pamišėlis,“ - pagalvojo Hendrikas, ir ši mintis, nors ir grėsė 
prasčiausiomis perspektyvomis, Hendrikui pasirodė raminanti, kone guo- 
džianti. - „Man atrodo labai galimas dalykas, kad jis pamišėlis. Būdamas 
sveiko proto, jis tikrai taip kvailai pas mane neateitų, juk šis vizitas gali 
kainuoti jam gyvybę ir niekam neduos jokios naudos. Joks protingas žmo- 
gus tiek nestatytų ant kortos vien tam, kad truputį mane pagąsdintų. Sun- 
ku įsivaizduoti, kad būtent Otas davė jam šį įpareigojimą. Otas anaiptol 
neturėjo polinkio į ekscentriškumus. Jis žinojo, kad turime pataupyti jėgas 
rimtesniems dalykams...“ 

Hendrikas priėjo arčiau prie lango. Dabar jis kreipėsi į žmogų kaip į ligo- 
nį — tačiau vis dėlto manė, kad protingiausia bus laikyti ranką ant chalato 
kišenėje gulinčio revolverio rankenos. 

— Geriau dinkite iš čia, žmogau! Sakau jums gražiuoju! Iš apačios jus gali 
pamatyti koks tarnas. Kiekvieną akimirką čia, į kambarį, gali įeiti mano 
žmona arba mano motina. Jūs statote save į didžiulį pavojų, ir visa tai dėl 
gryniausio nieko!.. Taigi nešdinkitės! - irzliai riktelėjo Hendrikas, nes žmo- 
gysta lange net nekrustelėjo. 

Užuot paklausęs geranoriškų Hiofgeno pasiūlymų, žmogus staiga atsi- 
liepė daug žemesniu ir, beje, visai ramiu balsu: 

— Papasakok savo draugams vyriausybėje, kad valandą prieš mirtį Otas 
liepė man perduoti: „Aš įsitikinęs mūsų pergale labiau nei kada nors gyve- 
nime...“ Jo visas kūnas jau buvo sudaužytas, ir jis vos įstengė kalbėti, nes jo 
burna buvo pilna kraujo. 

- Iš kur jūs tai žinote? - paklausė Hendrikas, sunkiai gaudydamas kva- 
pą ir kiek šniokštuodamas. 

— Iš kur Žinau? - Lankytojas vėl šiurpiai žvaliai nusikvatojo. - Iš vieno SA 
vyruko, kuris iki paskutinės minutės buvo šalia jo, bet iš tikrųjų yra vienas 

iš mūsiškių. Jis įsidėmėjo viską, ką savo paskutinę valandą kalbėjo Otas. 
„Mes laimėsime!“ - visą laiką kartojo jis. - „Atsidūręs tokioj padėty, kaip 
aš dabar, jau nebeklysti“, - sakė jis. - „Mes laimėsime!“ 

Lankytojas, abiem rankomis pasirėmęs ant palangės, palinko visu kūnu 
į priekį ir grėsmingai žvelgė į namų šeimininką savo švytinčiomis žaliomis 
akimis, kurios, ko gero, tikrai buvo bepročio akys. 

Hendrikas atšoko, nutvilkytas šio žvilgsnio it ugnies, ir sušvokštė: 

— Kodėl jūs man visa tai pasakojate? 

— Kad apie tai sužinotų tavo aukštieji draugai! - suriko vyras su piktu ir 
atšiauriu džiugesiu balse. - Kad apie tai sužinotų didieji šunsnukiai! Kad 
apie tai sužinotų ponas ministras pirmininkas! 

Hendrikas ėmė prarasti savitvardą. Jo judesiai tapo keistai trūkčiojantys — 
rankos staiga kilo prie veido ir vėl nusvirdavo, lūpos taip pat trūkčiojo, 
akių brangakmeniai ėmė vartytis. 

— Ką visa tai reiškia? - pralemeno Hiofgenas, o ant lūpų pasirodė putos. — 
Kojūs, tiesą sakant, siekiate šituo teatrališku pokštu?! Ruošiatės mane šanta- 
žuoti? Norite iš manęs pinigų? Prašau, šiek tiek turiu! - Jis beprasmiškai kyš- 
telėjo ranką į šilkinę savo robe de chambre“ kišenę, kurioje pinigų anaipto! 
nebuvo, tik revolveris. - O gal tik ketinate mane įbauginti? Nepavyks! Tur- 
būt manote, kad bijau tos akimirkos, kai jūs ateisite į valdžią - nes jūs tikrai 
kada nors valdysite! - Direktorius tarė žodžius baltomis, drebančiomis lūpo- 
mis, dideliais žingsniais, kone šuoliais, lakstydamas po kambarį. - Bet ne! — 
šaižiai suriko jis ir sustojo vidury kabineto. - Nesulauksit! Kaip tik tada aš 
tapsiu tikrai didis! Gal manote, kad neapsidraudžiau tokiam atvejui?! Oho! - 
isteriškai triumfavo direktorius. - Mano ryšiai su jūsų sluoksniais kuo pui- 
kiausi! Komunistų partija mane vertina, ji turi man dėkoti! 

Vietoj atsakymo suskambėjo pašaipus juokas. 

— Tau tai tikrai patiktų, - sušuko pabaisa nuo lango. - Puikiausi ryšiai su 
mūsų sluoksniais! Tokio malonumo, drauguži, tokio malonumo iš mūsų 
nesitikėk! Mes išmokome būti negailestingi, pone direktoriau - būtent tam 
aš ir užsiropščiau čia, kad tau tai praneščiau: kad mes išmokome būti ne- 

gailestingi. Mūsų atmintis gera, tiesiog puiki mūsų atmintis, drauguži! Mes 
nė vieno nepamiršime! Mes žinome, ką pakarti pirmuosius! 

Dabar Hendrikas valiojo tik spiegti: 

— Nešdinkitės po velnių!!! Jei nedingsite per penkias sekundes, aš dar 
iškviesiu policiją - tada pažiūrėsime, kurį iš mūsų pakars pirmą! 

Drebėdamas iš įniršio, jis norėjo ką nors sviesti į pabaisą; žvilgsnis neuž- 
kliuvo už nieko, ką būtų laikęs tinkamu šiam tikslui, ir jis nusiplėšė nuo 
nosies raginius akinius. Su švokščiančiu riksmu jis paleido akinius lango 
pusėn. Tačiau varganas sviedinys nelietė priešininko ir, tyliai barkštelėjęs, 
sudužo į sieną. 

Baisusis svečias pradingo. Hendrikas puolė prie lango, norėdamas dar 
kai ką sušukti jam pavymui. 

— Aš iš viso nepakeičiamas! - rėkė direktorius tamsiam sodui. - Teatrui 
manes reikia, o kiekvienam režimui reikia teatro! Joks režimas neišsivers 
be manes! 

Niekas jam neatsiliepė, raudonbarzdžio laipiotojo fasadais ir pėdos at- 
šalo. Tarytum būtų ištirpęs nakties sode. Naktinis sodas ošė savo tamsiais 
medžiais, tamsiais krūmais, ant kurių neryškiai bolavo balti žiedai. Sodas 
siuntė savo kvapus ir alsavo vėsa. Hendrikas nusišluostė išrasojusią kaktą. 
Pasilenkė, pakėlė akinius ir nuliūdęs įsitikino, kad jie sulūžę. Lėtai, netvir- 
tais žingsniais, šiek tiek svirduliuodamas perėjo kambarį, tarsi neregys ap- 
graibomis prisilaikydamas už baldų, kadangi jo akys tebebuvo aptemu- 
sios iš siaubo, be to, trūko jam įprastų akinių. 

Sėsdamas į žemą ir platų fotelį, Hendrikas pajuto, koks jis be galo pavar- 
gęs. „Koks vakaras!“ - dingtelėjo Hendrikui ir jam baisiai pagailo savęs, 
kai pagalvojo, ką teko iškęsti. „Tokie dalykai sukrečia ir didžiausią stip- 
ruolį.“ — Hendrikas užsidengė rankomis savo šlapią veidą. - „O aš nesu 
didžiausias stipruolis...“ Dabar būtų buvę gera truputį paverkti. Tačiau jis 
nenorėjo lieti ašarų, kurių niekas nemato. Po viso patirto siaubo Hendrikas 
pasijuto reikalingas mielo žmogaus artumo ir paguodos. 

„Visus juos praradau“, - guodėsi Hendrikas. — „Barbarą, savo angelą 
sargą, ir princesę Tebab, tamsųjį savo jėgos šaltinį, ir ponią fon Hercfeld, 
ištikimąją draugę, ir net mažąją Angeliką, - netekau jų visų.“ Didžiame 
liūdesy jam pasirodė, kad jis turėtų pavydėti velioniui Otui Ulrichsui. Jam 


grasinimas ( 289 


nebeteks daugiau kęsti skausmų, jis išvaduotas nuo šio vargano gyvenimo 
vienatvės. Ir paskutinės jo mintys buvo viltis ir išdidus tikėjimas... O ar 
nereikėjo pavydėti Miklasui - net Hansui Miklasui, šitam mažam užsispy- 
rusiam priešui? Pavydėti reikėjo visiems, kurie sugebėjo tikėti, 1r dvigubai 
pavydėti tiems, kurie karštai tikėdami paaukojo savo gyvybę... 

Kaip ištverti šį vakarą? Kaip prastumti šią valandą, bejėgišką, kupiną 
baimės ir ilgesio, nesuvokiamo ir neapibrėžto, panašaus į neviltį?.. Hendri- 
kui atrodė, kad vienatvės jis nepajėgs iškęsti nė poros minučių. 

Žinojo, kad viršuje, savo buduare, jo laukė žmona - Nikoleta. Po lengvu 
šilkiniu apdaru ji tikriausiai avėjo aukštus elastingus aulinius iš blizgančios 
raudonos odos. Rimbas, gulintis ant tualetinio staliuko šalia dėžučių, pastų 
ir flakonų, buvo žalias. O Žiuljetos rimbas buvo raudonas, bet auliniai žali... 

Hendrikas galėjo užlipti pas Nikoletą. Ji pasisveikintų, išvinguriuoda- 
ma ryškias lūpas, pasistengtų, kad jos katės akys kiek įmanoma labiau bliz- 
gėtų, ir savo preciziška tartimi juokaudama ką nors pasakytų. Ne, tai buvo 
ne tai, ko Hendrikas dabar troško - ne tai, ko jam dabar taip baisiai reikėjo. 

Jis nuleido nuo veido rankas. Apsiblausiusiu žvilgsniu mėgino susigau- 
dyti kambario prietemoje. Vargais negalais jam pavyko atpažinti bibliote- 
ką, dideles įrėmintas nuotraukas, kilimus, bronzines statulėles, vazas ir pa- 
veikslus. Taip, čia viskas atrodė subtiliai ir elegantiškai. Jis daug pasiekė, 
to niekas negalėjo nuneigti. Direktorius, valstybės patarėjas ir senatorius, 
ką tik susilaukęs ovacijų už Hamleto vaidmenį, ilsisi ištaigingame savo 
aristokratiškų namų darbo kambaryje... 

Hendrikas vėl sudejavo. Staiga prasivėrė durys. Tai buvo ponia Bela, ji 
įėjo į kambarį. Tai buvo jo motina. 

— Man pasirodė, lyg būčiau girdėjusi čia balsus, - tarė ji. - Ar dar turėjai 
svečių, mielasis? 

Jis lėtai atsuko į ją savo blyškų veidą. 

— Ne, - atsakė tyliai. - Čia nieko nebuvo. 

Ponia Bela šyptelėjo: 

— Kaip kartais apsirinki! 

Tada priėjo prie jo arčiau. Tik dabar Hendrikas pastebėjo, kad eidama ji 
nepaleido iš rankų rankdarbio: tai buvo didelis vilnonis mezginys, tikriau- 
siai bus šalikas arba megztinis. 

— Man baisiai gaila, kad šįvakar negalėjau ateiti į teatrą, - tarė ponia Bela, 
nepakeldama akių nuo mezginio. - Bet juk tu žinai: man migrena, prastai 
jaučiausi. Kaip ten buvo? Aišku, didžiulė sėkmė? Papasakok truputį! 

Hendrikas atsakė mechaniškai, įbedęs į ją akis, kurių žvilgsnis, regis, 
slydo kažkur pro šalį ir tuo pat metu nesąmoningai buvo pasirengęs ją 
godžiai praryti: 

— Taip, didžiulė sėkmė. 

— Taip ir maniau, - patenkinta linktelėjo ji. - Bet tu atrodai išvargęs. Tau 
ko nors reikia? Gal išvirti arbatos? 

Hendrikas tylomis papurtė galvą. 

Motina prisėdo šalia jo ant plačios fotelio atramos. 

— Tavo akys tokios keistos. - Ji žvelgė į jį susirūpinusi. - Kur tavo akiniai? 

— Sulūžo. - Hendrikas mėgino šyptelėti, bet jam nepavyko. 

Ponia Bela pirštų galiukais palietė jo pliką galvą. 

— Kaip kvaila! - tarė ji, palinkusi prie Hendriko. 

Tada jis pravirko. Visu kūnu palinko į priekį, kaktą padėjo motinai ant 
kelių, pečiai trūkčiojo nuo mėšlungiško kūkčiojimo. 

Ponia Bela buvo pripratusi prie savo sūnaus nervinių priepuolių. Ir vis 
dėlto ji išsigando. Ji instinktyviai suvokė, kad šį sykį Hendrikas kūkčioja 
dėl kitų, kur kas rimtesnių ir Lūdnesnių priežasčių, nei tie maži nerviniai 
priepuoliai, kuriuos jis sau kartais leisdavo. 

— Na kas gi?.. Kas gi atsitiko?.. - kalbėjo ji. 

Savo veidu, tokiu panašiu į sūnaus - tačiau pažiūrėti tyresniu ir kartu la- 
biau patyrusiu nei jo - ponia Bela palinko prie pat Hendriko. Jautė, kaip jai 
sudrėko rankos nuo sūnaus ašarų. Smarkiu judesiu Hendrikas siekė jos kak- 
lo, lyg norėtų jį apkabinti. Pusmetinė ponios Belos šukuosena išsitaršė. Ji 
girdėjo, kaip šnopuoja ir vaitoja Hendrikas. Begalinis gailestis suspaudė jai 
širdį. Užjausdama ji viską suvokė. Ji suvokė visą jo kaltę, jo baisų nesugebė- 
jimą ir toli gražu nepakankamą atgailą, suvokė, kodėl jis čia guli ir kūkčioja. 

— Bet Heincai! - sukuždėjo ji. - Bet Heincai... Nurimk pagaliau! Juk nėra 
taip blogai! Bet Heincai... 

Išgirdęs šį kreipinį, šį jaunų dienų vardą, kurio išsižadėjo jo garbėtroška 
ir išdidumas, jis ėmė dar labiau verkti, bet paskui aprimo. Pečiai nustojo 
trūkčioti. Veidas ramiai ilsėjosi ant ponios Belos kelių. 

Praėjo kelios minutės, kol jis pamažu išsitiesė. Ant blakstienų dar kabėjo 
ašaros, nuo ašarų dar drėgni buvo jo skruostai, pergalingai išlenktos lūpos, 
suvedžiojusios daugelį, ir taurus smakras, kurį jis taip išdidžiai mokėdavo 
užversti triumfo valandomis ir kuris dabar apgailėtinai tirtėjo. Šiek tiek pa- 
narinęs iškankintą ir šlapią nuo ašarų veidą, Hendrikas, dailiu, graudžiu ir 
bejėgiškai pagalbos ieškančiu gestu ištiesęs rankas, sušuko: 

— Ko gi žmonės iš manęs nori? Kodėl jie mane persekioja? Kodėl jie tokie 
negailestingi? Juk aš tik paprasčiausias aktorius! 

Visi šioje knygoje vaizduojami veikėjai yra tipai, 
o ne portretai. 


K. M. 

